
Pratarmė 


Jūs tikriausiai esate įsitikinę, kad filosofija terūpi 
tik intelektualams, kurie valandų valandas išsėdi 
mąstydami. Bet ir jums patiems įdomu, kas ap- 
skritai yra toji filosofija. 

Atsakysime: filosofija moko ne tik mąstyti, bet 
ir gyventi. Filosofija tiesiog giliau žvelgia į tas 
idėjas, kuriomis mes grindžiame savo gyvenimą. 
Juk tiesos samprata turi įtakos ir mūsų savivokai, 
ir pasaulėžvalgai. 

Neretai mūsų galvose savivokos ir pasaulėvo- 
kos idėjos esti gerokai susipynusios. Jos visos yra 
iš kur nors atėjusios. Šioje knygoje apžvelgiama 
gausybė įvairiais laikais ir įvairiuose kraštuose 
kilusių idėjų. Stengiamasi parodyti, kaip jos atsi- 
rado, kuo buvo svarbios. Tikimės, kad tokiu būdu 
suteiksime istorinį kontekstą ir jūsų pačių idė- 
joms, padėsime suvokti jų vietą istorijoje, taip pat 
ir filosofijos istorijoje, kurios tęsinį rašome kiek- 
vieną sykį, kai tik apie ką nors mąstome. 

Ši knyga skiriama pirmiausia Vakarų kultūros 
žmogui. Todėl stengėmės kuo išsamiau apžvelgti 
krikščionybės ir Vakarų filosofijos idėjas, nes kaip 
tik jos suformavo Vakarų visuomenę. Knygoje ne- 
kalbama apie Rytų filosofiją ir nekrikščioniškas 
religijas. Net jeigu jūs išpažįstate kurią nors iš ne- 
aptartųjų religijų ar neišpažįstate jokios, ši knyga 
vis tiek turėtų būti naudinga. Šiaip ar taip, mūsų 
laikų Europos visuomenės svarbiausios idėjos yra 
„vakarietiškos“ mąstysenos rezultatas. 

Nenusiminkite, jeigu kai kurios filosofinės kon- 
cepcijos pasirodys jums gana sudėtingos — tokios 
jos ir yra. Patikėkite, jos vertos jūsų proto pastan- 
gų. Idėjos yra nepaprastai svarbi sritis. Juk mūsų 
pokalbiai, spaudos, televizijos ir politikų nuomo- 
nės, mūsų švietimo nuostatos dažnai remiasi kokia 
nors filosofija, kurios nepastebime, nes nemokame 
įžvelgti. Jeigu jūsų protas išmoks keliauti minties 
platybėmis, šios kelionės masins jus visą gyve- 
nimą. 

Mes tikimės, jog ši knyga bus jums pravarti. 
Juk ir mūsų laikais žmonėms rūpi amžinieji klau- 
simai: kas yra gyvenimas, kokia jo prasmė, kas 
yra tikrovė ir Dievas. Galbūt dabar dar labiau ne- 
gu ankstesniais laikais svarbu sugebėti mąstyti ir 
spręsti, kas yra mūsų gyvenimo pamatas. 


Linda Smith, William Raeper 


Žodis mokytojams 


Knyga yra skiriama mokiniui savarankiškai skai- 
tyti ir dirbti mokykloje, mokytojui vadovaujant. 

Joje dėstomos svarbiausios europinės filosofijos 
ir religijos idėjos. Paprastai, bet ne primityviai ap- 
tariamos būties, pažinimo ir žmogaus egzistenci- 
jos problemos, minties keliai ir kryžkelės. Šių idė- 
jų akiratyje keliami klausimai, svarbūs tikėjimui: 
tikrovės ribų, Dievo buvimo bei jo apmąstymo 
galimybių, Biblijos interpretavimo ir kiti. Pabai- 
goje nagrinėjamos populiarios dabarties proble- 
mos: feminizmas, paranormalieji reiškiniai ir Nau- 
jojo amžiaus sąjūdžiai, taip pat religijos sąsajos 
bei susikirtimai su mokslu, psichologija, politika. 

Autoriai niekur neperša savo nuomonės ir ne- 
moralizuoja, jie aiškina svarbiausius europinio 
mąstymo istorijos žingsnius su tikra pagarba jau- 
nojo skaitytojo sugebėjimui pačiam spręsti. 

Mokytojui, kuris nėra profesionalus filosofas, 
knygos tekstas apskritai nebus sunkus, bet ne- 
įprasta problematika ir ypač terminija reikalaus 
kai ką išsamiau paaiškinti mokiniams. Ypatingos 
metodikos čia nereikia, daug gali padėti gyvenimo 
patirtis ir erudicija. Vadovėlyje pakanka medžia- 
gos kiekvienai temai nagrinėti, tačiau norint atsa- 
kyti į visus mokinių klausimus, reikia nusimanyti 
apie klasikinės ir dabartinės filosofijos problemas. 

Rodyklė ir ypač lietuviškajame leidinyje pri- 
dedamas Žodynėlis padės susivokti, kokioms 
temoms reikėtų papildomos literatūros. Galima 
rinktis iš Arno Ancenbacherio (sunkiausias, bet tu- 
riningiausias), Karlo Jasperso, Evaldo Nekrašo ar- 
ba Jozefo Pyperio filosofijos įvadų, būtinai studi- 
juotinos Ernsto fon Asterio ir Johano Štraucho 
filosofijos istorijos, populiarus žinynas „Pasau- 
lio religijos“, daugiatomės „Filosofijos istorijos 
chrestomatijos“ tekstai. 

Daugiausia filosofijos išmanymo vertinant mo- 
kinių atsakymus ir meistriškumo vadovaujant jų 
diskusijoms pareikalaus klausimai ir užduotys. 
Nereikia stengtis būtinai aprėpti visas užduotis; 
geriau pasirinkti kelias, savarankiškai performu- 
luoti ir aptarti išsamiai. Mokytojas turėtų vengti 
pagundos duoti atsakymus į klausimus, kuriuos 
knygos autoriai sąmoningai paliko atvirus. 


Arūnas Sverdiolas 7 


Pažinimas ir 
protas 


Platonas ir 
senovės 
graikai 


„Dievas man 
liepia vykdyti 
filosofo 
misiją tiriant 
save bei 
kitus žmo- 
nes. Man 
nerūpi 
fizika.“ 


Sokratas, 
Platono 
„Apologija“ 


„Mąstytojas“ — 
garsioji Rodeno 
skulptūra, 
mąstytojo 
simbolis. Mūsų 
knyga — idėjų 
istorija. Joje 
apžvelgiama 
daugybė būdų, 
kuriais žmonija 
nuo senovės iki 
mūsų dienų 
mėgino atsakyti į 
rūpimus 
klausimus. 


1 dalis 


Kaip 1r kiek mes pažįstame? 


EPISTEMOLOGIJA 


Filosofija nagrinėja idėjas, aiškinančias 
pasaulį, kalbančias apie žmogų, apie tai, 
kaip reikėtų gyventi. Paprastai filosofą 
vaizduojamės paskendusį knygų šūsnyje, 
atsiribojusį nuo kasdienio gyvenimo. Bet 
filosofija apima ir kasdienį gyvenimą. Fi- 
losofija ir judaizmo-krikščionybės tradi- 
cija yra Vakarų kultūros ir civilizacijos 
pamatas. Nemažai idėjų, kurias tariame 
atsiradus mūsų laikais, iš tiesų gimė prieš 
daugelį šimtmečių ir priklauso žmonėms, 
kurie suformavo nūdienę mūsų mąstyse- 
ną. Tai kas gi toji filosofija, ką ji galėtų 
reikšti man? Daugelis manome, jog esa- 
me perdėm praktiški, jog mūsų „sveikas 
protas“ neleidžia gaišti laiko idėjoms, — 
tačiau ir toks įsitikinimas jau yra filoso- 
fija! 

Įsidėmėkite du šios knygos terminus: 
tai filosofija, reiškianti „išminties meilę“, 


ir teologija, — „svarstymai apie Dievą“. 
Išmintis yra tam tikras pažinimas. Ap- 
skritai filosofijai rūpi, kaip mes pažįsta- 
me ir kiek įstengiame pažinti, t.y. kokios 
mūsų pažinimo ribos. 
Filosofija kelia tokius klausimus: 
e Ar visata turi prasmę? 


e Kaip mes turėtume gyventi? 
e Ar gamtoje esama tvarkos? 


e Ar dorovė visiems vienoda, ar ji kei- 
čiasi priklausomai nuo vietos ir laiko? 


Filosofinis pažinimas nėra mokslinis 
pažinimas. Iš tikrųjų daugelis šiuolaikinių 
filosofų patvirtins, kad filosofija yra ypa- 
tingas santykis su pasauliu, pasaulio mąs- 
tymo būdas. Filosofija nėra tai, ką mes 
žinome, filosofija yra tai, kaip mes mąsto- 
me. Filosofijos tikslas — teisingai kelti 
klausimus, o ne teisingai į juos atsakyti. 

Mokykloje po kiekvienos pamokos 
moksleiviai pereina iš vieno mokymo ka- 
bineto į kitą. Jie mokosi geografijos, isto- 
rijos, matematikos, anglų kalbos. Žinios, 
kurių mokiniai privalo įgyti, mokyklos 
tvarkaraštyje suskirstytos į atskirus daly- 
kus. Tačiau taip buvo ne visuomet. Kai 
senovės graikai ėmė mąstyti apie pasaulį, 
kuriame gyvena, savo pastangas jį pažinti 
jie pavadino filosofija. Taigi pažinimo is- 
torija yra panaši į medį, turintį vieną ka- 
mieną ir daug šakų. 

Filosofija pasidalijo į kelias sritis — 
etiką, politikos filosofiją, metafiziką, re- 
ligijos filosofiją, logiką ir kalbos filoso- 
fiją. 

Universitete filosofijos studentai ne- 
trunka suvokti, kad svarbiausia jų studi- 


Sokratas Ir krikščionys 


Krikščionys Sokrato mirtį laikė kankinio 
mirtimi. Kankinys — tai Žmogus, neteisėtai 
nužudytas dėl savo tikėjimo. Krikščionių 
bažnyčia Sokratą laikė tarsi ikikrikščioniško- 
jo laikotarpio krikščioniu (taip manyta dar 
ankstyvosios krikščionybės laikais).Krikščio- 
nių mąstytojus traukė Sokrato idealai, jo 
asmenybės darna ir taurumas; antra vertus, 
ankstyvoji krikščionybė siekė antikinio 
pasaulio pagarbos, todėl ieškojo sąsajų su 
graikų filosofine tradicija. 

Žinoma, Sokratas gyveno keliais 
šimtmečiais anksčiau už Kristų. 

Antrojoje „Apologijoje“, parašytoje apie 
150-160 m., Justinas Kankinys kalbėjo 
apie Sokratą kaip apie krikščionį, gyvenusį 
prieš Kristų. Justinas tvirtino, kad Jėzus 
visais laikais egzistavo pasaulyje kaip Dievo 
Žodis. Dievo Žodis kreipė pasaulį į gera dar 
prieš įvykstant /nkarnacijai, prieš Jėzui 
tampant žmogumi. 

„Visos žmonių pasakytos tiesos priklauso 
mums, krikščionims. Nes beveik taip kaip 
Dievą mes garbiname ir mylime Žodį, kuris 
išėjo iš amžinojo ir neapsakomojo Dievo, dėl 
mūsų tapusio žmogumi, kad prisiimdamas 
mūsų kentėjimus išgydytų mus. Visi tie 
išminčiai, kad ir miglotai, bet jau įžvelgė 
tikrąją tiesą, nes juose jau buvo pasėta 
Žodžio sėkla.“ 


jų dalis yra ta, kuri nagrinėja žmogiško- 
jo pažinimo esmę ir ribas. Šiai filosofijos 
sričiai pavadinti pasinaudota graikų kal- 
bos žodžiu epistėmė, reiškiančiu „pažini- 
mą“. Ji taip ir vadinama — epistemologi- 
ja*. Epistemologija — filosofijos šaknys 
ir ištakos. 


Vakarų filosofijos pradžia 
Vakarų filosofija atsirado senovės Graiki- 
joje VI a. pr. Kr. pradžioje. Senovės grai- 
kai padarė nepaprastai didelę įtaką visai 
Vakarų civilizacijai ir mūsų pasaulio sam- 
pratai. 

Graikai sukūrė matematiką, gamtos 


* Lietuviškai pažinimo teorija paprastai vadina- 
ma kitu graikiškos kilmės žodžiu — gnoseologija. 
(Red.) 


PAŽINIMAS IR PROTAS 


mokslus ir filosofiją, pirmieji parašė tik- 
rą istoriją. Jie laisvai samprotavo apie pa- 
saulį, ir šių svarstymų nevaržė jokios re- 
liginės dogmos. Jų pačių religija, ta 
gausybė žmogaus pavidalo dievų, nedaug 
tebuvo susijusi su rimtomis spekuliacijo- 
mis apie visatą. Be filosofijos, graikai su- 
kūrė didžią literatūrą, kuriai priklauso 
Homero „Iliada“ ir „Odisėja“, garsiosios 
Aischilo, Sofoklio, Euripido tragedijos, ir 
didžią architektūrą, kurios griuvėsių tebė- 
ra išlikę ir mūsų laikais. 

Graikiją sudarė tarpusavyje kariaujan- 
tys miestai-valstybės; vieni svarbiausių 
buvo Atėnai ir Sparta. Graikų miestų val- 
dymo formos skyrėsi: vieni tvarkėsi de- 
mokratiškai, kitus valdė aristokratija, treti 
pakluso tironams. 

Graikai pirmieji pradėjo tirti pasaulį ir 
kaupti žinias. Jų mąstymo būdas dar ir 
dabar veikia mūsų mąstyseną. Nemažai 
mums svarbių klausimų pirmą kartą yra 
iškėlę graikai. 

Pirmasis žinomas filosofas, gyvenęs VI 
a. pr. Kr., yra Talis iš Mileto. Talis teigė, 
jog visa, kas egzistuoja, sudaryta iš van- 
dens. Įšilęs vanduo tampa garu, o iš jo 
susidaro visos dujos. Visa, kas teka, tėra 
skystas vanduo. Sušalęs į ledą jis būna 
kietas, ir iš jo pasidaro visa, kas pasauly- 
je kieta. Taip Talis grindė dujų, skysčių ir 
kietų kūnų savybes. Tačiau kodėl? 

Filosofija atsirado tada, kai mokslo, 
teologijos, magijos ir etikos problemos, 
susijusios su pasauliu, arba kosmosu, dar 
nebuvo atsiskyrusios. Graikiškas žodis 
kosmos, kuriuo vadiname visatą, reiškia 
„teisingą (arba gerą) tvarką“. Ankstyvie- 
ji filosofai ir siekė atskleisti tą tvarką: 
kodėl pasaulis yra toks, koks yra. Jie 
troško atrasti universalius principus, kurie 
paaiškintų visą gamtą. Ankstyvųjų filo- 
sofų minčių teišliko fragmentai, jų nuo- 
trupų galima rasti ir vėlesniųjų mąstyto- 
jų kūriniuose. 

Ankstyviesiems Graikijos filosofams 
ypač rūpėjo vienio ir daugio problema. 
Jie matė, kad pasauliui, kurį suvokiame 
juslėmis, būdinga kintančių dalykų įvai- 


KAIP IR KIEK MES PAŽISTAME? 


rovė. Jeigu visa nuolat keičiasi, kaip tada 
įmanoma atrasti pagrindinį visų pasaulio 
reiškinių tvarkos dėsnį? Atrasti tokį dės- 
nį — reikštų pažinti pasaulį iš esmės. 
Štai kodėl senovės mąstytojai šio dėsnio 
ieškojo su tokia aistra. Jie stengėsi at- 
skleisti kintančio fizinio pasaulio amži- 
nąją tvarką. Kaip tik todėl Talis tvirtino, 
kad visas pasaulis sudarytas iš vienos 
substancijos — vandens. Kitas senovės fi- 
losofas, Herakleitas (Heraklitas), manė, 
jog pagrindinė visatos substancija yra ug- 
nis. Graikai netruko išskirti keturis pasau- 
lio sandaros elementus — vandenį, ugnį, 
žemę, orą. 

Svarbiausi ankstyvieji Graikijos filoso- 
fai buvo Herakleitas, Parmenidas, De- 
mokritas. 


HERAKLEITAS mokė, jog viskas nuolat 
kinta. Jis teigė, kad pasaulis kaip upė be 
paliovos teka ir keičiasi. Neįmanoma du 
kartus įbristi į tą pačią upę. Vienintelė 
nekintama pasaulio savybė — nuolatinė 
kaita. 


PARMENIDO požiūris buvo priešingas. 
Parmenidas sakė, kad jei pasaulis sudary- 
tas iš nekintamos substancijos, tai jokia 
kaita neįmanoma. Taip samprotaudamas 
jis paneigė laiką, įvairovę, judėjimą. Pa- 
stovusis pasaulio elementas negali būti 
materialus, nes materija kinta. Daugiau- 
sia, ką įmanoma pasakyti apie šią esminę 
substanciją, yra tai, kad ji egzistuoja. To- 
dėl apie pastovumą tegalima teigti tik 
vieną tikrą dalyką: jis yra. 


DEMOKRITAS tvirtino, kad pasaulis su- 
sideda iš atskirų nedalių dalelyčių, vadi- 
namų atomais (gr. atomos — „nedalus“). 
Kiekvienas atomas turi nekintamą formą 
ir pavidalą, tačiau patys atomai nuolat 
juda ir persirikiuoja. Taigi Demokritas 
pasiūlė išmintingą teoriją, kuri aiškino 
pasaulį ir kintamumo, ir pastovumo as- 
pektu. 


Šie ankstyvieji graikų filosofai vadina- 
mi ikisokratikais. Jie gyveno prieš Sokra- 
tą. Sokratas sąmoningai prieštaravo šiems 
mąstytojams. Jis iš esmės pakeitė jau su- 


siformavusią filosofavimo kryptį. 


Sokratas 
Šis filosofas gyveno apie 469-399 m. pr. 
Kr. Atėnuose. Daugiausia žinių apie Sok- 
ratą randame jo talentingojo mokinio Pla- 
tono (apie 428-348 m. pr. Kr.) kūriniuo- 
se. Platonas buvo pirmasis graikų 
filosofas, palikęs raštų: tai vieni svarbiau- 
sių Žmonijos filosofinių tekstų. Jie para- 
šyti tarsi pjesės, dialogo forma. Pagrindi- 
nis dialogų veikėjas ir svarbiausias 
filosofas yra Sokratas. 

Įvairiuose dialoguose Platonas Sokrato 
lūpomis išsako pažinimo sampratą: 
e Ką įmanoma pažinti; 
e Kaip pažįstama; 
e Kodėl šis pažinimas teisingas. 


Sokratą įkvėpdavo tiesa. Nežinia, ar 
dialogų Sokratas atitinka prototipą ir kiek 
čia Platono išmonės. Tačiau neabejotina, 
jog Platono literatūrinė kūryba pagrįsta 
istorine tiesa. 

Sokratas kėlė ne mokslo, bet etikos 


klausimus. Jis nesiėmė samprotauti apie ` 


pasaulio prigimtį: jam rūpėjo, kaip derė- 
tų gyventi žmonėms. Vadinasi, jis pakei- 
tė filosofavimo kryptį. Platono „Apologi- 
joje“ Sokratas sako: „Dievas man liepia 
vykdyti filosofo misiją tiriant save ir ki- 
tus žmones“. Ir dar: „Man nerūpi fizika“. 
Ankstyvuosiuose dialoguose (tyrėjai ma- 
no, kad jie geriausiai atspindi paties Sok- 
rato mokymą) Platonas pateikia etikos 
sąvokų apibrėžimus. Pavyzdžiui, „„Char- 
mide“ jis samprotauja apie saiką, arba 
nuosaikumą, „Lisijuje“ — apie draugystę, 
o „Lachete“ — apie drąsą. 

Platonas vaizduoja Sokratą kaip senio 
išminčiaus archetipą. Sokratas kandus, 
mėgsta įgelti, pats nuolat primena esąs iš- 
mintingesnis už kitus, kadangi žino, jog 


nieko nežino. Jam labiausiai rūpi ieškoti . 


tiesos. Ne tiek rasti tiesą, kiek jos ieško- 
ti, — štai tikras filosofo pašaukimas; toks 
Sokrato požiūris veikė filosofiją ištisus 
šimtmečius. 


PAŽINIMAS IR PROTAS 


Sokratas buvo įsitikinęs, kad jeigu 
žmonės pažintų tiesą, jie ir elgtųsi teisin- 
gai. Taigi tiesa yra neatsiejama nuo gėrio, 
o blogis — nuo neišmanymo. Tiesos ir 
gėrio tarpusavio priklausomybę pabrėžė 
ir Sokratas, ir Platonas. Sokratas tvirtino: 
„Niekas nedaro bloga sąmoningai“. Jis 
itin nuodugniai nagrinėjo, kuo skiriasi 
įsitikinimas (ką aš manau esant teisinga) 
ir tikrasis pažinimas (ką aš Žinau esant 
teisinga). 

Savo tyrimuose jis taikė metodą, grai- 
kiškai vadinamą elenchos („įrodymas, ty- 
rimas“). Šiuo metodu Sokratas bandė ras- 
ti atsaką į klausimą, kaip reikėtų gyventi. 
Tad Sokrato metodas iš esmės paveikė 
patį filosofavimo būdą: filosofija tapo 
„klausianti“, užduodanti teisingus klausi- 
mus, o ne žadanti teisingus atsakymus. 
Filosofavimas tapo  dialektiškas, ėmė 
remtis klausimų ir atsakymų metodu, ku- 
rį, kaip matyti iš Platono dialogų, bus su- 
kūręs Sokratas. Šis metodas svarbus tuo, 
kad užduodami klausimai skatina kelti ki- 
tus klausimus, o ne ieškoti atsakymų. 
Teisingas mąstymas Sokratui kur kas 
svarbesnis nei teisingos išvados. 

399 m. pr. Kr., Atėnuose atkūrus de- 
mokratiją, Sokratas buvo teisiamas. Pilie- 


"čiai apkaltino jį bedievyste ir jaunimo 


tvirkinimu. Sokratas buvo pasmerktas 
mirti. Jam paskelbtas toks nuosprendis: 
„Sokratas yra piktadarys, smalsautojas, 
jam rūpi tai, kas yra po žeme ir danguje; 
tai, kas blogiausia, jis stengiasi parodyti 
kaip geriausia ir moko viso to kitus žmo- 
nes“. 

Mokytojo mirtis labai sukrėtė Platoną. 
Apie tai jis rašo keliuose dialoguose. 

„Apologijoje“ Platonas vaizduoja Sok- 
rato gynimąsi teisme. | 

„Kritone“ svarsto, kodėl, paskelbus 
mirties nuosprendį, Sokratas nesistengė 
pabėgti. 

„Faidone“ („Fedone“) Platonas vaiz- 
duoja Sokratą paskutinėmis gyvenimo va- 
landomis, įrodinėjantį sielos nemirtingu- 
mą. Sokratas išgėrė nuokanos (nuodų) ir 
toliau šnekučiavosi su susirinkusiais 


KAIP IR KIEK MES PAŽISTAME? 


draugais — tol, kol nuodai ėmė veikti. 
Jis mirė laimingas, kad aname pasaulyje 
galėsiąs toliau klausinėti, bet jau niekam 
nepavyksią pasmerkti jo mirti, kadangi 
ten jis būsiąs nemirtingas. 


Platonas 

Sokratas raštų nepaliko. Daugeliu požiū- 
rių šiuolaikinės filosofijos pradininkas 
yra jo mokinys Platonas. Jis paliko daug 
puikaus stiliaus raštų. 

Platonas gimė 428 ar 427 m. pr. Kr., 
tik prasidėjus Peloponeso karui. Buvo 
turtingas aristokratas. Jis gyveno tuo lai- 
kotarpiu, kai žlugo Atėnų valstybė, kai 
Pilypas Makedonietis sukūrė savo imperi- 
ją. Vėliau Pilypo Makedoniečio sūnus 
Aleksandras Didysis nukariavo didžiąją 
dalį tuomet žinomo pasaulio. Platonas at- 
sidėjo filosofijai. Jis įkūrė Akademiją — 
neformalų universitetą, gyvavusį tūkstantį 
metų. 

Platono pažiūroms padarė įtakos prieš 
jį gyvenę filosofai. 


e Pitagoras perdavė Platonui tikėjimą ne- 
mirtingumu, polinkį į mistiką bei ma- 
tematiką. 


e Iš Parmenido Platonas perėmė mintį, 
kad tikrovė yra amžina, nekinta ir ne- 
paklūsta laikui. 


e Herakleitas jį įtikino, kad fiziniame 
pasaulyje nieko nėra amžina, kad pojū- 
čiai negali suteikti tikrojo pažinimo. 


e Iš Sokrato Platonas paveldėjo domėji- 
mąsi etikos problemomis, troškimą pa- 
aiškinti pasaulio tikslą. Ir Sokratas, ir 
Platonas dėjo daug pastangų pažinti 
gėriui. 

Platonas siekė savo filosofijoje sude- 
rinti Herakleito požiūrį į visatą — tvirti- 
nimą, jog regimasis pasaulis nuolatos 
kinta, su Parmenido mintimi, kad realybė 
tėra viena ir nekintama. 

Ir Sokratas, ir Platonas teigė, jog nepa- 
kanka susiformuoti teisingą požiūrį. Tas 
požiūris neturi ypatingos vertės, jeigu jo 
nepaverčiame tikru žinojimu, „suderinda- 


mi su protu“. Tiesos 1eškojimu padedant 
protui ir prasideda tai, ką mes vadiname 
filosofija. Platono teorija rėmėsi ne fizi- 
ka, bet logika, metafizika ir etika. Jis 
pradėjo tą pažinimo kelią, kuriuo ir mes 
šiandien tebeeiname. 


Pagalvokite 
1. Kas yra filosofija? Apsvarstykite grupėse. 


2. Kokią pagrindinę filosofinę problemą nagrinė- 
jo ankstyvieji graikų filosofai ikisokratikai? Kurio 
iš jų požiūriui jūs pritariate? Kodėl? 

3. Surenkite Sokrato teismą. Jums reikia proku- 
roro, gynėjo ir teisėjo. Kaltinimas: Sokratas yra 
piktadarys ir smalsautojas, kuriam rūpi tai, kas 
vyksta po žeme ir danguj; jis skelbia, kad blogis 
gali nesunkiai virsti gėriu, moko šito ir kitus. Ar 
Sokratas kaltas? 


Ką reiškia žinoti (pažinti)? 


Aš žinau, kad Bethovenas buvo 
didis muzikas. 


Aš žinau, kad netrukus lis. 

Aš žinau, kad narcizai geltoni. 
Aš gerai pažįstu Merę. 

Aš žinau, kad Dievas yra. 


Daugeliui lyg ir savaime suprantama, 
kad žmonės pažįsta daiktus, kad geba 
juos pažinti. Tačiau kas yra pažinimas, 
kaip galime būti tikri, kad tai, ką Žinome, 
yra teisinga? Pažvelgę į pateiktus pavyz- 
džius matome, kad žodis žinoti (pažinti) 
pavartotas šešis kartus, tačiau kiekvieną 
sykį skirtinga reikšme. Žodis pažinti yra 
daugiareikšmis. Tad ką gi jis iš tikrųjų 
reiškia? Kuo skiriasi pažinimas (žinoji- 
mas) nuo nuomonės arba įspūdžio? 

Kaip mes pažįstame? Ką galime pažin- 
ti? Tai klausimai, kuriuos kėlė filosofai 
nuo senovės Graikijos laikų. Ankstyvieji 
graikų filosofai, mėgindami atskleisti 
esminį, nekintamą nuolat kintančio pa- 
saulio dėsnį, susidūrė su vienio ir daugio 
problema. 

Ir mūsų laikais epistemologija, pažini- 
mą nagrinėjanti filosofijos šaka, kelia to- 
kius klausimus: 


e Kaip mes pažįstame? 
e Kiek mes gebame pažinti? 


e Kaip galime įsitikinti, kad tai, ką žino- 
me, yra teisinga? 

Tai ir yra pagrindinės filosofijos pro- 
blemos. Jei mes žinotume, jog galime pa- 
žinti pasaulio esmę, tai galėtume pagrįs- 
ti mokslo ir filosofijos egzistavimą. Tada 
sakytume, kad mes galime mąstyti pasau- 
lį ir atrasti naujų dalykų. O jei įsitikintu- 
me, kad neįmanoma nieko tikrai pažinti, 
tuomet pažinimas taptų veikiau nuomone 
negu faktu. 

Platonas (apie 427-348 m. pr. Kr.) bu- 
vo Sokrato mokinys; Aristotelis (384- 
322 m. pr. Kr.), kitas garsus Graikijos fi- 
losofas, buvo Platono mokinys. Ir Plato- 


nas, ir Aristotelis sukūrė teorijas, kurio- 
mis siekė apibrėžti pasaulio pažinimo ri- 
bas. Šios viena kitai prieštaraujančios te- 
orijos tapo esminiais pažinimo teorijos 
pagrindais, kertiniais akmenimis. 


Platonas ir jo pažinimo teorija 
Platonas pažinimo teoriją praturtino 
dviem svarbiais dalykais. Vienas jų — 
teiginys, kad pažindami mes ne suvokia- 
me naujus dalykus, o tik prisimename, 
kas jau yra mūsų sąmonėje. Antra, Plato- 
nas sukūrė formų teoriją (apie ją išsamiau 
kalbėsime kiek vėliau). 

Kai Platonas ėmė svarstyti, kas yra 
tikrasis pažinimas, jis susidūrė su dviem 
pagrindinėmis problemomis. 


FILOSOFINĖ PROBLEMA: vienio ir 
daugio prieštara. 


ŽMOGIŠKOJI PROBLEMA: kova su 
sofistais. Sofistai buvo profesionalūs filo- 
sofai, gyvenę Atėnuose Platono laikais. 
Vienas jų, Gorgijas, tvirtino: „Niekas ne- 
egzistuoja, o jeigu ir egzistuotų, niekas to 
vis tiek nežinotų, o net jeigu ir žinotų, 
tai negalėtų šito perteikti“. Sofistai buvo 
skeptikai, netikėję, jog esama tokio daly- 
ko kaip tikrasis pažinimas. Todėl filoso- 
favimą jie laikė tarsi kokiu amatu, kurio 
įgūdžių galima „parduoti“ mokiniams, 
norintiems užsitikrinti sėkmę gyvenime. 
Platonas prieštaravo sofistams. Jis buvo 
įsitikinęs, kad tikrasis filosofijos tikslas 
yra ne sėkmė, bet tiesa. 


Platono dialogo „Teaitetas“ veikėjas 

kalba: 
Man atrodo, kad tas, kuris kažką žino, 
suvokia dalyką, kurį žino, tad, kaip aš 
dabar manau, pažinimas yra ne kas kita 
kaip tik suvokimas. 

Platonas iš esmės nesutiko su Teaiteto 
pažinimo samprata. Mūsų laikais empiri- 
nis pažinimas, grindžiamas pojūčių tei- 
kiama informacija, laikomas tikru ir 
mokslišku. Platonas manė kitaip: kadan- 
gi pasaulis nuolat keičiasi, tai negalima 


Pažinimo 
teorijos 


Platonas ir 
Aristotelis 


„Kai siela 
nukreipia 
savo žvilgsnį 
ten, kur 
spindi tiesa 
ir būtis, ji 
suvokia ir 
pažįsta jas, 
taigi yra 
protinga; O 
kai ji nu- 
krypsta į tai, 
kas sumišę 
su tamsa, 
kas gimsta ir 
žūva, ji turi 
tik nuomo- 
nes, blaškosi 
nuo vienos 
nuomonės 
prie kitos ir 
atrodo 
netekusi 
proto.“ 


Platonas, 
„Valstybė“ 

pasitikėti nei pasauliu, nei pojūčiais, o 
tikrasis pažinimas turi ateiti iš kažkur ki- 
tur. Jis padarė išvadą, kad pažinimas yra 
prigimtinis, egzistuojąs ir tada, kai mūsų 
juslės dar nieko nežino apie pasaulio ob- 
jektus. 

Dialoge „„Menonas“ Platonas vaizduo- 
ja Sokratą, kuris liepia berniukui vergui 
išspręsti matematikos uždavinį. Berniukas 
niekada nesimokė matematikos, tačiau vis 
dėlto sugeba uždavinį išspręsti. Taip yra 
todėl, kad jis iš anksto žino atsakymą, — 
net jei ir pats nežino, kad jį žino. Sokra- 
tas tvirtina, kad mes ne išmokstame, bet 
prisimename. Pažinimas egzistuoja mūsų 
sąmonėje visą laiką. Mes jį įgyjame gim- 
dami. 

Sokratas sako: 

Arba jis kada nors įgijo tų žinių, kurių 
dabar turi, arba jų visada turėjo. Jeigu 
Jis visada jų turėjo, vadinasi, visada ži- 
nojo; antra vertus, jeigu jis įgijo Šių ži- 
nių kažkada anksčiau, šitai negalėjo įvyk- 
ti jo dabartiniame gyvenime — juk niekas 
jo nemokė geometrijos. 

Tad toks Platono požiūris turi tam tik- 
rų privalumų: išsilavinimas ir patirtis nė- 
ra svarbūs —- tikrasis pažinimas juk yra 
mumyse, jis prigimtinis. Norėdami pažin- 
ti pasaulį, nebeprivalome pasitikėti juslė- 
mis. Tikrasis pažinimas susideda iš są- 
vokų (idėjų, kurios jau egzistuoja mūsų 
sąmonėje), o ne iš informacijos (idėjų, 
kurių įgyjame savo juslių padedami). 


Platono formų teorija 
Platono formų teorija taip lemtingai pa- 
veikė filosofijos raidą, o kartu ir krikš- 
čionių religiją, kad ja persmelkta visa Va- 
karų kultūros istorija. 

Platonas teigė, kad: 


PASAULIS susideda iš realybės ir jos re- 
gimųjų apraiškų (vienio ir daugio); 


VISĄ INFORMACIJĄ APIE PASAULĮ 
galėtume skirti į pažinimą ir nuomonę. 
Tai, ko mes siekiame, yra pažinimas, ta- 
čiau tai, ką įgyjame, dažniausiai tėra nuo- 


monė. „Valstybėje“ Platonas teigia, kad 
paprastai nuomonę mes linkę laikyti Ži- 
nojimu. Tačiau tai, kas gražu vienam as- 
meniui, gali būti bjauru kitam, tai, kas 
teisinga vienam, gali pasirodyti neteisin- 
ga kitam. 


Taigi nuomonės priklauso nuo to, kaip 
mūsų juslės perteikia mums objektus. Pa- 
vyzdžiui, dviejų Žmonių nuomonės apie 
paveikslą arba apie bendrą pažįstamą gali 
skirtis. Tad gamtos pasaulio objektų pri- 
gimtis prieštaringa: nuomonės apie juos 
skiriasi, todėl neįmanomas tikras univer- 
salus objektų pažinimas. 

Platonas sakė, kad asmuo, trokštantis 
pažinti gražius dalykus, susikuria apie 
juos nuomonę, tik tasai, kuris trokšta 
pažinti patį grožį, gali įgyti tikrąjį paži- 
nimą. 

Galbūt tuos, kurių širdys nerimsta no- 
rėdamos perprasti kiekvieno atskiro daik- 
to būtį, tiktų vadinti veikiau ne filosofais, 
bet nuomonių megėjais? Taip, tiktai ši- 
taip. 

Kitaip tariant, Platonas buvo įsitikinęs, 
kad: 


e Regimasis pasaulis — pojūčių pasau- 
lis, nuomonių sritis; 


e Realusis pasaulis — pasaulis, kuris 
plyti už pojūčių, tikrojo pažinimo 
sritis. 

Grožio, tiesos ir teisingumo idėjoms 
nusakyti Platonas pasirinko techninį ter- 
miną — pavadino jas formomis. Jis įsi- 
vaizdavo jas realiai egzistuojančias, ne- 
priklausomas nuo Žmonių proto ir gamtos 
pasaulio. Šias formas jis laikė tam tikrais 
objektais arba pavidalais. Platonas jas 
veikiau apibrėžė, bet ne aprašė. Formos 
yra universalios. Pasaulyje egzistuoja ir 
konkrečios grožio apraiškos, pavyzdžiui, 
paveikslas arba gėlė, tačiau ir šie, ir ap- 
skritai visi gražūs dalykai tėra universa- 
liės grožio formos konkretūs pavidalai. 

Domėjimasis matematika, proporcijo- 
mis, harmonija nulėmė Platono įsitikini- 
mą, kad šios universaliosios formos yra 


tarpusavy susijusios. Aukščiausioji iš vi- 
sų formų yra gėrio forma. 
Aukščiausiasis pažinimas yra gėrio for- 
mos pažinimas. Gėris visus tikrus (ir į 
juos panašius) dalykus padaro naudingus 
ir vertingus. Tad gėris yra visų pastangų 
tikslas, tai, ko siekia kiekviena širdis... 

Formų pažinimą Platonas laikė proto 
įžvalgumo rezultatu, o filosofiją — tiesos 
vizija. 

Pažinimas padeda atrasti gėrio formą, 
o filosofija padaro žmogų geresnį. „Vals- 
tybėje“ Platonas rašė, kad gėris yra „kil- 
niausias dalykas, kurį turėtume pažinti“. 

Platono formų teorija svarbi pasaulio 
objektams klasifikuoti ir jų prigimčiai su- 
prasti. 

Pavyzdžiui, žodis šuo nusako keturkojį 
lojantį gauruotą gyvulį, kuris nėra kalė 
arba arklys. Bet juk ne visi šunys vieno- 
di: jie skirtingų spalvų, dydžio, veislės. 
Tačiau visi pasaulio šunys, kaip teigia 
Platonas, turi tam tikro „šuniškumo“, iš 
kurio, išvydę šunį, mes jį atpažįstame. 
Platonas manė, jog egzistuoja idealusis 
šuo, arba šuns forma, — kaip egzistuoja 
grožio forma arba teisingumo forma. Ide- 
alusis šuo sukurtas Dievo, tik jis ir yra 
tikrasis šuo; kiti, konkretūs pasaulio šu- 
nys tėra atskiri šio šuns pavidalai, regi- 
mosios jo apraiškos. 

Formų teoriją Platonas apibendrino 
olos alegorija („Valstybė“). Sokratas, šio 
kūrinio veikėjas, pasakoja: oloje sėdi su- 
rakinti žmonės, nugara į olos angą, jie 
nemato saulės, tegali žvelgti tik į olos 
sieną. Lauke dega laužas. Kaliniai regi 
praeinančiųjų šešėlius, švysčiojančius ant 
sienos, girdi jų balsus. „Tad tiesa, — sa- 
ko Sokratas, — ir bus ne kas kita, kaip 
atsispindintys šešėliai.“ Kaliniai šiuos še- 
šėlius laiko tikrove. Sokratas bando įsi- 
vaizduoti, kas atsitiktų, jei bent vienas 
kalinys taptų laisvas — jam būtų leista 
išeiti iš olos: jis apaktų nuo laužo švie- 
sos, nuo akistatos su tikrove. Iš pradžių 
visa tai jį sukrėstų, tačiau po truputį bu- 
vęs kalinys įstengtų išvysti daiktus to- 
kius, kokie jie yra; sugrįžęs į olą, jis ga- 


PAŽINIMO TEORIJOS 


lėtų kitiems kaliniams atskleisti tiesą. 
Platonas Sokrato lūpomis paaiškina ale- 
goriją: 

Regimasis pasaulis yra panašus į gyveni- 
mą kalėjime, o liepsnos šviesa — į Saulės 
galią; iškopimą ir viršuje esančių daiktų 
stebėjimą palyginęs su sielos pasikėlimu į 
protu suvokiamą sritį, įspėsi mano slaptą 
mintį, nes tu nori ją sužinoti. Dievas ži- 
no, ar ji teisinga. Kad ir kaip būtų, man 
atrodo, jog pasaulio, kurį galime pažinti, 
riba yra gerio idėja. 

Tikrojo pažinimo kelias, kaip manė 
Platonas, — atsiplėšti nuo pojūčių pasau- 
lio ir stengtis protu savo paties sąmonėje 
atrasti formas, arba universalijas. Formų 
suvokimas padeda įgyti tikrąjį pažinimą 
ir pagaliau suvokti gėrį. 

Platonas teigė, kad pažinti tegalime 
tiktai formas. Matematiką galime supras- 
ti, tačiau kintantis fizinis gamtos pasaulis 
negali būti iš tikrųjų pažintas, tad jis ir 
nėra tinkamas filosofinės kontempliacijos 
objektas. 


Aristotelis 

Aristotelis, Platono mokinys, kritikavo 
savo mokytoją ir pats sukūrė pasaulio pa- 
žinimo teoriją. 

Aristotelis gimė 384 m. pr. Kr. Stagi- 
ros mieste, Trakijoje. Jo tėvas buvo Ma- 
kedonijos karaliaus gydytojas. Kokių aš- 
tuoniolikos metų Aristotelis atvyko į 
Atėnus ir tapo Platono mokiniu. Jis išbu- 
vo Platono Akademijoje beveik dvidešimt 
metų, iki Platono mirties 348 m. pr. Kr. 
Aristotelis daug keliavo, vėliau vedė, o 
342 m. pr. Kr. tapo Aleksandro Didžiojo 
mokytoju. Atėnuose, Likėjuje, Aristotelis 
įkūrė mokyklą, kuri varžėsi net su Plato- 
no Akademija. Po Aleksandro mirties jam 
teko bėgti iš Atėnų. 

Aristotelis buvo vienas genialiausių 
antikos mąstytojų. Skirtingai negu Plato- 
nas, jis gyvai domėjosi gamtos pasauliu. 
Aristotelis parašė etikos, politikos, bota- 
nikos, zoologijos, astronomijos, istorijos, 
matematikos, filosofijos veikalų. Išliko 
tik maždaug penktadalis gausios jo kūry- 


KAIP IR KIEK MES PAŽĮSTAME? 


bos. Platonas rašė puošniu išpuoselėtu 
stiliumi, o Aristotelio stiliui būdingas 
glaustumas ir griežtumas. 

Iš Aristotelio veikalų atėjo metafizikos 
sąvoka. Viena šios sąvokos kilmės teori- 
jų teigia, kad žodis metafizika prigijo fi- 
losofinėje kalboje tada, kai tarp kitų Aris- 
totelio raštų buvo rastas vienas veikalas. 
Kadangi šis veikalas kūrinių sąvade ėjo 
po „Fizikos“, tai nuspręsta pavadinti jį 
„Meta-fizika“ (graikiškai meta — „po“). 
„Metafizikoje“ mąstytojas skverbiasi to- 
lyn už pojūčių pasaulio, ieškodamas pa- 
aiškinimo, kodėl pasaulis yra toks, koks 
yra, norėdamas suvokti vienio ir daugio 
santykį. 


Platono kritika 
Aristotelis griežtai kritikavo Platono for- 
mų teoriją. Jei konkretus šuo tėra tiktai 
idealiojo šuns atvaizdas, tai ar nėra dar ir 
trečio šuns — idealo idealo? Jei taip, tai 
ir šis turčtų turėti savo idealą, ir t.t. Ko- 
kia tad prasmė apskritai kalbėti apie „ide- 
alųjį“ šunį? 

Tarkime, kad egzistuoja idealiosios 
grožio, tiesos, šuns formos. O vienakojų 
piratų arba aklų baltųjų triušių? Ar egzis- 
tuoja ir jų idealiosios formos? Aristotelis 
teigė, kad logikos požiūriu Platono formų 
teorija atrodo truputį keistoka. 

Aristotelis vadovavosi sveiko proto, o 
ne idealistiniu požiūriu. 

e Pažinimas yra suvokimas: „Būtent dėl 
šios priežasties, jei mes nieko nesuvo- 
kiame, tai nieko neišmokstame ir nesu- 
prantame, o kai apie ką nors galvoja- 
me, tai kartu turime galvoti ir apie 
idėją“. 

e Gamtos pasaulis yra realus pasaulis. 


e Mokslinio pažinimo pagrindas yra su- 
vokimas ir juslinė patirtis. 

Platonui pasaulio tikrovė yra proto su- 
voktos formos. 

Aristoteliui pasaulio tikrovė yra mate- 
rija, arba medžiaga, iš kurios sukurtas 
pasaulis. | 

Aristotelį, kaip ir kitus graikų filoso- 


Platono misticizmas 


„Menone“ išdėstytoje Platono pažinimo 
teorijoje daug misticizmo elementų. 
Susidomėjimą mistika bei matematika 
Platonas perėmė iš Pitagoro, vieno iš 


filosofų ikisokratikų. Pitagoriečiai rengdavo 
misterijų apeigas. Jie tikėjo reinkarnacija ir 
sielų transmigracija (persikėlimu į kitą kūną 
po mirties). Jų mokymas labai paveikė 
Platono pažiūras. 


fus, domino kaita. Platonas pasakytų, kad 
gilė virsta ąžuolu, tačiau išlaiko savąją 
prigimtį įsiliedama į idealiojo ąžuolo for- 
mą. Aristotelis atmetė tokį požiūrį. Jis 
klausė: jeigu ąžuolas ir gilė pasirodo esą 
du visiškai skirtingi dalykai, tai kur tęs- 
tinumas? Kaitos problemą Aristotelis 
svarsto „Fizikoje“. Jis daro išvadą, kad 
materialios substancijos yra sudėtinės. 
Namas sumūrytas iš plytų ir skiedinio, ta- 
čiau jam būdinga tam tikra struktūra, at- 
spindinti namo idėją, kuri skiria jį nuo 
garažo arba parduotuvės. Statula iškalta 
iš marmuro arba nulieta iš bronzos, ta- 
čiau turi konkretų pavidalą. Visoms sub- 
stancijoms, sako Aristotelis, būdingi du 
dalykai: medžiaga ir sąranga — materija 
ir forma. Ir materija, ir forma priklauso 
šiam pasauliui, ne kokiam anapusiniam, 
kaip Platono formos. Viena kitai priešta- 
raujančios Platono ir Aristotelio teorijos 
ir yra tie du pagrindiniai būdai, kuriais 
mes suvokiame pasaulį ir jį pažįstame. 

Forma yra tam tikras organizuojantis 
principas, paverčiantis materiją atpažįsta- 
mais objektais. Vadovaudamasis tokiu įsi- 
tikinimu, Aristotelis teigė, jog siela yra 
kūno forma. 

Objektai keičiasi, ir jų keitimasis pa- 
prastai turi paskirtį ir tikslą. Objektams 
būdingas apibrėžtumas arba potencija. 
Gilės tampa ąžuolais, vaikai — suaugu- 
siais žmonėmis. Tokį kitimą Aristotelis 
vadino teleologiniu, kadangi jis tikslingas 
(graikiškai telos, kilm. teleos — „tikslas“ 
+ logos — „žodis“, „mintis“). Kadangi 
objektai yra materialūs, o materijai bū- 


dinga nuolatinė kaita, tai jie niekuomet 
netaps tobuli. Tobulas yra tiktai Dievas, 
kuris egzistuoja kaip forma be materijos. 
O žmonės gali priartėti prie tobulybės 
kontempliuodami grynąją formą grynojo 
mąstymo būdu. 


PAŽINIMO TEORIJOS 


Platonas tyrė intelektą, Aristotelis — 
gamtos pasaulio suvokimą. Platono mąs- 
tymas matematinis — jis kūrė sampratas, 
kurios gali būti prasmingos ir nesiejamos 
su regimuoju pasauliu. Aristotelio mąsty- 
mas mokslinis, pagrįstas suvokimu, ste- 

ėmostenas, 


KAIP IR KIEK MES PAŽISTAME? 


Platonas, Aristotelis Ir krikščionybė 


Platono formų teorija turėjo didžiulės įtakos 
krikščionybės raidai. Ankstyvosios krikščio- 
nybės mąstytojai pasinaudojo Platono 
anapusinio idealaus pasaulio, teikiančio 
vertę ir prasmę šiam pasauliui, idėja 
kurdami krikščioniškojo dangaus sampratą. 
Platoniškasis sielos išaukštinimas pažemi- 
nant kūną ir materiją tapo vienu svarbiausių 
krikščionybės postulatų. 

„Timajuje“ Platonas aprašė demiurgą, 
arba L0gą (gr. /ogos — „žodis“), kuris 
sukūrė pasaulį ir kurio valia idealiosios 
formos viešpatauja nuolat kiAtančiame 
kosmose. Platono Logą, kurio sampratą 
išplėtojo vėlesnieji graikų filosofai, 
ankstyvieji krikščionys ėmė tapatinti su 
Jėzumi, Dievo Žodžiu. 

Aristotelis tikėjo egzistuojant pirminį 
Judintoją, tolimą, nekintančią būtį, kurios 
valia kinta pasaulis. Kaita, tvirtino 
Aristotelis, kyla iš meilės ir troškimo 
pasiekti pirminio judintojo “tobulumą. 
Krikščionių bažnyčia Aristotelio pirminio 
judintojo samprata pasinaudojo apibūdinda- 
ma Dievą. Ilgainiui Aristotelio filosofija tapo 
viduramžių teologijos kertiniu akmeniu. 


bėjimu, tyrimu. Abu šie mąstytojai atvė- 
rė pasaulio pažinimo kelius, kurie ir da- 
bar tebėra reikšmingi. 


Pagalvokite 


1. Kuo skiriasi Platono ir Aristotelio filosofija? 


2. Kokia Platono formų teorijos įtaka krikščiony- 
bės raidai? Ar ši įtaka buvo pozityvi? 


3. Kas yra metafizika? Ar metafizikos studijos 
reikšmingos ir mūsų laikais? Pasiskirstykite 2-3 
asmenų grupelėmis. Pasirinkite ir pamėginkite pa- 
grįsti vieną kurį iš toliau pateikiamų požiūrių: 
„Metafizikos studijos iš tikrųjų svarbios XX am- 
žiuje"; „Metafizikos studijos atgyvenusios ir šiuo- 
laikinei visuomenei nereikalingos“. Pateikite argu- 
mentų, pagrindžiančių jūsų pasirinktą požiūrį. 
Paskui raskite grupę, kurios požiūris priešingas, 
ir pateikite savo kontrargumentų. Arba įsivaiz- 
duokite, jog patys keičiate požiūrį, ir pamėginki- 
te paprieštarauti savo ankstesnei pozicijai. 


Įsivaizduokite, kad kasdien važiuojate tuo 
pačiu autobusu. Kai rytą skubate į auto- 
buso stotelę, argi bent sekundę pagalvoja- 
te, kad autobusas galėtų nenuvežti jūsų 
ten, kur norite nuvažiuoti? Tikriausiai ne. 
Kadangi autobusas jus nuveža kiekvieną 
dieną, logiška manyti, kad greičiausiai jis 
tą patį padarys ir šiandien. Tačiau kartu 
turite ir tikėti, jog tikrai nuvažiuosite į 
reikiamą vietą. 

Tikėjimą galėtume apibūdinti kaip 
tvirtą įsitikinimą, jog kažkas, dėl ko ne- 
galime būti absoliučiai tikri, vis dėlto yra 
tikra. Visos religijos reikalauja tikėjimo, 
kadangi tikėjimo tiesa nėra tokia tiesa, 
kurią galima įrodyti. Vis dėlto tikėjimas 
grindžiamas kokiu nors liudijimu, tikin- 
čiajam atstojančiu įrodymą. 


Daugumai žmonių proto argumentai 


pranašesni už tikėjimą, mat protas atrodo 
tikresnis, o tikėjimas — miglotas ir ne- 
aiškus. Tačiau ir kasdieniame gyvenime 
nuolat vyksta tikėjimo aktai. 


e Kai lipate į autobusą, tikite, kad jus 
nuveš į reikiamą vietą; 


e Kai su draugu pasidalijate paslaptimi, 
tikite, kad jūsų neapvils; 


e Kai tuokiatės, tikite savo išrinktuoju. 


Žinoma, jūsų tikėjimą greičiausiai nu- 
lemia vienos ar kitos priežastys, tačiau 
pirmiausia — reikia tikėti. 

Kasdieniame gyvenime tikėjimas ir 
protas neatskiriami. 


Graikų filosofija ir krikščionių 
religija 

Svarbiausias Vakarų kultūros idėjas sufor- 
mavo graikų filosofija ir krikščionybė. 
Graikų filosofija akcentavo protą, o 
krikščionybė — tikėjimą. 

Pirmaisiais krikščioniškosios eros am- 
žiais ankstyvieji krikščionių mąstytojai, 
Bažnyčios Tėvai, dėjo didžiules pastangas 
graikų filosofijai suderinti su krikščionių 
tikėjimu. Tai daryti juos vertė kelios prie- 
žastys. 


GRAIKŲ FILOSOFIJA buvo svarbus tuo- 
metinio dvasinio gyvenimo veiksnys. Pla- 
tono idėjos buvo tokia pat neatskiriama 
antikos pasaulėžiūros dalis, kaip evoliuci- 
jos ar pažangos idėjos mūsų laikais. Kur- 
dami ir plėtodami krikščioniškąją teologi- 
ją, Bažnyčios Tėvai turėjo atsigręžti į 
graikų filosofiją, iš jos perimti filosofinę 
terminiją ir kontekstą savoms idėjoms ru- 
tulioti. 


KRIKŠČIONIŲ BAŽNYČIA siekė susi- 
kurti tokią intelektualinę reputaciją, kuri 
užtikrintų jai antikinio pasaulio pagarbą. 
Prabilę savosios epochos filosofine kalba, 
ankstyvieji krikščionys tikėjosi įgyti pasi- 
tikėjimo ir sėkmingiau skleisti krikščio- 
niškąjį tikėjimą. 


BAŽNYČIOS TĖVAI susidūrė su tokiais 
filosofiniais klausimais, į kuriuos Biblija 
neduoda aiškių atsakymų. Pavyzdžiui, 
kaip Jėzus galėjo būti sykiu ir Dievas, ir 
žmogus? Iš ko Dievas sukūrė pasaulį; ar 

Tikėjimas ir 
protas 


Augustinas 


„Per akimir- 
ksnj pasitikė- 
jimo šviesa 
užtvindė 
mano širdį, ir 
visa tamsa 
išsisklaidė, 
išnyko 
dvejonės.“ 


Augustinas, 
„Išpažinimai“ 


KAIP IR KIEK MES PAŽISTAME? 


prieš kūrimą egzistavo materija, ar nebu- 
vo nieko? Taigi Bažnyčios Tėvai studija- 
vo graikų filosofiją su viltimi, kad ji pa- 
dės išspręsti šiuos sudėtingus klausimus. 


Iš visų ankstyvųjų Bažnyčios Tėvų 
įžymiausias buvo Augustinas iš Hipono, 
Šiaurės Afrikos miesto. Jis rašė lotyniš- 
kai, ne graikiškai, o išlikusių rašytinių 
darbų gausumu jis lenkia bet kurį iš se- 
nųjų autorių. 

Augustinas, rašytojas ir mąstytojas, — 
monumentali figūra krikščionybės istori- 
joje. Jis buvo žymiausias po apaštalo 
Pauliaus krikščionių teologas, jo idėjos 
nulėmė tolimesnę krikščionybės raidą, 
padarė didžiausią įtaką lotyniškajai Vaka- 
rų Bažnyčiai. Augustino mintis vyravo 
per visus viduramžius. Iš jo filosofinio 
mokymo sėmėsi argumentų ir reformaci- 
ja, ir kontrreformacija. 

Be to, Augustinas tarsi užčiuopė 
Dekarto cogito ergo sum (,„„mąstau, vadi- 
nasi, esu“) ir Froido pasąmonės idėją. To- 
kie mąstytojai, kaip Anzelmas, Akvinie- 
tis, Liuteris, Paskalis ir Kierkegoras, yra 
gerokai skolingi Augustinui. Jo knygas 
itin vertino šiuolaikinis filosofas Vitgenš- 
teinas. 


Didžioji atsivertimo istorija 

Augustinas (354-430 m.) gimė Tagastėje, 
Šiaurės Afrikoje. Jo motina Monika buvo 
krikščionė, o tėvas — pagonis. Romėniš- 
koje Šiaurės Afrikoje Augustinas gyveno 
klestinčiame kosmopolitiniame pasaulyje, 
kuriam buvo būdinga aukšta raštijos kul- 
tūra. Šešiolikos metų jis Kartaginoje pra- 
dėjo studijuoti teisę, tačiau 375 m., per- 
skaitęs Cicerono „Hortenzijų“, palinko į 
filosofiją. Iš pradžių Augustinas tapo ma- 
nicheizmo išpažinėju. 383 m. Romoje jis 
buvo paskirtas retorikos profesoriumi. Iš 
Romos Augustinas persikėlė į Milaną, 
kur jam didelę įtaką padarė krikščionių 
vyskupas Ambraziejus. Kurį laiką Augus- 
tiną traukė neoplatonizmas, tačiau po ilgų 
skausmingų svarstymų 386 m. jis nu- 
sprendė tapti krikščioniu, ir 387 m. Amb- 


raziejus jį pakrikštijo. Augustinas ketino 
pasirinkti vienuolio gyvenimą, tačiau 391 
m. prieš savo valią buvo paskirtas Hipo- 
no (dabar Anabos miestas Alžyre) vysku- 
pu. Trisdešimt ketverius metus jis išbuvo 
vyskupu, daug rašė, kovojo su erezijo- 
mis, gyveno krikščionių bendruomenėje. 

Apie Augustiną kaip apie žmogų žino- 
me daugiau negu apie bet kurį kitą seno- 
vės autorių. Taip yra todėl, kad Augusti- 
nas parašė garsiausią ir reikšmingiausią iš 
visų senovės autobiografijų — „Išpažini- 
mus“ (pradėti 391 m.). Knygoje Augusti- 
nas sukūrė detalų savo jaunystės metų pa- 
veikslą ir aprašė intelektualinę raidą. Iš 
knygos puslapių į mus žvelgia žemiška, 
gili, aistringa asmenybė, su įkvėpimu ieš- 
kanti tiesos. Jis nuolat kovojo su savo 
jausmais ir silpnybėmis. 

Augustino raštai reikšmingi ir mūsų 
laikais. Mintys gyvos, išraiškingos, įspū- 
dingos. Nenuilstamas tiesos ieškojimas jį 
vertė ne kartą iš esmės keisti intelektua- 
linę poziciją. Štai keletas svarbesnių jo 
patirtų įtakų. 


CICERONAS (106-43 m. pr. Kr.). Dar 
būdamas studentas, devyniolikos metų, 
Augustinas skaitė Ciceroną. Ciceronas ra- 
šė: „Jau pats aukštesniosios laimės sieki- 
mas, o ne vien jos turėjimas, yra atpildas, 
pranokstantis visus žmogiškuosius turtus, 
garbę ar fizinį malonumą“. Cicerono raš- 
tai įkvėpė Augustiną ilgiems tiesos ieško- 
jimams. 


MANICHEIZMAS, religija arba kultas, 
derinąs krikščionybės ir zoroastrizmo ele- 
mentus. Manicheizmo išpažinėjų Augusti- 
nas buvo apie dešimtį metų. Manicheiz- 
mas susiformavo Persijoje (dabartiniame 
Irane). Du pagrindiniai jo pradai, arba 
dievai, — Šviesa ir Tamsa. Manicheizmas 
buvo dualistinė religija, skelbusi, kad 
žmogaus dvasia, arba siela, yra kilusi iš 
Šviesos, o materija ir fizinis pasaulis — 
tai blogis, kilęs iš Tamsos. Ši teorija pa- 
aiškino blogio kilmę ir paneigė žmogaus 
atsakomybę už piktus darbus. Augustinas 


ypač domėjosi blogio problema. Jo teolo- 
gija ryškiai paženklinta neigiamo mani- 
cheizmo požiūrio į materiją ir kūną. Ma- 
nicheizmo išpažinėjai laikėsi griežtų 
dorovės normų, niekino malonumus. Ma- 
nis (apie 216-276 m.), manicheizmo pra- 
dininkas, atmetė Senąjį Testamentą, ta- 
čiau pripažino, kad kiekvienoje religijoje 
esama tiesos branduolio. 


ASTROLOGIJA. Kurį laiką Augustiną 
domino astrologija, tačiau vėliau jis šiuo 
mokslu nusivylė. 


SKEPTICIZMAS. Vienu metu Augustinas 
prijautė skepticizmui, manydamas, kad 
tikras pažinimas nėra įmanomas. 


Ambraziejus ir Augustinas 

Kai 384 m. Augustinas atvyko į Milaną 
dirbti retorikos profesoriumi, čia jis paty- 
rė ir kitų filosofijos srovių bei ryškių as- 
menybių poveikį. Visų pirma jis susipaži- 
no su Ambraziejumi, Milano vyskupu. 
Ambraziejaus išmintis ir autoritetas pada- 
rė Augustinui didelį įspūdį. Ambraziejus 
mokėsi ir sėmėsi įkvėpimo iš Platono fi- 


TIKĖJIMAS IR PROTAS 


losofijos šalininkų, vadino juos „minties 
aristokratais“. Krikščionybė ir platoniz- 
mas turėjo daug bendrybių. Abi pasaulė- 
žiūros orientuotos ne į šį, bet į anapusinį 
pasaulį. Kristus kalbėjo: „Mano karalystė 
— ne šio pasaulio“. Platonas tą patį sakė 
apie savąjį formų pasaulį. Ir graikų filo- 
sofijai, ir krikščionybei būdingas tikėji- 
mas sielos nemirtingumu. 

Augustinas pirmiausia pasijuto esąs ar- 
timas Milano neoplatonikams, kurie va- 
dovavosi Plotino mokymu. Tuo laikotar- 
piu Milanas gyveno filosofijos renesansą. 

Plotinas (205-270 m.) gimė Egipte, o 
išsilavinimą įgijo Romoje. Jis suteikė 
Platono filosofijai svarbių naujų aspektų. 
Plotino raštus suredagavo jo mokinys 
Porfyrijas (232-305 m.). Ši filosofija iš- 
garsėjo kaip neoplatonizmas. Plotinas 
skelbė, kad visa kūrinija emanavo (kilo) 
iš vienio (Dievo), kuris yra gėris. Todėl 
Dievas ir jo kūrinija iš esmės nesiskiria. 
Visa, kas egzistuoja, turi arba būti gera, 
arba turėti gėrio; priešingu atveju tai ap- 
skritai neegzistuotų. Plotino mokymas 
prieštaravo manicheizmui. Pažintis su šio 
mąstytojo filosofine sistema paskatino 


KAIP IR KIEK MES PAŽĮSTAME? 


Augustiną naujai įvertinti savo metafizi- 
kos pozicijas. Plotinas tarytum pastūmė- 
jo Augustiną sugrįžti prie filosofijos. Iš 
jo Augustinas mokėsi filosofinės kalbos, 
kuria vėliau aprašė savo mistinę patirtį. 
Neoplatonizmo įtaka labai ryški Augusti- 
no kūriniuose. 

Platonikai tikėjo, kad geba įžvelgti 
Dievo (arba gėrio) viziją: ji savaime atsi- 
skleidžia tada, kai racionalusis protas pa- 
kyla į idėjų, arba formų, pasaulį. Krikš- 
čioniškosios Dievo įsikūnijimo žmoguje, 
nukryžiavimo, prisikėlimo sampratos 
jiems atrodė stačiai barbariškos. Evange- 
lijos pagal Joną mintį „Tas Žodis tapo 
kūnu“ platonikai laikė neįmanoma nesą- 
mone. Absoliučios tikrovės ir absoliučios 
tiesos neglima sutepti kontaktu su gam- 
tiškuoju pojūčių pasauliu. 

Ambraziejaus paskatintas, Augustinas 
apleido Platono studijas ir atsigręžė į 
Paulių, Naujojo Testamento apaštalą: 
„Nuostabu, kaip man atsivėrė šios tiesos, 
kai aš skaičiau mažiausiąjį* iš jūsų apaš- 
talų“. Pauliaus laiškuose Augustinas atpa- 
žino savo paties patirtį — tas pačias sil- 
pnybes, kovą su kūno geiduliais, aistringą 
troškimą tapti teisuoliu. Paulius rašė: 
„Taigi aš randu tokį įstatymą, kad, kai 
trokštu padaryti gera, prie manęs prilim- 
pa bloga“. Augustinas ėmė suvokti, jog 
nepakanka vadovautis vien protu. Kad 
taptum vientisa asmenybe, kad atrastum 
tikrąją laisvę, reikia Dievo malonės ir 
Dievo pagalbos. 

Pagaliau, būdamas trisdešimt dvejų 
metų, Augustinas atrado Kristų kaip svar- 
biausią pagalbos, išganymo, išminties 
šaltinį. Biblija jam tapo aukščiausiu auto- 
ritetu ir apreiškimu. Jį didžiai sukrėtė te- 
ologo Viktorino ir šv. Antano, gyvenusio 
vienuolišką gyvenimą dykumoje, atsiver- 
timas. Staiga Augustinas ir pats pasijuto 
atsidūręs prie lemiamo apsisprendimo 
slenksčio: 

Aš vis klausinėjau savęs šių dalykų, visą 

* Plg. 1 Kor 15,9: „Juk aš esu mažiausias iš 


apaštalų, nevertas vadintis apaštalu, nes esu perse- 
kiojęs Dievo Bažnyčią“. (Red.) 


laiką nepaliaujamai raudodamas, di- 
džiausios širdperšos geliamas, kai staiga 
išgirdau gretimame name dainuojant vai- 
ką. Negaliu pasakyti, ar tai dainavo ber- 
niukas, ar mergaitė, tačiau balselis vėl ir 
vėl traukė priedainį: paimki ir perskaity- 
ki, paimki ir perskaityki. Tada aš pakė- 
liau akis ir mėginau prisiminti, gal tai 
koks vaikų žaidimas, kurį žaisdami jie už- 
traukia tokius žodžius. Bet niekaip ne- 
įstengiau prisiminti, kad būčiau kada 
anksčiau juos girdėjęs. Aš sutramdžiau 
plūstantį ašarų srautą ir tariau sau, jog 
tai tegali būti dieviškasis paliepimas, — 
atsiversti Šventojo Rašto knygą ir per- 
skaityti pirmąjį pasilaikiusį fragmentą... 
Todėl ir vel grjžau į tą vietą, kur sėdėjo 
Alipijus, kadangi nueidamas buvau ten 
palikęs knygą su Pauliaus laiškais. Aš ją 
pagriebiau ir atsiverčiau, ir tyliai per- 
skaičiau patį pirmąjį fragmentą, už kurio 
užkliuvo akys: „...elkimės padoriai, sau- 
godamiesi apsirijimo, girtavimo, palaidu- 
mo, neskaistumo, nesantaikos ir pavydu- 
liavimo. Apsivilkite Viešpačiu Jėzumi 
Kristumi ir nelepinkite savo kūno, neten- 
kinkite jo geidulių“. Nebenorėjau skaity- 
ti toliau, o ir nebereikėjo, nes per aki- 
mirksnį, vos spėjau priartėti prie sakinio 
pabaigos, pasitikėjimo šviesa užtvindė 
mano širdį, ir visa tamsa išsisklaidė, iš- 
nyko dvejonės. 


Augustino tikėjimas 

Augustinas atsivertė. Jis pasikeitė. Jis įti- 
kėjo, kad tiesa, kurios iki šiol nepajėgė 
surasti protu, buvo jam dovanota, arba at- 
verta, Dievo malonės. Jis suvokė, jog 
vien savo paties jėgomis žmogus negali 
išsigelbėti. 

Po atsivertimo Augustinas apleido 
ankstesnius darbus, atsisakė vesti, išsiža- 
dėjo pasaulio. Dabar jis įtikėjo tokiais da- 
lykais: 


DIEVAS YRA BE GALO GERAS IR 
MYLINTIS. Dievas sukūrė pasaulį, kuris 
iš esmės yra geras, o ne piktas, kaip kad 
manė manicheizmo šalininkai. Mes artė- 


jame prie Dievo, rašė Augustinas, ne ei- 
dami, bet mylėdami. 


ŽMONIJA NĖĮVYKDĖ DIEVIŠKOJO 
PLANO, todėl ji reikalinga atpirkimo ir 
atleidimo. Augustinas išvystė gimtosios 
nuodėmės doktriną. Jis tikėjo, kad visi 
nusidėjome per Adomą, pirmąjį Žmogų, 
todėl visi žmonės gimsta nuodėmingi, ir 
jiems reikia Dievo malonės. 


DIEVO VEIKIMO žmonijos istorijoje 
kulminacija buvo Jėzaus įsikūnijimas, 
Dievo tapimas žmogumi. Vienintelis ke- 
lias į amžinąjį gyvenimą — tikėti Jėzų, 
pasitikėti juo, paklusti Bažnyčiai. 


Filosofija Augustinui tapo Dievo ir 
žmogaus sielos tyrinėjimu. Kelias į prie- 
kį, tvirtino Augustinas, — tai tikėjimas: 
„Praregėti lemta tam, kas dorai gyvena, 
uoliai meldžiasi, stengiasi tobulėti“. 

Augustino įsitikinimas, kad Žmogaus 
egzistencija nesibaigia mirtimi, grindžia- 
mas ne Platono filosofija, bet tikėjimu 
prisikėlusiu Kristumi. 

Augustino „Išpažinimai“ — nepapras- 
ta knyga. Joje Augustinas vaizduoja save 
kaip sūnų paklydėlį ar pražuvusią avį iš 
Evangelijos pagal Luką. Pasiklydęs ir su- 
rastas, kaip apaštalas Paulius, jis patyrė 
dramatišką dvasios perversmą. Augustinas 
buvo toks pat, kaip ir visi žmonės: jo is- 
torija — kiekvieno mūsų istorija. 

„Išpažinimai“ susideda iš trylikos kny- 
gų: devynios yra autobiografinės, ketu- 
rios teologinės. Keturios paskutinės kny- 
gos leidžia suprasti, jog savo gyvenimo 
istoriją Augustinas laiko tarsi nedideliu 
visos kūrinijos modeliu: nugrimzdimas į 
chaosą — atsivertimas — sugrįžimas prie 
tvarkos. Jo istorija ir asmeniška, ir kos- 
minė. Tikėjimas ir protas visatoje neatski- 
riami. 

Visą gyvenimą Augustinas kovojo su 
savimi. Jo mintis nėra rami ir abstrakti, ji 
— asmenybės atvirumo visai tikrovei re- 
zultatas. Jo tikėjimas išaugo iš gilios ne- 
vilties. Augustinas įžvelgė proto ribas 
(cogito — „aš mąstau“) ir tvirtai pagrin- 


TIKĖJIMAS IR PROTAS 


dė mąstymą tikėjimu (credo — „aš ti- 
kiu“). Tikėjimas remiasi Biblijos apreiški- 
mu. Bažnyčios saugomas tikėjimas — 
vienintelis vaistas nuo skepticizmo. 

Tikėjimas, sakė Augustinas, nėra aklas, 
jį paaiškina protas. Augustino raštuose 
protas stengiasi perprasti tai, ką teigia ti- 
kėjimas. Mintis „pažįstu, kad įtikėčiau“ 
jam atėjo dar prieš ištariant „tikiu, kad 
suprasčiau“. 

Augustinas manė, kad tikėjimas ir pro- 
tas, filosofija ir teologija savo šaknimis 
siekia tą pačią Dievo tiesą. Filosofija ga- 
lime pasiremti interpretuodami Bibliją; 
Bibliją galime cituoti norėdami pailiust- 
ruoti filosofijos koncepcijas. Kristus vieš- 
patauja visai tikrovei. 

Nors Augustino asmenybę suformavo 
klasikinis Graikijos ir Romos pasaulis, šis 
mąstytojas tapo klasikinės kultūros kriti- 
ku, o krikščioniškoji pasaulėžiūra leido 
jam suvokti krikščioniškosios mąstysenos 
ir klasikinio palikimo nedermę. Nebe Pla- 
tonas, o Biblija tapo didžiausiu autorite- 
tu, nors Augustinas niekuomet neneigė, 
jog ir Platonas atvėrė dalį tiesos. Pavyz- 
džiui, Platono formos Augustino filosofi- 
nėje sistemoje tapo Dievo mintimis. 

Augustinas rašė įvairiomis krikščiony- 
bės temomis. Didžiausi jo laimėjimai — 
naudojimasis klasikinės praeities patyri- 
mu, Biblijos aiškinimas, tikėjimo ir pro- 
to pusiausvyra. Visa tai ilgus šimtmečius 
veikė tolesnę krikščionybės raidą. 


Pagalvokite 


1. Kas yra tikėjimas? Pateikite keletą pavyzdžių 
iš savo gyvenimo arba perskaitytų knygų. 


2. Kodėl ankstyvieji Bažnyčios Tėvai siekė sude- 
rinti graikų filosofiją su krikščionybe? Kaip ma- 
note, ar šis noras buvo pagrįstas? 


3. Kodėl Augustinas iš Hipono laikomas įžymiau- 
siu iš ankstyvųjų Bažnyčios Tėvų? Pasirinkite du 
skirtingus Augustino minties raidos etapus (ge- 
riau visiškai skirtingus, prieštaringus) ir užrašy- 
kite, įrašykite į juostą arba suvaidinkite jauno 
Augustino ir vyresnio Augustino pokalbį tiesos 
ieškojimo tema. 

Aristotelis 
apie sielą 


„Išeitų tad, 
jog tik mintis 
ateina iš 
kitur, kad ji 
vienintelė 
tėra dieviška, 
nes kūniškoji 
tikrovė 
visiškai 
nesusijusi su 
gebėjimu 
mąstyti.“ 


Aristotelis, 
„Apie gyvūnų 
kili 


24 


Kas jūs iš tikrųjų esate? Tai atrodytų 
keistokas klausimas, tačiau ar neteko ka- 
da, pažvelgus į savo atvaizdą veidrodyje, 
ūmai nustebti: kas gi yra tas žmogus, į 
kurį jūs dabar žiūrite? Jūs apažįstate savo 
veidą, tačiau akimirksnį susimąstote: įdo- 
mu, kas vis dėlto yra tai, dėl ko jūs esa- 
te jūs, o ne tik jūsų kūnas? 

Kai tik imame šitaip galvoti apie save, 
mums iškyla įvairiausių klausimų: 
e Kas aš iš tikrųjų esu? 
e Iš kur aš žinau, kas esu? 


e Iš kur aš žinau, kad šiandien esu tas 
pats žmogus, kaip ir vakar? 


e Kas man teikia gyvastį? 


e Ar aš turiu sielą, kuri gyvens ir po ma- 
no kūno mirties? 


Žmogaus prigimtis Biblijoje 


Palyginkime Aristotelio ir Biblijos nemirtin- 
gumo sampratą. Biblija žmogaus prigimtį 
laiko vientisa. Žmogus nėra atskirų 
sudedamųjų dalių — kūno, sielos, dvasios — 
paprasta suma. Be abejo, Biblijos autoriai 
buvo savos epochos vaikai, tad ir žmogų 
aprašė tų laikų kalba. Tačiau jie tvirtai 
tikėjo tuo, ką dabar vadiname asmenybės 
psichosomatine vienove — kūno,. proto, 
emocijų tarpusavio priklausomybe ir sąveika. 
Todėl nenuostabu, kad graikų sielos ir kūno 
samprata padarė įtakos ankstyvajai 
Bažnyčiai, turėjusiai priežodį s0ma — sėma 
(„kūnas — kapas“). Mirties akimirką siela 
išsivaduoja iš kūno kalėjimo ir tampa laisva. 

Biblijoje žmonių giminė laikoma mirtinga, 
tačiau ji nepriklauso vien gyvūnų pasauliui. 
Žmonės sukurti pagal Dievo paveikslą. Jie 
atviri tiek kūniškajam, tiek dvasios 
pasauliui. 


2 dalis 


Kas aš esu? 


ASMENS TAPATUMO KLAUSIMAS 


Platonas apic žmogų 

Platono filosofinėje sistemoje Žmogus yra 
fizinio pasaulio dalis, kadangi jis turi kū- 
ną, per kurį įgyja juslinę patirtį. Tačiau 
žmogus turi ir nematerialų protą, geban- 
tį pažinti regimąjį pasaulį pranokstančias 
amžinąsias tiesas. Žmogus turi ir vairuo- 
jančiąją galią — tai siela. Ją Platonas įsi- 
vaizduoja kaip važnyčiotoją, kuris valdo 
ir pats yra valdomas poros žirgų — pro- 
to ir kūno. 

Protas ragina sielą keliauti į dangiškų- 
jų idėjų sritį ir šias idėjas suvokti; kūnas 
trokšta pasilikti tarp žemiškųjų dalykų ir 
klausyti pojūčių. 

Žmogaus siela yra blaškoma šių dvie- 
jų prieštaringų jėgų. Ji norėtų būti vairi- 
ninku, tačiau neleidžia kūnas — jos kalė- 
jimas. Todėl, sako Platonas, žmonės nėra 
iš tikrųjų laisvi, jeigu jų gyvenimo tiks- 
las — patenkinti kūno potroškius. Tačiau 
mūsų siela gali nusimesti šią naštą ir va- 
dovauti mūsų gyvenimui, valdydama tiek 
kūno būsenas, tiek intelektualinės pastan- 
gas. Bet tik užbaigusi savo egzistenciją 
kūne siela pakyla aukštyn į amžinąjį idė- 
jų pasaulį. 

Siela ir kūnas Platonui skiriasi kaip 
dangus ir žemė. Siela yra nemirtinga, ji 
kūne gyvena tik laikinai. | 


Aristotelis apie sielą 

Aristotelio sielos koncepcija visiškai skir- 
tinga nei Platono. Psichologijos traktate 
„Apie sielą“ Aristotelis pateikia bendrą 
sielos sampratą. Jis palaiko vyraujantį 
graikų mąstytojų įsitikinimą, kad siela 
yra gyvybės šaltinis: tirdami sielą, mes 
pažįstame skirtingas gyvybės formas. 


Žemiausioji gyvybės forma būdinga 
net augalams — jie patys save išmaitina, 
auga, nyksta, dauginasi. Taigi pagrindinė 
sielos ypatybė kaip tik ir yra sugebėjimas 
atlikti šias funkcijas; tai padaryti sugeba 
visos gyvybės formos. Tad sielos sąvoka 
apima visa, kas šiame pasaulyje gyva. Vi- 
sai nebūtina, kad siela gyventų atsiskyru- 
si nuo kūno ar būtų amžina. Priešingai, 
siela suteikia kūnui gyvastį. 

Gyvūnai turi jau kur kas tobulesnių 
sugebėjimų, jie apdovanoti jusliniu suvo- 
kimu, dauguma gali judėti. Aristotelio 
įsitikinimu, ąžuolai ir stručiai turi psychė 
(„sielą“) — taip pat, kaip beždžionės ar- 
ba žmonės. Siela — tai ne tas pat, kas 
protas. Apskritai visa, kas gyva, turi psy- 
chė, tačiau žmogų Aristotelis laiko aukš- 
čiausiąja kūrinijos pakopa. Būtent tokia 
hierarchija neleidžia tvirtinti, jog Aristo- 
telis pateikė universalų sielos apibrėžimą. 

Siela — varomoji kūno galia. Gyvų 
būtybių sielos nėra kokios ypatingos dva- 
sinės substancijos dalelės, egzistuojančios 
gyvame kūne; tai ištisi tam tikrų galių, 
sugebėjimų, savybių junginiai. Aristotelio 
supratimu, siela mums duodama taip, 
kaip duodamas talentas; siela nėra 
žmogaus dalis, funkcionuojanti atskirai 
nuo kitų. Jis rašė: „Nederėtų klausti, ar 
siela ir kūnas yra viena; juk šito neklau- 
siame apie vašką ir jo pavidalą, neklau- 
siame ir apskritai kalbėdami apie medžia- 
gos ir daikto, padaryto iš tos medžiagos, 
santykį“. 

Aristotelio filosofijoje iš viso nekelia- 
mas klausimas, kaip siela ir kūnas gali 
kartu egzistuoti ir kartu veikti. Tokia sie- 
los samprata paneigia bet kokią asmeny- 
bės nemirtingumo idėją. 

Platonas tvirtino, jog siela egzistavo 
dar prieš žmogui gimstant ir egzistuos 
toliau, numirus tam kūnui, kuriame ji gy- 
vena dabar. Aristotelis nepritarė šiam po- 
žiūriui. Kaip talentai negali egzistuoti at- 
skirai nuo talentingų Žmonių, taip ir siela 
negali gyventi ilgiau už žmogų. Kaip gali 
mano talentas, mano charakteris, mano 
temperamentas pergyventi mane patį? 


Platono laikais tikėta, kad gyvenimas 
prasideda tada, kai siela įžengia į kūną. 
Aristotelis nesutiko: siela ir kūnas yra ne- 
atskiriami. Siela be kūno gali egzistuoti 
tiek, kiek mes galime vaikščioti be kojų. 
Aristotelis sukūrė biologinę gyvybės 
sampratą. Sielos galios ir ištakos yra kū- 
niškos: būti gyvam (turėti sielą) — vadi- 
nasi, turėti kūną, kuriam būdingi įvairūs 
sugebėjimai bei savybės. 

Aristotelis sielos idėją iš amžinybės 
perkelia į konkrečią erdvę ir laiką. Siela 
— tai kūno forma, jo esmė. Aristotelio 
žmogaus samprata laikoma materialistine, 
kadangi jis atmeta dvasingosios sielos 
idėją, kurią gynė Platonas. Siela neįžen- 
gia į mus iš kažin kur. Iš išorės, kaip ma- 
no Aristotelis, ateina tik mintis, intelek- 
tas. Aristoteliui siela ir protas nėra 
tapatūs dalykai. 


Nemirtingasis intelektas 

Aristotelio filosofinėje sistemoje mąsty- 
mas turi ypatingą statusą. Intelekto sam- 
pratą Aristotelis grindžia įsitikinimu, kad 
mąstymas nesusijęs su jokia kūno veikla. 
Tačiau kai jis samprotauja apie sielą ap- 
skritai, tai pabrėžia, jog mąstymas yra 


SIELOS PRIGIMTIS 


Paveikslas, vaiz- 
duojąs garsųjį 
abolicionistą 
Džoną Brauną 
pakeliui į mirties 
bausmės vietą. 
„John Brown’s 
body lies a'moul- 
dering in the 
grave. But his 
soul goes mar- 
ching on“ („Džono 
Brauno kūnas dūli 
jau kape, tačiau 
jo siela tolyn žy- 
giuoja kaip žygia- 
vus“). Galbūt tai 
ir yra tinkamiau- 
sias būdas suvok- 
ti, kaip susijusios 
asmens sude- 
damosios dalys? 


KAS AŠ ESU? 


būdingas gyviems organizmams. Iš tiesų 
sunku suderinti šias dvi pozicijas. 

Aristotelio filosofijoje mąstymas yra 
suprantamas kaip beveik dieviška ir ne- 
mirtinga sielos savybė. Nepaisant to, ti- 
kėjimas asmens nemirtingumu visiškai 
neįmanomas. Svarbu neužmiršti, jog šiuo 
atveju susiduriame ne su paprasta mate- 
rialumo ir dvasingumo prieštara bei abst- 
rakčiu požiūriu į nemirtingumą. Įsitikinęs 
intelekto nemirtingumu, Aristotelis pasiū- 
lo dar vieną kalbamųjų reiškinių vertini- 
mo rakursą: 


e Kas mes būsime, kai numirsime? Ar 
mes tapsime siela, atsiskyrusia nuo 
kūno? O gal toliau tebeegzistuos tik 
mintis? 


e Kas mes esame dabar? Ar mes tik to- 
bulesnė augalų ir gyvūnų pasaulio rū- 
šis? O gal mes esame žmonės todėl, 
kad turime dvasingąjį elementą — 
sielą? 


Pagalvokite 


1. Kaip jūs manote, ar mūsų švietimo sistema 
laikosi Aristotelio požiūrio į intelektą, ar ne? 


2. Kaip galėtų rutuliotis Platono ir Aristotelio 
ginčas nemirtingumo tema? 


3. Nupieškite heraldinį skydą, padalykite jį į ke- 
turias dalis. Kiekvienoje dalyje pavaizduokite sim- 
bolį, kuris atspindėtų tam tikrą jūsų asmenybės 
dalį, pavyzdžiui, jūsų asmens tapatumą, tikėjimą 
(įsitikinimus) arba vertybes, ateities viltis. Aptar- 
kite savo piešinį su draugu. Ar prieš metus jūs 
būtumėte pavaizdavęs ką nors kita? Kaip mano- 
te, ar jūsų skydas bus toks pat ir po metų? Ar 
yra jame pavaizduota ir nekintamų dalykų? 


Mes dažnai pavartojame žodį protas. 


Protas liepia man šito nedaryti, ta- 
čiau jaučiu, kad vis tiek padarysiu. 
Man dar užtenka proto, kad ten 
nesirodyčiau. 

Protas man kalba viena, tačiau kū- 
nas sako visai ką kita. 


Jo kūnas visiškai nualintas, tačiau 
protas šviesus. 
Dėl to filmo visi jau baigia iš pro- 
to išsikraustyti. 


Kaip jūs mąstote apie save? Kaip apie 
kūną? Ar kaip apie protą? Ar kaip apie 
kūną ir protą kartu? 

Prancūzų filosofas Renė Dekartas iš- 
garsėjo savo dualistine doktrina: protas 
egzistuoja nepriklausomai nuo materijos. 
Dekartas buvo įsitikinęs, kad kūnas ir 
protas egzistuoja atskirai vienas nuo kito. 


Dekartas ir racionalizmas 

Dekartas (1596-1650 m.) buvo vienas 
pirmųjų didžiųjų filosofų racionalistų. 
Apie Dekarto epochą, jo gyvenimą bei 
idėjas jūs galite pasiskaityti 10 skyriuje. 
Kasdienėje kalboje racionalizmu paprastai 
vadinamas polinkis viską vertinti protu. 

Toks požiūris atmeta religiją, antgam- 
tiškumą ir sutelkia dėmesį į gamtą, aki- 
vaizdžius materialius faktus. 

Tačiau ne visi XVII-XVIII a. raciona- 
listai buvo ateistai. Kai kurie iš jų buvo 
religingi žmonės, tačiau Dievo samprata 
nebuvo svarbiausia jų filosofinės siste- 
mos dalis. O vienijo juos visus įsitikini- 
mas visatos racionalumu: jie teigė, kad 
visata funkcionuoja pagal logikos dės- 
nius, kad ji prasminga, kad protas geba ją 
suprasti. Daugelis šių mąstytojų buvo 
mokslininkai, padarę reikšmingų matema- 
tikos, ypač geometrijos, atradimų. Jų ar- 
gumentai remiasi logika, o filosofavimas 


primena matematinius įrodymus. 
Kūno ir proto dualizmą Dekartas grin- 

dė tam tikromis idėjomis. 

e Jis teigė, kad protas yra nekūniška sub- 
stancija, kuri skiriasi nuo materialio- 
sios, arba kūniškosios, substancijos. 


e Visos substancijos turi tam tikrą savy- 
bę, ypatingą pobūdį. Pavyzdžiui, proto 
savybė yra sąmoningumas, o kūniš- 
kosios, arba materialiosios, substanci- 
jos savybė yra ilgis, plotis, gylis. 


Skaitydami 10 skyrių, jūs nesunkiai 

suprasite Dekarto abejonės metodą. Nors 
Dekartas abejojo, ar jis turi kūną, vienas 
dalykas negalėjo kelti abejonių — pats 
faktas, kad jis abejoja. Šio samprotavimo 
išvada — garsusis posakis cogito ergo 
sum („„mąstau, vadinasi, esu“). Tai įrody- 
mas, kad protas gali egzistuoti nepriklau- 
somai nuo materijos. Dekarto „Filosofijos 
pradų“ pirmojoje dalyje rašoma: 
Toliau atidžiai tirdamas, kas esu, aš išvy- 
dau, kad galiu tarti, jog neturiu kūno ir 
kad nėra pasaulio ar kokios kitos vietos, 
kur aš būčiau; tačiau kartu supratau, kad 
iš šių ženklų negaliu nuspręsti, jog aš ne- 
egzistuoju. Priešingai, jau iš paties fakto, 
kad aš mąstau, abejodamas dalykų tikru- 
mu, kuo akivaizdžiausiai ir kuo tikriau- 
siai išplaukė faktas, kad aš egzistuoju. 
Antra vertus, vos aš įsivaizdavau, jog nu- 
stojau mąstyti, kai visi mano egzistavimo 
įrodymai neteko prasmės. Taip aš supra- 
tau, kad esu tokia substancija, kurios 
esminis, prigimtinis bruožas ir yra mąsty- 
mas, kuriai egzistuoti nereikia jokios vie- 
tos ir kuri visiškai nepriklauso nuo jokių 
materialių dalykų. Vadinasi, aš, kitaip sa- 
kant, mano protas, kuris ir padaro mane 
tuo, kas aš esu, nesusijęs su kūnu; be to, 
protas yra kur kas lengviau pažįstamas 
negu kūnas, nes jei pastarasis ir liautųsi 
egzistavęs, tai pirmasis vis tiek išliktų 
tas, kas yra. 


Proto ir 
kuno 


atskyrimas 


Renė 
Dekarto 
dualizmas 


„Taip aš 
supratau, 
kad esu tokia 
substancija, 
kurios 
esminis, 
prigimtinis 
bruožas ir 
yra mąsty- 
mas, kuriai 
egzistuoti 
nereikia 
jokios vietos 
ir kuri 
visiškai 
nepriklauso 
nuo jokių 
materialių 
dalykų.“ 


"Šakės" 


Renė Dekartas, 
„Filosofijos 
pradai“ 

KAS AŠ ESU? 


Dekartas savęs 
klausė, ar siela jo 
kūnė nėra tas 
pat, kas 
vairininkas laive. 
Ir atsakė — ne, 
sielos ir kūno 
ryšys kur kas 
tvirtesnis. 


Dekarto kritika 


Dekarto teiginiai tapo daugelio kitų filo- 
sofų kritikos objektu. 


JEI DEKARTAS MANĖ, KAD PRA- 
SMINGA PRADĖTI NUO ABEJONĖS, 
tai pirmiausia jis turėjo pasakyti „Aš abe- 
joju“, užuot aiškinęs, kad abejonė yra tik- 
riausias Žmogaus egzistencijos įrodymas. 


SAVO SIELAI NURAMINTI JIS GALĖ- 
JO IMTIS ĮRODYTI, kad protas ir kūnas 
egzistuoja nepriklausomai vienas nuo 
kito. Tačiau tuomet jam būti tekę atsakyti 
| klausimą, kaip šios dvi skirtingos 
substancijos sąveikauja sudarydamos tai, 
ką vadiname asmeniu. Kaip materiali 
substancija gali veikti nematerialią sub- 
stanciją? 


Dekartas žinojo, kad jo filosofija yra 
kritikuojama. Jis yra parašęs laiškų dau- 
geliui įtakingų Žmonių, kurie troško su 
juo padiskutuoti. Štai laiško, kurį Dekar- 
tui parašė Bohemijos princesė Elžbieta, 
ištrauka: 

Meldžiu man paaiškinti, kokiu būdu žmo- 
gaus siela, būdama vien nemateriali sub- 
stancija (o ji tokia yra), gali taip paveikti 
kūną, kad jis imtų judėti. Juk judėjimą vi- 


Mąstytojai apie mirtį 


Nuo seniausių laikų filosofai ir rašytojai 
mąstė apie mirtį. 

„Siaubingiausia blogybė — mirtis — 
nieko mums nereiškia, kadangi, kol mes 
gyvename, mirties dar nėra, o kai mirtis 
ateina, tada mūsų nebėra“, — taip rašė 
Epikūras laiške Menoikėjui (III a. pr. Kr.). 

0 štai kaip kalbėjo apie mirtį Antuanas 
de Sent-Egziuperi knygoje „Karo lakūnas“ 
(1942 m.): „Žmogus vaizduojasi, kad bijo 
mirties, tačiau tai, ko jis bijo, yra netikėtu- 
mas, sprogimas. Žmogus bijo ne mirties, jis 
bijo savęs“. 

„Mirtis arba mus sunaikina, arba apvalo. 
Jeigu ji reiškia išsilaisvinimą, tuomet mūsų 
laukia geresnė lemtis, kai nebebus nei 
laimės, nei negandų“, — rašė Seneka 
„Laiškuose Lucilijui“ (I a.) 

Platono „Apologijoje“ Sokratui priskiriami 
tokie žodžiai: „Apie mirtį niekas nežino, nei 
kas ji, nei to, ar ji kartais nėra visų 
didžiausias žmogaus gėris, tuo tarpu žmonės 
jos bijo, tarsi žinotų, kad ji yra didžiausia 
blogybė“. 

„Mirtis nėra kas nors tokio... Mirtis — 
tai ne... Tai tik buvimo nebuvimas... daugiau 
nieko ... tai begalinis laikas, į kurio tėkmę... 
nebegali sugrįžti... anga į tuštumą... kurioje 
nieko neįžvelgsi... kur pūstelėjus vėjui, 
nieko neišgirsi...“ Tai ištrauka iš Tomo 
Stopardo pjesės „Rozenkrancas ir Gildens- 
ternas mirė“, parašytos 1967 m. 


suomet sukelia judantys kūnai, kurie pa- 
tys yra pajudinti... Tačiau juk jūs katego- 
riškai atsisakote bent kiek išplėsti savąją 
sielos sampratą, todėl atrodo, kad nema- 
teriali substancija visiškai negali turėti 
kontaktų su materialiais dalykais. 

Dekartas atmetė Aristotelio mintį, kad 
siela arba protas suteikia kūnui gyvastį. 
Jo idėjos veikiau atitinka Platono tradici- 
ją. „Apmąstymuose apie pirmąją filosofi- 
ją“ Dekartas rašė: „Manoji siela nėra kū- 
ne it vairininkas laive; aš esu kuo 
tvirčiausiai su ja sutapęs...“ 

Dekartas sako, jog protas nėra koks 


mygtukas, kuris paspaustas priverčia kū- 
ną judėti. Jis pabrėžia kūno ir proto vie- 
novę: protas tiesiogiai valdo kūną ir pats 
jaučia, o ne vien tik stebi kūno patiriamą 
malonumą ir skausmą. 

Karteziškasis požiūris į žmogaus pri- 
gimtį pratęsia Platono tradiciją. Kaip ir 
Platono mokymas, jis žada nemirtingumą. 
Panašiai vartojama ir substancijos sąvo- 
ka. Tačiau, skirtingai negu Platonas, De- 
kartas tiria esamą subjektyvią individo 
patirtį. Jis nepradeda savo svarstymų nuo 
teorijos, jis pradeda nuo manęs ir nuo to, 
kaip aš mąstau. Toks individo akcentavi- 
mas susilaukė toli gražu ne tik palankaus 
įvertinimo. | 

Arkivyskupas Viljamas Templis kartą 
pats savęs paklausė: „Koks buvo pražū- 
tingiausias. Europos istorijos momentas?“ 
Ir pats sau atsakė, jog tai toji diena, kai 
Dekartas užsidarė savo karštai prikūrenta- 
me kambaryje (žr. 10 skyrių). Šitaip atsa- 
kydamas, Templis turėjo galvoje anaiptol 
ne Dekarto požiūrį į Dievą. Jį domino 
Dekarto poveikis visam europiniam mąs- 
tymui. Tai lemiamas posūkis: filosofavi- 
mas prasideda tada, kai žmogus visiškai 
atsiriboja nuo pasaulio ir pasitraukia į sa- 
vo sąmonę. 

Karteziškoji proto-kūno priešprieša ta- 
po aktualiausia trijų vėlesniųjų šimtmečių 
problema. XX amžiuje Dž. B. Votsonas ir 
B.F. Skineris sukūrė biheiviorizmo mo- 
kyklą. Gilbertas Railas ir Liūdvigas Vit- 
genšteinas taip pat daug dėmesio skyrė 
šiai problemai. Dekarto mintys sukėlė žy- 
miausiųjų ir įtakingiausiųjų jo meto mąs- 
tytojų, tokių kaip Tomas Hobsas, Vilja- 
mas Kavendišas, Benediktas Spinoza bei 
daugelis teologų, ginčus. Vieni jomis pik- 
tinosi, kiti žavėjosi. 

Svarbiausia — Dekartas įkvėpė tikėji- 
mą proto galia suprasti pasaulį ir indivi- 
do gebėjimu vadovautis protu renkantis 
sprendimus. „Proto vadovavimo taisyklė- 
se“ Dekartas rašė: 

Mes niekuomet nebūsime filosofai, kad ir 
perskaitę visus Platono bei Aristotelio ar- 
gumentus, jei nepajėgsime susidaryti sa- 


PROTO IR KŪNO ATSKYRIMAS 


vos nuomonės apie mums rūpimus daly- 
kus. 


Gyvenimas po mirties 

Proto ir kūno santykio problemos kritinis 
aspektas — nemirtingumo klausimas. Jei 
asmenį sudaro siela ir kūnas, nors ir su- 
siję, tačiau atskiri, nesunku įsivaizduoti, 
kad gali egzistuoti gyvenimas po mirties. 
Siela galėtų savarankiškai gyventi be kū- 
no. Ji paprasčiausiai paliktų kūną, o ne 
sunyktų kartu su juo. Ji toliau egzistuotų 
pati viena, apsigyventų kitame kūne arba 
sąveikautų su kitomis sielomis. Juk kai 
kas tiki, kad kai gimsta naujas kūnas, sie- 
la įsikelia į jį. 

Jei toks dualistinis požiūris nėra teisin- 
gas, 0 psichiniai procesai vyksta smege- 
nyse ir priklauso nuo biologinio smegenų 
funkcionavimo, gyvenimas po mirties ne- 
įmanomas. Kitaip sakant, kad psichinis 
gyvenimas tęstųsi po mirties, turėtų būti 
atstatytas ir biologinis bei fizinis gyve- 
nimas. Tuomet turėtų prisikelti ir mūsų 
kūnai. 

Yra pavyzdžių, kaip kartais elgdavosi 
tokių įsitikinimų žmonės. Pasakojama, 
jog kūnų prisikėlimu tikėję turčiai palik- 
davę pasakiškus pinigus, kad tuoj pat po 
mirties jų kūnas būtų užšaldomas. Krikš- 
čionių tikėjimas kūno prisikėlimu nėra 
dualistinis; jis visiškai skiriasi nuo graikų 
įsivaizduoto sielos gyvenimo po mirties. 

Nepriklausomai nuo to, ar mūsų įsiti- 
kinimai yra dualistiniai, ar ne, vis tiek 
mums rūpi, kas bus po mirties. Ar tai, 
kad mes mirsime, yra blogai? O gal ge- 
rai? Ar apskritai neverta apie tai galvoti? 
Aišku, mūsų požiūris į mirtį priklauso 
nuo to, kaip ją suprantame. Jeigu yra po- 
mirtinis gyvenimas, tai ateity mūsų sielos 
laukia arba palaima, arba kančia: viskas 
priklauso nuo to, kas jai lemta. Kaip ten 
bebūtų, vis dėlto, filosofiškai šnekant, 
pravartu pasidomėti, kaip mes pasijustu- 
me suvokdami, jog mirtis yra visa ko pa- 
baiga. Ar iš tikrųjų taip jau baisu apleis- 
ti pasaulį? 


KAS AŠ ESU? 


Pagalvokite 


1. Kokių klausimų galėtų kilti religingam žmogui, 
kartu dar ir racionalistui, svarstant tikėjimo pro- 
blemą? 


2. Kiek jums svarbus jūsų protas? Kokia jo vie- 
ta bendroje jūsų asmenybės sampratoje? 


3. Pasirinkite vieną iš trijų pateikiamų pratimų. 
Aptarkite, ar mūsų laikais mediko profesija yra 
kaip nors susijusi su filosofine sielos ir kūno 
priešpriešos problema. Arba atlikite tokį savivo- 
kos pratimą. Pasiskirstykite poromis. A tegul pa- 
ima popieriaus lapelį ir rašiklį, pasiruošia rašyti. 
B pasiruošia atsakyti į klausimus. A užduoda 
klausimą: „Kas tu esi?“ B atsako: „Aš esu...“ 
Atsakyti jis gali bet ką, kas tik ateina į galvą, 
pavyzdžiui, „Aš esu sūnus (dukra)“, „Aš esu ro- 
mantikas“. A užrašo atsakymą ir kartoja klausi- 
mą, vėl sako: „Taip, bet kas tu vis dėlto esi?“ 
Pratimą tęskite 5-10 minučių. Baigę pasižiūrėki- 
te į atsakymus, panagrinėkite, kaip jie kito. Pa- 
sikeiskite vaidmenimis. Trečias pratimas: parašy- 
kite laišką Dekartui, prašydami, kad jis 
paaiškintų savo pažiūras. 


Įsivaizduokite, kad valgote ledus. Jaučia- 
te, kaip jie tirpsta ant liežuvio. Užuo- 
džiate ledų kvapą. Žodžiu, mėgaujatės 
žemuoginiais ledais. Kas tuo metu vyks- 
ta jūsų smegenyse? Ar ledų ragavimas 
yra fizinis reiškinys, vykstantis vienoje iš 
smegenų ląstelių? Jeigu galėtume pa- 
žvelgti į savo smegenis, ar pamatytume, 
kurioje jų vietoje atsispindi ledų val- 
gymas? 

Kai mes ragaujame, valgome, uodžia- 
me, mūsų smegenyse vyksta atitinkami 
pokyčiai. Bet ten negalėtume aptikti nei 
savo džiaugsmo, nei atminties. Tai iš kur 
tada atsiranda visi šie dalykai? 

Čia ir iškyla svarbus klausimas. Kaip 
mūsų psichikoje atsispindi ledų valgy- 
mas? Gal tas potyris egzistuoja sąmonėje, 
bet nepriklauso nuo mūsų smegenų? Jei 
taip, tai bet koks potyris nėra vien fizinė 
smegenų būsena. Tada ir mes patys esame 
kažkas daugiau negu cheminiai pokyčiai, 
fiziniai procesai ir nervų sistema. 

Vieną iš šios problemos sprendimų 
mes jau aptarėme. Tai tarpusavy susijusių 
ir sąveikaujančių kūno ir sielos idėja. Ji 
būdinga Dekarto dualistinei filosofijai. 
Dabar panagrinėsime kitą požiūrį, — kad 
žmonės tėra kūnai, 0 jų psichinės būse- 
nos faktiškai tėra jų smegenų fizinės bū- 
senos. Teoriją, skelbiančią, jog sąmonė 
tėra fizinės smegenų veiklos rezultatas, 
vadiname materializmu (fizikalizmu). 


Žmogaus materialistinė samprata 

Filosofijoje terminu materialistas apibū- 
diname žmogų, kuris yra įsitikinęs, kad 
pasaulis materialus: visi pasaulio daiktai 
yra arba susidarę iš materijos, arba nuo 
jos priklauso jų egzistavimas. Tad visi 
mūsų potyriai (skonio, skausmo jutimas, 
meilė, laimė), kitaip sakant, psichinės bū- 
senos, paprasčiausiai tėra smegenų būse- 
nos. Tai materialūs procesai, vykstantys 
smegenyse. Materialistas įrodinės; kad ir 
kaip mums atrodytų keista, ledų ragavi- 
mas tėra tik fizinis reiškinys, vykstantis 
smegenyse. Iš tikrųjų toks samprotavimas 
nė kiek ne keistesnis už bet kurį kitą. Jį 


padiktavo mokslo raida: materializmas 
suklestėjo tada, kai mokslininkai atsklei- 
dė biologinę sąmonės prigimtį. 

Dualistui šiuo atveju kiltų labai daug 
klausimų. Jis paprieštarautų, kad ledų 
mokslinis nagrinėjimas ir mūsų potyrių 
valgant ledus analizė yra visiškai skirtin- 
gi dalykai. 

Fizinį daiktą galime suskaidyti mažo- 
mis dalelėmis, o psichinis procesas ne- 
skaidomas. Fizinės dalelės juk nesusijun- 
gia į psichinę visumą. Psichinė veikla yra 
visai kitokio pobūdžio. 

O dabar suformuluokime problemą. 


AR PSICHINIS GYVENIMAS VYKSTA 
SIELOJE? Ar tai tėra smegenyse vykstan- 
tis fizinis procesas? 


AR GALIMA KITAIP PAŽVELGTI Į 
ŠIĄ PROBLEMĄ? Gal psichinis gyveni- 
mas vyksta smegenyse, tačiau mūsų poty- 
riai, mintys, jausmai nėra fiziniai proce- 
sai? Galbūt mūsų smegenys nėra vien 
fizinis reiškinys? Gal jose kartu vyksta ir 
psichiniai procesai? 


Požiūris, kad smegenys yra sąmonės 
centras, bet sąmonė toli gražu nėra vien 
fizinis reiškinys, vadinamas dviejų aspek- 
tų teorija. Kitaip tariant, mūsų kūnas (o 
kartu ir smegenys, kaip mūsų kūno dalis) 
nėra vien fizinis. Tai objektas, turįs ir fi- 
zinj, ir psichinį aspektą. 


Sielos kaina 


Sielos ir kūno 
santykio 
problema 

mūsų laikais 


„Žmogus yra 
mašina ta 


- prasme, kad 


jis — 
sudėtinga 
sistema, 
veikianti 
pagal 
taisykles, tik 
baisiai paini.“ 


B.F. Skineris, 
„Anapus 
laisvės ir 


Kaip žmogaus 
smegenys (čia 
pavaizduotas jų 
pjūvis) yra 
susijusios SU 
psichika? Tai 
svarbus 
šiuolaikinės 
filosofijos ir 
psichologijos 
klausimas. 


KAS AŠ ESU? 


Sąmonė, smegenys ir kūnas; 


{ a 474 444 4 
t Popat rb RAAS T aj A EANN beta 
Plies A nA" As A d E 0 E 
TR (A vip Aa sė ks + M užd M 


Psichologija apie sielos ir kūno 

santykio problemą 

XIX a. pradžioje šią metafizinę problemą 

filosofai sprendė dvejopai. 

e Mentalinė filosofija aiškino žmogišką- 
sias funkcijas naudodamasi mentalinių 
(psichinių) savybių (t.y. proto, valios, 
atminties, emocijų) sąvokomis. 


e Empirinių mokslų atstovai teigė, jog 
galima pasitikėti tik eksperimentais su 
stebimais dalykais. 

O psichologai stengėsi suvienyti šias 
tyrimų sritis, mokslo metodais studijuo- 
dami žmogaus vidinį pasaulį. 

Vilhelmas Vundtas (1832-1920 m.) 
Leipcige įkūrė pirmąją psichologijos la- 
boratoriją. Jis nepaisė ginčų dėl psichinių 
savybių bei žmogaus sielos, o visą dėme- 
sį skyrė patirčiai kaip svarbiausiam psi- 
chologinio tyrimo objektui. Jis atliko 
bandymų, tirdamas, kaip žmonės junta 
spalvas, garso aukštį, šviesos stiprumą ir 
kitas sensorinių reiškinių savybes, 0 pas- 


Dekarto dualizmas: sielos ir kūno atskyrimas 


kui lygino šiuos įspūdžius su objektyviais 
tų savybių matmenimis. Toks subjekty- 
vaus įspūdžio įvertinimas vadinamas in- 
trospekcija. 

Tačiau introspekcijos metodas neiš- 
sprendžia kūno ir sielos santykio proble- 
mos. Šį metodą griežtai kritikavo su gy- 
vūnais eksperimentavę psichologai, 
pradedant Čarlzu Darvinu, kuris tvirtino, 
jog elgesiui studijuoti introspekcija nėra 
būtina. 

XIX-XX a. sandūroje psichologijoje, 
tiriančioje žmogaus prigimtį, išsiskyrė 
trys kryptys. Tai biheiviorizmas, psicho- 
analizė ir personalizmas. Panagrinėkime 
biheiviorizmą. 


Biheiviorizmas 

Džonas Broadas Votsonas (1878-1958 
m.) buvo Džono Hopkinso universiteto 
(JAV) profesorius, biheiviorizmo mokyk- 
los įkūrėjas. Jis nevertino sąmonės, psi- 
chinių būsenų, proto tyrimų. Votsonas 
tvirtino, jog užuot studijavęs visus šiuos 


Filosofai materialistai: sąmonė - fizinės smegenų veiklos rezultatas 
Demokritas (apie 460-370 m. pr. Kr.) 
Epikūras (341-270 m. pr. Kr.) 

Tomas Hobsas (1588-1679 m.) 


Karlas Marksas (1818-1883): dialektinis materializmas 


Vilhelmas Vundtas (1832-1920 m.): introspekcija psichologijoje 


Biheiviorizmo psichologija: žmogaus elgesį galima valdyti mokslo metodais 


Dž. B. Votsonas (1878-1958 m.) 
B. F. Skineris (1904-1990 m.) 


Arturas Kestleris (1905-1983 m.): griežta biheiviorizmo kritika 


Gamtos mokslai: sielos problema apeinama 


Krikščioniškoji pasaulėžiūra: žmogus yra psichosomatinė vienovė 


reiškinius, psichologas gali atsakyti į 
visus klausimus vadovaudamasis stimu- 
lo-atsako (reakcijos) principu. Jis rašė: 
„Atrodo, kad atėjo metas, kai psichologi- 
ja turėtų atsisakyti bet kokių nuorodų į 
sąmonę“. 

Votsono nuomone, psichologija priva- 

lo skirti pagrindinį dėmesį gyvūnų ir 
žmonių elgesio analizei. Tai moksliškas 
požiūris: žmogaus esmė aiškinama žmo- 
gaus elgesiu. Sielos problemos Votsonas 
nenagrinėjo. Trečiojo dešimtmečio vidu- 
ryje jo radikalūs samprotavimai susilaukė 
platesnės auditorijos dėmesio. Jis atkak- 
liai tvirtino, kad žmogaus elgesį galima 
valdyti. Štai ištrauka iš jo veikalo „Bihei- 
viorizmas“ (1925 m.); 
Duokite man tuziną sveikų, gerai išsivys- 
čiusių vaikų... ir aš jus užtikrinu, kad vi- 
sai atsitiktinai pasirinkęs bet kurį iš jų, 
aš jį taip išlavinsiu, jog jis taps tokiu 
specialistu, kokio man reikia. 

Beresas Frederikas Skineris (1904- 
1990 m.) studijavo psichologiją Harvardo 
universitete. Didelį įspūdį jam padarė 
Bertrano Raselo, Dž. B.Votsono ir Ivano 
Pavlovo darbai. Kaip ir šie mokslininkai, 
Skineris atliko šimtus eksperimentų su 
gyvūnais, kurdamas savo biheivioristinę 
psichologiją. 

Skinerio teorija grindžiama visų pirma 
pozityvaus (teigiamo) pastiprinimo sam- 
prata: kuo labiau Žmogų pagiriame ir pa- 
skatiname už jo elgesį, tuo stipriau įsi- 
tvirtina tokio elgesio modelis 
(stereotipas). Buvo atliktas toks eksperi- 
mentas: kai balandis pakeldavo galvą, 
gaudavo lesti. Skineris buvo įsitikinęs, 
kad toks operantinis sąlygojimas skatina 
paukštį kartoti judesį. Per trumpą laiką 
balandis išmoksta elgtis taip, kaip jam 
naudinga. 

Štai dvi svarbios Skinerio išvados. 


JIS NEIGIA VIDINE ŽMOGAUS LAIS- 
VĘ, siekimą turėti savą pažinimo, valios, 
lemties supratimą. Žmonės nėra nei auto- 
nomiški, nei nepriklausomi. 


Materializmas filosofijos Istorijoje 


Materialistinė žmogaus ir visatos koncepcija 
turi priešistorę. Įvairių materializmo formų 
būta jau nuo Demokrito (apie 460-370 m. 
pr. Kr.) laikų. (Demokrito filosofiją savo 
daktarinėje disertacijoje nagrinėjo Karlas 
Marksas.) Epikūras (341-270 m. pr. Kr.) 
apibendrino to meto žmonijos patirtį, 
aprašydamas pasaulį, susidedantį iš 
nekintamų atomų (nedalomų materijos 
dalelių) junginių, judančių tuščioje erdvėje. 

Laikui bėgant, materializmo idėjos vis 
būdavo prisimenamos. XVII a. naujoji 
Galilėjaus, o vėliau Niutono fizika atgaivino 
materialistinį mąstymą. Tomas Hobsas 
(1588-1679 m.) parašė itin įtaigią 
materializmo studiją, pranašaudamas, jog 
netrukus susiformuos toks mokslinis 
pasaulėvaizdis, kuris ilgainiui leis atsakyti į 
visus filosofijos klausimus. 

Pagaliau mechanistinį materializmą 
pakeitė dialektinis materializmas. Markso 
dialektinis materializmas nelaiko materijos 
statiška, kintančia tik dėl išorinio povei- 
kio, — ji kupina vidinių prieštaravimų, kurie 
ir yra pokyčių priežastis bei varomoji jėga. 


ŽMONES VALDO APLINKA. Mes nesa- 
me savo religinių įsitikinimų rezultatas. 
Nesame ir tiek laisvi, kad galėtume patys 
kurti savo ateitį. Skineris teigė, jog 
aplinka yra visagalė. Apie laisvę jis rašė 
veikale „Anapus laisvės ir orumo“ 
(1973 m.): 

Žmogus kovoja už laisvę ne todėl, kad 
trokšta būti laisvas, bet todėl, kad jį 
verčia tam tikri elgesį reguliuojantys pro- 
cesai, vykstą organizme. Jų veikiamas 
zmogus siekia išvengti vadinamosios prie- 
šiškos aplinkos arba nuo jos pabėgti. 


Laisvės troškimas šiuo atveju supranta- 
mas kaip atsakas į neigiamą pastiprinimą. 
Pavyzdžiui, pernelyg valdinga motina ga- 
li paskatinti paauglį išeiti iš namų. Ir 
priešingai, sako Skineris, teigiamas pa- 
stiprinimas padeda asmeniui suvokti savo 
orumą. Pavyzdžiui, roko muzikantas, ku- 

KAS AŠ ESU? 


Rusų fiziologas 
Ivanas Pavlovas 


eksperimentavo su 


garsiuoju savo 
šunimi, 
pagrįsdamas 
sąlyginių refleksų 
egzistavimą. 
Pavlovo atradimai 
padarė įtakos 
naujos psichologi- 
jos mokyklos — 
biheiviorizmo — 
kūrimuisi ir 
vystymuisi. 
Biheiviorizmo 
atstovai teigia, 
kad žmogaus 
elgesį lemia 
asociacijų būdu 
įgyta patirtis. 

riam publika sukelia ovacijas, patiria tokį 
tikrą savosios vertės jausmą, kad nedve- 
jodamas grįžta į sceną pakartoti kūrinio. 
Skinerio nuomone, žmonių elgesys yra 
evoliucijos padarinys. Jis tvirtina, jog 
„vieni dalykai yra geri (pozityviai pastip- 
rinantys), o kiti blogi (negatyviai pastip- 
rinantys) tik todėl, kad vieni padėjo, o 
kiti trukdė formuotis biologinei rūšiai“. 


„Kas yra žmogus?“ 

Skinerio Žmogaus samprata nepaneigia 
sąmonės egzistavimo, tačiau jis ją nuver- 
tina sakydamas: 


KADANGI TAI ŽMOGAUS SĄMONĖ, 
neprotinga manyti, kad ji kuo nors skirtų- 
si nuo likusio pasaulio; 


SĄMONĖ YRA SOCIALINIS REIŠKI- 
NYS, atsirandantis žmonėms sąveikau- 
jant. Ji išnyksta, kai žmogus lieka vienas. 
Žmogaus prigimtį Skineris aiškina labai 


paprastai: žmogus — tai jo elgesys. 
Mokslinė analizė leidžia taip apibūdinti 
žmogų: tai nėra kūnas, kuriame patalpin- 
tas asmuo; tai kūnas, kuris yra asmuo to- 
dėl, kad jam būdingas itin sudėtingas el- 
20SYS. 


Skinerio nuomone, žmogus yra aukš- 
tesnysis gyvūnas: „Žmogus — kur kas 
daugiau negu šuo, tačiau jis yra toks pat 
mokslinės analizės objektas“. 

Be to, žmogus dar yra ir mašina: 
„Žmogus yra mašina ta prasme, kad jis 
— sudėtinga sistema, veikianti pagal tai- 
sykles, tik baisiai paini“. (Visos trys cita- 
tos — iš veikalo „Anapus laisvės ir oru- 
mo“. 

Biheiviorizmas susilaukė negailestin- 
gos kritikos. 


JIS SUPAPRASTINA ŽMOGŲ ir jį dehu- 
manizuoja. 


ė 
i 
d 


JIS PER MAŽAI PAISO TIKROVĖS. Ne- 
galima ignoruoti žmogaus vidinio gyve- 
nimo. Vaizduotės, kūrybingumo, tikėjimo 
Dievu neįmanoma paaiškinti vien tik 
elgesio sąlygojimu, tuo labiau — išma- 
tuoti. 


RADIKALIEJI BIHEIVIORISTAI YRA 
NENUOSEKLŪS, nes tirdami žmogaus 
psichiką nepaiso tiriamojo savimonės, — 
jiems pakanka ir savos.Taigi Žmogaus 
prigimtis supaprastinama, kad atitiktų 
psichologo prielaidas. 


Arturas Kestleris knygoje „Šmėkla ma- 

šinoje“ (1976 m.) taip kritikavo biheivio- 
rizmą: 
Biheiviorizmas iš tikrųjų tėra primityvus 
požiūris į sąmonę, primenąs plokščios Że- 
mės modelį. Kitaip sakant, antropomor- 
fizmo klaidą — žmonių savybių bei jaus- 
mų priskyrimą gyvūnams — jis pakeitė 
priešinga klaidinga nuostata: neigimu tų 
žmogaus savybių, kurių neturi žemesnieji 
gyvūnai. Pasenusią antropomorfinę žiur- 
kės koncepciją jis pakeitė „žiurkomorfi- 
ne“ žmogaus koncepcija. 

Gamtos mokslai sparčiai nusiyrė pir- 
myn, aplenkdami sąmonės problemą, ku- 
rios taip ir nepajėgė išspręsti. Tačiau 
argumentai, prieštaraujantys fizikinei są- 
monės teorijai, yra tokie svarūs, kad ga- 
li sugriauti visą materialistinę pasaulio 
sampratą. Jei galėtume įrodyti sąmonės ir 
kurios nors fizinės būsenos tapatumą, gal 
tuomet atsivertų kelias, kuriuo eidami su- 
kurtume vientisą materialistinę sielos ir 
kūno teoriją. Kas žino? Galbūt ir materia- 
listinę bendrąją visatos teoriją? 


Pagalvokite 


1. Ką materialistas (fizikinės asmens teorijos ša- 
lininkas) pasakytų apie gyvenimą po mirties? 


2. Surenkite diskusiją eksperimentų su gyvūnais 
tema. Ar tokie eksperimentai, svarbūs psicholo- 
gijos mokslui, yra leistini? 


3. Ar sutinkate su Skinerio požiūriu, kad žmonės 
yra visiškai valdomi aplinkos? 

Nuo Platono 
iki Bertrano 


Raselo 


Ontologinis 
Dievo buvi- 
mo įrodymas 


„Iš visų kūri- 
nių raciona- 
lusis protas 
vienintelis 
geba tyrinėti 
aukščiausiąją 
būtį.“ 

Anzelmas Ken- 
terberietis, 


„Monologionas“ 

3 dalis 


Ar yra Dievas? 


RELIGIJOS FILOSOFIJA 


Bandyti ką nors įrodyti yra be galo pa- 
trauklus dalykas. 
Dukart du — keturi. Tai galima 
įrodyti. 
Karolinai patinka Džonas, tuoj aš 
tau įrodysiu. 

Penkioliktosios dienos vakarą aš 
nebuvau namie ir galiu tai įrodyti. 
Vanduo užverda 100° temperatūro- 
je. Dabar mes tai įrodysime. 


Dievas yra. Aš jums tai įrodysiu. 


Ką nors įrodyti — vadinasi, parodyti, jog 
tai, dėl ko anksčiau abejojome, yra tikra. 
Įrodymo procesas — detektyvo žanro pa- 
grindas. Tai viena šio žanro populiarumo 
priežasčių. Ir mokslo istorijoje būta kva- 
pą gniaužiančių lenktynių, kas greičiau 
įrodys genialią teoriją ar pagrįs naują at- 
radimą. 

Vieni įrodymai mums atrodo įtikinami, 
kiti — ne. Dažniausiai visi linkę tikėti 
matematinių įrodymų tikrumu; galime pa- 
rodyti, kad dukart du yra keturi. Iš tikrų- 
jų moksliniai įrodymai tėra tik labai tikė- 
tini. Galime įrodyti, kad kartojamas 
eksperimentas kiekvieną kartą davė lau- 
kiamų rezultatų, tačiau negalime įrodyti, 
kad taip bus ir ateityje. Moksle visada 
pakanka vietos abejonei, ir neįmanoma 
konstatuoti, kad kas nors yra absoliučiai 
tikra. 

O kas yra filosofinis įrodymas? Ar ap- 
skritai įmanoma kalbėti apie /ilosofinį 
įrodymą, kai susiduriame su pasaulio 
mąstymo būdų didžiausia įvairove? San- 
tykis su pasauliu kito keičiantis kultū- 
roms, o kartu ir pasaulio supratimui, 
Mums vis dar rūpi tie patys klausimai, 
kuriuos kėlė senovės graikų filosofai ar 
ankstyvieji krikščionių mąstytojai. Tačiau 
vargu ar mes priimtume jų svarstymus 
nepateikdami savų interpretacijų. Pasikei- 
tė pasaulio samprata, o kartu ir pasaulio 
mąstymo būdas. 


Dievo buvimas 
Ištisus šimtmečius filosofai ir teologai 
stengėsi įrodyti Dievo buvimą. Kai kurie 


didieji mąstytojai visą gyvenimą nuodug- 
niai studijavo šią problemą. Juk aišku, 
kad įrodyti, jog yra Dievas, — tai visai 
kas kita negu įrodyti kokią nors papras- 
tesnę tiesą. 

Jei Dievas yra, tai jis egzistuoja kitaip 
negu, tarkim, medis arba gėlė. Jei Dievas 
yra, jis egzistuoja kažkur už mūsų pojū- 
čių, kadangi mes Dievo negalime palies- 
ti, užuosti ar išgirsti. 

Ar Dievas yra? Kaip Dievas egzistuo- 
ja? Štai tie du klausimai, dėl kurių fi- 
losofai ir teologai kankinosi ištisus am- 
žius — nuo antikos iki mūsų dienų. 


PLATONAS pirmasis pavartojo sąvoką 
theologia (gr. theos — „dievas“ + logos 
— „žodis“, „mokslas“). Platono formų 
pasaulyje tobuliausioji gėrio forma yra 
tapatinama su Dievu. 


ARISTOTELIO filosofinėje sistemoje 
Dievas yra pirminis judintojas, kurio 


NUO PLATONO IKI BERTRANO RASELO 

valia pasaulis kinta, juda ir siekia tobu- 
lumo. 


AUGUSTINAS tikėjo, kad turi būti aukš- 
čiausioji tiesa, kuria žmogaus protas pa- 
grindžia visas nekintamas tiesas. Ši aukš- 
čiausioji tiesa ir yra Dievas. 


Šie Dievo apibrėžimai yra filosofiniai. 
Platono ir Aristotelio filosofija tapo 
krikščionių teologijos dalimi ir veikė to- 
lesnę krikščionybės raidą. Visai teisėtai 
kyla klausimas: kokio Dievo buvimą 
stengėsi įrodyti krikščionys — filosofai ir 
teologai? 

Suprantama, jie stengėsi įrodyti krikš- 
čioniškojo Dievo buvimą. Jie tikėjo, kad 
krikščionių Dievas — vienintelis tikrasis 
Dievas. Neabejojo, kad krikščioniškojo 
Dievo prigimtį padeda suprasti Biblijos 
apreiškimas ir jų pačių tikėjimo patirtis. 

Bet Dievo buvimui įrodyti apreiškimo 
ir tikėjimo nepakako. Teko ieškoti proto 


mr. ESS gins 


Čia matome 
Bertraną Raselą, 
kalbantį 
branduolinio 
nusiginklavimo 
kampanijos da- 
lyviams. Bertranas 
Raselas — 
herojiškų nuostatų 
filosofas. Jokių 
Dievo buvimo 
įrodymų 
neįtikintas, Jis 
tvirtino, kad 
žmogus privalo 
pats vienas 
atlaikyti akistatą 
su visata. 

AR YRA DIEVAS? 


argumentų, — tačiau tokių, kad neprieš- 
tarautų apreiškimui ir tikėjimui. Taigi 
krikščionių teologijoje apreiškimas ir ti- 
kėjimas nubrėžė proto ribas. Krikščionių 
mąstytojai pateikė tokią Dievo sampratą, 
kurią protas pagrindė šių ribų neperženg- 
damas. 


Krikščionių Dievas 

Krikščionių Dievo samprata išaugo iš ju- 

daizmo tradicijos. Hebrajiškoji Biblija, 

krikščionių vadinama Senuoju Testamen- 
tu, Pakartoto Įstatymo knygoje skelbia: 

Klausyk, Izraeli! Viešpats, mūsų Dievas, 

yra vienatinis Viešpats. Mylėk Viešpatį, 

savo Dievą, visa širdimi, visa siela ir vi- 

somis jėgomis. 

Iš to galima padaryti dvi išvadas. 

e Toks Dievo supratimas nėra politeis- 
tinis, jis priešingas senovės graikų ti- 
kėjimui daugeliu dievų. Judėjai ir 
krikščionys, kaip ir musulmonai, yra 
monoteistai, jie tiki vieną Dievą. 


e Dievas yra įasmenintas, ne abstrakti 
kosminė jėga. Daugelyje Senojo Testa- 
mento vietų skaitome Dievo žodžius: 
„Aš esu jūsų Dievas, Abraomo Dievas, 
ir Izaoko Dievas, ir Jokūbo Dievas“. 


DIEVAS YRA KŪRĖJAS, tasai, kuris su- 
kūrė pasaulį. Biblija prasideda žodžiais: 
„Pradžioje Dievas sukūrė dangų ir žemę“. 
Ankstyvieji krikščionys neretai stengda- 
vosi pabrėžti, kad Dievas sukūrė pasaulį 
iš nieko, ex nihilo. Tai nebuvo vien Bib- 
lijos komentavimas: jiems rūpėjo parody- 
ti, kad Dievas yra pirmasis visatos pra- 
das, kad Dievas ir kūrinija nėra tapatūs ir 
kad nuo Dievo visiškai priklauso kūrini- 
jos egzistencija. 


DIEVAS YRA VIEŠPATS, visa ko valdo- 
vas ir karalius, vertas pagarbinimo. Visa, 
kas egzistuoja, yra susiję su Dievu. 


DIEVAS EGZISTUOJA PATS SAVAIME 
ir nepriklauso nuo nieko kito. Mes egzis- 
tuojame todėl, kad Dievas mus sukūrė, o 


Dievas egzistuoja todėl, kad jis yra. Die- 
vas yra amžinas, neturi pradžios nė pa- 
baigos. 


DIEVAS YRA GERAS IR MYLINTIS. 
Jis sukūrė pasaulį, kuris iš esmės yra ge- 
ras, tačiau nuodėmė pagimdė blogį. Die- 
vas įsivaizduojamas kaip tėvas. Naujaja- 
me Testamente Jėzus kreipiasi į Dievą 
„Aba“, — šiuo šeimos žodžiu žydų vai- 
kai vadina tėvą, kaip kad mes švelniai jį 
vadiname „tėveli“. Naujojo Testamento 
mokymas apie meilę griežtai skiria eros, 
meilę, trokštančią aistrą sukėlusio asmens 
ar daikto, ir agapė, nesavanaudišką mei- 
lę, pilnutinę ir besąlygišką. Agapė — to- 
kia meilė, kuria mylime kažką vien todėl, 
kad jis yra. Ji — tikroji krikščionių Die- 
vo apraiška. 


DIEVAS YRA ŠVENTAS, vadinasi, pa- 
slaptingas ir keliantis baimę. Dievo 
garbinimas leidžia suvokti Dievo tobuly- 
bę ir žmogaus netobulumą. Nuodėmin- 
gam žmogui reikalingas atleidimas ir ap- 
sivalymas. 


Tokio Dievo buvimą ir stengėsi įrodyti 
krikščonių filosofai bei teologai. 


Anzelmas ir ontologinis įrodymas 
Buvo daug bandymų įrodyti Dievo buvi- 
mą. Vienas pačių ankstyviausių svarbių 
įrodymų — ontologinis argumentas, iš 
karto sudominęs mąstytojus. Šį ypatingą 
įrodymą suformulavo Anzelmas, viduram- 
žių vienuolis benediktinas. Jis kūrė savi- 
tą teologiją, atsižvelgdamas į savos vie- 
nuolių bendruomenės tikėjimą ir audringą 
to meto politinį gyvenimą. 

Anzelmas (1033-1109 m.) gimė Aos- 
toje (Italija). Įstojo į Beko (Normandija) 
benediktinų vienuolyną. Vienuolio įžadus 
davė būdamas dvidešimt šešerių metų. 
Netrukus tapo vienuolyno prioru, paskui 
abatu, o baigė gyvenimą būdamas Ken- 
terberio arkivyskupu (1093-1109 m.). 

Anzelmui ne kartą teko susiremti su 
valdovais, sprendžiant sudėtingą Bažny- 


Anzelmo filosofijos Ištakos 


Anzelmo filosofija formavosi veikiama įvairių 
svarbių faktorių, ypač Biblijos ir Bažnyčios 
Tėvų. Iš pastarųjų bene labiausiai jį traukė 
Augustinas: Anzelmas laikėsi Augustino 
požiūrio — „tikiu, kad suprasčiau“. 

Svarbi ir Platono įtaka; Anzelmo 
pasaulėžiūra veikiau platoniška nei aristote- 
liška, nors jis buvo skaitęs Aristotelį ir 
vadovavosi šio filosofo logika. Matyt, 
Platono raštai Anzelmą tegalėjo pasiekti tik 
per antras ar trečias rankas, kadangi jo 
laikais graikų kalba nebuvo studijuojama, ir 
daugelis Platono veikalų buvo neskaitomi. 
Viduramžių pasaulyje Platonas laikytas 
religijos filosofu, formų teorijos kūrėju. 

Neoplatonizmas taip pat įsiliejo į 
Anzelmo filosofijos visumą: studijuodamas 
Plotiną Anzelmas geriau suprato krikščioniš- 
kosios Šv. Trejybės esmę (tai dogma, 
teigianti, jog Dievas yra trijuose asmenyse: 
Dievas Tėvas, Dievas Sūnus ir Dievas 
Šventoji Dvasia). Neoplatonikai išpažino 
savąją trejybę — vienio, proto ir sielos. 

Dar vienas Anzelmo skaitytas autorius — 
Boecijus (apie 480-524 m.). Ostgotų 
karaliaus Teodoriko kalinamas, Boecijus 
parašė „Filosofinę paguodą“. Šiame veikale 
nėra tiesiogiai dėstomas krikščioniškasis 
mokymas. Čia kalbama apie protą kaip 
išsigelbėjimą ištikus nelaimei. Boecijui 
mąstymas ir tikėjimas — du skirtingi 
pasaulėvokos būdai. Kelis šimtmečius 
„Filosofinė paguoda“ buvo labiausiai (po 
Biblijos) skaitoma, komentuojama ir 
aptarinėjama knyga. 


čios ir valstybės santykio problemą. Už 
tai arkivyskupas daugelį metų praleido 
tremty. 

Anzelmas buvo pirmasis didis vidur- 
amžių teologas, scholastinės filosofijos 
pradininkas. Tuo metu, kai Bažnyčia tesi- 
rūpino savo galia ir įtakingumu, Anzelmo 
pastangomis teologija atgavo savo praras- 
tą prestižą. „Tamsiaisiais amžiais“, kai 
Britanijoje žlugo Romos galybė, vienuo- 
lynai tapo švietimo ir kultūros židiniais. 

Štai kodėl vienuolių gyvenimas ir 

mąstymas įkūnijo savotišką tikėjimo ir 
proto, teologijos ir filosofijos sintezę. 
Anzelmo laikais vyravo įsitikinimas, kad 
krikščionybė turi remtis vien tikėjimu. 
Teologija virto Biblijos komentavimu. 
Tačiau Anzelmas teologijoje ypatingą 
vaidmenį skyrė filosofijai. Nors jis manė, 
kad krikščioniškojo tikėjimo esmę at- 
skleidžia tiktai apreiškimas (pavyzdžiui, 
įsikūnijimo prasmė ta, kad Jėzus kartu 
yra ir Dievas, ir žmogus), tačiau protas 
siekia suprasti tai, ką mes tikime. Šį prin- 
cipą („tikiu, kad suprasčiau“) Anzelmas 
perėmė iš Augustino. 

Anzelmas norėjo rasti tokį Dievo buvi- 
mo įrodymą, kuris būtų grindžiamas pro- 
tu, tačiau kartu harmoningai derėtų su 
krikščioniškuoju tikėjimu. „Iš visų kūri- 
nių, — sakė Anzelmas, — racionalusis 
protas vienintelis geba tyrinėti aukščiau- 
siąją būtį“. 

Parašęs keletą dialogų, Anzelmas ėmė- 
si „Monologiono“ (1077 m.). Šiame vei- 
kale jis ir pateikia Dievo buvimo įrody- 
mą: kadangi pasaulyje regime įvairių 
gėrio apraiškų, vadinasi, visos šios gėrio 
formos yra kilusios iš aukščiausiosios gė- 
rio formos, kurią galime pavadinti Dievu. 

Anzelmo argumentacija platoniška. Ji 
prasideda prielaida, kad idealas yra rea- 
lesnis negu pati tikrovė. Lygiai taip pat 
Platonas įrodinėjo, kad gėrio forma rea- 
lesnė už konkrečias gėrio apraiškas. An- 
zelmo ontologinė argumentacija yra pa- 
remta Platono tikrovės samprata. 

Savo argumentaciją Anzelmas išrutu- 
liojo „Proslogione“ (1078 m., iš pradžių 
kūrinys vadinosi „Supratimo siekiąs tikė- 
jimas“), parašytame maldos forma. Čia 
Dievas yra „tas, už kurį didingesnio ne- 
įmanoma įsivaizduoti“. Suformulavęs tokį 
Dievo apibrėžimą — su juo gali sutikti ir 
nekrikščionis — Anzelmas toliau plėtoja 
savo įrodymą: 

Jei tas, už kurį didingesnio neįmanoma 
įsivaizduoti, egzistuotų vien tik prote, ta- 
da tas, už kurį didingesnio neįmanoma 
įsivaizduoti, kartu būtų ir tas, už kurį di- 
dingesnį galima įsivaizduoti. Tačiau tai 

aiškiai neįmanoma. Vadinasi, nėra nė 

menkiausios abejonės, kad kažkas, už ku- 

rį didingesnio neįmanoma įsivaizduoti, 

egzistuoja tiek prote, tiek ir tikrovėje. 
Anzelmas tvirtina: 


e Dievas yra didingiausioji būtis, kokią 
tik įmanoma suvokti; 


e Ji didingesnė egzistuodama tikrovėje 
negu egzistuodama prote; 


e Vadinasi, Dievas yra. 


Iš pradžių Anzelmo argumentai sukėlė 
didžiulę nuostabą. Pasak vieno kritiko, 
šio filosofo skaitytojai jaučiasi taip, tarsi 
„matytų fokusininką, traukiantį triušį iš 
tuščios skrybėlės. Jie negalėtų paaiškinti, 
kaip tas triušis ten pateko, bet neabejoja, 
kad fokusininkas nežinia kaip įbruko 
triušį į skrybėlę“. Nuo to laiko taip ir ne- 
sutarė dvi nuomonės — ar Anzelmas išsa- 
kė gyvybiškai svarbią filosofinę tiesą, ar 
jo svarstymas primityvus ir aiškiai netei- 
singas. 

Anzelmo argumentai mums patrauklūs, 
tačiau nederėtų pamiršti, kad tada, kai jis 
rašė, žmonių pasaulėžiūra buvo visai ki- 
tokia. Mūsų laikais įsitikinimas, kad pa- 
žinimą teikia patirtis, taip įsitvirtino, jog 
atrodo, kad kitaip samprotauti net nejma- 
noma. 

Taigi paklauskime savęs: ar kas nors 
privalo egzistuoti vien todėl, kad mes 
apie tai mąstome? 

Anzelmo įrodymas remiasi tiktai mąs- 
tymu, o ne patirtimi — jis yra aprioriš- 
kas. Jam suprasti visiškai nereikalingas 
pasaulio pažinimas. Be to, Anzelmo sam- 
protavimas leidžia iškelti svarbų Dievo 
prigimties klausimą: ar Dievo buvimas 
yra predikatas? 

Štai namas: sienos, langai, stogas. Šie 
elementai būtini, kad namas būtų namas. 
Tokios savybės vadinamos predikatais. O 
kai mąstome apie Dievą, ar jo buvimas 
yra predikatas? Ar Dievas būtinai turi eg- 
zistuoti, kad būtų Dievas? Ar Dievo sam- 
prata neišvengiamai apima ir jo buvimo 
faktą? 


Kai kurie teiginiai iš karto nusako ir 
daiktą, ir jo apibrėžimą. 

Trikampis turi tris kampus. 

Senbernis yra nevedęs vyriškis. 

Šie teiginiai yra neginčijamai teisingi. 
O kaip mes suprantame teiginį „Dievas 
yra“? Ar teiginys „Dievas yra“ niekuo 
nesiskiria nuo tvirtinimo, kad trikampis 
turi tris kampus, o senbernis yra nevedęs 
vyriškis? Anzelmas pasakytų, kad šie tei- 
giniai visiškai nesiskiria. Mat jo tikrovės 
sampratą smarkiai veikė Platonas. O Pla- 
tonas mąstymą laikė realesniu už fizinio 
pasaulio objektus. Anzelmas tvirtai laikė- 
si šio principo, formuluodamas savo įro- 
dymą. Po jo kiti filosofai jau nesijautė 
esą tokie tvirti. Daugelis kaltino Anzelmą 
už tai, kad jis priskyrė Dievui buvimo 
predikatą (buvimą kaip savybę). 


Kvailiai ir kritikai 
Anzelmas buvo įsitikinęs, jog jo argu- 
mentacija pakankamai tvirta, kad galėtų 
paveikti ir įtikinti kvailį, kuris „sako sa- 
vo širdyje: „Nėra Dievo“ (14 psalmė). 
Pirmasis Anzelmo kritikas buvo vienuolis 
Gaunilo iš Marmutjero (Prancūzija), para- 
šęs veikalą „Neišmanėlių vardu“. 
Gaunilo taikė Anzelmo įrodymą įsi- 
vaizduojamai salai. Jei tokią salą galime 
įsivaizduoti, vadinasi, ji turėtų būti. Ta- 
čiau iš tikrųjų nėra jokios priežasties, ko- 
dėl tokia sala turčtų egzistuoti. 
Anzelmas prieštaravo: jo argumentas 
tegali būti taikomas Dievui. Sala neišven- 
giamai yra priklausoma, nes ji — kūrini- 
jos dalis. O Dievas yra nepriklausomas, 
amžinas ir egzistuojąs savaime. Sala yra 
atsitiktinė (ji gali būti, gali ir nebūti), o 
Dievas yra būtinas (turi egzistuoti vien 
dėl tos priežasties, kad jis yra Dievas). 
Po Gaunilo vieni filosofai ir teologai 
Anzelmą kritikavo, kiti juo sekė. 


RENĖ DEKARTAS (1596-1650 m.) pasi- 
naudojo ontologinio įrodymo forma. De- 
kartas tvirtino, kad Dievo egzistencija yra 
tokia pat būtina Dievo apibrėžimo dalis, 
kaip trys kampai — trikampio apibrėži- 


mo. Kaip ir Anzelmas, Dekartas patyrė 
Platono poveikį ir laikėsi įsitikinimo, kad 
žmonės turi įgimtų idėjų. 


BENEDIKTAS SPINOZA (1632-1677 
m.) panaudojo ontologinį įrodymą savo 
„Etikoje“, nors jo suformuluotas Dievo 
apibrėžimas skyrėsi tiek nuo krikščionių, 
tiek nuo judėjų Dievo sampratos. Pirmo- 
sios knygos XI teiginyje Spinoza dėsto: 
„Dievas, arba substancija, susidedanti iš 
begalės savybių, kurių kiekviena išreiškia 
amžinąją ir begalinę esmę, būtinai egzis- 
tuoja“. 


TOMAS AKVINIETIS (apie 1225-1274 
m.) buvo vienas iš gausių Anzelmo kri- 
tikų. Jo požiūriu, Anzelmas klydo siekda- 
mas Dievo prigimtį pažinti anksčiau už 
jo buvimą. Akviniečio nuomone, Dievo 
buvimas turėtų būti įrodomas kitais 
būdais, o jau paskui, nagrinėjant, kas 
Dievas yra, galima būtų pažinti ir jo pri- 
gimtį. 


IMANUELIS KANTAS (1724-1804 m.), 
kaip ir škotų filosofas Deividas Hiūmas 
(1711-1776 m.), manė, kad egzistencija 
negali būti jokios idėjos apibrėžimo da- 
lis. Pavyzdžiui, šuns idėja -— tai, kad jis 
turi kailį ir loja, — lieka ta pati, nepri- 
klausomai nuo to, ar šuo egzistuoja, ar 
ne. Įsivaizdavimas, kad Dievas, suvokia- 
mas kaip aukščiausioji būtis, iš tikrųjų 
egzistuoja, niekuo Dievo vaizdinio nepra- 
turtina. Taigi, sako Kantas, Dievas išlieka 
mūsų prote, o tarp idėjų pasaulio ir tik- 
rovės pasaulio negalima nutiesti jokio 
tilto. 


BERTRANAS RASELAS (1872-1970 
m.) teigė, kad kalbant apie Dievą netin- 
kamai vartojamas pats žodis egzistuoti. 
Sakydami egzistuoja karvės pirmiausia 
suvokiame karvės idėją, o jau paskui ieš- 
kome faktiškai egzistuojančių gyvulių, 
kurie atitiktų jos turinį. Tačiau nieko ne- 
pešime tvirtindami, kad egzistuoja viena- 
ragiai, kadangi nėra tokių gyvulių, kurie 

atitiktų vienaragio idėją. Tas pats pasaky- 
tina ir apie Dievo idėją. Teiginys „Dievas 
egzistuoja“ yra suprantamas, tačiau nėra 
tokios akivaizdžios tikrovės, kuriai galė- 
tume šį teiginį pritaikyti. Vadinasi, Dievo 
buvimas negali būti įrodomas remiantis 
ontologiniu argumentu. 


Ontologinis įrodymas įsitvirtino filoso- 
fijoje ir neskubėjo išnykti. Apie jį rašė 
daugelis mąstytojų. Visi ieškojo klaidos ir 
niekaip nesutarė, kur Anzelmas suklydo. 
O pats Anzelmas veikiau ne tiek siekė su- 
formuluoti aiškų Dievo buvimo įrodymą, 
kiek parodyti, kad tikėjimas yra sąmo- 
ningas. 

Ar ne apie Anzelmo šviesų protą ir iš- 
radingumą kalba tas faktas, kad jo onto- 
loginis įrodymas dar ir šiandien traukia 
filosofus ir skatina bandyti įminti Dievo 
buvimo mįslę? 


Pagalvokite 


1. Ar esama tokių dalykų, dėl kurių galėtume 
būti visiškai tikri? Jei taip, įrodykite. O jei ne, 
tai kodėl? 


2. Kaip jūs gintumėte (arba kritikuotumėte) 
ontologinį įrodymą? 


3. Paaiškinkite, ką reiškia atsitiktinis dalykas ir 
būtinas dalykas. 


Penki Dievo 
buvimo 


įrodymai 


Tomas 
Akvinietis 


„Nebūtų nei i 


paskutinės 
priežasties, 
nei vidurinės, 
jeigu nebūtų 
pirmosios.“ 


Tomas 
Akvinietis 

Norėdami suprasti viduramžius, turime 
įsivaizduoti visai kitokį pasaulį negu da- 
bartinis. Jei jūs gyventumėte viduram- 
žiais, tai tikėtumėte, kad Saulė sukasi ap- 
link Žemę, o Žemė yra pats visatos 
centras. Tikėtumėte, kad pasaulis buvo 
sukurtas per šešias dienas, kaip parašyta 
Pradžios knygoje. Tikėtumėte, kad di- 
džioji būties grandinė nuo Dievo per an- 
gelus nusidriekia iki pačių menkiausių 
gyvybės formų, o žmonės tėra tarpinė 
grandis, sujungianti tai, kas mirtinga, su 
tuo, kas dieviška. Tikėtumėte, kad visato- 
je viešpatauja aiški tvarka ir visa kas tu- 
ri savo vietą. Dangaus šviesuliai juda ratu 
pagal matematikos dėsnius, o išminties 


šaltinis — klasikiniai Graikijos ir Romos 
autorių veikalai. 

Viduramžiais didžioji Europos dalis 
(Britanija, Prancūzija, ltalija ir Vokietija) 


kalbėjo lotyniškai. Tai buvo tarptautinė 
kalba. Dvi galingiausios institucijos buvo 
Šventoji Romos imperija ir Romos kata- 
likų bažnyčia. Bažnyčia ir krikščioniška- 
sis tikėjimas dominavo visose gyvenimo 
srityse. 

Tais laikais atvėrė duris pirmieji uni- 
versitetai. 1215 m. popiežius leido steigti 
Paryžiaus universitetą (jis išaugo iš Die- 
vo Motinos katedros mokyklos). Įsikūrė 
pirmieji universitetai Ispanijoje bei Itali- 
joje, pirmieji kancleriai buvo paskirti ir į 
Oksfordo bei Kembridžo universitetus. 
Visų universitetų studentams buvo priva- 
lomos tos pačios disciplinos. Jie mokėsi 
septynių laisvųjų menų: gramatikos, logi- 


Protas Ir aprelškimas 


Proto akcentavimas paskatino palaipsnį 
prigimtinio proto ir antgamtiškojo tikėjimo 
išsiskyrimą. Akvinietis neneigė, kad protas 
geba atskleisti dalį tiesų, susijusių su 
Dievu, tačiau kai kurias doktrinas, tokias 


kaip Šv. Trejybės ar Kristaus įsikūnijimo, 
tegali paaiškinti tik apreiškimas. Pradėjęs 
kelią viduramžiais, protas tęsė savo triumfo 
eiseną per renesansą ir reformaciją į 
Švietimo epochą, kurioje jau ėmė ryškėti 
šiuolaikinio nepriklausomo individo kontūrai. 


kos, retorikos, aritmetikos, geometrijos, 
muzikos ir astronomijos. Ilgą laiką aukš- 
tesniųjų (filosofijos ir teologijos) studijų 
centras buvo Paryžiaus universitetas. 

Ilgainiui atsirado permainų. Jau nebe 
vienuolynai, o universitetai tapo svar- 
biausiais mokslo židiniais. Viduramžių fi- 
losofija vadinama scholastika, mokyklinę 
filosofija, kadangi ji buvo dėstoma uni- 
versitetuose. Taigi viduramžiais filosofija 
surado savo tikruosius namus ir ėmė pa- 
lengva tolti nuo Bažnyčios. 


Tomas Akvinietis 

Iš filosofų scholastų labiausiai išgarsėjo 
Tomas Akvinietis (apie 1225-1274 m.). 
Jo mokymas vadinamas tomizmu. Akvi- 


nietis atliko daug didžių darbų. Jis išpo- 
puliarino Aristotelį ir padarė jį supranta- 
mą savo epochos mokslininkams. Taip 
susilpnėjo Platono įtaka, mąstytojų protus 
paveržė Aristotelis. Akvinietis sukūrė iš- 
samią metafizikos sistemą, turinčią gausų 
filosofinių sąvokų arsenalą. Jis suformu- 
lavo penkis garsiuosius Dievo buvimo 
įrodymus, daug dėmesio skyrė religinei 
terminijai. Akvinietis apibūdino ir trans- 
substanciacijos doktriną, apie kurią Late- 
rano Bažnyčios susirinkime (1215 m.) te- 
buvo tik užsiminta. (Transsubstanciacijos 
doktrina yra susijusi su krikščioniškuoju 
komunijos sakramentu: duona ir vynas, 
aukojami per Mišias, tampa Kristaus 
kūnu ir krauju.) 1879 m. popiežiaus Le- 
ono XIII enciklika Tomas Akvinietis pa- 
skelbtas oficialiuoju Romos katalikų baž- 
nyčios teologu. Viduramžių simbolis yra 
katedra — tvirta, harmoninga ir atspari 
laiko tėkmei. Tomo Akviniečio raštai yra 
toks pat didingas šios epochos paminklas. 

Tomas Akvinietis buvo šventasis, mis- 
tikas, teologas ir metafizikas. Jis gimė 
apie 1225 m. netoli Neapolio, buvo Akvi- 
no grafo sūnus. Lankė vienuolių benedik- 
tinų mokyklą garsiajame Monte Kasino 
vienuolyne, vėliau mokėsi Neapolio uni- 
versitete. 1244 m. jis tapo dominikonu, 
naujo elgetaujančių brolių ordino (domi- 
nikonų ordinas įkurtas 1215 m.) nariu. 
Šeima pasibaisėjo tokiu sūnaus poelgiu ir 
prievarta jį sugrąžino namo, tačiau Tomas 
tvirtai laikėsi savo pašaukimo ir iš pasi- 
rinktojo kelio nesitraukė. Mokslą tęsė Pa- 
ryžiuje, paskui Kelne pas Albertą Didįjį. 
Tomas buvo stambus, lėtas vyras, ir stu- 
dentai jį praminė jaučiu nėbyliu. Tačiau 
jo gabumai niekam nekėlė abejonių. Al- 
bertas Didysis kartą yra pasakęs: „Šio 
jaučio nebylio baubimas pasklis po visą 
pasaulį“. 

1254 m. Akvinietis sugrįžo į Paryžių 
ir po dvejų metų tapo profesoriumi. Pary- 
žiuje ir Italijoje profesoriavo iki pat mir- 
ties; mirė 1274 m., keliaudamas į Liono 
Bažnyčios susirinkimą. Paryžiuje ir Oks- 
forde jo mokymas buvo pasmerktas. Tik 

Aristotelis Ir viduramžių teologija 


Aristotelis — tikras viduramžių filosofas. 
Akvinietis savo raštuose Aristoteliu remiasi 
kur kas dažniau negu Biblija. Aristotelio 
palikimas buvo skrupulingai saugomas. Juo 
susidomėta VIII a. Bizantijoje. XII a. 
Aristotelio darbai, išversti į lotynų kalbą, 
pasklido po Europą. Nors iš pradžių 
Bažnyčia į juos žiūrėjo įtariai — tuos raštus 
nagrinėjo priekabiausi scholastai bei 
komentatoriai musulmonai, — vėliau 
Aristotelio mokslas ir filosofija tvirtai 
užvaldė Europos protus ištisiems keturiems 
šimtmečiams. 


pračjus penkiasdešimčiai metų po mirties, 
1323 m., Tomas Akvinietis paskelbtas 
šventuoju. Žinoma, kad 1273 m. gruo- 
džio mėnesį, aukodamas Mišias, Akvinie- 
tis patyrė kažką panašaus arba į viziją, 
arba į nervų priepuolį. Jis liovėsi rašęs. 
Sekretoriaus paragintas, tarė: „Aš negaliu. 
Visa, ką ligi šiol parašiau, dabar atrodo 
vieni niekai“. 

Akvinietis daug rašė. Vien jo „Summa 
theologica“ („Teologijos sąvadas“) turi 
daugiau kaip du milijonus žodžių. Visus 
savo kūrinius Akvinietis parašė per dvi- 
dešimties metų laikotarpį. Svarbiausi jo 
darbai — tai „Summa contra gentiles“ 
(„Sąvadas prieš pagonis“), parašytas 
tiems Žmonėms, kurie neišpažįsta krikš- 
čionių tikėjimo, ir „Summa theologica“ 
(„Teologijos sąvadas“), skirtas krikščio- 
nims, ypač jauniems vienuoliams, studi- 
juojantiems teologiją. 

Akvinietis rašė lotyniškai. Jo kalba 
glausta, prasminga ir aiški (viduramžiais 
buvo ypač rūpinamasi kalbos tikslumu). 
Akviniečio filosofavimo stilius atrodo la- 
bai šiuolaikiškas, — juk ir mūsų laikais 
vėl susirūpinta minties bei kalbos darna. 
Kai kalbame apie Tomo Akviniečio mo- 
kymą, neturime pamiršti keleto svarbių 
dalykų. 


AKVINIETIS NEVERTINO PLATONO ir 
atmetė Anzelmo ontologinį įrodymą. Baž- 

nyčios poreikiams jis pritaikė šiek tiek 
modifikuotą Aristotelio mokymą. Naujam 
amžiui jis pasiūlė naują mąstymo būdą. 
Akviniečio filosofija prasideda nuo rea- 
laus pasaulio suvokimo, o ne nuo abst- 
rakčių idėjų. 


AKVINIETIS BUVO KRIKŠČIONIS ir 
nė kiek neabejojo, kad filosofijos studijos 
leis pagrįsti krikščioniškąjį mokymą. 
Nors jis ir atskyrė protą nuo apreiškimo, 
tačiau buvo įsitikinęs, kad apreiškime ne- 
sama nieko, kas prieštarautų protui. Jis 
manė, kad krikščioniškasis tikėjimas yra 
toks pat filosofijos laidas, kaip kad filo- 
sofija — tikėjimo laidas. 


AKVINIETIS BUVO  VIDURAMŽIŲ 
ŽMOGUS. Kaip ir kiti šios epochos žmo- 
nės, jis buvo įsitikinęs, kad visa gamta 
priklauso nuo Dievo malonės, protas turi 
paklusti tikėjimui, filosofija -— teologijai, 
o valstybė — Bažnyčiai. 


Akvinietis tikėjo, kad teisinga filosofi- 
ja gali paaiškinti teologiją. Jis ypač iš- 
aukštino protą, manydamas, kad filosofija 
geba atrasti svarbių tiesų, nors ir ne visos 
krikščioniškojo tikėjimo tiesos jai yra 
prieinamos. Taigi Akviniečio raštuose 
protas ir tikėjimas jau ima atsiskirti. Ak- 
vinietis savo filosofinę sistemą lygino su 
dviaukščiu namu. To namo pamatai ir 
pirmasis aukštas — tai Aristotelio filo- 
sofija, o katalikiškoji teologija — tai ant- 
rasis aukštas ir visą namą dengiantis 
stogas. 


Penki Dievo buvimo įrodymai 

Tomas Akvinietis iškėlė tris klausimus. 
Ar Dievo buvimas yra savaime supranta- 
mas? Ar tą faktą galima padaryti akivaiz- 
dų? Ar Dievas yra? Jis pats manė, kad 
Dievo buvimas anaiptol nėra savaime aiš- 
kus. Juk Žmonės negali Dievo nusakyti 
taip, kaip nusakytų bet kurį pasaulio ob- 
jektą. Jie negali Dievo paliesti, išvysti, 
užuosti ar išgirsti.Tačiau kartu Akvinietis 
buvo įsitikinęs, kad mąstydami fizinį pa- 


saulį randame nemažai įrodymų, kad Die- 
vas yra. Taigi jis pradėjo nuo kasdienės 
žmonių patirties. Skirtingai negu Anzel- 
mas, Akvinietis toli gražu nemanė, kad 
Dievo buvimui įrodyti pakanka suprasti 
Dievo sąvoką. Jis atmetė Anzelmo įrody- 
mą, paveldėtą iš Platono ir grindžiamą 
vien tik proto išvadomis. Šis įrodymas 
yra suformuluotas a priori — visiškai 
nepaisant patirties. Akvinietis rėmėsi 
Aristotelio principais ir buvo linkęs išva- 
das daryti a posteriori -— vadovaudama- 
sis faktais ir patyrimu. 

Žinojimas, kad Dievas egzistuoja, nėra 
kokiu nors aiškiu arba ypatingu būdu 
mums duotas iš prigimties. Manoma, kad 
žmogus suvokia, ko iš prigimties jis trokš- 
tų, o trokšta iš prigimties jis tokios lai- 
mės, kuri surandama tiktai Dievuje. Ta- 
čiau, paprastai kalbant, šis troškimas dar 
nėra žinojimas, kad Dievas yra. Juk ly- 
giai taip pat kam nors artinantis visai 
nežinome, ar tai Petras, net jeigu tas, 
kuris ateina, iš tikrųjų yra Petras. Tiesą 
sakant, daugeliui atrodo, kad aukščiau- 
siasis gėris, kuris padarys mus laimingus, 
yra turtai arba malonumai, o galbūt ko- 
kie kiti panašūs dalykai. 

Kitaip tariant, Dievas nėra akivaizdus. 
Taigi Akvinietis atmetė platonizmą, ma- 
nydamas, jog neįmanoma kopti nuo tie- 
sos prie Tiesos ir Aukščiausiąją Tiesą pa- 
vadinti Dievu. 

Toliau Akvinietis pats suformulavo 
penkis Dievo buvimo įrodymus. Įrodymą 
jis vadino demonstratio. 


PIRMASIS ĮRODYMAS. Akvinietis su- 
telkia dėmesį į tą faktą, kad pasaulyje 
viskas nuolat keičiasi. Jis teigia, jog 
„kiekvienas kintantis dalykas keičiasi vei- 
kiamas ko nors kito“, — ir grįžta prie 
aristoteliškosios pirminio judintojo idė- 
jos: „Jei ranka nepajudins lazdos, tai laz- 
da nepajudins ir nieko kito. Taigi esame 
linkę ieškoti kokios nors pirmosios prie- 
žasties, pirmojo judintojo, kuris pats nė- 
ra niekieno judinamas. Būtent taip visi ir 
supranta Dievą“. 


ANTRASIS ĮRODYMAS. Akvinietis kon- 
statuoja, kad pasaulyje egzistuoja priežas- 
ties ir padarinio ryšys: „Jeigu pašalinsime 
priežastį, kartu pašalinsime ir jos padari- 
nius; taigi nebūtų nei paskutinės priežas- 
ties, nei vidurinės, jei nebūtų pirmosios“. 
Akvinietis netiki, kad priežasčių ir pa- 
darinių grandinė, nusidriekusi tolyn į am- 
žinybę, būtų begalinė, todėl „turime su- 
tikti, kad egzistuoja vienintelė pirmoji 
priežastis, kurią visi vadina Dievu“. 


TREČIASIS ĮRODYMAS. Akvinietis pri- 
taiko pasauliui būties ir nebūties idėją. 
Daiktai egzistuoja, tačiau jie neprivalo 
egzistuoti. Maža to, buvo laikas, kai jų 
dar nebuvo, ir ateis toks laikas, kai jų jau 
nebebus. „Bet negali būti šitaip: jeigu 
daikto, kuris neprivalo egzistuoti, kažka- 
da nebuvo ir jeigu visam kam egzistuoti 
nėra būtina, vadinasi, būta meto, kai nie- 
kas neegzistavo.“ Niekas negali atsirasti 
iš nieko. „Todėl turime sutikti, kad yra 
kažkas, kas būtinai turi egzistuoti nuo 
nieko nepriklausydamas, tik nuo savęs 
paties. Jis ir yra tikroji visų kitų dalykų 
buvimo priežastis.“ Akvinietis, kaip ir 
Anzelmas, visus pasaulio objektus laiko 
atsitiktiniais (jie gali būti, gali ir nebūti). 
Tačiau Dievo egzistencija būtina. Jeigu 
nebūtų Dievo, niekas negalėtų egzistuoti, 
kadangi kūrinijos egzistavimas visiškai 
priklauso nuo būtinosios Dievo egzisten- 
cijos. 


KETVIRTASIS ĮRODYMAS. Akvinietis 
kalba apie gėrio ir tobulumo laipsnius pa- 
saulyje. „Pavyzdžiui, daiktai darosi vis 
karštesni, artėdami prie to, kuris yra pats 
karščiausias. Vadinasi, egzistuoja ir kaž- 
kas teisingiausias, geriausias bei kilniau- 
sias, todėl ir jo būtis tobuliausia.“ Išvada 
tokia: „Todėl esama kažko, kas yra kitų 
dalykų būties, jų gerumo ir tobulumo 
priežastis. Ją mes ir vadiname Dievu“. 


PENKTASIS ĮRODYMAS. Akvinietis 
nagrinėja gamtoje egzistuojančią tvarką ir 
tikslingumą. „Juk gyvūnų elgesys vargu 

Visa kas gamtoje 
turi aiškią 
struktūrą, kaip 
matyti iš šio daug 
kartų padidinto 
„Ryto gražuolės“ 
lapo pjūvio. O bet 
kokiai struktūrai 
sukurti būtinas 
kūrėjas... 

ar kada keičiasi, o norai beveik visuomet 
juos kreipia į gera; tai rodo, kad jie ne 
atsitiktinai, bet dėsningai juda į kažkokį 
tikslą. Neturintis sąmonės pats nepakryps 
į tikslą, jį tegali nukreipti tas, kas yra są- 
moningas ir protingas; pavyzdžiui, strėlę 
tegali paleisti šaulys. Visą gamtą į tikslą 
kreipia sąmoninga jėga, ją mes ir vadina- 
me Dievu.“ 


Tomo Akviniečio Dievo buvimo įrody- 
mai yra glaudžiai susiję vienas su kitu ir 
daugiausia remiasi Aristotelio pirmosios 
priežasties ir pirminio judintojo idėja. 
Vėliau šie įrodymai tapo Viljamo Palė- 
jaus (1743-1803 m.) mechanistinio argu- 
mento pagrindu. Šis filosofas samprotavo 
taip: pasaulis panašus į gerai sukonstruotą 
laikrodžio mechanizmą; jei yra laikrodis, 
turi būti ir tą laikrodį padaręs laikrodi- 
ninkas, t.y. Dievas. Taigi, nors Akviniečio 
Dievo buvimo įrodymai suformuluoti a 
posteriori (iš patirties), tačiau jo Dievo 
prigimties samprata tegali egzistuoti a 
priori, nes tiesiogiai savo juslėmis žmo- 
gus Dievo patirti negali. 

Apie Dievo prigimtį Akvinietis dau- 
giausia kalba neiginiais, t.y. aiškina, kas 
Dievas nėra, ir po ilgų svarstymų daro iš- 
vadą, jog Dievo esmė yra jo paties buvi- 
mas. Kaip liepsnos esmė yra karštis, taip 
Dievo esmė yra buvimas. Dievas yra, o 
tai reiškia, kad jis egzistuoja savaime, 
pats save palaiko, yra nedalus ir amžinas. 

Kelis šimtmečius filosofai rėmėsi To- 
mo Akviniečio sukurtais įrodymais. Net 
ir mūsų dienomis kai kurie krikščionybės 
filosofai mano, jog galima natūralioji te- 
ologija, grindžianti Dievo sampratą rea- 
laus pasaulio patirtimi. 

Tačiau XVIII amžiuje Akviniečio argu- 
mentacija buvo smarkiai puolama. 

Deividas Hiūmas (1711-1776 m.) kri- 
tikavo Akviniečio mintį, kad priežasčių ir 
padarinių grandinė prasideda pirmąja 
priežastimi, vadinama Dievu. Hiūmo jsi- 
tikinimu, priežasties ir padarinio ryšys 
nereikalauja jokio paaiškinimo; tai arba 
paprastas patirties faktas, arba Žmogaus 


Analogijų kalba 


Akvinietis nagrinėjo ir teologijos kalbą. Jis 
išskyrė tris žodžių vartosenos tipus: 
vienareikšmė vartosena — kai žodžiai 
vartojami ta pačia reikšme (Jonas yra 
didelis; Ona yra didelė); /yg/areikšmė 
vartosena — kai du žodžiai vartojami 
visiškai skirtingomis reikšmėmis (prie namų 
auga liepa; liepa — vasaros vidurys); 
analoginė vartosena — kai du žodžius 
suartina panaši reikšmė (Dievas yra geras; 
Petras yra geras). 

Petras negali būti foks pat geras kaip 
Dievas, kadangi Dievo gerumas pranoksta 
Petro gerumą. Tačiau Petro gerumas turi 
dalelę Dievo gerumo. Taigi analogija leidžia 
teologams kalbėti apie Dievą bent iš dalies 
prasmingai. Nuo vidurinių amžių teologai 
naudojosi Akviniečio analogijos samprata, 
laikė ją patogia ir įtikinama. 


proto, apibendrinančio patirtį, išvada. 
Hiūmas abejojo: kodėl būtent Dievas tu- 
rėtų būti visa ko pirmoji priežastis? Ar 
negalėtų būti kokios nors kitos pirmosios 
priežasties? Daugelis filosofų tuomet pa- 
darė išvadą, kad Hiūmo kritika sudavė 
mirtiną smūgį Akviniečio įrodymams ir 
kad bandymų kurti natūraliąją teologiją 
daugiau nebebus. 

Imanuelis Kantas (1724-1804 m.) ma- 
nė, kad priežasties ir padarinio ryšys bū- 
dingas tik juslinių potyrių pasauliui. Ka- 
dangi Dievas egzistuoja (jeigu jis 
apskritai egzistuoja) už juslinių potyrių 
pasaulio, tai negalima nuo samprotavimų 
apie šį pasaulį taip lengvai „peršokti“ 
prie samprotavimų apie Dievą. Vadinasi, 
Dievo mąstymas žmogaus protui yra vi- 
siškai neįmanomas dalykas, o bet kokie 
samprotavimai apie Dievą bevaisiai ir iš 
anksto pasmerkti. 


Šiuolaikinės diskusijos 

Šiuolaikinės diskusijos apie Dievo egzis- 
tenciją pasisuko visai kita kryptimi. Mūsų 
pasaulėvaizdis jau seniai nebe viduram- 
žiškas. Akvinietis būtų galėjęs pasakyti, 


kad jo įrodymai yra tiek pat moksliniai, 
kiek ir teologiniai, o mūsų dienomis te- 
ologinė ir mokslinė kalba taip skiriasi, 
jog daugeliui mąstytojų be galo sunku 
įveikti šią prarają. Šiuolaikinių teologų 
nuomone, neįmanoma pateikti jokių 
mokslinių Dievo egzistavimo įrodymų. 
Jie primena, kad Akviniečio argumentų 
pagrindas buvo tikėjimas. Vis daugiau te- 
ologų kelia klausimą, ką iš tikrųjų reiškia 
sąvokos Dievas ir egzistuoja. O jei Die- 
vas egzistuoja, tai kaip jis egzistuoja? 
Tradicinei Dievo sampratai (Dievas — 
personifikuota būtybė, mylintis tėvas ir 
kūrėjas, aktyviai veikiantis pasaulyje, 
trokštantis mylėti ir gelbėti žmoniją) tai 
kelia grėsmę. 

Paulis Tilichas (1886--1965 m.), vienas 
įtakingiausių šiuolaikinių teologų, tikėji- 
mą vadino ribiniu nerimu. Tilicho teolo- 
gija egzistencialistinė. Jis tvirtino, jog 
apie Dievą neįmanoma pasakyti, kad jis 
egzistuoja taip pat, kaip egzistuoja pasau- 
lyje visa kita; vadinasi, neįmanoma pasa- 
kyti, kad Dievas apskritai egzistuoja. Pa- 
sak Tilicho, Dievo paveikslas Biblijoje 
yra toks, kokį leido suvokti senovės žmo- 
nių patirtis. Tad Tilichas atmetė tikėjimą 
įasmenintu Dievu. Tačiau jis tvirtino Die- 
vą esant mūsų būties pagrindą. 

Džonas A.T. Robinsonas knygoje „At- 
viras Dievui“ (1963 m.) perteikė Tilicho 
idėjas populiaria forma. Robinsonas, kaip 
ir Tilichas, manė, kad Kristaus gyvenimas 
yra ir pavyzdys, kuriuo visi turi sekti, ir 
išminties pamoka. Kristus aktualizavo tai, 
kas iki jo buvo tik galimybė — jis gyve- 
no iš tikrųjų teisingą gyvenimą. Kristaus 
gyvenimo niekaip nesumenkinsi, — tai ir 
yra krikščionybės stiprybė, jos tiesa. 

Akviniečio veikalai ir šiandien atrodo 
didingi, polifoniški ir įspūdingi — tarsi 
šiuolaikiniame mieste stūksanti viduram- 
žių katedra. Nors apie Dievo egzistenciją 
dabar jau kalbama visai kitaip, tačiau vis 
dar tebediskutuojama. Yra Žmonės, yra 
pasaulis, o ar yra Dievas, ar ne, — ir 
šiandien lieka klausimas, su kuriuo tenka 
susidurti kiekvienam žmogui. O atsakyti 

į jį gyvybiškai svarbu, nes tai būtų kartu 
ir atsakymas į kitą klausimą — kokia 
žmogaus vieta pasaulyje. 


Pagalvokite 


1. „Šio jaučio nebylio baubimas pasklis po visą 
pasaulį.“ Ar išsipildė Alberto Didžiojo pranašys- 
tė? 


2. Pasirinkite vieną iš penkių Tomo Akviniečio 
Dievo buvimo įrodymų. Raskite oponentą ir 
pasiginčykite dėl šio įrodymo teisingumo. 
Įrašykite savo diskusiją į kasetę. Ar jūsų 
argumentai sutampa su Tomo Akviniečio 
pažiūromis? Kokie jūsų pašnekovo argumentai? 
Ar jie pagrįsti? 


3. Paaiškinkite, ką reiškia a posteriori r a 
priori. 


Religinė 
patirtis kaip 


argumentas 


Biblija ir 
mistikai 


„Tos pirmo- 


sios savaitės 
dienos 
vakare... 
atėjo Jėzus, 
atsistojo 
viduryje ir 
tarė: „Ramy- 
bė jums!“ Tai 
pasakęs, jis 
parodė jiems 
rankas ir 
šoną... Vieno 


iš dvylikos — 


Tomo... 
nebuvo su 
jais, kai 
Jėzus buvo 
atėjęs. Taigi 
kiti mokiniai 
jam kalbėjo: 
„Mes matè- 
me Viešpatį!“ 
O jis jiems 
pasakė: 
„Jeigu aš 
nepamatysiu 
jo rankose 
vinių dūrio ir 
neįleisiu 
piršto į vinių 
vietą, ir jeigu 
ranka 
nepaliesiu jo 
šono — 
netikėsiu.“ 
Evangelija 


pagal Joną 
20, 19-25 

Šio puslapio paraštėje pateikta Evangeli- 
jos pagal Joną ištrauka — tipiškas religi- 
nės patirties aprašymas. Mokiniai regėjo 
prisikėlusį Jėzų ir įtikėjo, kad jis prisikė- 
lė iš numirusių. Tomas nematė ir nepa- 
tikėjo. Negana to, Tomas netikėjo ir mo- 
kinių liudijimais. Jis veikiausiai gerai 
pažino kitus mokinius ir jais pasitikėjo, 
tačiau jų pasakojimas pasirodė toks nejįti- 
kimas, kad Tomas negalėjo patikėti. Ki- 
taip tariant, jo filosofija iš anksto nutei- 
kė jį prieš tikrovę. 

Protu ar tikėjimu grindžiamų Dievo 
buvimo įrodymų istorija gerai žinoma. O 
kokių įrodymų teikia religinė patirtis? 
Kokia jų reikšmė ginčuose apie Dievo 
buvimą? 

Amerikiečių filosofas Viljamas Džeim- 

sas (1842-1910 m.), klasikinio veikalo 
„Religinio patyrimo įvairovė“ (1902 m.) 
autorius, yra pasakęs: 
Manau, galima teigti, jog esama ir itin 
savitos prigimties religinio patyrimo... 
Šios patirties įvairovė rodo, kad mūsų sq- 
monė gali pakilti į erdvesnę, dvasingesnę 
sritį, nepasiekiamą paprastam sveiko pro- 
to žmogui. 

Religinės patirties siūlomas įrodymas 
labai paprastas: Dievas yra, nes Žmonės 
turi Dievo patirtį ir gali apie ją mums pa- 
pasakoti. 

Kalbėdami apie religinės patirties tei- 
kiamus įrodymus, susiduriame su tokia 
problema: tiek knygose, tiek individua- 
lios patirties aprašymuose aptinkame 
daug skirtingų religinės patirties apibrė- 
žimų. Net religijos sąvoka vartojama vi- 
siškai skirtingai. 

Apie religinę patirtį galime pasakyti 
viena — ja pasikliaujame tik todėl, kad ji 
atrodo tikra religinį išgyvenimą patyru- 
siam Žmogui. 


RELIGINĖ PATIRTIS YRA JUSLINĖ 
PATIRTIS tų dalykų, kurie egzistuoja 
anapus kasdienio pojūčių pasaulio. 


RELIGINĖ PATIRTIS NETAPATINTINA 
SU PARANORMALIŲJŲ REIŠKINIŲ 


PATIRTIMI. Kontaktų su vaiduokliais ir 
piktosiomis dvasiomis, telepatijos ir aiš- 
kiaregystės reiškinių nederėtų tapatinti su 
religiniais potyriais. Religinės patirties 
reikšmė visiškai kitokia: ji keičia žmo- 
gaus gyvenimą. Neretai Žmonės pajunta, 
jog įgijo naujų galių arba kad gyvenime 
atsivėrė visiškai naujos prasmės. 


Taigi — religinė patirtis ar paranorma- 
liųjų reiškinių patirtis? Paprastai Žmonės 
gerai suvokia, su kuriuo reiškiniu jiems 
teko susidurti. 


Religinė patirtis Biblijoje 

Biblijoje ypač gausu įvairių religinių po- 
tyrių aprašymų. Vienas žinomiausių --- 
pirmasis pranašo Izaijo regėjimas (Iz 6, 
1.5): 

Karaliaus Ozėjo mirties metais aš mačiau 
Viešpatį aukštame ir prakilniame soste, ir 
jo apdaro klosčių buvo pilna šventovė... 
Aš tariau: vargas man! Aš prapuoliau! 
Nes esu žmogus suteptomis lūpomis ir gy- 
venu tarp žmonių, kurių lūpos taip pat 
suteptos, — o mačiau savo akimis Kara- 
lių, kareivijų Viešpatį. 

8 psalmėje randame kiek refleksyvesnį 
religinio išgyvenimo aprašymą: 

Kai pasižiūrim į tavo dangų, tavo rankų 
sukurtą, 

į menulį, žvaigždes, tvariai padarytas, 
tariam: „Kas gi žmogus, kad tu jį dar at- 
mintum, 

kas tas Adomo sūnus, kad jį dar lanky- 
tum?!“ 

Štai Juozapo sapnas (Mt 2, 13): 
Išminčiams iškeliavus, štai vėl pasirodo 
Juozapui sapne Viešpaties angelas ir sa- 
ko: „Kelkis, imk kūdikį su motina ir bėk 
į Egiptą“. | 

O taip aprašytas apreiškimas Marijai 
(Lk I, 26-28): 

Šeštame mėnesyje angelas Gabrielius 
buvo Dievo pasiųstas į Galilėjos miestą, 
kuris vadinasi Nazaretas, pas mergelę, 
sužadėtą su vyru, vardu Juozapas, iš Do- 
vydo namų; o mergelės vardas buvo Ma- 
rija. Atėjęs pas ją, angelas tarė: „Sveika, 


malonėmis apdovanotoji! Viešpats su ta- 
vimi! “ 

Tai, ką patyrė apaštalas Paulius (Sau- 

lius), privertė jį parpulti ant žemės (Apd 
9, 3-4); 
Kai atjojo netoli Damasko, staiga jį ap- 
švietė iš dangaus šviesa. Nukritęs žemėn, 
jis išgirdo balsą: „Sauliau, Sauliau, kam 
mane persekioji?“ 

Tai yra tipiški individualios religinės 
patirties pavyzdžiai. Dievo valia suvokia- 
ma iš gamtos reiškinių, regėjimų ir balsų, 
pranašingų ir įspėjančių sapnų, mistinių 
išgyvenimų ir kitų sunkiai nusakomų 
dalykų. 

Kartais religinį išgyvenimą lydi karš- 
čio, skausmo pojūtis arba Žmogus jaučia- 
si kyląs nuo žemės. Ta savijauta apibūdi- 
nama įvairiai („šventybės priartėjimas“, 
„aukščiausioji tikrovė“); dažnai iš viso 
nekalbama apie Dievą. Net ir tie tyrinė- 
tojai, kurie pripažįsta tokių išgyvenimų 
vertingumą, tikriausiai sudvejotų, ar šios 

vizijos atskleidžia krikščionių Dievą. 
Mistinė patirtis būdinga visoms religi- 
joms, o religinių išgyvenimų yra patyrę 
tiek tikintys, tiek ir netikintys žmonės. 

Kai kurie tyrinėtojai pasakytų, kad šių 
išgyvenimų turinys priklauso nuo to, 
kokiai religinei bendruomenei priklauso 
žmogus. Neretai žmonės regi šventųjų ar- 
ba dievybių, globojančių jų bažnyčias bei 
šventyklas, vizijas. Dalis tyrinėtojų teigia, 
kad protestantai, judėjai ir musulmonai, 
kurių apeigose vizualiniai elementai ne- 
ryškūs, dažniau girdi balsus, o Romos ka- 
talikai ir induistai — regi vizijas. Iš tik- 
rųjų kiekviena religinė bendruomenė turi 
savo šventuosius raštus, kultūrą ir bendrą 
religinio gyvenimo formą, kuri dažnai le- 
mia konkrečios individo patirties inter- 
pretaciją. Pavyzdžiui, žmogus gali tvirtin- 
ti, kad savo vizijose regėjo Dievą kaip 
karalių, jei jo religinėje bendruomenėje 
įprasta apie Dievą kalbėti ir jį vaizduoti 
kaip karalių. 


Daugelis žmonių 
prisipažįsta ne 
sykį išgyvenę 
baimingos 
pagarbos jausmą. 
is jausmas mums 
primena, jog 
gyvename ne vien 
materialia 
kasdienybe. 
XIX a. poetams 
romantikams 
taurūs jausmai 
asocijavosi Su 
kalnų didingumu: 
gamtos didybė 
verčia tikėti, kad 
gyvenimas kur 
kas įspūdingesnis, 
kur kas 
reikšmingesnis, 
negu mes 
manome. 

Nors tam tikro tipo žmonės (pranašai, 
mistikai) yra labiau už kitus linkę į reli- 
ginius išgyvenimus, tačiau jų yra patyrę 
daugybė įvairiausių žmonių. Jei pristigtų 
kitų įrodymų, tai religinė patirtis paliudy- 
tų, kad religija — gyvojo tikėjimo, o ne 
proto fenomenas. Siekimas pažinti Dievą 
— tai noras jį patirti, o ne vien suvokti 
protu. 


Religinės patirties argumento kritika 
Bandymai įrodyti Dievo buvimą remian- 
tis religine patirtimi susilaukė įvairiopos 
kritikos. Svarbiausia, kad patirtis nėra in- 
telektualinis įrodymas, kad ji neatstoja 
mokslo fakto. Patirtis yra tai, ką žmogui 
teko išgyventi, tad ją interpretuoti galima 
labai įvairiai. 

Antra vertus, vieno ar kito asmens liu- 
dijimais mes arba tikime, arba ne. Kai 
kurie tyrinėtojai sako, kad jeigu kitose 
gyvenimo srityse žmogumi galima pasiti- 
kėti, tai ir jo religinę patirtį reikia vertinti 
rimtai. O juk dažnai ji tiesiog išjuokiama, 
laikoma iliuzijomis, melu arba haliucina- 
cijomis. 

Filosofai, psichologai, sociologai ir 
antropologai religinius potyrius linkę lai- 
kyti grynai žmogišku dalyku. Jie sutinka, 
kad tokia patirtis daro emocinį poveikį 
žmonių gyvenimui, tačiau tai nėra pa- 
grindas ką nors spręsti apie Dievą. 

Su religine kitų Žmonių patirtimi ne- 
įmanoma susipažinti tiesiogiai, o tik iš 
pasakojimo. Taigi tenka susidurti su spe- 
cifine religinės kalbos problema. Būtent 
kalba suteikia šiems išgyvenimams tam 
tikrą formą ir kontekstą. Religinės patir- 
ties neįmanoma perteikti tokiu pavidalu, 
kokiu ją įgijo konkretus žmogus. Be to, 
tai yra asmeniški to žmogaus emociniai 
išgyvenimai; jie nieko negali pasakyti nei 
apie Dievą, nei apie antgamtinio pasaulio 
tvarką. Religinė patirtis nenusakoma, ne- 
perteikiama žodžiais. Pasakojimas negali 
adekvačiai atspindėti žmogaus būsenos. 

Džonas Hikas knygoje „Religijos filo- 
sofija“ daro tokią išvadą: 

Trumpai tariant, bet koks ypatingas įvykis 


arba potyris, laikomas dieviškumo pasi- 
reiškimu, gali būti vertinamas ir kaip 
nors kitaip. Vadinasi, jo negalima laiky- 
ti Dievo buvimo įrodymu. 


Krikščionybė ir religinė patirtis 
Keliems religinės patirties tipams krikš- 
čionybės tradicija skiria itin garbingą 
vietą. 


ATSIVERTIMAS — labai svarbus religi- 
nio gyvenimo įvykis, kai vienas tikėjimas 
keičiamas kitu. Daugelis žmonių liudija, 
kad jie atsivertė patyrę kokį ypatingą 
naujos religijos pasireiškimą. Džonas 
Vezlis, metodizmo pradininkas, aprašė sa- 
vo atsivertimą į krikščionybę dienoraštyje 
1738 m. gegužės 24 dieną. 


Vakare aš prisiverčiau nueiti į bendruo- 
menės susirinkimą Aldersgeito gatvėje, 
kur turėjo būti skaitomas Liuterio para- 
šytas Laiško romiečiams įvadas. Maždaug 
be ketvirčio devynios, kai buvo svarsto- 
ma, kaip Dievas tobulina žmogaus širdį 
per tikėjimą Kristumi, aš pajutau širdy 
sruvenant keistą šilumą. Aš pajutau, kad 
pasitikiu Kristumi, vien tik juo, tikiu, kad 
jis mane išganys; ir man buvo atsiųstas 
patikinimas, kad jis nuėmė nuo manęs 
nuodėmių naštą, panaikino blogas mintis 
ir išgelbėjo mane nuo nuodėmės ir mir- 
ties. 


PAŠAUKIMAS — tokia patirtis, kai 
žmonės jaučiasi esą specialiai pašaukti at- 
likti tam tikrą užduotį, dirbti tam tikrą 
darbą. Tai būdinga ne tik dvasininkams, 
vienuoliams ir misionieriams, bet ir gy- 
dytojams, mokytojams bei kitiems žmo- 
nėms. 


IŠGIJIMAS taip pat gali būti religinė pa- 
tirtis. Daugelis žmonių pasakoja, jog jie 
išgijo stebuklingu būdu; jų manymu, tas 
išgijimas buvo atsiųstas Dievo ar kokios 
dieviškosios galios. 


YPATINGA DVASIOS BŪSENA yra 
esminis religinės patirties bruožas. Neti- 


Tikėjimas Ir netikėjimas 


| Dievo egzistencijos problemą žiūrima 
įvairiai. 

Ateistai neigia Dievo buvimą. Ateistas 
pasakytų, kad racionalūs argumentai toli 
gražu neįrodo, jog Dievas yra. 

Agnostikai teigia, kad neįmanomas nei 
vienoks, nei kitoks tvirtas įsitikinimas (lot. 
agnosco — „aš nežinau“). Jie mano, jog 
nepakanka argumentų nei Dievo buvimui 
įrodyti, nei jo nebuvimui pagrįsti. 

Yra žmonių, kartais vadinamų /ideistais, 
kurie įsitikinę, jog religinio pažinimo 
negalima grįsti protu. Jų nuomone, religija 
gyva tiktai tikėjimu. Laikydamiesi tokio 
požiūrio, turėsime sutikti, jog žmogaus 
protas per menkas, kad suvoktų Dievą. 

Yra mąstytojų, kurie svarbiausiu dalyku 
laiko apreiškimą. Pasak jų, Dievas pažįsta- 
mas ne protaujant, bet iš apreiškimo. 
Dievas pats mums save apreiškia, todėl tie 
filosofai, kurie ieško proto argumentų, 
smarkiai šauna pro šalį. Apreiškimas mus 
pasiekia per Šventąjį Raštą arba ypatingą 
religinę patirtį. 

Panteistai tiki, kad Dievas yra visata, o 
visata ir yra Dievas. Dievas ir kūrinija 
tapatūs: Dievas yra visur, visame kame, jis 
yra visa. Ryškiausias panteistinės pasaulė- 
žiūros pavyzdys — Benedikto Spinozos 
(1632-1677 m.) mintys. 

Deistų nuomone, Dievas sukūrė pasaulį, 
o paskui paleido jį riedėti savo ratu. Jis 
pasitraukė iš pasaulio ir aktyviai jame 
nesireiškia. Deistai nepripažįsta maldų ir 
asmeniško santykio su Dievu. Deizmas 
formavosi veikiamas XVII a. mokslo 
atradimų ir visatą aiškino kaip savarankiškai 
veikiantį mechanizmą — tarsi laikrodį. 
Dievas buvo įsivaizduojamas kaip laikrodinin- 
kas, suderinęs laikrodžio mechanizmą ir 
nugrimzdęs į nežinomybę. 


kėtai visą žmogų užvaldanti meilė, pra- 
kalbėjimas svetimomis kalbomis, kurių 
žmogus ligi tol nemokėjo, pranašystės, 
regėjimai bei kiti panašūs dalykai yra kai 
kurių religinių bendruomenių apeigų da- 
lis. Tokia patirtis nėra būdinga tik vienai 
kuriai religijai. Kalbėdami apie krikš- 

čionybę, šią patirtį dažnai siejame su cha- 
rizmatiniu judėjimu (gr. charisma — 
„malonė“, „dovana“). Šis judėjimas ypač 
sustiprėjo per pastaruosius dvidešimt pen- 
kerius metus. Charizmatinio judėjimo ša- 
lininkai tvirtina, kad tokia patirtis priei- 
nama kiekvienam, tik skirtingi Žmonės 
gauna skirtingų dovanų. 


Daugelis religinių tradicijų garbingą vie- 
tą skiria MISTICIZMUI. Mistiška nuosta- 
ta dažnai balansuoja ant ortodoksijos ri- 
bos. Islamas turėjo sufijus, o iš judaizmo 
gimė kabalos mokymas. Krikščioniško- 
sios mistikos užuomazgų regime Biblijo- 
je, tačiau smulkiai mistinę patirtį pirmieji 
aprašo ankstyvieji krikščionių rašytojai, 
tokie kaip Dykumos Tėvai. Grigalius Ny- 
sietis (apie 300-395 m.) rašė: 

Siekiamų dalykų tikrasis regėjimas ir tik- 
rasis pažinimas yra ne matymas, o tik su- 
vokimas, kad mūsų tikslas pranoksta bet 
kokį pažinimą ir visame kame yra atskir- 
tas nuo mūsų nesuvokiamumo mielos. 


Mistinę patirtį dažnai lydi šventumo 
išgyvenimas, vienybės su Dievu ir visata 
jutimas bei visiškas tikrumas. Tokiomis 
akimirkomis žmogus labiausiai priartėja 
prie dieviškosios realybės. Vadinasi, mis- 
tinių potyrių teikiamos įžvalgos yra aukš- 
čiausioji patirtis; ji niekuomet negali būti 
triviali. Mistikai tvirtina, kad jiems atsi- 
vėrę visuotinės ir amžinosios tiesos apie 
žmogiškąją prigimtį, apie pasaulį, apie 
žmogaus santykį su tuo, kas dieviška. 
Daugelis įvairių amžių mistikų yra apra- 
šę savo patirtį: Teresė Avilietė, Johanas 
Ekhartas, Jakobas Bėmė ir ponia Džulia- 
na iš Norvidžo (jos „Dieviškosios meilės 
apreiškimas“ tebeskaitomas ir mūsų lai- 
kais). Filosofas Blezas Paskalis (1623- 
1662 m.) savo mistinius išgyvenimus už- 
rašė popieriaus skiautelėje. Po mirties ji 
rasta įsiūta jo liemenėje. 

Maždaug nuo pusės vienuoliktos vakaro 
iki pusvalandžio po vidurnakčio. 

Ugnis. 

Abraomo Dievas, Izaoko Dievas, Jokūbo 

Ginč 


s dėl Dievo buvimo : 


Dievas, bet ne filosofų ir ne mokslininkų 
Dievas. 

Visiškas tikrumas. Jausmas. Džiaugsmas. 
Ramybė. 

Užmiršti pasaulį ir visa, išskyrus Dievą. 
Teisingasis Tėve, pasaulis tavęs nepažino, 
tačiau aš tave pažinau. 

Džiaugsmas! Džiaugsmas! Džiaugsmas! 
Džiaugsmo ašaros! 


Kad ir kaip mes abejotume religinių 
potyrių pagrįstumu, jų poveikis asmeny- 
bei neabejotinas. 


Du religinės patirties filosofai 

Būta ir kitokio požiūrio į religinius išgy- 
venimus. Kai kurie filosofai manė, kad ir 
religinė patirtis gali būti tam tikros teolo- 
ginės doktrinos pagrindas. Tradicinė te- 
ologija rėmėsi proto ir tikėjimo argumen- 


yšys būdinga 


tais, o kai kurie mąstytojai atsigręžė į re- 
liginę patirtį. 

Frydrichas Šlėjermacheris (1768-1834 
m.) buvo Berlyno universiteto teologijos 
profesorius, liberalinės teologijos mokyk- 
los pradininkas. Jis gyveno tuo laikotar- 
piu, kai krikščioniškasis mokymas buvo 
smarkiai kritikuojamas racionalistų skep- 
tikų. Tuo pačiu metu Europoje gana įta- 
kingas buvo ir romantizmo judėjimas, 
itin sureikšminęs jausmą bei subjektyvią 
patirtį. Šlėjermacheris atskyrė religiją nuo 
teologijos ir etikos, nuo pažinimo ir veik- 
los; jis tvirtino, jog religija yra ne kas ki- 
ta, kaip jausmas ir patirtis. Taip susifor- 
mavo nauja krikščionybės samprata. 
Apreiškimas imtas laikyti atskiro indivi- 
do religine patirtimi: „Kiekvieno žmo- 
gaus intuicija, bet koks kūrybinis jausmas 
kyla iš apreiškimo... Jei kol kas ir nejau- 
čiate turį kažko savita, kai visa tai prasi- 


verš, jums tai ir bus apreiškimas“. 

Šlėjermacherio požiūriu, religijos esmę 
atspindi ne žinojimas, ne veikla, bet „su- 
vokimas, jog esi visiškai priklausomas, 
kitaip tariant, esi susijęs su Dievu“. Šlė- 
jermacheris Bibliją vertino veikiau kaip 
religinės patirties aprašymą, o ne kaip 
Dievo siųstą apreiškimą ar tikslingos Die- 
vo veiklos istoriją. Šlėjermacheris savo 
filosofinėje sistemoje nubrėžė aiškią ribą 
tarp tikėjimo ir racionalaus mąstymo, 
religijos ir istorijos. Nors šiam filosofui 
pavyko apginti religiją nuo racionalistų 
puldinėjimų, ne vienas pastebėsime, kad 
dėl to jis aukojo krikščionybės gebėjimą 
intelektualiai bendrauti su šiuolaikiniu 
pasauliu. 

Martinas Buberis (1878-1965 m.), gi- 
męs Vienoje, buvo judaizmo filosofas ir 
teologas. Nuo 1925 m. jis skaitė judaiz- 
mo religijos ir etikos paskaitas Frankfurte 
prie Maino. 1933 m. nacistų siautėjimas 
privertė jį bėgti. Vėliau jis apsistojo Izra- 
elyje, tapo Hebrajų universiteto profeso- 
riumi. Garsiausias Buberio veikalas — 
„Aš ir Tu“ (1923 m.). Šioje knygoje Bu- 
beris aprašo du pagrindinius santykio su 
pasauliu tipus. 

e Aš-Tu: subjekto ir objekto tarpusavio 
santykiai lygiaverčiai; 

e Aš--Tai: tarp subjekto ir objekto egzis- 
tuoja kontrolės arba objektyvizacijos 

(sudaiktinimo) santykis. Šiuo atveju Aš 


Kartais Dievo 
buvimo įrodymu 
tampa paties 
Žmogaus 
pasirinktas 
gyvenimo kelias. 
Štai iliuminuoto 
viduramžių 
rankraščio 
piešinys. Čia 
pavaizduota 
Kenterberio 
arkivyskupo Tomo 
Beketo kankinys- 
tė. Kaip ir kiti 
tvirto tikėjimo 
žmonės, Tomas 
buvo pasiryžęs 
priešintis 
žemiškoms 
pagundoms ir 
pasiaukoti Dievo 
garbei. 

yra aktyvus, o Tai pasyvus. Santykis 
Aš-Tai yra žemesnis už santykį Aš-Tu. 


Buberio koncepcijoje Dievas laikomas 

amžinuojų Tu, o santykis su Dievu yra 
vienintelis Aš-Tu santykis, kurį žmogus 
gali nuolat puoselėti. Kitaip tariant, visa 
egzistencija grindžiama nenutrūkstamu 
santykiu su Dievu, o tai leidžia žmogui 
įgyti ypatingos religinės pasaulio patir- 
ties. Buberis rašė: 
Tiems, kurie įsijungia į šį absoliutų san- 
tykį, atskirybės praranda svarbą — jau 
nebereikšmingi nei daiktai, nei gyvo- 
sios būtybės, nei žemiški, nei dangiški 
dalykai, — šitas santykis apima viską. 
Įsiliejimas į šį grynąjį santykį anaiptol 
nereikalauja visa ko atmetimo, o tik suge- 
bėjimo regėti visa Tavyje. Mes ne atsiža- 
dame pasaulio, bet pastatome jį ant tik- 
rojo pamato. 

Ištisus šimtmečius bendrame Vakarų 
kultūros ir civilizacijos kontekste krikš- 
čionybė negailėjo pastangų išlaikyti ti- 
kėjimui ir prisitaikyti prie naujų idėjų. 
Kartu kiekvienam naujam amžiui krikš- 
čionybė turėjo priminti, jog ji yra gyvas 
tikėjimas, kurio išpažinėjai pirmiausia 
siekia patirti Dievą. Nors Buberis buvo 
judėjas, nė kiek nestebina, kad jo darbus 
labai palankiai vertino krikščionių teolo- 
gai. Net jei religinė patirtis ir nėra joks 
Dievo buvimo įrodymas, galbūt tai, kad 
paprasti blaiviai mąstantys Žmonės patvir- 
tina jos tikrumą, privers mus iš naujo 
peržiūrėti savo pasaulėžiūrą ir pasaulio 
sąrangos suvokimą. 

Pagaliau, jei ir nėra jokio įtikinamo 
Dievo buvimo įrodymo, niekam juk ne- 
pavyko aiškiai įrodyti, kad Dievas neeg- 
zistuoja. Taigi Dievo buvimo klausimas, 
su kuriuo mes nuolat susiduriame, lieka 
neatsakytas. O vienintelis tikras religinės 
patirties teikiamas argumentas yra tas, 
kad į Dievo buvimo klausimą turėtų atsa- 
kyti ne vien mūsų protas, bet visa mūsų 
esybė. 


Pagalvokite 


1. Gal jūs ar kas nors iš jūsų pažįstamų esate 
patyrę religinių išgyvenimų? Gal teko apie tai 
skaityti? Surinkite kaip galima daugiau 
informacijos. Kuo remdamiesi žmonės tvirtina, 
kad jų patirtis būtent religinė? 


2. Tarkime, kad religija tėra tik jausmas ir 
patirtis. Kokių intelektualinių problemų kelia ši 
prielaida? Ir priešingai, ar religija gali egzistuo- 
ti be jausmo ir patirties? 


3. Kaip M.Buberio pažiūros galėtų paveikti 
žmonių gyvenseną? 


4 dalis 
Keliai į pažinimą 


RACIONALIZMAS IR EMPIRIZMAS 


Įsivaizduokite, kad žiūrite televizorių. 
Staiga it žaibas plyksteli naujiena: moks- 
lininkai ką tik atrado, kad Mėnulis susi- 
deda iš žaliojo sūrio. Žaliojo sūrio! Be 
to, Žemė yra piramidės pavidalo ir laiko- 
si ant gigantiško vėžlio nugaros... Ką jūs 
pamanytumėte? Jūs stačiai nežinotumėte, 
kaip priimti tokias žinias. Jūs pagalvotu- 
mėte, kad tai neįtikėtina, kad kažkas 
pokštauja, — argi tai gali būti tiesa? O 
jei tai tiesa, ji turėtų apversti aukštyn ko- 
jomis visą jūsų pasaulėvaizdį. Staiga pa- 
aiškėtų, kad nebėra nieko tikra! Jūs imtu- 
mėte abejoti. 

Renė Dekartas (1596-1650 m.) gyveno 
tokioje epochoje, kai pasaulio samprata 
smarkiai keitėsi. Aristotelio filosofijos su- 
formuotas pasaulėvaizdis prarado aiškius 
kontūrus, juos ištirpdė nauji mokslo atra- 
dimai. Daugelis žmonių nežinojo nė ką 
galvoti ir tapo skeptikais, abejojančiais, 
ar apskritai įmanoma įrodyti, kad kas 
nors yra visiškai tikra. Atrodė, jog moks- 
las gali pakirsti tikėjimą, todėl Bažnyčia 
vis atkakliau puolė ryškėjančius naujos 
mokslinės mąstysenos principus. Įsižiebė 
religinis konfliktas — katalikų prieš 
protestantus, Bažnyčios prieš mokslą, o 
kartu ir mokslinis konfliktas — aristote- 
lininkai kirtosi su Koperniku, Kepleriu, 
Galilėjumi. 

Dekartas gimė 1596 m. Lajė miestely- 
je, netoli Turo, Šiaurės Vakarų Prancūzi- 
joje. Jo tėvas buvo advokatas. Dekartas 
mokėsi garsiojoje La Flešo jėzuitų kole- 
gijoje. Ten jis įgijo tradicinį Aristotelio 
principais pagrįstą išsilavinimą, bet kartu 
susipažino ir su kai kuriais naujausiais 
mokslo atradimais. Dekartas save laikė 


pirmiausia mokslininku, tačiau mes jį pri- 
simename kaip filosofą. 

Baigęs mokyklą ir kiek pagyvenęs Pa- 
ryžiuje, Dekartas stojo į kariuomenę, tar- 
navo Olandijoje ir Vokietijoje. Tačiau 
1621 m. paliko tarnybą, kad atsidėtų 
mokslui bei filosofijai. 1619 m. lapkričio 
10 d. — tuo metu buvo apsistojęs Ulme 
— Dekartas užsisklendė smarkiai prikū- 
rentame kambarėlyje. Ten jį aplankė keis- 
tas regėjimas, o naktį jis susapnavo tris 
lemtingus sapnus. Dekarto įsitikinimu, tai 
buvęs Dievo siųstas apreiškimas, atsklei- 


Pažinimas 
protu 


Renė 
Dekartas 


„Aš supratau, 
jog nors esu 
pasirengęs 
manyti, kad 
viskas netik- 
ra, vis dėlto 
būtina, kad 
aš pats, šitai 
mąstantis, 
kas nors 
būčiau... Aš 
mąstau, vadi- 
nasi, esu.“ 
Renė Dekartas 

dęs jo gyvenimo uždavinį. Tokia buvo 
naujojo mokslo pradžia. Dekartas grįžo į 
Prancūziją, tačiau 1629 m. vėl išvyko į 
Olandiją, ten apsistojo ir vienišas išgyve- 
no beveik dvidešimt metų. 

1637 m. išleistas Dekarto „Samprota- 


vimas apie metodą“, o 1639 m. jis pradė- 
jo rašyti „Metafizinius apmąstymus“. Jo 
darbai skiriami visuomenei, ne tik filoso- 
fams, ir rašė jis ne tik lotyniškai, bet ir 
prancūzų kalba. 

Dekartas savo raštais sukėlė didelę po- 


PRANCŪZIJO W (1789 


lemiką ir užsitraukė olandų teologų rūsty- 
bę. 1648 m. jis nutarė priimti Švedijos 
karalienės Kristinos kvietimą mokyti ją 
filosofijos. Šis sprendimas nulėmė toles- 
nį filosofo likimą. Dekartas rūmuose kan- 
kinosi (pamokos prasidėdavo 5 val. ryto), 
o Švedijos žiema labai pakenkė jo svei- 
katai. Jis mirė 1650 m. Stokholme. 


Dekarto metodas 
Dekarto darbai jau nebe viduramžiški. Iš 
jų matyti, kaip Vakarų filosofija skiriasi 
su Aristoteliu, kaip formuojasi nauja mąs- 
tysena. Tais laikais, kai religija visaip įta- 
rinėjo mokslą, o mokslas skeptiškai grę- 
žėsi nuo religijos, Dekartas stengėsi 
suvienyti šias abi sritis. Jis siekė, kad 
mokslas susitaikytų su religija. Tačiau 
pats daugiausia dėmesio skyrė mokslo 
problemoms. 

Dekartas siekė verifikuoti pažinimą, 
ieškodamas tvirto pamato, į kurį galėtų 
atsiremti visa mokslų sistema. Jis supra- 
to: jei norime užsitikrinti mokslo pažan- 
gą, neišvengiamas didžiulis vingis filoso- 
fijos sritin, nes reikia nustatyti tam tikras 
samprotavimo taisykles. Dekartas sukūrė 
specialų mąstymo metodą — tai abejonės 
metodas. Nuosekliai samprotauti jį išmo- 
kė jėzuitų kolegija, o abejonės principas 
tiksliai išreiškė epochos dvasią. Dekartas 
stengėsi atmesti tai, dėl ko galėtų kilti 
bent menkiausia abejonė, kad rastų visiš- 
kai neabejotiną tiesą. Jis siekė tikrojo pa- 
žinimo. 

Štai Dekarto taisyklės: 

e Nelaikyti tikru jokio dalyko, kol aiš- 
kiai įsitikinsiu, kad jis yra toks; pripa- 
žinti tik tas tiesas, kurios savaime aki- 
vaizdžios (kaip matematikoje); 


e Kiekvieną sunkiai analizuojamą dalyką 
skaidyti į tiek dalių, kiek įmanoma ir 
būtina jam įveikti; 

e Laikytis tam tikros mąstymo tvarkos, 
pradėti nuo pačių paprasčiausių ir 
lengviausiai suprantamų dalykų ir pa- 
laipsniui pereiti prie sudėtingiausių pa- 
žinimo; 


e Visada daryti tokius nuodugnius iš- 
vardijimus ir tokias išsamias apžval- 
gas, kad būtum tikras, jog nieko ne- 
praleista. 

Taip jis ir tikrindavo kiekvieną savo 
mintį, tiktai religiją ir dorovę pasiliko 
kaip laikiną buveinę, kad turėtų kur pri- 
siglausti, kol pasistatys visų savo įsitiki- 
nimų namą. 


Mąstau, vadinasi, esu 

Dekartas sakė, kad mes visi ne sykį esa- 
me patyrę, kaip mus apgauna mūsų jus- 
lės. Juk atrodo, kad irklai vandeny su- 
linksta, o iš toli matomi žmonės pasirodo 
esą ne žmonės, bet medžiai. Tad jei mū- 
sų juslių teikiama informacija tokia nepa- 
tikima, iš kur galime žinoti, kad nesame 


nuolat apgaudinėjami? Juk jei miegoda- ` 


mas aš galiu sapnuoti save nubudusį, iš 
kur galiu žinoti, kad nesapnuoju visą lai- 
ką ir kad tai, ką matau ir patiriu, nėra 
iliuzija? 

Bet, svarstė toliau Dekartas, jei viskas 
ir yra iliuzija, ar gali bent kai kurios šios 
iliuzijos dalys būti tikros? 

Nes ar aš budrus, ar miegu, du ir trys vis 
tiek visada bus penki, o kvadratas neturės 
daugiau kaip keturių kraštinių, ir atrodo 
visai neįmanoma, kad tokias aiškias ir 

Galilėjaus požiūris 
į visatos prigimtį 
prieštaravo 
aristoteliškajai 
sistemai, kuria 
vadovavosi to 
meto Bažnyčia. 
XVII amžiuje 
formavosi nauja 
idėjų sistema, ir 
Renė Dekartas 
ieškojo tvirtesnio 
filosofinio 
pagrindo. 

akivaizdžias tiesas būtų galima įtarti 
esant klaidingas arba netikras... 

Atrodo, kad tai teisinga. Tačiau ar tik- 
rai? Dekartas toliau abejoja: gal po pa- 
saulį klaidžioja apgaulės demonas, kuris 
mane įtikina, jog ir klaidingi matemati- 
niai skaičiavimai yra teisingi? Tokiu atve- 
ju aš jau nieko negaliu žinoti — ir mane 
apima neviltis. 

Taigi, suabejojęs juslių teikiama infor- 

macija, moksline informacija, o paskui 
jau ir matematine informacija, Dekartas 
padarė garsiąją išvadą: 
Aš nusprendžiau pripažinti, kad visa, kas 
tik kada nors yra atėję man į galvą, yra 
nė kiek ne tikriau už mano apgaulingus 
sapnus. Bet iškart supratau, jog nors esu 
pasirengęs manyti, kad viskas netikra, vis 
delto būtina, kad aš pats, šitai mąstantis, 
kas nors būčiau. Suvokęs, kad ši tiesa — 
aš mąstau, vadinasi, esu — yra tokia 
tvirta ir akivaizdi, jog net keisčiausios 
skeptikų prielaidos bejėgės ją sugriauti, 
aš nusprendžiau be baimės galįs laikyti 
ją pirmuoju savo kuriamos filosofijos 
principu. 

Taigi, jei apgaulės demonas ir gali De- 
kartui meluoti apie visa kita, tačiau tai, 
kad Dekartas egzistuoja ir mąsto, nėra 
melas. 


e Aš mąstau, vadinasi, aš esu; 


e Niekas negali manęs priversti manyti, 
kad aš egzistuoju, jeigu aš neegzis- 
tuoju; 


e Aš negaliu sutikti, kad neegzistuoju, 
nes jei aš taip manau, tai aš jau mąs- 
tau. Vadinasi, tada ir mano egzistavi- 
mas yra tikras dalykas. 

Ar Dekartas, įrodęs savo paties egzis- 
tavimą, galėjo tokiu pat būdu įrodyti ką 
nors daugiau? Jis ėmėsi įrodyti Dievo bu- 
vimą, o paskui ir išorinio pasaulio egzis- 
tavimą. 


Dekarto Dievo samprata 
Dekartas įrodinėjo Dievo buvimą tebe- 
sinaudodamas Aristotelio samprotavimo 


metodika. Jis mąstė šitaip: mano metodas 
yra abejonės metodas. Kadangi žinojimas 
pranašesnis už abejonę, tai aš esu neto- 
bulas. Vadinasi, aš nesu Dievas, nes jei 
būčiau Dievas, tai būčiau sukūręs save 
tobulą. 

Žinoti geriau negu abejoti, o būti to- 
bulam geriau negu būti netobulam. Aš 
suvokiu tobulybės idėją, tačiau pats nesu 
tobulas. Taigi ši idėja man kažkieno duo- 
ta. Ji turėjo ateiti iš Dievo, kadangi aš 
per daug netobulas, kad galėčiau pats ją 
sugalvoti. Vadinasi, Dievas yra. 

Dekarto argumentacija yra aristoteliš- 
ka. Aristotelis manė, jog egzistuoja tam 
tikra skirtingų tikrovės rūšių, arba kate- 
gorijų, grandinė. 

Idėjos priežastis priklauso tai pačiai 
kategorijai, kaip ir tas daiktas, apie kurio 
idėją kalbame. Dievo idėja turėtų kilti iš 
begalinės substancijos. Tačiau esama tik- 
tai vienos begalinės substancijos — Die- 
vo. Vadinasi, Dievas yra. 

Dekartas pasinaudojo ir ontologiniu 
įrodymu. Dievas yra tobulas. Egzistavi- 
mas tobulesnis už neegzistavimą. Vadina- 
si, Dievas yra. Dievo buvimas yra Dievo 
apibrėžimo dalis. Kaip trikampiui būdin- 
gi trys kampai, taip Dievui — buvimas. 

Toliau Dekartas teigia, kad Dievo bu- 

vimas yra regimojo pasaulio egzistavimo 
įrodymas ir laidas. Jei Dievas tobulas, tai 
jis negali mūsų apgaudinėti. Negali būti 
nė apgaulės demono, nes Dievas niekada 
nepanorės, kad mes būtume apgaudinė- 
jami. 
Kiekviena aiški ir suprantama mintis yra 
kažkas tikra, vadinasi, ji negali atsirasti 
iš nieko, o turi kilti iš Dievo, kuris yra 
aukščiausioji tobulybė ir todėl negali būti 
Jokios klaidos priežastis. 


Dekartas samprotavo taip: 

e Mano protas gauna idėjų ir išlieka pa- 
syvus. Jei mano protas būtų tiktai pa- 
syvus, tai aš negalėčiau mąstyti. Vadi- 
nasi, turi egzistuoti kokia nors aktyvi 
jėga, veikianti mano protą, bet jam ne- 
priklausanti; 


e Idėjų mano protui teikia aktyvūs pra- 
dai, kitaip tariant, kūnai. Vadinasi, aš 
pats turiu kūną, idėjos mano prote ky- 
la iš kūnų, tad mano kūnas ir pasaulio 
objektai egzistuoja; 


e Taigi mums atrodo, kad pasaulis egzis- 
tuoja, o kadangi Dievas nenori, kad 
mes būtume apgaudinėjami, tai galime 
tikėti, jog pasaulis egzistuoja. 


Net visa tai įrodęs, Dekartas tvirtino, 
kad tikros tėra tik matematinės objektų 
savybės: forma, dydis ir t.t. Dėl juslėmis 
suvokiamų savybių, tokių kaip spalva, 
kvapas, visuomet gali kilti abejonių. Tai- 
gi Dekartas skyrė kiekybines ir kokybines 
objekto savybes. Pirmųjų tikrumu nesun- 


ku įsitikinti, o dėl antrųjų niekad negali- 
me būti tikri. 

Esminis Dekarto filosofijos teiginys — 
kad siela egzistuoja atskirai nuo kūno. 
Mes esame protai, mąstančios esybės, tik 
laikinai sujungtos su kūnais, kadangi sie- 
la yra nemirtinga. Dekarto filosofija po- 
stuluoja visišką sielos (proto) ir kūno at- 
skyrimą, todėl ji vadinama dualizmu (žr. 
5 skyrių). 

Dekartas manė, jog žmonės gimsta tu- 
rėdami įgimtų idėjų. Tuo jis panašus į 
Platoną. Mes suvokiame Dievo idėją, ta- 
čiau savo juslėmis niekuomet negalėsime 
Dievo patirti. Mes suvokiame idealaus 
apskritimo idėją, tačiau niekuomet nesa- 
me tokio regėję. Taigi mes turime tokių 


Mid 
AT aig Da 


ER 


PAŽINIMAS PROTU 


Čia pavaizduota 
Koperniko 
sistema: jos 
centre Saulé, 0 ne 
Žemė. Žmogaus 
mintis vaduojasi 
iš senosios 
tradicijos ir kuria 
naują pasaulio 
sampratą. Piešinio 
detalės rodo, kaip 
dar sumišę naujos 
mokslo idėjos ir 
senieji prietarai. 

prigimtinių idėjų, kurias suvokiame tiktai 
protu: „Iš tiesų Dievo, arba aukščiausio- 
sios tobulybės, idėją aš randu savyje taip 
pat, kaip bet kokios formos ar skaičiaus 
idėją“. 

Prigimtinės idėjos mums leidžia: 
e Pažinti save; 
e Pažinti Dievą; 


e Suprasti matematiką. 


Taigi Dekarto filosofija yra racionalis- 
tinė: tikrasis pažinimas pasiekiamas pro- 
tu, jis nepriklauso nuo pojūčių. 

Dekarto filosofijoje tikėjimas Dievu 
yra svarbesnis už tikėjimą mokslu. Tačiau 
negalėtume tvirtinti, kad Dekarto Dievas 
yra būtent krikščionių Dievas, kuris rūpi- 
nasi išganymu, apdovanoja ir baudžia; 
negalėtume teigti, kad ir Dekarto sielos 
samprata yra krikščioniška. 

Dekartas norėjo tapti naujųjų laikų 


„ Aristoteliu. Istorija nesuteikė jam šios 


malonės, tačiau jo filosofija atvėrė duris 
šiuolaikiniam mokslui, — protas tebe- 
viešpatauja ir mūsų laikais. 


Pagalvokite 


1. Ar juslės visuomet apgauna? Ar viskas tėra 
iliuzija? Pasvarstykite. 


2. Ar įtikinamas Dekarto teiginys „mąstau, 
vadinasi, esu“? Pasiskirstykite po du: vienas 
tegu gina Dekarto požiūrį, o kitas pateikia 
priešingų argumentų. Surašykite savo argumen- 
tus. Pasižiūrėkite, ar galėtumėte juos patobu- 
linti padiskutavę su kitais. 


3. Ar mūsų kūnai ir protai yra atskiri? Kas 
nesutinka su šiuo požiūriu? Kodėl? 


Šiuolaikinės astronomijos kūrėjai 


Mikalojus Kopernikas (1473-1543 m.) gimė 
Lenkijoje. Jis buvo moderniosios astronomi- 
jos pradininkas, heliocentrinės sistemos 
kūrėjas, įrodęs, kad Žemė sukasi aplink 
Saulę. Koperniko darbus pasmerkė Bažnyčia, 
nes jis parodė, jog Žmonija gyvena anaiptol 
ne visatos centre. 

Johanas Kepleris (1571-1630 m.) — 
vokiečių astronomas, įrodęs, kad planetų 
orbitos nėra taisyklingi apskritimai, kaip iki 
to! manyta. 

Galilėjas Galilėjus (1564-1642 m.) — 
šiuolaikinės mechanikos pradininkas. Kaip ir 
Kopernikas, jis teigė, kad Žemė sukasi 
aplink Saulę. Už tai 1633 m. Bažnyčia jį 
privertė atsisakyti savo pažiūrų ir pasmerkė 
namų areštui iki gyvos galvos. Be kita ko, 
Galilėjus reikalavo atskirti mokslą nuo 
teologijos. 


Teleskopas mato toliau negu žmogaus 
akis. Pro jį galime žvelgti į planetas ir 
žvaigždes. Galima būtų sukurti galingą 
teleskopą, įrengti jį kosmose virš atmos- 
feros, virš dulkių ir taršalų sluoksnio, ir 
stebėti giedrą nakties dangų. Moksliniai 
instrumentai leidžia geriau pažinti pasau- 
l}. Turėdami teleskopą, apie visatą suži- 
nome kur kas daugiau nei stovėdami ato- 
kiame sodo kampelyje ir žvalgydamiesi 
po erdvę. 

Mokslo atradimai leido suvokti žmo- 
gaus ribotumą ir trūkumus. Pasirodo, mes 
patys nesame tokie tikslūs kaip mūsų su- 
kurti prietaisai. 

XVII-XVIII a. filosofai empirikai ge- 
rai suvokė žmogiškosios prigimties neto- 
bulumą. Jie teigė, kad pažinimas ateina 
per pojūčius, tačiau mūsų juslės neretai 
klysta, ir jų teikiama informacija ne visa- 
da tiksli. Taigi: 


e Ką mes gebame pažinti? 
e Ar mūsų pažinimas patikimas? 


e Kur pažinimo ribos? 


Štai klausimai, kuriuos kėlė empirizmo 
atstovai. Jie orientavosi į praktinius tyri- 
nėjimus. Garsiausieji filosofai empirikai 
— Džonas Lokas (1632-1704 m.) ir vys- 
kupas Džordžas Berklis (1685-1753 m.). 
Jų idėjos svarbios ir šiuolaikinei filoso- 
fijai. 


Trečiojo luomo Interesų reiškėjas 


Loko politiniuose raštuose keliamos 
parlamentarizmo idėjos, jie atspindi 
vidurinės klasės interesus. Ši klasė 
susiformavo Anglijos pilietinio karo ir 
Restauracijos judėjimo laikotarpiu. Politinės 
pažiūros veikė ir Loko filosofiją: jis 
niekuomet neskubėjo daryti kategoriškų 
išvadų. Jo protestantiška pasaulėžiūra taip 
pat padarė įtakos filosofijai. Loko pasau- 
lis — tai racionalisto, žvelgiančio į niutoniš- 
kąją visatą, pasaulis. 


Džonas Lokas: pažinimas per patirtį 
Džonas Lokas buvo puritonas ir turėjo 
stiprų pareigos jausmą. Mokėsi Vestmins- 
terio mokykloje ir Kristaus Bažnyčios ko- 
legijoje Oksforde, rengėsi tapti gydyto- 
ju.Tačiau gyvenimas pasuko visai kita 
vaga, kai 1666 m. jis sutiko lordą Ešlį, 
būsimąjį Šaftsberio grafą. Tai buvo svar- 
bi figūra karaliaus Karolio II dvare. 
Lokas dirbo Šaftsberio sekretoriumi, įsi- 
traukė į politinę veiklą. Jo politikos 
veikalai tokie pat reikšmingi, kaip ir filo- 
sofijos traktatai: Loko skleidžiamos de- 
mokratinės idėjos susilaukė populiarumo 
tiek Europoje, tiek Amerikoje. 1683 m. 
jis pasitraukė į Olandiją, nenorėdamas 
būti įpainiotas į sąmokslą prieš karalių. 
1688 m., Šlovingosios revoliucijos me- 
tais, kai Vilhelmas Oranietis ir karalienė 
Marija pakeitė Romos katalikų remiamą 
Džeimsą II, Lokas sugrįžo į Angliją. 

1689 m. Lokas išleido „Žmogaus pro- 
to apybraižą“, o 1690 m. — „Du trakta- 
tus apie valstybinį valdymą“. Šlovė atėjo 
vėlai, tačiau šie du veikalai jį tikrai išgar- 
sino. Jis tapo Prekybos komisijos nariu ir 
iki pat mirties, 1704 m., toliau tobulino 
naujus „Žmogaus proto apybraižos“ leidi- 
mus. 

„Apybraižoje“ Lokas aiškina, „kokiais 
būdais mūsų protas susikuria vienų ar ki- 
tų dalykų sampratą“. 

1674-1679 m. Lokas gyveno Prancū- 
Zijoje ir studijavo Dekarto veikalus. Jis 
atmetė Dekarto įgimtų idėjų doktriną. Lo- 
kas netikėjo, kad žmonės gimsta jau turė- 
dami idėjų. Jis teigė; 

e Tai, kad dėl kokio nors dalyko visuo- 
tinai sutariama, dar nerodo šio dalyko 
teisingumo; 


e Tai, kad koks nors dalykas yra visuo- 
tinai žinomas, dar nereiškia, jog jis yra 
įgimtas. 


Lokas manė, kad pažinimas ateina per 
patirtį. Protas tėra švarus popieriaus la- 
pas, kuriame patirtis įrašo tam tikrus žen- 
klus, — tai, ką diktuoja pojūčiai. 


Pojutinis 
pažinimas 


Džonas 
Lokas ir 
Džordžas 
Berklis 


protas, kaip 
mėgstama 
sakyti, tėra 
baltas 
popieriaus 
lapas, be 
jokio įrašo, 
be menkiau- 
sios idėjos. 
Kas jj 
užpildo? Iš 
kur atsiranda 
ta gausybė 
įvairiausių 
dalykų, 
kuriuos ten 
surašo veikli 
ir beribė 
Žmogaus 
vaizduotė?.. 
Į visus šiuos 
klausimus aš 
atsakysiu 
vienu 

žodžiu — iš 
patirties.“ 


Džonas Lokas, 
„Žmogaus 
proto 
apybraiža“ 

Loko laikais 
alchemija, tas 
keistas 
mokslinio 
eksperimento ir 
ezoterinio 
misticizmo 
junginys, jau 
grimzdo į 
praeitį. Lokas 
ir kiti empiri- 
nės filosofijos 
kūrėjai siekė 
suteikti mokslui 
filosofinį 
pagrindą. 


Tarkime, kad protas, kaip mėgstama saky- 
ti, tėra baltas popieriaus lapas, be jokio 
įrašo, be menkiausios idėjos. Kas jį už- 
pildo? Iš kur atsiranda ta gausybė įvai- 
riausių dalykų, kuriuos ten surašo veikli 
ir beribė žmogaus vaizduotė? Iš kur tiek 
pažinimo medžiagos? Į visus šiuos klausi- 
mus aš atsakysiu vienu žodžiu — iš patir- 
ties: ja grindžiamas mūsų pažinimas, nuo 
jos prasideda ir proto veikla. 


Lokas rašė: „Visos idėjos kyla iš pojū- 
čių arba refleksijos“. Pasiaiškinkime, kaip 


jis supranta šias tris sąvokas. 

e Idėja yra mintinis įvaizdis, patirties są- 
voka. Mes suvokiame idėjas, o ne pa- 
čius daiktus. 


e Jutimas yra pasaulio suvokimas juslė- 
mis. 


e Refleksija ateina po pojūčių. Refleksija 
yra tam tikra proto veikla: troškimas, 
mąstymas, abejojimas ir t.t. 

Iš kur mes žinome, kad visas mūsų pa- 
žinimas ateina iš pojūčių ir refleksijos? 


Problema ta, kad paties empirinio požiū- 
rio neįmanoma pagrįsti vien patirtimi. 

Ar visas mūsų mąstymas iš tiesų empi- 
rinis? Ar sielos, Dievo, matematikos su- 
pratimas tikrai remiasi jusliniu suvoki- 
mu? 

Platonas ir Dekartas manė vienaip, Lo- 
kas — visai kitaip. Šis klausimas taip ir 
lieka neatsakytas. 


Loko pažinimo teorija 

Lokas skyrė paprastąsias ir sudėtines idė- 
jas. Paprastoji idėja yra savaime nedali. 
Jos mes negalime iš nieko išvesti naudo- 
damiesi savo vaizduote ir priimame pasy- 
viai. Sudėtinė idėja susideda iš paprastų- 
jų idėjų. Sudėtinės idėjas mes aktyviai 
kuriame savo vaizduotėje paprastųjų idėjų 
jungimo, priešinimo ir kitais būdais. 

Kalbėdamas apie fizinius daiktus, Lo- 

kas skiria pirmines ir antrines jų savybes. 
Pirminės savybės yra matematinės — tį- 
sumas, forma ir kt. Antrinės savybės su- 
vokiamos juslėmis — tai spalva, kvapas 
ir t.t. 
Konkretus ugnies ar sniego dalelių dydis, 
skaičius, pavidalas ir judėjimas tikrai 
glūdi juose ir nepriklauso nuo to, ar kie- 
no juslės tai suvokia, ar ne, todėl šios sa- 
vybės turi būti vadinamos realiomis, nes 
realiai egzistuoja tuose kūnuose; tačiau 
šviesos, karščio, baltumo ar šalčio šiuo- 
se daiktuose yra ne daugiau negu ilgesio 
ar kančios dangaus manoje. 

Tuo Lokas nori pasakyti, kad be ausų 
nebūtų garso, be akių — spalvos, be no- 
sies — kvapo. Kaip ir to meto mokslinin- 
kai, jis mano, jog visata bespalvė, besko- 
nė ir begarsė. 

Toliau Lokas teigia, kad mūsų suvo- 
kiamos ypatybės turi kam nors priklausy- 
ti. Jo nuomone, šios savybės priklauso 
materialiai substancijai. Vadinasi, materija 
egzistuoja. 

Mes suvokiame daikto idėją, tačiau pa- 
ties daikto pažinti neįstengiame. Tokia 
galutinė Loko išvada. 

Išeina, kad mes apskritai negalime 
pažinti gamtos pasaulio. Taigi mokslas te- 

Izaokas Niutonas (1642-1727 m.) — vienas 
garsiausių britų mokslininkų. Jis sukūrė 
traukos teoriją, padarė svarbių matematikos 
ir optikos atradimų. Jo darbai išmokė 
filosofus empirikus moksliškai formuluoti 


mokslo klausimus. 

Robertas Boilis (1627-1691 m.) — 
šiuolaikinės chemijos pradininkas. Jis 
atskyrė chemiją nuo alchemijos ir magijos, 0 
savo darbus pagrindė eksperimentais, kitaip 
sakant, sutekė jiems šiuolaikinį mokslinį 
pagrindą. 


siremia spėjimais, o ne pažinimu. Moks- 
las — tai tik nuomonių visuma, tikėjimo 
rūšis, sakė Lokas, ir šis požiūris tebėra 
gyvas. 
Loko nuomone, pažinimas esti tre- 
jopas: 
e Intuityvusis pažinimas, kai pažįstame 
savo pačių vidinę būtį; 
e Įrodomasis pažinimas, kai pažįstame 
Dievą; 
e Pojūtinis pažinimas, kai pažįstame 1š- 
orinį pasaulį. 
Tik intuityvusis pažinimas yra absoliu- 
čiai tikras. Įrodomasis pažinimas tėra tei- 
singas tiek, kiek matematinis įrodymas. 


Vyskupas Berklis 
priešinosi 
materializmui. Jis 
abejojo materialių 
dalykų tikrumu ir 
manė, jog visa 
kas tėra idėja 
Dievo prote. 

Pojūtinis pažinimas lieka problemiškas — 
geriausiu atveju tai tik patikimas spėji- 
mas. 

Bet, sakė Lokas, įrodymai yra viena, o 
sveikas protas — visai kas kita. Kasdie- 
niame gyvenime pakanka pojūčių teikia- 
mo pažinimo. 

Jis norėjo pagrįsti tiek moralę, tiek 
mokslą, bet jam nepavyko. Lokas supra- 
to, kad be Dievo dorovė nustoja buvusi 
pareiga ir tampa skonio dalyku. Tačiau, 
nors jis nubrėžė aiškią ribą tarp tikėjimo 
ir skepticizmo, vis dėlto neabejojo, kad 
jo filosofija nukreipta į Dievo pažinimą. 

Turėdamas galvoje priežasties ir pada- 
rinio ryšį, Lokas tvirtino, kad jeigu kaž- 
kas egzistuoja, tai kas nors turėjo egzis- 
tuoti visuomet ir būti to, kas yra dabar, 
priežastis. Tas, kas nuolat egzistavo, turi 
būti amžinas, visagalis ir visažinis, kitaip 
tariant, Dievas. Tačiau Loko Dievas yra 
filosofo Dievas, o ne krikščionių Dievas. 
Lokas sutiko, kad krikščionių Dievą tega- 
lime pažinti tik per apreiškimą. Tik šis 
Dievas, kuris „regi mus ir tamsoje“, su- 
geba priversti žmones paisyti moralės. 
Bet šitai pripažindamas Lokas vis tiek 
tvirtino, jog ir apreiškimą žmogus suvo- 
kia protu, tad galų gale viską lemia pro- 
tas. Tačiau Lokui nepavyko rasti prigim- 


Ne|mantrus filosofinis ellėraštis 


Ronaldas Noksas Berklio idėjas susumavo 
savo garsiajame limerike (tai humoristinis 
penkiaeilių strofų eilėraštis). 

Dievui pareiškė vaikinas: 

„Mane abejonės kankina — 

ar sodelyje klevas 

vis viena žaliuos, 

Jei to nieks nesuvoks, nežinos...“ 


Atsakymas: 

„Gerbiamas jaunas vaikine, 

tegul tai tavęs nekankina: 

tasai sodo klevas 

žaliuos kaip žaliavęs — 

tai aš, kurs suvokia ir žino. 

Su pagarba — Dievas.“ 


tinio įstatymo, kuris nepriklausytų nuo 
apreiškimo. 


Vyskupas Džordžas Berklis: 

protas pranašesnis už materiją 
Vyskupas Džordžas Berklis (1685-1753 
m.) tvirtai tikėjo Dievą ir labai sielojosi, 
kad jo gyvenamojo meto mokslas bei fi- 
losofija skleidžia ateizmą. 

Atrodė, kad kiti to meto mąstytojai ta- 
rytum mėgina Dievą išstumti; Berklis, 
priešingai, dėjo daug pastangų Dievui su- 
grąžinti. Berklis buvo airis, studijavo Tre- 
Jybės kolegijoje Dubline. Svarbiausius sa- 
vo veikalus parašė dar neturėdamas nė 
trisdešimties metų. Tai „Naujosios regėji- 
mo teorijos apybraiža“ (1709 m.), „Trak- 
tatas apie žmogiškojo pažinimo pradus“ 
(1710 m.), „Trys Hylo ir Filono dialogai“ 
(1713 m.). 

1728 m. Berklis išplaukė į Ameriką, 
norėdamas ten įkurti naują kolegiją, ta- 
čiau 1731 m. sugrįžo tuščiomis rankomis, 
nors daug padėjo steigiant Kolumbijos ir 
Pensilvanijos universitetus. Jis bendravo 
su įžymiausiais to meto žmonėmis Lon- 
done. 1731 m. tapo Kloino (Airijos sri- 
ties) vyskupu. Mirė Oksforde 1753 m. 

Berkliui būdingas kraštutinis empiriz- 
mas. Kaip krikščionis, jis baisėjosi mate- 
rializmu, siekė pakeisti jį imaterializinu. 
Berklio požiūriu, tiktai mūsų patirties tu- 
rinį galima laikyti egzistuojančiu dalyku; 
materijos egzistavimą jis neigė. Pasak 
Berklio, daiktai — tai filosofų išradimas, 
o visa, ką žmonės regi, tėra idėjos, todėl 
nesuklysime tvirtindami, kad tik jos ir 
egzistuoja. „Būti, — rašė Berklis, — reiš- 
kia būti suvokiamam.“ 

„Trijuose dialoguose“ diskutuoja Filo- 
nas (protas) ir Hylas (materija). Filonas 
sako: 

Man visiškai aišku, kad dėl tų priežasčių, 
kurios yra akivaizdžios ir tau, jusliniai 
dalykai negali egzistuoti kaip nors kitaip, 
kaip tik prote ar sieloje. Vargu ar aš iš to 
galiu daryti išvadą, kad jie apskritai ne- 
egzistuoja; veikiau regėdamas, kad jie 
nepriklauso nuo mano mąstymo, o egzis- 


tuoja visai atskirai nuo to, ar aš juos su- 
vokiu, esu priverstas tarti, kad turėtų būti 
koks nors kitas protas, kuriame jie egzis- 
tuoja. Kaip tikra tai, kad juslinis pasau- 
lis iš tiesų egzistuoja, taip tikra ir tai, 
kad yra begalinė visa aprėpianti dvasia, 
kuri įima savin ir palaiko šį pasaulį. 


Kitaip sakant, jeigu daiktai yra suvo- 
kiami, vadinasi, turi būti ir suvokėjas. 
Taip Žmogus įgyja savo paties sampratą. 
O kadangi daiktai egzistuoja ir tada, kai 
žmogus apie juos nemąsto, vadinasi, esą- 
ma ir kito suvokėjo. Taip atsiranda Dievo 
samprata. 

Taigi visa kas tėra idėja Dievo prote. 

Berklis manė, jog jo idėjos yra aiškios 
ir visiems suprantamos, tačiau jo amži- 
ninkams jos atrodė stačiai fantastiškos. 

Iš Loko mes paveldėjome mintį, kad 
materija svarbesnė už protą. Norėdami jį 
nuginčyti, galėtume pasitelkti Berklį ir 
įrodyti, jog protas pranašesnis už materi- 
ją. O Berklio iškelta subjekto-suvokėjo 

idėja atlaikė daugelio filosofų kritiką, 
nors jie atkakliai stengėsi įrodyti jos klai- 
dingumą. 

Loko darbai įsiliejo į Europos šviečia- 
mąją filosofiją, o Berklio palikimas lieka 
savitas ir unikalus, — ar tik nebus jis 
reikšmingas ir mūsų laikais? 


Pagalvokite 


1. Lokas rašė: „Visos idėjos kyla iš pojūčių 
arba refleksijos“. Kokių problemų ši mintis 
sukeltų racionalistui? 


2. Įsivaizduokite Dekarto ir Džono Loko 
diskusiją apie Dievą arba gamtos mokslų 
atstovo ir Džono Loko ginčą mokslinio pažinimo 
tema. Parašykite dialogą, kuris atspindėtų 
abiejų diskusijos dalyvių pažiūras. Paskaitykite 
šį dialogą savo kolegoms. 


3. Jeigu pritartumėte vyskupo Džordžo Berklio 
požiūriui, kad tik mūsų patirties turinį galima 
laikyti egzistuojančiu dalyku, kaip tuomet 
pasikeistų jūsų gyvensena ir mąstysena? 


Pažinimo 
ribos 


Deividas 
Hiumas 


„Kai bando- 


me pagrįsti 
priežasčių 
veikimą, 
mums 
nepavyksta 
rasti nė 
vieno 
pavyzdžio, 
kuris padėtų 
nustatyti 
kokią nors 
galią ar 
būtiną ryšį, 
kokią nors 
savybę, 
susiejančią 
padarinį su 
priežastimi.“ 


Deividas 
Hiūmas, 
„Dialogai apie 
natūraliąją 
religiją“ 


XVIII amžiaus 
Edinburgas buvo 
mokslo centras. 
Čia savo filosofiją 
kūrė Deividas 
Hiūmas. 


Per Olimpines žaidynes vis keičiasi pa- 
saulio rekordai — 100 m bėgimo, ieties 
metimo, svorių kilnojimo... Ar ateis toks 
metas, kai greičiausias Žmogus greičiau- 
siai nubėgs tam tikrą distanciją, kitas to- 
liausiai numes ietį ar iškels sunkiausią 
svorį, ir jau niekas nebeįstengs šių rekor- 
dų įveikti? Ar yra žmogaus kūno galimy- 
bių ribos? O ką galėtume pasakyti apie 
proto ribas? Lokas ir Berklis parodė, kad 
tokios ribos yra: žmonės negali tikrai pa- 
žinti to, ką visais laikais tarėsi pažįstą. 

Vyskupas Džordžas Berklis paneigė 
materijos egzistavimą. Deividas Hiūmas 
žengė dar toliau, tvirtindamas, jog neeg- 
zistuoja nė protas. 


Hiūmo asmenybė ir jo filosofija 

Deividas Hiūmas (1711-1776 m.) gimė ir 
mirė Edinburge. Jis nugyveno ramų gy- 
venimą, užtat sukūrė revoliucingą filoso- 
fiją. Jo tėvas buvo advokatas ir žemval- 
dys, o motina — griežta kalvinistė. 1723 
m., būdamas vienuolikos metų, Hiūmas 
pradėjo lankyti Edinburgo universitetą. 
Studijavo teisę, tačiau kur kas labiau jį 
traukė filosofija. Buvo išvykęs į Prancū- 
Ziją, ten parašė „Traktatą apie žmogišką- 
ją prigimtį“. Grįžęs į Londoną, 1737 m. 
išspausdino šį veikalą ir smarkiai nusivy- 


lė išvydęs, kaip susvetimėjo knyga pavir- 
tęs jo „kūdikis“. 

Hiūmo karjera buvo permaininga: jis 
dirbo pamišėlio markizo Anandeilo mo- 
kytoju, generolo Sent-Klero sekretoriumi. 
Generolas rengė karinę ekspediciją prieš 
Kanados prancūzus, tačiau ji buvo nu- 
kreipta kitur, vos tik papūtė kiti vėjai. 
Hiūmui nepavyko tapti filosofijos profe- 
soriumi Edinburgo universitete. Jis buvo 
paskirtas Advokatų fakulteto biblioteki- 
ninku. Dvylika metų Hiūmas atkakliai 
rašė: apmetė „Dialogus apie natūraliąją 
religiją“, parašė „Natūraliąją religijos is- 
toriją“ (1757 m.), „Politinius svarstymus“ 
(1752 m.) ir šešis „Anglijos istorijos“ to- 
mus (1754-1762 m.). 

„Anglijos istorija“ atnešė šlovę ir pa- 
sisekimą. 1763 m. Hiūmas paskirtas Bri- 
tanijos ambasadoriaus Prancūzijoje sekre- 
toriumi. Čia jis susilaukė itin didelio 
populiarumo. Kurį laiką dirbo Londone 
valstybės sekretoriaus padėjėju, paskui 
1769 m. grįžo į Edinburgą. Čia Hiūmas 
dar kartą perrašė „Dialogus“ (išleisti jau 
po mirties, 1779 m.). 

Hiūmo filosofija užbaigia empirizmo 
laikotarpį. Hiūmas mokslo metodą taikė 
mentalinei (psichinei), o ne fizinei tikro- 
vei. Jis manė, kad jei pavyks suvokti 


žmogaus prigimtį, tai perprasime ir žmo- 
giškojo pažinimo esmę. Jis sugebėjo įro- 


dyti, kad prigimtis nulemia ir mūsų įsiti- | 


kinimus. 

Hiūmas buvo visiškas skeptikas. Skep- 
tikai neigia pažinimą; taigi ir Hiūmo filo- 
sofija aiškiai parodo, kad mes negalime 
pažinti nei savęs pačių, nei pasaulio. Hiū- 
mo neįmanoma apkaltinti dogmatizmu. 
Jis nesukūrė jokio naujo mokymo, tiktai 
kritikavo jau egzistuojančias teorijas. Jis 
paneigė pasaulio pažinimą, savęs pažini- 
mą ir Dievo pažinimą. Hiūmo kritika bu- 
vo tokia triuškinanti, kad sugriovė ir tas 
elementarias sveiko proto prielaidas, be 
kurių Žmonės neišsiverčia net kasdienia- 
me gyvenime. 


Pasaulio ir savęs pažinimas 
Hiūmas užsibrėžė paneigti protą kaip 
principą (plg. Dekarto „mąstau, vadinasi, 
esu“). Mąstymas, skelbė jis, tėra tam tik- 
ras įprotis arba paprotys. Jei aš bandau 
protu suvokti pasaulį ir darau kokias nors 
išvadas, tai jos remiasi tik tuo, kad taip 
buvo visuomet. Tačiau visai nebūtina, 
kad ir dabar kas nors būtų taip pat, kaip 
anksčiau. 

Jeigu mes tikime, kad ugnis šildo, o van- 

duo gaivina, tai tik todėl, kad mums per 

daug skausminga manyti kitaip. 

Kitaip tariant, mes negalime tuo neti- 
kėti, tačiau nėra pagrindo manyti, kad 
mūsų tikėjimas grindžiamas protu. 

„Traktate apie žmogiškąją prigimtį“ 
Hiūmas skiria pirminį suvokimą (įspū- 
džius) ir antrinį (idėjas). 

e Įspūdžiai — tai, ką suvokiame iš pojū- 
čių. 

e Idėjos — įspūdžių prisiminimai arba 
neryškūs, blankūs įvaizdžiai; juos mes 
įvairiai deriname mąstydami, atlikdami 
proto operacijas. 


Kadangi idėjos kyla iš įspūdžių, tai pa- 
žinimas labai ribotas. Mūsų vaizduotė ga- 
li atrodyti beribė, tačiau net ir keisčiaus! 
vaizdiniai tėra paprastų įspūdžių jungi- 
niai, tarkim, kentauras — žmogaus ir ar- 


klio įspūdžių derinys. Taigi „visa kuria- 
moji proto galia tėra sugebėjmas sukeis- 
ti vietomis, padidinti ar sumažinti pojūčių 
ir patirties teikiamus faktus“. 

Hiūmas sutinka su Loku ir Berkliu, 
kad mes negalime pažinti to, kas vyksta 
išoriniame pasaulyje. Tačiau tai dar ne 
viskas — jis užsimoja paneigti ir priežas- 
tingumo ryšius, tokius svarbius mokslui 
ir religijai. Jo požiūriu, priežastingumas 
yra idėja, o ne įspūdis. Kai užsiliepsnoja 
degtukas ar akmuo išmuša langą, mes 
matome skirtingus dalykus: degtuką ir 
liepsną, akmenį ir stiklo šukes. Mes ne- 
galime įrodyti, kad vienas reiškinys suke- 
lia antrą. Kadangi esame įpratę šiuos reiš- 
kinius gretinti, nes iš patirties Žinome, 
jog jie visada vyksta kartu, tai tariame, 
kad vienas sąlygojo ar sukėlė antrą. Ta- 
čiau, sako Hiūmas, tai, jog šie dalykai 
paprastai įvyksta kartu, dar nereiškia, kad 
taip bus visada: 

Kai žvelgiame į išorinius objektus ir ban- 
dome pagrįsti priežasčių veikimą, mums 
nepavyksta rasti nė vieno pavyzdžio, ku- 
ris padėtų nustatyti kokią nors galią ar 
būtiną ryšį, kokią nors savybę, susiejan- 
čią padarinį su priežastimi ir parodančią, 


PAŽINIMO RIBOS 


Kai gimė Hiūmas, 
Izaokas Niutonas 
jau buvo sulaukęs 
garbingo amžiaus. 
Niutonas siekė 
matematiškai 
pagrįsti gamtos 
reiškinius. O 
Hiūmas suabejojo, 
ar apskritai 
įmanoma ką nors 
pažinti. 

kad pirmasis tikrai išplaukia iš antrosios. 
Todėl: 


e Iš objekto mes negalime išvesti jo pa- 
darinių; 


e Tai, kas paprastai įvyksta, nebūtinai tu- 
ri įvykti visada. 


Hiūmas siūlo ne mokslinį, bet psicho- 
loginį priežastingumo aiškinimą — jo 
nuomone, daugių daugiausia, ką galime 
pasakyti, yra tai, jog pasitaiko kartu ar 
vienas po kito vykstančių reiškinių. 

Toliau Hiūmas nusitaikė į Dekarto as- 
menybės sampratą. Hiūmas pareiškė, jog 
tai tėra idėja, kylanti anaiptol ne iš tiesio- 
ginio įspūdžio. Berklis aiškino, jog nėra 
minties be mąstytojo, suvokimo — be su- 
vokėjo, o Hiūmas konstatavo, kad visa, 
kas egzistuoja, tėra mintys ir pojūčiai. 

Kai žvelgiu į savo vidų, sako Hiūmas, 

ten randu tik mintis ir pojūčius, tad kaip 
tada galiu tvirtinti, jog egzistuoju dar ir 
aš pats? 
Esu pasiryžęs įtikinti ir visus kitus žmo- 
nes, kad jie tėra tik pluoštas, o gal rinki- 
nys įvairių pojūčių, neįsivaizduojamu 
greičiu keičiančių vienas kitą, nepaliauja- 
mai banguojančių ir judančių. 

Jei Žmogaus asmenybė neegzistuoja, 
vadinasi, nėra nei sielos, nei nemirtin- 
gumo. Hiūmo mokslinis metodas sugriovė 
daugelį prielaidų, kuriomis rėmėsi moks- 
las. 

e Nėra jokių priežastingumo ryšių; 


e Neegzistuoja joks proto principas; 


Hiūmo šimtmetis vadinamas proto amžiumi. 
Protas triumfavo; galbūt todėl Hiūmas ir 
pasišovė parodyti jo ribotumą. Jis su 
malonumu griovė didžiąsias savo epochos 


idėjas. XVIII šimtmetį dar prisimename kaip 
satyros amžių. Satyra — tai komiškas 
kūrinys, turintis politinę potekstę, nukreip- 
tas prieš konkretų asmenį ar instituciją. 
Hiūmui nemažą įtaką padarė rašytojai 
satyrikai Popas, Draidenas ir Sviftas. 


e Indukcija (kai nuo akivaizdžių dalykų 
logiškai samprotaujant einama prie 
tam tikrų abstrakčių tiesų) neturi jokio 
pagrindo; 


e Materijos egzistavimą lemia tik mūsų 
vaizduotė. 


Sėkla buvo pasėta ir sudygo, bet ne 
faktų, o tikėjimo dirvoje. Patraukęs pe- 
čiais ir pareiškęs, kad „gamta per daug 
stipri, kad paisytų kokių nors dėsnių“, 
Hiūmas sutiko, jog visas empirizmo išva- 
das reikia stumti į šalį, nes kasdieniame 
gyvenime vis tiek tenka vadovautis tais 
pagrindais, kuriuos jis ką tik negailestin- 
gai sugriovė. 


Hiumas, Dievas ir stebuklai 

Hiūmas niekada nesiskelbė esąs ateistas, 
tačiau istorija jį laiko bedieviu. Biografas 
Džeimsas Bosvelas aplankė Hiūmą prieš 
pat mirtį, norėdamas pasižiūrėti, kaip fi- 
losofas jaučiasi žinodamas, kad jau artė- 
ja gyvenimo pabaiga. Hiūmas jį nustebi- 
no savo žvalumu ir gera nuotaika. 
Biografas pasakoja, kad filosofas tvirtino 
netikįs pomirtiniu gyvenimu net tą aki- 
mirką, kai mirtis jau žvelgė jam į akis. 

Veikale „Žmogaus proto tyrinėjimas“ 
(1748 m.) Hiūmas užsipuolė stebuklus. 
„Dialoguose apie natūraliąją religiją“, ku- 
riuos rašė paskutinius dvidešimt penke- 
rius gyvenimo metus, jis kritikavo me- 
chanistinį Dievo buvimo įrodymą. Šis 
įrodymas, priskiriamas Viljamui Palėjui, 
sako, kad pasaulis primena tam tikrą me- 
chanizmą. Jei yra mechanizmas, tai turi 
būti ir mechanikas, t.y. Dievas. 

Stebuklų Hiūmas nepripažino. Jis su- 
galvojo tokį apibrėžimą: stebuklas — tai 
gamtos dėsnių pažeidimas. Iš apibrėžimo 
aišku, kad stebuklų negali būti. Stebuklas 
yra toks neįtikėtinas dalykas, kad jį pa- 
neigti visuomet žymiai lengviau negu 
įrodyti. „Vadinasi, turėtų būti vienodų pa- 
tirčių, prieštaraujančių bet kuriam stebuk- 
lingam įvykiui. Kitaip toks įvykis nė ne- 
vertas stebuklo vardo.“ Išeina, kad pati 
gamta nepripažįsta stebuklų. Hiūmas kri- 
tikavo ir tuos Žmones, kurie tvirtina ma- 


tę stebuklų. Daugiausia stebuklų patiria 
arba „tamsios ir barbariškos tautos“, ku- 
rios nieko neišmano, arba melagiai, ku- 
riais neverta pasitikėti. 

Nėra tokių įrodymų, kurių pakaktų ste- 
buklui pagrįsti — nebent tie įrodymai, 
kurių melagingumas būtų didesnis ste- 
buklas už patį faktą, kurį stengiamasi 
įrodyti. 

Bet koks įrodymas turi atitikti gamtos 
dėsnius, o kadangi gamtos dėsniai nepa- 
lieka vietos stebuklams, vadinasi, stebuk- 
lų iš viso nebūna. 


Hiūmas ir Dievo buvimo įrodymai 
„Dialoguose apie natūraliąją religiją“ Fi- 
las, Kleantas ir Demėja svarsto tradicinį 
mechanistinį Dievo buvimo įrodymą. 
Hiūmas paleidžia ištisą seriją argumentų, 
griaunančių ilgą laiką gyvavusias Bažny- 
čios pažiūras. 


GALI BŪTI, KAD MATERIJA TVAR- 
KOSI PATI SAVAIME, kad ji nėra sutvar- 
kyta kūrėjo. 


VIENA KURI DALIS DAR NELEIDŽIA 
NIEKO SPRESTI APIE VISUMĄ. Juk iš 
vieno plauko nieko nesprendžiame apie 
žmogų, o iš vieno lapelio — apie medį. 
Ką tada galime nuspręsti apie Dievą, ma- 
tydami vien šį pasaulį? 


TAS, KURIS TIKI DIEVĄ, žmogiškąjį ti- 
kėjimą perkelia į antgamtinę sritį. Kaip 
galima tarti, kad Dievas yra panašus į 
mus, kai jis turėtų būti visiškai kitoks? 


KODĖL MES TIKIME VIENĄ DIEVĄ, o 
ne keletą? Hiūmas svarsto: galbūt visata 
yra „dievo kūdikio“, „netobulos dievy- 
bės“ kūrinys, o gal kokios „nukaršusios 
dievybės, sulaukusios garbingo amžiaus 
ir nugrimzdusios į senatvės snaudulį“ 
rankų darbas? Greičiausiai Dievas visai 
nėra toks galingas, kokį tariame jį esant. 


GALBŪUT DIEVAS NETGI KVAILAS. 
„Kai apžiūrinėjame laivą, kaip mus žavi 


dailidės išmoningumas: koks jis turėjo 
būti gudrus, kad surentė tokią sudėtingą, 
naudingą ir dailią mašiną. Ir kaip nu- 
stembame, kai paaiškėja, kad tas amati- 
ninkas — visiškas žioplys...“ 


PASAULIS LABIAU PANAŠUS Į DAR- 
ŽOVĘ ARBA Į GYVŪNĄ, O NE Į 
MAŠINĄ. Galbūt jis išaugo savaime, na- 
tūraliai. 


Kaip sako Filas, „mes stokojame duo- 
menų, kad galėtume sukurti aiškią kos- 
mogonijos sistemą... Antra vertus, aš 
nemanau, kad turėti tokią padriką ir ne- 
nuoseklią teologijos sistemą yra geriau 
negu neturėti jokios“. 

Hiūmas neigė ir kitus du tradicinius 
Dievo buvimo įrodymus. Pirmasis — tai 
priežastingumo ryšys: jei šis ryšys neeg- 
zistuoja, tai nėra nė pirmosios priežasties, 

Daugelis XVIII 
amžiaus rašytojų 
ir dailininkų 
kandžiai išjuokė 
Bažnyčią. Viljamas 
Hogartas 
paveiksle 
„Miegančioji 
kongregacija“ 
atskleidžia 
bukinančią tų 
laikų bažnyčios 
pamaldų 
monotoniją. 

kitaip sakant, Dievo. Antrasis — ontolo- 
ginis įrodymas. Hiūmas rašė: „Tai, ką įsi- 
vaizduojame egzistuojant, lygiai taip pat 
galime įsivaizduoti ir neegzistuojant“. Jis 
tikino, jog neįmanoma Dievo buvimo pa- 
grįsti proto argumentais. 

Hiūmas ir šiandien lieka bene įtakin- 
giausias iš visų britų filosofų. Jo argu- 
mentų niekam taip ir nepavyko visiškai 
atremti. Jis įrodė, jog būti iki galo lo- 
giškam — absurdas; tačiau pasiekdamas 
kraštutinumų ribą, jis aiškiai mums paro- 
dė, kur yra toji riba. Hiūmas mus įtikino, 
kad pažinti mes negalime, tačiau gyven- 
ti privalome taip, tarsi galėtume. 


Pagalvokite 
1. Ar mąstymas tėra tik įprotis? 


2. Hiūmas mokė, kad negalime tvirtinti, jog 
vienas įvykis sukelia kitą. Kokioms žmonių 
grupėms, asmenybėms ir kurioms pasaulėžiūros 
sistemoms šis požiūris ypač pavojingas? Kodėl? 


3. Ar jūs pritariate tvirtinimui, kad asmenybė 
neegzistuoja, o žmogus tėra tik besimainančių 
pojūčių rinkinys? Kaip ši filosofinė prielaida 
galėtų paveikti jūsų požiūrį į santuoką, dorovę, 
moralinę atsakomybę? Ar išliktų tikėjimas 
pomirtiniu gyvenimu? Kaip visa tai atsilieptų 
psichologijos teorijai ir praktikai? 


Hiūmas Ir antgamtiniai reiškiniai 


Hiūmas taip apibūdina stebuklus, kad iš 
paties apibrėžimo matyti, jog jų negali būti. 
Bet ar neįtikėtinas dalykas visada netikras? 
Ar visi žmonės, kurie tikina patyrę stebuklų, 
nėra verti pasitikėjimo? 

Kritikuodamas mechanistinį Dievo buvimo 
įrodymą, Hiūmas tarsi sako: „Tai nėra 
akivaizdu“. Ankstesni filosofai kitaip suprato 
tikrovę, jos sklaidą ir galėjo teoriškai 
pagrįsti Dievo buvimą. Bet ilgainiui pasaulio 
samprata pakito. Hiūmas netvirtina, kad 
Dievo nėra, jis tik parodo, jog tradiciniais 
argumentais Dievo buvimo jau nebejrodysi. 

Kodėl mes egzistuojame? 


EGZISTENCIALIZMAS 


Ar jums yra tekę susimąstyti, kodėl mes 
egzistuojame? Turbūt esate apie tai gal- 
voję, svarstę, kam iš viso mums yra duo- 
tas šis gyvenimas, kokia jo prasmė. Jūs 
ne kartą mąstėte apie save patį, ir ne 
vienam tikriausiai yra tekę pasijusti vie- 
nišam, svetimam minioje ir tokiam nepa- 
našiam į kitus žmones. Jūs jautėtės nesu- 
prasti ir ilgėjotės visai kitokio gyvenimo. 

Tai egzistencinės būsenos ir proble- 
mos. Joms daugiausia dėmesio skyrė tie 
filosofai, kuriems, kaip sako pats žodis, 
rūpėjo Žmogaus egzistencija, — ne daik- 
tų, augalų ar gyvūnų buvimas, o būtent 
žmogaus, tavo ir mano, būtis. 


Maišto filosofija 

Trys didieji filosofai egzistencialistai — 
Siorenas Kierkegoras (1813-1855 m.), 
Martinas Heidegeris (1889-1976 m.) ir 
Žanas Polis Sartras (1905-1980 m.). 
Kierkegoras buvo danas, Heidegeris — 
vokietis, o Sartras — prancūzas. 

Skirtingai nei kitos filosofijos, egzis- 
tencializmas nebuvo atskira mokykla ar 
judėjimas. Egzistencinių nuostatų mąsty- 
tojus vienijo tarsi kokia giminystė: jie kè- 
lė panašius klausimus, panašiai suprato 
žmonijos vietą visatoje. 

Iš esmės egzistencializmas yra maišto 
filosofija. Jos dėmesio centre — individo 
ir egzistencijos problemos. Tam tikra 
prasme egzistencializmą galėtume laikyti 
romantizmo maištu prieš Europos Švie- 
timo, išaukštinusio sistemingumą ir racio- 
nalumą, idealus. 

Lotyniškas žodis ex-isto reiškia „stoju 
priešais“. Filosofai egzistencialistai pa- 
brėžia, kad žmogaus asmenybė priešta- 


rauja pasauliui, visuomenei, jos instituci- 
joms ir mąstymo stereotipams. 


e Kierkegoras kritikavo savo meto Dani- 
jos valstybinę Bažnyčią. 


e Heidegeris manė, kad didžioji Vakarų 
filosofijos dalis iki šiol kėlė visai ne 
tuos tikslus. 


e Sartras troško išlipti iš Antrojo pasau- 
linio karo griuvėsių sukurdamas naują 
žmogaus ir jo galimybių sampratą. 


Jie visi trys buvo maištininkai, jie 
priešinosi ir vienu ar kitu būdu sprendė 
egzistencijos problemas. 

Taigi egzistencializmas visų pirma yra 
subjektyvi filosofija, pradine pozicija lai- 
kanti individualų požiūrį. Tai filosofija, 
kuriai rūpi žmogaus Aš ir jo gyvenimas. 
Štai kodėl egzistencializmas paliko itin 
ryškų pėdsaką literatūroje: Dostojevskio, 
Kafkos, Beketo, Kamiu, Sartro kūriniai 
turi daug egzistencializmo bruožų. 

Filosofai egzistencialistai buvo įsitiki- 
nę, jog sprendžia aktualiausias Žmonijos 
problemas. Jų tikslas — atskleisti kas- 
dienio gyvenimo iliuziškumą, raginti 
žmones pajusti atsakomybę už save ir pa- 
saulį. 

Pavyzdžiui, daugelis egzistencialistų 
visai nemanė, kad dorovės principai sly- 
pi pačioje visatos sąrangoje. Žmonės 
nuolat renkasi, kaip pasielgti, kokiems 
būti. Žmonės yra laisvi. 

Štai dažniausiai egzistencialistų kūri- 
niuose vartojamos sąvokos: 

e Laisvė; 


e Individualybė; 

tobula egzis- 

e Atsakomybė; 
e Pasirinkimas. 

Kadangi Žmogaus egzistencijos sam- 
prata neatsiejama nuo mirties sampratos, 
egzistencialistai nagrinėjo ir tokias pro- 
blemas: 

e Kaltė; 


e Susvetimėjimas; 
e Neviltis; 
e Mirtis. 


Jie išryškino tragiškuosius Žmogaus 
egzistencijos aspektus ir daugiausia svars- 


tė tas temas, kurias kiti filosofai dažniau- 
siai aplenkdavo. 


Individualusis tikėjimas 
Egzistencializmo tėvu paprastai laikomas 
Siorenas Kierkegoras. Jis gyveno XIX a. 
Kopenhagoje, buvo jauniausias iš septy- 
nių vaikų, kurių dauguma mirė. Vaikystė- 
je jautėsi nelaimingas, vienišas, jį smar- 
kiai paveikė niūrus religingas tėvas, 
įskiepijęs kaltės kompleksą. 

Du svarbūs įvykiai pakeitė Kierkegoro 
gyvenimą. Vienas jų — tėvo mirtis 1838 
m. 1840 m. rugsėjį Kierkegoras susižadė- 
jo su Regina Olsen, bet paskui sužadėtu- 


ves nutraukė. Tai buvo savotiška auka: jis 
jautėsi nesąs vertas šios santuokos, be to, 
jį sustabdė ir itin aiškus savojo pašauki- 
mo suvokimas. Kierkegoras išstojo iš se- 
minarijos, kur studijavo rengdamasis tapti 
pastoriumi, ir pradėjo rašyti. Gyveno iš 
tėvo palikimo. 

„Kūryba, — pasakys jis vėliau, — tai 
mano gyvenimas.“ Ištisus dešimt metų jis 
nepaliaudamas rašė vieną knygą po kitos, 
pasirašydavo dažniausiai slapyvardžiu. 
Rašė tiek, kad visiškai išseko nuo tokio 
intensyvaus kūrybinio darbo. Kierkegoro 
raštai, jaudinantys, kupini emocijų, litera- 
tūriški, nė iš tolo nepriminė pedantiškai 
tikslių tradicinių filosofų samprotavimų. 

Kol Kierkegoras buvo gyvas, jo raštai 


TIKĖJIMAS: TOBULA EGZISTENCIJA 


beveik nebuvo skaitomi. 1855 m. spalio 
pradžioje išsekimas perėjo į krizę. Po ke- 
lių savaičių Kierkegoras mirė. Nors gy- 
vendamas jis dažnai kritikavo tradicinę 
krikščionybę, tačiau laidotuvių apeigos 
giminių prašymu įvyko Kopenhagos ka- 
tedroje. 

„Tiesa, rašė Kierkegoras, — tai 
subjektyvumas.“ Savo asmenišką patirtį 


jis vertino kaip dramą, suformavusią jo. 


filosofiją. Jis aistringai neigė, kad indivi- 
dualią patirtį galima įsprausti į kokią 
nors sistemą arba suskaidyti į elementa- 
rias tiesas. „Galima sukurti loginę sis- 
temą, tik ne egzistencinę.“ Kierkegoras 
neapkentė empirizmo sistemų ir objekty- 
vumo idėjos. Visų labiausiai jis nekentė 


Kierkegoras savo 


egzistencinę 
filosofiją kūrė 


XIX 


šimtmetyje, tačiau 


pastangos 
suprasti 
individualiąją 
žmogaus būtį 


ypač suintensyvė- 


jo XX amžiuje, 


kai 


žmonija suvokė, 


koks mažytis 
mūsų pasaulis 
visatos 
begalybėje. 

Aukščiausioji tikrovė 


Apysakoje „Ivano Iljičiaus mirtis“ Levas 
Tolstojus aprašo veikėjo egzistencinę patirtį: 
„Jam atėjo į galvą mintis, jog tai, kas 
anksčiau būtų pasirodę neįmanoma, — kad 

jis nugyveno savo gyvenimą ne taip, kaip 
reikėjo, — gali būti tiesa. Jam pasirodė, kad 
tik jo menki bandymai pasipriešinti tam, kas 
atrodė gera aukštą padėtį turintiems 
žmonėms, — tos vos žymios pastangos, 
kurių jis čia pat išsižadėdavo, — tik jos ir 
galėjo būti tikros, o visa kita — niekai. Ir jo 
tarnyba, ir gyvenimo tvarka, ir šeima, ir 
visuomenės bei tarnybos interesai, — visa 
tai buvo netikra. Jis dar bandė tuos dalykus 
ginti, bet tuoj pat pajuto, kaip menka visa 
tai, ką jis gina. Iš tiesų net nebuvo ką 
ginti“. 


tais laikais vyravusios Hėgelio filosofijos, 
kuri viską susistemino. 

Kierkegoras teigė, kad jo filosofijos 
paskirtis — nukreipti žmones į subjekty- 
vius dalykus, ir ypač pabrėžė tikėjimo 
svarbą. Jis neketino praturtinti pažinimo, 
kaip kad jį praturtina mokslininkas arba 
mokytojas, o tenorėjo atverti žmonėms 
naujo gyvenimo galimybę. 

Remdamasis asmenine patirtimi, Kier- 
kegoras skyrė tris žmogiškosios egzisten- 
cijos tipus: 

e Estetinė egzistencija, paprasta Ir spon- 
taniška; 


e Etinė egzistencija. Hėgelis teigė, kad 
žmogus ją atranda būdamas visuome- 
nės, minios dalis; Kierkegoras tvirtino, 
jog Žmogus privalo priešintis minios 
poveikiui; 

e Religinė egzistencija — pati tobuliau- 
sia, grindžiama tikėjimu. 


Tikėjimas — didžioji Kierkegoro tema. 
Kierkegorui tikėjimas — tai stebuklas, 
keičiantis visą Žmogaus gyvenimą. Kny- 
goje „Baimė ir virpulys“ Kierkegoras sa- 
vaip interpretuoja Biblijos pasakojimą 
apie Abraomą, kuris Dievo liepiamas su- 


tinka paaukoti savo vienintelį sūnų. Tokį 
reiškinį Kierkegoras vadina teleologiniu 
etikos apribojimu: įprastinių moralės nor- 
mų Žmogus nepaiso todėl, kad jį šaukia 
aukštesnė tiesa, Dievas. 

Kierkegoras siekia suvokti krikščionių 
tikėjimo pamatą — Dievo tapimo žmogu- 
mi paradoksą: kaip anapus laiko egzis- 
tuojantis Dievas įžengė į laiką ir veikė is- 
torijoje. Kierkegoras sako: „Tikėjimas 
prasideda ten, iš kur pasitraukia raciona- 
lumas“. Dievo įsikūnijimas — tikras įžei- 
dimas sveikam protui; vadinasi, tikėjimas 
ir racionalus pažinimas nesutaikomi.. Pa- 
žinti Dievą yra toli gražu ne tas pat, kas 
pažinti kokį nors šio pasaulio objektą. 
Kad pažintų Dievą, žmogui būtinas tikė- 
jimo šuolis už racionalaus mąstymo ribos, 
nes jis turi įtikėti tuo, kas objektyviai 
anaiptol nėra tikra. 

Dievas pažįstamas tik intensyviomis 
individualiomis pastangomis , taigi Dievo 
tiesa yra išgyventa asmeninė tiesa. Tada 
nebereikia jokių įrodymų, tėra tiktai tikė- 
jimas. 


Kicrkegoro palikimas 

Kierkegoras savo filosofiją siejo tik su 
krikščionybe, manydamas, jog krikščio- 
nybė ir yra tiesa. Kierkegoras sakė, kad 
žmogaus prigimtis yra tokia, kad išbristi 
iš nevilties, įgyvendinti didžiausias svajo- 
nes jis gali tik priėmęs krikščioniškąjį 
mokymą. Kierkegoras visada pabrėždavo, 
jog krikščionybė šaukia prie savęs kiek- 
vieną Žmogų, ir nuolat kritikavo oficia- 
liosios Bažnyčios supasaulėjimą bei veid- 
mainystę. 

Kierkegoro darbai taip ir nesusilaukė 
didesnio susidomėjimo nei jam gyvam 
esant, nei po mirties. Ilgainiui pasirodė 
vertimų į vokiečių kalbą. O išgarsėjo 
Kierkegoras tik XX a. ketvirtajame-penk- 
tajame dešimtmetyje, kai atsirado jo kūri- 
nių vertimų ir į anglų kalbą. Egzistencia- 
listai laikė Kierkegorą savo pirmtaku. Jo 
raštai padarė įtakos daugeliui rašytojų —- 
Heidegeriui, Sartrui ir kitiems ateistinių 
nuostatų egzistencialistams. O jo tikėjimo 


bei egzistencinio pažinimo sampratos pa- 
dėjo formuotis XX amžiaus teologijai. 

Karlas Bartas, Rudolfas Bultmanas, 
Paulis Tilichas, Dytrichas Bonheferis, — 
visi jie mokėsi filosofuoti iš Kierkegoro. 
Jie ypač pabrėžė tikėjimo svarbą, o nuo 
krikščionių Evangelijos tarsi nubraukė 
stebuklų sluoksnį, atmetė mistinius, le- 
gendinius aspektus ir įsiskverbė į tikrąją 
egzistencinę jos šerdį. 

Galbūt Kierkegoro filosofijos poveikis 
buvo ne visai toks, kokio tikėjosi jis 
pats; tačiau jo ryški žmogiškosios egzis- 
tencijos vizija, stulbinanti literatūrinė 
vaizduotė, kvietimas tikėti yra supranta- 
mi, prasmingi ir mūsų laikais. 


Pagalvokite 


1. Ar egzistencializmas tebėra aktualus 
šiuolaikinei visuomenei? Kodėl? 


2. Sukurkite pamokslą, remdamiesi Kierkegoro 
filosofija. Ko jūs paklaustumėte Kierkegorą, 
norėdami, kad pamokslas išeitų geresnis? 


3. Ar tikrai tikėjimas prasideda ten, iš kur 
pasitraukia racionalumas? 


TIKĖJIMAS: TOBULA EGZISTENCIJA 


"Būtis yra 
tokia 


Martinas 
Heidegeris 


„Kiekvienas 
yra kažkas 
kitas, niekas 
nėra jis 
pats.“ 


Martinas 
Heidegeris 


Tapytojo Vincento 


Van Gogo gyveni- 
mas ir kūryba 
pasižymi didžiuliu 
intensyvumu. Tas 
būties intensyvu- 
mas ypač traukė 
filosofą Martiną 
Heidegerį, kuris 
Van Gogą laikė 
autentiškos būties 
pavyzdžiu. 


Martinas Heidegeris pradėjo filosofuoti, 
paprastai suformuluodamas esminį klau- 
simą: „Kodėl iš viso kas nors egzistuoja, 
kodėl nėra taip, kad niekas neegzis- 
tuotų?“ 

Būties stebuklas atsivėrė tada, kai jis 
dar buvo berniukas. Jį stačiai užvaldė bū- 
ties žavesys, jam rūpėjo, kodėl daiktas 
yra. Daiktų esatį, tą ypatingą požymį, 
kuris objektui suteikia būtį, Heidegerio 
įsitikinimu, ignoravo visi Vakarų filoso- 
fai, pradedant senovės graikais. 

Esatis, sako Heidegeris, yra būties da- 
lis. Būtį turi visa kas, kas tik egzistuoja 
pasaulyje, tačiau ji pati nėra pasaulis. 

Kadangi Heidegeris troško pažinti pa- 
saulio kaip visumos, o ne tik Žmogaus 
būties esmę, jis nevadino savęs egzisten- 
cialistu. Žmogiškoji egzistencija jį domi- 
no tik kaip vartai į egzistencijos kaip vi- 
sumos pažinimą. | 


Tykus gyvenimas 

Heidegeris gimė 1889 m. Vokietijoje, 
Meskirche, Badeno- Viurtembergo žemėje. 
Mokėsi pas filosofą fenomenologą Ed- 
mundą Huserlį (1859-1938 m.) Fribūre, 


tapo jo asistentu. 1923-1928 m. dėstė 
Marburgo universitete, vėliau Fribūro 
universiteto Filosofijos katedroje pakeitė 
Huserlį. Skirtingai negu Kierkegoras, 
Heidegeris buvo sistemos kūrėjas, profe- 
sionalus filosofas. Svarbiausiąjį savo vei- 
kalą „Būtis ir laikas“ jis išleido 1927 m. 

Savo nelaimei, Heidegeris kurį laiką 
bendradarbiavo su nacistais. Tai buvo 
1933 m., Hitleriui atėjus į valdžią. Nors 
greitai jis pasitraukė iš politikos, tačiau ir 
vienerių metų užteko vardui suteršti. Po 
karo jis nėra nė vieno žodžio pasakęs 
apie politiką, ir už tai daugelis jį smerkė. 
Heidegeris profesoriavo Fribūre iki 1944 
m., paskui sąjungininkų buvo pašalintas 
iš universiteto ir nedirbo iki 1951 m. 
1959 m. jis išėjo į pensiją, o 1976 m. mi- 
rė. Heidegeris palaidotas tame pačiame 
bažnyčios kieme, pro kurį dar būdamas 
berniukas kasdien praeidavo keliaudamas 
į mokyklą. 

Heidegerio gyvenimas ypatingas tuo, 
kad jame nebuvo nieko ypatinga. Jis ma- 
žai keliavo, nedažnai išvykdavo į užsienį. 
Atrodo, tarsi abstraktus mąstymas būtų 
pasiglemžęs visą jó gyvenimą. 

Skirtingai negu Kierkegoras, Heidege- 
ris nebuvo nei krikščionis, nei teistas. To- 
dėl jis labiausiai akcentuoja Žmogaus 
laisvę, galimybę pasirinkti, kaip gyventi 
ir kokių grynai žmogiškų vertybių siekti. 
Heidegeris daug kalba apie rūpestį ir mir- 
tį. Kadangi nėra Dievo, žmogaus laukia 
nebūtis, išnykimas. Todėl žmogiškosios 
egzistencijos problemos yra nepaprastai 
svarbios. 


Būtis ir laikas 
Heidegerio požiūris į filosofiją savitas ir 
neįprastas. Jis manė, kad dauguma filoso- 
fy aplenkė pačią svarbiausią — būties — 
problemą. Nuo Platono ir Aristotelio lai- 
kų, sakė Heidegeris, buvo „užmiršta bū- 
tis“. Savo knyga „Būtis ir laikas“ jis ra- 
gino Žmones grįžti prie tikrosios būties 
prasmės. Tad Heidegeris save laikė prana- 
šu, o savo filosofiją — tam tikra misija. 
Nors Heidegerio būties samprata atro- 


dė patraukli daugeliui teologų, jis niekad 
neketino būčiai priskirti antgamtiškos 
prasmės ir niekuomet netvirtino, jog bū- 
tis — tai Dievas. 

Heidegerio knygą sunku skaityti ir su- 
prasti, tad daugelis filosofų jo svarstomą 
būties problematiką laikė geroka nesąmo- 
ne, sakydami, jog jis tiesiog žaidžia žo- 
džiais. Tada Heidegeris savo kritikams 
pareiškė, kad būtis priešinasi supratimui 
ir reikalauja naujos kalbos, kuri galėtų 
paaiškinti būties esmę. 

Heidegeris sukūrė daug naujų žodžių; 
jis buvo įsitikinęs, jog šiam reikalui la- 
biausiai tinka jo vartojamos vokiečių ir 
graikų kalbos. Be to, Heidegeris manė, 
kad jo vartojami žodžiai yra ne tik sim- 
boliai, — tai daiktai patys savaime, tokie 
pat kupini būties, kaip ir visa kita. 

Heidegeris buvo įsitikinęs, kad žmo- 
nėms turi ypač rūpėti būties klausimai, 
nes asmeninės egzistencijos problemos 
savaime yra aktualios. Kadangi žmonės 
yra, jie atviri būčiai, gali jos klausytis ir 
jai atsiliepti. Heidegeris apvertė aukštyn 
kojomis garsųjį Dekarto posakį: „mąstau, 
vadinasi, esu“ virto „esu, vadinasi, mąs- 
tau“. 

Savo mintims reikšti jis vartojo specia- 
lias sąvokas: 

e Faktiškumas nusako žmogiškosios eg- 
zistencijos faktą: mes esame pasaulyje; 


e Dasein („štai-būtis“): ją suvokti mus 
verčia Angst („rūpestis“) ir mirtis. Mes 
ne tik egzistuojame, mes suvokiame, 
kad egzistuojame, vadinasi, mes eg- 
zistuojame ypatingu būdu. Pasak Hei- 
degerio, žmogui būdinga transcenden- 
cijos savybė --- sugebėjimas peržengti 
dabartinės situacijos ribas — kad tap- 
tų tuo, kas jis dar nėra; 


e Geworfenheit. tiesioginė reikšmė 
„įmestis“. Žmonės jaučiasi tarsi įmesti 
į egzistenciją, dėl to jiems nejauku, 
persekioja nerimo jausmas. Jie tarytum 
benamiai, visur svetimi. 


Tad iš pirmo žvilgsnio atrodo, jog 


Heidegerio filosofija sutelkia dėmesį dau- 
giausia į individą; objektus jis laiko įran- 
kiais, kuriuos žmogus turi po ranka, kad 
galėtų pasinaudoti. Naudojimas ir yra ob- 
jektų egzistencijos dalis; antra vertus, jų 
naudojimą pagrindžia Žmonių egzistavi- 
mo faktas. Kadangi įrankiais naudojamasi 
gaminant daiktus kitiems, tai žmogiškajai 
egzistencijai būdingas ir rūpinimosi as- 
pektas. Taigi Heidegerio filosofija nėra 
visai individualistinė, priešingai, ji pabrė- 
žia, kaip svarbu būti susijusiam su kitais 
žmonėmis. 


Autentiška ir neautentiška būtis 
Kaip ir Kierkegoras, Heidegeris kalbėjo 
apie tai, kaip pavojinga priklausyti mi- 


Daiktų būtis 


Heidegeris yra parašęs disertaciją apie 

Dunsą Škotą (apie 1266-1308 m.), 

viduramžių teologą scholastą, nagrinėjusį 

daiktų esat/, arba būt. Anglų poetas 

Džerardas Manlis Hopkinsas domėjosi Dunso 

Škoto idėjomis ir kūrė poeziją, atveriančią 

individualiąją daiktų būtį pasaulyje. Jis rašė 

neįprasta kalba, siekdamas perteikti 

skaitytojui autentišką fizinį daiktų įspūdį. 

Kaip tik toks yra jo eilėraštis „Grožio 

pėdsakai“: 

Pagarbinkime Viešpatį už dovanų jo 
margumyną: 

margų veršelių bandą, plaukiančią 
dangum, 

upėtakį rausvai taškuotą ant bangų — 

tarytumei paveiksle; 

kikilį raibąjį, nukritusį kaštoną, 
mirgantį delne, 

vagom arimų, sklypų lopais išraižytus 
laukus, galybes amatų visokių, pa- 
dareus ir rykus. 

Kiekvienas — vis kitoks, o viskas — 
savita ir nuostabu; 

tas strazdanom, šitas šlakais numar- 
gintas yra, 

anas sūrus, o šis — saldus; tas 
rūškanas, šis — it žara; 

tik Tėvo amžino nekintanti grazna 
tera tikra. 

KODĖL MES EGZISTUOJAME? 


Teologas Rudolfas 
Bultmanas 
Heidegerio idėjas, 
susijusias SU 
kalbos ir prasmės 
santykiu, 
panaudojo savitai 
interpretuodamas 
Naująjį Testamen- 
tą. Bultmanas 
ieškojo tikrosios 
Jėzaus gyvenimo 
mitų prasmės. 

niai. Kadangi pamiršta būties svarba, mi- 
nia dažnai tampa Žmogaus gyvenimo sie- 
la, ji apriboja ir asmens galimybes. Hei- 
degeris rašė: „Kiekvienas yra kažkas 
kitas, niekas nėra jis pats“. Jis skyrė au- 
tentišką ir neautentišką būtį. 

e Neautentiška būtis — kai žmogus yra 

minios dalis. 


e Autentiška būtis — kai žmogus lieka 
savimi. 


Gyventi autentiškai — tai suprasti bū- 
ti. Neadekvatus būties supratimas lemia ir 
neadekvačią savimonę. Kiekvienas žmo- 
gus privalo ieškoti savo santykio su būti- 
mi, mąstydamas apie mirtį. Tai vieninte- 
lis tikras gyvenimo kelias. 

„Būtis ir laikas“ Heidegerį išgarsino. 
Nors jis ir nesutiko vadintis egzistencia- 
listu, ši knyga laikoma reikšmingiausiu 
egzistencializmo veikalu. Bet Heidegeris 
nesijautė išsprendęs savo uždavinį. Jis dar 
nepasiekė iškelto tikslo. Po „Būties ir lai- 
ko“ jis planavo parašyti kitą knygą, kuria 
ketino įsiskverbti į pačią būties šerdį ir 
esmę. Tačiau ji taip ir nepasirodė. 

Paminėtina, kad Heidegeris naudojosi 
kai kuriomis „Būties ir laiko“ sąvokomis 


(būtis, tiesa, tauta, vadas), bandydamas 
susieti savo filosofiją su nacizmo ideolo- 
gija. Nors tai truko labai neilgai, piktos 
kalbos vis dar nesiliauja. 

Kaip ten bebūtų, „Būtis ir laikas“ visa- 
da liks labai svarbi knyga, o Heidegerio 
kaip didžio filosofo statusas — nepanei- 
giamas. 


Heidegeris ir XX amžiaus teologija 
Heidegeris padarė didžiulę įtaką kai ku- 
rioms XX amžiaus teologijos sritims. Jis 
sukūrė kalbą, kuria teologai egzistencia- 
listai, tokie kaip Rudolfas Bultmanas, ga- 
lt kalbėti apie Dievą šiuolaikiniam pasau- 
liui. Štai keletas pavyzdžių, kaip teologai 
pasinaudojo Heidegerio filosofija. 
e Svarbiausioji Heidegerio būties sam- 
prata modifikuota taip, kad tiktų kal- 
bėti apie Dievą. 


e Kai kas mano, kad Heidegerio filoso- 
finė kalba leidžia kurti natūraliąją te- 
ologiją, kuri padėtų žmogui, žvelgian- 
čiam į pasaulį, prabilti apie Dievą. 


e Ezzistencialisto akimis, Senojo Testa- 
mento pranašai ir pats Jėzus atrodo 
tikri maištautojai prieš savo epochos 
taisykles ir ritualus, kviečiantys žmo- 
nes į autentišką būtį. 


Teologai egzistencialistai teigia, kad 
Biblijos įvykiai ir stebuklai aprašyti po- 
etine kalba. Ją reikia dekoduoti, kad atsi- 
vertų tikroji aprašytų įvykių prasmė. Jų 
nuomone, Biblija mums atrodo tokia sve- 
tima todėl, kad ji prabyla iš kitokio pa- 
saulio, kuris labai skiriasi nuo dabartinio. 

Jie sako, kad Būtis, prisidengus! įvai- 
riais simboliais, įvilkta į poetines formas, 
pasirodo pasauliui įvairių religijų pavi- 
dalu. 

Daugelis krikščionių nepritaria egzis- 
tencialistų išvadoms ir pabrėžia, kad 
Jėzaus stebuklai ir prisikėlimas yra objek- 
tyvi istorinė tiesa. Tačiau teologai egzis- 
tencialistai, akcentuodami būtį ir tikėji- 
mą, siūlo mums tai, kam sunku atsispirti, 
— pažinti savo pačių būtį. 


Pagalvokite 


1. Suvaidinkite (ar užrašykite) Heidegerio ir 


Kierkegoro diskusiją mirties ir išnykimo tema. 


Kurio filosofo požiūrį jūs ginsite? Kodėl? 


2. Kokia, Heidegerio požiūriu, autentiškos ir 
neautentiškos būties esmė? 


3. Ar Heidegerio filosofija reikalinga, tarkim, 
jūsų mokyklai arba šiuolaikinei visuomenei? 

Pasirinkimo 
laisvė 


Žanas Polis 
Sartras 


„Žmogus 
pirmiausia 
egzistuoja, 
sueina į 
akistatą pats 
su savimi, 
pasineria į 
pasaulį, o tik 
paskui 
apibrėžia 
pats save.“ 


Žanas Polis 
Sartras, 
„Egzistencializ- 
mas yra 
humanizmas“ 


Ar jums niekada nesinorėjo būti visiškai 
laisviems? Ar esate jautę, kad tėvai, mies- 
tas, visa aplinka jus varžo ir bruka tokią 
tvarką, kuri anaiptol neteikia jums lai- 
mės? Argi nenorėtumėte tapti kitokiu 
žmogumi, pasirinkti kitokį gyvenimo 
būdą? 


Turbūt dažnai teko girdėti Žmones 
skundžiantis; 
e „Aš jau nieko nebegalėjau padaryti...“ 
e „Tada aš ir įstrigau...“ 


e „Aš tiktai mokytojas. Ir niekuomet ne- 
būsiu niekas kitas...“ 


O Žanas Polis Sartras sakė, kad padė- 
tis nėra jau tokia beviltiška ir kai ką ga- 
lima padaryti. Jis nuoširdžiai tikėjo, jog 
žmonės yra laisvi. Savo kūriniuose jis 
nagrinėjo laisvės sampratą ir jos prasmę. 


Suirutės laikų filosofas 

Žanas Polis Sartras (1905-1980 m.) buvo 
vienas garsiausių ir įtakingiausių šiuolai- 
kinių egzistencialistų. Jo darbų problema- 
tika ir įtaigumas išgarsino jį Visame pa- 
saulyje. Sartras gimė Paryžiuje, lankė 
Sorbonos universitetą, ten pradėjo filoso- 
fo kelią. Kaip ir Heidegeris, Sartras paty- 
rė Edmundo Huserlio fenomenologinės 
filosofijos įtaką, -— Huserlis vadovavo jo 
studijoms Vokietijoje. Kaip ir kitus egzis- 
tencialistus, Sartrą labiau domino būtis ir 
etika, o ne logika ir epistemologija. 

Sartras tapo mokytoju, tačiau po Ant- 
rojo pasaulinio karo pasirinko rašytojo 
darbą, aktyviai dalyvavo politikoje. Kar- 
tu su kitais kairiosios orientacijos intelek- 
tualais jis įkūrė žurnalą „Les Temps Mo- 
dernes“. Šis žurnalas reiškė jaunosios 
pokario kartos nuotaikas — jie visi ieško- 
jo naujos filosofijos, kuria galėtų vado- 
vautis gyvenime. 

Pasaulinę šlovę Sartrui atnešė romanai 
„Šleikštulys“ (1938 m.), trilogija „Lais- 
vės keliai“ (1945 m.) ir pjesės — „Mu- 
sės“ (1943 m.), „Prie užrakintų durų“ 


(1944 m.) ir kt. Sartrui buvo paskirta li- 
teratūrinė Nobelio premija, tačiau rašyto- 
jas jos atsisakė. 

Po Antrojo pasaulinio karo atrodė, jog 
visos senosios tiesos žuvo Europos griu- 
vėsiuose. Sartro egzistencializmas, gimęs 
iš krizės ir politinės suirutės, žadėjo vi- 
suomenei naują, optimistiškesnį kelią. 

Penktojo dešimtmečio pabaigoje Sar- 
tras susidomėjo marksizmu ir smarkiai 
nuvylė gausius savo gerbėjus — jis 
nerado egzistencinių atsakymų į savo eg- 
Zistencinius klausimus. Kai jis mirė, tūks- 
tančiai žmonių ėjo paskui karstą, pagerb- 
dami didįjį Europos mąstytoją, vieną 
talentingiausių XX amžiaus autorių. 


Būtis ir niekas 

Svarbiausias Sartro filosofijos veikalas 
„Būtis ir niekas“ išleistas 1943 m. Šiame 
darbe jis teigia, kad Žmonės gali gyventi 
dviem būdais: 

e Autentiškai; 


e Vadovaudamiesi netikru tikėjimu (mau- 
vaise foi, galbūt tiksliau būtų versti 
„Ssaviapgaule“). 


Saviapgaulė — tai įsitikinimas, kad 
nesame laisvi. Žmonės, sako Sartras, yra 
įsitikinę, kad visuomenė neįsivaizduoja- 
ma be įstatymų ir elgesio taisyklių. Šiuos 
įstatymus sukūrė galbūt Dievas, o gal 
žmogiškoji prigimtis. Tačiau Sartras pa- 
reiškia: nėra Dievo, nėra ir tokio dalyko 
kaip žmogiškoji prigimtis. Tad žmogus 
gali visiškai laisvai pasirinkti sau verty- 
bes ir gyvenimo būdą. Netikėjimas pasi- 
rinkimo laisve ir yra netikras tikėjimas. 

Garsioji Sartro frazė — „egzistencija 
pirmesnė už esmę“. Štai citata iš jo esė 
„Egzistencializmas yra humanizmas“: 
Ką turime omeny sakydami, kad egzis- 
tencija pirmesnė už esmę? Mes sakome, 
kad žmogus pirmiausia egzistuoja, sueina 
į akistatą pats su savimi, pasineria į pa- 
saulį, o tik paskui apibrėžia pats save. 


Fenomenologijos filosofija 


Edmundas Huserlis (1859-1938 m.) teigė, 
kad mums objektai egzistuoja mūsų 
sąmonėje. Nesvarbu, ar jie turi dar kokią 
nors kitą būtį. Kaip tik dėl to mes galime 
juos tirti naudodamiesi griežtomis taisyklė- 
mis ir nedarydami jokių išvadų dėl jų pačių 
abstrakčios būties. Huserlio filosofija 
vadinama fenomenologija, kadangi ji tiria 
objektus kaip fenomenus (tokius, kokie jie 
mums pasirodo). 


Esmė ir egzistencija 

Esė „Egzistencializmas yra humanizmas“ 
(1946 m.) Sartras paaiškina esmės ir eg- 
Zistencijos santykį. 

Jei kas gamina peilį popieriui pjausty- 
ti, tai visų pirma įsivaizduoja, ką su tuo 
peiliu darys, kaip tas peilis atrodys. Šiuo 
atveju esmė pirmesnė už egzistenciją 
(1dėja atsiranda anksčiau už faktą). 

Iš tradicijos Žmonės lygiai taip pat 
samprotauja ir apie Dievą. Jie Dievą lai- 
ko kūrėju. Dievas mus sukūrė, todėl mes 
žinome, kokie esame ir kokia mūsų 


PASIRINKIMO LAIS VĖ 


paskirtis. Kadangi yra Dievas, egzistuoja 
ir žŽmogiškoji prigimtis, o visata turi 
prasmę. 

Bet jeigu Dievo nėra, tuomet žmonės 
atsiduria gana keistoje situacijoje — jie 
egzistuoja, tačiau nežino, nei kokie jie 
yra, nei kokia jų paskirtis. Šiuo atveju 
egzistencija pirmesnė už esmę (faktas at- 
siranda anksčiau už idėją). Tai reiškia, 
kad kai žmonės žvelgia į save, jie iš tik- 
rųjų žvelgia į nieką, mato nebūtį, ir šitą 
nebūtį jie patys privalo kažkuo užpildyti. 
Taip atsiranda pasirinkimo laisvė. Žmo- 
nės privalo pasirinkti, kadangi kiekvienas 
vienaip ar kitaip turi gyventi savo gyve- 
nimą. Determinizmas yra didžioji iliuzija. 
Mes laisvai pasirenkame savo likimą. 

Vis dėlto dauguma žmonių nesuvokia 
esą laisvi ir tenkinasi saviapgaule. Jie gy- 
vena kaip prisukti laikrodžiai arba robo- 
tai. Gyvenimo tikslas yra autentiškumas, 
reiškiantis pasirinkimą, tad Sartro filoso- 
fija — tai veiksmo, veiklos filosofija. 

Sartras tikina, kad būtent veikla paro- 
do, kokie iš tiesų yra žmonės. Žmogų 
apibūdina jo poelgių visuma. 


Daugelį metų 
Sartras buvo 
radikaliojo 
marksizmo 
šalininkas. Tačiau 
1956 m., kai 
TSRS žiauriai 
nuslopino sukilimą 
Vengrijoje, Sartro 
įsitikinimai 
susvyravo Ir jis 
ėmė abejoti, ar 
tikrai marksizmas 
suderinamas su 
laisvė. 


KODĖL MES EGZISTUOJAME? 


Sartras skiria du egzistavimo pasauly- 
je būdus: 


e Būtis pati savaime būdinga objektams. 
Tai baigtinė apibrėžta egzistencija, be 
jokio santykio su savimi ar su kuo 
nors kitu; 


e Būtis sau — tai žmogiškoji būtis, kin- 
tanti, nekaustoma jokios apibrėžtos 
struktūros, atvira ateičiai. Egzistencijos 
sau požymiai — galimybė ir vaizduo- 
tė; būtent šios savybės parodo, kuo 
žmogiškoji egzistencija skiriasi nuo ki- 
tų egzistavimo rūšių. 


Tačiau laisvės kaina aukšta. Sartras da- 
ro prielaidą, kad pasaulyje, kuriame nėra 
Dievo, jo vietą turėtų užimti žmogus. De- 
ja, šiam troškimui nelemta išsipildyti, nes 
žmones varžo jų pačių kūnas, sugebėjimų 
ribotumas ir aplinkybės. Kadangi Dievo 
nėra, gyvenimas beprasmiškas ir absur- 
diškas. Rinkdamiesi vertybes, kuriomis 
norėtume vadovautis gyvenime, mes iš 
tikrųjų pasirenkame tik netikrą tikėjimą. 
Vertybės neturi jokios vertės, jei nėra 
Dievo. Žmonės gali laisvai pasirinkti, ta- 
čiau tikėti, jog tai, ką pasirinkome. turi 
kokią nors vertę, tėra iliuzija ir saviap- 
gaulė. Sartro žodžiais, „Žmogus yra be- 
vertė aistra“. 

Daugeliui atrodė, kad Sartro siūloma 

žmogaus situacijos analizė per daug ne- 
gatyvi. Jis pats tvirtino kuriąs pozityvią 
filosofiją, tačiau suprantama, kad begali- 
nės laisvės akcentavimas perdėm euforiš- 
kas. Tokių būsenų, kaip šleikštulys ir eg- 
zistencijos absurdas, aprašymai Sartro 
filosofiją daro pesimistinę. 
Mano mintis — tai aš pats. Štai kodėl aš 
negaliu sustoti. Aš egzistuoju tuo, ką 
mąstau... ir negaliu liautis mąstyti. Kaip 
tik dabar — kaip tai siaubinga — jeigu 
aš egzistuoju, tai tik todel, kad nekenčiu 
savo egzistencijos. Tai aš, aš pals ištrau- 
kiu save iš nebūties, į kurią veržiuosi. 
Neapykanta ir pasibjaurėjimas savo būti- 
mi priverčia mane egzistuoti, bloškia ma- 
ne į egzistenciją. 


Gabrielis Marselis 


Gabrielis Marselis (1889-1973 m.) — 

žymiausias kitos prancūzų egzistencializmo 
krypties atstovas. Priešingai negu pesimis- 
tas Sartras, Marselis kūrė w/ties metafizi- 


ką, grindžiamą tikėjimu, kad Dievas yra. 
Sartro individualizmui Marselis priešpriešino 
pozityvų įsitikinimą, jog žmogus egzistuoja 
kaip didesnės bendrijos narys. 


Savo egzistencine filosofija Sartras vis 
dėlto neatsako į klausimą, kaip individas 
turėtų gyventi kartu su kitais. Kas atsitin- 
ka tada, kai mano laisvė kertasi su kitų 
žmonių laisve? Atsakydamas į šį klausi- 
mą Sartras prieštarauja pats sau. Jis tvir- 
tina: pasirinkdamas sau, aš pasirenku ir 
kitiems. „Kurdamas save, aš kuriu žmo- 
g4.“ Tai, kas gera man, turi būti gera ir 
visiems. Tačiau šis subjektyvus požiūris 
anaiptol neatrodo įtikinamas. 

Knygą „Būtis ir niekas“ Sartras baigia 
tokiais žodžiais: „Atsakymai į šiuos klau- 
simus gali būti tiktai moralinio pobūdžio. 
Jiems aš paskirsiu kitą savo darbą“. Bet 
jis atsisakė šio sumanymo, ir „Laisvės 
kelių“ ketvirtasis tomas, turėjęs pavaiz- 
duoti autentišką egzistenciją, taip ir nepa- 
sirodė. Penktojo dešimtmečio pabaigoje 
Sartras priartėjo prie marksizmo. Toks 
įsitikinimų pasikeitimas greičiausiai rodo 
mąstytojo nepasitenkinimą kraštutinių in- 
dividualizmu kaip moralinio pasirinkimo 
principu ir supratimą, kad nepakanka 
vien Žmogaus situacijos analizės. 

Sartras pavertė egzistencializmą ideo- 
logija, todėl jam ir pasirodė, kad egzis- 
tencializmas sutampa su marksizmu. 
Individo kovą su kitais individais jis in- 
terpretavo kaip visų kovą prieš visus. Jo 
nuomone, šią kovą lemia ne psichologinė 
trintis, o ekonominis skurdas. Sartras ti- 
kėjo, kad jei išnyktų skurdas, išnyktų ir 
žmonių nesutarimai. 

Sartro žodžiai apie žmogiškąją laisvę 
ir sąmoningą aktyvumą pavergė daugelio 
žmonių protus, o jo pjesės ir romanai 


įkūnijo šias idėjas. Sartro literatūra ir fi- 
losofija atspindi ypatingą dvasios būseną: 
tai Dievo apleistos žmogiškosios būties 
šleikštulys ir absurdas. Ši nerimą kelian- 
ti būsena verčia klausti ir žadina kiekvie- 
no Žmogaus pastangas atsakyti sau pa- 
čiam. 


Pagalvokite 


1. Sartras tvirtino, kad žmonės yra visiškai 
laisvi ir gali pasirinkti sau vertybes bei 
gyvenimo būdą. Apsvarstykite (raštu ar žodžiu), 
kaip būtų galima sukritikuoti šią idėją: a) iš 
krikščionybės pozicijų, 2) determinizmo 
požiūriu, 3) jūsų pačių požiūriu. 


2. Kaip manote, ar Sartro filosofija yra vien tik 
pozityvi, ar vien tik negatyvi? 


3. Kas yra netikras tikėjimas? Ar galima jo 
išvengti? 

Dievas kaip 
psichologinė 
projekcija 


Liudvigas 
Fojerbachas 


„Klausimas, 
ar Dievas 
egzistuoja, ar 
neegzistuoja, 
nėra svar- 
bus; svarbu, 
ar egzistuoja 
Žmogus, ar 
ne.“ 


Liūdvigas 
Fojerbachas 

Visa tik prote? 


PSICHOLOGIJA 


Jūs tikriausiai matėte siaubo filmų. Ar 

teko kada nors išsigąsti? Štai į ekraną iš- 

ropoja pabaisa, o jūs kišate galvą po pa- 

galve ir užsikemšate ausis. Tada kas nors 

sušunka: 

e „Nebūk kvailas, juk tai tik filmas! Čia 
viskas netikra!“ 


e „Tai tik filmas — vaizdų projekcija 
ekrane!“ 


e „Tai tik filmas — kažkieno idėjos, įkū- 
nytos tokiu pavidalu mums pagąs- 
dinti!“ 


Tik filmas. 

Tai tiesa, tačiau tiesa ir kitkas. Kino 
žvaigždžių kuriami herojai yra toks pat 
vaizduotės padarinys kaip filmų pabaisos. 
Žvaigždžių kosmetika, laikysena, kuriami 
vaidmenys, — visa tai tėra rašytojo ar 
filmo kūrėjo fantazija. Kitaip tariant, tai 
projekcijos. 

Atidžiau apsidairę išvysite, kad projek- 
cijos sudaro didelę kasdienio mūsų gyve- 
nimo dalį — jos karaliauja reklamoje, ki- 
ne, televizijoje, muzikos pasaulyje. Mus 
supa gausybė įvaizdžių: yra tokių, su ku- 


Hėgelis Ir Šlėjermacheris 


Georgas Hėgelis (1770-1831 m.) ir 
Frydrichas Šlėjermacheris (1768-1834 m.) 
profesoriavo Berlyno universitete, kai ten 
mokėsi Fojerbachas. Hėgelio filosofija ir 
Šlėjermacherio teologija akcentavo žmogaus 
priklausomybę nuo Dievo ir religinės 
patirties svarbą. Hėgelio filosofijos pradinė 
pozicija buvo abstrakti idėja; Šlėjermacherio 
— Žžmogiškoji patirtis. 


riais norėtume sutapti, ir tokių, kurie mus 
atstumia, — tačiau tai tėra tik įvaizdžiai. 

Psichologinės projekcijos idėja kur kas 
senesnė už kino istoriją. Ji priklauso vo- 
kiečių filosofui Liūdvigui Fojerbachui. Jį 
žavėjo religijos fenomenas, ir jis daug ra- 
šė apie Dievą. Fojerbachas teigė (dauge- 
lis Žmonių ir šiandien taip mano), kad 
Dievas yra žmogaus projekcija. Ne Die- 
vas sukūrė žmogų, bet žmogus— Dievą. 

Nagrinėjant tikėjimo fenomeną Fojer- 
bachui ir jo sekėjams rūpėjo išsiaiškinti, 
kokie yra žmogaus prigimties dėsningu- 
mai, nes Dievo idėja jiems atrodė papras- 
čiausia fantazija, žmogaus sąmonės pro- 
jekcija. 

Dabar Liūdvigo Fojerbacho vardas nė- 
ra visiems gerai žinomas, tačiau XIX a. 
viduryje jo filosofija Europoje kėlė daug 
diskusijų. Fojerbacho darbai padarė dide- 
lę įtaką Markso ir Froido teorijoms, vei- 
kė daugelio kitų mąstytojų bei teologų 
pažiūras. Nors Fojerbacho vardas ir pri- 
mirštas, bet jo idėjos išliko gyvos ir 
reikšmingos. 


Knygos ir porcelianas 

Liūdvigas Andrėjas Fojerbachas (1804- 
1872 m.) gimė Vokietijoje, Bavarijoje. Jo 
giminėje buvo daug talentingų advokatų, 
akademikų ir dvasininkų. Jaunystėje buvo 
labai religingas, Heidelbergo universitete 
studijavo teologiją. 1824 m. persikėlė į 
Berlyną, ten klausėsi Hėgelio paskaitų. 
Tada jis ir paliko teologijos studijas, kad 
galėtų savo gyvenimą skirti filosofijai. 
1830 m. Fojerbachas anonimiškai išleido 
veikalą „Mintys apie mirtį ir nemirtingu- 
mą“, kuriame neigė nemirtingos sielos 


egzistavimą, ir pradėjo mokslininko kar- 
jerą. 1837 m. jis vedė Bertą Lou. Žmona 
turėjo paveldėjusi tėvui priklausiusio por- 
celiano fabriko akcijų. Dvidešimt trejus 
metus jie išgyveno jos pilyje Brukberge, 
versdamiesi iš fabriko teikiamo pelno ir 
Fojerbacho raštų. 

„Krikščionybės esmė“, pasirodžiusi 
1841 m., susilaukė didžiausio pasiseki- 
mo. Tačiau po 1848 m. revoliucijos pra- 
laimėjimo Fojerbacho reputacija sumen- 
ko, sumažėjo ir pajamos. Porceliano 
fabrikas žlugo. Fojerbachas teberašė, ta- 
čiau ankstesnio populiarumo jau nebesu- 
silaukė. 1870 m. jį ištiko paralyžius, o 
1872 m. Fojerbachas mirė. Palaidotas 
Niurnberge. Į laidotuves pagerbti garsaus 
mąstytojo susirinko daugiau kaip 20 000 
žmonių. 

Fojerbacho požiūris į religiją tiksliau- 

siai apibūdintas pirmojo „Rinktinių raštų“ 
tomo įžangoje (1846 m.); 
Dievo buvimo ar nebuvimo problema, 
teizmo ir ateizmo prieštara būdinga še- 
šioliktajam ar septynioliktajam amžiui, 
bet tik ne devynioliktajam. Aš neigiu Die- 
vą; man tai reiškia: aš neigiu žmogaus 
neigimą. Iliuzinę, fantastinę dangiškais 
dalykais besirūpinančio žmogaus pozici- 
ją, kuri neišvengiamai lemia žmogaus 
degradaciją, aš pakeičiu aiškia ir tikro- 
viška, vadinasi, politine ir socialine žmo- 
gaus pozicija. Klausimas, ar Dievas eg- 
zistuoja, ar neegzistuoja, nėra svarbus; 
svarbu, ar egzistuoja žmogus, ar ne. 


Krikščionybės esmė 

Didžiausią ir svarbiausią savo veikalą 
„Krikščionybės esmė“ Fojerbachas pa- 
skelbė 1841 m. Šioje knygoje išdėstytos 
visos pagrindinės jo mintys apie religiją. 
Fojerbachas buvo humanistas ta prasme, 
kad žmogų laikė visos filosofijos pagrin- 
du. Jis tikėjo, jog „Žmogus — visų daiktų 
matas“. Fojerbachas buvo įsitikinęs, kad 
religija yra svarbiausia slaptųjų Žmogaus 
troškimų ir jausmų išraiška; jis net yra 
pasakęs: „Religija — tai žmogiškosios 
dvasios sapnas“. 


DIEVAS KAIP PSICHOLOGINĖ PROJEKCIJA 


Popžvaigžlės, jų 
spindesys ir 
nesuskaičiuojami 
turtai neretai yra 
jaunimo troškimų 
projekcijos. Pasak 
Fojerbacho, 
Dievas yra 
aukščiausioji 
psichologinė 
projekcija. Jis 
egzistuoja tik kaip 
žmogiškųjų vilčių 
simbolis. 


VISA TIK PROTE? 


Froidas Ir Marksas 


Zigmundas Froidas (1856-1939 m.) religiją 
laikė iliuzija. Tikėjimas Dievu tėra žmogiškų- 
jų troškimų rezultatas, neurozės rūšis. 
Karlas Marksas (1818-1883 m.) 
tvirtino, jog religija yra „liaudies opiumas“. 
Jo įsitikinimu, religija, žadėdama pomirtinį 


gyvenimą, nukreipia žmonių mintis nuo šio 
pasaulio problemų, kad jie nieko nebenorėtų 
keisti dabartiniame gyvenime. Dievas, pasak 
Markso, yra žmogiškųjų poreikių išraiška. 

Mąstydami bei rašydami apie religiją, ir 
Marksas, ir Froidas rėmėsi Fojerbacho 
mintimis. 


Fojerbachui „teologijos paslaptis yra 
antropologija“. Jis nori pasakyti, kad gi- 
lindamasis į Dievo esmę žmogus tik ge- 
riau pažįsta pats save. Krikščionys tiki 
Kristaus įsikūnijimu: Dievas tapo žmogu- 
mi. Fojerbacho nuomone, žmogus yra 
Dievas. 

Fojerbachas daro tokias išvadas: 


e Antgamtis neegzistuoja, yra tiktai 
gamta; 

e Religija — socialinis, kultūrinis ir psi- 
chologinis reiškinys. 


hachas (1804-1872 n 


Fojerbachas kūrė tuo metu, kai klestė- 
jo gamtos mokslai, formavosi evoliucijos 
teorija. Viešpatavo pažangos idėjos ir ma- 
terializmas. Materialistai teigė, kad egzis- 
tuoja tiktai materija, o sielos ar pomirti- 
nio gyvenimo idėjos tėra gryna fantazija. 

Fojerbacho laikais materializmas žadė- 
jo optimistišką perspektyvą: Žmogus ne- 
beprivalo lenktis griežtam ir reikliam 
Dievui; užuot kreipęs mintis į dangų, jis 
gali mėgautis gyvenimu čia ir dabar. To- 
kia pasaulio samprata padiktavo Fojerba- 
chui garsiąją frazę „žmogus yra tai, ką jis 
valgo“. Fojerbachas yra parašęs ir tokius 
žodžius: 

Mano pirmoji mintis buvo Dievas; antroji 
mano mintis buvo Protas; trečioji ir pas- 
kutinė mano mintis — Žmogus. 

Religija, anot Fojerbacho, atsirado iš 
priklausomybės. Žmonės, jausdamiesi be- 
jėgiai priešiškame pasaulyje, sugalvojo 
Dievą sau patiems paguosti. Žmonės ski- 
riasi nuo gyvūnų tuo, kad turi sąmonę. 
Jie turi ir atmintį, kuri padeda pasinaudo- 
ti praeities patirtimi kuriant ateities per- 
spektyvas. 

Fojerbacho nuomone, žmogiškąją pri- 
gimtį sudaro protas, valia ir meilė. Šiuos 
tris dalykus žmogus projektavo į Dievą, 
kurdamas sau jo įvaizdį. 

e Protas (Dievas) — tai beribis Žinoji- 
mas; Dievas yra visažinis. 


e Valia (Dievas) — tai beribė valia; Die- 
vas yra tobulai doras. 


e Meilė (Dievas) — tai begalinė meilė; 
Dievas yra meilė. 


Fojerbachas teigė, jog Žmonija išgyve- 
no du istorijos etapus: 

e Iš pradžių ji buvo priklausoma nuo 
gamtos. Tada susiformavo politeizmas 
(tikėjimas daugelio dievų), o svarbiau- 
sias žmonijos troškimas buvo paten- 
kinti fizines reikmes; 


e Aukštesnėje visuomenės raidos stadijo- 
je žmonės tapo priklausomi vienas nuo 
kito. Tada susiformavo monoteizmas 
(tikėjimas vieno Dievo) ir atsirado 
troškimas patenkinti moralinius bei 
dvasinius poreikius. 

Fojerbachas tikėjo, kad socialinė pa- 
žanga sunaikins religiją. Jis sakė, jog re- 


DIEVAS KAIP PSICHOLOGINĖ PROJEKCIJA 


ligingas Žmogus tarsi išsižada savo pri- 
gimties. Visas gerąsias savo ypatybes jis 
priskiria Dievui, ir jam pačiam jos jau 
nebepriklauso. Tai sukelia didžiulę psi- 
chologinę grėsmę: žmogus nebegali iš 
tikrųjų pažinti pats savęs, — jis paneigia 
save, manydamas, kad tai, ką turi geriau- 
sia, yra gavęs iš Dievo. 

Dievas ir žmogus — tai du kraštutinu- 
mai: Dievas yra visų teigiamybių, viso to, 
kas tikra, įkūnijimas, žmogus — visų nei- 
giamybių, viso to, kas menka, turėtojas. 

Fojerbachas norėjo, kad žmonės 


e Savo meilę skirtų vienas kitam, o ne 
Dievui; 
e Pasitikėtų savimi užuot tikėję Dievą; 


e Būtų aktyvūs šiame gyvenime, o ne 
rūpintųsi pomirtiniu. 


Fojerbacho knyga nėra grynai filosofi- 
nė; jo stilius įtaigus ir literatūriškas. Jo 
ateizmas dar ir šiandien teikia argumentų 


Ši čartistų 
demonstracija 
įvyko Londone 
1848 m. 
Didžiojoje 
Britanijoje tais 
metais vyko tik 
protesto 
demonstracijos, 0 
per kitas Europos 
šalis nuvilnijo 
revoliucijos, 
gatvėse vyko 
kruvini susirėmi- 
mai. 

tiems, kurie neigia Dievo buvimą. Psi- 
chologinis tikėjimo aiškinimas atrodo la- 
bai įtikinamas. „Dievo supratimas yra 
žmogus savimonė, Dievo pažinimas — 
savęs pažinimas. Pasakyk man, kas tavo 
Dievas, ir aš pasakysiu, kas tu pats.“ Net 
ir tikintieji Dievą galbūt turėtų ko pasi- 
mokyti iš Fojerbacho. Juk krikščioniškoji 
tradicija neretai aukštindavo sielą neigda- 
ma kūną, o Dievo aukštinimas dažnai nu- 
žemindavo žmogų. 

Antra vertus, galėtume pateikti ir prie- 
šingų argumentų, parodančių, jog Fojer- 
bachas nebuvo visiškai teisus. 


SOCIALINĖ PAŽANGA NESUNAIKI- 
NO RELIGIJOS, kaip kad pranašavo Fo- 
jerbachas. 


JO METODAS NEPAGRINDŽIA 
ATEIZMO. Fojerbachas buvo ateistas dar 
prieš imdamas plunksną į rankas. Jis atra- 
do tai, ką norėjo atrasti, nes buvo apsi- 
sprendęs iš anksto. 


AR TAI, KAD ŽMONĖS APIE DIEVĄ 
TEGALI MĄSTYTI ŽMOGIŠKAI, būti- 
nai įrodo, jog Dievas — Žmonių vaizduo- 
tės padarinys? 


AR TAI, KAD ŽMONĖS TURI PO- 
REIKIŲ IR TROŠKIMŲ, įrodo, jog nėra 


Revoliucijų metal 


1848 metai buvo revoliucijų, nubangavusių 
per visą Europą, metai. 1776 m. Amerikos 
revoliucija ir 1789 m. Prancūzijos revoliucija 
sukėlė daug nerimo Europos šalių vyriausy- 
bėms, privertė jas rūpintis savo saugumu. 
Pavyzdžiui, Vokietijoje, kur religija buvo 


valstybinė, samprotavimai apie tikėjimą 
buvo laikomi politikos dalyku. Tad ir | 
Fojerbacho raštai buvo politinio pobūdžio, 
kad ir kaip sunku mums būtų šiandien tai 
suprasti. 

Taip jau atsitiko, kad 1848 m. revoliuci- 
jos nedavė didesnių rezultatų, ir Fojerbacho 
idėjos greitai prarado populiarumą. 


Džordžas Eliotas Ir Fojerbachas 


Džordžo Elioto slapyvardžiu pasirašinėjusi 
anglų rašytoja Merė Ana Evans 
(1819-1880 m.), romanų „Adamas Bydas“ 
ir „Midlmarčas“ autorė, pirmoji 1854 m. 
„Išvertė Fojerbacho veikalus į anglų kalbą. 
Kaip ir daugelis karalienės Viktorijos 
epochos žmonių, rašytoja jautė, kad ji jau 
nebetiki Dievo, tačiau tikėjimo praradimas ją 
labai neramino. Fojerbacho mintys turėjo 
padėti jai ir kitiems panašiai besijaučian- 
tiems žmonėms įveikti dvasios nerimą. 


Dievo, galinčio patenkinti šiuos poreikius 
ir norus? Galbūt mes esame tokie kaip tik 
todėl, kad Dievas mus tokius sukūrė. Šis 
klausimas taip ir lieka neatsakytas. 


Ar nėra ateizmas paties Fojerbacho 
projekcija? Galbūt noras, kad Dievo ne- 
būtų, tėra tokia pati fantazija, tokia pat 
regimybė, kaip ir kitas noras — kad Die- 
vas būtų? Ar Fojerbachas pagaliau pats 
nepadaro to, ko saugotis įspėja visa jo fi- 
losofija? 

Net ir išklausę šiuos argumentus, vis 
dėlto turime pripažinti, kad Fojerbacho 
psichologinės įžvalgos, susijusios su reli- 
gijos kilme ir esme, yra reikšmingos. 
„Krikščionybės esmė“ šiandien skamba 
taip pat naujai, kaip ir XIX amžiuje, kai 
ji tik pasirodė. 


Pagalvokite 


1. Kaip manote, ar Fojerbacho pažiūros stiprina 
religinį tikėjimą? Jei taip, tai kokiu būdu? 
Jeigu ne — kodėl? 


2. Fojerbachas rašė: „Pasakyk man, kas tavo 
Dievas, ir aš pasakysiu, kas tu pats“. Galbūt 
jūsų asmeninė patirtis ar pavyzdžiai iš istorijos 
leistų pagrįsti šį teiginį? 


3. Kokiais argumentais krikščionis galėtų 
paneigti Fojerbacho mintį, kad Dievas yra 
žmogaus proto projekcija? 


Net jeigu jūs niekuomet nesate buvę pas 
psichiatrą, vis tiek turbūt įsivaizduojate, 
kas jis yra ir ką veikia. Pacientas pasako- 
ja, psichiatras klausosi. Pacientas viliasi 
psichiatro padedamas geriau suprasiąs 
save. Šis terapijos metodas vadinamas 
psichoanalize. Psichoanalizės seanso sim- 
bolis — psichiatro kušetė, ant kurios at- 
sigula pacientas. 

Iš kur kilo ši idėja, kaip susiforma- 
vo psichoterapijos praktika? Psichoanali- 
zė — Ir net toji kušetė — tai vieno žmo- 
gaus, Zigmundo Froido, išradimas. Froi- 
do mokymas tapo vienu svarbiausių 
veiksnių, formavusių šiuolaikinį intelek- 
tualinį klimatą. 


Žmogaus sąmonės archeologas 
Zigmundas Froidas (1856-1939 m.) gimė 
Moravijoje (dabar Čekijos sritis), o vėliau 
nuo ketverių iki aštuoniasdešimt dvejų 
metų gyveno Vienoje. 1881 m. tapo gy- 
dytoju, tačiau gydymo praktika jo netrau- 
kė, ir Froidas ėmėsi tiriamojo darbo. Nuo 
1882 m. dirbo Vienos bendrojoje kliniko- 
je, daugiausia neuropatologijos (smegenų 
funkcijos sutrikimų) srityje. 1885-1886 
m. buvo išvykęs į Paryžių: apsilankė gar- 
siojoje Šarko klinikoje ir susidomėjo iste- 
rija bei neurozėmis. 

Per dešimtį klinikinio darbo metų Vie- 
noje Froidas sukūrė psichoanalizę kaip 
gydymo metodą. Iš pradžių jis tyrė neu- 
rotinius simptomus, norėdamas nustatyti 
bendruosius žmogaus sąmonės funkciona- 
vimo dėsnius, o vėliau ėmėsi platesnio 
kultūrinio konteksto. Jo santuoka su Mar- 
ta Bernes buvo laiminga. Labiausiai Froi- 
das nekentė religijos ir Amerikos. Kai 
1939 m. nacistai užėmė Austriją, Froidas 
buvo priverstas persikelti į Londoną. Čia 
1939 m. jis ir mirė, mirė sunkiai kankin- 
damasis, nes jau penkiolika metų sirgo 
burnos ertmės vėžiu. 

Anatomijos ir fiziologijos vystymasis 
XIX amžiaus antrojoje pusėje nulėmė 
„medicininio materializmo“ atsiradimą. 
Svarbu suprasti, kokios bendros proble- 
mos buvo sprendžiamos Froido gyvena- 


muoju laikotarpiu, tuomet lengviau su- 
voksime ir jo paties idėjas. 

Psichologija, tiesiogiai verčiant, reiš- 
kia „mokslą apie sielą“. Dekartas atskyrė 
žmogaus kūną ir sielą. Ateizmas padėjo 
formuotis materialistiniam požiūriui: eg- 
zistuoja tiktai materija. Matertalistinių 
įsitikinimų laikymasis medicinoje reiškė, 
kad pripažįstamas tik kūno egzistavimas. 
Žmonės turi sąmonę, bet neturi sielos; są- 
monė tėra kūno funkcija. Sąmonės ir kū- 
no santykis buvo viena svarbiausių Froi- 
do mokslinių interesų sričių. 

Šiandien mums atrodo savaime su- 
prantama, kad depresija gali sukelti įvai- 
rias ligas, bet anksčiau Žmonės apie to- 
kius dalykus negalvojo. Net ir mūsų 
laikais psichikos sutrikimų ir fizinių 
simptomų ryšys ne visada aiškus. 


Froidas buvo ir praktikas, ir teoretikas. 
Visą gyvenimą jis dirbo kaip praktikuo- 
jantis psichiatras ir kartu rašė. Savo veik- 
lą jis lygino su archeologija, sakydamas, 
kad atkasa tuos žmogaus psichikos 
„sluoksnius“, kurie jau seniai ir giliai pa- 
laidoti. | 

Du didieji Froido atradimai: 

e Pasąmonė; 
e Edipo kompleksas. 


Froidas buvo įsitikinęs, kad šie atradi- 
mai padės jam kur kas geriau pažinti 

Pasąmonė 


Zigmundas 
Froidas 


„Sapnų 
interpretavi- 
mas yra 
tiesiausias 
kelias j 
žmogaus 
pasąmonės 
veiklos 
pažinimą.“ 


Zigmundas 

Froido atradimai 
atvėrė plačiajai 
visuomenei pasą: 
monės pasaulio 
egzistavimo gali- 
mybę. Būta nuo- 
monių, kad pasą- 
monės sritis — 
jau seniai žinomas 
dalykas, atsispin- 
dintis pagonių re- 
ligijosė ir tautosa- 
koje. Romanistas 
Arturas Konan 
Doilis, kurį išgar- 
sino jo herojus 
Šerlokas Holmsas, 
tikėjo, kad tikrai 
egzistuoja fėjos. 
Vienu metu buvo 
madingos netgi 
„KTėjų fotografi- 

jos“... 


žmogaus sąmonės struktūrą ir paaiškinti 
žmogaus seksualumą. 


Pasąmonė 
1885-1886 m. žiemą Froidas nuvyko į 
Paryžių pasižiūrėti, kaip daktaras Šarko 
dirba su isterijos kankinamais pacientais. 
Tai buvo lūžis Froido karjeroje. Šarko 
įrodė, kad taikant hipnozę isterijos simp- 
tomai išnyksta. Taip pat pasirodė, kad 
hipnozės seanso metu isterijos simptomai 
gali pasireikšti ir tiems Žmonėms, kurie 
kol kas jaučiasi visiškai sveiki. Išaiškėjo, 
kad tokių pacientų ligos (kartais labai 
sunkios, tarp jų ir paralyžius) yra kilusios 
ne dėl fizinių priežasčių. 

Tada Froidas ryžosi atskleisti tokias 


Žiurkiažmogis 


Viena garsiausių Froido „ligos istorijų“ 
vadinasi „Žiurkiažmogis“. Žiurkiažmogis 
nusprendė, jog jis yra per storas ir turi 
suliesėti. Jis liovėsi valgęs pudingą, 
lakstydavo saulėkaitoje, karstydavosi po 
kalnus, kol visiškai išsekdavo. Laisvų 
asociacijų metodu Froidas nustatė, kad 
pacientas žodį „storas“ (vokiškai d/ck) siejo 
su savo pusbroliu amerikiečiu Ričardu, kurį 
vadino Diku. Pacientas pavyduliavo Dikui, 
kuris rodė per daug dėmesio jo mylimai 
merginai. Taigi stengdamasis nusikratyti 
papildomu svoriu pacientas nesąmoningai 
siekė nusikratyti Diku. Badaudamas 
žiurkiažmogis jautėsi kankinąs ne save, bet 
savo pusbrolį Ričardą. 


žmogaus prigimties savybes, kurios vė- 
liau visiškai pakeitė tradicinę Žmogaus 
sampratą. Froido darbas su pacientais ta- 
po iššūkiu konvencionaliai psichiatrijai, 0 
ir jo paties idėjos ilgainiui keitėsi. 

Froidas nusprendė netaikyti hipnozės, 
o leisti pacientui išsikalbėti. Jis sukūrė 
laisvų asociacijų metodą, kuris leidžia 
nustatyti paciento problemą pagal jo žo- 
dines asociacijas. Tai, kaip Žmogus sieja 
žodžius, parodo, kaip veikia jo sąmonė, 
ir padeda aiškiau apibrėžti jo negalią. 

Froidas tvirtino, jog neurotinius simp- 
tomus sukelia nuslopinti (išstumti) prisi- 
minimai; vėliau jis padarė išvadą, kad is- 
terija ir jos simptomai yra vaikystėje 
patirtų psichinių traumų arba emocinio 
šoko rezultatas. Pacientas užmiršo arba 
nuslopino šoką, bet jis niekur neišnyko. 
Jo padariniai pasireiškia nevalingomis 
įkyriomis būsenomis (obsesijomis) arba 
kūno negalavimais. Psichoanalizė atgaivi- 
na paciento sąmonėje išstumtąją psichinę 
traumą ir padeda ją įveikti. 

Froidui terapijos tikslas — padėti 
žmogui nusikratyti šių prisiminimų, kad 
jis vėl galėtų mylėti ir dirbti. 

Froidas aiškino, kad pasąmonės turi- 
nys prasiveržia juokais, pasireiškia kalbos 
klaidomis (liežuvio „susipynimu“), tačiau 


aiškiausiai atsiskleidžia sapnuose. „Sapnų 
interpretavimas yra tiesiausias kelias į 
žmogaus pasąmonės veiklos pažinimą.“ 

Froido nuomone, sapnas yra nuslopin- 
to ar slopinamo troškimo transformuotas 
išsipildymas. Kitaip sakant, sapnas yra 
savotiškas kodas. Jei jums pavyksta iššif- 
ruoti kodą, tai galite išsiaiškinti pačią 
problemą ir pradėti gydymą. Froidas 
sakė, kad sapnas susideda iš „dienos nuo- 
sėdų“ (per dieną patirtų įspūdžių) ir nu- 
slopintų norų (nesąmoningų mūsų troški- 
mų). 

Froidas teigė, jog žmogaus psichikos 
struktūrą sudaro: 
e E20, sąmoningoji asmenybės dalis, be- 

sireiškianti kasdieniniame gyvenime; 


e Id, nesąmoningoji asmenybės dalis — 
nuslopinti troškimai ir prisiminimai; 


e Superego, visuomenės moralinės nor- 
mos, primestos individui iš išorės, ku- 
riomis jis vadovaujasi savo gyvenime. 


Froidas manė, kad ego išauga iš id 
bendroje asmenybės raidoje. Jis taip pat 
aiškino, kad žmonės yra valdomi dvie- 
Jų pagrindinių instinktų — meilės ir mir- 
ties, — kurie iš esmės ir nulemia visą 
žmogaus elgesį. 

Froidas savo darbuose apibendrina 
konkrečias pacientų ligos istorijas. Jis de- 


taliai aprašo ligos simptomus ir eigą. Vie- 
nas iš Froido atradimų — kad vaikų pa- 
tirtos psichinės traumos dažnai būna sek- 
sualinio pobūdžio. Iš pradžių jis rėmėsi 
vadinamąja „suvedžiojimo teorija“, tei- 
giančia, kad tokie vaikai yra nelaimingos 
aukos, prievarta per anksti įgijusios sek- 
sualinės patirties. Vėliau Froidas padarė 
išvadą, kad vaikų seksualumas pasireiškia 
dar kūdikystės amžiuje. Ši išvada buvo 
vienas labiausiai ginčijamų Froido teigi- 
nių, kadangi daugumai žmonių norėjosi 
tikėti „nekalta“, neseksualia vaiko pri- 
gimtimi. 

Seksualumas — lemiamas faktorius as- 
menybės struktūroje. Froido nuomone, 
seksualumas apima prieraišumą, meilę ir 
sensualumą plačiąja prasme. Seksualinį 
potraukį jis pavadino libido. Froido teori- 
jos Išaugo ir iš jo paties vaikystės patir- 
ties: po tėvo mirties jis suprato, jog pats 
išgyveno tai, ką vėliau pavadino Edipo 
kompleksu. 


Edipo kompleksas 

Edipas — graikų mitologijos herojus. 
Pats to nežinodamas, jis nužudė savo tė- 
vą Ir vedė motiną. 

Froidas įrodinėjo, kad berniukai jaučia 
seksualinę trauką motinoms, o savo tėvus 
laiko varžovais, atimančiais iš jų motinos 
meilę. Vėliau Froidas aprašė ir mergaičių 


PASĄMONĖ 

Žiurkiažmogio 
istorijai 
populiarumu 
prilygo kita Froido 
„ligos istorija“ 
Vienas jo 
pacientas 
įsivaizdavo esąs 
vilkas. Prireikė 
daugybės 
psichoanalizės 
seansų, kad 
atsiskleistų šios 
keistos iliuzijos 
priežastys. 
Vėliau 
pacientas 
visiškai išgijo. 


Elektros kompleksą, tačiau šios teorijos 
neišplėtojo. Baimė ir pavydas, kuriuos 
berniukas jaučia tėvui, sumišę su kaltės 
jausmu, kadangi vaikas jį dar ir myli. 
Šios ankstyvosios patirties rezultatas — 
seksualinių jausmų slopinimas iki pat 
brendimo, kai jie vėl išsiveržia į paviršių, 
dabar jau lydimi fizinių kūno pokyčių. 
Froidas tikino, kad žmogaus gyvenimo 
tikslai yra tokie: 
e Atsiskirti nuo savo motinos; 
e Susitaikyti su tėvu; 


e Susirasti meilės objektą, kuris nebūtų 
jo motina. 

„Šie uždaviniai, — rašė Froidas, — iš- 
kyla kiekvienam, ir stačiai nuostabu, kaip 
retai žmonės juos sėkmingai išsprendžia.“ 

Froidas parodė, kaip seksualumas for- 
muoja žmogaus asmenybę ir kokių asme- 
nybės vystymosi problemų gali sukelti 
nuslopinta neigiama emocinė patirtis. 


Europos kultūros sostinė 


Iki 1918 m. Viena buvo Austrijos-Vengrijos 
valstybės centras. XIX-XX a. sandūroje 
Vienoje knibždėte knibždėjo menininkų, 
rašytojų ir intelektualų, kurie išgarsino šį 
miestą visame pasaulyje. Vienoje gyveno ir 


gausi žydų bendruomenė, nestokojusi 
materialinės gerovės, tačiau nuolat 
kentėjusi nuo prietarų ir antisemitizmo. 
Froidas buvo žydas (nors judaizmo ir 
neišpažino), tad visą gyvenimą visuomenėje 
jautėsi esąs „autsaideris“. 


1905 m. Froidas apibendrino savo 
mintis apie žmogaus seksualumą knygoje 
„Trys esė apie seksualumo teoriją“. Šį 
kūrinį ir „Sapnų interpretavimą“ (1900 
m.) jis laikė pagrindiniais savo darbais. 


Froidas ir religija 

Psichoanalizę Froidas taikė ir literatūrai, 
mitologijai, švietimui bei religijai. Jis bu- 
vo ateistas Ir viešai reiškė priešiškumą re- 
liginėms apeigoms. Svarbiausiame religi- 
jos kritikai skirtame veikale „Iliuzijos 
ateitis“ (1927 m.) Froidas tvirtino, kad 
religija yra iliuzinis vilčių išsipildymas. Ji 
atsiranda iš bejėgių Žmonių troškimo, kad 
kas nors juos globotų priešiškame pasau- 
lyje; iš teisingumo troškimo neteisingoje 
visuomenėje; Iš pomirtinio gyvenimo vi- 
Zijų; Iš noro suvokti pasaulio kilmę ir 
prasmę. 

Froidas religiją laikė „visuotine įkyrių 
būsenų neuroze“. Jos pradžia yra senovi- 
niai draudimai — tabu (polineziečių žo- 
dis, reiškiantis „išskirtą“ arba „drau- 
džiamą“ daiktą). Pirmykščių tautelių 
religinės apeigos savo pirmine esme pri- 
mena neurotinius įkyrių būsenų persekio- 
jamų žmonių veiksmus. Gyvūno totemo 
nudėjimu ir suvalgymu pasireiškia edipiš- 
kasis troškimas užmušti ir praryti tėvą. 

Taigi Froidui religija yra visos žmoni- 
jos Edipo komplekso išraiška. 

Jis teigė, kad istorijos raida buvo 
tokia: 


e Nuo animizmo (tikėjimo, kad daiktai 
ar gyvūnai turi sielą ir gali veikti ap- 
linką) prie politeizmo, iš kurio vėliau 
išsirutuliojo monoteizmas; 


e Nuo magijos per religiją prie mokslo. 

Mūsų laikais Froido mintys apie kultū- 
ros kilmę ir religijos raidą nėra populia- 
rios. 

Froidas neigė religiją, tačiau tikėjo 
mokslu. Jis manė, jog religija išnyks, o 
mokslas ir racionalus mąstymas sukurs 
pažangesnę visuomenę. 

Froidas nemažai idėjų perėmė iš Fojer- 
bacho, tačiau jas grindė naujuoju psicho- 
analizės metodu. Kai kurie Froido argu- 
mentai, nukreipti prieš religiją, lengvai 
atremiami. Pirmiausia, tikrą Dievą jis su- 
tapatina su Dievo troškimu. Antra, religi- 
ja gali būti iliuzija ar neurozė, tačiau gali 
ir nebūti. Trečia, nors vaiko santykis su 
tėvu gali turėti įtakos jo santykiui su 
Dievu, tačiau tai dar toli gražu nereiškia, 
kad Dievo nėra. 


Kaip ir Fojerbachas, Froidas buvo 
ateistas dar prieš imdamasis filosofuoti 
apie religiją. O jo sukurtas psichoanalizės 
metodas niekaip nesusijęs su ateizmu. 

Dėl Froido idėjų vis dar tebediskutuo- 
jama, tačiau jų monumentalumas nenu- 
ginčijamas. Froidas — vienas didžiųjų 
XX a. pradžios intelektualų. 


Pagalvokite 


1. Apsvarstykite Froido mintį, kad išstumtos 
psichinės traumos ir nuslopinti emociniai 
sukrėtimai gali vėliau sukelti fizinių ir psichinių 
problemų. Kokia vyraujanti nuomonė? Ar jūs 
sutinkate su Froidu? 


2. Ar tikrai sapnai yra „tiesiausias kelias į 
žmogaus pasąmonės veiklos pažinimą“? 
Papasakokite vieni kitiems savo sapnų. Ar 
sapnai yra kada nors jums padėję? Gal jie leido 
geriau pažinti save? 


3. Ko paklaustumėte Froidą? 


PASĄMONĖ 


Kolektyvinė 
pasąmonė 


Karlas 
Gustavas 
Jungas 


„Tarytum 
upė, bepras- 
miškai 
čiurlenusi 
menkom 
srovelėmis 
per pelkę, 
staiga 
surastų savo 
tikrą vagą, 
arba nuo 
dygstančios 
sėklos būtų 
nustumtas 
akmuo ir 
daigas galėtų 
laisvai 
stiebtis 
aukštyn, — 
taip žmogus 
tampa 
individua- 
lybe.“ 


Karlas 
Gustavas 

Kartais, kai atsiduriate neįprastoje vieto- 
je — bažnyčioje ar kalnų oloje — jus ap- 
gaubia ypatinga paslapties atmosfera. 
Jaučiate, kad tai kažkas didingesnio negu 
bažnyčia ar paprasta ola. 

Čia viešpatauja paslaptis, sklindanti iš 
anapus, kažkas transcendentiška, antgam- 
tiška. 

Tokių jausmų yra patyrę visi žmonės, 
ir kur kas dažniau negu norėtume pripa- 
žinti. Tai jau ne individualios, bet kolek- 
tyvinės psichologijos dalykas. Galbūt 
bendra kultūra ir istorija suformavo ben- 
drą patirtį bei pasaulėjautą. 

Tai nėra mokslo ar racionalaus mąsty- 
mo problema. Mes kalbame apie subjek- 
tyvų pasaulio suvokimą, ir šiuo atveju 
kasdienio mūsų gyvenimo dėsniai ničnie- 
ko negali paaiškinti. 

Žmogaus psichologijos ir patirties pro- 
blemoms visą savo gyvenimą skyrė Kar- 
las Gustavas Jungas. Tai buvo Žmogus, 
pasinėręs į paslaptį. Dažnai jo vardas sie- 
jamas su Froido. Jie iš tikrųjų kurį laiką 
bendradarbiavo, tačiau pažiūros gerokai 
skyrėsi; šie du psichoanalitikai pasuko 
skirtingais keliais ir padarė skirtingas iš- 
vadas dėl to, kas svarbiausia Žmogaus 
sveikatai ir gerovei. 


Mitų versmės 

Karlas Gustavas Jungas (1875-1961 m.) 
augo Šveicarijos kaimelyje. Jo tėvas ir 
aštuoni dėdės buvo dvasininkai, todėl vi- 
są gyvenimą Jungas aistringai domėjosi 
religijos problemomis. Iš pradžių jis 
norėjo tapti archeologu, tačiau Bazelio 
universitete pasirinko mediciną. Visą gy- 
venimą Jungas domėjosi okultizmu ir pa- 
rapsichologija. 

1900 m. Jungas pradėjo dirbti asisten- 
tu Burgolcio psichiatrinėje ligoninėje 
Ciūriche. Šiame mieste jis praleido visą 
likusį savo gyvenimą. Ligoninėje dirbo 
iki 1909 m., o paskui ėmėsi individualios 
psichoterapeuto praktikos. 1914-1918 
metai — intensyvios savianalizės laiko- 
tarpis. Vyko Pirmasis pasaulinis karas. 
Šveicarija buvo neutrali ir izoliuota šalis, 


Psichologija vyrams? 


Galime drąsiai tvirtinti, kad tiek Froidas, 
tiek Jungas savo teorijose nedaug dėmesio 
skiria moterims. Froido E/ektros kompleksas 
tėra Edipo komplekso imitacija. Jungo 
psichologijoje vyras apdovanojamas 


kūrybiška, sugestyvia galia — anima, 0 
moteriai telieka animus, agresyvumo ir 
nesitaikstymo pradas, kuriam teskiriamas 
antraeilis vaidmuo. Atrodo, kad abu 
psichoanalitikai laikėsi tradicinės moters 
vaidmens kultūroje sampratos, ir ji nulėmė 
tokią moters interpretaciją jų teorijose. 


tad Jungas neteko visų tarptautinių ryšių. 
Vėliau jis tęsė psichoterapeuto praktiką, 
parašė daug knygų, dažnai išvykdavo į 
užsienį. Gyveno kukliai. Jo autobiografi- 
ja „Atsiminimai, sapnai, refleksijos“ (1š- 
leista 1963 m.) — nuostabus ne tiek iš- 
oriškos, kiek intensyvios vidinės patirties 
aprašymas. 

Jungas patyrė Froido poveikį, skaitė jo 
knygą „Sapnų interpretavimas“. Jie su- 
sitiko tik 1907 m. Kalbėjosi trylika va- 
landų be pertraukos. Froidas buvo dvide- 
šimčia metų vyresnis už Jungą ir tapo 
jam tarsi tėvu. Tačiau Jungas turėjo ir sa- 
vų idėjų, jie ėmė nebesutarti, ir 1913 m. 
bičiulystė nutrūko. Jų interesai iš tikrųjų 
smarkiai skyrėsi. Froidą labiau domino 
tai, kas žmogų sieja su kitais. Jungui rū- 
pėjo individuali raida. Skirtingai negu 
Froidas, Jungas ne itin domėjosi vaikys- 
tės patirtimi, jis daugiau dėmesio skyrė 
suaugusio žmogaus asmenybės vystymui- 
si. Froidas sutelkė dėmesį į žmogaus kū- 
ną, o Jungas akcentavo sielą. Jungui psi- 
chologiniai reiškiniai atrodė tokie pat 
realūs, kaip ir fiziniai. 

Jungo knygos įtaigios, vaizdingos. Jos 
verčia skaitytoją reaguoti, ieškoti auto- 
riaus žodžių prasmės. Tai nėra vien 
mokslininko ar gydytojo praktiko vei- 
kalai. 

Jungas išplėtė Froido sukurtą pasąmo- 
nės sampratą. Jis teigė, kad egzistuoja: 
e Individuali pasąmonė, kurią sudaro nu- 


slopinti troškimai ir prisiminimai; 

e Kolektyvinė pasąmonė, visos žmonijos 
kolektyvinės atminties saugykla. Iš jos 
ateina mitai ir religijos. Kolektyvinė 
pasąmonė yra bendra visiems žmo- 
nėms, visi su ja vienaip ar kitaip su- 
siję. 


Archetipiniai simboliai 

Skirtingas savo asmenybės apraiškas Jun- 
gas traktavo kaip atskirus Žmones ir net 
su jais pasišnekėdavo. Jungas manė, kad 
tai yra universalūs žmonių sąmonėje eg- 
zistuojantys vaizdiniai, skirtingu laiku ir 
skirtingose vietose pasireiškiantys vis ki- 
tokiomis formomis. Šiuos vaizdinius, ar- 
ba simbolius, jis vadino archetipais. Ar- 
chetipai pasikartoja istorijoje, mituose, 
literatūroje, religijoje. Jie pasirodo sap- 
nuose“ Sapnus Jungas laikė prasmingais 
kūrybiniais simboliais. Jie mums atsklei- 
džia mūsų praeitį ir ateitį. O jų prasmė 
toli gražu nėra vien seksualinė, kaip tvir- 
tino Froidas. Sapnai — ne vien neurozių 
kodas. 

Svarbu suprasti, kad archetipinio sim- 
bolio neįmanoma racionaliai paaiškinti. 
Kai žmogus susiduria su vienu iš šių sim- 
bolių, jis tegali reaguoti emociškai ir 
nuolat ieškoti simbolio prasmės, nesitikė- 
damas ją iki galo atskleisiąs. 

Jungas skyrė keturis pagrindinius ar- 
chetipus. 


ANIMA — paslaptinga moteriškoji vyro 
psichikos pusė. Tai ir kurianti, ir griau- 
nanti jėga, mitologijoje įgyjanti undinės 
ar demono pavidalą. Ji sukelia nuotaikų 
bangavimus, gali būti projektuojama į re- 
alias moteris, ir tada jos tampa itin pa- 
slaptingos ir patrauklios. Anima — poezi- 
jos ir mirties versmė. 


IŠMINČIUS gali pasirodyti kaip herojus, 
karalius, gelbėtojas arba žiniuonis. Merli- 
nas, pasakojimų apie karalių Artūrą vei- 
kėjas, yra tokio išmintingo senio aiškiare- 
gio pavyzydys. Dažnai žmonės atideda 


KOLEKTYVINĖ PASĄMONĖ 


sprendimą iki ryto, „kol išsimiegos“; tai 
rodo, jog jie tiki, kad išmintis juos aplan- 
ko paslapčia, tada, kai sąmonė miega. 


ŠEŠĖLIS — tamsioji, primityvioji, gyvu- 
liškoji žmogaus prigimties pusė. R. L. 
Styvensono romane „Keista daktaro Dže- 
kilio ir pono Haido istorija“, pasakojan- 
čiame apie susidvejinusią asmenybę, po- 
nas Haidas yra tamsioji pusė, šešėlis, tai 
rodo ir jo pavardė (angl. hide — „slėp- 
ti“). Žmonės dažnai sako: „Aš stačiai 
kaip nesavas“ arba „Aš nežinau, kas man 
užėjo“. Tokiais atvejais jų asmenybę val- 
do šešėlis. Jungas sakė, jog Žmonės pri- 
valo išmokti gyventi su savo šešėliu, su- 
sitaikyti su juo — tik tada jie išsaugos 
sveikatą. Jungas buvo optimistas ir tikė- 
jo, kad šešėlių nebūna be šviesos. 


Gojos paveiksle 
„Apsėstasis“ — 
nakties ir 
košmarų pasaulis. 
Jungas mokė, kad 
mus visus sieja 
kolektyvinė 
pasąmonė, Iš 
kurios ateina 
visos žmonijos 
mitai ir legendos. 


VISA TIK PROTE? 


KŪDIKIS — žmogaus sąmonės ir pasą- 
monės vientisumo simbolis. Jungas teigė, 
kad tik jungiantis sąmoningajam ir nesą- 
moningajam psichikos lygmenims žmo- 
gus gali gyventi pilnavertį gyvenimą. Šie 
du lygmenys sudaro simbolinę visumą, 
žmogaus Aš. 


Visuomenė slopina kai kurias asmeny- 
bės apraiškas ir nustumia jas į pasąmonę. 
Kiekvienas žmogus yra verčiamas prisi- 
imti tam tikrą vaidmenį ir susikurti savo 
„veidą“, arba kaukę, tinkamą rodyti išori- 
niam pasauliui, kurią Jungas vadino per- 
sona (taip vadinosi antikos laikų aktorių 
kaukės). 

Sveiką, pusiausvyros kupiną gyveni- 
mą, pasak Jungo, gyvena tik tas, kas lei- 
džia pasireikšti savyje visiems šiems ar- 
chetipams ir išmoksta suderinti savo 
charakteryje jų priešybes. Priešybių sutai- 
kymas — didžioji Jungo darbų tema. 


Asmenybės tipai 

Jungas skyrė kelis asmenybės tipus. Pa- 

grindiniais tipais jis laikė intravertus ir 

ekstravertus, tačiau išskyrė ir kitų tipų. 

e Ekstravertai — aktyvūs žmonės, orien- 
tuoti į išorę, domisi faktais; 


e Intravertai — ramūs, orientuoti į vidų, 
domisi idėjomis; 

e Sensorinis tipas — Žmonės, kurie vis- 
ką suvokia taip, kaip mato ir jaučia 
šiuo metu; 


e Intuityvusis tipas — Žmonės, kurie va- 
dovaujasi nuojauta, įkvėpimu, „šeštąja 
jusle“; 

e Jausminis tipas — žmonės, kurie vis- 
ką vertina jausmais, kuriems svarbu 
kiti žmonės, daiktai; 

e Loginis tipas — žmonės, kurie vado- 
vaujasi logika ir analize. 

Jungas manė, kad paprastai Žmonės 
priklauso vienam kuriam asmenybės ti- 
pui, tačiau būna ir tokių, kuriems būdin- 
gos ir dviejų arba net trijų tipų ypatybės. 


Asmenybės vientisumo, kurio troško 

visi pacientai, simboliu Jungas laikė man- 
dalą. Šis budizmo simbolis yra į keturias 
dalis padalytas apskritimas (diskas, ratas, 
žiedas). Juo naudojamasi medituojant. 
Veikale „Psichologija ir religija“ Jungas 
taip apibūdino mandalą: 
Tai ypatingos psichinės būsenos nevalin- 
gas pripažinimas. Mandaloje nėra nei 
dievybės, nei paklusimo dievybei ar susi- 
taikymo su ja. Atrodo, kad dievybės vietą 
joje užėmė žmogiškasis vientisumas. 

Jungas pastebėjo, kad daugelis žmonių 
antroje savo gyvenimo pusėje ima ilgėtis 
vientisumo ir prasmės. Jiems priklauso 
turtas ir sėkmė, tačiau jie laukia iš gyve- 
nimo dar kažko. Jungas suvokė, kad 
žmonės iš prigimties yra religingi, todėl 
jiems reikalingi mitai arba tikėjimas, ku- 
ris įprasmintų jų gyvenimą. Jungo nuo- 
mone, mūsų laikų žmonės yra nesveiki, 
jie prarado tikėjimą senaisiais mitais, to- 
dėl dabar jiems tenka kurti savus. 

Jungas padarė išvadą, kad žmonės 
trokšta įprasminti ir sureikšminti savo gy- 
venimą. Skirtingai negu Froidas, iš sek- 
sualumo kildinęs neurozes, Jungas tvirti- 
no, jog seksualumas tėra tik aukštesnio 
dvasingumo simbolis. Žmonijai reikalin- 
gas Dievas, priešingu atveju ji ima kurti 
stabus. 

Prasmės, dvasingumo ieškojimą Jungas 
pavadino individuacija. Kaip rodo pats 
žodis, individuacija yra asmens tapimas 
individualybe. Tai Dievo ieškojimas sa- 
vyje. Individuacijos procesą Jungas apra- 
šė veikale „Auksinės gėlės paslaptis“: 
Tarytum upė, beprasmiškai čiurlenusi 
menkom srovelėmis per pelkę, staiga su- 
rastų savo tikrą vagą, arba nuo dygstan- 
čios sėklos būtų nustumtas akmuo ir dai- 
gas galėtų laisvai stiebtis aukštyn. 

Daug metų Jungas studijavo alchemiją, 
mitologiją, įvairias religijas. Daugeliui 
žmonių jo darbai atrodė per daug mistiš- 
ki ir neaiškūs, kad būtų galima juos rim- 
tai traktuoti. Jungas buvo kaltinamas tuo, 
kad akivaizdžiais dalykais bando grįsti 
savo miglotas teorijas... Suprantama, ne 


kiekvienam lemta įvertinti nepaprastą 
Jungo įžvalgumą ir subtilumą. 

Nors Jungo veikaluose daug dėmesio 
skiriama religijai, sunku pasakyti, ar jis 
tikrai tikėjo Dievą tradicine prasme. Vei- 
kiau bet kokią patirtį — net vadinamąją 
antgaimtinę patirtį — jis laikė natūraliu 
dalyku, savaime išplaukiančiu iš Žmogaus 
prigimties.. Savo autobiografijoje jis rašė: 
„Gyvenimas būna prasmingas arba be- 
prasmis. Aš puoselėju nerimastingą viltį, 
kad prasmė nugalės ir įsiviešpataus“. 


Pagalvokite 


1. Aptarkite K.G. Jungo archetipų teoriją. 
Istorijoje, mitologijoje, literatūroje arba religijoje 
paieškokite universalių, per skirtingas kultūras 
keliaujančių archetipų pavyzdžių. 


2. Apibūdinkite: 
a) ekstravertus ir intravertus, 
b) jausminį ir loginį tipus. 


Ar yra tokių žmonių jūsų klasėje, grupėje, 
šeimoje, mokykloje? Kokių nesusipratimų gali 
kilti tarp šių skirtingų tipų atstovų? Ar galima 
to išvengti? 


3. Pasak Jungo, individuacija yra asmens 
tapimas individualybė. Neliniuoto popieriaus 
lape nupieškite ilgą vingiuotą liniją, vaizduojan- 
čią šį procesą. Pažymėkite tuos dalykus, 
kuriuos, jūsų manymu, turi patirti žmogus, kad 
taptų individualybė. Paskui aptarkite savo 
diagramą su draugu. 


KOLEKTYVINĖ PASĄMONĖ 


Psychė 


Psychė yra graikų kalbos žodis, reiškiąs 
„sielą“, o kita jo reikšmė — „drugelis“. 
Jungas šiuo žodžiu vadino asmens psichiką. 


Kokia turėtų būti 
visuomeninė tvarka? 


POLITIKA 


Valstybė 


Platonas 


„Nei valsty- 
bė, nei 
piliečiai tol 
neišsivaduos 
iš vargų, kol 
nepradės 
valdyti 
filosofų 
giminė ir kol 
santvarka, 
kurią mes 
nupiešėme 
vaizduotėje, 
netaps 
tikrove...“ 


Platonas, 
„Valstybė“ 


Platono laikų 
Graikija buvo 


suskilusi į daugelį 


miestų-valstybių. 
Vienas jų buvo 
Atėnai. Platonas 
troško darnaus 
miestų gyvenimo 
ir tarpusavio 
sutarimo. 


Kaip dažnai tenka išgirsti: „Tai neteisin- 
gal“, „Tai neteisėta!“ O kas yra teisingu- 
mas ir teisėtumas? 


Tai yra teisės sąvokos. Teisingumas — 


viena pagrindinių žmogiškųjų vertybių, ji 
susijusi su kiekvieno iš mūsų gyvenimu. 
Kai mąstome apie teisingumą, dažniausiai 
turime galvoje ne tiek Žmonių tarpusavio 
santykius, kiek visuomenę, kurioje gyve- 
name arba kurioje norėtume gyventi. 

Politikos filosofija naudojasi teisingu- 
mo sąvoka, keldama metafizinius ir eti- 
nius klausimus. 


e Ar teisingumas yra Dievo duota, amži- 
na vertybė, visiškai vienoda visiems 
žmonėms, visais laikais, bet kurioje 
vietoje? 


e Ar teisingumas yra tik žmogiškoji ver- 
tybė, įkūnyta institucijų, kurių paskir- 
tis — užtikrinti tvarką ir teisingumą 
žmonių visuomenėje? Ar tai, kas tei- 
singa vienai žmonių grupei, gali būti 
neteisinga kitai? 


e Kokia yra geriausia valdymo forma? 
Kur turėtų būti valdančiųjų galios ri- 


bos? Koks yra vienos ar kitos valdymo 
formos teisinis pagrindas? 


Filosofai klasikai dažnai mėgino kurti 
idealios visuomenės modelius, o šiuolai- 
kiniai filosofai labiau linkę analizuoti jau 
egzistuojančią visuomenę, kelti klausimus 
bei daryti apibendrinimus, remdamiesi re- 
alia politine situacija. 

Pirmasis mums žinomas filosofas, su- 
kūręs idealios visuomenės sampratą ir 
svarstęs teisingumo problemą, buvo Pla- 
tonas. Jis gyveno Atėnuose V-IV a. pr. 
Kr. Platonas parašė veikalą „Valstybė“, 
kuriame teigė, kad pagrindinis kiekvienos 
visuomenės klausimas — kas turėtų val- 
dyti? 

Platono laikais Graikiją sudarė nuolat 
tarpusavyje kariavę miestai-valstybės. Jų 
politinė sistema buvo skirtinga — de- 
mokratija, aristokratija (aukštuomenės 
valdžia), monarchija. 

Platonas troško karų pabaigos; jis ne- 
mėgo kovose gimusių garbės ir narsos 
idealų. Jis norėjo išvysti tokią visuome- 
nę, kurioje žmonės gyventų taikiai ir dar- 
niai. 

Platono filosofinis mokymas dažnai 
prieštaravo sofistams. Sofistais vadinosi 
Atėnuose gyvenę filosofai, kurie savo 
išmintį ir patarimus pardavinėdavo klien- 
tams, mokydami ne dorovės, o kaip ge- 
riau prisitaikyti visuomenėje. Platonas 
svajojo apie darnią valstybę, tobulus 
žmones, taigi nesutiko nei su egzistuojan- 
čia politine tvarka, nei su filosofais so- 
fistais. 


Valdymo formos 


Skirtingos pasaulio valstybės turi skirtingas 
valdymo formas. 

Demokratijos renka atstovus, kurie 
sudaro vyriausybę tam tikram laikotarpiui. 
Vyriausybė rūpinasi įstatymų vykdymu ir 
valdo šalį. Demokratijos principas — 
„Žmonių valdžia — žmonių labui“. 

Monarchijos — tai karalystės, valdomos 
karaliaus ar karalienės. Valdovas turi 
absoliučią valdžią, ji yra paveldima ir išlieka 
vienos šeimos rankose. 

Diktatūros susiformuoja tada, kai valdžią 
į savo rankas paima vienas individas; jo 
valdžia tampa absoliuti, opozicija sutriuški- 
nama. 

Teokratijose aukščiausioji valstybės 
valdžia priklauso dvasininkams. Oficialiosios 
ideologijos pagrindas yra doktrina, jog visa 
valdžia priklauso Dievui. Senovės Izraelis 
buvo teokratija. Vieną garsiausių naujųjų 
laikų teokratijų 1541 m. Ženevoje buvo 
įkūręs vienas iš reformacijos judėjimo 
pradininkų Jonas Kalvinas. 


Tobulos valstybės mitas 
Platonas manė, kad ideali valstybė yra 
idealaus žmonių gyvenimo sąlyga. Jo 
nuomone, visuomenė atspindi žmogų, to- 
dėl tai, kas formuoja gerą žmogų, padeda 
kurtis ir gerai Visuomenei. 
Platonas mokė, kad žmogaus sielą su- 
daro trys pradai: 
e Protingasis pradas, pasireiškiantis mąs- 
tymu, argumentų kūrimu; 


VALSTYBĖ 


KOKIA TURĖTŲ BŪTI VISUOMENINĖ TVARKA? 


Teisingumo pagrindas 


Filosofijos ir religijos šaltiniai įvairiai aiškina 
teisingumo principų kilmę. 

V amžiuje pr. Kr. gyvenęs graikų 
filosofas Protagoras skelbė: „Žmogus yra 
visų daiktų matas“. Jo nuomone, teisingumą 
pagrindžia pats žmogus. 

Senasis Testamentas liepia: „... radęs, 
kad netikras liudytojas pasakė prieš savo 
brolį melą, padarysi jam taip, kaip jis manė 
padaryti savo broliui, ir taip tu pašalinsi 
pikta iš savo tarpo, kad kiti, tai išgirdę, 
bijotų ir niekuomet nedrįstų taip daryti. Tu 
jo nepasigailėsi, bet pareikalausi gyvybės už 
gyvybę, akies už akį, danties už dantį, 
rankos už ranką, kojos už koją“. 

Naujajame Testamente Jėzus sako: „Jūs 
esate girdėję, jog buvo pasakyta: Mylėk 
savo artimą ir nekęsk priešo. 0 aš jums 
sakau: mylėkite savo priešus ir melskitės už 
savo persekiotojus, kad būtumėte savo 
dangiškojo tėvo vaikai; jis juk leidžia savo 
saulei tekėti blogiesiems ir geriesiems, 
siunčia lietų ant teisiųjų ir neteisiųjų". 

Daosizmas (jo kūrėjas Lao Dzė gyveno 
Kinijoje IV a. pr. Kr.) kalba apie kelią (dao), 
arba prigimtinį teisingumą, kuris yra visatos 
esmės dalis. 


e Aistringasis pradas, pasireiškiantis drą- 
sa ir valia; 


e Geidžiantysis pradas, pasireiškiantis 
. Žmogaus troškimais, maisto, gėrimo, 
malonumų poreikiu. 

Dorą gyvenimą sąlygoja šių trijų pra- 
dų harmonija. 

Kadangi egzistuoja trys Žmogaus sie- 
los dalys, vadinasi, harmoningoje visuo- 
menėje turi būti ir trys luomai: 

e Valdovai (filosofai), atitinkantys pro- 
tingąjį sielos pradą; jie privalo valdy- 
ti. Filosofai atrenkami iš sargybinių ir 
specialiai lavinami; 


e Sargybiniai, atitinkantys aistringąjį sie- 
los pradą; jų pareiga — ginti valstybę; 
e Gamintojai, atitinkantys geidžiantįjį 
sielos pradą; jų paskirtis — rūpintis 


maistu, gėrimu ir kitais gyvybiniais vi- 

suomenės narių poreikiais. 

Taigi Platono 1dealiosios visuomenės 
valdymo forma yra aristokratija — vals- 
tybę valdo aukštesnieji luomai. Trys vi- 
suomenės luomai, sakė Platonas, turi iš- 


„likti nekintami, tėvų pareigas turi perimti 


vaikai. Tačiau jis numatė ir specialius pa- 
tikrinimus, kurie leistų tinkamus žmones 
iš žemesniojo luomo perkelti į aukštesnį- 
JĮ, o iš pastarojo pašalinti netinkamus. 

Kadangi ši visuomenė bus tobula, ji 
visiškai nesikeis: kai jau pasiekta tobulu- 
mo, bet kokios permainos gali būti tik į 
bloga. 

Platonas mokė, kad visi šios visuome- 

nės nariai turi būti supažindinami su to- 
bulos visuomenės mitu. Jiems turi būti 
paaiškinta, kad Dievas lipdydamas valdo- 
vus įmaišė aukso, lipdydamas karius pri- 
dėjo sidabro, žemdirbiams ir įvairiems 
amatininkams —- geležies ır vario. Per 
vieną ar dvi kartas žmonės nesunkiai pa- 
tikės, Jog jų visuomeninę padėtį lemia jų 
pačių prigimtis, arba Dievo valia. Šio mi- 
to tikslas -— sukurti tvirtą valstybę, val- 
domą išmintingų Žmonių. 
Tas, kuris iš tikrųjų nukreipė savo mintis 
į būtį, neturi kada žiūrėti žemyn... Ben- 
draudamas su tuo, kas dieviška ir tvar- 
kinga, filosofas pats tampa — kiek tai 
žmogui įmanoma — dieviškas ir tvarkin- 
gas... Taigi, jeigu kokios nors aplinkybės 
privers filosofą pasirūpinti, kad tai, ką 
jis ten mato, būtų perkelia į žmonių 
asmeninį ir visuomeninį gyvenimą, o ne 
apsiriboti vien tik savęs tobulinimu, ar... 
Jis bus blogas nuosaikumo, teisingumo ir 
apskritai visų visuotinių dorybių kūrė- 
jas?.. Nei valstybė, nei piliečiai tol neiš- 
sivaduos iš vargų, kol nepradės valdyti 
filosofų giminė ir kol santvarka, kurią 
mes nupiešėme vaizduotėje, netaps lik- 
rove... 


Teisingumas ir auklėjimas 

Pirmosiose „Valstybės“ knygose svarsto- 
ma, ar valdymas yra toks pat menas kaip 
gydymas arba laivo vairavimas. Jeigu 


valdymas yra menas, kaip mano Platonas, 
tada, kaip kad geriausi daktarai turi būti 
mokomi gydyti, taip ir geriausius valdo- 
vus visų pirma reikia išmokyti valdyti 
žmones. Niekam nešautų į galvą priešta- 
rauti dėl patyrusio gydytojo nustatytos 
diagnozės. Lygiai taip pat būtų juokinga, 
jeigu išmintingam valdovui imtume prie- 
kaištauti, kodėl jis valdo šitaip, o ne kaip 
kitaip. 

Svarbiausia Platono mintis — kad val- 
dyti privalo geriausieji. Blogas valdymas 
lemia blogą tvarką, anarchiją, tironiją ir 
visokias nesėkmes; geras valdymas sąly- 
goja visuomenės tvirtumą ir laimingą vi- 
sų piliečių gyvenimą. 

Platono valstybėje visa valdžia pri- 
klausys sargybiniams; jie bus aukščiau už 
įstatymą, t.y. patys kurs įstatymus. 

Platonas ypač pabrėžia auklėjimo svar- 
bą. Visi vaikai bus paimami iš tėvų tik 
gimę ir auginami bendruomenėje, kol su- 
lauks aštuoniolikos metų. Moterys ir val- 
kai bus bendri, vyrus ir žmonas skirs 
valstybė. Kaip išvedamos geriausios gy- 
vulių veislės, taip bus išgryninta ir žmo- 
nių rūšis, parenkant vaikams geriausius 
gimdytojus. 

Pirmiausia bus formuojamas vaikų 
charakteris, o paskui — protas. Jie bus 
mankštinami, mokomi menų ir matemati- 
kos. Vaikai bus imami į karą, kad mūšių 
reginiai įkvėptų jiems drąsos ir jie vėliau 
neišsigąstų tikrų kovų. Bus tikrinama 
visa, ką vaikai skaito, ko klausosi, kad 
negalėtų sekti netinkamais pavyzdžiais. 
Visa, ko jie bus mokomi, skatins siekti 
aukščiausio tobulumo. 

Sulaukę trisdešimties metų žmonės bus 
griežtai tikrinami ir atrenkami būsimieji 
sargybiniai. Išrinktieji, penkerius metus 
pasimokę filosofijos, taps visuomenės tar- 
nais ir dirbs valstybei tolimesnius pen- 
kiolika metų. Sulaukę penkiasdešimties, 
šie žmonės, vyrai ir moterys, galės tapti 
filosofais ir valdyti valstybę. 

Sargybiniai gyvens kuklų bendrą gy- 
venimą, neturės pinigų ir jokios nuosavy- 
bės. Šie žmonės neprivalo turėti asmeniš- 


kų norų. Niekas neneigs sargybinių teisės 
į laimingą gyvenimą, tačiau jie turės rū- 
pintis visos Visuomenės, o ne savo luomo 
gerove. 

Valstybėje turi vyrauti keturios svar- 
biausios dorybės — išmintis, narsumas, 
nuosaikumas ir teisingumas. 

Platonas daro išvadą, kad teisingumas 
— tai rūpinimasis savo paties pareigomis 
ir nesikišimas į kitų Žmonių reikalus. 
Kitaip sakant, teisingumas yra visų visuo- 
menės elementų darna. Platono požiūris 
atspindi tradicinį graikų įsitikinimą, kad 
teisingumas — tai sugebėjimas rasti savo 
vietą natūralioje pasaulio sąrangoje. 

Platono valstybės modelis yra priešin- 
gas bet kuriai šiuolaikinei demokratijai. 
Filosofas kelia tokią problemą: jei geriau- 
sia tvarka viešpatauja valdant geriausiems 
žmonėms, tai ar autoritarinis valdymas 
nėra geriausia valdymo forma? 

Platono pasitikėjimas sargybiniais 
grindžiamas jo paties gėrio koncepcija. 

Šios vengrų 
moterys pirmą 
kartą dalyvauja 
laisvuose 
rinkimuose, kurių 
neturėjo ištisa 
šios šalies 
gyventojų karta. 
Prireikė ilgų 
šimtmečių, kad 
demokratija 
įsitvirtintų 
pasaulyje, tačiau 
net ir dvidešimta- 
me amžiuje 
neretai paaiškėja, 
kokie trapūs yra 
demokratijos 
laimėjimai. 

Amerikos 


nepriklausomybės | 


deklaracija, 
surašyta 1776 
metais Tomo 
Džefersono. 
Pirmieji skirsniai 
įkūnija amerikie- 
tiškąjį valstybės 
valdymo idealą, 
grindžiamą 
prigimtinių teisių 
teorija. 

Wasw, m the cuurse of biunas evugta, t becomes necrssary lor one people to 
dissolve the pohucal bands which have connected theim wiih another, and to assume 
among the powers oi the earth, the separate and equal stahun 1o which the laws 
af nature aud of natures Gop entita them, a decent respect tothe upimons of 
mankind requires that they should declare the causes wluch unpel them to the 
separation 

We hold these truths to he solfevident — that oll men are created equal , that 
they are endowed by their Cakaton, with certain unalienable rights , that 
these are lile, bberty. and the pursuit of happiness. That to secure these rights, 
governments are ineututed among men, denving their just powers from the consent 
uf the governed , that whenever any form of government becomes destructive of 
these ends, it 15 the right of the people to alter or to abolish it, sad to wsttute new 
govemment, laping its foundation on such principles, and organizing its powers in 
such form, as to them sball seem most likely to effoct their safety and happiness. 
Prudence, indeed, will dictate, that goveraments Jong established, should not bu 
changed for light and wansienPrauses , and, accordingly, all experience has shown 
that mankind ara more dwposed to suffer, while evils are suffernble, than to ryght 
themselves by abolishing the forms to which they are sceustomed But when a 
long iruin of abuses and usurpations, pursuing invanably the sume object, evinces 
a design to reduce them under absolute despolism, it w their right, st w their duty, 
to throw off such government, and to provide new guard» (or their futuro security 
Such has boen ie psuent „ufflerance of these colonies, and such is now the 
necessiy which constrains theim to alter their fonner systers of government The 
history of the preseni king of Great Drtaia, isa history of repeated imjuries and 
usurpanons, all having in direct object the estabhshmeri of an slsolute tyranny 
over iheso states. "To provo tha. let facts be submitted to a candid world 

Ilo has rofused his assent to laws, he mort wholesome and necessary for the 
pubhe good 

He has forbidden hi» governors tw pass laws ol immediwe srd pressing 
importance, unless suspended in their operauon uil hus assent should de Ubiained 
and when so suspended he has utterly naglected 10 attend to ther 

He has refused to pass other laws. for the accommodation of lange districts ol 
people, unless Uhuse people would relinquish ihe right of represeniation sn the 
legislature — a right inestimable to them, and formidable w Vyranis only 

He has called together legisluuvo bodies, at pluvės unusuu) ugtuinfortabir, aml 
distant from the deposnory of ther publie records, for the sale purpose of faugung 
theni intu compliance with his Mmensures 

Ho las dissolvel representatie housen, repeale:ily, tor opposing with manty 
Armness his invasions on the rights of the peuple 

He has refused, for a loug time after such dissululivan, to cause others o be 
elected ; wherehy the legislativo powers, incapable of anmihilation, huve returned 
to ihe people at large, for their exercise, tho stalu remmining, m the meantime, 
espuso:) to all the dangers of invasiun from without. and convulsions within. 

He has endeavored-to prevent tho population of these states ; fur that purpose 
obstrucing the laws for naturalizauon of foreigners, refusing to pass others to 
encourage their mugrouons hither, aud rawing the conlitions of new appropnabons 
of lands. 

He has obstructed the administration of justice, by refusing hus assent to lsws, 

He has made judges dependant on bus will alone for tho tenure of their ofices, 
and the amount and payment of their salanes 

He has erected a multitude of new offices, and sent hither wams of officers, to 
harass our people, aml eat out their substance 

He has kept among us, im ume of peace, standing armies, without tho consent 
of our legislatures. 1 

He has affectod to render the mihtary independent of, and supenor to, tbe cvi) 

He has mind with others to subject us toa juriadiebion, foren to our 
consituhon, and unacknowledged by our laws, giving his sssent to thew acta of 
pretended lexislstion 

Fur quartering large borkes of armed troops among us 

For proterting them, by a mock trial, from punishment fog any murders which 
they should commit on the inhabitants of tbese states. 

For cutting off our trade with all parts of the world 

for imposing taxes on ùs without pur consent 

For depriving us, in many cases, of the benefits of trial by jury : 

For vansporting us bryund seas, to be tned for pretended offønces : 

For abolishing ihe free system of English laws in a neighboring province, 
establishing therein an arbitrary government, and enlarging its boundaries, so as to 
rerider it at once an example and Kfiustrument for introducing the same absolut 
rule into theso colonies 

For taking away our charters, abolishing our most valuable laws, and altering 
fundamentally the forms of vur governmeuts ; 

Vor suspending our own legislatures, and declaring themselves invested with 
power to legislate fos ws 10 all caseu whatsoever. 

He has abdicated government hero, by declaring us out of his protection, and 
waging wur against us 

He has plundered our seas, ravaged our coasts, burnt our towna, and destroyed 
the lives of our people 

Me w at ihis time, iransporting large armies of foreign mercenaries to 
complete tho works of death, desolation, and tyranny, already begun, with | 
circumstances of cruelty and porfkly scarcely paralleled in tho most barbarous agea, 
and totally unworthy the head of a civilized nation- 

He has constramed our fellow-citizena, taken captive on the high seas, to bear 
arms againat their country, to become he erecutioners of thew frionde and brethren, 
or to fall Uemaclvos by their hande 

Her has ezscited domestic insurrecuons among us, and has endeavored to bring on 
ihe nhabitanta of our frontiers, the merciless Indian savages, whose known rule of 
warfare w an undistinguished destruchon of all nges, ecxes, and conditions. 

Ju every stage of these oppressions, we have petituoned for redrese in the most 
humble terms, our repealė! petiuons have been answered only by repeated injury. 

A prince wliose characters thus marked by every act which may define a tyrast 
1 infit to be the ruler of a fre» people. . 

Nor have we been wanting in attention to our British brethren. We haro warned 
them from time to time of attempts by their legislature, to extend an unwar 
rantablo junalhietion ovar'us We have reminded them of the cicumstances 
of our emigration anl settlement here. We have appealed to their nativa justico 
and magnaninuty, aml we have conjured them by the ties of our common kindred 
to disavow these Usurpaliona, wluch would inevitably interrupt our connozions and 
correspondence They, too, bave been deaf to the voice of justice and consan- 
gunity. We must, therefore, boquiesce im the necessity which denounces our 
separation, and hold them, as we hold the rest of mankind — enemies in war-—10 
pesce, fnends. ` 

We, therefore, the representauves uf tbe United States of America, in 
congress assembled, appealing lu tho Srrarur Jeoag of ihe world for tbe recttude 
of cur intenbona, do, in the name aud by tho suthority of the good people of these 
colonies, solemnly publish and declare, that these United Colonies are, and of nght 
ought to be, free and independent states — That they are absolved from all allegiance 
to the British crown, and that all political connexion between them and the state 
of Great Dotan is, sad ought to be, totally dissolved; and that, as freo and 
mdependent states, they have full power to levy war, conclude peace, contract 
alliances, estabhah commerce, and to do all other acts and things which independent 
states may of rigbt do. And for the support of this declaration, with e frm reliance 
on the protecuon of Div:ıse Proviornce we mutually pledge to esch otber owr 

Uves, our fortunes, and our sacred honor 

Kas yra utopija 


Platono „Valstybė“ buvo pirmoji utopija. 
„Utopija“ savo knygą apie idealią visuomenę 
pavadino seras Tomas Moras (1516 m.). 
Šiuolaikiniai autoriai kur kas didesni 
pesimistai. Dvi garsiausios distopijos 


(distopija — utopijos priešybė) yra Džordžo 
Orvelo „1984-ieji metai“ (parašyta 1948 
m.) ir Aldo Hakslio „Tas puikus naujasis 
pasaulis“ (1931 m.). Niekas iš tiesų nežino, 
ką reiškia pats žodis utopija, galbūt jis 
galėtų reikšti „nesamą vietą“ (gr. v — „ne“, 
topos — „Vieta“). 


Pažinti gėrį reiškia tapti geram. Gėris 
egzistuoja kaip objektyvus faktas ir gali 
būti pažįstamas protu. Kadangi žmonės 
siekia to, kas jiems geriausia, tai jie 
linksta į gėrį, o kai jį suranda, tai suvo- 
kia, kad gėris yra tai, kas gera kiekvie- 
nam. Blogis, sako Platonas, kyla veikiau 
iš nežinojimo negu iš piktos valios. 

Skaitant Platoną mums kyla įvairių 
abejonių. 


ŠIUOLAIKINIAME PASAULYJE pakan- 
ka pavyzdžių, parodančių, jog valdžia 
žmogų gadina, o absoliuti valdžia ir vi- 
siškai sugadina. Neklystantys valdovai 
gali egzistuoti filosofinėje teorijoje, tik, 
deja, ne realioje visuomenėje. 


SARGYBINIO IR GAMINTOJO santykis 
primena tėvo ir vaiko santykį, — tačiau 
iš subrendusio piliečio valstybė reikalauja 
savarankiškumo ir atsakomybės. 


PLATONO VALSTYBĖJE NĖRA KEITI- 
MOSI, nėra meno, mokslo, nepalikta vie- 
tos vaizduotei. 


PIRMOJE „VALSTYBĖS“ KNYGOJE 
Trasimachas sako: „Teisingumas yra tai, 
kas naudinga stipresniajam“. Ginčai daž- 
niausiai sprendžiami ne protu, bet jėga. 
Trasimachas yra reliatyvistas, nes tvirtina, 
kad teisus būna nugalėtojas, o kitiems be- 
lieka su juo sutikti. Jeigu teisingumas nė- 


ra visuotinis, objektyvus reiškinys, kaip 
kad manė Platonas, tai Trasimacho argu- 
mentas skamba tiesiog grėsmingai. 


Platono „Valstybė“ — vienas iš politi- 
kos filosofijos kertinių akmenų. Daugelis 
jo teiginių ir šiandien skatina rimtai susi- 
mąstyti. Ištisus šimtmečius „Valstybė“ 
veikė žmonių protus ir vaizduotę. Ji ne- 
prarado savo reikšmės ir mūsų laikais. 


Pagalvokite 


1. Ar teisingumas yra visuotinė vertybė, ar 
skirtingos visuomenės turi skirtingą teisingumo 
sampratą? Ar Dievo teisingumas skiriasi nuo 
žmonių teisingumo? Jei taip, tai kuo? 


2. Ar jūs norėtumėte gyventi Platono vals- 
tybėje? Kokios šios valstybės teigiamos ir 
kokios — neigiamos ypatybės? 

3. Ar galima sakyti, kad kai kurios Platono 


idėjos yra įgyvendintos (pavyzdžiui, švietimo ar 
valdymo srityje)? 

Didysis 
politikos 
pragmatikas 


Nikolas 
Makiavelis 


mokantis ap- 
gaudinėti, vi- 
suomet ras 

valdinių, ku- 
rie leisis ap- 
gaudinėjami.“ 


Nikolas 
Makiavelis 

Daugeliui žmonių patinka tokie posakiai, 
kaip „meilei 1r karui viskas dera“ arba 
„tikslas pateisina priemones“, — tačiau 
retas kuris jais vadovaujasi savo gyveni- 
me. Esti akimirkų, kai žmogus negali pa- 
sielgti taip, kaip jam naudinga: jį sustab- 
do dorovės normos, gyvenimo principai 
arba religiniai įsitikinimai. 

Tiesa, yra ir tokių Žmonių, kuriems, 
atrodo, visiškai nerūpi jokie principai. 
Siekdami tikslo, jie be menkiausių skru- 
pulų pasirenka priemones — kad tik 
pasiektų to, ko nori. Tokių Žmonių svar- 
biausias principas — pragmatiškas asme- 
ninės naudos siekimas. Dažnai sakome, 
kad tai makiaveliškas elgesys, ir prisime- 


name Nikolą Makiavelį, politiką bei rašy- 
toją, gimusį XV a. renesanso Florenci- 
joje. 

Makiavelis — didysis visų laikų poli- 
tikos pragmatikas. Savo pažiūras jis grin- 


Visuomenės sutartis 


Žanas Žakas Ruso (1712-1778 m.) parašė 
veikalą „Apie visuomenės sutartj, arba 
Politinės teisės principai” (1762 m.). Ruso 
gimė Ženevoje, tačiau daugelį metų gyveno 
Paryžiuje. Jo pagrindinę politikos idėją 
reikėtų apibūdinti veikiau kaip bendrąją 
valią, o ne kaip visuomenės sutartį. Ruso 


koncepcija teigia, kad visuomenėje 
kiekvienas individas paklūsta bendrajai 
valiai. Bendroji valia visuomet buvo 
vienintelė teisingo valdymo prielaida, 
visuomenės gerovės pagrindas. Ruso buvo 
demokratijos šalininkas, jis nepripažino 
karaliaus dieviškųjų teisių (įsitikinimo, kad 
karaliai skiriami valdyti Dievo valia). Ruso 
idėjos turėjo įtakos Prancūzijos revoliucijai. 


dė išimtinai asmeniniais stebėjimais bei 
patirtimi. Jos kėlė ir tebekelia tokią nuo- 
stabą ir pasipiktinimą, kad daugelis skai- 
tančiųjų Makiavelį nuoširdžiai patiki, jog 
jo raštai įkvėpti paties velnio. 


Permainingoji Fortūna 
Nikolas Makiavelis (1469-1527 m.) gimė 
ir užaugo Florencijoje, Italijoje. Jo tėvas 
buvo advokatas. Makiavelio asmenybė 
formavosi Florencijos kultūros aukso am- 
žiuje. 1498 m. jis tapo Florencijos res- 
publikos sekretoriumi ir antruoju kancle- 
riu. Dirbant šiame poste, jam tekdavo 
kaip pasiuntiniui vykti pas Prancūzijos 
karalių Liudviką XII, Šv. Romos imperi- 
jos imperatorių Maksimilianą. Makiave- 
liui teko regėti Romanijos kunigaikščio 
Čezarės Bordžos greitą iškilimą ir žlugi- 
mą, popiežiaus Julijaus II politinės intri- 
gas. 

1513 m. Florencijos respublika žlugo, 
į valdžią sugrįžo Medičių šeima. Makia- 
velis buvo išstumtas iš visuomeninio 
gyvenimo, apkaltintas suokalbiu, kanki- 
namas ir kalinamas. Paleistas iš kalėjimo, 
pasitraukė į savo dvarą. Ten ir gyveno su 
žmona ir šešiais vaikais, visą laiką skir- 
damas rašymui. Jo garsiausias veikalas 
„Kunigaikštis“, išleistas 1513 m., dedi- 

T. Hobso politikos 
Ša bob: pi ag. veikalo „Leviata- 
nas“ antraštinis 
puslapis. Hobsas 
tvirtino: mes 
suteikiame 
valstybei absoliu- 
čią galią, kad bū- 
tume jos ginami. 

„Leviatanas“ 


Tomas Hobsas 
(1588-1679) 
parašė „Levia- 
tana” 1655 m. 
Nelengva patir- 
tis (1642 m. 
Anglijos pilie- 
tinis karas, il- 
ga savanoriška 
tremtis) jam 
įkvėpė neapy- 
kantą chaosui. 
Kad įsigalėtų 
tvarka, manė 
Hobsas, žmo- 
nės turi laiky- 
tis įstatymų. 
Hobso idealas 
buvo absoliuti- 
nė monarchija. 
Visuomenės 
tikslas — at- 
sikratyti pri- 
gimtinės 
būklės — 
„Vienišumo, 
skurdo, purvo 
ir laikinumo“. 
Visuomenė yra 
kompromisas, 
verčiantis indi- 
vidą laikytis 
įstatymų; ka- 
dangi žmonės 
yra savanau- 
diški, įstaty- 
mus jiems ten- 
ka primesti 
jėga. Teisingas 
elgesys reiškia 
paklusimą 
įstatymams. 

KOKIA TURĖTŲ BŪTI VISUOMENINĖ TVARKA? 


kuojamas Florencijos valdovui Lorencui 
Medičiui (1449-1492 m.). Makiavelis vy- 
lėsi tokiu būdu įsiteikti Medičiams ir vėl 
prasiskinti kelią į visuomeninį gyvenimą, 
tačiau šios pastangos rezultatų nedavė. 

Makiavelis gyveno neramiais laikais. 
Valdovai čia iškildavo, čia vėl žlugdavo, 
vos sustiprėję ir suklestėję miestai krisda- 
vo nuo stipresniųjų kardo. Politinė padė- 
tis priminė Platono laikų Graikiją, kai 
miestai-valstybės varžėsi vienas su kitu. 

Renesanso Italijos žmonės buvo stačiai 
galvas pametę dėl sėkmės. Deivę Fortūną 
jie vaizdavosi kaip gražią moterį, kurią 
reikia užkariauti, palenkti į savo pusę. Jie 
tikėjo, kad.Fortūna lemia ir valdo visus 
įvykius, o jos niekas suvaldyti negali. To 
meto mokslininkai ir valstybės veikėjai 
stengėsi įspėti, ar žmogaus likimas pri- 
klauso nuo žvaigždžių, ar nuo jo paties, 
ar Dievas skiria žmogaus dalią, ar jis pats 
kuria savąją lemtį. 


Makiavelio knyga 
„Kunigaikštis“ — tai patarimų knyga val- 


dovui. Tokių veikalų Makiavelio laikais 
parašyta nemažai, tačiau ši knyga išsisky- 
rė tuo, kad autorius visiškai nepaisė tuo- 
metinės dorovės. Jis atvirai kalbėjo apie 
pačius negarbingiausius dalykus; jo kny- 
ga tapo klastos, apgaulės ir nepasitikėji- 
mo, politinių intrigų vadovėliu. Ypač ne- 
gailestingai Makiavelis puolė politinio 
gyvenimo moralinius pagrindus. 

Renesanso humanizmas rėmėsi dau- 
giausia Ciceronu ir kitais romėnų mora- 
listais. Ciceronas sakė, kad asmeniniai in- 
teresai turi būti aukojami visuomenės 
gerovei. Jis ragino savo skaitytojus kovo- 
ti su tironija ir kyšininkavimu, siekti 
aukščiausių ir kilniausių dalykų. Makia- 
veliui visa tai nerūpi. 

Knygoje „Kunigaikštis“ Makiavelis ra- 
šo, kad miestas gali būti respublika arba 
gali turėti valdovą; jis ketinąs aptarti ku- 
nigaikščio valdymą. Kai kurie valdovai 
paveldi sostą, o kiti užgrobia jį jėga. 

Savo patarimus Makiavelis skiria ant- 
rajai valdovų grupei. Jis tikina, kad nau- 
jiesiems valdovams padeda įsitvirtinti jų 


dorybės arba Fortūnos palankumas. For- 
tūna per daug pasitikėti neverta, kadangi 
jos malonę lengva prarasti. Vadinasi, rei- 
kia stengtis gerai valdyti ir pasirūpinti sa- 
vo saugumu, kol lydi sėkmė. „Naujųjų 
kunigaikščių padėtis nepavydėtina, — ra- 
šo Makiavelis, — Fortūna juos iškėlė, ta- 
čiau jie neturi šaknų, ir vėjas gali juos 
lengvai nupūsti.“ 

Kadangi senieji valdovai jaučiasi kur 
kas saugesni negu naujieji, pastariesiems 
reikėtų pasistengti kaip galima greičiau 
pasidaryti panašiems į senuosius. Kaip to 
pasiekti, įtaigiai ir sąmojingai mokoma 
knygoje „Kunigaikštis“. 

Štai pora tipiškų Makiavelio minčių. 


Tarp to, kaip derėtų gyventi, ir tikro gy- 
venimo plyti tokia praraja, kad jei ką 
nors padaręs žmogus nemano, jog taip ir 
turėjo būti padaryta, tai jis žengia susi- 


DIDYSIS POLITIKOS PRAGMATIKAS 


Džonas Lokas 


Džonas Lokas (1632-1704 m.) parašė „Du 
traktatus apie valstybinį valdymą“ 

(1690 m.). Loko politinės teorijos yra 
šiuolaikinės Vakarų demokratijos provaizdis. 
Daugelis jo idėjų turėjo įtakos XVIII a. 
Amerikos ir Prancūzijos revoliucijoms. Savo 
tvirtinimu „visi žmonės sukurti lygūs“ Lokas 


prieštaravo Tomui Hobsui. Lokas tikino, jog 
Hobsas supainiojo dvi sąvokas — prigimtinė 
būklė ir karo padėtis. Loko nuomone, 
valdymas turi būti grindžiamas įstatymu, 0 
ne jėga. Įstatymus kuria žmonių atstovai tų 
pačių žmonių vardu, todėl piliečiai turi 
teises, kurių apriboti negali joks valdžios 
kišimasis. Šis teiginys įtrauktas į Amerikos 
konstitucijos Teisių bilį. 


naikinimo, o ne savisaugos keliu. 
Niekas taip nežlugdo asmenybės kaip 

1789 m. 
Prancūzijos 
revoliucija buvo 
didžiulis 
perversmas: Iš 
monarcho atimta 
valdžia perėjo į 
liaudies rankas. 
Štai minia puola 
Bastiliją, kad 
išlaisvintų 
tironijos aukas. 


KOKIA TURĖTŲ BŪTI VISUOMENINĖ TVARKA? 


dosnumas. Švaistydamas turtą, tu vis tiek 
netrukus prarandi galimybę tai daryti, 
nes arba nuskursti ir užsitrauki žmonių 
panieką, arba stengdamasis išbristi iš 
skurdo tampi godus ir visų nekenčiamas. 
Kur kas geriau, kai tavęs bijo, o ne myli. 
Makiavelis tvirtino, kad valdovo tiks- 
las —- įgyti šlovės ir kartu įtvirtinti savo 
pozicijas. Siekiant šio tikslo, moralė ne 
visada yra patogus dalykas: nuolat paisy- 
damas to. ką dauguma žmonių laiko esant 
teisinga, gali labai greitai sužlugti. Ma- 
kiaveliui didžiulį įspūdį paliko neregėtas 
Čezarės Bordžos iškilimas ir itin pamo- 
kantis smukimas. Dar labiau jį sukrėtė tas 
faktas, kad popiežius Julijus II, apipylęs 
Bordžą gausiais pažadais, juos tuoj pat 
sulaužė, kai tik užsitikrino saugią padėtį. 
Jeigu valdovo tikslas — įtvirtinti savo 
valdžią, tai jam iškyla tokia problema: ką 
daryti, kad nedorai elgdamasis vis dėlto 
neatrodytum esąs niekšas. 
e Žmonės yra patiklūs ir ima viską už 
gryną pinigą; 
e Jie paiso tik išorės. 


Makiavelis rašė: „Valdovas, mokantis 
apgaudinėti, visuomet ras valdinių, kurie 
leisis apgaudinėjami“. Valdovas ne visada 
gali elgtis žmoniškai; kai kuriais atvejais 
jis privalo pasielgti kaip gyvulys. Jis tu- 
ri būti gudrus kaip lapė, negailestingas ir 
plėšrus kaip liūtas. 

Tačiau valdovas privalo leisti gerus 
įstatymus, kad užtikrintų savo paties sau- 
gumą. Ištikima kariuomenė turi jam pa- 
dėti. Makiavelis ypač pabrėžė, jog valdo- 
vui reikalingi savi pulkai, o ne samdyti 
kariai, kaip kad tuomet buvo įprasta. Ma- 
kiavelio patarimus valdovui galima api- 
bendrinti taip: daryk ne tai, ką liepia do- 
rovė, bet tai, ką diktuoja būtinybė. 

Pirmiausia žmogus privalo būti „pa- 
kankamai išmintingas, kad prisitaikytų 
prie epochos reikalavimų“. Fortūna šyp- 
sosi tik tam, kas turi daugiausia išvardy- 
tų „dorybių“. 

Makiavelio laikais mokslininkams rū- 


pėjo dvi svarbios problemos. 


e Iš klasikų paveldėta problema: ar yra 
objektyvus teisingumo matas? 


e Biblijos mintis apie Paskutinį teismą. 


Tais laikais žmonių elgesį lėmė įsitiki- 
nimas, kad už nedorus darbus, padarytus 
šiame gyvenime, jie susilauks bausmės 
po mirties. Makiavelis apvertė tuometinę 
dorovę aukštyn kojomis; jis net neužsimi- 
nė nei apie Bibliją, nei apie krikščionybę. 
Makiavelis nustebino amžininkus, nė žo- 
džio netardamas apie Paskutinį teismą, ir 
užsitraukė visuotinį pasmerkimą. 


Makiavelio „Svarstymai“ 
„Kunigaikštis“ -— tik viena iš Makiavelio 
knygų. Maždaug tuo pačiu metu jis para- 
šė „Svarstymus apie Tito Livijaus pirmąją 
dekadą“. Čia nagrinėjami kiti politikos 
aspektai. 

„Svarstymuose“ Makiavelis tvirtina, 
kad tironija arba imperinis valdymas 
trukdo miestams kilti. Kad jie klestėtų, 
reikalinga laisvė ir savivalda. Valdovai 
turėtų teikti pirmenybę respublikai, nes 
bendra gerovė visuomet svarbesnė už in- 
dividualią. Miestui, sako Makiavelis, ne- 
pakanka vieno gero valdovo, nes kai dėl 
kokių nors priežasčių tas valdovas pasi- 
traukia, tai miestas iš karto netenka geros 
valdžios. Miestui reikia tokio valdovo, 
kuris savo dorybes skiepytų masėms. Tą 
jis gali padaryti arba pats būdamas įkve- 
piantis pavyzdys, arba prievarta, jėga pri- 
versdamas žmones paklusti. Respublika 
kaip institucija turi skatinti savo piliečius 
rūpintis bendra gerove, pasinaudodama: 
e Religija, kuri įkvėptų, o jei reikia, ir 

įbaugintų žmones, kad jie siektų gėrio; 


e įstatymais, kurie priverstų piliečius tar- 
nauti bendruomenei. 


Dorybės ugdomos tinkamu auklėjimu, 
o geras auklėjimas įmanomas tada, kai 
yra teisingi įstatymai. 

Makiavelis manė, kad grynosios kon- 
stitucinės monarchijos, aristokratijos ar 


demokratijos formos iš esmės nėra stabi- 
lios, kadangi jos gina tik vienos kurios 
visuomenės grupės interesus. Šito galima 
išvengti sukuriant politinių jėgų pusiau- 
svyrą įtvirtinančią konstituciją. Tada vi- 
sos partijos pasidalytų valdžią ir galėtų 
viena kitą kontroliuoti, o „visi įstatymai, 
sukurti tam, kad sustiprintų laisvę“, būtų 
bendro susitarimo vaisius. Raginimas pa- 
dalyti valdžią gąsdino Makiavelio amži- 
ninkus, tačiau jis nesiliovė skelbęs, kad 
laisvės kaina — amžinas budrumas. Juk 
asmeninį interesą žmonės visuomet laikys 
svarbesniu už visuomenės gerovę, todėl 
„niekuomet nieko nedarys, jeigu jų nepri- 
vers būtinybė“. 

Pagaliau 1520 m. Makiavelis buvo 
įsileistas į Medičių rūmus ir gavo užsaky- 
mą — parašyti Florencijos istoriją. Kokia 
likimo ironija: kai 1527 m. Medičiai an- 
trą kartą buvo išvyti iš Florencijos, Ma- 
kiavelio vardas jau buvo susietas su jų 
režimu. Jis susirgo ir po kelių mėnesių 
mirė. 

Paversdamas ydas dorybėmis, o dory- 
bes ydomis, Makiavelis papiktino pasau- 
l}, tačiau norom nenorom tenka pripažin- 
ti, kad jis pasakė kur kas daugiau negu 
dalelę tiesos. 


DIDYSIS POLITIKOS PRAGMATIKAS 


Valstybė Naujajame Testamente 


Jėzus kalbėjo: „Kas ciesoriaus, atiduokite 
ciesoriui, o kas Dievo — Dievui“. Paulius 
rašė: „Kiekvienas žmogus tebūna klusnus 
viešajai valdžiai, nes nėra valdžios, kuri 
nebūtų iš Dievo, o kurios yra — tos Dievo 
nustatytos“. Vis dėlto dažnai iškyla 
klausimas, ar krikščionis pirmiausia turi 
paklusti Dievui, ar žmonėms? 

Neretai krikščionims tenka spręsti ir 
tokią problemą: ar būti geru krikščioniu yra 
tas pat, kas būti geru piliečiu? Kai kuriose 
pasaulio šalyse šis klausimas itin skaudus. 


Pagalvokite 


1. „Meilei ir karui viskas dera.“ Ar galima 
gyvenime vadovautis šiuo posakiu? 


2. Kaip manote, ką Makiavelis būtų parašęs 
apie Paskutinį teismą, jeigu būtų tekę apie ji 
rašyti? 


3. Ar moralė gali būti politikos pagrindas? 


Klasių kova 


Karlas 
Marksas 


„Žmogaus 
sąmonė kinta 
kaskart, kai 
pasikeičia jo 
materialinės 
egzistencijos 
sąlygos.“ 


Karlas 
Marksas 


Pažangos idėja yra įaugusi į mūsų sąmo- 
nę. Mes tikime, kad pasaulis tobulėja, o 
ne priešingai; istoriją įsivaizduojame kaip 
tiesų kelią, kuriuo keliaujame vis pirmyn. 
Praeityje žmonės manė, kad istorija juda 
ratu arba visai nekinta. Istorija kaip tiesė 
— tai tik viena iš daugelio istorijos pro- 
ceso sampratų. 

Bet kas gi stumia istoriją pirmyn, ar ši 
linija Kur nors baigiasi? Ar įmanoma su- 
kurti tobulą visuomenę? Jei taip, tai ko- 
kia ji turėtų būti? Ar tai šviesi svaja, ar 
šiurpus košmaras? 

Karlas Marksas manė, kad istorija juda 
pažangos keliu, o jos tikslas — tobula 
komunistinė visuomenė. Jo idėjos taip 
paveikė pasaulio raidą, jog dar neseniai 
keturi iš dešimties mūsų planetos gyven- 


tojų buvo vadinamosios marksistinės vi- 
suomenės nariai. Ir argi ne paradoksalu: 
Marksas buvo tapęs religine figūra, o jo 
raštai — įgavę šventųjų knygų statusą. 
Markso darbai padėjo atsirasti šiuolai- 
kinei sociologijai, paveikė istorijos tyri- 
mus ir padarė didelę įtaką filosofijai, li- 
teratūrai, menui. 
Yra trys pagrindiniai marksizmo ele- 
mentai: 
e Filosofijos sistema; 
e Ekonominė teorija; 


e Etika. 


Marksas rašė, jog „filosofai tik įvairiai 
aiškindavo pasaulį, bet reikalas tas, kad jį 
reikia pakeisti“. Markso sekėjai ėmėsi 
įgyvendinti šiuos jo žodžius. 


Marksas ir jo filosofija 

Karlas Marksas (1818-1883 m.) gimė Vo- 
kietijos mieste Tryre pasiturinčioje, vidu- 
rinei klasei priklausančioje šeimoje. Tai 
buvo į protestantizmą atsivertusių žydų 
šeima. Marksas studijavo Bonos ir Berly- 
no universitetuose, apgynė filosofijos 
daktaro disertaciją. Tačiau jis nesiekė 
akademinės karjeros, tapo žurnalistu ir 
bendradarbiavo kairiosios orientacijos 
spaudoje, buvo vienas laikraščio „Rhei- 
nische Zeitung“ redaktorių. Vėliau vy- 
riausybė jo laikraštį uždraudė. Marksas 
susituokė su savo vaikystės dienų myli- 
mąja ir išvyko į Paryžių. Ten 1843 m. su- 
sipažino su Frydrichu Engelsu. Užsimez- 
gė visą gyvenimą trukusi jų draugystė. 
Po 1848 m. Europos revoliucijų pralai- 
mėjimo Marksas su šeima persikėlė į 
Londoną, kur gyveno iki savo dienų pa- 
baigos. 

Iš pradžių Marksai skurdo, tačiau 
Engelso finansinė parama, savaitiniai 
straipsniai laikraščiui „New York Tribu- 
ne“ bei žmonos gautas palikimas padėjo 
šeimai išsiversti. 1864 m. įkurtas Pir- 
masis internacionalas (Tarptautinė darbi- 
ninkų asociacija), o 1867 m. pasirodė 
didžiulio veikalo „Das Kapital“ („Kapi- 
talas“) pirmasis tomas. Marksas ypač iš- 
garsėjo aštuntajame dešimtmetyje, kai 
„Kapitalas“ buvo išverstas į prancūzų, ru- 
sų bei anglų kalbas. 1883 m. Marksas su- 
sirgo bronchitu ir mirė. Kitus „Kapitalo“ 
tomus parašė Engelsas, baigęs šį veikalą 
likus metams iki mirties (mirė 1895 m.). 

Dar studijuodamas Berlyne, Marksas 
atkreipė dėmesį į tai, jog to meto filoso- 
fijoje vyrauja Hėgelio (1770-1831 m.) 
idėjos. Hėgelis tikėjo, jog istorija yra me- 
tafizinis tobulėjimo procesas. Jaunahėge- 
lininkiai, Hėgelio sekėjai, manė, jog šis 
procesas, arba dialektika, yra žmogaus są- 
monės istorija. Ji atspindi, kaip sąmonė 


vaduojasi iš iliuzijų, trukdančių jai pažin- 
ti pačiai save ir išsilaisvinti. 

Hėgelio filosofijoje akcentuojamos ke- 
lios esminės idėjos, kuriomis vėliau pasi- 
naudojo kiti filosofai, tarp jų ir Marksas. 
Štai šios idėjos: 

e Istorija yra procesas; 


e Įvykius galima sisteminti, vadinasi, is- 
torija yra prasminga ir tikslinga; 


e Kaita yra pažanga; 
e Optimizmas. 


Iš esmės Hėgelio sistema jau pranašau- 
ja evoliucijos teoriją — galbūt reikšmin- 
giausią XIX a. teoriją. 

Marksas nemažai Hėgelio filosofijos 
elementų įtraukė į savo teoriją, metafizi- 
ką pakeisdamas ekonomika, o tautas — 
klasėmis. Proto ar dvasios istorija jam ta- 
po klasių kovos istorija. 

„Iki šiol egzistavusi visuomenės istori- 
ja yra klasių kovos istorija“, — rašė 
Marksas „Komunistų partijos manifeste“. 

Savąjį filosofavimo metodą Marksas 
pavadino dialektiniu materializmu. Istori- 
jos proceso tikslas — beklasė visuomenė. 
Pradėdamas kurti savo teoriją, Marksas 
manė, jog didžiausia žmonių protus pa- 
vergianti iliuzija yra religija, — ją Mark- 
sas vadino „liaudies opiumu“. Vėliau jis 
padarė išvadą, kad didžiausia grėsmė 
žmogaus laisvei kyla iš ekonomikos. 


Markso ekonominė teorija 

Marksas tvirtino, kad visuomenė kinta 
keičiantis jos ekonominiams pagrindams. 
Argi reikia ypatingos intuicijos suvokti, 
kad žmogaus idėjos, požiūriai ir sampra- 
tos, vienu žodžiu, žmogaus sąmonė kinta 
kaskart, kai pasikeičia jo materialinės eg- 
zistencijos sąlygos, socialiniai ryšiai, so- 
cialinis gyvenimas? 

Feodalizmas užleido vietą kapitalizmui 
tada, kai įvyko pramonės revoliucija. 
Dvarininkus ir baudžiauninkus pakeitė sa- 
vininkai ir darbininkai. Neišvengiamai ir 
kapitalizmas turės užleisti vietą socializ- 


Marksas, Dievas 
ir žmogiškoji prigimtis 


Marksas teigė, kad visuomenė formuoja 
žmogaus prigimtį, o ne priešingai. Vadinasi, 
pakeitus visuomenę, pasikeis ir žmogaus 
prigimtis, o kartu išnyks visuomenės ir 
žmogaus problemos. Markso požiūris iš 
esmės materialistinis. Jis tikėjo, kad 
egzistuoja tik materija — kūnai. Vadinasi, 
žmogus negali turėti sielos ar dvasios. 

Marksas tapo ateistu dar jaunystėje. Jis 
pritarė minčiai, kad tikėjimas Dievu tėra tik 
iliuzinis troškimų išsipildymas. Ateizmo 
pagrindu Marksas laikė Fojerbacho 
(1804-1872 m.) darbus. Markso nedomino 
klausimas, ar Dievas yra, ar ne, į religiją jis 
žiūrėjo tik kaip į visuomeninį veiksnį. Jis 
vadino religiją „liaudies opiumu“ ir sakė, kad 
ji suteikia žmogui laimės iliuziją, bet ne 
tikrą laimę. Religija skatina žmogų rūpintis 
pomirtiniu gyvenimu užuot bandžius keisti 
dabartinį. 

Marksas rašė: „Religijos kritiką galima 
baigti mintimi, kad žmogui aukščiausioji 

"esybė yra žmogus...” Jam atrodė, jog 
nusikratę Dievu daugiau dėmesio galėsime 
skirti žmogui. Tačiau ar žmonių troškimas, 
kad Dievas būtų, jau savaime įrodo, kad 
Dievo nėra? Markso ateizmas tebuvo jo 
asmeniškas tikėjimas. Jis pirma tapo 
ateistu, o tik paskui filosofu. 

Nors Marksas daugeliu atvejų tiksliai 
atskleidė religijos poveikį visuomenei, į 
klausimą, ar Dievas yra, ar ne, jis savo 
filosofija neatsakė. 


mui — galutinei visuomenės raidos for- 
mai. „Ne sąmonė lemia būtį, — rašė 
Marksas, -— o būtis — sąmonę.“ 

Visa istorija buvo klasinių susirėmimų 
istorija; kiekviena nauja visuomenė etikos 
požiūriu pranašesnė už ankstesnę. Kai. iš- 
nyks klasės, išnyks klasių konfliktas, -- 
tada pasibaigs ir istorija. 

Marksas skyrė tris klases: 

e Kapitalistai, valdantys ar kontroliuo- 
jantys gamybos priemones; 


e Darbininkai, priversti priklausyti nuo 
savininkų, kad gautų darbo; 

Komunizmas pa- 
gimdė ypatingą 
meno formą — 
politinį plakatą. 
Vyraujanti pla- 
katy tema — 
tarptautinis dar- 
bininkų judėjimas. 


Apačioje: 1917 
m. Petrogradas, 
Žiemos rūmų 
šturmas. Tai 
lemiamas bolše- 
vikų revoliucijos 
momentas. Pusėje 
žemės rutulio 
revoliucija įtvirtino 
komunizmą kaip 
valdymo formą. 
Tik dabar mark- 
sizmo-leninizmo 
viešpatavimui 
ateina galas. 

e Vidurinė klasė — smulkūs verslinin- 
kai, laisvųjų profesijų atstovai, tarnau- 
tojai. 

Markso nuomone, tokią klasinę visuo- 
menės struktūrą lemia santykis su gamy- 
bos priemonėmis, t.y. grynai ekonominis 
santykis. 

Marksas teigė, kad darbas yra „Žmo- 
gaus gyvenimo esmė“, tačiau darbininkai 
yra atskirti nuo savo pačių esmės, „susve- 
timėję“ patys su savimi, kadangi tai, ką 
jie pagamina, pasisavina kiti. Darbininkai 
labiausiai kenčia dėl atskirtumo nuo savo 
žmogiškosios esmės. Pramonė, kuri turėtų 
pagerinti darbininkų gyvenimą, iš tiesų 
tik dar labiau jį apsunkina, kadangi toks 
darbas juos dehumanizuoja. Jis skiepija 
tam tikrą fetišizmą, kai daikto vertė pra- 


112 


noksta žmogaus vertę. Darbo produktas 
tampa garbinimo objektu. 

Kapitalizmas, sakė Marksas, siūlo dar- 
bininkui neteisėtą sandėrį, niekuomet ne- 
atnešiantį pelno. Šį teiginį pagrindžia jo 
ekonominė teorija. 

e Darbo vertės teorija: kad išgyventų, 
darbininkas parduoda savo darbo jėgą. 


e Pridedamosios vertės teorija: kapitalis- 
tas pelningai parduoda pagamintą pro- 
duktą ir gauna kur kas daugiau pinigų 
negu sumoka darbininkui. 


e Kapitalo koncentracija: kapitalas, sako 
Marksas, yra sukauptas darbas. Už iš- 
dirbtas valandas darbininkas gauna at- 
lyginimą, atitinkantį produkto maino- 
mąją vertę, o vartojamoji vertė, pinigai 
už parduotą prekę (t.y. darbininko pa- 
gamintą produktą) atitenka kapitalistui. 


Kapitalistai nori, kad būtų aukštos kai- 
nos ir maži atlyginimai, o darbininkai — 
kad būtų žemos kainos ir dideli atlygini- 
mai. Vadinasi, konfliktas neišvengiamas, 
ir todėl Marksas pranašavo revoliuciją. 
Kritikos ginklas, suprantama, negali pa- 
keisti ginklų kritikos. Materialią jėgą tu- 
ri nuversti materiali jėga. 

Kapitalizmo problemos sprendimas 
labai paprastas — komunizmas. Komu- 
nizmas panaikins atlyginimus ir privačią 
nuosavybę, sukurs beklasę lygiateisių 
žmonių visuomenę. Ji įstengs patenkinti 
visų poreikius. Nebebus armijų, išnyks 
išnaudojimas, žmonės dirbs visų gerovei. 
Marksas tikėjo, kad revoliucija yra neiš- 
vengiama. Būsimoji visuomenė laikysis 
principo „Iš visų pagal sugebėjimus, 
kiekvienam pagal poreikius“. 

Marksas buvo optimistas. Svarbiausias 

jo etikos tikslas — žmogaus laisvė. Jis 
matė, kad mašinų amžiuje Žmogus yra vi- 
siškai nuvertintas, ir ilgėjosi humaniškos 
laisvų ir lygiateisių Žmonių visuomenės. 

Markso utopija niekuomet nebuvo įgy- 
vendinta, 0 jau mažiausiai -— tose šalyse, 
kurios vadinosi marksistinės. Iš tikrųjų ne 
vienas visuomenės tyrinėtojas pasakytų, 
kad būtent kapitalistinėse šalyse kai kurių 
socialistinių reformų įgyvendinimas (pro- 
fesinių sąjungų steigimas, socialinės ap- 
saugos sistemos įdiegimas, rūpinimasis 
visuotine gerove) leido sukurti daug žmo- 
niškesnę visuomenę. 

Marksas pranašavo, kad kapitalistinėje 
visuomenėje turtuoliai turtės, o vargšai 
vis labiau skurs, kol įvyks revoliucija. 
Tačiau iš tikrųjų daugelyje kapitalistinių 
šalių darbininkų gyvenimo lygis nuolat 
kyla. 


Markso teorijos kritika 

Marksas parodė, kad ekonominės jėgos 
lemia visuomenės politiką, religiją, filo- 
sofiją. Jo požiūriu, jokios idėjos neegzis- 
tuoja savaime ir neturi jokio antgamtiško 
pagrindo. 

Markso samprotavimai apie vartotojiš- 
ką visuomenę yra naudingi, nes taikliai 
parodo, kaip dažnai užuot patys valdę ka- 
pitalizmą Žmonės leidžiasi jo valdomi. 
Tačiau keletas klausimų taip ir liko neat- 
sakyta. 


e Ar klasinė, hierarchiška visuomenės 
struktūra yra natūralus dalykas? „Val- 
dovai“ ir „valdiniai“ egzistuoja ir gam- 
tos pasaulyje. Ar galime tarti, kad ne- 
lygybę sukūrė žmonių visuomenė? 


e Ar tikrai žmonės gali kovoti dėl įsiti- 
kinimų, visiškai nepaisydami savo kla- 
sės interesų? 


e Ar Žmogiškoji prigimtis tikrai yra to- 
kia lanksti, kaip manė Marksas? Ar 
mus formuoja vien tiktai visuomenė, 
ar veikia dar ir kitos jėgos? 


Marksas visą dėmesį sutelkė į klasių 
kovą ir visiškai nenagrinėjo procesų, 


vykstančių klasių viduje. Jis buvo didis 
internacionalistas („Darbo Žmonės neturi 
tėvynės“) ir visai neatsižvelgė į asmeny- 
bės bei tautos potencijas. 

Markso darbai įkvėpė milijonus. Jie 
pakeitė pasaulį. Tik tie pokyčiai tikriau- 
siai ne visada buvo tokie, kokių tikėjosi 
pats Marksas. 


Pagalvokite 


1. Kaip manote, ar tikrai visuomenė formuoja 
jūsų idėjas? Jeigu taip, tai kokiu būdu? 


2. Kokių, jūsų nuomone, reikia politinių 
reformų, kad visuomenė taptų tobulesnė? 
Patys parašykite „Manifestą“, iškeldami savus 
kriterijus. 


3. Marksas sakė, kad jei žmogus laimingai 
gyvena nedideliame name, o greta kaimynas 
pasistato didesnį, tai ir jis būtinai užsimanys 
turėti didelį namą. Netgi kai turime visko 
pakankamai, visuomenė verčia mus norėti 
daugiau. Ką jūs apie tai manote? Ar galite 
įsivaizduoti tokią visuomenę, kur kiekvienas 
visko turi pakankamai? 


Ar Žmogus — visų daiktų 
matas? 


HUMANIZMAS 


Kaip jūs apibūdintumėte amžių, kuriame 
gyvenate? Tai pažangos amžius ar nuo- 
smukio amžius? Vilčių amžius? O gal ne- 
vilties ir iliuzijų žlugimo amžius? Mokslo 
ar pomokslinis amžius? 

Kartais istorikai vartoja amžiaus sąvo- 
ką, kalbėdami apie kultūrinį sąjūdį, nusa- 
kydami kurio nors laikotarpio Žmonių 
mąstyseną ir veiklos būdus. Jie sako: pro- 
to amžius, revoliucijų amžius, „tamsieji 
amžiai“. O šiaip amžius tėra tik tam tik- 
ras laiko tarpas. 

Pirmoji Europos viduramžių pusė 
(maždaug nuo 500 iki 1000 metų) gali 
būti vadinama „tamsiaisiais amžiais“. Tai 
buvo laikas, kai žlugo Roma (410 m.), o 
barbarų antpuoliai skaldė ir griovė Vaka- 
rų Romos imperiją. Iš šiaurės ją puldinė- 
jo norvegai ir danai, o iš pietų pusės — 
per Ispaniją besiveržiantys musulmonai. 
Šiais neramiais laikais filosofijai ir visai 
praeities kultūrai iškilo sunykimo grėsmė. 
Tiesa, dar buvo studijuojama teologija, 
daugiausia vienuolynuose, todėl ji ir va- 
dinama „vienuolių teologija“. 

1000-ųjų metų išvakarėse didžiulė 
žmonių minia susirinko Romoje ir ėmė 
laukti pasaulio pabaigos. Popiežius Sil- 
vestras II palaimino minią ir liepė skirs- 
tytis. Pasaulio pabaiga taip ir neatėjo. Jos 
vietoje XI a. prasidėjo mokslo atgimimas. 
„Tamsiaisiais amžiais“ apsikrikštijo seną- 
ją Romą puldinėję barbarai. Gyvenimas 
tapo ramesnis, atsirado vilties, kad Vaka- 
rų civilizacija bus atgaivinta. Teologai 
ėmėsi spręsti tikėjimo (teologijos) ir pro- 
to (filosofijos) santykio problemą. | 

Viduramžių mąstytojams proto ir tikė- 
jimo harmonija buvo svarbiausia svarsty- 


mų tema. Teologijos filosofija buvo vadi- 
nama scholastine teologija, arba scholas- 
tika. Scholastika — tai objektyvus inte- 
lektualinis pažinimo problemų tyrimas, o 
ne religinė praktika, susijusi su dvasiniu 
vienuolyno gyvenimu. 

Apie 1500 m. popiežiaus valdžia 
krikščioniškajame Vakarų pasaulyje atro- 
dė nepajudinama. Bažnyčia sukaupė pa- 
sakiškus turtus, naudojosi neginčijamų 
autoritetu. Tačiau greitai ją sudrebins pro- 

testantiškoji reformacija. Reformacijai ke- 
lią tiesė daugelis veiksnių. Vienas jų — 


humanizmo pasaulėžiūra. 


Humanizmo 
iskilimas 


Erazmas ir 
renesansas 


„Trokštu re- 
gėti, kaip ar- 
tojas versda- 
mas vagą 
p sau iš 
ventojo 
Rašto, o au- 
dėjas jį niū- 
niuoja pritar- 
damas 
šaudyklės 
dūzgimui.“ 


Deziderijus 
Erazmas 


AR ŽMOGUS — VISŲ DAIKTŲ MATAS? 


Mikelandželas, jau 
būdamas 
aštuoniasdešim- 
ties metų, kūrė 
„Pietą“ savo 
antkapiui. Ji liko 
nebaigta. Tai 
būdingas 
renesanso kūrinys, 
atspindintis 
religinę temą — 
mirusio Kristaus 
nešimą į kapą — 
ir grynai žmogišką 
paties menininko 
mirties temą. 


Humanizmo iškilimas 

XVI a. humanizmo neturėtume painioti 
su šiuolaikiniu agnostiniu ir ateistiniu hu- 
manizmu. Vėlyvaisiais viduramžiais Pie- 
tų Europoje atgijo susidomėjimas klasiki- 
niu Graikijos ir Romos palikimu. Tai 
buvo renesansas. 

Kaip 1860 m. yra pasakęs istorikas Ja- 
kobas Burkhartas, renesansas — tai dva- 
singųjų asmenybių amžius. Nuo XIV a. 
vidurio Italijos ir kitų šalių mokslininkai, 


menininkai ir literatai būrėsi į grupes, 
bandė naujomis išraiškos priemonėmis 
perteikti naujosios epochos patirtį. Tai 
buvo atbudimo, atgimimo amžius, pava- 
dintas prancūzišku žodžiu renaissance. 

Šiuo laikotarpiu atgaivinta daugelis 
klasikinių meno formų. 


SKULPTŪRA. Mikelandželo „Bakchas“ 
buvo toks tobulas klasikinio stiliaus seki- 
mas, kad kurį laiką jis laikytas antikiniu 
originalu. Donatelas specialiai vyko į Ro- 
mą studijuoti klasikinės senovės. Apie 
1500 m. Italijoje klasikinių skulptūrų ko- 
lekcionavimas buvo laikomas geru tonu. 


ARCHITEKTŪRA. Filipas Bruneleskis 
(1377-1446 m.) ir Donatas Bramantė 
(apie 1444-1514 m.) keliavo į Romą pa- 
sižiūrėti klasikinių statinių ir jų matuoti. 
Koliziejaus, Panteono, Marcelo teatro 
proporcijomis naudotasi atgaivinant klasi- 
kinės architektūros principus. 


LITERATŪRA, MOKSLAS. Marsilijus 
Fičinas (1433-1499 m.) išvertė visus Pla- 
tono dialogus, daug kitų graikų veikalų, 
tarp jų ir neoplatonikų raštų. Vėl imta 
vartoti klasikinę lotynų kalbą. Daugelis 
komentatorių griežtai kritikavo viduram- 
žiais vartotą lotynų kalbą, ją laikė tikro- 
sios lotynų kalbos parodija. Atgaivintos 
ir pagrindinės romėnų literatūros formos: 
komedija, epas, tragedija. 


Viduramžiais filosofai daugiausia mąstė 
apie Dievą ir pomirtinį gyvenimą. Tomas 
Akvinietis atvėrė kelią diskusijai prigim- 
ties ir malonės tema. Akviniečio požiū- 
riu, žmogus yra puolęs, tačiau jo intelek- 
tas — ne. Todėl intelektualinis, proto 
gyvenimas gali būti autonomiškas. Taip 
susiformavo natūralioji teologija, plėto- 
jama remiantis proto argumentais ir 
grindžiama jau ne vien dieviškuoju ap- 
reiškimu. Akvinietis nutiesė kelią huma- 
nistiniam renesansui. Vis daugiau mąs- 
tytojų kreipė žvilgsnį į Žmogų ir jo 
santykį su materialiuoju dabarties pasau- 


liu, vis mažiau buvo akcentuojamas Die- 
vas ir praeitis. Meno srityje, ypač tapybo- 
je, šiuos pasaulėžiūros pokyčius atitiko 
perspektyvos atsiradimas. 

Florencijos sinjoras Kozimas Vyresny- 
sis mirė 1464 m. Jis vienas pirmųjų ak- 
centavo Platono filosofijos svarbą. Tomas 
Akvinietis atgaivino Aristotelio tradiciją, 
o Kozimas pradėjo skleisti neoplatoniz- 
mą. Prisiminkite, kad platonizmas orien- 
tuotas į dangiškąją sritį (universalijos, ab- 
soliutas, Dievas ir malonė), o Aristotelio 
filosofija — į žemiškąją (partikuliarijos, 
gamta, visata, realusis pasaulis). Pagrindi- 
nė antikinės filosofijos problema buvo 
vienio ir daugio santykis. Gamta, pojūčių 
pasaulis pasižymi didžiule įvairove ir kai- 
ta, — kaip tad įmanoma surasti pasaulio 
vientisumo principą? Kaip atskleisti am- 
žinąją tikrovę, slypinčią po daugybe kin- 
tančių fizinio pasaulio pavidalų? 

Ši problema rūpėjo Leonardui da Vin- 
čiui (1452-1519 m.). Jis matė, kad gry- 
nasis protas vadovaujasi matematine logi- 
ka, tačiau matematika yra susijusi tik su 
partikuliarijomis (konkretybėmis), bet ne 
su universalijomis. Da Vinčis buvo žmo- 
gus, suvokęs vientiso mąstymo būtinybę. 
Pasakojama, jog jis mirė visiškai nusivy- 
lęs, nes jam nepavyko įgyvendinti savo 
svajonės — sukurti vientisos pažinimo 
sistemos. Da Vinčis gyveno tokiais lai- 


HUMANIZMO IŠKILIMAS 


kais, kai universalijos jau priklausė praei- 
čiai, o filosofija vis labiau gramzdino jas 
praeitin, daugiausia dėmesio skirdama 
žmogaus protui, gamtai ir konkrečioms 
tikrovės apraiškoms. 


Krikščioniškasis humanizmas 
Didžiosios permainos vyko Pietų Europo- 
je. Šiaurėje humanizmas buvo grynai 
krikščioniškas. Jo idėjinis vadas buvo 
Deziderijus Erazmas Roterdamietis, gyve- 
nęs apie 1466-1536 m. 

Erazmas buvo neteisėtas olandų dvasi- 
ninko sūnus. Jaunystėje jis įgijo solidų 
klasikinį išsilavinimą ir bjaurėjosi scho- 
lastika. Viduramžiais scholastinę teologiją 
kūrė mokytojai profesionalai specialiai 
vienuolynų mokykloms ir universitetams. 
Didžiausias scholastikos autoritetas — 
Tomas Akvinietis. 

Erazmo nuomone, scholastų sistemos 
žmogaus dvasios nepatobulino. Išganymo 
istoriją jis aiškino kaip auklėjimo proce- 
są, vadovaujamą dieviškosios išminties. 
Jis ieškojo ir rado Biblijos paralelių Pla- 
tono bei Cicerono raštuose. Erazmas ma- 
nė, kad klasikinė nearistoteliškoji filoso- 
fija, studijuojama kartu su Šventuoju 
Raštu, yra tikrasis žmonijos tobulėjimo 
kelias. 

Erazmas ne tik kritikavo bergždžias 
scholastų pastangas. Jis paskelbė satyri- 

Popiežius Julijus II 
iš prastai 
pagarsėjusios 
Bordžų giminės — 
pats tipiškiausias 
„renesanso 
popiežius“ Julijus 
Il buvo didis 
menų globėjas — 
tai jis užsakė 
Mikelandželui 
Siksto kapelos 
plafono freskas. 
Tačiau jis 
neįstengė 
atsiliepti į 
dvasinio 
atsinaujinimo 
kvietimą, vis 
garsiau aidėjusį 
per Europą. 


nių veikalų, nukreiptų prieš Bažnyčios 
išsigimimą, išjuokiančių skandalingą kle- 
ro gyvenimą bei absurdišką vienuolynų 
tvarką. 

Gal būtų geriausia tylutėliai prasmukti 
pro teologus... Jie puola mane su šešiais 
šimtais argumentų versdami išsižadėti to, 
ką aš tikiu, o jeigu nesutiksiu, jie bemat 
apšauks mane eretiku... Tie, kuriems nu- 
sišypsojo laimė būti arti jų, paprastai 
vadinami „tikinčiaisiais“ arba „vienuo- 
liais“, — šie pavadinimai gerokai klaidi- 
na, nes dauguma tokių „tikinčiųjų“ labai 
toli nuo tikrojo tikėjimo. 

Erazmas buvo garsiausias savos epo- 
chos mokslininkas, krikščionis humanis- 
tas, tikėjęs, jog geriausias būdas refor- 
muoti Bažnyčią — grįžti prie šaltinių, 
hebrajiškosios ir graikiškosios Biblijos 
bei ankstyvųjų Bažnyčios Tėvų. Jis iš vi- 
sos širdies stengėsi šiuos šaltinius pada- 
ryti prieinamus kuo didesnei auditorijai. 
Jis sakė, kad ir dvasininkus, ir pasaulie- 
čius būtina mokyti krikščioniškosios filo- 
sofijos. 

Erazmas buvo nepailstantis rašytojas. 


1509 m. jis parašė „Pagiriamąjį Žodį 
kvailybei“. Ši knyga dedikuota jo bičiu- 


liui Tomui Morui, Erazmas ją ir parašė jo 
namuose. Tai vienas populiariausių Eraz- 
mo kūrinių — šmaikšti satyra, nukreipta 
prieš vienuolius ir teologus. Anksčiau pa- 
teikta citata, kalbanti apie Bažnyčios nu- 
tolimą nuo tikrosios savo paskirties, lei- 
džia susidaryti įspūdį apie kūrinio stilių. 


1516 m. Erazmas parengė pirmąjį Naujo- 
p Testamento leidimą, kuriame šalia 
graikiškojo originalo pateikiamas ir verti- 
mas į lotynų kalbą. Jis norėjo, kad Bibli- 
ją galėtų skaityti kiekvienas, ne tik kuni- 
gai ir teologai: „Prisiekiu Dievu, trokštu 
regėti, kaip artojas versdamas vagą gieda 
sau iš Šventojo Rašto... Trumpai tariant, 
aš norėčiau, kad visas krikščionių bendra- 
vimas vyktų per Šventąjį Raštą“. 


1517 m. paskelbtas anoniminis kūrinys 
„Julijus, neįsileistas į dangų“. Erazmas 
neigė esąs šio satyrinio dialogo autorius. 
Kūrinyje pasakojama, kaip buvęs popie- 
žius Julijus II po mirties ateina prie dan- 
gaus vartų, tačiau niekas jo neįsileidžia. 


Erazmas tapo krikščioniškojo humanizmo 
teologu. Šią doktriną jis išdėstė kūrinyje 
„Kristaus kario vadovas“ (1518 m.) 


Kadangi humanizmas paprastai apibrė- 
žiamas naudojantis žmogaus orumo sąvo- 
ka, tai Erazmą galime laikyti tikru huma- 
nistu, nes jis tikėjo laisva žmogaus valia 
bendraujant su Dievu. Šis Erazmo požiū- 
ris prieštarauja antihumanistiniam Marty- 
no Liuterio įsitikinimui, jog puolęs žmo- 
gus tėra vergas, jis nebepajėgia daryti 
gera, vadinasi, ir jo valia nėra laisva. 
Liuteris buvo auklėjamas scholastinės te- 
ologijos dvasia ir humanizmo įtakos be- 
veik nepatyrė. 

Erazmo poveikį idėjų istorijai reikėtų 
panagrinėti kur kas išsamiau. Humanizmo 
ir teologijos jungtį, tokią svarbią pirmai- 
siais dviem XVI a. dešimtmečiais, Eraz- 
mas įkūnijo daug ryškiau negu bet kuris 
kitas renesanso epochos mąstytojas. 

Erazmas siekė taikiai reformuoti Baž- 


nyčią. Jo satyriniai raštai, nukreipti prieš 
Romos korupciją, netruko pasiekti taiki- 
nį. 1527 m. Erazmo mokymas uždraustas, 
o 1559 m. visi jo kūriniai įtraukti į 
„Draudžiamųjų knygų indeksą“. Tam tik- 
ra prasme Erazmas padėjo protestantiško- 
sios reformacijos pagrindus. Ne veltui sa- 
koma: „Erazmas padėjo kiaušinį, iš kurio 
išsirito Liuteris“. 


Q 


Pagalvokite 


1. Koks renesansas, jūsų manymu, reikalingas 
mūsų laikais? Grupėse sukurkite programą, 
numatančią visuomenės pokyčius. Kokias 
praeities vertybes, įsitikinimus ir žmonių 
sugebėjimus jūs būtumėte linkę išsaugoti? 

2. Kaip Erazmas derino teologiją ir humanizmą? 
Kaip manote, ar jam tai pavyko? 


3. Kokių problemų iškyla ir kokių atsiranda 
galimybių, kai žmogaus protas imamas laikyti 
tiesos matu? 


HUMANIZMO IŠKILIMAS 


Reallstinė tapyba 


Nyderlandų tapytojas Janas van Eikas 
(1390-1441 m.) yra nutapęs nedidelę 
miniatiūrą. Joje vaizduojama Jėzaus krikšto 
scena, tačiau šiai scenai skirta tik labai 
maža paveikslo erdvės dalis. Miniatiūroje 
dominuoja gamta — upelis, tikra pilis, 
kalvos, namai. Svarbiausia drobėje — 
peizažas. ) 

1465 m. Filipas Lipis (1406-1469 m.) 
nutapė Mergelės Marijos paveikslą. Dar 
netolimoje praeityje, kai didžiausias dėmesys 
buvo skiriamas dangiškiesiems dalykams, 
menininkai vaizduodavo Mariją simboliškai, 
tokiu būdu reikšdami pagarbą jos šventumui. 
Lipio „Madona“ visiškai kitokia. Gamtos 
fone jis nutapė dailią merginą, laikančią 
rankose kūdikį. Tačiau tai dar ne viskas. 
Mergina, kurią jis nutapė, buvo jo mylimoji, 
ir visa Florencija tai žinojo. Dar prieš keletą 
metų niekas nebūtų išdrįsęs taip pasielgti. 

Frydrichas 
Nyčė 


„Ar gali būt 


Kai skaitote Nyčę, staiga pajuntate esą 
užvaldyti džiugios, vitališkos intelektua- 
linės energijos, spinduliuojančios iš kiek- 
vieno knygos puslapio. Jis skandalingai 
išgarsėjo savo kandumu ir nenuolaidumu, 
ypač kalbėdamas tokiomis pavojingomis 
temomis, kaip karas, moteris, tauta. Ny- 
čei būdingas polinkis griežtai vertinti; 
gvildendamas bet kurią problemą, jis aiš- 
kiai sako „taip“ arba „ne“, priima arba at- 
meta be išlygų. 


Galios pranašas 

Frydrichas Nyčė gimė 1844 m. spalio 15 
d. Rekene, netoli Leipcigo, liuteronų šei- 
moje. Jau Pforto gimnazijoje išryškėjo jo 
ypatingi gabumai. 1864 m. Nyčė įstojo į 
Bonos universitetą, o po dvejų metų per- 
sikėlė į Leipcigą. Dvidešimt ketverių me- 
tų pakviestas į Bazelio universitetą dėsty- 
ti klasikinės filologijos. Jam net nereikėjo 
rašyti kvalifikacinio darbo — daktaro 
laipsnį Nyčė gavo už savo studentiškus 


didingas tas, Nyčė — poetas, mąstytojas, filosofas. |} darbus. Bazelyje jo kolega buvo istorikas 
kuris nejau- klausimą, ar yra Dievas, jis atsakė kate- Jakobas Burkhartas, o netoliese gyveno 
Čia turįs | goriškai: „Ne“. kompozitorius Richardas Vagneris. 
pakankamai henaa aa ai Gió TUFE 

logos Ir Profesoriaus postą Nyčė gavo 1870 
saliba sukati m., 0 po devynerių metų dėl silpnos svei- 
didį skaus- katos atsistatydino. Liga jį persekiojo vi- 
mą?“ są likusį gyvenimą. Biografai nesutaria, 


Frydrichas 
Nyčė 


Ši renesanso Ibikų 
skulptūrinė grupė, 
graikų originalo 
imitacija, 
vaizduoja Apolono 
šventyklos žynį 
Laokooną, 
smaugiamą jūrų 
gyvatės. Žmogaus 
didvyriškumas 
kovoje su dievais 
yra pagrindinė 
Nyčės filosofijos 
tema. 


ar Nyčės psichinė liga paveldėta, ar jos 
priežastis buvo sifilis. Žinoma, kad 1889 
m. pradžioje jo sveikata visiškai pakriko. 
Sesuo Elizabeta Ferster-Nyčė jį globojo 
iki pat mirties 1900 m. Nyčė mirė jau 
pelnęs garsaus filosofo šlovę. 

Dažnai Nyčė laikomas aistringo verži- 
mosi į valdžią ideologu, siejamas su na- 
cizmu ir hitlerizmu. Be abejo, šiems 
judėjimams Nyčės idėjos buvo labai pa- 
rankios. 

Frydrichas Nyčė gyveno antrojoje XIX 
a. pusėje. Tuo laikotarpiu neregėtai iškilo 
ir sustiprėjo Vokietijos valstybė, 1871 m. 
suvienyta Prūsijos valdžios pastangomis. 
Nyčė dar buvo vaikas, kai pralaimėjo 
1848 m. revoliucija. Revoliucinius idea- 
lus pakeitė kruvina ir agresyvi Bismarko 
politika. Vokietijos miestai pasipuošė pa- 
minklais, šlovinančiais naujuosius tautos 
laimėjimus karo ir pramonės srityse. Vo- 
kiečiai ypač didžiavosi savo universitetų 
kultūrine pažanga. Nyčė labai kritiškai 
vertino šią „kultūrą“. Jo įsitikinimu, tiek 
daug laimėjusi Vokietija neteko svarbiau- 
sio dalyko. Šalis prarado sielą, žmones 
užvaldė pasitenkinimas savimi, susikūrusi 
materialinę gerovę Vokietija užmiršo dva- 
sią. Kultūra smuko, atėjo dekadansas. 

Svarbiausia Nyčės mintis — kad Vo- 
kietija, o kartu ir visa Europa nusigręžė 
nuo krikščionybės, tačiau joms stinga 
drąsos tai pripažinti. Be abejo, Nyčė lai- 
kė save pranašu, jautė turįs misiją — pa- 
žadinti savo kartą, atverti jai akis, kad iš- 
vystų, kokioms netikroms vertybėms 
vergauja. 


„Dievas mirė“ 

Nyčės samprotavimų pradinė pozicija — 
teiginys, kad Dievo nėra. Šis „Džiugaus 
mokslo“ (1882 m.) fragmentas jums pa- 
rodys, su kokia jėga ir polėkiu Nyčė 
skelbė savo ateizmą: 

Pats svarbiausias iš pastarųjų metų įvy- 
kių — Dievas mire, o tikejimas 
krikščionių Dievu tapo nevertas vadintis 
tikėjimu — jau ima skleisti pirmuosius 
šešėlius per visą Europą... Iš tikrųjų mes, 

Dievo mirtis mene Ir literatūroje 


Nyčė sakė, jog Dievo apleistą pasaulį 
kankina „jūros liga“. Šią frazę pasigavo 
Sartras ir jaudė į savo romaną „Šleikštulys“. 
Vaikštinėdamas parke, šio romano veikėjas 
ūmai pajunta, kokia šlykšti gyvenimo 
beprasmybė. 

Samuelio Beketo pjesė „Atodūsis“ trunka 
30 sekundžių. Pjesėje nėra nei aktorių, nei 
dialogo. Visas „scenarijus“ — tai žmogaus 
gyvenimas per atsidusimus: nuo kūdikio 
klyksmo iki paskutinio atodūsio. 

Dailininkas Fransis Beikonas yra 
pasakęs, kad žmonės dabar jau suvokia esą 
atsitiktinės, visiškai niekam nereikalingos 
būtybės, mėginančios bent laikinai save 
apgauti šitai užmiršdamos. 0 menas tapo 
žaidimu, padedančiu žmonėms nors trumpai 
pabėgti nuo beprasmybės suvokimo. 


filosofai, ir visi laisvos dvasios 
žmonės, jaučiamės tarsi naujos aušros 
spindulių nutvieksti žinios, kad sena - 
sis Dievas mirė; mūsų širdys 
kupinos dėkingumo, nuostabos, nuojautų 
ir vilčių. Pagaliau, atrodo, niekas nebe- 
užstoja mums horizonto, tegul jis ir nėra 
perregimai skaidrus; galų gale mūsų lai- 
vai gali išplaukti į jūrą ir pasitikti bet 
kokį pavojų; vėl įžvalgusis gali rizikuoti; 
jūra, mūsų jūra vėl plyti priešais mus; 
galbūt niekad anksčiau nebuvo tokios 
atviros jūros. 

Nyčė sakė, kad tikėjimas Dievu nu- 

skurdina žmogaus gyvenimą. Tikėjimas 
pomirtiniu gyvenimu menkina dabartinės 
žmogaus egzistencijos kilnumą ir vertę. 
Veikale „Ecce Homo“ (1888 m.) Nyčė 
rašė: 
Krikščioniškosios moralės kaukės nuplėši- 
mas yra įvykis, neturintis sau lygių... Vi- 
sa, kas iki šiol vadinta t i e s a , dabar 
suvokiama kaip pragaištinga, piktava- 
liška, labiausiai užmaskuota melo forma; 
šventas preteksas patobulinti 
žmoniją — kaip klasta, kurios tikslas — 
iščiulpti pačią gyvybę, padaryti žmoniją 
anemišką. Morale kaip vampyrizmas... 

Adolfas Hitleris 
su vadų mokyklos 
studentais. Ar 
Hitleris su savo 
„Valia viešpatauti 
buvo tikrasis 
Nyčės herojaus 
įsikūnijimas? Ar 
Jis įkūnijo šios 
idėjos žlugimą? 


“ 


Dievas mirė, vadinasi, žmonijai dau- 
giau nebepagelbės dieviškoji išmintis. 
Antgamtiškiems dalykams jau nebeliko 
vietos. Nyčei, kaip ir daugeliui jo amži- 
ninkų, atrodė, kad Dievo kaip objekty- 
vios realybės idėja visiškai nesuderinama 
su moksliniu pažinimu. Tačiau jis supra- 
to, galbūt daug aiškiau už bet kurį kitą 
žmogų, kokie grėsmingi Dievo mirties 
padariniai. 


Kai Dievas mirė, žmonija privalo eg- 
zistuoti savarankiškai. Kadangi Dievo ne- 
bėra, mes esame priversti patys kurti sa- 
vo gyvenimą, suteikti jam pavidalą ir 
kryptį. Žmonės negali gyventi be verty- 
bių, bet dabar jau nėra jokio kito verty- 
bių šaltinio, jokio kito jų atrankos krite- 
rijaus, kaip tik pati žmonija. Nyčė nėra 
moralės priešas; jam kaip tik labai rūpi 
moralės normos ir kriterijai, tačiau, jo 


manymu, senosios vertybės prarado galią. 
Nyčės misija — vertybių perkainojimas. 
Nyčė laikė save naujuoju Zaratustra (arba 
Zoroastru). Kaip ir senasis persų prana- 
šas, jis buvo didis moralės mokytojas. 

Sunku atskirti Nyčės kūrybą nuo jo 
gyvenimo. Jam reikėjo nuolatinių pastan- 
gų, kad įveiktų ligą. Jis turėjo jėga užval- 
dyti gyvenimą. 


Sakyk gyvenimui „Taip“ 

Nyčė manė, kad jo laikų kultūros nuos- 
mukį sąlygojo destruktyvių, gyvenimą 
griaunančių jėgų pergalė: patologija su- 
naikino sveikuosius pradus, moteriškumas 
įveikė vyriškumą. Jo pirmojoje knygoje 
„Tragedijos gimimas iš muzikos dvasios“ 
(1872 m.) pateikiama nepaprastai origina- 
li graikų tragedijos analizė. Čia kalbama 
apie apoloniškosios ir dionisiškosios kul- 
tūros santykį. 

Dionisiškasis pradas yra kūrybingas, 
dinamiškas, gaivališkas, pasireiškiantis 
vitališku laukiniu elgesiu. Apoloniškasis 
— santūrus ir saikingas, siekiąs harmoni- 
jos. Pasak Nyčės, graikų tragedija — tai 
dionisiškojo chaoso sutramdymas įvedant 
apoloniškųjų elementų. 

Vėlesniuose Nyčės veikaluose šių 
dviejų pradų santykis pasikeitė. Neliko 
net pastangų išlaikyti pusiausvyrą. Dioni- 
sui leista triumfuoti. Apoloniškoji sritis 
dabar jau skiriama pabėgti nuo gyveni- 
mo, — tai idealų ir iliuzijų pasaulis. O 
dionisiškasis pesimizmas priskiriamas he- 
rojiškai asmenybei, stipriai ir pasitikinčiai 
savimi, sveikinančiai gyvenimo kovą. 
Daugelį kartų Nyčė kartojo, jog gyvastin- 
ga stipri prigimtis įveikia net ir pačias 
nepalankiausias aplinkybes. 

Šią gyvenimo apoteozę Nyčė siejo su 
amžinojo grįžimo idėja: visa kas sukasi 
ratu, ir tai, kas vyksta dabar, jau yra įvy- 
kę daugelį kartų ir dar kartosis ateityje. 
Kai kurie kritikai tai pavadintų fatalizmu 
arba prikištų Nyčei, kad jo idėja paneigia 
žmogaus laisvę. Kurgi ta laisvė, jeigu vi- 
sa nuolat kartojasi? Kaip išsiveržti iš šio 
užburto rato? Bet Nyčės dionisiškasis 


ANAPUS GĖRIO IR BLOGIO 


žmogus neišsigąsta pasikartojančių kentė- 
jimų. Jis džiaugiasi galėdamas tūkstantį 
kartų įveikti kančią ir tūkstantąjį kartą 
šlovina gyvenimą. Pacituosime iš Nyčės 
knygos „Štai taip Zaratustra kalbėjo“ 
(1883-1885 m.): 

O, kaipgi neturėčiau siekti amžinybės ir 
žiedo to vestuvinio brangiausio, — to žie- 
do sugrįžimo! 

Dar niekad moters man sutikt neteko, ku- 
rią savų vaikų aš motina matyt norėčiau, 
nebent tai moteris tik toji būtų, kurią aš 
myliu: nes myliu aš tave, o amžinybe! 


Valia viešpatauti 

Nyčė nepripažino tradicinio tikėjimo tik- 
ruoju, arba realiuoju, pasauliu, kurį te- 
ologai ir filosofai, tokie kaip Platonas ar 
Kantas, laikė pranašesniu už kasdienį. Jis 
atmetė metafiziką, sakydamas, kad ji pa- 
neigia gyvenimą. 

Nyčė tvirtino, jog fiziškai silpni indi- 
vidai arba jų grupės, pavyzdžiui, dva- 
sininkai, naudojasi metafizika kaip tam 
tikra ideologija, kad galėtų valdyti stip- 
riuosius ir sveikuosius. 

O dėl tikėjimo, tai ne tiek svarbu, ar 
jis teisingas, kiek tai, ar jis teigia gyveni- 
mą, ar gali suteikti savo išpažinėjams jė- 
gos, laisvės ir valdžios pojūtį. 

Kaip ir egzistencialistai, Nyčė rašė, 
kad mes ne atrandame, o veikiau kuriame 
vertybes. Tik nuo mūsų pačių priklauso, 
ar pajėgsime išsiskirti iš beprasmio daik- 
tų pasaulio ir išsiugdyti valią viešpatau- 
ti, kuriai kančia tėra kelias į tobulybę. 
Žmogus turi paklusti širdies polėkiui, o 
ne proto diktatui. 

Valia viešpatauti yra pagrindinė Nyčės 
kūrinių idėja. Tai gamtos dėsnis. Tai ir 
žmogaus galios branduolys, pranokstantis 
savo paties ribas, siekiantis įsitvirtinti ir 
dominuoti. Valia viešpatauti padeda žmo- 
gui, protingiausiai ir silpniausiai būty- 
bei, tapti pasaulio šeimininku. Valia — 
tai ne tas pat, kas gyvenimas. Gyvenimas 
atviras chaosui, todėl jam reikia suteikti 
kryptį ir tikslą. Štai ką rašė Nyčė veika- 
le „Valia viešpatauti“ (1887-1888 m.): 

Kompozitorius 
Richardas 
Vagneris, 
naudodamasis 
germanų 
mitologija, sukūrė 
naują operos 
herojaus tipą. 
Vagnerio herojai 
turi daug Nyčės 
antžmogio bruožų. 

Paženklinti būties prigimtį tapsmo proce- 
se — tai aukščiausia valia viešpatauti. 
Arba kitoje vietoje: 
Apie valios jėgą aš sprendžiu iš to, kiek 
pasipriešinimo, skausmo ir kančios gali 
pakelti žmogus, kad įsiviešpalautų. 
Jeigu Žmonių poelgius vertintume tik- 
tai valios viešpatauti požiūriu, tai jos ap- 
raiškų rastume kiekviename žmogiškųjų 
santykių lygmenyje. Kiekvienas ginčas — 
tai pastanga įsiviešpatauti. Tiek pramoni- 
ninko, tiek ir pamokslininko ar politiko 
veikla, ir netgi lytinis aktas neįsivaizduo- 
jami be siekimo valdyti. 


Antžmogis . 

Paskutiniu savo kūrybos laikotarpiu Nyčė 
tapo antžmogio pranašu. Ši idėja dažnai 
suprantama neteisingai, — ji neturi nieko 
bendra su rasiniu pranašumu. Tiesiog ant- 
žmogis yra įveikęs žmogiškuosius skru- 
pulus, dėl kurių kankinasi kiti. Jis pats 
kuria vertybes ir tvarko savo gyvenimą. 
Jis nugali savas silpnybes ir nekenčia ki- 
tų neryžtingumo. 


Ar gali būt didingas tas, kuris nejaučia 
turįs pakankamai jėgos ir valios sukelti 
didį skausmą? Gebėjimas kentėti yra 
menka dorybė: silpnos moterys ir net ver- 
gai kentėti kartais moka tobulai. Bet ne- 
palūžti nuo vidinės graužaties ir abejo- 
nių, kai kitas kenčia, o tu girdi jo 
šauksmą — štai kas tikrai didinga! 

Paprastus žmones Nyčė vadino mėšlu, 
trąša, kurią reikia tirštai paskleisti, kad 
išaugtų vienintelė gėlė. Tiktai kilnieji, tie, 
kurie pasižymi galinga valia viešpatauti, 
pranoks patys save. Antžmogis bus naujo 
tipo dionisiškasis žmogus, tikro vitališku- 
mo ir begalinės jėgos įsikūnijimas, pasi- 
tikintis savimi ir mokąs save valdyti. 
Toks įsitikinimas iš esmės prieštarauja 
Markso minčiai, kad ateities žmoniją su- 
darys proletarų bendruomenė, kitaip sa- 
kant, paprasti žmonės. Nyčės antžmogis 
taip pat yra visiškai kitoks negu Kierke- 
goro „žmogus Dievo akivaizdoje“, nesie- 
kiantis tapti kuo nors daugiau, negu kad 
iš jo tikisi kiti. 

Nyčė labai smarkiai paveikė Europos 


literatūrą bei filosofiją. Kamiu, Sartras, 
Špengleris, Tilichas, Buberis — tai vis fi- 
losofai, kuriems Nyčės kūryba padarė di- 
delę įtaką. 

Frydrichas Nyčė geriau negu bet kas 
kitas suprato, ką reiškia įtikėti, jog Die- 
vas mirė. Pasaulyje be Dievo žmonija ne 
tiek laisva, kiek slegiama didžiulės atsa- 
komybės. Kad išliktų nuoseklus, Nyčė 
turėjo tapti antžmogiu sau pačiam. Jis 
jautė, kaip siaubinga būti atsakingam už 
visa, kas gyva. Galbūt tik beprotybė jį ir 
išvadavo iš šios baisios atsakomybės. Tai- 
gi dar kartą kalba Zaratustra: 

Deja, tik beprotybė bus man dovana... Tik 
nepasiekiamas įstatymų, aš būsiu tremti- 
nys iš tremtinių. 


Pagalvokite 


1. Kaip krikščionis galėtų paprieštarauti Nyčės 
valios viešpatauti koncepcijai? 


2. Ar sutinkate su požiūriu, kad mes ne tiek 
atrandame, kiek patys kuriame vertybes? Ar 
tai skirtingi dalykai? 


3. Pamąstykite apie savo mokyklą. Ar tai 
dionisiškosios, ar apoloniškosios kultūros 
reiškinys? 0 gal abiejų? 


ANAPUS GĖERIO IR BLOGIO 


Gralkų dleval Dionisas Ir Apolonas 


Dionisas buvo chaoso, vaisingumo ir 
ekstazės dievas, Apolonas — saulės, tobulų 
formų ir fantazijos dievas. Nyčė sakė, kad 
graikų tragedija gimė iš šių dviejų pradų 
susiliejimo. Nyčės dialektikos tikslas — 
pagrįsti ir išlaikyti šių dviejų fundamentalių- 
jų gyvenimo ir pažinimo būdų pusiausvyrą. 

Humanizmas 
šiuolaikiniame 
pasaulyje 


Džonas 
Stiuartas Milis 


„Įsitikinimų 
sistema, 
grindžianti 
moralę nau- 
dingumo, 
arba didžiau- 
sios laimės, 
principu, tei- 
gia, jog poel- 
giai yra tei- 
singi, kai jie 
priartina lai- 
mẹ, o netei- 
singi — kai 
ją atitolina.“ 


Džonas 
Stiuartas Milis 


Nesunku įžvelgti bendrą mintį, siejančią 
toliau pateikiamas citatas. 

Prezidentas Kenedis kalbėjo: 

Visos žmogiškosios problemos yra sukur- 
tos žmonių, taigi žmonės jas gali ir iš- 
spręsti. 

Prieš daugelį metų poetas Čarlzas 
Svinburnas yra parašęs labai panašius žo- 
džius: i 
Lai bus pašlovintas aukštybėse Žmogus! 
Juk jis yra visų daiktų valdovas. 

Seras Džulianas Hakslis itin optimis- 
tiškai žvelgia į žmonijos ateitį: 

Žmogus — vėliausiai atsiradęs šioje že- 
mėje gyvybės tipas ir vienintelis tolesnės 
savo paties evoliucijos veiksnys. 


O štai ką sako (tiesa, ne be ironijos) 
Šekspyro Hamletas: 
Koksai nepaprastas kūrinys — žmogus! 
Koks prakilnus savo protu! Koks neaprė- 
piamas savo gabumais! Savo judesiais ir 
išvaizda — koks įspūdingas ir nuostabus! 
Savo veiksmais — kaip panašus į angelą! 


Savo išmone — kaip panašus į Dievą! 
Pasaulio grožis! Visų gyvių pažiba! 


Tačiau bene įtaigiausi Gordono Čaildo 
žodžiai: 

Žmogus save kuria pats. 

Šiuolaikinis humanizmas yra pasaulie- 
tiškas. Jam nebereikia Dievo kaip aukš- 
čiausio autoriteto, mokančio žmogų gy- 
venti. Žmonija turi pati spręsti savo 
problemas. 

Ankstesniuose šios knygos skyriuose 
mes jau susipažinome su kai kuriais šiuo- 
laikinio humanizmo pirmtakais. Dabar 
apžvelkime humanizmo filosofijos raidą. 


Humanizmo raida 

Graikijos aukso amžius (V a. pr. Kr.) bu- 
vo tas laikotarpis, kai objektyvusis protas 
leido mokslui ir filosofijai išsivaduoti iš 
religijos bei prietarų viešpatystės. Plato- 
nas buvo humanistinės pasaulėžiūros 
priešininkas. Jis mokė, kad grožio, tiesos 
ir gėrio vertybės mus pasiekia iš aukštes- 
niojo pasaulio. O humanizmo tradicija 
prasidėjo nuo „žemiškesnių“ filosofų — 
Protagoro, Epikūro, Aristotelio. 

Žodis humanistas imtas vartoti rene- 
sanso laikais (XIV-XVI a.). Vėl atgimęs 
klasikinis menas, filosofija bei literatūra 
aukštino žmogaus tobulumą. Ankstyvieji 
humanistai čia neįžvelgė jokio prieštara- 
vimo krikščionybei. Būtent tada ir buvo 
pasėta pasaulietinio humanizmo sėkla. 
Renesansas pagimdė tai, ką Vazaris vadi- 
no „prieštaravimo dvasia“. Ilgainiui ji su- 
stiprėjo ir XVIII a. virto Švietimo judėji- 
mu. Atėjo proto amžius. 

Šviečiamuoju laikotarpiu klestėjo gam- 
tos mokslai. Mokslinis pažinimas sukilo 
prieš krikščioniškojo tikėjimo tiesas. Žo- 
dis empirikas yra kilęs iš graikų kalbos 
žodžio, reiškiančio juslinę patirtį. Empi- 
rikai tvirtino, kad tikrovė pažįstama bū- 
tent per patirtį. Jų nuomone, tikrasis pa- 
žinimo būdas — tai stebėjimas. Į Dievo 
buvimo problemą jie žiūrėjo skeptiškai. 
Tačiau XVIII a. skeptikai dar nesivadino 
ateistais. Daugelis jų laikė save deistais, 
tuo pasakydami, kad jie tiki nepažinią (ir 
veikiausiai neįasmenintą) aukščiausiąją 
būtį. Žymiausias anglų deistas buvo To- 


Humanizmo koncepcija 


Humanistai teigia, kad gyvename tik vieną 
kartą, todėl svarbu, kad gyventume 
teisingai. Humanizmas remiasi agnosticizmu 
ir ateizmu. 

Žmogaus protą humanistai laiko varomąja 
gyvenimo jėga. Jie yra pasaulietiškos 
orientacijos ir siekia išvaduoti visuomenę 
nuo religijos, kuri, jų manymu, stabdo 
žmonijos pažangą. 

Humanistai yra materialistai, netikintys 
dvasios pasauliu. Pažinimą jie traktuoja 
empiriškai, sakydami, jog pasaulį pažįstame 
savo pojūčiais. 

Skirtingai negu krikščionys, humanistai 
nevertina tikėjimo, nuolankumo, Dievo 
įsakymų laikymosi ir savęs išsižadėjimo. 
Humanizmo moralė yra tam tikras elgesio 
kodeksas, žmonių susikurtas rūpinantis savo 
pačių gerove. 


mas Peinas (1737-1809 m.). Šis sava- 
mokslis parašė tris itin reikšmingus kūri- 
nius: pamfletą „Sveikas protas“, turėjusį 
įtakos Amerikos nepriklausomybės karui, 
traktatą „Žmogaus teisės“, gynusį Prancū- 
zijos revoliuciją, ir traktatą „Proto am- 
žius“, skirtą Biblijos kritikai. Peinas tvir- 
tino: „Žmogaus pareiga — kaip galima 
daugiau pažinti ir kuo geriau pasinaudo- 
ti tuo pažinimu“. 

XVIII a. skepticizmas, įpratinęs žmo- 
nes nepaisyti Dievo, labai suaktualino 


HUMANIZMAS ŠIUOLAIKINIAME PASAULYJE 


dorovės problemą. Nuo senų senovės bu- 
vo keliami du esminiai klausimai. Kodėl 
žmogus privalo būti geras? Kas yra gė- 
ris? Krikščionys atsako į šiuos klausimus 
paklusdami Dievo įsakymams ir išpažin- 
dami Kristaus mokslą. Tačiau pasauliečiai 
humanistai Dievo nepripažįsta. Tai kodėl 
jie privalo būti geri? Į šį klausimą atsako 
XIX a. utilitaristai. 


Džonas Stiuartas Milis 
ir utilitarizmas 
Džonas Stiuartas Milis gimė Londone 
1806 m. Nuo trejų metų tėvas mokė jį 
graikų kalbos, matematikos, istorijos. Dar 
neturėdamas nė aštuonerių, Milis perskai- 
tė visą Herodoto „Istoriją“ graikų kalba. 

Tėvas buvo itin griežtas mokytojas, 
ypač jei Džonui Stiuartui prasčiau sekda- 
vosi. Berniukas neturėjo beveik jokių ry- 
šių su išoriniu pasauliu, bendravo tiktai 
su savo šeima, tačiau jam buvo leidžiama 
pasikalbėti su tėvo draugais, tarp kurių 
buvo filosofų, politikų, ekonomistų. Vie- 
nas jų — Londone gyvenęs filosofas 
Džeremis Bentamas. 

1822 m. Milio tėvas ketino siųsti sūnų 
į Kembridžą, bet paskui pakeitė savo 
sprendimą ir surado jam darbą Rytų Indi- 
jos kompanijoje. Milis čia dirbo nuobodų 
klerko darbą, užtat vakarais galėdavo 
bendrauti su įvairių pažiūrų filosofais. Jis 
labiausiai domėjosi Utilitaristų draugija, 
kurios nariai rinkdavosi Džeremio Benta- 

Seras Džulianas 
Hakslis, Darvino 
teorijos 
populiarintojo T.H. 
Hakslio anūkas, 
vienas žymiausių 
šiuolaikinio 
humanistinio 
judėjimo atstovų. 
Jis buvo garsus 
zoologas. Dž. 
Hakslis teigė, kad 
žmonija tapo 
svarbiausiu savo 
pačios raidos 
veiksniu. 


mo namuose. Ir pats Milis kūrė utilitaris- 
tinę filosofiją. 

Svarbiausi Milio darbai: „Apie laisvę“ 
(1859 m. parašytas veikalas, kuriame Mi- 
lis aistringai gina individo laisvę), „Logi- 
kos sistema“ (1843 m., knyga, skirta em- 
piristinei filosofijos problemų analizei), 
„Tyrimai ir svarstymai“ (1859-1875 m.), 
„Atstovaujamasis valdymas“ (1861 m.) ir 
„Utilitarizmas“ (1863 m.). 

Iš esmės utilitarizmas yra labai papras- 
ta filosofija. Pagrindiniai utilitarizmo at- 
stovai — Džeremis Bentamas, Henris 
Sidvikas ir Džonas Stiuartas Milis. Pasta- 
rasis rašė; 

Įsitikinimų sistema, grindžianti moralę 
naudingumo, arba didžiausios laimės, 
principu, teigia, jog poelgiai yra teisingi, 
kai jie priartina laimę, o neteisingi — kai 
ją atitolina. Laimę mes suprantame kaip 
malonumą ir skausmo nebuvimą, o nelai- 
mę — kaip skausmą ir malonumų netektį. 


Tad laikantis šio požiūrio; 

e Apie poelgius sprendžiama iš jų pada- 
rinių ir iš to, kiek malonumo šie pada- 
riniai suteikia kiekvienam žmogui; 

e Keliamas tikslas — kuo daugiau lai- 
mės kuo didesniam žmonių skaičiui. 


Mūsų laikais utilitarizmo teorija suski- 


lo į dvi dalis: veiklos utilitarizmą ir nuo- 
statų utilitarizmą. 

Veiklos utilitarizmas teigia, kad kiek- 
vieno individualaus poelgio vertė priklau- 
so nuo jo rezultatų. Pavyzdžiui, jeigu jūs 
aukojate pinigų labdarai, tai turite numa- 
tyti, kiek laimės suteiks jūsų dovana. 

Nuostatų utilitarizmui rūpi ne indivi- 
dualūs poelgiai, o veiklos nuostatų nau- 
dingumas. Aptarkime tokią nuostatą: „visi 
privalo aukoti labdarai“. Jos idėja — da- 
ryti tai, kas geriausia didžiausiam skaičiui 
žmonių, net jei kiekvienas konkretus po- 
elgis suteiks ir mažiau laimės. Veiklos 
utilitarizmo šalininkas savęs klausia: 
„Koks bus šio mano poelgio rezultatas?“ 
Nuostatų utilitarizmo šalininkas svarsto: 
„Kas bus, jeigu taip pasielgs kiekvienas?“ 

Paprastai utilitarizmui prikišami trys 
dalykai: 

e Kaip apskaičiuoti, kiek laimės gali su- 
teikti individualus poelgis arba bendra 
nuostata? 


e Argi teisinga, kad daugumos laimė 
kartais reikalauja nekaltų aukų arba 
yra garantuojama neteisinės socialinės 
sistemos (pavyzdžiui, vergovės)? 

e Ar tikrai dorovę lemia tiktai poelgiai, 
o ketinimai ir motyvai neturi jokios 
reikšmės? 


Ankstyvasis utilitarlzmas 


Tam tikra prasme utilitarizmas buvo grįžimas 
prie Epikūro (341-270 m. pr. Kr.) filosofi- 
jos. Epikūras kalbėjo apie gyvenimo meną. 
Štai vienas iš jo pamokymų: „Visų didžiau- 
sias dalykas, kurį duoda išmintis viso 
gyvenimo laimei, yra draugystė“. Epikūras 
vadovavosi Aristotelio mintimi, kad geras 
(teisingas) elgesys nulemia žmogaus laimę. 

Epikūro požiūriu, teisingas gyvenimas — 
tai malonumai ir skausmo nebuvimas, 
draugystė ir sielos ramybė. Tais laikais 
neregėtas dalykas: tarp Epikūro mokinių 
buvo vergų ir moterų. Paprastai įsivaizduoja- 
ma, kad Epikūras nevengė jokių kūno 
malonumų, tačiau iš tiesų jis gyveno labai 
saikingai. Kai ateidavo svečių, jis vaišindavo 
kukliu maistu: bandelėmis su vandeniu, 
trupučiu sūrio, 0 ypatingomis progomis — 
šiek tiek vyno. Epikūras mokė, jog sielos 
ramybę suteikia „saikas visuose dalykuose“. 
Priešingą etiką skelbė stoikai, tikinę, kad 
žmonėms derėtų ne veržtis į malonumus, 
bet išmokti nuo jų nepriklausyti. 


Nyčė manė, kad kai kurie žmonės jau 

iš prigimties yra vertingesni už kitus ir jų 
laimė — žymiai svarbesnis dalykas už 
„mažųjų“ žmonių laimę. Milį jis laikė 
tikru kietagalviu. 
Aš neatsistebiu, koks vulgarus turi būti 
žmogus, kuris tvirtina: „Kas teisinga vie- 
nam žmogui, tas teisinga ir kitam“. Jei 
vadovausimės tokiais principais, tai žmo- 
nių santykiai pavirs tarpusavio paslaugo- 
mis — kiekvienas poelgis bus tarsi mo- 
kestis grynais už mums naudingą darbą. 
Ši hipotezė visiškai niekinga; jos laiko- 
masi tada, kai manoma, jog mano ir ta- 
vo poelgių vertė tam tikra prasme yra 
vienoda. 


XX amžiaus humanizmas 

Vienas žymiausių XX a. humanistų buvo 
Bertranas Raselas. Grafas Raselas išgarsė- 
jo matematikos ir logikos darbais; be to, 
jis rūpinosi švietimo, liberaliosios politi- 
kos reikalais ir tarptautiniais santykiais. 

Jis buvo filosofas, loginio pozityvizmo te- 
orijos kūrėjas, ir manė, jog filosofas pri- 
valo tarti savo žodį apie visuomenę, ku- 
rioje gyvena. Tad 1958 m. Raselas tapo 
vienu iš branduolinio nusiginklavimo 
kampanijos organizatorių, ir net senyvas 
amžius nesutrukdė jam dalyvauti gatvių 
demonstracijose. Tūkstančiai jaunų žmo- 
nių sekė jam įkandin. Turėdamas devy- 
niasdešimt metų, Raselas antrą kartą pate- 
ko į kalėjimą. Kaip kažkada Sokratas, jis 
irgi „klibino valstybės pamatus“ ir „tvir- 
kino jaunimą“. Raselas nuo pat jaunystės 
buvo ateistas. Štai ką jis rašo knygoje 
„Ką aš tikiu“ (1925 m.): 

Aš tikiu, kad kai numirsiu, tai supūsiu ir 
nė menkiausia mano dalelė neišliks. Aš 
nesu jaunas, myliu gyvenimą. Tačiau man 
atrodo niekinga virpėti iš baimės galvo- 
jant apie išnykimą. Laimė nenustoja savo 
tikrumo vien dėl to, kad jai lemta baigtis, 
lygiai kaip ir mintis arba meilė nepra- 
randa savo vertės vien todel, kad nėra 
amžinos. Juk daugelis mokėjo išdidžiai 
pasitikti mirtį; jų išdidumas turėtų mus 
išmokyti teisingai suvokti žmogaus vietą 
pasaulyje. 

Anglijos humanistinis judėjimas išgar- 

sėjo 1955 m., kai BBC radijas transliavo 
Margaretos Nait švietimo psichologijos 
paskaitų ciklą „Dorovė be religijos“. Šios 
paskaitos sukėlė didžiulį visuomenės pro- 
testą. Dabar jau būtų sunku įsivaizduoti 
tokią reakciją. Nait kalbėjo: 
Kai intelektualinis klimatas darosi vis ne- 
palankesnis krikščioniškajam tikėjimui, 
neteisinga būtų skiepyti vaikams tikėjimo 
tiesas kaip vienintelį dorovės pagrindą. 

Humanizmas suklestėjo septintojo de- 
šimtmečio viduryje. Du žymūs intelektu- 
alai, seras Džulianas Hakslis ir profeso- 
rius seras Alfredas Ajeris, buvo Britanijos 
humanistų asociacijos prezidentai. Kilo 
idėja, jog visą Žmonijos raidą galima bū- 
tų vertinti humanizmo požiūriu. Hakslis 
pranašavo, kad humanizmas padės iš- 
spręsti tokias filosofijos problemas, kaip 
dvasios ir materijos prieštara. Jis sakė, 
kad humanizmas padės įveikti prarają, 

skiriančią abi šaltąjį karą kariaujančias 
pasaulio puses. 

Apie religiją Hakslis kalbėjo taip: 
Religija vis dėlto reikalinga, tiktai kito- 
kia... Užuot skiepijusi antgamtinių jėgų 
kultą, ji garbins žmogaus genialumą, at- 
siskleidžiantį per meną ir meilę, intelekto 
galią bei įkvėpimo žavesį. 

Kitokį požiūrį į humanizmą išsakė te- 
ologas Hansas Kiungas veikale „Apie bu- 
vimą krikščioniu“ (1974 m.): 

Argi tai sprendimas — kiekvienu atveju 
apeliuoti į žmogiškąjį faktorių? Humaniz- 
mas — perdėm greitai kintantis reiškinys. 
Kas liko iš renesanso humanizmo, kai ši- 
tiek kartų žmogus nusivylė, nes buvo pa- 
žemintas? Pirmąsyk jį nuvylė Kopernikas, 
įrodęs, kad jo Žemė nėra visatos centras; 
antrasis nusivylimas buvo Markso teorija, 
parodžiusi žmogaus priklausomybę nuo 
nežmoniškų socialinių sąlygų; trečiasis — 
Darvino mokymas, kildinęs žmogų iš že- 
mesniųjų gyvūnų pasaulio; o ketvirtasis 


nusivylimas buvo Froido aiškinimas, kad 
intelektualioji žmogaus sąmonė savo šak- 
nimis siekia instinktų buveinę — pasąmo- 
nę... Bet tai dar niekis palyginti su fašiz- 
mu ir nacizmu... susižavėjimu Nyčės 
antžmogiu... už tai žmonija sumokėjo iki 
tol neregėtu humanistinių vertybių žlugi- 
mu ir milijonais gyvybių. Kai prarasta 
tiek iliuzijų, skeptiškas požiūris į huma- 
nizmą atrodo visai pagrįstas. 


Pagalvokite 


1. Kaip manote, ar žmonija tobulėja? 
2. Ar utilitarizmas — teisinga filosofija? 


3. Įsivaizduokite, jog rašote humanizmo 
vadovėlį. Knygos tikslas — supažindinti su 
fizine bei intelektualine žmonijos raida: 
technologijos ir medicinos laimėjimais, 
vertybėmis, gyvenimo sąlygomis. Apie ką jūs 
papasakotumėte šioje knygoje? Kokių įvykių, 
vietų ir pan. norėtumėte išvengti? 


9 dalis 


Kas yra Jėzus? 


KRISTAUS ASMENYBĖ 


Būtų keista, jei skaitydamas šią knygą 
kas nors imtų ir suabejotų, ar tikrai eg- 
zistavo Sokratas ir Platonas. Kodėl? Juk 
niekam nėra tekę jų sutikti — šie filoso- 
fai gyveno 400 metų prieš Kristų. Galbūt 
kiek lengviau patikėti, kad tikrai gyveno 
Sokratas, kadangi apie jį rašė Platonas, o 
Platono dialogai pasiekė ir mūsų dienas. 
Tačiau kodėl turėtume tikėti Platono eg- 
zistavimu? Tikriausiai todėl, kad apie jį 
rašė daugelis žmonių, — vargu ar jie vi- 
si sakė netiesą. 

Dėl istorinio Jėzaus iš Nazareto egzis- 
tavimo, panašiai kaip dėl Budos ir kitų, 
vis dar tebesiginčijama. Garsi diskusija 
buvo kilusi XIX a., kai Brunas Baueris 
pasiūlė Jėzaus asmenį laikyti tam tikra 
idėja. 1910 m. Arturas Drujis ėmė kalbėti 
apie Kristaus mitą. Ginče dėl Kristaus 
istoriškumo tai buvo kraštutinės pozici- 
jos. 

Nuo to laiko dar nė vienas rimtesnis 
mokslininkas nepaneigė Jėzaus kaip isto- 
rinio asmens egzistavimo. Tačiau gausu 
įvairiausios nemokslinės literatūros, ku- 
rioje Jėzus traktuojamas kaip ateivis iš 
kitų planetų, kaip astralinis mitas, kaip 
slapta susituokęs, — galima pasirinkti pa- 
geidaujamą interpretaciją. Šiame skyriuje 
mes pamėginsime pažvelgti į Jėzų iš Na- 
zareto, ieškodami jo vietos istorijoje ir 
bandydami suprasti, kodėl skirtingi žmo- 
nės bėgant amžiams nevienodai traktavo 
Jėzaus asmenybę. 


Jėzus istorijoje 

Jėzus iš Nazareto priklauso istorijai. Jis 
išvydo pasaulį tam tikru laiku tam tikro- 
je vietoje. Naujajame Testamente sakoma, 


g+ 


kad Jėzus gimė Romos imperatoriaus Au- 
gusto valdymo laikotarpiu (27 m. pr. 
Kr.-14 m.). Judėją tada valdė Romai pa- 
valdus karalius Erodas Didysis (37-4 m. 
pr. Kr.). Tad Kristus gimė ne vėliau kaip 
4 m. pr. Kr. 

Jis mirė apie 30 m., — taip tvirtina 
Romos istorikas Tacitas, tą patį sako ir 
Evangelijos — tuo metu, kai Judėjos 
prokuratorius buvo Poncijus Pilotas (26- 
30 m.). 


Kristologijos 
raida 


Jėzus, Dievo 
Sūnus 


„Vienas ir 
vienatinis 
Dievo Sūnus, 
mūsų Vieš- 
pats Jėzus 
Kristus yra 
tobulas Die- 
vas ir tobu- 
las Žmogus, 
tikras Dievas 
ir tikras 
žmogus.“ 


Chalkedono 
Bažnyčios 


susirinkimo 


(451 m.) 


pateiktas 


apibrėžimas 


Kai gimė Jėzus iš 
Nazareto, Romos 
imperiją valdė 
imperatorius 
Augustas. Jėzus 
buvo istorinis 
asmuo, kaip ir kiti 
žmonės, apie 
kuriuos jau 
skaitėte šioje 
knygoje. 

Šis akmuo su 
įrašais rastas 
1961 m. karaliaus 
Erodo uoste 
Cezarėjoje 
(Palestinoje). 
Jame iškaltas 
Poncijaus Piloto 
vardas; Pilotas 
buvo Judėjos 
prokuratorius tuo 
metu, kai žydai 
Jėzų pasmerkė 
nukryžiuoti. Tai 
vienintelis iš tų 
laikų išlikęs 
Poncijaus Piloto 
istoriškumo 
įrodymas. 


Jėzaus gimimo ir mirties datos, kaip ir 
daugelio senovės istorijos įvykių datos, 
tėra apytikrės, tačiau jas stengtasi nusta- 
tyti kaip galima tiksliau. 

Jėzus buvo žydas: jis priklausė nedide- 
lei skurstančiai tautelei, gyvenusiai Ro- 
mos imperijos pakraštyje. Apie jį nėra iš- 
likę jokių oficialių duomenų. Jei jis ir 
buvo įregistruotas kokiuose nors teisės 
dokumentuose, tai jie tikriausiai yra žuvę. 
Jėzus išgyveno apie trisdešimt trejus me- 
tus, o jo viešas mokymas ir veikla tetru- 
ko vos trejetą metų (Evangelijoje pagal 
Joną aprašytos trejos žydų Velykos). Ta- 
čiau tas laikotarpis galėjo būti dar trum- 
pesnis, nes kiti autoriai sinoptikai — 
evangelistai Matas, Morkus ir Lukas — 
temini tik vienerias žydų Velykas. 

Nėra pagrindo manyti, kad Jėzui kada 
nors būtų tekę iškeliauti iš Palestinos. Jis 
ilgiausiai gyveno ir dirbo tolimame šiau- 
riniame užkampyje — Galilėjoje, o pas- 
kui — Jeruzalėje. 

Tačiau šis žmogus taip paveikė istori- 
ją, kad nuo jo gimimo pradėta skaičiuoti 
nauja era. Jėzaus mokymas susilaukė pa- 
ties didžiausio atgarsio per visą Žmonijos 
istoriją. 1980 m. išleistoje Deivido Bareto 
„Pasaulinėje krikščionybės enciklopedijo- 


Nikėjos visuotinis 
Bažnyčios susirinkimas 


Šis Bažnyčios susirinkimas sprendė 
ypatingos svarbos klausimus, lemtingus 
krikščionių tikėjimui. Karštas diskusijas 
sukėlė Arijus ir jo sekėjai. Opiausia 
problema buvo tokia: ar Jėzus turėjo tikrai 
dievišką prigimtį, t.y. buvo visai toks pat, 
kaip ir pats Dievas? Ar jis tebuvo tiktai 
Dievo kūrinys, kaip ir visa žmonija? 

Arijaus požiūriu, Dievo Sūnus turi būti 
Dievo kūrinys, vadinasi, jis turėjo pradžią. 
Garsusis Arijaus posakis skamba taip: 
„Buvo laikas, kai Sūnaus nebuvo“. Arijaus 
mokymo atgarsių galime rasti ir mūsų 
laikais Jehovos liudytojų koncepcijoje. 
Nikėjos Bažnyčios susirinkimas aiškiai 
suvokė besiartinančią grėsmę. Arijonai 
tvirtino, kad neįmanoma įvertinti, kokia 
prasme Jėzus galėtų būti vadinamas Dievu 
ir apskritai — ar jis tikrai buvo Dievo 
Sūnus. Arijus aiškino, jog tai tėra pagarbos 
ženklas: Jėzus vadinamas Dievu, tačiau iš 
tikrųjų jo prigimtyje nėra nieko dieviška. 

Teologiniai mūšiai Nikėjoje turėjo baigtis 
Dievo Sūnaus statuso įtvirtinimu. Arianiz- 
mas buvo oficialiai pasmerktas. Visi daly- 
vavę vyskupai privalėjo pasirašyti tokį 
Credo: „Tikiu vieną Dievą, visagalį Tėvą, 
dangaus ir žemės, regimosios ir neregimo- 
sios visatos Kūrėją. Tikiu vieną Viešpatį Jė- 
zų Kristų, vienatinį Dievo Sūnų, prieš visus 
amžius gimusį iš Tėvo: Dievą iš Dievo, Švie- 
są iš Šviesos, tikrą Dievą iš tikro Dievo; 
gimusį, bet ne sukurtą, esantį vienos pri- 
gimties su Tėvu. Per jį visa yra padaryta“. 


je“ („World Christian Encyclopedia“) pa- 
teikiami tokie duomenys; 


e Kas trečias arba kas ketvirtas pasaulio 
gyventojas yra krikščionis; 


e 223 pasaulio šalyse yra daugiau kaip 
20 800 krikščionių denominacijų; 


e Krikščionys priklauso 8100 skirtingų 
etnolingvistinių grupių; 


e Krikščioniškoji literatūra dabar skel- 
biama daugiau nei 2000 pasaulio 
kalbų. 


Skirtingai negu kitos šioje knygoje ap- 
rašomos asmenybės, Jėzus nepaliko nė 
vieno užrašyto žodžio. Todėl mes negali- 
me, sėdę prie knygos, išstudijuoti tikrojo 
Kristaus mokymo. Jei norime jį pažinti, 
turime naudotis antriniais šaltiniais — tų 
laikų romėnų bei žydų raštais. Bet jie ne- 
daug ką tegali mums pasakyti — tik tiek, 
kad Jėzus tikrai gyveno ir kad yra žino- 
mi jo sekėjai. Pagrindiniai šaltiniai yra 
keturios Evangelijos, laikomos autentiškų 
krikščionių tikėjimo liudijimu. 

Žodis evangelija reiškia „gerąją nau- 
jieną“, taigi šios knygos nėra tik Jėzaus 
biografijos. Jos nepasakoja viso Jėzaus 
gyvenimo, nepateikia išsamių konkrečių 
įvykių aprašymų. Mes nieko nesužinome 
apie Jėzaus jaunystės pasaulėžiūrą, jo as- 
menybės ir pažiūrų raidą. Dažniausiai 
Evangelijų autoriai, arba evangelistai, 
kurdami Jėzaus paveikslą, mini tuos pa- 
čius faktus ir aplinkybes, tačiau esama ir 
skirtingų detalių. Aišku viena: visi ketu- 
ri vaizduoja Jėzų iš Nazareto kaip paža- 
dėtąjį Mesiją, Viešpatį, Dievo Sūnų. 

Evangelijos nėra objektyvios, moksli- 
nės istorijos. Jas parašė žmonės, tikėję 
Jėzų ir iš esmės paveikti jo gyvenimo bei 

mokymo. Jiems Jėzus nebuvo vien tik 
miręs didvyris, jis gyveno su jais, nuolat 
buvo šalia. Tad Evangelijos nėra tik įvy- 
kių aprašymas, tai pastanga įkvėpti tikė- 
jimą, tai aistringi įtikėjusiųjų liudijimai, 
graikiškai vadinami kerygma (šis žodis 
reiškia „žinios skelbimą“, „mokymą“, 
„pamokslą“). Itin svarbi gerosios naujie- 
nos dalis, kur sakoma, kad Jėzus yra 
Emanuelis, — šis jo vardas reiškia „Die- 
vas su mumis“. Įvairiems žmonėms krikš- 
čionybė turi skirtingą prasmę. Viskas pri- 
klauso nuo to, kaip mes suprantame Jėzų. 
Kas jis yra? Jėzaus asmenį tyrinėjantis 
mokslas vadinasi kristologija. O tikėjimo 
tiesą, skelbiančią, kad Jėzus buvo žmogu- 
mi tapęs Dievas, vadiname inkarnacija 
(„įsikūnijimu“). 


Kristologija: trumpa apžvalga 

Kaip skirtingais šimtmečiais Kristaus 
asmenį traktavo Krikščionių bažnyčia? 
Kas jis? Dievas? Žmogus? Ir Dievas, ir 
žmogus? 

Pirmieji krikščionys buvo žydai; jie ti- 
kėjo, kad „Viešpats mūsų Dievas yra vie- 
natinis Viešpats“. Pradėjus formuotis 
Krikščionių bažnyčiai, ankstyvieji apašta- 

lai per Sekmines ir į Jėzų kreipdavosi 
„Viešpatie“. Evangelijos pasakoja, kad il- 
gainiui Jėzaus gyvenimas ir mokymas, jo 
prisikėlimas iš mirusiųjų atvėrė akis pir- 
miesiems jo sekėjams ir jie suprato, jog 
Jėzus — Dievo Sūnus ir pažadėtasis Me- 
sijas, kurio žydai laukė kaip savo Išgany- 
tojo. 

Ankstyvoji Bažnyčia Jėzų vadino At- 
pirkėju, Išganytoju, Viešpačiu, Dievo Sū- 
numi. Vienas iškilmingiausių Jėzų šlovi- 
nančių tekstų — Evangelijos pagal Joną 
prologas. Kiekvienas išsilavinęs tų laikų 
žydas ar graikas turėjo pajusti, kokiu pa- 
kiliu stiliumi kalba evangelistas, skel- 
biantis Jėzaus dieviškumą: 

Pradžioje buvo Žodis. 

Tas Žodis buvo pas Dievą, 

ir Žodis buvo Dievas. 

Jis pradžioje buvo pas Dievą. 
Visa per jį atsirado, 

ir be jo neatsirado nieko, 

kas tik yra atsiradę. 

Jame buvo gyvybė, 

ir ta gyvybė buvo žmonių šviesa. 
Šviesa spindi tamsoje, 

ir tamsa jos neužgožė. 

2 

Tas Žodis tapo kūnu 

ir gyveno tarp mūsų; 

mes regėjome jo šlovę — 
šlovę Tėvo viengimio Sūnaus, 
pilno malonės ir tiesos. 

Lin” 

Kaip Įstatymas duotas per Mozę, 
taip tiesa ir malonė 

atėjo per Jėzų Kristų. 


Kai kurie ankstyvieji Bažnyčios Tėvai, 
kūrę II a., nenorėjo sutikti, kad Jėzus tu- 
rėjo ir žmogiškąją, ir dieviškąją prigimtį. 
Ignotas Antiochietis (mirė apie 115 m.) 
stengėsi įrodyti, kad Jėzus buvo tikras 
žmogus, iš kūno ir kraujo. Jis prieštaravo 
doketistams, skelbusiems, kad Jėzus tik 
pasirodęs Žmogaus pavidalu, o iš tikrųjų 
buvęs dangiškasis pasiuntinys — kažkas 
panašus į I a. žydų „antžmogį“. Kitos 
srovės, pavyzdžiui, ebionitai (žydai krikš- 


Atanazas 


Atanazas gimė III a. pabaigoje. Keturiasde- 
šimt penkerius metus jis buvo Aleksandrijos 
vyskupas ir mirė 373 m. Visą savo 
gyvenimą jis kovojo su arianizmu. Arijaus 
mokymą pasmerkė Nikėjos Bažnyčios 
susirinkimas, tačiau Origeno šalininkai 
Rytuose nepripažino suformuluotojo Credo. 
Romos imperatorius troško krikščionių 
vienybės, todėl buvo linkęs elgtis tolerantiš- 
kai. Atanazas Jėzaus Kristaus dieviškumą 
laikė krikščionių tikėjimo pamatu. Jo 
nuomone, tik dieviškasis Kristus galėjo 
išgelbėti pasaulį. 

Ši mintis persmelkia visą Atanazo 
veikalą „Žodžio įsikūnijimas“. Nesutikdamas 
su tais, kurie Dievo Sūnaus įsikūnijimą ir 
nukryžiavimą laikė pažeminimu, jis tvirtino, 
kad pasaulį galėjo atpirkti tiktai tas, kas jį 
yra sukūręs: „Mes buvome toji priežastis, 
dėl kurios jis prisiėmė žmogaus pavidalą. Jis 
mus taip mylėjo, kad dėl mūsų išganymo 
nužengė žemėn ir gimė kaip žmogus... Nie- 
kas kitas, tiktai pats Išganytojas, tas, kuris 
pradžioje iš nieko sukūrė viską, galėjo patai- 
syti paklydusį, kad jis vėl taptų nesugadin- 
tas; niekas kitas, tiktai Tėvo atspindys 
galėjo iš naujo atkurti žmogų pagal Dievo 
paveikslą; niekas kitas, tiktai Viešpats 
Jėzus Kristus, kuris pats yra Gyvenimas, 
mirtingą galėjo paversti nemirtingu“. 


čionys) Jėzų laikė paprastu žmogumi, tik 
labai talentingu pranašu. Adopcionistai 
tvirtino Jėzų buvus ypatingo šventumo 
žmogų, kuris per krikštą buvo įsūnytas 
(lot. adoptio — „įvaikinimas“) ir tapo 
Dievo Sūnumi. 

Ginčai dėl Kristaus dieviškumo tęsėsi 
iki V a. Krikščionys buvo kaltinami tuo, 
kad jie garbiną du Dievus — Dievą Tėvą 
ir Kristų. Viena iš krikščionybės srovių 
— monarchianai — atrėmė šį kaltinimą, 
skelbdama, jog Tėvas, Sūnus ir Dvasia 
tėra skirtingi to paties Dievo vardai. Die- 
vas, tvirtino monarchianai, skirtingiems 
savo vaidmenims pasirenka skirtingus 
vardus. Tokie III a. mąstytojai, kaip Ter- 
tulianas ir Origenas, prieštaravo monar- 
chianams, pabrėždami, kad Tėvas, Sūnus 


Ë 


(arba Žodis) ir Dvasia yra trys skirtingi 

nekintami Dievo asmenys. 

Kristologija tapo viena prieštaringiau- 
sių Bažnyčios mokslo sričių. Reikėjo aiš- 
kiai atsakyti į du klausimus. 

e Dėl Dievo asmens vientisumo: koks 
Dievo Tėvo, Dievo Sūnaus ir Dievo 
Šventosios Dvasios santykis? (Taip at- 
sirado Šv. Trejybės doktrina.) 


e Dėl Kristaus asmenybės: ar Jėzus gali 
būti mąstomas kaip tikras Žmogus ir 
tikras Dievas, kartu išlikdamas vienas 
asmuo? (Taip suformuluota svarbi 
kristologijos problema.) 


Įsisiūbavusi diskusija iškėlė daug ta- 

lentingų mąstytojų. Nepamirškite, jog ji 
užsimezgė žydų religinės filosofijos dir- 
voje ir išplito po visą helenistinį pasaulį. 
Tad Jėzaus Bažnyčia, stengdamasi ištirti 
ir paaiškinti Kristaus asmens paslaptį, 
naudojosi graikų filosofijos sąvokomis 
bei idėjomis. 

Justinas Kankinys (II a.) ir kiti apo- 
logetai iškėlė Kristaus kaip Logo (Dievo 
Žodžio, arba Proto) idėją. Jų įsitikinimu, 
Jėzus buvęs Dievo ir pasaulio tarpinin- 
kas. 

Arijus (IV a.) mokė, kad tik Dievas 
Tėvas yra tikrasis Dievas. Toks Kristaus 
dieviškumo neigimas užtraukė jam Baž- 
nyčios vadovų rūstį. Kartu su visais jį 


Kadangi Jėzus 
mirė ir prisikėlė 
Jeruzalėje, tai šis 
miestas 
krikščionybės 
išpažinėjams 
greitai tapo labai 
svarbus. Šis 
Jeruzalės miesto 
bei apylinkių 
piešinys rastas 
antikiniame 
lotyniškame 
Aleksandrijos 
manuskripte. 

pasmerkė ir garsusis teologas Atanazas 
Nikėjos (325 m.) ir Konstantinopolio 
(381 m.) Bažnyčios susirinkimuose. Štai 
Nikėjos Credo („„Tikiu“ — tikybos išpaži- 
nimo) fragmentas: 
Tikiu vieną Viešpatį Jėzų Kristų, vienati- 
nį Dievo Sūnų, prieš visus amžius gimu- 
sį iš Tėvo: Dievą iš Dievo, Šviesą iš Švie- 
sos, tikrą Dievą iš tikro Dievo; gimusį, 
bet ne sukurtą, esantį vienos prigimties 
su Tėvu. Per jį visa yra padaryta. 
Apolinaras (IV a. pab.) mokė, kad Jė- 
zus buvo kreipiamas dieviškosios minties, 
tad jis turėjo žmogaus kūną ir Dievo pro- 
tą. Bažnyčia išaiškino, kad Jėzus turėjo 
žmogaus kūną, žmogaus protą ir sielą. 
IV-V a. susiformavo du skirtingi po- 
žiūriai į Kristaus asmenybę. Jų šalininkai 
telkėsi dviejuose stambiuose studijų cen- 
truose. 


ANTIOCHIJOS teologai akcentavo Kris- 
taus žmogiškojo gyvenimo svarbą. Kaip 
ir kiekvienas žmogus, Jėzus kovojo su 
pagundomis ir savo paties silpnybėmis, 
tačiau jis vienintelis atsispyrė nuodėmei. 
Jie teigė, kad Kristaus žmogiškoji prigim- 
tis neturi būti tapatinama su jo kaip Die- 
vo Sūnaus esme. Jėzus turėjo dvejopą 
prigimtį. Bet ar galima tada kalbėti apie 
Kristaus asmens vientisumą? 


ALEKSANDRIJOS teologai svarbiausiu 
dalyku laikė dieviškąją Jėzaus prigimtį. 
Jie labiausiai pabrėžė tai, kad Dievas nu- 
žengė žemėn, norėdamas išgelbėti žmoni- 
ją. Jie teigė Kristaus asmens vientisumą, 
tačiau turėjo pripažinti, kad tai dviejų 
skirtingų prigimčių vienovė. Tokia sam- 
prata labiau pabrėžia galingąją, dieviškąją 
Jėzaus asmenybės pusę ir gal kiek per 
daug nuvertina jo žmogiškąjį gyvenimą. 


Šių dviejų mokyklų ir koncepcijų 
kova privertė sukviesti Chalkedono Baž- 
nyčios susirinkimą (451 m.). Šio Susirin- 
kimo priimtas Credo patvirtino, kad Jė- 
zus Kristus buvo ir tikras Dievas, ir 
tikras žmogus. Jo asmenyje dvi prigimtys 


susiliejo į vieną, tačiau išliko visiškai 
skirtingos. 

Sekdami šventaisiais tėvais, mes vienu 
balsu pripažįstame, kad vienas ir vienati- 
nis Dievo Sūnus, mūsų Viešpats Jėzus 
Kristus yra tobulas Dievas ir tobulas 
žmogus, tikras Dievas ir tikras žmogus, 
kad jis turi protingąją sielą ir kūną. Bū- 
damas Dievas, jis yra tos pačios prigim- 
ties, kaip Dievas Tėvas, tačiau kartu bū- 
damas ir žmogus, jis yra tos pačios 
prigimties, kaip ir mes. Jis panašus į mus 
visa kuo, išskyrus nuodėmę. Jis pradėtas 
savojo Tėvo prieš visus amžius kaip Die- 
vas, tačiau pastaraisiais laikais dėl mūsų 
išganymo gimė iš Mergelės Marijos, Die- 
vo Motinos, kaip žmogus. Šis vienas ir 
tas pats Kristus, Dievo Sūnus, Viešpats, 
Vienatinis Dievo pradėtasis mums dabar 
pažįstamas dviem prigimtimis, be jokio jų 
susiliejimo, keitimosi, dalijimosi ar atsi- 
skyrimo. Šių dviejų prigimčių vienovė jo- 
kiu būdu nepaneigia jų skirtingumo, ji 
kaip tik išsaugo skiriamąsias abiejų pri- 
gimčių savybes... Šios savybės nėra at- 
skirtos ir padalytos dviem asmenims, — 
jos sudaro vieną ir tą patį Dievo Sūnų, 
Viešpatį Jėzų Kristų. 

Kas gi buvo tas Jėzus, privertęs žmo- 
nes ištisus šimtmečius ir net mūsų laikais 
tikėti, jog Dievas buvo nužengęs į žemę 
ir tapęs žmogumi? 

Kitame skyriuje mes iš arčiau pažvelg- 
sime į Jėzų iš Nazareto ir jo mokymą 
apie Dievo karalystę. 


Pagalvokite 


1. Ar krikščioniškasis tikėjimas priklauso nuo 
to, kad Jėzus yra „Dievas su mumis“? 


2. Pasiskirstykite į dvi grupes. Viena grupė 
tegu būna Arijaus šalininkai (Jėzus tebuvo tik 
žmogus), o kita grupė — Apolinaro sekėjai 
(Jėzus turėjo žmogaus kūną, tačiau savo 
dvasia buvo Dievas). Naudodamiesi Evangelijų 
tekstais, pasistenkite apginti pasirinktąją 
poziciją. 

3. Kodėl krikščionims tokia svarbi įsikūnijimo 
dogma? 


Jėzus iš Nazareto. Kokia jo filosofija? 
Kas sudaro jo mokymo esmę? Kaip jis 
suprato gyvenimo prasmę? Kokių laikėsi 
įstatymų bei principų? Ką jis galvojo apie 
mūsų pasaulį ir tikrovę? 

Kai analizuojame Kristaus asmenį, 
kaip kad darėme ankstesniame skyriuje, 
susiduriame su tam tikra problema. Šiuo- 
laikinė Jėzaus samprata daugiausia re- 
miasi dualistiniu graikų mąstymu. Tačiau 
Kristus gimė ne Graikijoje. Jis nebuvo 
graikas. Jis buvo žydas. 

Daugelio mokslininkų nuomone, Nikė- 
jos ir Chalkedono Bažnyčios susirinki- 
muose suformuluoti teiginiai (Kristaus 
prigimties dieviškojo ir žmogiškojo prado 
skyrimas) atitinka graikų pasaulėžiūrą. 
Naujajame Testamente tokių idėjų nėra. 

Šį skyrių pradėsime ne nuo Šv. Trejy- 
bės ir Dievo Sūnaus sampratos, — kalbė- 
sime apie žmogų, gimusį Nazarete, vardu 
Jėzus. Ką jis kalbėjo pirmiesiems savo 
mokiniams Galilėjos kalvose ir Genezare- 
to ežero pakrantėje? Kas jo moksle svar- 
biausia? 

Šiuolaikiniai teologai vieningai sutaria, 

kad pagrindinė Jėzaus idėja — mokymas 
apie Dievo karalystę. Morkus savo Evan- 
gelijoje taip nusako Jėzaus misiją: 
Kai Jonas [Krikštytojas] buvo suimtas, 
Jėzus sugrįžo į Galilėją ir ėme skelbti ge- 
rąją naujieną, kad atėjo metas ir prisiar- 
tino Dievo karalystė: „Atsiverskite ir tikė- 
kite Evangelija!“ 

Apie Jėzaus ganytojišką veiklą pasako- 
ja ir evangelistas Matas: „Jėzus vaikščio- 
jo po visą Galilėją, mokydamas sinago- 
gose, skelbdamas karalystės Evangeliją ir 
gydydamas žmonėse visokias ligas bei 
negalias“. 


Dievo karalystė šiandien ir rytoj 

Kas yra Dievo (dangaus) karalystė? Bū- 
ta įvairių šios sąvokos interpretacijų. Nuo 
Augustino laikų iki reformacijos Dievo 
karalystė vienaip ar kitaip buvo tapatina- 
ma su Bažnyčia. Mūsų laikais daugelis 
krikščioniškųjų denominacijų nebesilaiko 
šio požiūrio. 


Kai kurie mokslininkai Dievo karalys- 
tę aiškina kaip asmenišką religinę patirtį 
— tai Dievo viešpatavimas žmogaus sie- 
loje. Kiti mano, kad Jėzus vaizdavosi 
Dievo karalystę kaip judėjų apokalipsę — 
nukreiptą vien į ateitį, eschatologinę 
(ženklinančią pasaulio istorijos pabaigą). 

Anglų mokslininkas K.H. Dodas iškė- 


lė realizuotos eschatologijos idėją. Jo po- 


žiūriu, dangaus karalystė yra transcenden- 
tiška struktūra, pranokstanti laiką ir 


erdvę, įsiterpusi į istoriją per Jėzaus mi- 


siją (tai veikiau platoniška, o ne judaistiš- 
ka interpretacija). 

Senajame Testamente nėra Dievo kara- 
lystės sąvokos. Tačiau Įstatyme (Penkia- 
knygėje) ir Pranašų knygose apie Dievą 
kalbama kaip apie Izraelio ir visos žemės 
karalių. Ten sakoma, kad Dievas jau da- 

Dievo 
karalystė 


Jėzus iš 
Nazareto 


„Su kuo ga- 
lime palyginti 
Dievo kara- 
lystę? Ji — 
tarytum gars- 
tyčios grūde- 
lis, kuris, sė- 
jamas dirvon, 
esti mažiau- 
sias iš visų 
sėklų žemė- 
je, bet pasė- 
tas užauga, 
tampa dides- 
nis už visas 
daržoves ir 
išleidžia to- 
kias plačias 
šakas, kad jo 
pavėsyje gali 
susisukti |iZ- 
dą padangių 
sparnuočiai.“ 


Jėzus, 
Evangelija 
pagal Morkų 


Viename iš savo 
palyginimų Jėzus 
pasakė, kad Dievo 
karalystė yra tarsi 
paslapčia 
dygstanti sėkla. 
Želmuo kalasi 
tvirtas, tačiau 
nematomas, kol 
ateina diena, kai 
pasirodo išdygęs 
augalas, 0 paskui 
subręsta ir 
derlius. 

Dangaus 
karalystė — tai 
Dievo 
viešpatavimas 
žmonių širdyse 
ir protuose. Ši 
jaunų žmonių 
grupė — tik 
dalelė didžiulės 
minios, išėjusios 
į Mančesterio 
gatves, kad 
parodytų, kiek 
daug yra 
žmonių, 
garbinančių 
Dievą per Jėzų 
Kristų. 

bar yra karalius. Kiti raštai skelbia, jog 
ateis diena, kai Dievas taps karaliumi: tai 
įvyks tada, kai Dievo karalystė įsitvirtins 
žemėje. Pranašai skirtingai įsivaizdavo 
būsimąją dangaus karalystę. Žydų Bibli- 
jai, Senajam  Testamentui, ir apskritai 
judaizmui būdingos dvi pagrindinės sam- 
protavimų apie dangaus karalystę kryp- 
tys. 


DANGAUS KARALYSTĖS ATSIRADI- 
MAS BUS ISTORINIS ĮVYKIS. Ją val- 
dys didžiojo karaliaus Dovydo palikuo- 
nis. Jis ir bus Mesijas, arba atpirkėjas. 
Mesijas graikiškai — Kristus (christos — 
„pateptasis“). Karalystė išsipildys čia, 
šioje žemėje (žr. Iz 9 pradžią). Kai babi- 
loniečiai žydų tautą pavergė ir ištrėmė, ji 
prarado tikėjimą dangaus karalyste žemė- 
je. Tada atsirado nauja dangaus karalystės 
interpretacija. 


DANGAUS KARALYSTĖ IŠSIPILDYS, 
KAI DIEVAS ĮŽENGS Į ISTORIJĄ kaip 
dangiškasis Žmogaus Sūnus. Jis sukurs 
neistorinę, transcendentinę Dievo kara- 


lystę. 


Žydų tautos vergovė ir tremtis skatino 
apokalipsių rašytojus vaizduoti istoriją 
vien tik tamsiomis spalvomis. Šiame am- 
žiuje Izraeliui lemta tiktai kentėti, bet 
ateis kiti laikai, ir Dievas padės savo tau- 
tai — sukurs dangaus karalystę. 

Judėjų sekta, kuriai ypač rūpėjo Dievo 
karalystės sukūrimas, vadinosi Zelotai. 
Pačioje I a. pradžioje Izraelis sukilo prieš 
romėnų vietininką ir kariuomenę. Zelotai 
buvo tikri radikalai: jie neketino laukti 
dangaus karalystės išsipildymo Dievo 
skirtu laiku, bet stengėsi jėga paspartinti 
jos atėjimą. 


Dievo karalystės palyginimai 


Evangelijoje pagal Matą yra du skirsniai, 
kuriuose pateikiami įspūdingi Dievo 
karalystės palyginimai. 13 skirsnyje 
skaitome apie tai, kaip kuriama Dievo 
karalystė, — tai sėjėjo, kviečių ir raugių, 
garstyčios grūdelio, raugo, paslėpto lobio, 


žuvų tinklo palyginimai. 25 skirsnio 
palyginimų tema yra Paskutinis teismas. Jo 
idėja perteikiama pasakojimais apie 
išmintingąsias mergeles, tarnams patikėtus 
talentus, avių ir ožių atskyrimą. Mokymas 
apie Dievo karalystę dažniausiai pateikiamas 
būtent palyginimų, o ne kuria kita forma. 


Interpretuojant Jėzaus mokymą apie 
dangaus karalystę, svarbu nepamiršti šio 
bendro konteksto. Dangaus karalystę ga- 
lima suprasti ir kaip dabarties (Dievas yra 
karalius, jis viešpatauja dabar), ir kaip at- 
eities faktą (Dievo karalystė ateis amžių 
pabaigoje, ir tada prasidės visai nauji lai- 
kai). Kai Jėzus pradėjo skelbti savo 
mokslą, jis tikriausiai turėjo minty visus 
tuos įsitikinimus, kuriuos čia paminėjo- 
me. Kristaus mokymas apie dangaus ka- 
ralystę apima tiek būsimosios eschatolo- 
ginės Dievo karalystės idėją, tiek per jo 
paties ganytojišką veiklą besireiškiančią 
dvasios gyvenimo realybę — Dievo kara- 
lystę čia ir dabar. 

Štai keletas svarbiausiųjų dangaus ka- 
ralystės bruožų: 

e Dievo karalystės išsipildymas — tai 
visuotinis blogio, t.y. velnio ir jo an- 
gelų (gr. angelos — „pasiuntinys“), 
sunaikinimas; 


e Dievo karalystės atėjimas — tai naujos 
visuomenės, kurioje nėra blogio, sukū- 
rimas; 


e |sitvirtinus Dievo karalystei, bus atgai- 
vintas tobulas mūsų ryšys su Dievu. 


Jėzaus mokymas apie Dievo karalystę 
skyrėsi nuo bendros judaizmo koncepci- 
jos. Judaizmas dangaus karalystę sieja su 
Izraelio tautos atgimimu; nežydai taip pat 


gali susilaukti malonės ir atsiversti, ta- 
čiau pati dangaus karalystė priklauso Iz- 
raeliui. Jėzus akcentavo kiekvieno žmo- 
gaus individualų atsaką į jo kvietimą: jis 
atvėrė dangaus karalystės vartus ir Žy- 
dams, ir nežydams. 


Išpranašautoji karalystė 

Mesijo atėjimą pranašavo dar Senojo Te- 

stamento pranašai. Ir pats Jėzus savąją 

misiją suprato kaip šių pranašysčių išsi- 

pildymą. Apie tai skaitome Evangelijos 

pagal Luką 4, 16-21. Nazareto sinagogo- 

je Jėzus perskaitė Izaijo pranašystę, skel- 

biančią atėjimą to, kurį Dievas siuntęs 

skelbti Viešpaties malonės metų: 

Atvyniojęs knygą, jis rado vietą, kur pa- 

rašyta: 

„Viešpaties Dvasia ant manęs, 

nes jis patepė mane, 

kad neščiau gerąją naujieną vargdie- 

niams. 

Pasiuntė skelbti belaisviams išvadavimo, 

akliesiems — regėjimo; 

siuntė vaduoti prislėgtųjų 

ir skelbti Viešpaties malonės metų “. 
Perskaitęs Izaijo žodžius, Jėzus dar 

pridūrė: „Šiandien išsipildė ką tik jūsų 

girdėti Rašto žodžiai“. 


Kitur Jėzus kalba apie tai, kad Dievo 
karalystė jau pildosi, tai rodo ir jo paties 
darbai. Štai Evangelijos pagal Matą 12, 
28 skaitome: 

„Jeigu aš išvarau demonus Dievo Dva- 
sios jėga, tai tikrai pas jus atėjo Dievo 
karalystė.“ 

Demonų išvarymas — vienas iš Dievo 
karalystės atėjimo požymių. 


Tų laikų judėjams Dievo karalystė 
reiškė Dievo viešpatavimą, jo galią ir 
valdžią. Jėzus netapatino Dievo karalystės 
su kokia nors konkrečia vieta. Dievo ka- 
ralystė yra Žmonių širdyse, ir jos reikia 
ieškoti visų pirma tarp žmonių. Evange- 
lija pagal Luką, 17, 20-21: 

Fariziejų paklaustas, kada ateis Dievo 
karalystė, Jėzus paaiškino: „Dievo kara- 

lystė ateina nepastebimai. Ir niekas nepa- 
sakys: „Štai ji čia arba ten!“ Nes Dievo 
karalystė jau yra tarp jūsų “. 


Apibendrinkime pagrindinius dalykus, 
iš kurių susideda Dievo karalystės sam- 
prata: 

e Dievo viešpatavimas ir vadovavimas; 


e Ateities viltis — Dievas sunaikins vi- 
sus priešus ir išgelbės savo tautą; 


e Ateinanti išganymo valanda, kai susi- 
rinkusi visa Viešpaties tauta džiaugsis 
pažadėtąja Dievo palaima. 


Jėzaus mokymas nesiūlo žmonėms 
naujų gyvenimo principų ar taisyklių. Šia 
prasme Jėzus nebuvo filosofas. Jis ne- 
skelbė nei prigimtine teise grindžiamos 
etikos, kaip kad scholastai, nei pareigos 
principu grindžiamos formaliosios etikos, 
kaip Kantas Šviečiamuoju laikotarpiu. Jė- 
zus siūlė ne naujas gyvenimo taisykles, 
bet naują gyvenimą. Tokį gyvenimą, ku- 
ris gyvenamas Dievo karalystėje. 

Jėzaus mokymas apie Dievo karalystę 
dėstomas visose keturiose Evangelijose. 
Evangelijoje pagal Joną Jėzus sako, kad į 
Dievo karalystę tegalima įžengti tik su at- 
gimusia dvasia. 

Jėzus atsakė [Nikodemui]: 

„Iš tiesų, iš tiesų sakau tau: 

Jei kas neatgims iš aukštybės, 

negalės regėti Dievo karalystės“. 
Nikodemas paklausė: „Bet kaip gali gimti 
žmogus, būdamas nebejaunas? Argi jis 
gali antrą kartą įeiti į savo motinos 
įsčias ir vel užeimti?“ Jėzus atsakė: 

„Iš tiesų, iš tiesų sakau tau: 

kas negims iš vandens ir Dvasios, 

nejeis į Dievo karalystę. 

Kas gimė iš kūno, yra kūnas, 

o kas gime iš Dvasios, yra dvasia“. 


Dievo karalystėje, kaip sako Viešpaties 
malda, Dievo vardas yra šventas, o žemė- 
je išsipildo jo valia. Visi vargstantieji bus 
atlyginti, nuodėmės atleistos, o kaltė ir 
blogis amžiams nugalėti. 


Dievo karalystėje, kaip moko Jėzus 
Kalno pamoksle, 
Palaiminti turintys vargdienio dvasią: 
jų yra dangaus karalystė. 
Palaiminti liūdintys: jie bus paguosti. 
Palaiminti romieji: jie paveldės žemę. 
Palaiminti alkstantys ir trokštantys tei- 
Sybes: 
jie bus pasotinti. 
Palaiminti gailestingieji: 
jie susilauks gailestingumo. 
Palaiminti tyraširdžiai: jie regės Dievą. 
Palaiminti. taikdariai: 
jie bus vadinami Dievo vaikais. 
Palaiminti persekiojami del teisybės: 
jų yra dangaus karalystė. 


Dievo karalystę sunku nupasakoti pa- 
prastais žodžiais. Jos esmė aiškiausiai at- 
siskleidžia, kai Jėzus kalba parabolėmis 
(palyginimais). Ji lyginama su prinokusiu 
derliumi, didžiule iškilme ar prašmatnia 
puota, su paslapčia dygstančia sėkla. 

Tiktai mažutėliai, vargdieniai ir nusi- 
žeminusieji įžengs į dangaus karalystę. 
Kad ją priimtų, žmogus privalo būti im- 
lus kaip vaikas, kuris dar aiškiai savęs 
nesuvokia, nepasitiki savimi ir kuris mo- 
ka pasitenkinti tuo, ką gauna. Juk trokš- 
ti karalystės —- tai jau ir reiškia į ją 
įžengti. 


Kaip išsipildys Dievo karalystė? 

Iš Evangelijų aiškėja, kad Jėzus nemanė, 
jog Dievo karalystę sukurs socialinės per- 
mainos. Dievo karalystės idėja nėra grin- 
džiama ir metafizine Dievo kaip aukš- 
čiausios ar anapusinės būties samprata. 
Dievas nėra amžinoji neistorinė būtis, 
kaip ją suprato kai kurios graikų filosofi- 
jos mokyklos. Dangaus karalystė yra Die- 
vo veikimas dabartiniame Dievo pasauly- 
je; Jėzaus mokslas ją aiškina ir kaip 
būsimąją tikrovę, ateities viltį. 

Jėzus atkreipė dėmesį į dieviškąją mū- 
sų gyvenimo dimensiją: kur bepasuktų 
žmogaus kelias — ar į mirtį, ar į gyveni- 
mą, — Dievas visuomet jau yra ten, kur- 
link traukia žmogus. Vadovaujantis tokiu 


požiūriu, negalima tikrovės apibrėžti re- 
miantis šio pasaulio dalykų egzistencija. 
Daiktai yra netvarūs ir nuolat kinta. Vadi- 
nasi, be Dievo žmonija atsidurtų kritiško- 
je padėtyje — mes tiesiog būtume žuvę. 
Bet iš tikrųjų ateityje mūsų laukia dieviš- 
koji tikrovė, todėl privalome kreipti savo 
žvilgsnį į būsimąjį gyvenimą. 

Dievo karalystė kiekvienam iš mūsų 

turi individualią prasmę. Norėdami gy- 
venti Dievo karalystės šviesoje, turime ti- 
kėti. Jeigu žmogus turi bent menkiausią 
tikėjimo krislelį, kad ir tokį menką kaip 
garstyčios grūdelis, jo gyvenime gali 
įvykti stebuklas. Ir Jėzus lygino Dievo 
karalystę su žemėn sėjamu grūdu: 
Su kuo galime palyginti Dievo karalystę? 
Arba kokiu palyginimu ją pavaizduosime? 
Ji — tarytum garstyčios grūdelis, kuris, 
sėjamas dirvon, esti mažiausias iš visų 
sėklų žemėje, bet pasėtas užauga, tampa 
didesnis už visas daržoves ir išleidžia to- 
kias plačias šakas, kad jo pavėsyje gali 
susisukti lizdą padangių sparnuočiai. 

Jėzaus buvimas reikšmingas visai žmo- 
gaus esybei — ne tik intelektualinei, bet 
ir fizinei bei materialinei jo gerovei. 

Krikščionių bažnyčios požiūriu, didy- 
sis Kristaus prisikėlimo iš numirusiųjų 
stebuklas reiškia galutinę Dievo karalys- 
tės pergalę prieš mirtį, negalią, blogį. 


Pagalvokite 


1. Kaip įsivaizduojame Dievo karalystę, 
skaitydami Evangelijas? 

2. Ką, jūsų manymu, Jėzus norėjo pasakyti 
šiais žodžiais: „Kas negims iš vandens ir 
Dvasios, nejeis į Dievo karalystę“? 


3. Kaip jūs įsivaizduojate Dievo karalystę 
žemėje? 


DIEVO KARALYSTĖ 


Apokaliptiniai raštai 


Graikiško žodžio apokalypto reikšmė — 
„atveriu, atskleidžiu tai, kas neregima, 
paslėpta“. Apokaliptiniai raštai — ypatingos 
formos literatūra, pasakojanti apie pasaulio 
pabaigą. Tai dažniausiai sapnai, alegorijos, 
sudėtingų simbolių kupini regėjimai. 
Apokaliptinės literatūros pavyzdžiai galėtų 
būti Senojo Testamento Danieliaus ir 
Zacharijo pranašysčių antroji dalis bei 
Naujojo Testamento Apreiškimas Jonui. 

Apreiškimas 
ir atsakas į 
apreiskimą 


Mokslininkai 
ir tikintieji 


turėtų rūpėti 
ne savo 
pačios 
religiniai 
reikalai, bet 
tarnavimas 
pasauliui. Tai 
ir reikštų 
sekti Jėzaus 
pavyzdžiu.“ 


Dytrichas 
Bonheferis 


Pirmame amžiuje 
po Kristaus 
krikščionys buvo 
žiauriai perse- 
kiojami. Romus 
krikščionys rink- 
davosi melstis 
katakombose. Tai 
buvo didžiuliai 
skliautuoti rūsiai, 
naudojami kaip 
kapavietės. Kata- 
kombas jie puoš- 
davo freskomis. 
Šioje freskoje 
vaizduojama puo- 
ta, kuri laukia 
tikinčiųjų danguje, 
kai sugrįš 
Mesijas. 

Ar jums yra tekę keisti savo mąstyseną? 
Atrasti naują tiesą? Ar teko kada patirti 
netikėtą įkvėpimo antplūdį? Kaip jūs į tai 
sureagavote? Koks buvo jūsų atsakas? 

Keistis gali ne tik mūsų idėjos, mąsty- 
sena. Kartais pakinta visa žmogaus esybė 
ir santykis su tikrove. 

Blezas Paskalis buvo žmogus, kurio 

gyvenimas — tarsi atsakas į dieviškąjį 
apreiškimą: 
Abraomo Dievas, Izaoko Dievas, Jokūbo 
Dievas, bet ne filosofų ir ne mokslininkų 
Dievas. Visiškas tikrumas. Jausmas. 
Džiaugsmas. Ramybė. Jėzaus Kristaus 
Dievas. 

Blezas Paskalis (1623-1662 m.) — 
vienas genialiausių savo epochos moksli- 
ninkų. Gimė Klermon Ferane, Prancūzijo- 
je. Jį išmokslino tėvas. Paskalis buvo la- 
bai gabus matematikas. Jis sukūrė 
barometro teoriją, išrado aritmetinę skai- 
čiavimo mašiną, iškėlė tikimybių teorijos 
idėjų. Veikiama jansenistų, Paskalių šei- 
ma rimtai atsivertė į tikėjimą. 

Jansenizmas buvo religinis judėjimas. 
Jo pradininkas — olandų teologas Korne- 
lijus Jansenas, katalikų vyskupas. Janse- 
nizmas akcentavo Bažnyčios moralinio 
tyrumo, jos atsinaujinimo svarbą. Didžiu- 
lį nerimą jansenistams kėlė tai, kad Baž- 
nyčia tolsta nuo Augustino mokymo apie 
Dievo malonę (žr. 3 skyrių). Paskalio gy- 
venamuoju laikotarpiu jansenistai smar- 
kiai nesutarė su jėzuitais. Paskalis gynė 
jansenistų pozicijas. Pramanytu Luji de 
Montalto vardu jis parašė ištisą seriją 


laiškų, vadinamųjų „Laiškų provincialui“. 
Šie kūriniai — taikli ir rafinuota satyra. 
Autorius sąmojingai pasakoja provincijo- 
je gyvenančiam bičiuliui apie Paryžiaus 
įvykius, o kartu kandžiai kritikuoja že- 
mus moralės kriterijus, kuriuos toleruoja 
jėzuitų dvasininkija. 


Protas ir širdis 
Stambiausias Paskalio veikalas — „Min- 
tys“ (išleistas 1670 m.). Knygą iš paski- 
rų fragmentų sudarė Paskalio draugai jau 
po jo mirties. Tai apmąstymai apie krikš- 
čionybę. Šias mintis Paskalis skyrė skep- 
tikams ir racionalistams. 
Vienas geriausiai žinomų Paskalio 
samprotavimų — Žmogaus gyvenimo pa- 
lyginimas su kortų lošimu. Kiekvienas iš 
mūsų savo likimą tarytum „stato ant kor- 
tos“ — gyvenimą grindžia tam tikra pa- 
saulėžiūra, o tai visuomet rizikinga. Pa- 
skalis klausia: ar yra Dievas, ar jo nėra? 
Ar egzistuoja amžinasis gyvenimas? Ir 
pats nusprendžia, jog protas negali duoti 
atsakymo į šiuos klausimus. Tačiau žmo- 
gus vis tiek privalo pasirinkti gyvenimo 
kelią, vienaip ar kitaip dalyvauti tame lo- 
šime. Ir kas iš to? Mes lošiame iš trum- 
po savo gyvenimo. Galime laimėti ir įgy- 
ti amžinąją laimę. Tačiau jeigu pasirodys, 
kad išmetėme ne tą kortą, kad po mirties 
telaukia tiktai išnykimas, tai ką mes tada 
prarasime? Visa, ką galime prarasti — tai 
nuodėmingas gyvenimas, tačiau tokiu at- 
veju bent išsaugosime nepriekaištingą sa- 
vo pačių charakterį. Paskalis daro išvadą, 


jog blaiviai protaujantis Žmogus turėtų 
grįsti savo gyvenseną krikščioniškosios 
pasaulėžiūros principais. 

Žinoma, Paskalio argumentacija turi 
spragų. Jis numatė tik du ėjimus: arba 
būti krikščioniu, arba ne. Bet jei žmogus 
negali pažinti tikrosios tiesos, tai egzis- 
tuoja begalė pasirinkimo galimybių ir re- 
liginės patirties variantų. 

Paskalis yra įdomus mąstytojas: tirda- 
mas tikrovę kaip mokslininkas, filosofijai 
ir protui jis skiria labai ribotą vaidmenį. 
Paskutinis žingsnis, kuri gali žengti pro- 
tas, — pripažinti, kad ir už jo ribų dar 
plyti daugybė dalykų. Jei protas nepajė- 
gia to suprasti, jis yra menkas. 

Moksle Paskalis daugiausia dėmesio 
skyrė objektyviems, eksperimentiniams 
tyrimams, priešingai negu jo pirmtakai, 
paprastai vadovavęsi filosofine dedukcija. 
Tačiau jis pabrėžė ir religinės patirties 
svarbą. Paties Paskalio tikėjimas buvo 
įkvėptas asmeniško Dievo atradimo: „Šir- 
dis turi savų motyvų, kurių protas visai 
nepažįsta“. 

Paskalis neskatino žmonių stengtis 
racionaliai suvokti Dievą. Jis tikėjo, jog 
Dievą geriausiai pažįstame per Jėzų 
Kristų. 

Kai prigimtinis protas imamas laikyti 
vieninteliu pažinimo instrumentu, žmogus 
tampa autonomiškas ir nepriklausomas. 
Tada jis gali laisvai apsispręsti ir Dievo 
atžvilgiu. Šis požiūris itin populiarus 
šiuolaikiniame Vakarų pasaulyje; jam tik- 
riausiai pritars ir daugelis šios knygos 
skaitytojų. Bet nepamirškite, jog tai ne 
vienintelis įmanomas požiūris. 

O kas, jei žmogaus valia nėra laisva? 
Galbūt žmogus apskritai nepajėgia pažinti 
nei Dievo, nei savęs, nei tikrovės? Gal jis 
visai nėra autonomiškas? 


Teocentrinis požiūris 

Karlas Bartas (1886-1968 m.), XX a. te- 
ologas, transformavo Šviečiamojo laiko- 
tarpio Žmogaus autonomijos idėją. Jo 
nuomone, Jėzus Kristus buvo vienintelis 
autonomiškas asmuo. Jėzaus autonomiš- 

Lemtingieji posūklai 


Štai keletas įspūdingesnių, galbūt ir mums 
reikšmingų atsivertimo istorijų. 

Pirmiausia prisiminkime Saulių, vėliau 
vadinamą Pauliumi. „Kelyje, vidurdienį, aš 
staiga išvydau, kaip mane ir mano kelionės 
draugus iš dangaus apsiautė šviesa, 
skaistesnė už saulę. Mes visi parpuolėme 
žemėn, o aš išgirdau balsą, kuris man sakė 
hebrajiškai: „Sauliau, Sauliau, kam mane 
persekioji?“ Tai įvyko apie 35 m. 

Džonas Vezlis, metodizmo pradininkas, 
1738 m. gegužės 24 dieną įrašė savo 
dienoraštyje: „Maždaug be ketvirčio 
devynios, kai buvo svarstoma, kaip Dievas 
tobulina žmogaus širdį per tikėjimą Kristumi, 
aš pajutau širdy sruvenant keistą šilumą. 
Aš pajutau, kad pasitikiu Kristumi, vien tik 
juo, tikiu, kad jis mane išganys“. 

Antonijus Blumas, Anglijos Rusų 
stačiatikių bažnyčios galva, yra aprašęs tai, 
ką patyrė 1930 metais: „Skaičiau Evangeli- 
jos pagal Morkų pradžią. Kai priartėjau prie 
trečiojo skirsnio, ūmai pajutau, kad prie 
mano stalo kažkas stovi. Aš buvau visiškai 
tikras, kad tai Kristus, ir šis įsitikinimas jau 
niekuomet manęs neapleido“. 

Noelis Felouzas, 1978 m. neteisingai 
nuteistas kalėti už žmogžudystę, pasakojo: 
„Staiga mane ištiko raumenų spazmas. 
Negalėjau nė pakrutėti. Mane sukaustė 
baimė. Aš mačiau, aš girdėjau, tačiau 
kiekvienas kūno raumenėlis buvo tartum 
surakintas. Paskui atsirado dar keistesnis 
pojūtis: mane tarsi užplūdo karščio banga. 
Po valandėlės, pasirodžiusios man kaip amži- 
nybė, pajutau, kaip skausmas, kurį daugelį 
metų nešiojausi krūtinėje, staiga išsiveržė 
— ir aš pratrūkau... Žinojau, visiškai tikrai 
žinojau, kad aš pažinau gyvąjį Dievą“. 


kumas unikalus, kadangi jis vienintelis 
nepakluso žmogiškajam blogiui ir nesida- 
vė valdomas nuodėmės. Tačiau nepakan- 
ka tik atskleisti Žmonėms jų nuodėmingu- 
mą, pavyzdžiui, skelbiant Įstatymą, t.y. 
dešimt Dievo įsakymų. Barto įsitikinimu, 
nuodėmės doktrina iki galo suvokiama 
tik per Jėzų Kristų. Tie, kurie nepažįsta 
Jėzaus, neturi ir tikrojo supratimo, kas 

yra nuodėmė. Būtent nuodėmė atskiria 
žmoniją nuo Dievo. Ir tik Dievo malonė, 
jo meilė ir atlaidumas, jo žmogiškumas, 
įkūnytas Jėzuje Kristuje, padeda įveikti šį 
atskirtumą: 

Jezuje Kristuje žmogus nėra atskirtas nuo 
Dievo, o Dievas — nuo žmogaus. 

Tad Bartas antropocentrinį požiūrį į 
tikrovę keičia teocentriniu. Jo teologiją 
galima vertinti kaip nuolatinį ginčą su 
Fojerbachu: tai pastanga įrodyti, kad Die- 
vas nėra psichologinė projekcija, sukurta 
pagal žmogaus paveikslą. Bartas tvirtino: 
kad suvoktume Dievą, privalome pradėti 
nuo Dievo, o ne nuo žmogaus. Turime 
žvelgti į apreiškimą, pasiekusį mus per 
Jėzų Kristų ir atvertą Biblijoje, Dievo žo- 
dyje. Dievo žodis mus pasitinka, jis mus 
užvaldo: tai Dievas kalba mums per Jėzų 
Kristų. Tai Dievo apreiškimas. 

Tiek mokslininkas Paskalis, tiek te- 
ologas Bartas apreiškimą ir Žmogaus in- 
dividualų atsaką į jį laikė esminiais daly- 
kais, nulemiančiais teisingą Jėzaus iš 
Nazareto pašaukimo, jo misijos suprati- 
mą. Nė vienam iš šių mąstytojų Jėzus ne- 
buvo vien reikšminga istorinė figūra: jis 
buvo Dievas, veikęs jų gyvenimą ir iš es- 
mės jį keitęs. 

Kiti krikščionių autoriai, tokie kaip 
K.S. Lujis, taip pat tiki Dievo buvimą ir 
yra įsitikinę, jog argumentai, patvirti- 
nantys Dievo egzistavimą, sunkiai panei- 
giami. 


Iš džiaugsmo nustebęs 
K.S. Lujis (1898-1963 m.) buvo moksli- 
ninkas, Oksfordo ir Kembridžo universi- 
tetų dėstytojas. Jis yra sukūręs mokslinės 
fantastikos knygų, rašęs vaikams. Popu- 
liariausi jo kūriniai — „Iš tyliosios plane- 
tos“ ir „Narnos kronikos“. K.S. Lujis at- 
sivertė į krikščionybę tarsi prieš savo 
paties valią. Po ilgai trukusių svarstymų 
jis padarė išvadą, kad žmogus nepajėgia 
paneigti Kristaus mokslo logikos. 

Kai Lujis buvo dar visai nedidelis ber- 
niukas, mirė jo motina. Vaikas meldėsi, 
kad Dievas ją išgelbėtų, tačiau ji mirė. 


Tada jis nusigręžė nuo religijos. Jis nega- 
lėjo tikėti Dievą, kuris neišklausė jo mal- 
dos. Mokykloje Lujis jautėsi nelaimingas. 
Jis nepakentė žiaurumo, su kuriuo susi- 
dūrė internate. Pradėjęs lankyti Malverno 
koledžą, jis nepasijuto laimingesnis, buvo 
toks pat prislėgtas. Pasibaigus Pirmajam 
pasauliniam karui, Lujis įstojo į Oksfor- 
do universitetą, o paskui, gavęs stipendi- 
ją, liko dirbti Magdalenos koledže. 

Dar Oksfordo studijų pradžioje jis pa- 
tyrė nemaža vidaus kovų stengdamasis 
atsakyti į klausimą, ar krikščionių tikėji- 
mas teisingas. ar ne. Vėliau knygoje „Iš 
džiaugsmo nustebęs“ Lujis aprašė savo 
desperatiškas pastangas rasti įrodymų, 
kad Dievo nėra. Tačiau kuo daugiau jis 
apie tai galvojo, tuo aiškiau įsitikino Die- 
vą esant. Praėjus daugeliui metų Lujis 
buvo paprašytas paaiškinti, kas būtent jį 
privertė pripažinti Dievo buvimą ir pajus- 
ti Dievo poveikį jo gyvenimui. Atsakyda- 
mas jis papasakojo du įvykius. 

Pirmasis atsitiko tą 1931 m. dieną, kai 

jie su broliu lankėsi Vipsneido zoologijos 
sode. 
Kai mes išsiruošėme eiti, aš dar netikė- 
jau, kad Jėzus Kristus yra Dievo Sūnus. 
Kai pasiekėme zoologijos sodą, aš jau ti- 
kėjau. Tačiau nepasakyčiau, kad būčiau 
apie tai galvojęs mūsų kelionės metu. Ne- 
patyriau ir jokių ypatingų emocinių su- 
krėtimų. „Emocinis sukrėtimas“ galbūt 
yra pati netinkamiausia sąvoka svarbiau- 
siems žmogaus gyvenimo įvykiams nusa- 
kyti. Mano būseną būtų galima palyginti 
su savijauta žmogaus, kuris ilgai miego- 
jęs dar guli nejudėdamas lovoje, tačiau 
jau suvokia, kad pabudo. 

Kitą savo atsivertimo epizodą Lujis 
aprašo laiške draugui: 

Įsivaizduok mane vienišą tame Magdale- 
nos koledžo kambaryje, — naktis po nak- 
ties, vos tik mano mintys akimirką ati- 
trūksta nuo darbo, aš jaučiu, kaip 
atkakliai, nenumaldomai artėja tas, kurį 
sutikti aš kuo labiausiai vengiau. Tai, ko 
aš taip neapsakomai bijojau, pagaliau 
prisiartino ir užvaldė mane. 1929 m. po 


Trejybės trimestro aš pasidaviau. Aš pri- 
pažinau, kad Dievas yra Dievas, atsiklau- 
piau ir pasimeldžiau; galbūt tą naktį aš 
buvau labiausiai prislėgtas, didžiausią 
prievartą patyręs atsivertėlis visoje Angli- 
Joje. 

Vėliau K.S. Lujis tapo dvasios vadovu 
daugeliui paprastų žmonių. Antrojo pa- 
saulinio karo metais jis kiekvieną trečia- 
dienį kalbėdavo per radiją. Žmonės jį va- 
dino skeptikų apaštalu. Lujis tvirtino, kad 
daugelis žmonių iš tikrųjų trokšta tikėti 
Dievą ir Jėzų Kristų, tačiau jiems papras- 
čiausiai sunku įtikėti — juk ne vienam 
krikščioniškojo tikėjimo tiesos šiuolaiki- 
niame pasaulyje atrodo beprasmiškos. Jis 
negailėjo pastangų, talento, savo neeilinių 
sugebėjimų, kad Dievo žodį išgirstų kuo 
didesnė auditorija. 

K.S. Lujis karštai prieštaravo dar ir 
mūsų dienomis gana populiariam požiū- 
riui, kad Jėzus buvęs didis moralės mo- 
kytojas, bet ne Dievas. 

Aš bandau sustabdyti kiekvieną, kuris ke- 
tina pasakyti apie Jėzų dažnai žmonių 
kartojamą kvailystę: „Aš esu pasirengęs 
gerbti Jėzų kaip didį moralės mokytoją, 
tačiau nesutinku jo laikyti Dievu “. Kaip 

tik šito mes ir neturėtume sakyti. Juk 
žmogus, kuris buvo tik žmogus, o skelbė 
tokius dalykus kaip Jėzus, negali būti lai- 
komas didžiuoju moralės mokytoju. Jį ga- 
lime laikyti bepročiu — kaip ir tą, kuris 
tvirtina esąs virtas kiaušinis, — arba kad 
ir pačiu velniu iš pragaro. Tad pasirinki- 
me. Arba šis žmogus buvo (ir yra) Dievo 
Sūnus, arba beprotis, o galbūt ir dar kas 
nors baisesnio. Galim jo nepaisyti kaip 
kvailio, galim spjauti jam į veidą, galime 
nudėti kaip nelabąjį, galime parpulti jam 
po kojų ir pagarbinti kaip Viešpatį ir 
Dievą. Tik meldžiu jūsų — nepradėkit 
globėjo tonu skelbti nesąmonių apie tai, 
kad Jėzus buvo didis žmonių mokytojas. 
Jis mums to neatvėrė. Nė neketino. 


Ištikimybės kaina 
Labai įvairios priežastys ir aplinkybės, 
kuriomis žmonės patiria apreiškimą, pa- 
skatina juos atsiliepti į Dievo, įsikūniju- 
sio Jėzuje Kristuje, kvietimą. Kai kuriems 
už tai tenka užmokėti savo paties gyvybe. 
Vienas iš tokių žmonių buvo Dytrichas 
Bonhefens,  nereliginės krikščionybės 
skelbėjas. 
Dytrichas Bonheferis (1906-1945 m.) 


Oksfordo 
mokslininkas 
K.S. Lujis įtikėjo 
Jėzų kaip Dievą, 
tapusį žmogumi. 
Atsivertimas iš 
pagrindų pakeitė 
šio mąstytojo 
pažiūras — jis 
tapo vienu 
didžiųjų 
krikščioniškųjų 
vertybių gynėjų. 


145 


KAS YRA JĖZUS? 


Dytrichas 
Bonheferis išdrįso 
pasipriešinti 
Hitleriui ir nacių 
valstybės galybei. 
Jis manė, kad 
prievartos 
epochoje Jėzaus 
sekėjas negali 
tylėti. Už 
pasipriešinimą 
blogiui jam teko 
užmokėti kalėjimu 
ir net gyvybe. 

gimė Vokietijos mieste Breslau (dabar 
Vroclavas, Lenkija). Jis studijavo teologi- 
ją Tiūbingene ir Berlyne, tapo liuteronų 
pastoriumi. 1931 m. pradėjo dėstyti Ber- 
lyno universitete. Į valdžią jau veržėsi 
Hitleris. Praėjus dviem dienoms po to, 
kai Hitleris tapo kancleriu, Bonheferis per 
radiją pasisakė preš nacistų valdžią. Lai- 
da buvo nutraukta dar nesibaigus translia- 
cijai. Įsiliepsnojus karui, valdžia elgėsi 
vis griežčiau. 1941 m. uždrausta spaus- 
dinti Bonheferio darbus. 1939 m. jis už- 
mezgė ryšius su pasipriešinimo judėjimu, 
o vėliau — su Vokietijos kontržvalgyba. 
Bonheferis dalyvavo sąmoksle prieš Hit- 
lerį ir 1943 m. balandžio mėnesį, netru- 
kus po savo sužadėtuvių, buvo gestapi- 

ninkų suimtas. 1944 m. rugsėjo mėnesį 
gestapas jau buvo surinkęs pakankamai 
įkalčių, kad galėtų paskelbti jam kaltini- 
mą. 1945 m. balandžio 9 d. Bonheferis 
buvo pakartas kartu su admirolų Kanariu 
ir kitais sąmoksle dalyvavusiais asmeni- 
mis. Paskutiniai jo žodžiai buvo tokie; 
„Tai jau galas; man — naujo gyvenimo 
pradžia“. 

Būdamas kalėjime, Bonheferis rašė 
draugams. Jo „Laiškai ir užrašai iš kalė- 
jimo“ vėliau išgarsėjo. Iš jų galima spręs- 
ti, kad Bonheferis radikaliai pakeitė pa- 
žiūras, nors tikroji šių laiškų prasmė taip 
ir liko paslaptis, kurią jis nusinešė į kapą. 
Šiuose laiškuose Bonheferis skelbė nere- 
liging krikščionybę. Jis rašė, jog šiuolai- 


kiniam žmogui taip pat sunku įtikėti Die- 
vą, kaip pačiam autoriui — patikėti ste- 
buklais. Senoviški Bažnyčios ritualai nie- 
ko nebesako šiuolaikiniam žmogui, tad jų 
vertėtų atsisakyti. Iš dalies tai Bonheferis 
ir turėjo galvoje, tvirtindamas, jog krikš- 
čionybei nereikia religijos. Šiuolaikinis 
krikščionis turėtų išmokti kalbėti apie 
Dievą pasauliečių kalba. Pats Bonheferis 
užaugo pasaulietiškoje šeimoje ir gerai 
pažino sekuliarizuotą pasaulį. 

Nuo pat renesanso laikų, nuo humaniz- 

mo iškilimo, tvirtino Bonheferis, žmoni- 
ja nuosekliai tolo nuo Dievo. Visos gyve- 
nimo sritys — etika, švietimas, politika, 
mokslas, menas — išsivadavo iš Bažny- 
čios įtakos. Bonheferis buvo radikalas — 
tokią Žmogaus laisvėjimo nuo Dievo rai- 
dą jis vertino teigiamai: 
Dievas nori, kad mes žinotume, jog pri- 
valome patys, be jo pagalbos, tvarkyti sa- 
vo gyvenimą... Dievo akivaizdoje ir su 
Dievu mes gyvename be Dievo. Dievas 
pats leidžia mums išstumti jį iš šio pasau- 
lio ir kalti prie kryžiaus. 

Bonheferis kėlė sudėtingus klausimus. 
Kaip Bažnyčia mūsų laikais turėtų kalbėti 
nereligingai, pasaulietiškai visuomenei? 
Kas iš tiesų mums šiandien yra Kristus? 
Ar krikščionys turi teisę, pasinaudodami 
žmogiškuoju silpnumu ir dvasinio gyve- 
nimo krize, bandyti sugrąžinti Žmones 
prie tikėjimo? 

Jis pats nepritarė tokiai praktikai. Re- 
ligingieji krikščionys, jo manymu, suda- 
ro tik savimi ir savo išganymu tesirūpi- 
nančią bendruomenę; visus kitus Žmones 
jie laiko potencialiais šios bendruomenės 
nariais — juos reikią gelbėti, grąžinant į 
Bažnyčios glėbį. Bonheferis ragino elgtis 
priešingai. 

XX amžiaus bedievių pasauliui jis 
stengėsi sugrąžinti Dievą ir Bažnyčią. Jis 
tikėjo, kad Dievas ir toliau išlieka žmo- 
gaus gyvenimo centre, o ne periferijoje. 
Sunku pasakyti, kokia būtų buvusi toles- 
nė Bonheferio minties raida. Priešmirti- 
niuose savo laiškuose šis mąstytojas tei- 
gia pasaulietiško, nereligingo Žmogaus 


APREIŠKIMAS IR ATSAKAS Į APREIŠKIMĄ 


teisę kalbėti apie Jėzų Kristų sava kalba 
savame sekuliarizuotame pasaulyje: 
Dievas yra anapusinė tikrovė mūsų gyve- 
nimo sūkuryje. Štai kodėl krikščionis pri- 
valo išmokti gyventi krikščioniškai ir kal- 
bėti apie Dievą pasaulietiškai. Bažnyčiai 
turėtų rūpėti ne savo pačios religiniai 
reikalai, bet tarnavimas pasauliui. Tai ir 
reikštų sekti Jėzaus, žmogaus ki- 
tiems, pavyzdžiu. 


Pagalvokite 


1. Ar norėtumėte dalyvauti Paskalio aprašyta- 
me lošime? 


2. Ką turi omenyje Bonheferis, kalbėdamas 
apie nereliginę krikščionybę? Kaip manote, ar 
jo Bažnyčios kritika pagrįsta? 


3. Ar šiuolaikinėje Vakarų visuomenėje, 
Šviečiamuoju laikotarpiu patyrusioje lemtingus 
pasaulėžiūros pokyčius (žr. 34 skyrių), žmogus 
dar gali tikėti Dievą, bendraujantį su pasauliu 
per apreiškimą? 


Pastangos 
suvokti 


Ankstyvieji 
krikščionys 


Dievą, 
visagalį 
Tėvą, — ir 
vieną 
Viešpatį Jėzų 
Kristų — ir 
Šventąją 
Dvasią.“ 


Nikėjos Credo 

iki vieną | 


10 dalis 
Biblijos reikšmė 


INTERPRETACIJOS PROBLEMOS 


Biblijos vardas yra kilęs iš graikų kalbos 
žodžio biblos, kuris reiškia tiesiog „kny- 
gą“. Krikščionims Biblija nėra paprasta 
knyga, tai knygų knyga. Ištisus amžius 
tikrieji krikščionys gyveno pagal Biblijos 
žodį ir mokėjo dėl jo numirti. Biblija —- 
tai knyga, kuri pakeitė pasaulį. 


KRIKŠČIONYS TIKI, KAD BIBLIJA 
YRA ĮKVĖPTA DIEVO. Dievas įkvėpė 
Biblijos autorius užrašyti amžinąsias tie- 
sas, kad jos būtų išsaugotos ateinančioms 
kartoms. Šios tiesos padeda žmonėms 
stiprinti gyvąjį tikėjimą. 


KAI KURIE KRIKŠČIONYS MANO, 
JOG DIEVO ĮKVĖPTOJI BIBLIJA YRA 
ABSOLIUČIAI TEISINGA ir niekuomet 
neklysta. Taip manydami, jie turi galvoje 
ne tiesioginę Biblijos tekstų reikšmę 
(nors kai kas yra linkę ir juos suabsoliu- 
tinti), o pirmiausia tikėjimo ir moralės 
principus, kuriais privalu remtis apsi- 
sprendimo situacijose. 


KITI KRIKŠČIONYS MANO, KAD BIB- 
LIJĄ SUFORMAVO ŽMONIJOS PA- 
STANGOS SUVOKTI DIEVĄ. Vadinasi, 
kiekvienai žmonių kartai reikia iš naujo 
aiškinti Biblijos prasmę. Jų požiūriu, 
Biblijos tekstas atspindi tuos laikus, kai 
jis buvo parašytas, todėl dabar ją reikėtų 
išsiversti iš naujo. Ne visos nuostatos ir 
taisyklės, aktualios Biblijos laikais, tinka 
ir mūsų epochai. 


Biblija — tai ne viena, o 66 (katali- 
kų — 73) knygos — ištisa biblioteka. Jas 
sudaro teisės, istorijos, poezijos tekstai, 


laiškai ir pranašystės. Biblijos knygos bu- 

vo rašomos daugiau kaip tūkstantį metų. 
Reikėjo nuspręsti, kurie tekstai pri- 

klauso Biblijai, o kurie — ne. Taigi Bib- 

liją sudaro: 

e Kanoniškasis Senasis Testamentas — 
žydų Biblijos knygos; 


e Kanoniškasis Naujasis Testamentas — 
knygos apie Jėzų Kristų. 

Viena iš problemų, kurias teko spręsti 
ankstyviesiems krikščionims, — kaip su- 
sieti atskiras Naujojo Testamento dalis. 
Tais laikais Bažnyčia nepasižymėjo tokiu 
organizuotumu kaip dabar. Romos impe- 
rijoje krikščionys tebuvo persekiojama 
gyventojų mažuma. Nedideles krikščionių 
bendruomenes sudarė įvairių socialinių 
sluoksnių atstovai — juos siejo tikėjimas 
Jėzumi. Jie susirinkdavo pasidalyti šven- 
tąja duona, giedoti psalmių, pasiklausyti 
Šventojo Rašto ir kartu pasimelsti. Ilgai- 
niui šios grupelės susiliejo į didelę orga- 
nizaciją; kiekvienas miestas ar didesnė te- 
ritorija turėjo savo vyskupą, t.y. ganytoją 
ir tikrojo tikėjimo saugotoją. Jis buvo va- 
dinamas Tėvu. Nuo IV a. Bažnyčios Tė- 
vais imta vadinti visus ankstyvuosius 
krikščionių rašytojus, kūrusius krikščio- 
nybės tradiciją. 


Ankstyvieji krikščionys ir Biblija 
Ankstyvieji krikščionys naudojosi Sep- 
tuaginta --- Senojo Testamento vertimu į 
graikų kalbą. Kiti šaltiniai buvo Evange- 
lijos, Pauliaus laiškai, kai kurie kiti teks- 
tai, taip pat ir žodinė tradicija — pasako- 
jimai apie Jėzų, keliavę iš lūpų į lūpas, iš 
bažnyčios į bažnyčią. 


PASTANGOS SUVOKTI 


325 m. Nikėjos 
Bažnyčios 
susirinkimas buvo 
lemiamas 
krikščionybės 
istorijos 
momentas. Rytų 
ir Vakarų 
Bažnyčių atstovai 
susirinko, kad 
susitartų dėl 
pagrindinių 
tikėjimo tiesų, 
išlygintų 
nesutarimus, 
kilusius dėl 
skirtingo Biblijos 
interpretavimo. 
Mikelis 
Damaskinas, Rytų 
tradicijos 
viduramžių 
tapytojas, taip 
pavaizdavo 
Nikėjos visuotinį 
Krikščionių 
bažnyčios 
susirinkimą. 

saugojo ir perra- 
šinėjo visus jos 
rankraščius. Pa- 
saulyje turbūt ne- 
rastume kitos taip 
saugomos knygos. 
Viršuje iš kairės: 
Izaijo pranašystės 
rankraščio, rasto 
Kumrane, frag- 
mentas. 

Viršuje iš dešinės: 
Senojo Testamen- 
to vertimas į 
koptų kalbą. 
Apačioje: Naujojo 
Testamento 


Aleksandrijos 
kodekso dalis. 


Kitame puslapyje, 
iš kairės: 
nekanoninės Tomo 
evangelijos 
fragmentas. 
Dešinėje: du loty- 

BIBLIJOS REIKŠMĖ 


Ireniejus, 177 m. tapęs Liono vyskupu, 
pirmasis šalia Senojo Testamento paminė- 
jo ir Naująjį Testamentą. Keturių Evan- 
gelijų, kaip ir keturių vėjų, egzistavimą 
jis laikė savaime suprantamu, natūraliu 
dalyku. lreniejus užrašė „Tikėjimo taisyk- 
lę“ — ankstyviausiąjį Credo, arba tikėji- 
mo tiesų santrauką, kurioje išdėstė tikrojo 
krikščionių tikėjimo esmę. Jis tvirtino, 
kad šį tikėjimo išpažinimą sukūrę apaš- 
talai. 

Apaštalais paprastai vadinami Jėzaus 
mokiniai —— jų buvo dvylika, skaičiuojant 
Motiejų, kuris pakeitė Judą Iskarijotą, o 
vėliau prie jų prisijungė ir Paulius. Anks- 
tyvajai Krikščionių bažnyčiai apaštalų au- 
toritetas buvo itin svarbus. Daugelis 
krikščionybės išpažinėjų savaip interpre- 
tavo krikščioniškąjį mokymą, iš rankų į 
rankas keliavo daugybė įvairiausių kny- 
gų. Krikščionybei teko gintis nuo: 

e Pagoniškojo sinkretizmo, vienijusio 
skirtingas. religijas; 


e Magijos; 
e Astrologijos; 


e Misterijų kultų, kurių dalyviai rinkda- 
vosi slapta ir atlikdavo tam tikrus ezo- 
terinius ritualus. 


Ankstyvoji Bažnyčia ieškojo atsakymo 
į du pagrindinius klausimus. Iš kur mes 
žinome, kas yra tiesa? Kas yra tikrieji 
krikščionybės šaltiniai? 

Atsakant į šiuos klausimus, daugiausia 
buvo remiamasi apaštalų autoritetu. Jeigu 
knyga parašyta apaštalo arba asmens, ar- 
timai bendravusio su apaštalais, ja buvo 
tikima kaip rimtu šaltiniu. Jeigu kuri nors 
tikėjimo tiesa pirmą kartą pasakyta apaš- 
talo, ji buvo laikoma teisinga. 

Taip, vadovaujantis apaštalų autoritetu, 
per gana trumpą laiką kanonizuotos ketu- 
rios Evangelijos (Evangelijos pagal Matą, 
Morkų, Luką ir Joną).Tačiau tokie teks- 
tai, kaip Hermos „Piemuo“, Klemenso 
Pirmasis laiškas korintiečiams arba Dida- 
chė („Apaštalų mokslas“), nepripažinti 


Gnostikai 


Vienas didžiausių ankstyvosios Bažnyčios 
mūšių — diskusija su gnostikais, kitaip 
traktavusiais Jėzaus Kristaus asmenį. 
Gnosticizmas buvo ypač įtakingas 80-150 
m. Gnūsis yra graikų kalbos žodis, reiškian- 
tis „pažinimą“. Gnostikai tikėjo, kad tik 
jiems atverta ypatinga slaptoji išmintis. Jų 
tikėjime susiliejo krikščionybė, judaizmas, 
platonizmas, o vėliau — ir Zoroastrizmas. 

Gnostikai aukštino dvasią ir niekino 
kūną. Jie atmetė krikščioniškąją kūnų 
prisikėlimo idėją, tačiau pripažino sielos 
nemirtingumą. Savo įsitikinimus kai kurie 
patvirtindavo badaudami, vengdami 
santuokos. Kiti kūniškajai egzistencijai 
tiesiog neteikė jokios reikšmės, tad gyveno 
taip, kaip norėjo. Gnostikai nepripažino 
Senojo Testamento. Jie tikėjo, kad pasaulį 
valdo piktosios jėgos. Po mirties keliaudama 
į dangų Žmogaus siela privalo pereiti per šių 
blogio jėgų valdomą sritį. 

Gnostikai mokydavosi magiškų slaptažo- 
džių, nešiodavo amuletus, kurie turėjo 
padėti išvaikyti tamsiąsias kosmines jėgas. 
Jie tikėjo, kad Jėzus savo mokiniams atvėrė 
slaptąjį mokymą, skirtą tik keliems 
išrinktiesiems. Kurį laiką gnosticizmas buvo 
toks įtakingas, kad rimtai varžėsi su 
krikščionybe, bet ilgainiui krikščionybė jį 
įveikė. 


kanoniniais. Ankstyvosios Bažnyčios po- 
žiūriu, jie parašyti per vėlai, kad galėtų 
būti laikomi apaštališkaisiais raštais. Ki- 
tos Evangelijos, pavyzdžiui, Pilypo arba 
Petro, nekanonizuotos dėl tos pačios prie- 
žasties. Reikia pažymėti, kad ir meniniu 
požiūriu tie vėlyvesnieji tekstai gerokai 
skiriasi nuo kanonizuotųjų Evangelijų ir 
kitų raštų, įtrauktų į Naująjį Testamentą. 

Kurį laiką buvo ginčijamasi dėl kai 
kurių tekstų (pradedant Laišku žydams ir 
baigiant Apreiškimu Jonui), tačiau ir šie 
raštai įtraukti į kanoną. 

Net nuostabu, kaip greitai ankstyvo- 
sios Bažnyčios vadovai sutarė, kuriuos 
tekstus įtraukti į Naująjį Testamentą, o 
kuriuos atmesti kaip nekanoninius. 


$Sventoslos Dvasios šaltinis 


Ankstyvieji Rytų krikščionys tikėjo (ir 
dabartiniai tebetiki), kad Šventoji Dvasia 
kyla arba gauna savo būtį iš Dievo Tėvo per 
Sūnų. Vakaruose susiformavo kitoks požiūris 
— kad Šventoji Dvasia emanuoja ir iš Dievo 


Tėvo, ir iš Dievo Sūnaus. Todėl Vakarų 
Bažnyčioje atsirado paprotys tikėjimo 
išpažinime minėti ir Sūnų. Roma ilgai laikėsi 
atsargios pozicijos, tačiau XI a. oficialiai 
įteisino šiuos žodžius. Taigi 1054 m. Romos 
ir Konstantinopolio Bažnyčios galutinai 
atsiskyrė. 


Filosofija ir Biblija 
Iš pradžių Krikščionių bažnyčia kalbėjo 
graikiškai, Naujojo Testamento kalba. 
Pirmasis iš Bažnyčios Tėvų, prabilusių 
lotyniškai, buvo Tertulianas (apie 160- 
220 m.) — teisininkas, mėginęs išdėstyti 
krikščionių teologiją naudodamasis tiks- 
liais teisės terminais. Ilgainiui Krikščio- 
nių bažnyčia suskilo į graikiškąją Rytų ir 
lotyniškąją Vakarų Bažnyčią. Pirmaisiais 
Bažnyčios gyvavimo amžiais trys didžio- 
sios krikščioniškojo pasaulio sostinės bu- 
vo Roma, Aleksandrija ir Konstantinopo- 
lis (dabartinis Stambulas, Turkija). Roma 
tapo svarbiausiu Vakarų, vėliau Romos 
katalikų, Bažnyčios centru; Konstantino- 
polis — Rytų, arba ortodoksų (stačiati- 
kių), Bažnyčios sostine. 

Šios dvi Bažnyčios skiriasi kai kurio- 
mis filosofinėmis nuostatomis. 


ROMOS BAŽNYČIA yra patyrusi plato- 
nizmo įtaką. Ji postuluoja Dievo ir kūri- 
nijos skirtingumą: pasaulis yra sukurtas iš 
materijos ir nėra dieviškas. 


RYTŲ BAŽNYČIA formavosi veikiama 
neoplatonizmo. Ji teigia, jog kūrinija yra 
emanavusi iš Dievo. Todėl Dievas ir jo 
kūrinija iš esmės nesiskiria. Tam tikra 
prasme visi daiktai yra dieviški. Visa, kas 
išplaukia iš Dievo, nėra paprasčiausiai 
Dievo sukurta iš nieko. Žmonės, eidami 


PASTANGOS SUVOKTI 


gyvenimo keliu, arba artėja prie Dievo, 
arba tolsta nuo jo. Rytų Bažnyčia mažiau 
pabrėžia atsivertimo bei išganymo reikš- 
mę, nes Dievas ir kūrinija nėra atski- 
riami. 


Origenas, Rytų krikščionybės tėvas 
Origenas (apie 184--254 m.) — didžio 
proto žmogus, Rytų Bažnyčios teologijos 
kūrėjas. Jis gimė Aleksandrijoje, krikščio- 
nių šeimoje. Tėvas buvo nukankintas už 
tikėjimą. Origenas tapo krikščionių mo- 
kyklos, kurioje mokėsi tikintieji, vadovu. 
Susikivirčijęs su vietos vyskupu. persikė- 
lė į Palestiną. Krikščionių persekiojimo 
įkarštyje (249-251 m.) buvo įmestas į ka- 
lėjimą ir žiauriai kankinamas. Nuo žaizdų 
po keleto metų mirė. 

Kaip filosofas Origenas turėjo didžiu- 
lį autoritetą. Jo nuomonės buvo klau- 
siama, ieškant atsakymo į daugelį sunkių 
klausimų. Vieninteliu apreiškimo šaltiniu 
jis laikė Bibliją, atmesdamas graikų filo- 
sofų raštus. Kasdien ištisas valandas Ori- 
genas skaitydavo Biblijos knygas. Labai 
daug rašė, dirbdavo, kol apleisdavo jė- 
gos, dažnai nevalgęs ir nemiegojęs. 

Origeno teologija gana neįprasta, arti- 
ma neoplatonizmui. IV a. susiformavo iš- 
tisas judėjimas, nukreiptas prieš Origeno 
mokymą, o VI a. šis mokymas pasmerk- 
tas kaip erezija. Pats Origenas stengėsi 
neperžengti ortodoksinės teologijos ribų 
ir likti ištikimas Bažnyčiai. Jis yra para- 
šęs kelis šimtus veikalų, iš kurių mūsų 
laikus pasiekė maždaug šimtas. 


DARBAI BIBLIJOS TEMA. Tarp jų būta 
ir Senojo Testamento leidimo hebrajų ir 
graikų kalbomis. Origenas gerbė apašta- 
liškąją tradiciją, tačiau kartais jo mintis 
peržengdavo šios tradicijos ribas. Jis yra 
parašęs ir komentarų, mokomųjų veikalų, 
palikęs įvairių pastabų. Naudodamasis 
alegorijomis, Senojo Testamento tekstuo- 
se Origenas ieškojo slaptos prasmės. Toks 
Senojo Testamento interpretavimo meto- 
das vėliau buvo krikščionių atmestas. 

„APIE PRADUS“ — tai pirmasis bandy- 
mas sukurti sisteminę teologiją, arba 
vientisą krikščioniškojo tikėjimo schemą. 
Veikalą sudaro keturios knygos, kuriose 
kalbama apie Dievą, pasaulį, laisvę ir 
Bibliją. 


Veikale „PRIEŠ CELSĄ“ Origenas duo- 
da atkirtį pagonių filosofui Celsui, savo 
raštuose puolusiam krikščionybę. 


Origenas yra parašęs ir TAIKOMŲJŲ 
VEIKALŲ, skirtų krikščioniškajam gyve- 
nimui, tokių kaip „Malda“ arba „Kvieti- 
mas į kankinystę“. 


Origenas tikėjo, jog būti išganytam 
reiškia tapti panašiam į Dievą. Krikščio- 
nis šito siekia, kreipdamas į Dievą savo 
mintis. Žmogaus siela pakyla iš kasdieny- 
bės pasaulio į amžinybės sritį per Jėzų, 
Dievo Žodį. Krikščionims nevalia užmirš- 
ti, kad Jėzus buvo ne tik žemės žmogus; 
jis kartu yra ir amžinasis Dievo Žodis. 
Šios idėjos savo esme artimesnės graikų 
filosofijai ar gnosticizmui, o ne krikščio- 
nybei. 

Origenas mokė, kad Šv.Trejybės asme- 
nys nėra tarpusavyje lygūs: Tėvas yra 
aukštesnis už Sūnų, o Sūnus aukštesnis 
už Šventąją Dvasią. Tik Dievas Tėvas yra 
tikrasis Dievas. Sūnus taip pat yra Die- 
vas, tačiau jis žemesnis už Tėvą. 

Origenas tikėjo, kad Dievas pirmiausia 
sukūręs dvasių pasaulį. Šios būtybės gar- 
bino Dievą tol, kol išsikvėpė, išseko, ir 
tuomet jos nupuolė, pasidavė nuodėmei. 
Priklausomai nuo to, koks buvo kurios 
nuopuolis, jos virto angelais, demonais 
arba žmonėmis. Žmonės gyveno specia- 
liai jiems Dievo sukurtame materialiame 
pasaulyje. Jie užmiršo savo tikrąją pri- 
gimtį ir kilmę. Tik viena būtybė nenusi- 
gręžė nuo Dievo — tai Jėzus. Tad galima 
tvirtinti, jog žmonės yra dieviškos pri- 
gimties, o jų gyvenimas —- tarsi kelias, 
kuriuo jie grįžta atgal — prie Dievo. 

Kaip matome, Origeno teologija itin 
įpareigojanti. Kad ir nesutapęs su orto- 


doksiškuoju požiūriu, jo įtaigus mokymas 
iš esmės paveikė visą Rytų Bažnyčios fi- 
losofiją. 

Apibendrindami pirmųjų krikščionybės 
amžių patirtį, turime konstatuoti, kad 
krikščionims daugiausia teko kovoti su 
skirtingomis Biblijos interpretacijomis ir 
Jėzaus asmens traktuotėmis. Palengva 
Bažnyčios Tėvai sudarė Biblijos kanoną, 
susistemino tikėjimo tiesas ir paskelbė jas 
kaip dogmas. Tačiau skirtingos interpreta- 
cijos išliko: Rytų Bažnyčios tėvo Origeno 
mokymas skyrėsi nuo Atanazo, o vėliau 
ir Augustino — didžiųjų Vakarų Bažny- 
čios mokytojų. Kaip ten bebūtų, anais 
laikais suformuluotos tiesos Krikščionių 
bažnyčios ir šiandien yra pripažįstamos 
bei puoselėjamos. Ankstyvųjų Bažnyčios 
Tėvų koncepcijos tebėra gyvos — jos 
veikia ir šiuolaikinių krikščionių pasaulė- 
žiūrą. Bažnyčios Tėvų darbai kartu yra 
savotiška paskata mūsų laikų krikščio- 
nims — ir paprastiems tikintiesiems, ir 
teologams — iš naujo atverti savo epo- 
chai Biblijos tiesą. 


Pagalvokite 


1. Nusakykite keletą skirtingų krikščioniškųjų 
Biblijos sampratų. Kuriai jūs pritariate ir kodėl? 
Su kuria nenorėtumėte sutikti? 


2. Jei Bibliją būtų redagavę gnostikai, kaip 
būtų pasikeitęs jos turinys ir idėjos? 


3. Kokiais kriterijais vadovavosi ankstyvoji 
Bažnyčia, sudarydama Naujojo Testamento 
kanoną? Kaip manote, ar tai pakankami 
kriterijai? Gal jūs galėtumėte pasiūlyti savų? 


XVI amžiaus pradžioje per Europą nu- 
skriejo šauksmas. Tai buvo raginimas re- 
formuoti Romos katalikų bažnyčią „nuo 
viršaus iki apačios“. Ginčytasi ne dėl ka- 
talikų mokymo tikrumo, bet dėl Bažny- 
čios gyvenimo. Nuo šių ginčų prasidėjo 
daugybė permainų ir reformų, dabar vadi- 
namų reformacija. 

Oficialiosios bažnytinės valdžios atsto- 
vai turėjo įtakingus postus ir valstybėje. 
Daugelis jų ir tebuvo tiktai turtingi poli- 
tikai. Tie, kurie pasižadėjo artinti Dievo 
karalystę, atrodo, suprato ją per daug že- 
miškai. Bažnyčia rinkdavo mokesčius ir 
už pinigus pardavinėjo dangiškąsias ma- 
lones: nuodėmių atleidimą (indulgenci- 
jas), mišias, žvakes, apeigas, vyskupystes, 
net ir patį popiežiaus sostą. Popiežius bu- 
vo Romos katalikų bažnyčios galva, ta- 
čiau elgėsi visai kaip pasaulietiškas kuni- 
gaikštis. Pasigirdo balsų, kritikuojančių 
Bažnyčios korupciją. 1502 m. filosofas 
humanistas Erazmas yra pasakęs, kad pa- 
prastas žmogus tikrai įsižeistų pavadintas 
dvasininku, kunigu arba vienuoliu. 

Europos valstybės stengėsi apriboti po- 
piežiaus valdžią; daugelis prikišdavo, kad 
jis tapęs valstybės valdovu, o ne sielų ga- 
nytoju. Nepatenkintieji reikalavo admi- 
nistracinių, teisinių ir moralinių reformų. 

1500-1517 m. laikotarpiu pasikeitė 
trys popiežiai: Aleksandras VI (Bordža), 
Julijus II (tas, kuriuo taip žavėjosi Ma- 
kiavelis) ir Leonas X. Julijus II pats va- 
dovavo popiežiaus kariuomenei. Jis išgel- 
bėjo Popiežiaus sritį nuo žlugimo, padėjo 
šv. Petro bazilikos Romoje pamatus, už- 
sakė Mikelandželui Vatikano Siksto kape- 
los freskas. Deja, į raginimą pradėti dva- 
sines reformas jis atsakė tironijos 
stiprinimu. Tačiau ėmė kilti naujos galin- 
gos jėgos, ir Europa pradėjo keistis. 


KARALIAI STIPRINO SAVO GALIĄ 
VALDOMOSE TERITORIJOSE. Pavyz- 
džiui, Anglijoje Henrikas VII ir Henrikas 
VIII buvo kur kas galingesni už savo 
pirmtakus. Stiprių valdovų iškilimas pa- 
dėjo formuotis nacijos idėjai: viena tauta, 


turinti vieną valdovą. Monarchai nenoriai 
mokėjo mokesčius Romai ir vis mažiau 
taikstėsi su svetimų jėgų kišimusi į jų 
reikalus. 


GERĖJO ŠVIETIMO PADĖTIS. Huma- 
nizmas grąžino susidomėjimą klasika. 
Stiprėjo mokyklos ir universitetai. Išsila- 
vinę žmonės vis aiškiau suvokė, kad Baž- 
nyčia nebeatitinka naujųjų laikų dvasios 
ir ją reikia keisti. Žmonės ėmė jaustis vis 
laisvesni ir mąstydami apie save. Jau ne- 
be aklas paklusnumas, bet individua- 
lizmas tapo svarbiu naujosios epochos 
bruožu. 

Kitas reikšmingas veiksnys, prisidėjęs 
prie naujųjų laikų dvasios formavimo, 
buvo spaudos išradimas. Pirmą kartą atsi- 
rado galimybė per trumpą laiką išleisti 
daug knygų. Knygų spausdinimas leido 
paskleisti reformacijos idėjas po visą Eu- 
ropą tokiu greičiu, kokio ankstesnė karta 
negalėjo nė įsivaizduoti. 


Korumpuotos Bažnyčios reforma 
Reformaciją įžiebė kibirkštis, netrukus 
virtusi didžiule liepsna. Popiežiui Leonui 
X nuolat grėsė ekonominis bankrotas. 
1513 m. jis turėjo apie 125 000 dukatų 
skolų, o dar reikėjo kuo skubiau surinkti 
pinigų užmokėti už šv. Petro bazilikos 
statybą. Vienas iš būdų greitai papildyti 
iždą buvo indulgencijų pardavinėjimas. 
Romos katalikų bažnyčia mokė, jog žmo- 
nių sielos po mirties patenka į skaistyklą. 
Skaistykloje sielos atgailauja ir apsivalo, 
pasiruošdamos keliauti į dangų. Paprasti 
žmonės buvo įsitikinę, kad pirkdami in- 
dulgencijas sutrumpina laiką, skirtą jų 
sielai kentėti skaistykloje. Pirkdami in- 
dulgenciją mirusiojo sielai, tikėjosi ją iš- 
gelbėsią nuo skaistyklos kančių ir padėsią 
iš karto patekti į dangų. Anot pašaipūno 
Tecelio, „dar pinigas į skrynios dugną 
krenta, o siela jau į dangų skrenda“. 
Tecelis buvo vienuolis dominikonas. 
Prekiauti indulgencijomis jį įpareigojo 
jaunas Mainco arkivyskupas Albertas. 
Martynas Liuteris, Vitenbergo universite- 


Reformacija 

Martyno Liuterio 
tezių pasirodymą 
išprovokavo 
prekyba 
indulgencijomis. 
Tai buvo 
dokumentai, 
garantuojantys 
išsigelbėjimą nuo 
skaistyklos 
kančių. Vienuoliai 
pardavinėjo 
indulgencijas, kad 
sukauptų pinigų 
šv. Petro bazilikos 
Romoje statybai. 
Liuteriui atrodė, 
kad taip neigiama 
svarbiausia 
religijos tiesa, nes 
mus gali išgelbėti 
tiktai tikėjimas 
Jėzumi. 

to Šventojo Rašto profesorius, didžiai pa- 
sipiktino indulgencijų pardavinėjimo 
praktika. Jis manė, kad paprastas žmogus, 
nusipirkęs indulgenciją, tuoj nusiramins 
ir nesistengs gyventi dorai. Išvydęs arki- 
vyskupo nurodymų Teceliui nuorašą, Liu- 
teris tiesiog pasibaisėjo. 1517 m. spalio 
31 dieną ant Vitenbergo pilies bažnyčios 
durų jis iškabino savo „Devyniasdešimt 
penkias tezes prieš indulgencijas“. Jis nė 
neįtarė, kad būtent tą dieną ir prasideda 
reformacija. 


Tikėjimo išlaisvintas 

Martynas Liuteris (1483-1546 m.) gimė 
Vokietijoje, Eislėbene. Rengėsi tapti teisi- 
ninku, tačiau tragiškas susidūrimas su 
mirtimi pastūmėjo į vienuolyną. Liuteris 
įstojo į Erfurto augustinų vienuolyną, 
studijavo teologiją. Vėliau tapo Vitenber- 
go universiteto profesoriumi. Būdamas 


atkaklus žmogus ir stropus darbininkas, 
Liuteris nepaliovė kankinęsis, manyda- 
mas, jog Dievas jį smerkia tarsi negailes- 
tingas teisėjas. Jis buvo įsitikinęs, kad 
Dievas myli visus žmones, išskyrus jį 
vieną, ir jis niekada nebus išganytas. Liu- 
teris uoliai meldėsi ir pasninkavo. Jam 
ypač rūpėjo viena šv. Pauliaus mintis 
(Rom I, 17): 
Joje [Evangelijoje] apsireiškia Dievo tei- 
singumas iš tikėjimo į tikėjimą, kaip pa- 
rašyta: „Teisusis gyvens tikėjimu “. 

Apie tuos psichologinės sumaišties 
metus Liuteris rašė: 
Aš kaip įmanydamas stengiausi laikytis 
Įstatymo. Aš atgailavau, susidariau savo 
nuodėmių sąrašą. Aš vėl ir vėl jas išpa- 
žindavau. Stropiai atlikdavau man paskir- 
tą atgailą. Ir vis tiek mano sąžinė nesi- 
liovė man priekaištavusi... Sąžinės 
skrupulus ir savo abejones aš stengiausi 
įveikti žmogiškomis priemonėmis, žmonių 
nuo seno žinomais būdais. Kuo smarkiau 
aš griebdavausi šių metodų, tuo aršiau 
mane graužė sąžinė, tuo sunkiau darėsi. 

Tada Liuteris pradėjo skaityti Augusti- 
no raštus. Jo pažiūros pasikeitė. Jis perė- 
mė Augustino mokymą, kur kas papras- 
tesnį negu Bažnyčios teologija. Pagaliau 
1513-1518 metų laikotarpiu jis atgavo 
sielos ramybę, kurios šitiek laiko ieškojo. 
Jam atsivėrė naujos Laiško romiečiams 


prasmės, jis suprato Pauliaus žodžius pa- 
dedamas Augustino. Žodžiai „teisusis gy- 
vens tikėjimu“, ilgai buvę tikras pra- 
keiksmas, leido jam išsilaisvinti. Tikėjimą 
Liuteris ėmė suprasti Kaip priemonę, pa- 
dedančią žmogui pelnyti Dievo išganymo 
malonę. Išganymas yra Dievo dovana, ne- 
priklausanti nuo Žmogaus pastangų. Ti- 
kintįjį Dievas išgelbsti savo laisva valia, 
o ne už jo gerus darbus. Todėl geri darbai 
yra ne kelias į išganymą, bet natūrali 
Dievo meilės išraiška. Taip pakito Liute- 
rio pažiūros, o Kartu pasikeitė ir jo gyve- 
nimas. 

Žinoma, savo pažiūrų Liuteris negalė- 
jo susisteminti per vieną naktį. Tik nuo 
1520 m. jos tampa reformacijos mokymo 
sudedamąja dalimi. 


Liuterio idėjų plitimas 

Mainco arkivyskupas Albertas apskundė 
Liuterį popiežiui, bet pastarasis nekreipė 
dėmesio į šį konfliktą, laikydamas jį 
smulkiu kivirču. Tačiau kai Liuteris vie- 
šai suabejojo popiežiaus autoritetu, šis 
„kivirčas“ įgavo didesnį mastą. Tuo tarpu 
Liuterio tezės, kurias jis anuokart iškabi- 

no ant bažnyčios durų, buvo atspausdin- 
tos ir ėmė plisti žmonėse. Jo pažiūros ne- 
truko susilaukti pritarėjų — stačiai per 
naktį Liuteris tapo didvyriu! Teceliui pa- 
sidarė pavojinga vaikščioti gatvėmis. 
Saksonijos kurfiurstas Frydrichas stojo 
Liuterio pusėn ir ėmėsi jį ginti. Frydri- 
chas džiaugėsi radęs progą pakenkti arki- 
vyskupui, kadangi jam buvo gerokai įgri- 
sęs popiežių italų kišimasis į Vokietijos 
reikalus. 

Taigi reformacija išaugo iš religinių ir 
politinių nesutarimų sūkurio. Liuteris sie- 
kė apvalyti Romos katalikų bažnyčią, 1š- 
saugoti jos tiesą. Tačiau netrukus jis pa- 
teko į jau nekontroliuojamų įvykių 
verpetą, ir jo naujosios pažiūros tapo vi- 
so krikščioniškojo pasaulio dvasinio ir 
moralinio reformavimo pamatu. Antra 
vertus, nei Liuteris, nei jo bendražygis 
Pilypas Melanchtonas toli gražu nemanė 
steigią visai naują Bažnyčią. Po daugelį 
metų trukusių diskusijų dėl Liuterio dok- 
trinos pagaliau buvo priimta „Susitarimo 
formulė“ (1577 m.), įtvirtinusi ortodoksi- 
nę liuteronybę. 

Augsburge 1518 m. sušauktame reich- 
stage Liuteris atsisakė išsižadėti savo pa- 
žiūrų. Iš jo pareikalauta pasirinkti: arba 
pripažinti popiežiaus autoritetą, arba bū- 
ti paskelbtam maištininkų. 

Liuteris pasirinko kovą. Rūpindamiesi 
jo saugumu, bičiuliai naktį paslapčia iš- 
gabeno jį iš Augsburgo. 1519 m. jis daly- 
vavo Leipcigo dispute su katalikų teolo- 
gais, tarp jų ir su iškalbinguoju Jonu 
Eku, mėginusiu įvaryti Liuterį į kampą ir 
priversti pasirinkti — Biblija ar Roma. 
Liuteris pasirinko Bibliją. Nuo tos aki- 
mirkos kelio atgal jau nebebuvo. Apie 
1520 m. Liuteris tapo garsenybe. Jo vo- 
kiški ir lotyniški pamfletai, pasižymėję 
aiškumu ir tiesumu, buvo lengvai skaito- 
mi, tad su jais susipažino didelis būrys 
skaitytojų. 

Štai kai kurie iš 1520 m. parašytų 
darbų. 


„Į KRIKŠČIONIŠKĄJĄ  VOKIEČIŲ 


TAUTOS BAJORIJĄ“. Pats Liuteris šį sa- 
vo atsišaukimą palygino su trimitų gaus- 
mu, sugriovusiu Jericho sienas. Jis krei- 
pėsi į Vokietijos valdovus, ragindamas 
reformuoti Bažnyčią. Liuteris tikino bajo- 
rus, kad reforma Vokietijoje nebus įma- 
noma tol, kol nebus pakirsta popiežiaus 
valdžia. Liuteris kvietė visus Vokietijos 
karalius ir kunigaikščius sukilti ir sunai- 
kinti popiežiaus galią. Šio švento uždavi- 
nio vykdymą jis patikėjo pasaulietiško- 
sioms jėgoms. 


„APIE BABILONIŠKĄJĄ BAŽNYČIOS 
NELAISVĘ“. Tai septynių sakramentų, 


"praktikuojamų Romos katalikų bažnyčios, 


kritika. Liuteris sumažino sakramentų 
skaičių, palikdamas krikštą, komuniją (tai 
tie du sakramentai, kuriuos įsteigė pats 
Kristus) bei išpažintį. 


„APIE KRIKŠČIONIO LAISVE“. Šį vei- 
kalą Liuteris skyrė išganymo per tikėjimą 
doktrinai. Jis tikino, kad Dievas siunčia 
žmogui išganymą tik už jo tikėjimą, o ne 
už gerus darbus. 


Popiežius Liuteriui tapo Antikristo, pa- 
ties velnio sinonimu. Jis rašė: „„Nesistebė- 
čiau, jei Dievas iš dangaus pasiųstų ug- 
nies lietų ir akmenų krušą, jei jis 
nutrenktų Romą į pragarą, nubausdamas 
ją taip, kaip kažkada nubaudė Sodomą ir 
Gomorą“. 

1520 m. birželio 15 d. Roma paskelbė 
popiežiaus Leono X bulę „Exsurge Domi- 
ne“, kuria ekskomunikavo Liuterį kaip 
eretiką. Dievobaimingiems krikščionims 
buvo įsakyta deginti Liuterio knygas. 
Protestuodamas Liuteris viešai sudegino 
bulę, popiežiaus dokumentą, Vitenbergo 
universiteto kieme. 

Karolis V, Šventosios Romos imperijos 
imperatorius, troško taikos. Jis suvokė, 
kad negali leisti formuotis tautinei Vokie- 
tijos Bažnyčiai, nesuskaldydamas savo 
paties imperijos. Imperatorius išsikvietė 
Liuterį. 1521 m. Vormso mieste sušaukta- 
me reichstage Liuteris imperatoriaus aki- 


vaizdoje pareiškė: „Kadangi šventieji raš- 
tai ir sveikas protas man neįrodo, kad 
klystu, tai aš ir toliau lieku Dievo žodžio 
sąžinės kalinys. Aš negaliu išsižadėti sa- 
vo pažiūrų ir neišsižadėsiu. Sąžinei prie- 
šintis nesaugu ir neteisinga. Tepadeda 
man Dievas. Amen“. 

Po mėnesio Liuterio raštai buvo už- 
drausti, o jis pats paskelbtas už įstatymo 
ribų. Liuteris slapstėsi kurfiursto Frydri- 
cho pilyje Vartburge. Ten jis pradėjo 
versti į vokiečių kalbą Bibliją. 1534 m. 
šis milžiniškas darbas buvo užbaigtas. 
Liuterio Biblijos vertimas padėjo formuo- 
tis dabartinei vokiečių kalbai. Liuterio 
Biblija ir jo sukurtos giesmės tapo labai 
svarbios vėlesniu reformacijos laikotar- 
piu. Liuteris manė, jog kiekvienas žmo- 
gus, nuo didiko iki paskutinio skur- 
džiaus, privalo turėti galimybę skaityti 
Bibliją. Anksčiau lotyniškoji Biblija buvo 
prieinama tik dvasininkams ir mokslinin- 
kams. Dabar, išverstą į vokiečių kalbą ir 
išspausdintą dideliais tiražais, ją galėjo 
skaityti kiekvienas krikščionis. 

Atmesdamas kai kurias krikščionybės 
dogmas, Liuteris stengėsi pakeisti ir Baž- 
nyčios gyvenimą. Jis nepripažino vienuo- 
lių luomo, nepritarė celibatui, drau- 
džiančiam dvasininkui turėti šeimą. Pats 
Liuteris vedė buvusią vienuolę Katariną 
ir susilaukė septynių vaikų. 

Per Vokietijos valstiečių sukilimus 
(1524-1525 m.) Liuteris stojo vokiečių 
kunigaikščių pusėn, reikalaudamas kuo 
griežčiau bausti sukilėlius. Vokietija su- 
skilo. Jeigu po 1524 m. Roma ir toliau 
būtų stengusis nutildyti Liuterį, Vokietijo- 
je būtų kilęs pilietinis karas. 

1529 m. Špejerio reichstage kunigaikš- 
čiai, palaikantys Liuterio reformaciją, pa- 
skelbė protestą imperatoriui ir katalikų 
kunigaikščiams. Būtent nuo šio protesto 
ir kilo pavadinimas protestantas. 1531 m. 
kunigaikščiai protestantai, o kartu ir kai 
kurie miestai sudarė politinę sąjungą, va- 
dinamą Šmalkaldeno lyga. Jie tikėjosi pa- 
sipriešinsią imperatoriui ir katalikų kuni- 
gaikščiams. Sąjunga tapo nauja Europos 


Reformacija Britanijoje 


Anglijoje karalius Henrikas VIII retomaciją 
įvykdė vienu ypu. Jis norėjo išsiskirti su 
savo pirmąja Žmona ir vesti antrąją. 
Popiežius nedavė sutikimo, tad 1534 m. 
Henrikas VIII pasiskelbė esąs „vienintelis 
aukščiausiasis Žemėje“ Anglijos bažnyčios 
vadovas. Tačiau Anglikonų bažnyčia kūrėsi 
lėtai, ji išsaugojo nemažai senosios Romos 
katalikų bažnyčios elementų. Be abejo, 
didelį poveikį jai padarė ir naujasis 
protestantizmo mokymas, bet galų gale 
Anglikonų bažnyčia tapo veikiau reformuota 
Katalikų bažnyčia, o ne viena iš protestan- 
tiškojo tipo Bažnyčių. 

Škotijoje reformacija skynėsi kelią kur 
kas sunkiau. Jos idėjinis vadas buvo Džonas 
Noksas. 1554 m. priverstas emigruoti dėl 
katalikų reakcijos, Noksas išvyko į Ženevą. 
Ten jis bendravo su Kalvinu ir tremties 
metus praleido studijuodamas kalvinizmą. 
Kai 1559 m. Noksas grįžo į Škotiją ir 
pradėjo skelbti protestantizmo idėjas, jo 
pamokslai sukėlė šalyje tikrą audrą. Pikti 
Nokso išpuoliai prieš Škotijos karalienę 
Mariją, Romos katalikybės simbolį, nepaliko 
jokios kompromiso vilties. Noksas dalyvavo 
rengiant „Škotų tikėjimo išpažinimą“, kurį 
1560 m. priėmė Škotijos parlamentas. Jis 
buvo reformacijos judėjimo Škotijoje 
Įkvėpėjas, siekęs, kad šalyje neliktų nė 
menkiausio Romos katalikybės pėdsako — 
nei vyskupystės, nei liturgijos, kurias 
išsaugojo kitos protestantiškos šalys. 

Škotijos bažnyčia ir dabar tebėra 
tautinė, tuo tarpu Anglijos bažnyčia yra 
valstybinė. 


politine jėga, sėkmingai siekusia savo 
tikslų. Tuo tarpu reformacija jau plito vi- 
sose Europos šalyse. 1546 m., Liuterio 
mirties metais, Europos žemyno veide jau 
išryškėjo nauji bruožai. 


Jonas Kalvinas ir Ženeva 

Kitas žymus reformacijos judėjimo atsto- 
vas buvo Jonas Kalvinas (1509-1564 
m.). Gimė Nuajone, Prancūzijoje, studija- 
vo Paryžiuje, Orleane, Briugėje. Apie 
1532 m. jis atsivertė ir paskyrė savo gy- 

venimą teologijai. 1533 m. įsitraukė | 
protestantizmo judėjimą, todėl turėjo bėg- 
ti iš Paryžiaus. Kalvinas išvyko į Švei- 
cariją, į Bazelį. Ten 1536 m. parašė 
„Krikščionių tikėjimo pamokymą“. Ši 
protestantiškosios teologijos knyga dar 
Kalvinui gyvam esant susilaukė keturių 
leidimų ir buvo nuolat papildoma. Pasku- 
tinio (1559 m.) leidimo tekstas penkiskart 
ilgesnis už pirmąjį. 

Kalvinas buvo rūstus Žmogus, griežtai 
be jokios atodairos laikęsis savo principų, 
knygų žmogus, gerbęs raštus ir autorite- 
tus. 1536 m. jam pasitaikė keliauti per 
Ženevą. Miesto valdžia paprašė jį pasilik- 
ti. Dėl nesutarimų su Bažnyčios valdžia 
1538-1541 m. Kalvinas buvo ištremtas. 
Paskui Ženevos miesto magistratas papra- 
šė jį sugrįžti. Kalvinas ėmėsi įgyvendin- 
ti reformas, kurios, jo įsitikinimu, turėjo 
sustiprinti miesto tvarką ir grąžinti pado- 
rumą. Ženevai buvo lemta tapti Dievo 
miestu. Po Romos katalikybės žlugimo 
protestantiškoji Bažnyčia turėjo ieškoti 
naujų savo organizacijos formų. Kalvinas 
įkalbėjo magistratą įsakyti miesto ben- 
druomenei laikytis naujų „Bažnyčios 
nuostatų“. Tai buvo įvairios taisyklės 
miesto gyventojams. Be kita ko, jose bu- 
vo nurodyta, kaip reikia rengtis, uždrausti 
šokiai. Kalvinas norėjo uždaryti aludes, o 
jų vietoje planavo atidaryti blaivybės 
kavines, kuriose prieš ir po valgio būtų 
kalbamos maldos. Tačiau Ženevos gyven- 
tojai dar nebuvo subrendę tokioms refor- 
moms, todėl aludes teko vėl atidaryti. 

Kalvinas niekuomet nebuvo populia- 
rus; kai kurie žmonės aklai juo sekė, o 
dauguma —- nekentė. 1559 m. jis skundė- 
si, kad „turbūt nėra kito žmogaus, kuris 
būtų taip puolamas, draskomas ir plėšo- 
mas apkalbų“, kaip jis, Kalvinas. Nors jo 
nelankstumas užtraukė šešėlį visam mies- 
tui, bet Kalvinas dar laikėsi, remiamas 
gausiai į Ženevą plūstančių protestantų 
pabėgėlių. Jis daug rašė, reguliariai saky- 
davo žmonėms pamokslus. Skirdavo pri- 
žiūrėtojus, kurie turėjo stebėti, kaip mies- 
to gyventojai laikosi nustatytų doro 

1534 m. Ispanijoje Ignotas Lojola įkūrė 
vienuolių jėzuitų ordiną (Jėzaus draugiją). 
Lojola buvo tarnavęs kariuomenėje, o vėliau 
nusprendė tapti Kristaus kariu. Jėzuitų 
tikslas buvo reformuoti Bažnyčią iš vidaus 
(daugiausia per švietimą), kovoti su 
erezijomis, skelbti evangeliją. Jėzuitai tapo 
stipriu Romos katalikų bažnyčios ramsčiu. 
Didelė energija ir ryžtas atnešė jiems sėkmę 
daugelyje pasaulio šalių. Ir dabar jėzuitai 
yra galingas ordinas. 

Kadangi reformacija kėlė didelį pavojų, 
1545-1563 m. trimis etapais vyko Tridento 
Bažnyčios susirinkimas. Du trečdaliai 
dalyvavusių vyskupų buvo italai, tad 
susirinkimas negalėjo tinkamai atstovauti 
visai Romos katalikų bažnyčiai. Tridento 
Bažnyčios susirinkimo tikslas buvo nustatyti 
katalikybės ir protestantizmo doktrinų 
skirtumus, iš naujo patvirtinti katalikybės 
doktriną ir parengti Romos katalikų 
bažnyčios vidines reformas. 1564 m. 
popiežius Pijus IV patvirtino visus Susirin- 
kimo dekretus. Tridento susirinkimo išvados 
pagrindė katalikybės mokymo standartą, 
kurio laikytasi ištisus 400 metų iki Antrojo 
Vatikano Bažnyčios susirinkimo 
1962-1965 m. 


elgesio taisyklių. Nusidėjėliams, pažeidu- 
siems taisykles, nebuvo leidžiama priim- 
ti šventąją komuniją, o apie jų nusižengi- 
mus būdavo pranešama specialiai pastorių 
kolegijai, vadinamajai konsistorijai. Kon- 
sistorija nustatydavo taisykles, reglamen- 
tuojančias Žmonių elgesį Visais gyvenimo 
atvejais. Už jų nesilaikymą Ženevos gy- 
ventojų laukė žiaurios viešos bausmės. 
Iš Kalvino mokymo išsirutuliojo kalvi- 
nizmas. Kalvinistai buvo drausminga ben- 
druomenė, griežtai apsisprendusi, darbšti, 
dievobaiminga ir patikima. Šiuolaikiniai 
teologai tvirtina, kad neteisinga visą kal- 
vinizmą sieti tik su Kalvino teologija. O 
štai išrinktųjų išganymo doktriną sukūrė 
jis vienas. Ši doktrina sako, jog Kristus 
mirė ant kryžiaus ne dėl kiekvieno iš mū- 
sų, 0 tik dėl išrinktųjų. Protestantiškoji 


teologija nepripažįsta skaistyklos, tačiau 

išrinktųjų išganymo doktrina, kaip tvirti- 

na kai kurie teologai, yra dar pesimistiš- 
kesnė. 

Kalvinas kuo nuoširdžiausiai tikėjo, 
jog Kristus pasiaukojo ne dėl viso pasau- 
lio, o tik dėl saujelės išrinktųjų. Šį požiū- 
rį, vadinamą predestinacija, skelbė Pau- 
lius ir Augustinas, tačiau Kalvinas teikė 
jam iki tol neregėtos reikšmės. Jis tvirti- 
no, kad kiekvienas Žmogus yra nusipel- 
nęs Dievo bausmės, tad jeigu bent keletas 
bus nuteisinta, tai tik dėl begalinio Dievo 
gerumo. Dievo valia, teigė Kalvinas, pra- 
noksta Žmogiškąjį supratimą, tad nėra 
prasmės ja abejoti ar dėl jos ginčytis. 

Reformacijos laikotarpiu susiformavo 
ir kitos tautinės Bažnyčios, iškilo nauji 
vadovai. Vieni pirmųjų buvo Ulrichas 
Cvinglis ir jo įsteigtoji Ciūricho bažny- 
čia. Šis procesas išryškino naujus tikėji- 
mo akcentus. 

e Kiekvienam Žmogui turėtų būti suteik- 
ta galimybė skaityti Bibliją gimtąja 
kalba. Aukščiausiasis autoritetas yra 
Biblija, o ne Bažnyčia. 


e Žmogus nuteisinamas dėl tikėjimo, o 
ne dėl gerų darbų. 


e Kiekvienam žmogui būtinas tiesioginis 
individualus ryšys su Dievu per tikėji- 
mą. 

Didelėje Europos dalyje Romos galybė 
žlugo, tad politinis ir religinis kontinen- 
to žemėlapis iš esmės pasikeitė. Šie po- 
kyčiai išliko iki pat mūsų dienų. 


Pagalvokite 


1. Ką Liuteris turėjo galvoje, skelbdamas 
nuteisinimo tikėjimu doktriną? 


2. Kaip, jūsų manymu, pasikeičia tikinčiojo 
gyvenimas, kai jis ima labiau pasitikėti Biblijos, 
o ne Bažnyčios autoritetu? 


3. Kodėl Liuterio mokymas taip sparčiai 
paplito? 

Biblijos 
aiškinimas 


mūsų dienomis 


Konservatoriai 


ir 
radikalai 


„Jei skaityda- 
mas Evange- 
liją tu tiki 
tuo, kuo nori 
tikėti, O 
atmeti tai, 
kuo tikėti tau 
nesinori, tai 
tu tiki ne 
Evangelija, 
bet savimi.“ 


Augustinas iš 
Hipono 


Biblija krikščio- 
nims yra 
gyvenimo ir 
tikėjimo vadovas. 
Krikščionys dažnai 
susirenka 
grupelėmis, kartu 
skaito Bibliją, 
padeda vienas 
kitam ją suprasti 
ir vadovautis jos 
mokymu savo 
gyvenime. 


Kokias knygas jūs mėgstate skaityti? O 
gal jums labiau patinka žiūrėti filmus? 
Kas gi vyksta, kai jūs skaitote knygą ar- 
ba žiūrite filmą? Jei tai geras kūrinys, jūs 
stačiai užsimirštate, pasineriate į siužetą, 
stengiatės suprasti veikėjų psichologiją. 
Knyga arba filmas jus vienaip ar kitaip 
paveikia — sujaudina arba išgąsdina, pri- 
verčia nusijuokti arba pravirkti. 
Daugelis religijų turi savo šventuosius 
raštus. Šios knygos tikintiesiems yra di- 
delis autoritetas. Krikščionių šventoji 
knyga yra Biblija. Kai krikščionis skaito 
Bibliją, jį taip pat užvaldo Senojo arba 
Naujojo Testamento pasaulis. Tačiau tik- 
rasis Biblijos poveikis yra susijęs ne tik 
su siužetu ir personažais; krikščionys tiki, 
jog Biblija juos moko, kaip reikia gyven- 
ti, kaip tikėti Dievą. Jie tiki, kad Jėzaus 
Evangelijos padeda žmonėms įžengti į 
naują, amžinąją Dievo būtį. Krikščionys 
žino, kad Biblijos žodžiais su jais kalba- 
si Dievas. Taigi jiems Biblija nėra tiktai 
knyga, — tai kelias į visatos supratimą. 


Biblijos skaitymas 
Kiekvienai naujai teologų kartai iškyla 
tas pats klausimas: kaip skaityti Bibliją? 


Racionalistas pasakytų, jog daugelio 
Biblijoje aprašytų stebuklų nereikėtų 
suprasti tiesiogiai — tai fantastiški, ne- 
įmanomi dalykai. Mokslininko požiūriu, 
pasaulį valdo visuotiniai dėsniai. Ant- 
gamtiškieji Biblijos elementai reikalauja 
tam tikros interpretacijos, kadangi moks- 
liškai jų neįmanoma paaiškinti. Istorikas 
primintų, kad Biblijos autoriai aprašė sa- 
vos epochos patirtį, remdamiesi dar iki- 
moksline pasaulio samprata. Kai kurie 
Biblijos epizodai, tarp jų ir stebuklų ap- 
rašymai, tėra tik pasakos. Jos reikšmingos 
ne pačios savaime, o tiktai epochos kon- 
tekste. Tarkim, Evangelijų stebuklai grei- 
čiausiai kalba ne tiek apie antgamtiškus 
Jėzaus sugebėjimus, kiek apie tai, kokią 
reikšmę turėjo Jėzaus gyvenimas anksty- 
viesiems krikščionims. 

Tokia ir panaši Biblijos tekstų kritika 
paskatino krikščionis keisti savo santykį 
su Šventuoju Raštu. Daugelis tyrinėtojų 
laikosi tokio požiūrio: nuo paskutinių 
Biblijoje aprašomų įvykių mus skiria 
2000 metų, tad pasaulio samprata per tą 
laiką visiškai pasikeitė. Biblija reikalauja 
visiškai naujos interpretacijos racionaliz- 
mo ir mokslo šviesoje. 


Tačiau pirmiausia turime paklausti: ko- 
kia prasme Biblija yra apreiškimas? 

Biblija nė nebando įrodinėti Dievo bu- 
vimo. Jos autoriai buvo visiškai tikri, kad 
Dievas dalyvauja jų gyvenime ir veikia 
visą jų pažįstamą tikrovę. Visos Senojo ir 
Naujojo Testamento knygos parašytos re- 
miantis vieninteliu visuotiniu tikėjimo 
principu. 

Bibliją traktuodami kaip Šventąjį Raš- 
tą, atveriantį Dievo apreiškimą, krikščio- 
nys paprastai laikosi vieno iš dviejų pa- 
grindinių požiūrių. 


Pirmasis požiūris: BIBLIJA YRA DIEVO 
ĮKVĖPTAS TIKĖJIMO TIESŲ IŠDĖSTY- 
MAS. Daugelis krikščionių tiki, kad Bib- 
lija — tai Dievo žodžiai, užrašyti būtent 


taip, kaip Dievas liepė juos užrašyti. Tie- 


sa, Bibliją kūrė ne vienas autorius, tačiau 
visi jie buvo Dievo įkvėpti. Tai vadina- 
moji „įkvėptų žodžių“ koncepcija: pats 
Dievas yra visų Biblijos teiginių laidas. 
Toks propozicinis požiūris vyravo vidur- 
amžių pasaulyje. Jis išliko ir mūsų laikais 
kaip oficialus Romos katalikų bažnyčios 
požiūris; iš protestantų jam pritaria kon- 
servatyvieji evangelikai. Evangelikai daž- 
nai tvirtina, kad Biblija yra Dievo žodis. 


Antrasis požiūris: BIBLIJA — TAI ŽMO- 
GIŠKOJO TIKĖJIMO ISTORIJA. Dauge- 
lis krikščionių nėra linkę manyti, jog 
Dievo apreiškimas — tai tam tikrų teigi- 
nių išdėstymas. Jie greičiau pasakytų, kad 
Biblijos autoriai aprašė tai, kaip Dievas 
dalyvauja Žmonijos istorijoje ir veikia 
žmonių patirtį. Jų nuomone, Bibliją su- 
formavo tam tikras žmonijos santykis su 
Dievu, ir ji yra šį santykį liudijantis do- 
kumentas. Šio požiūrio besilaiką krikš- 
čionys daugiausia dėmesio skiria Jėzui, 
kaip Dievo Žodžiui, ir Biblijai, kaip Žo- 
džio liudytojai. 


Evangelistas Matas taip atveria Jėzaus 
esmę: 
Jėzus paklausė mokinius: „Kuo žmonės 
laiko Žmogaus Sūnų?“ Jie atsakė: „Vie- 

ni Jonu Krikštytoju, kiti Eliju, kiti Jeremi- 
ju ar dar kuriuo iš pranašų“. Jis vėl pa- 
klausė: „O kuo jūs mane laikote?“ Tada 
Simonas Petras atsakė: „Tu esi Mesijas, 
gyvojo Dievo Sūnus!“ 

Šis Petro išpažinimas — lemtingas po- 
sūkis. Mokiniai praleido su Jėzumi daug 
laiko, jie žino, kad jis yra didis moky- 
tojas ir pranašas. Bet gal jis yra ir dar 
kažkas? Petras suvokia, kad taip ir yra: 
Jėzus — tikrasis Dievo Sūnus. 

Šį praregėjimą Petrui suteikė jo tikėji- 
mas. Jei kas būtų filmavęs Jėzaus kelio- 
nes, kamera tebūtų įamžinusi paprasčiau- 
sio žmogaus, keliaujančio po Galilėją su 
kažkokiais reikalais, kasdienę veiklą. Kad 
suprastume Jėzų kaip Dievo Sūnų, kurio 
misija — išgelbėti žmoniją, reikalingas 
tikėjimas ir religinė patirtis. Visi teologai 
sutinka, kad tikėjimas ir patirtis yra labai 
svarbūs. Dabar paklauskime: ar evangeli- 
nis Jėzaus paveikslas kilo iš tikėjimo ir 
religinės patirties, ar jam kontūrus sutei- 
kė ankstyvoji Bažnyčia, norėdama įrodyti 
Jėzaus dieviškumą? O kaip turėtume in- 
terpretuoti Jėzaus stebuklus? Ar jie turi 
kokį istorinį pagrindą, ar buvo vėliau 
„prikurti“ siekiant papildyti Jėzaus pa- 
veikslą, kad Žmonės nuoširdžiau įtikėtų? 
O Jėzaus žodžiai, kuriais jis mokė žmo- 
nes, -- ar tai tikrai jo žodžiai? Galbūt 
ankstyvoji Bažnyčia istorinį Jėzų pavertė 
tikėjimo Kristumi, nes toks Jėzaus pa- 
veikslas geriau atitiko jos religines reik- 
mes? Tai itin painūs klausimai. Ir mūsų 
laikais vargu ar įmanoma į juos atsakyti. 


Biblijos kritika 

Pirmosios šiuolaikinės Biblijos interpreta- 
cijos pasirodė XIX amžiuje, daugiausia 
Vokietijoje. 

Georgas Hėgelis (1770-1831 m.) buvo 
vienas įtakingiausių vokiečių filosofų. Jis 
teigė, jog istorija yra metafizinis tobulė- 
jimo procesas. Kitaip tariant, Hėgelis ti- 
kėjo, kad kasdienių įvykių grandinėje 
slypi tam tikra istorinė prasmė. 

Vokiečių tradicijoje istorija vadinama 
dviem žodžiais. Teologai, nagrinėdami 

Bibliją, pasinaudojo šių žodžių teikiama 
galimybe išreikšti prasmės skirtumams. 


HISTORIE vadinama faktų, datų, įvykių 
visuma. Ši sąvoka neapima interpretacijų. 


O sąvoka GESCHICHTE nusako įvykių 
prasmę. Geschichte ieško įvykių modelio, 
siužeto. Vokiečių teologai pirmieji ėmė 
tyrinėti Heilsgeschichte, arba išganymo 
istoriją. Jie tvirtino, jog Biblija atspindi 
tai, kaip Dievas veikė žmogiškąją patirtį. 
Jų nuomone, svarbu ne tai, ką Dievas 
įvykdė objektyviąja istorine prasme, bet 
kaip žmonės jį suvokė. Būtent šiuo po- 
žiūriu ir reikia aiškinti Biblijos stebuklus 
bei antgamtiškuosius įvykius — jie at- 
skleidžia slaptąją istorijos prasmę. Tai 
Dievo suteikta prasmė. 


Kitas istorijos tyrinėjimo metodas — 
profesionali, griežta mokslinė istorijos 
kritika. Šio metodo šalininkai naudojosi 
naujausiomis mokslinės analizės priemo- 
nėmis. Užuot laikę Bibliją aukščiausiuo- 
ju autoritetu, istorijos kritikai ją traktavo 
kaip tyrinėjimų šaltinį. Jie stengėsi iš- 
sklaidyti Jėzų supusią žydų legendų ir 
graikų filosofijos aureolę ir ieškojo tikro- 
jo istorinio Jėzaus. Šitaip artėdami prie 
istorinio Jėzaus, šie mokslininkai tikėjo- 
si geriau suprasti ir jo mokymo esmę, su- 
žinoti, ką skelbė Jėzus tais laikais, kai jo 
žodžiai dar nebuvo įvilkti į ankstyvajai 
Bažnyčiai patogią formą. 


Liberalinė teologija 

Liberalinės teologijos, o kartu ir visos 
šiuolaikinės teologijos pradininkas buvo 
Frydrichas Šlėjermacheris (1768-1834 
m.). Šlėjermacheris nubrėžė ribą tarp 
tikėjimo ir racionalaus pažinimo, tarp 
patirties ir istorijos. Bibliją jis laikė žmo- 
giškosios patirties aprašymu, o ne dieviš- 
kuoju apreiškimu. Šlėjermacherio požiū- 
riu, religija — tai jausmas ir patirtis; 
objektyvūs analizės metodai neatveria 
Dievo nei Biblijoje, nei pasaulyje. 


Šlėjermacheris skelbė, kad Jėzus žmo- 
nėms yra pavyzdys. Liberalinės Jėzaus 
sampratos esmė yra tokia: jo misija buvu- 
si ne išganyti žmoniją per savo mirtį ir 
prisikėlimą, bet pažadinti Dievo suvoki- 
mą ir paskatinti dorai gyventi. Jėzus 
buvęs „iš esmės nenuodėmingas ir abso- 
liučiai tobulas“, o jo sieloje iš tikrųjų gy- 
venęs Dievas. Visa tai ir buvę reikalinga, 
kad jis galėtų išganyti žmoniją. Prisikėli- 
mas, įžengimas dangun ir antrasis Mesijo 
atėjimas tėra legendos, papildančios tikrą- 
ją Jėzaus gyvenimo istoriją. 

Liberalinės teologijos viršūnė — Adol- 
fo fon Harnako darbai. Fon Harnakas 
1888-1921 m. buvo Berlyno universiteto 
teologijos profesorius. Iš tos kartos teolo- 
gų jis laikytas ir geriausiu Bažnyčios Tė- 
vų raštų ekspertu. Fon Harnakas teigė, 
kad Jėzaus skelbtąją naujieną gerokai iš- 
kraipė graikų filosofija. Jis tikino, jog 
Paulius Jėzaus religiją pakeitė religija 
apie Jėzų. Tai ir leido susiformuoti klai- 
dingam tikėjimui, kad Jėzus buvęs Die- 
vas. Tikėjimą inkarnacija, pasak fon Har- 
nako, sukūrė ankstyvoji Bažnyčia, — 
pats Jėzus apie tai nekalbėjo. 

XIX amžiaus teologijai buvo būdingos 
aktyvios pastangos atrasti istorinį Jėzų. 
1835 m. Dovydas Frydrichas Štrausas pa- 
skelbė pirmąjį „Jėzaus gyvenimo“ tomą 
(į anglų kalbą šį veikalą išvertė Džordžas 
Eliotas, t.y. rašytoja Merė Ana Evans, ta 
pati, kuri vertė ir Fojerbachą). Štrausas 
buvo Hėgelio sekėjas; dirbo Pietų Vokie- 
tijoje, Tiūbingeno universitete. Kai išėjo 
antrasis knygos tomas, Štrausas buvo at- 
leistas iš darbo. 

Štrausas manė, kad taikydamas Evan- 
gelijoms istorinės kritikos metodą, jis at- 
skyrė istorinį Jėzų nuo tikėjimo Kristaus. 
Jėzų, istorinį asmenį, jis skyrė nuo Die- 
vo-žmogaus, kurį garbino ankstyvoji 
Bažnyčia. Jis atmetė visa, kas buvo ant- 
gamtiška Jėzaus gyvenime — nuo nekal- 
to prasidėjimo iki įžengimo dangun. 
Štrauso įsitikinimu, per istorinį Jėzų į 
žmonijos istoriją atėjo universalioji idėja 
(šią mintį Štrausas perėmė iš Hėgelio). 


Jis teigė, kad Biblijos pasakojimai tėra 
tiktai mitai. Štrausas buvo apkaltintas 
ateizmu ir sąmoningu krikščionių tikėji- 
mo griovimu. Iš tiesų kai kuriais atvejais 
jo samprotavimams būdingas mėginimas 
teologiją pakeisti antropologija. 

Istorinio Jėzaus tyrinėjimus baigia Al- 
berto Šveicerio knyga „Istorinio Jėzaus 
ieškojimas“ (1906 m.). Po ištisus dešimt- 
mečius trukusių mokslinių tyrinėjimų iš- 
aiškėjo, kad kritinio metodo „atrastas“ Jė- 
zus tėra svetimšalis žydas, gyvenęs 
pirmame naujosios eros amžiuje ir ne- 
daug ką tegalintis pasakyti šiuolaikiniam 
pasauliui. Neretai šio metodo šalininkų 
interpretuojamas Jėzus pasirodydavo esąs 
liberalas ir protestantas — visai kaip tie, 
kurie jo „ieškojo“. Istorinės kritikos me- 
todas susilaukė gana griežtos kritikos už 
tai, kad nors istorinio Jėzaus tyrinėjimai 
ir buvo daugeliu požiūrių naudingi, vis 
dėlto dažnai palieka tokį įspūdį, tarsi 
žmonės studijuotų savo pačių atspindį 
veidrodyje. 


Bartas ir Bultmanas 

Žymiausieji XX a. pirmosios pusės teolo- 
gai buvo Karlas Bartas ir Rudolfas Bult- 
manas. 

KARLAS BARTAS (1886-1968 m.) po 
Pirmojo pasaulinio karo pasisakė prieš li- 
beralinę teologiją. Jis pirmasis ėmė varto- 
ti neoortodoksijos sąvoką. Barto įsitikini- 
mu, liberalinė teologija tėra Žmogaus 
sukurta religija. O Dievas yra Dievas; jis 
visiškai kitoks negu Žmonija ir nuo jos 
nė kiek nepriklauso. Barto „Bažnytinė 
dogmatika“ yra stambiausias sisteminis 
teologijos veikalas po XIII a. parašyto 
Tomo Akviniečio „Summa theologica“. 
Bartas tvirtino, jog Dievo žodis veikia 
per Jėzų ir daro įtaką visam pasauliui. Tai 
liudija Biblija. Biblija yra Dievo žodis, o 
Jėzus — Dievo Žodis. Senasis Testamen- 
tas yra nukreiptas į ateitį, į Jėzų, o Nau- 
jasis Testamentas — į praeitį, taip pat į 
Jėzų. Šventojo Rašto, kaip ir evangelinio 
Jono Krikštytojo, paskirtis yra skelbti: 
„Štai Dievo Avinėlis“. Bartas laikėsi po- 
žiūrio, kad Dievo žodis yra dinamiškas, 
veikiantis, o ne statiškas, sustingęs it pa- 
prasti knygos žodžiai. Bartas buvo vienas 
įtakingiausių XX amžiaus teologų. 


RUDOLFAS BULTMANAS (1884-1976 
m.) nuo 1921 iki 1951 m. dirbo teologi- 
jos profesoriumi Marburge, Vokietijoje. 
Jis teigė, jog dauguma užrašytųjų Jėzaus 


Knygos, kurias 
krikščionys vadina 


Testamentu, yra 
žydiškoji Biblija. 
Žydai taip pat 
mėgsta susirinkę 
kartu studijuoti 
Bibliją, gilintis į 
tai, ką ji kalba 
šių dienų žmogui. 

žodžių buvo sukurti ankstyvosios Bažny- 
čios, o ne ištarti paties Jėzaus. Bultmanas 
padarė išvadą, jog atkurti tikrąjį istorinį 
Jėzaus paveikslą neįmanoma. Jis nepripa- 
žino liberalinės teologijos, bet neatmetė 
jos taip ryžtingai kaip Bartas. 

Bultmano požiūriu, išgano tikėjimas, o 
ne istorija, tad istorinė tiesa nėra aktuali. 
Bultmaną išgarsino pastangos demitologi- 
zuoti Naująjį Testamentą. Kad pirmo am- 
žiaus pasaulis galėtų prabilti į šiuolaikinį 
žmogų, reikia atsikratyti mitiškojo anų 
laikų pasaulėvaizdžio. Biblijos mitus rei- 
kia iš naujo interpretuoti; jų negalima vi- 
sai atmesti, kaip kad siūlė liberalinės 
teologijos šalininkai, nes jie kupini ver- 
tingų įžvalgų. Bultmanas pateikė naują, 
egzistencialistinį Naujojo Testamento aiš- 
kinimą. Pasak jo, Kristaus prisikėlimą 
reikėtų vertinti ne kaip istorinį įvykį, bet 
kaip tikėjimo stebuklą, įvykusį mokinių 
gyvenime. Bultmano kritikai priekaištavo, 
kad jis dėl šiuolaikinės mokslinės pasau- 
lėžiūros paaukojęs Bibliją. Tačiau Bult- 
manas paprieštaravo: jis paaukojęs tik ne- 
mokslinę anų laikų pasaulio sampratą, o 
ne Kristaus mokymo esmę — kvietimą į 
naują gyvenimą. 


Tiek Bartas, tiek Bultmanas padarė di- 
delę įtaką XX a. teologijos raidai. Tačiau 
esama ir kitų svarbių teologinių koncep- 
cijų. 

Konservatyvieji evangelikai laikosi 
evangelijos gynėjų pozicijos (žodis evan- 
gelikas yra kilęs iš graikų kalbos žodžio 
euangelion, reiškiančio „gerąją naujie- 
ną“). Evangelikai nemano, jog džiaugs- 
minga Žinia galėtų tapti tokie faktai, kad 
Jėzus iš tikrųjų nepadarė aprašytųjų ste- 
buklų ir neprisikėlė iš numirusiųjų. Jie 
didžiai vertina Bibliją ir atmeta daugu- 
mos šiuolaikinių teologų interpretacijas. 

Evangelikai nėra fundamentalistai. 
Fundamentalistais vadiname tokių įsitiki- 
nimų žmones, kurie laiko tiesa kiekvieną 
Biblijos Žodį: ir tai, kad Dievas sukūrė 
pasaulį per šešias dienas, ir tai, kad Ado- 
mas su leva buvo realūs žmonės. Evange- 


likai mano, jog Biblijoje susipynė skirtin- 
gos literatūros formos, ir stengiasi savo 
įsitikinimus suderinti su šiuolaikiniu 
mokslu. Tačiau jie neabejoja, kad Evan- 
gelijos yra patikimi istorijos šaltiniai. Jie 
tiki, kad Jėzus iš tiesų yra ištaręs visus 
Evangelijose užrašytus žodžius, kad jie 
nėra ankstyvosios Bažnyčios papildyti ir 
kad Jėzus tikrai padarė visus Biblijoje ap- 
rašytus stebuklus. 

Evangelikų santykis su tikėjimo daly- 
kais yra visų pirma emocinis, dvasinis. 
Tai nerodo intelektualumo stokos, — tie- 
siog jie priima Jėzaus mokslą širdimi, o 
ne protu. Evangelikai sudaro įtakingą, 
aktyviai besireiškiančią protestantizmo at- 
šaką. Galbūt jie nėra pakankamai at- 
stovaujami universitetuose' ar teologijos 
fakultetuose, užtat puikiai atstovaujami 
bažnyčiose. Karlas Henris, žymus evan- 
gelikų mokslininkas, taip rašė: 
Evangelinis teizmas stiprus tuo, kad siū- 
lo tokią religinę realybę, kuri neatgimu- 
siai žmonijai yra paskutinė viltis ir kurios 
ji iš niekur kitur negali sau pasisemti. 
Dvasinių šaknų praradimo laikais krikš- 
čionybe skelbia, jog Dievas yra pats sa- 
ve apreiškęs dangiškasis Atpirkėjas. Inte- 
lektualinio skepsio laikais ji stiprina mus 
tvirtu įsitikinimu, jog Dievas turi šventą 
tikslą, susijusį su žmonėmis ir pasauliu. 
Dorovinio liberalizmo laikais ji siūlo ab- 
soliučias moralės taisykles ir aiškius die- 
viškuosius imperatyvus. Bauginančių atei- 
ties nuojautų laikais ji suteikia tikrumo ir 
vilties. Tokiu metu, kai daugybei žmonių 
gyvenimas tapo nepakeliamai sunkus, ji 
įkvepia jėgų tam gyvenimui keisti. 

Evangelikai pasakytų, kad jų tikėjimas 
suteikia jiems tikrumo ir atskleidžia 
teisingą Biblijos supratimą, kurio, deja, 
stokoja įvairios šiuolaikinės teologijos 
kryptys. 


Liaudies teologija 

Svarbi liberalinės teologijos įžvalga yra 
įkultūrinimas. Pagal ją evangelija yra pa- 
grįsta I a. po Kr. pasaulio samprata. Šiuo- 
laikinė teologija yra Vakarų kultūros da- 


lis, ji sukurta baltųjų, joje dominavo 

mąstytojai vyrai. Kaip šios kultūros at- 

svara kuriasi ir kitokio tipo kultūriniai 

dariniai. Dabar besiformuojančios teolo- 

dicinei teologijai. Štai keletas įtakinges- 

nių naujųjų teologijos krypčių: 

e Lotynų Amerikos išlaisvinimo teolo- 
gija; 

e Juodaodžių teologija; 

e Azijos teologija; 

e Feministinė teologija. 

Visos šios kryptys savitai interpretuo- 
ja Bibliją. Pavyzdžiui, Lotynų Amerikos 
išlaisvinimo teologija yra skurdo teologi- 
ja. Jos esminis teiginys: Biblijos Dievas 
yra neturtingųjų ir išnaudojamųjų pusėje. 
Taigi išlaisvinimo teologija teikia ypatin- 
gą reikšmę išsivadavimui iš priespaudos, 
tapsiančiam visuotinio dvasinio atsinauji- 
nimo laidu. 

Protestantiškoji teologija daugiausia 
tyrinėjo individo santykį su Dievu, o 1š- 
laisvinimo teologija analizuoja visuome- 
nę formuojančius veiksnius. Taip jau su- 
siklostė istorinė situacija, kad į Lotynų 
Ameriką krikščionybė atėjo kartu su ver- 
gove ir išnaudojimu. Krikščionybę į šiuos 
kraštus atnešė nukariautojai — tai buvo 
jų religija. Išlaisvinimo teologija kelia ne 
tik filosofinius klausimus (kaip pakeisti 
žmogų), bet ir socialinius (kaip pakeisti 
visuomenę). Ji siekia tobulinti visuo- 
menę, kartu rūpindamasi ir žmonių sielų 
išganymu. Išlaisvinimo teologija —- tai 
politinės teologijos ir neturtingųjų ben- 
druomenių, prijaučiančių marksizmui, 
ideologijos sintezė. 

Išlaisvinimo teologija teigia, kad nors 
aplinkybės ir gali formuoti žmones, žmo- 
nės taip pat gali keisti aplinkybes. Ginda- 
ma neturtingųjų interesus, ji laiko Jėzų 
maištautoju ir visuomenės atstumtuoju. 
Šios teologijos šalininkų akimis, Jėzus 
yra vargšas, tas pats Kenčiantysis Tarnas, 
apie kurį kalba Izaijas savo pranašystėje. 

Išlaisvinimo teologija yra galingas ju- 

dėjimas, susiformavęs ispaniškai kalban- 
čiame Lotynų Amerikos pasaulyje. Kiti 
kraštai taip pat kuria savitas teologijos 
doktrinas, ir jos, be abejo, turės įtakos 
būsimoms Biblijos interpretacijoms. 

Daugelis žmonių, besidominčių Bibli- 
ja, gali pasirinkti, kokia kalba ją skaity- 
ti, nes yra daugybė vertimų. Kiekvienas 
skaitytojas, imdamas į rankas Bibliją, gali 
turėti tam tikrų išankstinių nuostatų: juk 
yra įvairiausių Biblijos aiškinimų ir ver- 
tinimų. Kaip ten bebūtų, Biblija tebėra 
fundamentaliausias judaizmo ir krikščio- 
nybės dokumentas, liudijantis dieviškąją 
žmonių patirtį. Ji visada išliks Vakarų ci- 
vilizacijos kertinis akmuo. Mūsų laikais 
žmonės gali laisviau negu bet kada anks- 
čiau interpretuoti Bibliją. Nėra tokios ga- 
lingos Bažnyčios ar bendruomenės, kuri 
pajėgtų primesti visiems vienodą požiūrį 
į Bibliją. Kiekvienas Žmogus, mūsų lai- 
kais atsiverčiantis Bibliją, gali laisvai at- 
siliepti į tai, ką joje perskaito. 


Pagalvokite 


1. Kuo skirtųsi konservatyviosios ir liberalinės 
teologijos siūlomos Kristaus prisikėlimo iš 
numirusiųjų interpretacijos? 


2. Įsivaizduokite, jog esate konservatyvių 
pažiūrų teologas. Su kokiomis pažiūromis jums 
tektų kovoti? 


3. Ar Biblija yra paties Dievo žodžiai? Ar jūs (o 
galbūt kas nors iš jūsų pažįstamų) tikite, kad 
Dievas apsireiškia per Bibliją? Raskite kuo 
daugiau įrodymų, jog apreiškimas lemia 
tikėjimą. 


31 


Pasaulio 
sukūrimas ar 
evoliucija 


Čarlzas 
Darvinas 


„Žmogus ir 


žemesnieji 
gyvūnai 
skiriasi ne 
tiek prigimti- 
mi, kiek 
išsivystymu. 
Tačiau šis 
skirtumas, 
kad ir 
ryškus, dar 
nėra priežas- 
tis, leidžianti 
mums iškelti 
žmogų į visai 
kitas sferas.“ 


Čarlzas 
Darvinas 


11 dalis 


Ar mokslas atsako 
į visus Klausimus? 


MOKSLAS IR TIKĖJIMAS 


„Koks klausimas mūsų laikais galėtų la- 
biausiai apstulbinti visuomenę? Štai tas 
klausimas: ar žmogus yra beždžionė, ar 
angelas? Aš, Viešpatie, trokštu likti su 
angelais“*. Taip kalbėjo Bendžaminas 
Dizraelis, Didžiosios Britanijos ministras 
pirmininkas, XIX amžiuje. > 
XIX amžius —- netikėtų, staigių per- 
mainų epocha. Užteko vienos kartos gy- 
venimo, kad pramonės revoliucija visiš- 
kai pakeistų šalies veidą. Geležinkelio 
išradimas leido žmonėms iki tol neregėtu 
greičiu įveikti ilgiausius atstumus. Britų 
imperija plėtė savo ribas, tačiau pačioje 
Anglijoje varganas gyvenimas prašyte 
prašėsi reformų. Žmonės tikėjo pažanga, 
tikėjo ateitimi, tačiau gyvenimo sąlygų 
blogėjimas stūmė juos į juodą neviltį. 
Tai buvo plėtros ir permainų metas. 
Karalienės Viktorijos epochos Žmonės 
gerai suvokė gyveną ypatingu laikotarpiu: 
jautė, kad viskas iš esmės kinta, ir aiškiai 
skyrė, ką jie šiame procese laimėjo, o ką 
prarado. Tokie skirtingi rašytojai, kaip 
Džordžas Eliotas ir Tomas Hardis, su vie- 
noda nostalgija gręžėsi atgal į savo vai- 
kystę, praleistą kaimo aplinkoje, — dabar 
ji atrodė kaip rojaus sodai, iš kurių juos 
išvarė skubantis laikas. XIX amžius buvo 
religijos ir mokslo, tikėjimo ir abejonių 
metas. | 
Amžiui riedant link vidurio, krikščio- 
nybės postuluotomis vertybėmis imta vis 
labiau abejoti, ir daugelis Žmonių pasiju- 
to linkstą į agnosticizmą bei ateizmą. Di- 
džiojo mokslo ir religijos konflikto sim- 


* Angl. to be on the side of the angels — lai- 
kytis tradicinių (nemokslinių) pažiūrų. 


boliu XIX a. tapo vieno žmogaus darbai. 
Jis vadinosi Čarlzas Darvinas. Darvino 
teorijai buvo lemta tapti takoskyra, atida- 
lijusia mokslo tiesas nuo religijos tiesų. 


Gamtininko kelionė 

Čarlzas Robertas Darvinas (1809-1882 
m.) gimė Anglijoje, Šrūsberyje. Jo tėvas 
buvo žinomas gydytojas, o senelis — dar 
garsesnis daktaras Erazmas Darvinas. 
Darvino motina buvo Jozijo Vedžvudo, 
visame pasaulyje žinomų Vedžvudo kera- 
mikos įmonių savininko, duktė. Darvinas 
studijavo mediciną Edinburge, paskui te- 
ologiją Kembridže. Turėjo tapti angliko- 
nų dvasininku, tačiau studijuodamas 
Kembridže susidomėjo gamtos mokslais 
ir botanika. 

1831 m. Darvinas su ekspedicija iš- 
plaukė „Biglio“ laivu į kelionę aplink pa- 
saulį. Penkerius metus jis kaupė medžia- 
gą ir tyrinėjo įvairių pasaulio kraštų 
augaliją ir gyvūniją. Šioje kelionėje su- 
rinktus duomenis jis paskelbė knygoje 
„Gamtininko kelionė aplink pasaulį „Big- 
lio“ laivu“ (knyga išėjo 1839 m.). 
1837-1839 m. Darvinas pradėjo kurti 
evoliucijos teoriją. Ji išdėstyta knygoje 
„Rūšių atsiradimas“ (1859 m.). Šis veika- 
las ir „Žmogaus kilmė“ (1871 m.) — 
svarbiausios Darvino knygos. Kituose jo 
veikaluose nuodugniai tiriama daugelis 
gamtoje egzistuojančių rūšių. 

Darvinas vedė savo pusseserę Emą 
Vedžvud ir neilgai trukus dėl pablogėju- 
sios sveikatos persikėlė į provinciją. Šei- 
ma apsigyveno Daune, Kento grafystėje. 
Ten ir praleido visus likusius gyvenimo 
metus. Išvykdavo retai, nebent į Londoną 


aplankyti giminių arba pasigydyti. Dar- 
vinas turėjo nuolatinių pajamų iš savo 
kapitalo, dar gaudavo honorarų už lei- 
džiamas knygas, — to gyvenimui užteko. 
Jis bendravo su garsiausiais to meto 
mokslininkais, o jo paties gyvenimas bu- 
vo paženklintas begalinio kuklumo ir 
kruopštaus darbo. 1882 m. Darvinas mi- 
rė. Palaidotas Vestminsterio vienuolyne. 

Evoliucijos teorija kiekvienam yra ge- 
rai žinoma, bent jau bendrais bruožais. 
Galbūt mažiau žinoma tai, kad evoliuci- 
jos idėjos egzistavo dar visas šimtmetis 
iki Darvino. Darvinas pirmasis pagrindė 
evoliucijos teoriją gamtos mokslų faktais. 

Tačiau kur kas anksčiau Hėgelis statišką 
visatos sampratą pakeitė pažangos filoso- 
fija; kaitos, permainų tema domino ir vo- 
kiečių rašytojus romantikus. 

XIX a. pradžioje evoliucionizmo idė- 
jos ėmė skverbtis ir į. gamtos mokslus. 
Štai tada ir paaiškėjo, kad negalima Bib- 
lijos suprasti tiesiogiai. Žmonių tikėjimas 
susvyravo. 


Mokslo iššūkis Biblijai 

XIX a. pradžioje daugumai žmonių vis 
dar atrodė, kad pasaulio sukūrimas, ap- 
rašytas Pradžios knygoje, nekelia jokių 
abejonių dėl savo tikrumo; Žmonės ti- 

Karalienės 
Viktorijos laikų 
Anglija nežinojo 
nė kaip reaguoti j 
Darvino teorijas. 
Ši karikatūra — 
tai bandymas 
pavaizduoti 
evoliuciją kaip 
karuselę. Tačiau 
vis tiek kai kurie 
klausimai neduoda 
ramybės. Ar mes 
iš tiesų esame 
susiję SU 
žemesniosiomis 
gyvybės 
formomis? Kaip 
tai turėtų veikti 
žmonių dorovę ir 
orumą? 


AR MOKSLAS ATSAKO Į VISUS KLAUSIMUS? 

kėjo, jog Dievas iš tiesų sukūrė pasaulį 
per šešias dienas, kad kiekvieną augalėlį 
ir gyvūną jis „lipdė“ atskirai. Jie vis dar 
naudojosi laiko skaičiavimo sistema, 
XVII a. įvesta arkivyskupo Ašerio: jis bu- 
vo apskaičiavęs, kad pasaulis prasidėjo 
4004 m. pr. Kr. Žmonės laikė neginčija- 
ma dar iš Aristotelio paveldėtą idėją, Jog 
egzistuoja didžioji būties grandinė ir vis- 
kas turi savo vietą kosminėje hierarchijo- 
je. Žmonijos vieta — pusiaukelėje tarp 
žemiškosios ir dieviškosios srities. 
Mechanistinis Viljamo Palėjaus Dievo bu- 
vimo įrodymas pasaulį vaizdavo kaip 
laikrodį, rūpestingai sukonstruotą mecha- 
nizmą, kuriame kiekviena kūrinijos dalis 
turi savo vietą. Per porą dešimtmečių 
(maždaug 1820-1840 m.) ši pasaulio 
samprata iš esmės pasikeitė. 

Pirmasis senąją pasaulio sampratą ėmė 
griauti seras Čarlzas Lajelis (1797--1875 
m.). Lajelio geologijos darbuose žemės 
formavimasis aprašomas anaiptol ne kaip 
vienkartinis dieviškosios kūrybos aktas, o 
kaip nuolatinės kaitos procesas. Lajelis 
aiškino, kad įvairūs geologiniai procesai, 
tokie kaip antsprūdis, erozija ir sedimen- 
tacija, vyko ištisus milijonus metų, kol 
susidarė kalnai ir slėniai. Lajelio darbai 
moksliniu požiūriu itin įtikinami; jie pa- 
rodė žmonėms, kad fizines pasaulio savy- 
bes suformavo ilgas kaitos procesas, o ne 
spontaniškas kūrimo stebuklas. 

Maždaug tuo pačiu metu mokslininkai 
ėmė domėtis suakmenėjusiomis iškaseno- 
mis, išnykusių gyvūnų liekanomis, ku- 
rioms iš tiesų būtų buvę sunku rasti vie- 
tą didžiojoje būties grandinėje arba 
pasaulyje, primenančiame tobulą laikro- 
džio mechanizmą. Paaiškėjo, kad tos su- 
akmenėjusios iškasenos ne tūkstančių, bet 
milijonų metų senumo. Rasta kaulų, ku- 
riuos sujungus atkurti siaubingų dinozau- 
rų griaučiai. Visos šios košmariškos iš 
amžių gūdumos staiga iškilusios būtybės 
aiškiai rodė vieną, dar košmariškesnę tie- 
są — pasaulis prasidėjo kur kas seniau 
negu 4004 m. pr. Kr. Gyvūnų rūšys for- 
mavosi ir nyko, keitė vienos kitas. Di- 


džioji būties grandinė subyrėjo. Išaiškėjo, 
kad Biblijos tekstų negalima suprasti pa- 
žodžiui. Krikščionybei buvo smogtas toks 
smūgis, nuo kurio, daugelio nuomone, ji 
negali atsigauti iki šiol. 


Evoliucijos teorija 

Lajelio „Geologijos pagrindų“ antrąjį to- 
mą jaunasis Darvinas perskaitė, plaukda- 
mas su „Biglio“ ekspedicija, Pietų Ame- 
rikoje. Knyga jam padarė milžinišką 
įspūdį: 

Visuomet jaučiausi taip, tarsi pusę mano 
knygų būtų pagimdę Lajelio smegenys, tik 
aš niekad to kaip reikiant nebuvau įsisą- 
moninęs. Bet jau liksiu tvirtai įsitikinęs, 
jog didžiausias Lajelio „Pagrindų“ nuo- 
pelnas buvo tas, kad jie pakeitė visą mąs- 
tyseną. 

Kai Darvinas pradėjo gamtos studijas, 
rūšys būdavo klasifikuojamos pagal tris 
principus, atitinkančius Aristotelio tradi- 
ciją: 

e Atskiriamasis tipas: katė yra katė, o ne 
šuo arba arklys; 


e Šeimos tipas: leopardas yra kačių šei- 
mos narys; 


e Hierarchinis tipas: žmogus kūrinijos 
skalėje stovi aukščiau negu ameba. 


Tokios sampratos laikėsi ir platoniz- 
mas: visoms katėms būdingas „katišku- 
mas“, tuo jos ir skiriasi nuo kitų gyvūnų 
tipų. Tą patį požiūrį patvirtina ir Pradžios 
knyga: „Ir Dievas sukūrė laukinius žvėris 
pagal jų rūšį, ir galvijus, ir žemės šliužus 
pagal jų rūšį“. Kitaip sakant, kiekvieną 
gyvą būtybę Dievas kūrė atskirai ir spon- 
taniškai. 

Dar prieš Darviną švedų botanikas 
Karlis Linėjus knygos „Gamtos sistema“ 
(1735 m.) pradžioje svarstė idėją, kad 
kiekviena rūšis formavosi atskirai, todėl 
ir skiriasi nuo kitų, bet į pabaigą jau tuo 
suabejojo. 

Daug prieštaringų vertinimų sukėlė 
Darvino teiginys, jog žmogus ir beždžio- 
nė turėjo bendrą protėvį. Taigi Žmogų 


Darvinas įtraukė į rūšių sistemą, sakyda- 
mas, kad jis formavosi kaip viena iš gy- 
vūnijos rūšių. Žmogus staiga prarado sa- 
vo garbingąjį statusą, kurį jam teikė 
tikėjimas, jog jis sukurtas atskiru, ypatin- 
gu kūrimo aktu. Darvino teorija analizuo- 
ja rūšis, jų prisitaikymą prie gyvenimo 
sąlygų (adaptaciją) ir evoliuciją. 

Evoliucinių pokyčių mechanizmu Dar- 
vinas laikė natūraliąją atranką. Jis teigė, 
kad tik stipriausi, atspariausi, geriausiai 
prisitaikę kiekvienos kartos individai gali 
išlikti ir perduoti išvardytas savybes savo 
palikuonims. Per ilgesnį raidos periodą 
gyvūnai ir augalai įgauna tokį pavidalą, 
kuris leidžia geriausiai prisitaikyti prie 
aplinkos ir išlikti. Kai kurios rūšys, to- 
kios kaip žmogus, sparčiai kito formavi- 
mosi procese; kitos, kaip, pavyzdžiui, žu- 
vys, išliko beveik nepasikeitusios. Gerai 
žinoma frazė „išgyvena stipriausieji“ pri- 
klauso Herbertui Spenseriui. 

Dabar trumpai aptarkime Darvino evo- 
liucijos teorijos poveikį mokslui ir žmo- 
nių pasaulėžiūrai. 


PANEIGTI RŪŠIŲ SKIRTUMAI. Kai bu- 
vo rastos suakmenėjusios iškasenos ir 1š- 
tisas XIX a. praėjo jas betyrinėjant, rūšių 
skirtingumo samprata prarado prasmę. Vi- 
są gyvūnijos pasaulį Darvinas vaizdavosi 
kaip medį, kurio visos šakos greičiausiai 
turėjo tą patį kamieną — bendrą protėvį. 
Darvinas rašė, kad žvelgiant racionaliai, 
„žmogus ir žemesnieji gyvūnai skiriasi ne 
tiek prigimtimi, kiek išsivystymu. Tačiau 
šis skirtumas, kad ir ryškus, dar nėra 
priežastis, leidžianti mums iškelti žmogų 
į visai kitas sferas“. Kitaip tariant, žmo- 
niją reikėtų paprasčiausiai laikyti viena iš 
gyvūnijos pasaulio rūšių. 


EVOLIUCIJA VYKO MILIJONUS ME- 
TŲ. Greitai paaiškėjo, kad užuot atsiradę 
per šešias pasaulio kūrimo dienas, kaip 
sakoma Pradžios knygoje, aukštesnieji 
gyvūnai veikiausiai vystėsi ištisus mili- 
jonus metų. Dramblys vargu ar galėjo 
susiformuoti per vieną generaciją. Taigi 

Biblijos legenda imta nepasitikėti. 


EVOLIUCIJOS TEORIJA PAKEITĖ PO- 
ŽIŪRĮ Į GYVENIMO PRASME. Iki tol 
žmonės tikėjo, kad yra sukurti Dievo, ku- 
ris turi tam tikrą su jais susijusį tikslą ir 
planą. Ir staiga jie pasijuto esą tik aklo, 
atsitiktinio, savitikslio gamtos proceso re- 
zultatas. Tai sukėlė didžiulį psichologinį 
šoką. Užuot jautusis esanti Dievo kūdi- 


"kis, žmonija ūmai suvokė be tikslo plū- 


duriuojanti beprasmiškame pasaulio cha- 
ose; greičiausiai ši būsena ir pakurstė 
instinktyvų protestą, kurį daugelis nukrei- 
pė prieš evoliucijos teoriją. 


Darvinas nepadarė jokių filosofinių iš- 
vadų, nors jo teorija ir susilaukė nepa- 
prasto populiarumo. Jis neperkėlė jos nei 
į ekonomikos, nei į Žmonijos pažangos 
sritį, — tai siekė padaryti Herbertas 
Spenseris. Tačiau Darvinas buvo įsitiki- 
nęs, kad skirtingos žmonių grupės išsiug- 
do skirtingus moralės principus. Tokie 
svarstymai sukėlė abejonių vieninteliu, 
unikaliu moraliniu Dievo autoritetu. 


Darvinas ir krikščioniškasis 
tikėjimas 
Darvino krikščioniškoji pasaulėžiūra vis 
labiau nesiderino su jo mokslinėmis pa- 
žiūromis, ir ilgainiui jis tapo agnostiku. 
Pamaželi, labai pamažėli prie manęs sė- 
lino netikėjimas. Galų gale aš tapau ne- 
tikintis. Visa tai įvyko taip neskubriai, 
jog aš nė kiek nesisielojau ir nė sekundę 
nesuabejojau, kad mano išvados teisin- 
gos. Dabar aš stačiai nepajėgiu įsivaiz- 
duoti, kaip galima trokšti, kad tai, ką 
skelbia krikščionybė, būtų tikrai teisinga. 
Juk Šventajame Rašte aiškiai pasakyta, 
kad visi netikintieji (o jiems priklauso 
mano Tėvas, mano Brolis, beveik visi ge- 
riausi mano bičiuliai) bus amžiams pa- 
smerkti. Argi tai ne siaubinga doktrina? 
Užvirė karšti ginčai. 1860 m. įvyko 
garsusis Oksfordo vyskupo Samuelio Vil- 
berforso ir T.H. Hakslio, aistringo Darvi- 
no idėjų šalininko, susitikimas. Vyskupas 

Šio Santa Kruso 
salose (Melanezi- 
joje) gyvenančio 
kikilio snapas yra 
kitokios formos 
negu kitų kikilių. 
Taip yra todėl, 
kad jis lesa kitokį 
maistą. Darvinas 
tai pastebėjo ir 
paklausė: kaip 
išsivysto tokie 
skirtingi požy- 
miai? Šį reiškinį 
jis paaiškino 
natūraliosios 
atrankos principu. 

išjuokė evoliucijos teoriją ir savo pasisa- 
kymą baigė klausimu: ar ponas Hakslis 
pripažįstąs, jog per savo senelį arba sene- 
lę yra susijęs su beždžionė? Vienas iš su- 
sitikimo dalyvių pasakojo: 

Sulig šiais žodžiais ponas Hakslis lėtai ir 
ryžtingai pakilo. Tiesi aukšta figūra, 
griežtas išbalęs veidas, ramus ir rūstus. 
Jis atsistojo priešais mus ir ištarė jaudi- 
nančius žodžius — žodžius, kurių niekas 
iš mūsų nepajėgtų pakartoti dabar, o tik- 
riausiai nebūtų prisiminęs ir iš karto po 
to, kai jie buvo ištarti, nes jų prasmė už- 
gniaužė mums kvapą; neliko jokių abejo- 


nių, kam jie buvo taikomi. Jis nesigėdi- 
jąs, kad jo protėviai buvę beždžionės, ta- 
čiau gėdytysi, jeigu tektų būti kaip nors 
susijusiam su žmogumi, kuris proto dova- 
ną panaudoja tam, kad iškraipytų tiesą. 
Niekas nesuabejojo dėl šių žodžių pra- 
smės, — jų poveikis buvo milžiniškas. 
Viena moteris apalpo, ją teko išnešti; aš 
pašokau nuo kėdės. 


Evoliucijos teorija tapo didžiausiu įvy- 
kiu. Hakslio veikalas „Žmogaus vietos 
gamtoje įrodymai“, pasirodęs 1863 m., 
galutinai patvirtino žmogaus ir beždžio- 
nės giminystę. Tais pačiais metais išėjusi 
Lajelio knyga „Žmonijos senovė“ parodė, 
kad žmogus pradėjo formuotis prieš mili- 
jonus metų. Veikale „Žmogaus kilmė“ 
(1871 m.) Darvinas apibendrino savo ar- 
gumentus, įtraukdamas žmogų į evoliuci- 
jos schemą. Biblija pralaimėjo; laimėjo 
mokslas. Mokslas triumfavo. 

Tokioje situacijoje krikščionys galėjo 
rinktis vieną Iš trijų pozicijų. 


JIE GALĖJO ATMESTI DARVINO TE- 
ORIJĄ. Daugelis kreacionistų (pasaulio 
sukūrimo koncepcijos šalininkų) vis dar 
tikėjo, kad Pradžios knyga pasakoja tikrą 
tiesą. Jų nuomone, Darvino evoliucijos 
teorija tėra tiktai teorija, o Dievo žodis 
kur kas patikimesnis negu Darvino. 


JIE GALĖJO ATSISAKYTI KRIKŠČIO- 
NYBĖS. Daugeliui žmonių pasirodė, kad 
mokslas ir religija nesuderinami, tad jie 
arba prarado tikėjimą, arba tapo agnosti- 
kais. 


JIE GALĖJO BANDYTI SUDERINTI 


KRIKŠČIONYBĘ SU EVOLIUCIJOS 
IDĖJA. Būtent šios pozicijos ir laikėsi 
dauguma krikščionių. Jiems neatrodė, kad 
mokslas turėtų konfliktuoti su religija, o 
Darvinas — su Pradžios knyga. Ar tai 
įmanoma? 

Krikščionių teologija rutuliojosi vei- 
kiama graikų filosofijos, todėl krikščio- 
nybei būdinga statiškos, nekintančios vi- 
satos samprata. Mokslas ėmė prieštarauti 
tokiai pasaulio sampratai, bet ar galime 
tvirtinti, kad kartu jis pradėjo griauti ir 
krikščionybės pamatus? 

Mokslas yra viena iš pažinimo sričių, 
tam tikras pasaulio pažinimo metodas. 
Tačiau mokslas nėra filosofija, kuri gilin- 
tysi į pasaulio prasmę. 

Religinis pažinimas skiriasi nuo moks- 
linio pažinimo. Jei Dievas yra, jis negali 
būti gamtos mokslų tiriamas kaip mate- 
rialaus pasaulio reiškinys, kadangi Dievas 
nėra vienas iš pasaulio objektų. Vadinasi, 
sunku kalbėti apie Dievą mokslo kalba: 
juk teologijos sąvokos niekada nebuvo 
derinamos su mokslo sąvokomis. Kadan- 
gi pastaruoju metu ėmė vyrauti mokslinė 
pasaulio samprata, daugelis žmonių ma- 
no, jog mokslas remiasi faktais, o religi- 
ja — tik vaizduote, tad mokslu galima 
pasitikėti, o religija — ne. Tačiau moks- 
las ir religija yra skirtingi dalykai. Moks- 
las ir religija kalba skirtingomis kalbomis 
ir kiekvienas turi savo atskirą sritį. 

Nesusipratimai kyla tada, kai Pradžios 
knygą imame laikyti moksliniu traktatu. 
Tačiau kai kurie mokslininkai kartais ne- 
teisingai interpretuoja ir evoliucijos teori- 
ją. Užuot plėtoję ją kaip mokslinę teori- 
ją, jie mėgina suteikti jai filosofijos 
statusą ir supriešinti su krikščionybe. At- 
sitiktinumas, natūralioji atranka nebūtinai 
turi prieštarauti tikėjimui Dievu kaip pa- 
saulio kūrėju. kuris suteikia prasmę žmo- 
gaus gyvenimui. Biologija — tai ne te- 
ologija. 

Kaip tada reikėtų suprasti Pradžios 
knygos pasakojimą apie pasaulio sukūri- 
mą? Kai kurie krikščionys tebetiki, kad 


PASAULIO SUKURIMAS AR EVOLIUCIJA 


jis pažodžiui teisingas, tačiau daugelis 
jau taip nemano. Iš tikrųjų Pradžios kny- 
goje esama dviejų pasaulio sukūrimo is- 
torijų. Vėlesnioji, ta, kuria pradedama 
Biblija, užrašyta tuo metu, kai žydai bu- 
vo Babilonijos nelaisvėje (597-538 m. pr. 
Kr.). Žydai tada pralaimėjo, tačiau nepa- 
liovė tikėję, kad jų Dievas yra tikrasis 
Dievas. Pasaulio sukūrimo istorija vaiz- 
duoja Dievą kaip saulės ir mėnulio (ku- 
riuos garbino babiloniečiai) kūrėją ir vi- 
satos Viešpatį; Tad šio pasakojimo 
potekstėje atsiskleidžia svarbi žmogiško- 
ji patirtis --- Dievo tikslo, jo prigimties 
įžvalga. Pradžios knyga parašyta ne kaip 
mokslinis dokumentas; joje ketinta paro- 
dyti Dievą kaip Viešpatį, kaip Kūrėją. Ši 
istorija atveria ne mokslo, bet religijos 
tiesas. Jei atskirsime šias tiesas ir suvok- 
sime šio skirtumo prasmę, galbūt mums 
pavyks kur kas aiškiau suprasti pasaulį. 


Evoliucijos teologija 

Krikščionybė vis labiau tolo nuo natūra- 
liosios teologijos, ieškančios Dievo ap- 
raiškų pasaulyje. Atsirado naujų teologi- 
nių koncepcijų, tokių kaip Rudolfo 
Bultmano (1884-1976 m.), kurios Bibli- 
joje aprašytus pasaulio kūrimo epizodus 
laiko mitais, atspindinčiais svarbią žmo- 
nijos patirtį. 

Kai kurie mąstytojai, naudodamiesi 
Darvino evoliucijos teorija, kūrė naujas 
teologijos kryptis, naujas Dievo ir jo vei- 
kimo pasaulyje sampratas. 

Pjeras Tejaras de Šardenas (1881-1955 
m.), mokslininkas jėzuitas, tyrinėjo išny- 
kusias gyvūnų rūšis. Visą gyvenimą jis 
domėjosi žmogaus kilmės problemomis. 
Tejaras de Šardenas mėgino susieti krikš- 
čionybę su evoliucionizmu. | jo darbus 
bažnytinė valdžia žiūrėjo įtariai, tad jie 
išleisti tik po mirties. Šis mokslininkas 
tvirtino, jog pasaulio kūrimas ir yra evo- 
liucijos procesas, tačiau evoliuciją neiš- 
vengiamai lydi nuodėmė, todėl tobulumas 
neįmanomas. Pasak jo, kosminis Kristus 
yra toks pat svarbus, kaip ir istorinis Jė- 
zus. Visatos Kristus, arba mistiškasis 

Kristaus kūnas, formuojasi evoliucijos 
procese, tad atpirkimas yra evoliucinis, o 
ne vienkartinis aktas. Tejaro de Šardeno 
įsitikinimu, žmonijos istorija rutuliojasi 
link kulminacijos ir ją pasieks Kristuje. 
Šį momentą jis pavadino Omega tašku. 
Dievas nėra nekintantis nei transcenden- 
tiškas (egzistuojąs anapus pasaulio), — 
jis veikia čia ir dabar. Dievas ir pats evo- 
liucionuoja, jo negalima atskirti nuo šio 
proceso. Žinomiausios Tejaro de Šardeno 
knygos „Žmogaus fenomenas“, „Dieviš- 
koji terpė“ ir „Žmogaus ateitis“ išleistos 
Prancūzijoje 1955-1959 m. Jis rašė: 

Aš tikiu, kad visata evoliucionuoja; 

Aš tikiu, kad ji evoliucionuoja dvasios 
kryptimi; 

Aš tikiu, kad dvasia visiškai išsiskleidžia 
asmenybėje; 

Aš tikiu, kad tobuliausioji asmenybė yra 
visatos Kristus. 


Proceso teologija susiformavo po Pir- 
mojo pasaulinio karo. Jos kūrėjai — Al- 
fredas Nortas Vaithedas ir Čarlzas Harts- 
hornas. Didesnės įtakos turėjo JAV 
religinėms koncepcijoms. Proceso teolo- 
gija teigia: Žmogaus Aš nėra apibrėžta 
esybė, keliaujanti per laiką jo nepaliesta. 
Priešingai, tasai Aš yra visų permainų ir 
įvairiopos patirties rezultatas. Aš (visi tie 
dalykai, iš kurių susideda žmogaus asme- 
nybė) yra ne kas kita kaip procesas. Tas 
pats pasakytina ir apie Dievą. 

Proceso teologija grįžta prie senosios, 
dar graikų filosofų nagrinėtos vienio ir 
daugio, arba pastovumo ir kaitos, proble- 
mos. Krikščionių Dievas, atsirėmęs į grai- 
kiškąją amžinybę, mums atrodo tolimas ir 
nekintamas, — sako proceso teologijos 
šalininkai. Jų nuomone, Dievas yra evo- 
liucijos ir kaitos proceso dalis, jis akty- 
viai veikia pasaulyje ir pats yra jo veikia- 
mas, kartais net taip smarkiai, jog keičia 
savo nuostatas. 

Dievo būtis plyti anapus, tačiau Dievo 
veikimas pasaulyje atskleidžia jo prigim- 
tį. Be to, proceso teologijos šalininkai 
tvirtina, kad Dievas, kaip ir mes, keliau- 


ja per laiką. Ateitis yra ateitis ir Dievui, 
ne tik mums. Kitaip sakant, nors Dievas 
turi apibrėžtą prigimtį, jis gali keistis 
kaip ir mes. 

Evoliucijos teorija buvo lemtingas 
žmonijos minties posūkis. Nauji atradi- 
mai sudrebino senųjų filosofijų pamatus, 
o teologams teko iš naujo apmąstyti kai 
kuriuos tikėjimo tiesų aspektus. Tačiau 
mokslo triumfas prieš religiją galbūt bu- 
vo ne tiek mokslo laimėjimas, kiek visos 
žmonijos praradimas. Mūsų egzistencijos 
šiame pasaulyje problemos nėra vien 
mokslinės, nors mokslas ir paaiškina 
mums daugelį dalykų. Mokslas, žinoma, 
privalo kovoti dėl savo tiesų ir ginti jas 
nuo prietarų, tačiau ir religija turi iš nau- 
jo atverti savąją tiesą kiekvienai naujai 
kartai. 


Pagalvokite 


1. Kaip manote, ar žmones sukūrė Dievas, ar 
mes esame atsitiktinio gamtos proceso 
rezultatas? Ar jūsų pozicija šiuo klausimu gali 
turėti įtakos jūsų gyvensenai? 


2. Kai kurie krikščionys mano, kad mokslas ir 
religija nėra nesuderinami dalykai. Kaip jie juos 
suderina? O kokia jūsų nuomonė? 


3. Kaip jūs vertinate proceso teologiją? Kaip 
proceso teologijos teiginius kritikuotų konser- 
vatyviosios arba liberalinės teologijos šalinin- 
kas? 


Gyveno sau šviesiausioji ponia. Jinai mo- 


kėjo 
keliaut greičiau už saulės spindulį. Nieks 
netikėjo, 


bet vakar mūsų ledi iškeliavo 
reliatyviu keliu su palydovais savo 
ir užpraeitą naktį jau atvyko kur norėjo. 


Kiekviena epocha turi savą pasaulio sam- 
pratą. Pasaulį galime interpretuoti subjek- 
tyvios sąmonės požiūriu, remdamiesi tuo, 
ką tikime; galime jį aiškinti mokslo po- 
žiūriu, remdamiesi tuo, ką apie jį žinome. 
Šių pažiūrų visuma yra vadinama para- 
digma. Paradigma yra tam tikras realybės 
modelis, baigtinė sistema; ją susikuriame 
tam, kad suvoktume, kas mums svarbiau- 
sia, ir išsiaiškintume, kokiems dėsniams 
paklūsta pasaulis. 

Kartkartėmis vis atsirasdavo tokių vei- 
kalų, kurie priversdavo šią paradigmą 
keistis. Štai kelios tokios knygos: Aristo- 
telio „Fizika“, Ptolemajo „Almagestas“, 
Niutono veikalai „Matematiniai gamtos 
filosofijos pagrindai“ bei „Optika“, Fran- 
klino „Elektra“, Lavuazjė „Chemija“, La- 
jelio „Geologijos pagrindai“, Darvino 
„Rūšių atsiradimas“. Šie darbai ne tik 
praturtino pasaulio pažinimą, — jie pa- 
keitė pačią būties sampratą. 

Naujas religinės minties paradigmas 
nustatė Augustinas, Tomas Akvinietis ir 
Martynas Liuteris. Šių mąstytojų veikalai 
Iš esmės pakeitė Žmonių savimonę ir san- 
tykio su Dievu supratimą. 

Gamtos mokslų srityje perversmas įvy- 
ko tada, kai Ptolemajo geocentrinę sis- 
temą pakeitė Koperniko heliocentrinė sis- 
tema, o Aristotelio fiziką — Niutono 
fizika. Dvidešimtame amžiuje prasidėjo 
nauja mokslo revoliucija. Alberto Einštei- 
no darbuose visa fizika apsivertė aukštyn 
kojomis, o kartu su ja — ir visatos sam- 
prata. Naujosios fizikos pagrindai yra re- 
liatyvumo teorija ir vėliau sukurta kvan- 
tų teorija. Jos suformavo visiškai naują 
tikrovės supratimą. 

Albertui Einšteinui pavyko atskleisti 
kai kurias kosmoso paslaptis, jis iš naujo 


perrašė gravitacijos teoriją. Taip baigėsi 
klasikinės fizikos era. Einšteino darbai 
padėjo suvokti istorijos dėsnius ir visatos 
lemtį. Jo teorijos priartino branduolinės 
energijos, atominės bombos, kelionių į 
kosmosą, radarų, lazerio spindulių ir ato- 
minių laikrodžių erą. Jis revoliuciniu bū- 
du atnaujino laiko, erdvės ir judėjimo 
sampratas. Einšteinas, be abejo, yra vie- 
nas genialiausių visų laikų mokslininkų. 


Genijaus gyvenimas 

Albertas Einšteinas (1879-1955 m.) gimė 
Vokietijos mieste Ulme, užaugo Miunche- 
ne. Buvo svajingas vaikas, o jo genialu- 
mo niekas nė nepastebėjo. Mėgo muziką, 
nekentė sporto. Jam teko palikti mokyk- 
lą, kadangi tėvas bankrutavo, ir kartu su 
šeima vykti į Milaną. Einšteinas atsisakė 
Vokietijos pilietybės ir 1901 m. tapo 


Šveicarijos piliečiu. Stodamas į Ciūricho 
aukštąją Politechnikos mokyklą, neišlaikė 
egzamino ir studentu tapo tik kitais me- 
tais. Studijavo elektroninę inžineriją. 
Baigęs mokslus, akademinio darbo ne- 
gavo, tad dirbo klerku Patentų tarnyboje 
Berne. 1904-1917 m. jo galvoje susifor- 
mavo naujas visatos modelis. Pagrindiniai 
Einšteino darbai — „Specialioji reliaty- 
vumo teorija“ (1905 m.), nagrinėjanti ju- 
dėjimą dideliais greičiais, ir „Bendroji 
reliatyvumo teorija“ (1915 m.), skirta 

gravitacijai. Keletą metų skurdęs, Einštei- 
nas įgijo garsaus mokslininko vardą. Na- 
cizmo grėsmė privertė jį 1933 m. pasi- 
traukti į Belgiją. Einšteino vasarnamyje 
Berlyne gestapininkai padarė kratą ir 
konfiskavo turtą, kaltindami tuo, kad jis 
ketinąs pinigais paremti komunistinį per- 
versmą. Kai kurie jo raštai, apšaukti „Žy- 
diška fizika“, buvo viešai sudeginti prie- 
šais Valstybinę Berlyno operą. Einšteinas 
išstojo iš Prūsijos Mokslų Akademijos, į 
kurią buvo išrinktas 1913 metais. 1933 
m. išvyko į JAV, apsistojo Prinstone ir 
jau niekada nebegrįžo į Europą. Gyveno 
kukliai, supamas knygų ir muzikos, kas- 
dien po keletą valandų dirbdavo. 
Einšteinas buvo įsitikinęs, jog Hitleriui 
būtina pasipriešinti jėga. Šio įsitikinimo 
įkvėptas, jis parašė laišką prezidentui 
Ruzveltui, informuodamas apie branduo- 
linio skilimo grandininės reakcijos gali- 
mybes. Einšteino laiškas pradėjo bran- 
duolinę erą — erą, kurioje mes visi 
gyvename ir kurios subrandinti vaisiai — 
atominės bombos — 1945 m. rugpjūtį 
nukrito ant Hirosimos ir Nagasakio. Einš- 
teinas nedaug tebuvo susijęs su atominės 
bombos kūrimu. Kai jis išgirdo apie Hi- 
rosimą, jo vieninteliai žodžiai buvo: „O 
varge!“ Visą likusį gyvenimą jis akyviai 
kovojo už branduolinį nusiginklavimą. 
Santūrus ir mąslus žmogus, jis buvo di- 
džiojo Indijos pacifisto Gandžio gerbėjas. 


Fizika iki Einšteino 

XIX amžiaus fizikai vadovavosi absoliu- 
čios erdvės ir absoliutaus laiko sampra- 
tomis, kurios susiformavo dar senovės 
Graikijoje. Šios sampratos yra mums 
įprasto pasaulio suvokimo pamatas, todėl 
sunku įsivaizduoti, kad tikrovė reikštųsi 
kokiu nors kitu būdu. Naujos pasaulio 
sampratos pagrindams padėti prireikė tri- 
jų šimtų įtempto mokslinio darbo metų. 


e Mikalojus Kopernikas (1473-1543 m.) 
iškėlė mintį, kad Žemė sukasi aplink 
Saulę, o ne priešingai. 


e Johanas Kepleris (1571-1630 m.) pa- 


Fizika Ir mistika 


Kai kurie autoriai, pavyzdžiui, Fritjofas 
Kapra knygoje „Dao fizika” (1976 m.), 
naudojosi Einšteino fizika kaip raktu, 


atveriančiu duris į mistinę visatos kontemp- 
liaciją. Šiuolaikinę visatos dėsnių traktuotę 
Kapra lygina su kai kuriais dzenbudizmo 
aspektais arba induistinė Šyvos šokio 
interpretacija. 


rodė, jog planetos juda eliptinėmis or- 
bitomis, o ne apskritimais. 


e Galilėjas Galilėjus (1564--1642 m.) 
įrodė, jog kūnų kritimo į žemę pagrei- 
tis nepriklauso nuo jų masės. 


Šių mokslininkų išvados — stebėjimų 
rezultatas. O Izaokas Niutonas (1642- 
1727 m.) pradėjo skaičiuoti. Jo „Matema- 
tiniai gamtos filosofijos pagrindai“, iš- 
leisti 1686 m., suteikė traukos jėgai ma- 
tematinę išraišką. Pagaliau žmonės 
išmoko apskaičiuoti dangaus šviesulių ju- 
dėjimą. Niutono teorija pasirodė esanti 
naudingesnė negu visa krūva stebėjimo 
duomenų, kadangi jo mechanika turėjo 
kur kas gilesnę prasmę. Kai jau žinoma 
traukos jėga ir išsiaiškintos pradinės sąly- 
gos, galima bandyti apskaičiuoti ir kai 
kuriuos būsimus reiškinius. Niutono te- 
orija suteikė galimybę numatyti visatos 
ateitį, kai Žinoma jos dabartinė būklė ir 
veikiančios jėgos. 

XX amžiaus pradžioje pasirodę Einš- 
teino veikalai apėmė Niutono idėjas, su- 
sijusias su gravitacijos jėga, ir Džeimso 
Maksvelio darbus. 1873 m. paskelbta 
Maksvelio teorija parodė, kad šviesa yra 
elektromagnetinis reiškinys. Šio moksli- 
ninko darbai turėjo lemiamą reikšmę 
elektros ir magnetizmo reiškiniams su- 
prasti. Tačiau Maksvelio teorija prieštara- 
vo kai kuriems Niutono samprotavimams. 
Niutonas teigė, kad kūnai gali judėti 
šviesos greičiu. Maksvelio požiūriu, tai 
neįmanoma. Todėl Einšteinas iškėlė pa- 


prastą klausimą: kas įvyktų, jei objektai 
judėtų šviesos greičiu? 


Reliatyvumo teorija 

Einšteino darbai įrodė, kad stebėtojas 

kartu yra ir vykstančio proceso dalis. Jis 

sakė, jog teorijos yra „nevaržomo žmo- 

gaus proto kūriniai“. 

e Jeigu jūs nejudėdami stovite paplūdi- 
myje, tai matote banguojantį vandenį. 


e Jeigu jūs sėdite valtyje ir judate kartu 
su bangomis, tai nematote bangų judė- 
jimo, o tiktai tiesią liniją. 


Abu teiginiai yra teisingi. Einšteinas 
parodė, kad tikrovė yra būtent tokia. 
Mums gali atrodyti, kad mes esame ra- 
mybės būsenoje, tačiau iš tikrųjų mes ju- 
dame. Suvokimas, kad nejudame, tėra 
iliuzija. Mes gyvename ant besisukančio 
rutulio, kuris keliauja orbita aplink Sau- 
lę nepaliaujamai kintančioje visatoje. Tai, 
kad mes judame, turi įtakos ne tik mūsų 
tikrovės supratimui, bet ir pačiai tikrovei. 

Sakome: „Traukinys atvyko septintą 
valandą“. Ką tai iš tikrųjų reiškia? Tik 
tiek, kad kai traukinys įriedėjo į stotį, 
mano laikrodžio rodyklės rodė septynis ir 
dvylika. Praktiškais sumetimais taip tvir- 
tinti, žinoma, patogu. Tačiau kai susidu- 
riame su dideliais atstumais, turime nepa- 
miršti, kad šviesa keliaudama kiek 
vėluoja. Šviesai reikia 2,5 sekundės, kad 
ji iš Mėnulio atkeliautų iki Žemės. Kai 
žvelgiame į dangų, mes matome Mėnulį, 
tačiau ne tokį, koks jis yra dabar, bet to- 
kį, koks jis buvo prieš 2,5 sekundės. Mes 
žvelgiame ne į dabartį, bet į praeitį. 

Įsivaizduokime, kad vieną laikrodį pa- 
dedame Žemėje, kitą — Mėnulyje ir no- 
rime nustatyti vienodą laiką. Tarkime, 
kad mums tai pavyks, jei iš pusiaukelės 
tarp Žemės ir Mėnulio pasiųsime šviesos 
signalą. Abu laikrodžius šviesa pasieks 
po 1,25 sekundės. Naudodamiesi šiuo 
metodu, abu laikrodžius galime nustatyti 
taip, kad jie rodytų vienodą laiką. 

Dabar įsivaizduokime, kad esame trau- 

kinyje, važiuojančiame 60 mylių per va- 
landą greičiu. Kitais bėgiais iš paskos 70 
mylių per valandą greičiu važiuoja kitas 
traukinys. Taigi jis juda 10 mylių per va- 
landą greičiau. 

Tai teisinga kalbant apie traukinius, ta- 
čiau visai netinka kalbant apie šviesą. 
Nepriklausomai nuo to, kaip greitai mes 
keliaujame, šviesa visada sklinda 186 000 
mylių per sekundę greičiu. Vadinasi, net 
jeigu judėtume greičiu, prilygstančiu pu- 
sei šviesos greičio, šviesa mus pasiektų 
186 000, o ne 93 000 mylių per sekundę 
greičiu. 

Kas iš to išeina? Grįžkime prie dviejų 

laikrodžių Žemėje ir Mėnulyje. Įsivaiz- 
duokime ir trečią laikrodį, esantį raketo- 
je, kuri skrieja didžiuliu greičiu link že- 
mės. Pasirodo šviesos signalas. Laikrodis 
raketoje ir laikrodis Mėnulyje nerodys 
vienodo laiko, nes raketos laikrodis yra 
arčiau Žemės. Kitaip tariant, laikrodis 
Mėnulyje ir laikrodis raketoje rodys skir- 
tingą laiką. Tačiau abu rodys teisingai. 
Taigi laikas ne visur vienodas. Jis pri- 
klauso nuo kūno judėjimo greičio, nuo 
to, kieno atžvilgiu jis juda. Einšteinas pa- 
rodė, kad kuo labiau kūno greitis priartė- 
ja prie šviesos greičio, tuo lėčiau eina lai- 
kas. Absoliučios erdvės ir absoliutaus 
laiko sampratų jau nebepakako — jas pa- 
keitė reliatyvumo teorija. 
Taigi galime daryti išvadą, kad ekvato- 
riuje laikrodis-švytuoklė eis kiek lėčiau, 
kad ir nežymiai, negu toks pat laikrodis, 
padėtas poliuose, kitoms sąlygoms esant 
vienodoms. 

Šią specialiąją reliatyvumo teoriją 
Einšteinas išplėtojo, sukurdamas bendrą- 
ją reliatyvumo teoriją, kuri pakeitė Niuto- 
no gravitacijos teoriją. 

Einšteinas parodė, kad visata turi baig- 
tinį energijos kiekį. Jei ką nors susprog- 
dinate arba sudeginate, visatos energijos 
tai nepadidina, tiesiog daiktai pereina iš 
vieno būvio į kitą. Energijos kiekis visa- 
toje visuomet išlieka tas pats. Energija 
yra susitelkusi masėje, kūnuose. Energija 
yra materija, o materija — tai energija. Iš 

šios sampratos Einšteinas išvedė savo 
garsiąją formulę E = mc’. Bendroji relia- 
tyvumo teorija paaiškina įvairius visatoje 
vykstančius reiškinius: kodėl žvaigždės 
skleidžia šviesą, kaip ją nukreipia traukos 
jėga, kaip yra išlenkta erdvė ir kaip ple- 
čiasi visata. Einšteinas rašė: „Taigi aš ma- 
nau, jog įsitikinimas, kad grynoji mintis 
gali perprasti realybę (kaip kad svajojo 
senovės mąstytojai), tam tikra prasme yra 
teisingas“. 

Einšteino darbai stebina apskaičiavimų 
grožiu, jų netikėtu grakštumu. Be jokių 
nuorodų į kitų mąstytojų darbus, beveik 
visai jų nestudijavęs, Einšteinas, regis, 
taip lengvai ir paprastai sukūrė lygtis, ku- 
rios priartino žmoniją prie „Senio“, kaip 
jisai vadino Dievą, paslapčių. 


Kvantų teorija 

Einšteinas nepripažino kvantų teorijos, 
nors pats savo darbais nutiesė jai kelią. 
Jis rašė Maksui Bornui: „Kvantinė me- 
chanika, Žinoma, įspūdinga. Tačiau vidi- 
nis balsas man sako, kad tai dar nėra tik- 
ras dalykas. Ji daug ką pasako, tačiau 
nepriartina mūsų prie Senio paslapties. 
Kaip ten bebūtų, esu tikras, kad tai 
anaiptol ne lošimas kauliukais“. 

Kvantų teoriją pirmasis suformulavo 
vokiečių fizikas Maksas Plankas 1900 m. 
Ji neturi jokio ryšio su ankstesne fizika. 
Reliatyvumo teorija operuoja labai dide- 
liais skaičiais, o kvantų teorijai rūpi labai 
maži dydžiai. Ji nagrinėja reiškinius, 
vykstančius atomo viduje. Senovės grai- 
kų filosofas Demokritas tvirtino, kad ma- 
terija yra sudaryta iš atomų — smulkiau- 
sijų visatos dalelių. Mokslininkai 
vadovavosi tokia atomo samprata tol, kol 
buvo atrastos už atomą smulkesnės dale- 
lės. Paaiškėjo, kad šios dalelės juda ne- 
tvarkingai ir nepaklūsta jokiems dės- 
niams. Jau buvo įrodyta, kad šviesa — 
tai ir elektromagnetinė banga, ir dalelių 
rinkinys. Taigi atsirado nauja mįslė — 
materijos sandara. Šią problemą gerai nu- 
sako Heizenbergo neapibrėžtumo princi- 
pas. Buvo įrodyta, kad eksperimentiškai 


šių dalelių elgesys nėra visai neprogno- 
zuojamas. Tačiau Heizenbergas parodė, 
jog ši problema toli peržengia laboratori- 
jų sienas: materija pati savaime yra labai 
netikras dalykas. Teko atsisakyti bet ko- 
kių absoliučių sampratų. 

Nors reliatyvumo teorija ir kvantų te- 
orija aiškina skirtingas tikrovės sritis, vis 
dėlto jos viena kitai prieštarauja. Tad 
šiuolaikinei fizikai teks išspręsti dar vie- 
ną uždavinį — sukurti vientisą sistemą, 
kuri apimtų tiek reliatyvumo teoriją, tiek 
kvantų teoriją. 


Einšteinas, Dievas ir visata 
Einšteinas dar jaunystėje atmetė įasme- 
ninto Dievo sampratą. Nepripažino ir jo- 
kių fundamentalistinių Biblijos komenta- 
rų. Jeigu jis ir vadovavosi kokia nors 
filosofija, tai buvo Benedikto Spinozos 
(1632-1677 m.) panteizmas. Tačiau visa- 
tai Einšteinas jautė beveik religinę pagar- 
bą. Jis rašė: 

Kokia yra žmogaus gyvenimo prasmė? Vi- 
sos gyvybės prasmė? Tik religija tegali 
atsakyti į šiuos klausimus... Juk žmogus, 
kuris savo paties ir kitų gyvenimą laiko 
beprasmišku, yra ne tik nelaimingas, bet 
ir apskritai tarsi negyvena. 

Einšteinas sakydavosi esąs „labai reli- 
gingas Žmogus“. Religinį jausmą jis aiš- 
kino taip: „Tai žinojimas, kad yra kažkas, 
kieno būties mes negalime suvokti. Ta- 
čiau egzistuoja giliausiojo proto ir skais- 
čiausiojo grožio apraiškos, prieinamos 
mūsų protui pačiomis elementariausiomis 
formomis“. Einšteino „kosminio religin- 
gumo“ jausmas skatino skverbtis į pačią 
visatos šerdį. Nuostaba ir susižavėjimas, 
apėmę jį tada, kai atsivėrė visatos pasłap- 
tys, skatina ir mus dar sykį pagalvoti, ko- 
dėl viskas yra, o nėra taip, kad nieko 
nebūtų. 

Einšteino darbai supažindina mus su 
šiuolaikine visatos samprata. Visata pasi- 
rodė esanti visai kitokia, negu ją įsivaiz- 
davo (ir tarėsi pažįstą) ankstesnių kartų 
mokslininkai, filosofai, teologai. Einštei- 
no fizika leidžia susikurti ir tam tikrą 


Dievo sampratą. Priimdami tokį visatos 
modelį, Dievą galime įsivaizduoti ir kaip 
kosminę, ir kaip personifikuotą būtį. 

Ar Einšteino samprotavimai atitinka 
krikščioniškąją Dievo sampratą? 


KARLAS BARTAS ir krikščioniškosios 
neoortodoksijos šalininkai pasakytų, jog 
Dievo pažinimą suteikia apreiškimas, o 
ne gamtos mokslai ir gamtiškasis pa- 
saulis. 


TEOLOGAI, GRINDŽIANTYS SAVO 
PAŽIŪRAS LIŪDVIGO VITGENŠTEINO 
TEORIJOMIS. greičiausiai pareikštų, kad 
religijos ir mokslo kalbos yra dvi skirtin- 
gos kalbos. Jeigu kalbame mokslo kalba 
ir atmetame religiją (arba priešingai), tai 
elgiamės panašiai kaip tas italas, kuris 
kinų kalbą laikė juokingu nesusipratimu 
vien dėl tos priežasties, kad jos nemo- 
kėjo. 


RUDOLFAS BULTMANAS ir krikščio- 
nys egzistencialistai tvirtintų, kad Dievas 
veikia žmonių patirtį, o ne istoriją. Tai 
reiškia, kad mokslas ir religija — dvi vi- 
siškai skirtingos sritys. 


KONSERVATYVIEJI KRIKŠČIONYS pa- 
brėžtų, kad Dievas veikia visatoje. Jų 
nuomone, mokslas apskritai negali pa- 
teikti visapusiško pasaulio vaizdinio, at- 
spindinčio visą tikrovę, nes aukščiausio- 
ji tikrovė yra Dievas, o jo iki galo 
suprasti neįmanoma. 


Tomas F. Toransas — vienas iš tų retų 
mąstytojų, kurie išmanė tiek teologiją, 
tiek gamtos filosofiją. Toransas studijavo 
Edinburge ir Bazelyje kartu su Karlu Bar- 
tu. Dirbo Edinburge krikščioniškosios 
dogmatikos profesoriumi nuo 1952 iki 
1979 m., kol išėjo į pensiją. 

Toranso požiūris į religiją ir mokslą 
skyrėsi nuo kitų teologų koncepcijų. Jis 
tikėjo religijos faktais, o ne religijos mi- 
tais. Toransas pabrėžė, kad tikrovė yra 
Dievo nulemtas dalykas. Jei tikras yra 


ŠIUOLAIKINIO MOKSLO PRASMĖ 


mokslas, kodėl turėtume laikyti netikra 
religiją? Ir priešingai: jei religija sako tie- 
są, nėra pagrindo netikėti mokslu. Religi- 
jai ir mokslui rūpi visai skirtingos sritys; 
tai nereiškia, kad jie būtinai turi vienas 
kitam prieštarauti. Priešingai, religija ir 
mokslas turėtų vienas kitą papildyti, for- 
muodami vientisą tikrovės vaizdą. 

Toransas buvo įsitikinęs, jog siekiant 
tikro mokslinio ir religinio pažinimo rei- 
kia nusikratyti visų senųjų kultūros inter- 
pretavimo stereotipų ir visų individualaus 
mąstymo įpročių. Žmonės privalo žvelg- 
ti į visatą ne pro pasenusių įsitikinimų, 
prietarų tinklą, bet atviromis akimis. Šia 
prasme naujoji fizika iškėlė keletą esmi- 
nių kosmologijos klausimų, padėjusių 
formuotis naujam santykiui su visata kaip 
visuma. Ši nauja nuostata sako: 


BANDYMAI PAŽINTI DIEVĄ PADEDA 
TIRTI VISATĄ. 


MOKSLAS PRATURTINA TEOLOGIJĄ 
savo metodais: mokslo ir teologijos me- 
todai gali būti panašūs, nors yra tiriamos 
skirtingos sritys. 


MOKSLAS SUTEIKIA MUMS AIŠK ES- 
NE VISATOS SAMPRATĄ, susijusią ir 
su Dievu. Toransas tvirtino, kad tiesa 
sklinda per tam tikras skaidrumas, arba 
atsivėrimo modelius: visatos tiesos pri- 
klauso tiek religijai, tiek mokslui. Tikro- 
vė ir teologijai. ir mokslui atsiveria taip, 
kad mes geriau suprastume vidinius visa- 
tos ryšius. 


TIEK TEOLOGIJA, TIEK MOKSLAS re- 
miasi žmogiškąja patirtimi. 


IR TEOLOGIJA, IR MOKSLAS yra mo- 
tyvuoti tikėjimo. 


Toransas manė, kad Einšteino fizika 
yra „stulbinantis atsivėrimas tos raciona- 
lios struktūros, kuri persmelkia ir pagrin- 
džia visą sukurtąją tikrovę“. Fizika, kaip 
ir teologija, skatina žmones mąstyti apie 

būtį, tikrovę ir pagaliau apie Dievą. 

ki Toranso požiūris teisingas, tai 
mokslas ir religija yra ne varžovai, o tarsi 
dvyniai. Galimas dalykas, kad mes jau 
ėmėme vaduotis iš XIX amžiaus nuosta- 
tos, jog mokslas prieštarauja religijai, ir 
pradėjome kurti mokslą, kuris praturtina 
tikėjimą. 


Pagalvokite 


1. Kokie pagrindiniai Einšteino reliatyvumo 
teorijos teiginiai? Kas yra kvantų teorija? 
Kodėl šios teorijos nesuderinamos? 

2. Apibūdinkite Einšteino požiūrį į Dievą ir 
religines nuostatas. Kaip jos veikė jo moksli- 
nius tyrinėjimus? 

3. Šiai užduočiai atlikti reikalingi penki 
asmenys. Kiekvienas diskusijos dalyvis 
pasirenka vieną kurią poziciją: Einšteino, 
Bultmano, Barto, Toranso, konservatyvių 
pažiūrų krikščionio. Diskusijos tema — 
„Dievas“. 


Žodis stebuklas vartojamas gana daž- 
nai. 


Pakirdau šeštą valandą ryto — tiktai 
per stebuklą. | 


Vaikas jos amžiuje? Argi ne stebuklas? 


Inžinerija mūsų laikais gali daryti ste- 
buklus. 


Vėžio simptomai išnyko. Tikras ste- 
buklas! 


Visą parą ji išgulėjo kaip negyva, o 
paskui atgavo sąmonę. Stebuklas! 


Važiuojant autobusu, jo šuo pradėjo 
deklamuoti Sekspyrą. Tai buvo neregė- 
tas stebuklas. 


Stebuklai yra toks dalykas, dėl kurio 
šiuolaikinis mokslas smarkiai kertasi su 
religija. Stebuklingi reiškiniai, kuriais 
tiek amžių niekas neabejojo, dabar, atro- 
do, žmogiškojo pažinimo turėtų būti 
galutinai diskredituoti. Daugelis dalykų, 
kuriais Žmonės šventai tikėjo (pavyzdžiui, 
kad Žemė yra plokščia, o Saulė sukasi 
aplink Žemę), jau seniai nugrimzdo į 
praeitį. Bet ar visa liko praeity? Ir apskri- 
tai — kas yra stebuklas? 

Stebuklo sąvoką galima interpretuoti 
kuo įvairiausiai. Daugelis žmonių tebeti- 
ki stebuklais. Teologai dar ir šiandien 
laužo galvas, mėgindami atsakyti į klau- 
simą, kas iš tikrųjų yra stebuklas. Romos 
katalikų bažnyčia, ir mūsų laikais neatsi- 
sakiusi šventųjų kanonizavimo praktikos, 
gali paskelbti asmenį šventuoju tik tuo 
atveju, jeigu jam priskiriama ne mažiau 
kaip du stebuklai. Tikėjimas stebuklais 
tebčra gyvas, net jei stebuklų ir nebūna. 
Kaip beapibrėžtume stebuklą, aišku vie- 
na: stebuklas --- tai neįprastas reiškinys, 
visiškai netikėtas, sukeliantis nuostabą. 
Biblijos stebuklai turi įkvėpti žmonėms 
pasigėrėjimo Dievo galybe ir gerumu. 
Daugelis Žmonių tvirtina, jog stebuklų 
pasitaiko ir gamtoje, ir moksle. Tačiau tai 
nėra stebuklai tradicine prasme. 

Stebuklai aiškinami įvairiai. 


KAIP MOKSLINIO PAŽINIMO-STOKOS 
PADARINIAI. Stebuklai dažnai priskiria- 
mi Dievui, vadinamajam „bedugnių Die- 
vui“. Kitaip tariant, žmonės, kurių moks- 
linis pažinimas ribotas, priskiria Dievui 
kokį nors įvykį kaip stebuklą, bet vėliau 
mokslas geba jį paaiškinti kaip natūralų 
reiškinį. Kuo toliau žengia mokslas, tuo 
labiau traukiasi „bedugnių Dievas“. 
Mokslininkai, šio požiūrio šalininkai, yra 
įsitikinę, kad tikrų stebuklų iš viso nebū- 
na, viską nulemia įvykio interpretacija, o 
geriausia stebuklus aiškinti racionaliai ir 
moksliškai. 


KAIP APLINKYBIŲ SUTAPIMAI. Tarki- 
me, jūs esate geležinkelio stotyje, o kiše- 
nėje — nė cento. Pasimeldžiate --— ir ne- 
tikėtai susiduriate su draugu, kuris gali 
paskolinti pinigų. Tai ne kas kita kaip su- 
tapimas. Kai kurie religingi žmonės pasa- 
kytų, kad tai stebuklas. Stebuklas gali 
įvykti, kai „susiduria“ du gamtos reiški- 
niai. Tokį įvykį stebinčiam religingam 
žmogui gali pasirodyti, kad tai dangaus 
siunčiami ženklai. 


KAIP GAMTOS DĖSNIŲ IŠIMTYS. 
Toks stebuklų interpretavimas būdinges- 
nis tradicinei krikščionybei ir kitoms re- 
ligijoms. Stebuklu laikomas antgamtiškas 
įvykis, įstabus atsitikimas, tarsi pažei- 
džiantis įprastą tvarką. Biblijoje Jėzus 
žengė vandens paviršiumi ir prikeldavo 
mirusiuosius. Atrodo, kad tokie stebuklai 
prieštarauja mūsų šiuolaikinei mokslinei 
pasaulio sampratai. 


Teologai, tikintys stebuklų tikrumu, 
stengiasi juos apibūdinti, nurodydami, 
kas yra stebuklas ir kas jis nėra. 

Stebuklų neverta priskirti „bedugnių 
Dievui“. Tai reiškiniai, kuriuos reikia ver- 
tinti rimtai. Stebuklai nepriklauso ir ma- 
gijos sričiai. Skridimas oru arba ėjimas 
vandens paviršiumi prieštarauja gamtos 
dėsniams, tačiau teologine prasme tokie 
reiškiniai nebūtinai turi būti laikomi ste- 
buklais. 

AR MOKSLAS ATSAKO Į VISUS KLAUSIMUS? 


Šis turkas, aklas 
elgeta, galėtų 
papasakoti, kiek 
ligų ir kančių 
patiria žmogus 
šiame pasaulyje. 
Kaip būtų 
nuostabu, jeigu 
staiga įvyktų 
stebuklas — ir 
visi ligoniai 
pagytų. Tačiau ar 
būna tokių 
stebuklų? 


Kitaip tariant, stebuklai pasižymi dve- 
jopa prigimtimi. Tai tam tikros galios ap- 
raiškos, turinčios religinę prasmę. Galėtu- 
me tarti, jog stebuklai įvyksta dėl to, kad 
atsiskleistų pasaulyje veikiančio Dievo 
prigimtis ir galybė. Jų tikroji paskirtis — 
ne pažeisti įprastinę pasaulio tvarką, bet 
pirmiausia nukreipti Žmonių mintis į 
aukštesniąją realybę. Stebuklai — Dievo 
galybės ženklai. Tai ypač gerai parodo 
Evangelija pagal Joną, kurioje stebuklai 
ir vadinami ženklais. Šie įstabūs reiški- 
niai įvyksta Dievo valia ir turi didžią 
religinę prasmę. Paulis Tilichas (1886- 
1965 m.), garsus protestantų teologas, 
taip apibūdino stebuklą: 

Tikras stebuklas yra visų pirma toks įvy- 
kis, kuris apstulbina ir sukrečia savo ne- 
įprastumu, vis dėlio neprieštaraudamas 
racionaliai tikrovės sąrangai. Antra ver- 


tus, šis įvykis ženklina tam tikrą būties 
paslaptį, atskleisdamas, kaip ji susijusi 
su mumis. 


Stebuklai ir Biblija 

Biblinės Dievo sampratos esmė — tikėji- 
mas, jog Dievas — tai Kūrėjas, sukūręs 
žmoniją, ir Atpirkėjas, kurio tikslas — ją 
išganyti. 

Tiek Senasis, tiek Naujasis Testamen- 
tas remiasi vienu ypatingos svarbos ste- 
buklu. Senasis Testamentas pasakoja, 
kaip Dievas išlaisvino savo tautą iš vergi- 
jos — stebuklingai išvedė ją iš Egipto ir 
leido išsigelbėti. Didžiausias Naujojo Te- 
stamento stebuklas — kad Dievas tapo 
žmogumi. Savo mirtimi ir prisikėlimu Jė- 
zus atvėrė naują kelią į Dievą, parodė 
naujo gyvenimo su Dievu galimybę. Toks 
Dievo prigimties traktavimas ir minėtųjų 
Dievo stebuklų pripažinimas tampa ben- 
dru teologiniu kontekstu, kuriuo remian- 
tis galima analizuoti ir kitus Biblijoje ap- 
rašytus stebuklus. 

Bet ar Biblijos stebuklai yra tikri isto- 
rijos faktai? Galbūt dabar juos reikėtų su- 
prasti kitaip — kaip keliančius nuostabą, 
bet vis dėlto natūralius reiškinius? O gal 
šios stebuklingos istorijos tėra literatūra, 
atspindinti vienos religinės bendruomenės 
patirtį įkūnijančias tradicijas? 

Senajame Testamente aprašyta daugybė 
neįtikėtinų dalykų — dešimt Egiptą išti- 
kusių Dievo rykščių, liepsnojantis krū- 
mas, Jericho sienų griuvimas, ugninis 
Elijo vežimas, gabenantis pranašą į dan- 
gų, Ir pan. 

Evangelijose aprašyti Jėzaus stebuklai 
atskleidžia tam tikrą schemą, padedančią 
suvokti visų Biblijos stebuklų pobūdį ir 
prasmę. Keturiose Evangelijose aprašyti 
bent trisdešimt penki atvejai, kai Jėzus 
padaro stebuklą. Šiuos stebuklus galėtu- 
me suskirstyti į keturias grupes: 


e Jėzus išgydo sergančiuosius; 
e Prikelia žmones iš numirusiųjų; 


e Išvaro piktąsias dvasias; 


STEBUKLAI MOKSLO PASAULYJE 


e Nugali gamtos jėgas. 

Jėzaus stebuklai taipogi buvo aiškina- 
mi kuo įvairiausiai. Štai vienas iš Jėzaus 
stebuklų aprašymų (Lk 8,22-25), o toliau 
— keletas populiaresnių interpretacijų. 
Vieną dieną Jėzus su mokiniais įlipo į 
valtį ir pasakė: „Irkimės anapus ežero!“ 
Jie atsistūmė nuo kranto. Mokiniams 
irkluojant, Jėzus užmigo. Ežere pakilo 
vėtra. Bangos ėmė semti valtį, ir visi at- 
sidūrė pavojuje. Tuomet pripuolę moki- 
niai ėmė žadinti Jėzų, šaukdami: „Moky- 
tojau, Mokytojau, žūvame!“ Atsikėlęs jis 
sudraudė vėtrą ir bangas. Jos nurimo, ir 
stojo tyla. O Jėzus paklausė juos: „Kur- 
gi jūsų tikėjimas?!“ Mokiniai išsigandę ir 
nustebę kalbėjo vienas kitam: „Kas jis 
toks, kad įsakinėja vėjams ir vandeniui, ir 
tie jo klauso?!“ 

Evangelistai ne be tikslo aprašė Jėzaus 
stebuklus. Iš šių pasakojimų matyti, kad 
Jėzus — ne tik nepaprastas asmuo, bet 
dar ir labai galingas. Taip Evangelijų ra- 
šytojai apreiškė Dievą ir jo nužengimo 


žemėn tikslą — skelbti dangaus karalys- 
tẹ, Dievo viešpatavimą žmonių širdyse. 
Pasakojimas apie stebuklingą audros su- 
tramdymą leidžia atskleisti kai kuriuos 
reikšmingus Jėzaus bruožus. 


JĖZUS BUVO GALINGAS: audra nuri- 
mo, kai jis įsakė jai liautis. 


JĖZUS BUVO PASLAPTINGAS, jis turė- 
jo stebuklingų galių. Mokiniai apstulbo ir 
išsigando. Jie jau žinojo, kad Jėzus yra 
mokytojas ir pranašas, tačiau jo stebuklai 
rodė, kad jis yra ir kažkas daugiau. 


JĖZUS ATSILIEPĖ Į ŽMONIŲ MALDA- 
VIMUS, jis nutildė audrą mokinių prašo- 
mas. Tai nebuvo tuščias galios rodymas. 


JĖZUS TIKĖJO. Jis nė kiek neabejojo, 
kad audra nurims, jeigu jis jai įsakys. Iš 
savo mokinių jis tikėjosi ir reikalavo to- 
kio pat tvirto tikėjimo. 


Katalikų apeigos 
yra viena 
krikščioniškojo 
dvasingumo sričių, 
kur stebuklams 
teikiama labai 
daug reikšmės. 
Lurdo bazilika 
pastatyta toje 
vietoje, kurioje 
1858 m. 
Bernadetai Subiru 
apsireiškė Mergelė 
Marija. Į Lurdą 
suvažiuoja 
daugybė 
maldininkų prašyti 
stebuklingo 
išgijimo. 

Kai kurie tyrinėtojai sako, kad šis ste- 
buklo aprašymas įtrauktas į Evangelijos 
tekstą norint parodyti būtent šias Jėzaus 
savybes. Pats pasakojimas tėra legenda, 
tačiau joje slypi svarbi religijos tiesa, 
apibūdinanti Jėzaus asmenį ir jo misiją. 
Kitaip tariant, svarbu ne istorinis stebuk- 
lo tikrumas, bet jo atskleidžiama egzis- 
tencinė tiesa. 

Kiti tyrinėtojai įsitikinę, kad ši stebuk- 
linga istorija iš tiesų įvyko taip, kaip ap- 
rašyta Biblijoje, kadangi Evangelijų rašy- 
tojai buvę visiškai patikimi liudytojai. 
Dar kiti teigia, jog šis epizodas — viena 
iš daugelio legendų, kuriomis vėliau bu- 
vo apipintas istorinio Jėzaus paveikslas. 
Esama ir tokios nuomonės, kad stebuklo 
aprašymas yra alegorinis. metaforinis, jog 
tai pasakojimas, turintis tam tikrą po- 
tekstę. 

Pastaroji nuomonė grindžiama tuo fak- 
tu, kad Evangelijos yra užrašytos jau po 
Jėzaus mirties ir prisikėlimo, tada, kai 
ankstyvoji Krikščionių bažnyčia buvo 
nuožmiai persekiojama. Tad audros su- 
tramdymas interpretuojamas taip, kad 
paaiškintų to laikotarpio situaciją. Aud- 
ringas ežeras nėra tikras ežeras, — tai 
sunkumų, kuriuos patiria ankstyvoji Baž- 
nyčia, simbolis. Valtis simbolizuoja anks- 
tyvąją Bažnyčią, o mokiniai —- tai krikš- 
čionys, meldžiantys Jėzų juos gelbėti. 
Valtis jau ima skęsti: juk didžiausių sun- 
kumų ir nerimo laikais žmonės kreipiasi 
į Jėzų pagalbos. Jis išgirsta Žmonių 
maldas bei šauksmus ir atskuba jiems 
padėti. 

Taigi tikrasis stebuklas yra tikėjimo 
stebuklas. Tikėjimo, išpažįstančio Jėzų 
kaip Gelbėtoją ir Atpirkėją. 


Stebuklai ir mokslas 

Stebuklingų istorijų „nestebuklinės“ in- 
terpretacijos pagimdytos krikščionybės 
pastangų suderinti savo mokymą su šiuo- 
laikine moksline pasaulio samprata. Dau- 
gelį amžių Biblijos stebuklų aprašymai 
laikyti tiesa. Žmonės tvirtai tikėjo, kad 
pasaulis priklauso nuo Dievo; jei nori, 


Dievas gali pažeisti įprastinę gamtos reiš- 
kinių tvarką. 

XVII amžiaus mokslo revoliucija pa- 
keitė šį požiūrį. Izaoko Niutono (1642- 
1727 m.) darbai pirmieji iškėlė mintį, 
kad visatą valdo vieningi dėsniai, kuriuos 
vargu ar įmanoma pažeisti. Racionalumas 
nuvainikavo žmonių lengvatikystę. XVIII 
— proto amžiuje išpopuliarėjo deizmo 
doktrina: buvo tikima, kad Dievas užsu- 
ko visatą kaip kokį tobulą mechanizmą, o 
pats pasitraukė. Žmonės tebetikėjo Dievą 
kaip Kūrėją, tačiau jiems darėsi vis sun- 
kiau įtikėti, kad jis dalyvauja pasaulio is- 
torijoje. 

Rimčiausiai tikėjimą stebuklais pakirto 

Deivido Hiūmo (1711-1776 m.) argu- 
mentai, išdėstyti „Žmogaus proto tyrinė- 
jime“. Ištisą šio veikalo skyrių Hiūmas 
paskyrė stebuklams. Jis rašė, kad „išmin- 
tingas žmogus... tiki tik tuo, kas akivaiz- 
du“. Su įprastu įtaigumu ir skepsiu Hiū- 
mas toliau parodė, kad stebuklo galimybę 
atmeta tiek sveiko proto, tiek mokslo 
logika. 
Stebuklas yra gamtos dėsnių pažeidimas; 
kadangi šie dėsniai yra nustatyti tvirtos 
ir nekintančios patirties, tai įrodymas, 
kad stebuklų nebūna, kyla iš pačios apta- 
riamojo fakto prigimties. Tas įrodymas 
toks pat aiškus, kaip ir bet kuris kitas pa- 
tirties argumentas, kokį tik galime įsivaiz- 
duoti. 

Kadangi pasaulį valdo nekintami dės- 

niai, teigė Hiūmas, tai stebuklai papras- 
čiausiai neįmanomi. Todėl toks reiškinys, 
kaip saulės sustabdymas, aprašytas Seno- 
jo Testamento Jozuės knygoje, turėtų būti 
laikomas tik legenda, pasaka. Hiūmas at- 
kreipė dėmesį į tuos žmones, kurie tvirti- 
na patys patyrę stebuklų: 
Nera jokių įrodymų, galinčių pagrįsti ste- 
buklą, — nebent tie įrodymai, kurių mela- 
gingumas būtų dar didesnis stebuklas už 
norimą įrodyti faktą. Tačiau net ir tokiu 
atveju argumentai griauna vieni kitus, ir 
kai dedukcijos būdu atmetame tuos, kurie 
paneigia pirmąjį teiginį, jų lieka dar tiek, 
kad visiškai paneigtų antrąjį. 


Kadangi mokslo požiūriu stebuklai ne- 
galimi, tai, Hiūmo teigimu, negalima ti- 
kėti nė vienu žmogumi, laikančių save 
stebuklo liudytoju. Hiūmas suformulavo 
dar keturis argumentus, patvirtinančius, 
jog stebuklų nebūna. 


„Per visą žmonijos istoriją NIEKUOMET 
NĖRA ĮVYKE tokio stebuklo, kurį būtų 
paliudiję pakankamai daug asmenų, pasi- 
žyminčių teisingu protavimu ir reikiamų 
išsilavinimu, leidžiančiu patikėti, jog 
patys liudytojai neapsigavo.“ Kitaip ta- 
riant, žmonės, tikintys stebuklais, daž- 
niausiai būna neišsilavinę, prietaringi, ne- 
turi mokslinės pasaulėžiūros. 


„JEIGU PATI RELIGIJOS DVASIA links- 
ta į stebuklų sritį, tai sveiko proto argu- 
mentai nieko nebereiškia. Tokiomis aplin- 
kybėmis žmonių liudijimai neturėtų 
pretenduoti į autoritetingų vertinimų sta- 
tusą.“ Kitaip sakant, žmonės tiki stebuk- 
lais paprasčiausiai todėl, kad jie nori jais 
tikėti. 


„ITIN STIPRUS ARGUMENTAS prieš 
visus antgamtiškus ir stebuklingus reiški- 
nius yra tai, kad dažniausiai apie juos pa- 
sakoja neišsilavinusių, barbariškų tautų 
žmonės.“ Žodžiu, tikėjimą stebuklais pa- 
gimdo neišsilavinimas, gamtos dėsnių ne- 
išmanymas. 


„NEĮMANOMA, kad visos religijos — 
senovės Romos, Turkijos, Siamo (t.y. Tai- 
lando), Kinijos — būtų susiformavusios 
vienodu pagrindu. Vadinasi, kiekvienas 
stebuklas, laikomas vienos ar kitos religi- 
jos pamatu... turi tam tikros galios, kad ir 
netiesiogiai, sugriauti bet kurią kitą reli- 
ginę sistemą. Sunaikindamas savo varžo- 
vę, jis kartu sunaikina ir tikėjimą tais 
stebuklais, kurie paremia jo paties grin- 
džiamą religiją.“ Kitaip tariant, kiekvie- 
nas dievas negali būti tikrasis Dievas, tad 
iš tikrųjų stebuklų nėra, visa tai ne kas 
kita kaip religinė propaganda. 


STEBUKLAI MOKSLO PASAULYJE 


Hiūmo argumentai cituojami ir mūsų 
laikais, jų vis dar tenka paisyti. Tačiau 
tai, kad stebuklai yra nelabai tikėtinas da- 
lykas, dar nereiškia, kad jie visiškai ne- 
įmanomi. Argi galime lengva ranka nu- 
moti į tikrai rimtus stebuklų liudijimus? 
Hiūmo stebuklų kritika pagrįsta, tačiau 
net ir ji neišlaiko visų kontrargumentų. 


Stebuklų prasmė 

Be abejo, stebuklai turi prasmę: tai ypa- 
tingi, nuostabūs atsitikimai, kurie leidžia 
žmonėms patirti Dievą. Stebuklas neįma- 
nomas be tikėjimo. Stebuklo situacija vi- 
suomet palieka erdvės individo asmeni- 
niam atsakui, ir būtent dėl šios svarbios 
priežasties stebuklą visuomet lydi abejo- 
nės elementas. Dievas nereikalauja iš mū- 
sų vergiško klusnumo, akivaizdžiai de- 
monstruodamas savo galybę; iš tų, kurie 
jį tiki, jis veikiau laukia meilės ir ištiki- 
mybės. 

Naujajame Testamente velnias gundo 

Jėzų aiškiai parodyti savo galybę ir Jėga 
priversti žmones įtikėti. Tačiau Jėzus at- 
sispiria pagundoms ir netgi kantriai įkal- 
binėja žmones neskleisti garso apie ste- 
buklus, kuriuos jis dėl jų padarė. Jėzus 
prašo nepasakoti apie savo stebuklingus 
darbus, kadangi jam (ir Evangelijų auto- 
riams) rūpi tikėjimas, o ne stebuklai. 
Džonas Hikas knygoje „Religijos filosofi- 
ja“ rašė: 
Jeigu stebuklą apibrėšime kaip gamtos 
dėsnių pažeidimą, tai galėsime a priori 
tvirtinti, kad stebuklų nebūna. Tačiau iš 
tokio mūsų tvirtinimo neišplaukia, kad 
nesama stebuklų religine prasme. Juk 
principas, kad negali atsitikti nieko, kas 
prieštarautų gamtos dėsniams, savaime 
dar nereiškia, jog negali būti nepaprastų 
ir stulbinančių dalykų, kurie paskatintų ir 
perteiktų gyvą Dievo jutimą. 

Tai kaipgi reikėtų traktuoti patį ste- 
buklų faktą? Dabar jau Žinome, kad visa- 
tą valdo tam tikri dėsniai. Tačiau yra ir 
tokių tikrovės aspektų, kurių neįmanoma 
iki galo paaiškinti, galima tik numatyti 
statistinę jų tikimybę. Tokiais atvejais 


AR MOKSLAS ATSAKO | VISUS KLAUSIMUS? 


viskas priklauso nuo žmogaus pažiūrų ir Pagalvokite 
nusiteikimo. Paprastai religingi žmonės 
būna iš anksto nusiteikę tikėti stebuklais, ao ua E E 
o mokslo žmonės — jais netikėti. Vien pasitaikyti toks yy% sun auty ukras 
l , , S . religijos požiūriu, tačiau istoriškai nerealus? 
tik prietarais grindžiama pasaulio sampra- Kodėl? Kodėl ne? 
ta negali būti adekvati, tačiau ne geresnis 
ir grynai mokslinis požiūris. Nei viena, 2. Surašykite Hiūmo argumentus, nukreiptus 
nei kita pozicija nėra pakankamai žmo- Prieš stebuklus, tam tikra tvarka — nuo | 
giška. Fransis Beikonas (1561-1626 m.) stipriausio iki silpniausio. Paaiškinkite, kodėl 
rašė „Naujajame organone“: kiekvienam iš jų skyrėte būtent tokią vietą. 
Žmogaus protas dėl savo ypatumų leng- 3. Jeigu esama stebuklų, tai koks jų tikslas? 
vai įsivaizduoja esant didesnę daiktų Gal žinote kokių nors nesenų atsitikimų, kurie 
tvarką ir vienodumą, negu mato. Nors laikomi stebuklingais? Jei Dievas daro 
daugelis dalykų gamtoje yra vieninteliai stebuklus, kaip atskirti tikrą stebuklą nuo 
ir į nieką nepanašūs, tačiau jis sugalvo-  "®tikro? 
ja paralelių, atitikmenų ir santykių, kurių 
nera. Iš to kyla prasimanymai, kad dan- 
guje viskas juda tobulais ratais. 
Šie Beikono žodžiai skamba ypač 
šiuolaikiškai, nes kaip tik dabar moksli- 
ninkai vis dažniau pripažįsta, kad visata 
mums atrodo būtent tokia dėl tos priežas- 
ties, kad mes ją šitaip suvokiame. Dauge- 
lis žmonių vis dar tvirtina matę stebuklų 
arba patys jų patyrę. Mes interpretuojame 
jų liudijimus vadovaudamiesi sava pa- 
saulio samprata. Tačiau beprasmiška prie- 
šinti religiją ir mokslą „dantis už dantį“ 
maniera. Iš apibrėžimo žinome, kad ste- 
buklas yra išimtis, atskleidžianti tai, kas 
egzistuoja anapus mūsų suvokiamos tik- 
rovės. Morisas Vilsas knygoje „Dievo 
veikimas pasaulyje“ rašo: 
Vienintelis Dievo pažinimo kelias — per 
individualią Dievo patirtį; šiuo keliu daž- 
niau eina meilė ir poetinė įžvalga, 0 ne 
mokslas, tiriantis pasaulio sąrangą. Taip 
įgyto pažinimo neįmanoma atsieti nuo 
žmogaus patirties, jo individualios egzis- 
tencijos ir išreikšti tokia forma, kuri leis- 
tų nusakyti Dievo santykį su bedvasiais 
visatos dėsniais. 
Ką besakytume apie stebuklus, vis dėl- 
to tai tokie dalykai, kurie drumsčia mūsų 
kasdieniškas mintis. Galbūt kaip tik todėl 
jie reikalingi, kad mes galėtume dar sykį 
pamąstyti apie didžiąsias būties paslaptis. 


1. Kaip manote, ar žmogaus gyvenime gali 


12 dalis 


Tikiu visą kuo? 


RELIATYVIZMAS 


Kaip jūs manote, kas yra didis moky- 
tojas? 

Štai ką vienas XVIII amžiaus mokinys, 

Johanas Gotfrydas Herderis, pasakojo 
apie savo filosofijos mokytoją: 
Man teko laimė pažinti filosofą... pačia- 
me jo jėgų žydėjime, kai jis trykšte tryško 
jaunystės žvalumu; esu tikras, kad jį iš- 
saugojo iki pat gilios senatvės. Jo plati 
kakta, sukurta mąstyti, kartu buvo ir ne- 
sudrumsčiamo linksmumo bei džiaugsmo 
buveinė. Šneka, kibirkščiuojanti minčių 
grynuoliais, sklandžiai tekėjo iš jo lūpų. 
Žaismingumas, šmaikštumas, sąmojis bu- 
vo ištikimi jo sąjungininkai... jis nelikda- 
vo abejingas niekam, ką vertėjo žinoti... 
jis patraukdavo ir nejučia priversdavo 
žmones pradėti savarankiškai mąstyti... 
Šis žmogus, kurio vardą aš miniu su di- 
džiausiu dėkingumu ir pagarba, buvo 
Imanuelis Kantas. 

Imanuelis Kantas buvo Šviečiamojo 
amžiaus filosofas. Švietimas — tai inte- 
lektualinis XVIII a. judėjimas, kuris Niu- 
tono sukurtus naujuosius mokslo metodus 
ėmė taikyti filosofijoje bei kitose intelek- 
tualinės veiklos srityse. Daugeliu atvejų, 
nors ir ne visada, Švietimas buvo laisva- 
maniškas, antireliginis sąjūdis. Kai kurio- 
se šalyse, ypač Prancūzijoje, Švietimo 
epochos mąstytojai buvo persekiojami ir 
net kalinami už savo idėjas. 


Žmogaus proto didybė 

Kantas (1724-1804 m.) gimė Rytų Prūsi- 
joje, Karaliaučiuje. Jo tėvas buvo balnius. 
Kantas įgijo gerą vidurinį išsilavinimą, 
paskui baigė Karaliaučiaus universitetą. 
1755 m. tapo neetatiniu lektoriumi. 1770 


m. Kantas buvo išrinktas logikos ir meta- 
fizikos profesoriumi. Šį postą jis apleido 
tik žiloje senatvėje, likus trejiems metams 
iki mirties. 

Visi Kanto biografai pabrėžia, kad jo 
gyvenimas buvo labai reguliarus ir ne- 
įvairus. Kantas buvo tvarkingas, nepa- 
prastai punktualus žmogus: Karaliaučiaus 
gyventojai kasdien, pamatę jį išėjus pasi- 
vaikščioti, pasitikrindavo savo laikro- 
džius. Jis mažai keliavo, niekada nebuvo 
vedęs, tačiau moterų draugiją mėgo. 
Turėjo daugybę draugų, buvo mėgstamas 
ir gerbiamas. Visi istorikai sutaria, kad 
Imanuelis Kantas buvo tikra retenybė, 
žmogus, apdovanotas didžiu protu. Mąs- 
tytojas. 

A.M. Kvintonas rašė, kad Kantas „ge- 
riau negu bet kas kitas suderino Platono 
teorinio mąstymo originalumą su enciklo- 
pediniu Aristotelio išsilavinimu“. 

1784 m. Kantas įsitraukė į diskusiją 
apie švietimą, parašė straipsnį. Į klausi- 
mą, kas yra švietimas, jis atsakė: „Švieti- 
mas yra Žmogaus išvadavimas iš nesava- 
rankiškumo, dėl kurio žmogus pats 
kaltas“. Kanto nuomone, žmonės vis dar 
vaikiškai pasitiki autoritetais, laikydami 
juos pranašesniais už savo pačių protą. 
Tad šviečiamojo sąjūdžio šūkis turėtų bū- 
ti toks: „Išdrįsk pažinti!“, „Turėk drąsos 
naudotis savo protu!“. Šių žodžių kon- 
tekstas pirmiausia susijęs su religinėmis 
pažiūromis. Žmonijos ateitį lems ne pra- 
eities įsitikinimai, bet tolesnė pažiūrų rai- 
da. Pasaulis artėja prie brandos amžiaus. 
Protui skiriamas pagrindinis vaidmuo. 

1781 m. išėjo Kanto „Grynojo proto 
kritika“ — veikalas, kuriame išdėstytas 

Sviečiamasis 
amžius 


Imanuelis 
Kantas 


„Laikas ir 
erdvė tėra 
tiktai mūsų 
juslinio 
stebėjimo 
formos, o ne 
apibrėžtumai, 
egzistuojan- 
tys patys 
savaime.“ 


Imanuelis 
Kantas 

TIKIU VISA KUO? 


Moksleiviai sėdi 
prie knygų. Jų 
darbas gali būti 
įvairiai motyvuoja- 
mas: jie nori 
išlaikyti 
egzaminus, 0 kai 
kurie galbūt tiki, 
jog išsilavinimas 
yra vertingas pats 
savaime... 
Imanuelis Kantas 
geru laikytų tiktai 
tokį poelgį, kurį 
padiktuoja vidinis 
žmogaus gėris. 
Bet koks veiklos 
motyvas. susijęs 
su trokštamais 
padariniais, Kanto 
būtų laikomas 
žemu ir ne visai 
moraliu. 


šviečiamasis požiūris į žmogiškąjį pažini- 
mą. Kantas siekė nauju žvilgsniu pa- 
žvelgti į: 
e Metafiziką: 

kiek aš gebu pažinti pasaulį? 
e Religiją: 

ko aš galiu viltis? 
e Etiką: 

kaip aš privalau elgtis? 


e Antropologiją: 
kas yra Žmogus? 


Pagrindiniai Kanto veikalai yra 
e „Grynojo proto kritika“ (1781 m.), 


e „Prolegomenai“ (1783 m.), 


e „Dorovės metafizikos pagrindai“ (1785 
m.), 


e „Praktinio proto kritika“ (1788 m.), 
e „Sprendimo galios kritika“ (1790 m.). 


tion 
thematics 


Kad suprastume Kanto samprotavimus, 
turime atsižvelgti į bendrą jo gyvenamo- 
jo laikotarpio intelektualinį klimatą. Paži- 
nimo teorijos darbus Kantas parašė kaip 
tik tuo metu, kai išryškėjo tam tikras 
prieštaravimas tarp kontinento filosofinių 
mokyklų, akcentavusių racionalųjį pradą, 
ir britų filosofinės tradicijos, didesnę 
reikšmę teikusios juslinei patirčiai kaip 
pažinimo pagrindui. 

Kantas nepritarė nė vienai iš šių kraš- 
tutinių pozicijų — nei tai, kuri visą paži- 
nimą kildina iš patirties, nei tai, kuri tvir- 
tina, kad pažinimas nuo patirties visiškai 
nepriklauso. Priešingai, jis manė, jog vi- 
sas pažinimas yra susijęs su patirtimi, ta- 
čiau tai ne vienintelis pažinimo šaltinis. 

Kantas ieškojo vidurio kelio tarp em- 
pirizmo ir racionalizmo. Jį pavadino 
transcendentaliuoju idealizmu. 


Kantas ir metafizika 
Kanto transcendentalusis idealizmas tei- 
gia, jog mes pažįstame tiktai reiškinius, o 


ne daiktus pačius savaime.Tačiau Kantas 
tiksliai nepaaiškina, ką tai reiškia. Kartais 
jis rašo, kad reiškiniai yra ypatingos tik- 
rovės, kuri paslėpta nuo mūsų akių, ap- 
raiškos. Kitur jis sako, kad reiškiniai yra 
nepriklausomi tikrovės objektai, kuriuos 
mes galime stebėti ir tyrinėti. 

Tad išvada tokia: Kantas manė, jog 
reiškinius galime pažinti remdamiesi pa- 
tirtimi, o daiktai patys savaime iš viso 
nėra pažinūs, kadangi nieko neįmanoma 
pažinti vien tik protu, be patyrimo. 

Kanto pažinimo teoriją galėtume api- 
bendrinti tokiais teiginiais: 

e Empiriniai objektai yra realūs; 


e Mes negalime suvokti transcendentinio 
objekto, kadangi jis nepriklauso erd- 
vės, laiko ir priežastingumo pasauliui; 


e Empiriniai objektai yra „visi tie objek- 
tai, kuriuos pažįstame ar postuluojame 
iš patyrimo“. 

Kantas siekė parodyti, kad mes negali- 
me pažinti pasaulio tokio, koks jis yra; 
šiuo atveju jis turėjo galvoje pasaulį, at- 
sietą nuo išorinių jo apraiškų. Nors Kan- 
tas ir nemanė, jog mes gebame suvokti 
daiktus pačius savaime, kadangi mąstome 
erdvės ir laiko kategorijomis, skiriančio- 
mis mus nuo daiktų esmės, bet jis neat- 
metė galimybės, kad mūsų pojūčiai patei- 
kia mums tikrą realybės paveikslą, 
atspindi tikrovę tokią, kokia ji yra pati 
savaime. Tačiau dėl vieno dalyko jis bu- 
vo visiškai tikras: mes patys negalime 
tiksliai įsivaizduoti tikrovės. Kantas sakė, 
kad mūsų patirtyje egzistuojantys daiktai 
yra fenomenai, o daiktai patys savaime, 
nepriklausantys nuo mūsų patirties, — 
noumenai. 


Kantas ir praktinis protas 

Garsusis Kanto veikalas „Praktinio proto 
kritika“ atgaivino senas idėjas ir su jomis 
susijusią diskusiją. Šiame veikale filoso- 
fas kalba apie teorinio ir praktinio pažini- 
mo skirtumą. Pasak Kanto, kiekvienas 
protingas žmogus skiria, kas yra tiesos 

Kanto požiūris, kad idėjų pasaulis (vadina- 
moji grynojo proto sritis) neprieinamas 
racionaliam tyrinėjimui, gerokai pakirto 
tradicinės teologijos pozicijas. Teologija kūrė 
racionalius Dievo buvimo įrodymus, bandė 
analizuoti Dievo prigimtį. Kantas neneigė 
Dievo buvimo, — jis tik sakė, jog žmogus 
negali samprotauti apie tokius dalykus, 
kurie pranoksta žmogiškojo suvokimo 
galimybes. Dievo neįmanoma įrodyti 
grynuoju protu, tačiau galima jį paprasčiau- 
siai tikėti. Taigi krikščionims iškilo naujas 
uždavinys — patiems atrasti Dievą, susikurti 
individualią religinę pasaulėžiūrą, vadovau- 
jantis asmenišku pasirinkimu ir praktiniu 
protavimu. Didžiausiu tikėjimo autoritetu 
dabar tapo paties tikinčiojo vidinė nuostata, 
o ne Biblija ir net ne apreiškimas. 

Vadinasi, paties žmogaus sprendimai apie 
tikėjimo dalykus ir yra visų svarbiausi. Tai 
priešingas požiūris negu Martyno Liuterio 
(„Krikščionių negalima valdyti niekuo kitu, 
išskyrus Dievo žodį. Krikščionys turi būti 
valdomi per tikėjimą... O tikėjimas gali 
ateiti ne per Žmonių, bet tik per Dievo 
žodį“). Kantas mus kvietė ne paklusti 
Biblijai, bet savarankiškai ją tyrinėti ir 
vertinti. Žodžiu, Kantas tikėjo, kad Biblijos 
autoritetas priklauso nuo mūsų pačių. 

Žmonija iš tikrųjų subrendo. 


žinojimas ir žinojimas, kaip ši tiesa įpa- 
reigoja elgtis. 

Praktinės paskatos yra susijusios arba 
su tikslais, arba su priemonėmis. Turėda- 
mas prieš akis kokį nors tikslą, aš galvo- 
ju, kokiomis priemonėmis jį pasiekti. Kai 
kurie filosofai tvirtino, jog būtent prie- 
monėms apmąstyti skiriama visa proto 
veikla, kad protas esąs „aistrų vergas“; 
tiktai jausmas ir aistra — vieninteliai bet 
kokios veiklos motyvai. 

Tad esminis klausimas yra toks: ar 
mes galime objektyviai žinoti, kaip turė- 
tume elgis, ar belieka pasikliauti subjek- 
tyviais savo polinkiais? 

Kantas ėmėsi spręsti šią didžiulę pro- 
blemą. Ieškodamas atsakymo į iškeltą 

klausimą, jis įprastai kasdieniškai dorovei 
suteikė itin sudėtingą metafizinį pagrindą. 
Šiame skyriuje mes tik bendrais bruožais, 
labai trumpai aptarsime pagrindines Kan- 
to etikos idėjas. Tai bus tiktai pirmoji pa- 
žintis su kai kuriomis svarbiausiomis šio 
filosofo mintimis. 


Kanto religinės ir moralinės idėjos 
Kanto įsitikinimu, filosofija pranašesnė 
už teologiją. Jis atkakliai tvirtino, kad re- 
ligija neturi peržengti proto ribų, o krikš- 
čionybės doktrinos gali būti interpretuo- 
jamos tiktai vadovaujantis protu. 

Štai svarbiausios Kanto nagrinėtos te- 
mos: 


e Dievo buvimas, postuluojamas remian- 
tis praktiniu protu; 


e Atkaklus nemirtingumo idėjos gyni- 
mas; 


e Zmogaus laisvės tr dorovės santykis. 


Samprotaudamas apie Dievo buvimą, 
Kantas visiškai sukritikavo ontologinį ar- 
gumentą (žr. 7 skyrių). Išlikdamas nuo- 
seklus racionalistas, jis pabrėžė, jog svar- 
bu sukurti tokią filosofiją, kuri apimtų ir 
žmonių jausmus, ir tikėjimą. 

Kantas rašė: 

Įsitikinimas Dievo buvimu yra besąlygiš- 
kai būtinas. Tačiau įrodinėti Dievo buvi- 
mą nera taip jau būtina. 


Gerai, kad mes nežinome, tačiau tikime, 
Jog Dievas yra. 


Kantas nemanė, kad galimi kokie nors 
racionalūs Dievo buvimo įrodymai, ka- 
dangi tai būtų tiktai prielaidos. Dievas 
negali būti mąstomas erdvės ir laiko ka- 
tegorijomis, vadinasi, neįmanoma įrodyti 
jo buvimo remiantis žmogiškąja patirtimi. 
Teiginį, kad Dievo buvimo įrodymai ne- 
įmanomi, Kantas grindė tokiais argumen- 
tais: iš to, kad mes Dievą mąstome, dar 
neišplaukia, kad jis iš tikrųjų yra; žmo- 
gaus protas apsiriboja tiktai regimuoju 
pasauliu; negalima tikėjimo aiškinti vi- 


suotiniu priežastingumo principu. 

Tvirtindamas, jog žmogus negali su- 
formuluoti Dievo buvimo įrodymų, Kan- 
tas anaiptol nenorėjo pasakyti, kad jis at- 
meta patį tikėjimą Dievu. 

Svarbi Kanto filosofijos ypatybė yra 
ta, kad jis Dievą traktuoja kaip visiškai 
racionalią būtį, kurią suvokti gali tiktai 
protas; todėl, stengdamiesi būti panašes- 
ni į Dievą, mes privalome stengtis tapti 
visiškai racionalūs. Mūsų religinius įsiti- 
kinimus taip pat turi valdyti protas, tad 
religija privalėtų „sutilpti proto ribose“. 
Kantas tvirtino, jog žmonijai būdingas 
ypatingas metafizinis poreikis, kylantis iš 
pačios Žmogaus prigimties. Kadangi mes 
negalime pasitenkinti objektyviu jusliniu 
pažinimu, tai ieškome ryšio su tuo, kas 
sąlygiška, — su absoliučiomis grynosio- 
mis sąvokomis, kurias Kantas, panašiai 
kaip ir Platonas, vadina idėjomis. 

Nors labiausiai Kantą išgarsino pažini- 
mo teorijos bei metafizikos veikalai, jis 
pats manė, jog svarbiausia filosofijos sri- 
tis yra etika. Parodęs, kokios beviltiškos 
pastangos įrodyti Dievo buvimą grynojo 
proto priemonėmis, Kantas pasitelkė eti- 
kos argumentus. Jis teigė, kad, etiškai 
mąstant, už gerumą ir dorybes turėtų būti 
dosniai atlyginama. Tačiau kasdieniame 
gyvenime „gerieji“, arba doriėji, žmonės 
dažniausiai būna ne tokie jau laimingi, 
jiems prasčiau sekasi negu kitiems. Tad 
turėtų būti dar kitas gyvenimas, kuriame 
doriesiems (ir nedoriesiems) būtų pagal 
nuopelnus atlyginta. Taigi Kantas padarė 
išvadą, jog Dievo buvimas ir -žmogaus 
nemirtingumas yra praktinio proto postu- 
latai. Gerai įsidėmėkite: Kantas buvo įsi- 
tikinęs, kad Dievo buvimo įrodyti neįma- 
noma, tačiau teigė, jog Dievo egzistavimą 
būtina postuluoti, norint pagrįsti dorovę. 


Žmogaus laisvė ir dora 

Savo etinę teoriją Kantas pradeda sam- 

protavimais apie laisvę. Laisvės sąvoka 

yra jo etinės sistemos kertinis akmuo. 
Garsiąją Kanto frazę „privalėti reiškia 

galėti“ reikėtų suprasti taip: kadangi visi 


žmonės turi siekti summum bonum (aukš- 
čiausiojo gėrio), kuriame sutaptų dora ir 
laimė, vadinasi, šis gėris egzistuoja. Tai 
reiškia, kad turi būti pomirtinis gyveni- 
mas, kuriame aukščiausias gėris tampa 
tikrove. Aišku, dėl šio teiginio galima 
būtų ir pasiginčyti. 

Laisvę Kantas aiškino kaip sugebėjimą 
vadovautis protu. Vadovavimosi protu 
principą jis vadino valios autonomija. Va- 
lingus poelgius Kantas priešino veiks- 
mams, kuriuos sukelia jausmai, norai ar 
šališkumas. 

Jeigu jūsų kas nors paklaustų: „Kuo 
žmogus, kuris elgiasi moraliai, skiriasi 
nuo to, kuris elgiasi nemoraliai?“ — ką 
jūs atsakytumėte į šį klausimą? 

Kantas manė, kad tokie klausimai yra 
labai svarbūs. Šitaip klausdamas, jis turė- 
jo galvoje du poelgių tipus: 

e Poelgiai, kylantys iš mūsų polinkių; 


e Poelgiai, skatinami pareigos jausmo. 


Jeigu aš elgiuosi taip, kaip liepia ma- 
no polinkiai, vadinasi, aš vadovaujuosi 
savo skoniu, kitaip sakant, darau tai, ką 
noriu daryti. Tarkime, šį vakarą galėčiau 
žiūrėti televizorių arba nueiti į alaus ba- 
rą. Nuo manęs paties priklauso, ko aš la- 
biau norėčiau. Antra vertus, aš pažadėjau 
mokytojui, kad iki rytdienos atliksiu jo 
paskirtas užduotis. Vadinasi, turėčiau likti 
namuose ir ruošti namų darbus. Mano no- 
rai skatina elgtis vienaip, tačiau pareiga 
liepia daryti visai ką kita. 

Polinkį būtina skirti nuo pareigos. Pa- 
reiga yra tai, ką privalome daryti nepaisy- 
dami savo polinkių. 

Kantas griežtai kritikavo tokią moralę, 
kuri leidžia paklusti vien tik savo polin- 
kiams. Jo požiūriu, moralumas yra glau- 
džiai susijęs su pareiga, priederme. Ta- 
čiau pareigą žmogus turi pasirinkti laisva 
valia, o ne prievarta. Pavyzdžiui, jeigu 
vairuodamas automobilį žmogus nevirši- 
ja greičio tik todėl, kad jam to norisi, ar- 
ba todėl, kad bijo policijos, jis nėra mo- 
alus. Tik tuo atveju, kai Žmogus 

suvokia, jog privalo laikytis įstatymo, nes 
tokia yra jo moralinė nuostata, jis iš tie- 
sų yra moralus. 

Kantas grindė moralę visai kitokiais 

principais negu utilitaristai (žr. 27 sky- 
rių). Jis tvirtino, jog žmogaus dorovę at- 
skleidžia poelgių motyvai. Jeigu žmonės 
tesi pažadus tik todėl, kad tai naudinga, 
arba jaučia, kad grąžinti skolą kur kas 
geriau negu bijoti susidorojimo, tai jie 
nėra moralūs. Poelgiai moralūs tik tuo at- 
veju, kai žmonės aiškiai suvokia, jog jų 
pareiga — pasielgti būtent taip. Geros va- 
lios žmogus visada elgiasi taip, kaip lie- 
pia pareigos jausmas. 
Nei pasaulyje, nei už jo ribų neįmanoma 
įsivaizduoti nieko, ką būtų galima pava- 
dinti gėriu be jokių išlygų, išskyrus gerą 
valią. 


Vadinasi, žmonės turi stengtis išsiug- 
dyti valią, kad galėtų savo elgesį grįsti 
proto argumentais, — jei jiems tai pa- 
vyks, tai jie elgsis moraliai. 

Kantas teigė, kad mes suvokiame save 
ir kaip empirinės būtybes, paklūstančias 
priežastingumo dėsniams, ir kaip trans- 
cendentines būtybes, paisančias tiktai 
proto balso. Protas mums sako, jog pa- 
saulis yra „veiklos laukas“, kuriame mū- 
sų valia gali laisvai rinktis. Tačiau svars- 
tyti ir rinktis galima tiktai esant laisvam. 
Tik būdami laisvi galime savo poelgius 
grįsti savo pačių sprendimais. 

Vadinasi, protingas žmogus gali laisvai 
pasirinkti. Bet praktinis pažinimas, ku- 
riuo grindžiama moralė, negali būti reiš- 
kiamas mokslo kalba. Vietoje mokslinių 
sąvokų, tokių kaip priežastis ir mechaniz- 
mas, etikoje vartojamos motyvo, raciona- 
laus tikslo, imperatyvo sąvokos. Kanto 
nuomone, moralė turi objektyvią vertę, 
— ją reikia priimti taip pat neginčijamai, 
kaip ir mokslo dėsnius. Moraliniai impe- 
ratyvai kyla iš transcendentines žmogaus 
prigimties, ir jų turi būti klausoma be jo- 
kių išlygų. Net didžiausias piktadarys ne- 
gali išvengti savo proto priekaištų — jis 
juos girdi ne ką blogiau negu padorus 

žmogus. Protas visiems vienodai reiklus. 

Kantas atskleidė moralaus ir nemora- 
Taus elgesio skirtumą, parodė, kad mora- 
lė yra grindžiama protu.Tačiau jis vis 
dėlto neatsakė į klausimą, kaip asmuo 
nusprendžia, kas konkrečiomis aplinkybė- 
mis yra jo pareiga. Kad galėtų atsakyti į 
šį klausimą, Kantas sukūrė kategorinio 
imperatyvo sąvoką. Jis įvairiai aiškino 
šios sąvokos turinį. Štai pora pavyzdžių. 


„TAIGI!I VIENINTELIS GA- 
LIMAS PRINCIPAS, TINKANTIS 
BŪTI KATEGORINIU IMPERATYVU, 
[...] — elkis taip, kad tavo valios maksi- 
ma visada galėtų kartu būti visuotinio 
įstatymų leidimo principas.“ Taigi Kantas 


„sako, kad bet kuris mūsų poelgis turi būti 


patikrinamas visuotinumo šviesoje: kas 
būtų, jeigu kiekvienas elgtųsi taip kaip 
mes? Štai kodėl melas, net kai meluoja- 
ma kokiais nors praktiniais sumetimais, 
negali būti laikomas moraliu dalyku jo- 
kiomis aplinkybėmis. Juk jeigu melavi- 
mas taptų visuotiniu dėsniu, kurio visi 
laikytųsi, gyvenimas žmonių bendruome- 
nėje taptų neįmanomas. 


„ŽMOGUS... YRA TIKSLAS PATS 
SAVAIME, t.y. niekad niekieno (net- 
gi Dievo) negali būti panaudotas tik kaip 
priemonė.“ Šiais žodžiais pasakyta sena 
tiesa: „Elkis su kitais taip, kaip norėtum, 
kad su tavimi būtų elgiamasi“. Kitą žmo- 
gų turėtume laikyti tikslu savaime, o ne 
priemone, padedančia siekti to, ko nori- 
me. Kantas nenori pasakyti, kad privalė- 
tume tenkinti bet kokius individo intere- 
sus ar jiems pataikauti. Jis teigia, kad net 
atsiradus priešiškumui kitas Žmogus turi 
būti laikomas lygiaverte asmenybe. Kate- 
gorinį imperatyvą Kantas laikė pamatiniu 
moralės principu, padedančių žmonėms, 
vadovaujantis protu, spręsti dorovės 
problemas. 


Kanto kritika 
Kai kurie Kanto kritikai tvirtino, kad jo 
principas „privalėti reiškia galėti“ nesun- 


kiai sugriaunamas. Jeigu nėra Dievo ir 
nemirtingumo, tai moralė — tik Žmonių 
susikurtos taisyklės, padedančios gyventi 
bendruomenėje. 

Kiti teigė, jog Kanto etika negelbsti 
tais atvejais, kai iškyla konfliktas su pa- 
reiga. Pavyzdžiui, pareiga liepia mokėti 
mokesčius, tačiau jeigu jums atrodo, kad 
mokesčių mokėjimas neturtinguosius stu- 
mia į dar didesnį skurdą arba didina ne- 
lygybę, tai jūs išgyvenate konfliktą su 
pareiga — tai paklusnumo įstatymui ir 
žmogiškumo konfliktas. Taigi pasitaiko 
tokių aplinkybių, kai būtent moralė mus 
skatina nusižengti ir nepaklusti pareigai. 

Kanto įtaka vėlesnei filosofijai didžiu- 
lė. Jis neigė absoliutų teorinį pažinimą, 
nepriklausomą nuo patirties, tačiau protui 
skyrė esminį vaidmenį. Šis požiūris labai 
paveikė visą Vakarų filosofiją. Kantas sa- 
kė, kad mūsų pažįstamas pasaulis nėra 
tiktai individualios sąmonės vaizdinys; 
antra vertus, jis negali būti pažįstamas 
nesivadovaujant individualiu požiūriu. 
Mus riboja patirtis, ir jeigu mes siekiame 
transcendentalaus pažinimo, esame pa- 
smerkti nesėkmei, kadangi negalime būti 
tikri, jog jį įgysime. 

Ar jūs su tuo sutinkate? 


Pagalvokite 


1. Kaip manote, ar visada viską lemia protas? 
Jei ne, tai kodėl? (Pamąstykite apie tikėjimą 
arba meilę.) 


2. Kas daro žmogų dorą? Kuriems Kanto etikos 
teiginiams jūs pritariate, o kuriems — ne? 


3. „Įsitikinimas Dievo buvimu yra besąlygiškai 
būtinas. Tačiau įrodinėti Dievo buvimą nėra taip 
jau būtina.“ Kas norima tuo pasakyti? 
Apsvarstykite stipriąsias ir silpnąsias šio 
teiginio puses. 


Pagalvokite apie savo daiktus. Ką prisi- 
minsite? Dviratį, „Sony“ firmos magne- 
tofoną, naują kompiuterį, o galbūt savo 
mylimą naminį gyvūnėlį, mėgstamas 
knygas ar kokį drabužį. Kai kurie iš šių 
daiktų tikriausiai kainuoja nemažą krūvą 
pinigų. Taigi jų vertė gana didelė. Jūs 
jaučiatės turtingi kaip tik dėl to, kad tu- 
rite šiuos daiktus. Be abejo, gyvenime tai 
labai svarbu. Dabar pagalvokite apie savo 
idėjas, pažiūras: kas šiame gyvenime yra 
tikra, ką mes galime pažinti? Kaip jūs su- 
vokiate save, kaip suvokiate Dievą? Ko- 
kiomis vertybėmis ir moralinėmis nuosta- 
tomis vadovaujatės gyvenime, kokia jų 
„grynoji vertė? Ar tie įsitikinimai, pa- 
žiūros, tikėjimas ką nors keičia jūsų gy- 
venime? 

XIX amžiaus pabaigoje Amerikoje 
susiformavo filosofavimo metodas, vadi- 
namas pragmatizmu. Pragmatizmas kriti- 
kavo klasikinę filosofiją už tai, kad jos 
idėjos neturi jokios grynosios vertės. 
Koks gi skirtumas, ar jūs tikite, ar netiki- 
te universalųjį protą, egzistuojantį ana- 
pus? Kasdienės jūsų problemos vis tiek 
liks tos pačios — filosofinė teorija nepa- 
dės jų išspręsti. Metafizinis tikėjimas uni- 
versaliuoju protu galbūt suteiks jums šiek 
tiek paguodos, o gal liūdesio, — ir jokios 
naudos. 

Pragmatizmo pradininkas buvo Čarlzas 
Sandersas Pirsas, bet išsilavinusią visuo- 
menę su šiuo mokymu supažindino Vilja- 
mas Džeimsas (1842-1910 m.) ir Džonas 
Diujis (1859-1952 m.). 

Jie sukūrė metodą, padedantį spręsti ir 
įvertinti intelektualinės problemas. 
Džeimsas ir Diujis nepasitikėjo grynuoju 
teoriniu intelektu. Ir pati pragmatizmo są- 
voka yra kilusi iš graikų kalbos žodžio 
pragma, reiškiančio „veiksmą“, „darbą“, 
„verslą“. 


Ar įskelsime kibirkštį? 

Viljamas Džeimsas buvo Žymiausias tų 
laikų Amerikos filosofas. Gimė Niujorko 
Sityje. Jo tėvas Henris Džeimsas Vyres- 
nysis buvo teologas. Brolis Henris 


Džeimsas Jaunesnysis išgarsėjo kaip ta- 
lentingas romanistas. 

Džeimso išsilavinimas buvo netradi- 
cinis. Tiesa, jis studijavo Šveicarijoje, 
Vokietijoje, Prancūzijoje ir Anglijoje, ta- 
čiau tikrąjį išsilavinimą įgijo namuose: 
Džeimsų šeimą dažnai lankydavo to meto 
šviesuomenės atstovai, jie susirinkę 
svarstydavo visas svarbiausias gyvenamo- 
jo meto problemas. 1860 m. Viljamas 
Džeimsas pradėjo mokytis tapybos, bet 
po metų įstojo į Harvardo universitetą 
studijuoti gamtos mokslų. 1864 m. ėmė- 
si medicinos studijų. Keliaudamas po 
Braziliją 1865 m. jis susirgo raupais, pas- 
kui visą gyvenimą kartojosi šios ligos 


Džonas Diujis 


Džonas Diujis buvo filosofas, psichologas, 
edukologas. Kolumbijos universiteto 
filosofijos profesorius, vienas žymiausių 
pragmatizmo filosofijos atstovų. Diujis 
manė, jog pragmatizmo teorija turi apimti ir 
loginę, ir etinę analizę. Jo idėjos yra 
inspiruotos gamtos mokslų. Diujis buvo 
įsitikinęs, kad pastaruosius tris šimtmečius 
visa žmonijos pažanga buvo susijusi tik su 
gamtos mokslų ir technologijos laimėjimais. 
Per šiuos šimtmečius Žmonija gerai pažino ir 
užkariavo gamtą. 

Diujis svarstė, kodėl mokslo pažanga 
buvo tokia reikšminga ir sėkminga. Iš dalies 
todėl, kad padėjo žmonėms tapti savo 
aplinkos šeimininkais, pasijusti pasaulyje 
kaip namuose. Kaip ir visi pragmatizmo 
filosofijos atstovai, Diujis laikė mokslą 
dinamišku procesu. Mokslas — tai ne 
įrodytų faktų sankaupa, 0 veikiau tam 
tikras metodas, leidžiantis paaiškinti naujus 
reiškinius ir faktus. Knygose „Patirtis ir 
gamta“ (1925 m.) bei „Tikrumo ieškojimas“ 
(1929 m.) Diujis atmetė pažinimo teoriją, 
aiškinančią, jog pasaulį pažįstantis žmogus 
esąs stebėtojas. Jo nuomone, pažinimo 
siekiantis žmogus yra biologinis organizmas, 
kovojantis dėl savo išlikimo. Diujo filosofija 
kartais vadinama /nstrumentalizmu. Jis 
sukūrė pažinimo teoriją, aiškinančią 
biologinių ir psichologinių pažinimo veiksnių 
vaidmenį žmogaus veikloje. 

Viljamas 
Džeimsas ir 
amerikiečių 
pragmatikai 


„Galų gale 
paaiškėja, 
kad religijos 
tikslas yra ne 
Dievas, bet 
gyveni- 

mas, — kuo 
daugiau 
gyvenimo, 
įvairesnio, 
turtingesnio, 
teikiančio 
kuo didesnį 
pasitenkini- 
mą.“ 


Viljamas 
Džeimsas 

Trys... du... 
vienas... startas 
— ir visi sulaiko 
kvėpavimą. Ar 
raketa pakils, ar 
ne? Mums rūpi 
praktinis 
rezultatas, 0 ne 
raketų varomųjų 
Jėgų teorijos. 
Amerikos filosofai 
pragmatikai 
praktikos kriterijų 
stengėsi pritaikyti 
filosofijoje. 
Užmirškime 
absoliutų idėjų 
teisingumą. Geriau 
paklauskime: ar 
jos mums 
naudingos? Ar jos 
padeda spręsti 
realaus gyvenimo 
problemas? Toks 
požiūris ir mūsų 
laikais būdingas 
amerikietiškajai 
pasaulio 
sampratai bei 
gyvensenai. 

priepuoliai. Harvardo universitete Džeim- 
sas skaitė anatomijos ir fiziologijos, vė- 
liau psichologijos ir pagaliau filosofijos 
paskaitas. Jis garsėjo kaip talentingas, są- 
mojingas lektorius, tapo itin populiarus. 
1907 m. Džeimsas išėjo iš universiteto, o 
1909 m. išleido knygą „Visata pliuraliz- 
mo požiūriu“, — tai puiki Hėgelio ir ki- 
tų filosofų idėjų analizė. Mirė ištiktas šir- 
dies smūgio 1910 m. rugpjūčio 26 dieną. 
Džeimso įsitikinimu, ne tiek teorija, 
kiek mūsų patirtis yra pasaulio ir tikrovės 
pažinimo raktas. Jo garsusis veikalas 
„Psichologijos pagrindai“ (1890 m.) kaip 
tik ir skirtas šiai problemai. Pasak 
Džeimso, žmogaus individualus požiūris 
yra svarbiausias filosofijos veiksnys. Mes 
mąstome tik dėl to, kad išspręstume savo 
pačių problemas, tad visos teorijos iš 
tikrųjų tėra instrumentai, kuriuos pasitel- 
kiame tam, kad galėtume gvildenti mūsų 
patirties keliamus klausimus. Kadangi te- 
orijos paskirtis — apibendrinti Žmonių 
patirtį, tai pragmatizmo šalininkas gali 
nesunkiai nustatyti vienos ar kitos teori- 
jos vertę: ji teisinga, jeigu naudinga. Tai- 
gi teorijos vertė priklauso nuo to, kaip ji 
padeda įveikti konkrečias problemas. Jei 
šį principą taikysime klasikinei filosofi- 
jai, tai vienintelis būdas pasverti Platono 
arba Dekarto vadinamosioms absoliu- 
čioms tiesoms — įvertinti jų poveikį 
konkretiems mūsų gyvenimo aspektams, 
mūsų patirčiai. Jeigu jokio konkretaus 
poveikio mūsų patirčiai šios tiesos netu- 
ri, vadinasi, jos beprasmės. Vienoje iš sa- 
vo filosofinių esė („Tikėjimo troškimas“) 
Džeimsas rašė: 
Bet kokį dalyką, kuriuo mums siūloma ti- 
kėti, pavadinkime hipoteze; kaip kad elek- 
trikai kalba apie gyvus ir negyvus laidus, 
taip ir mes pasvarstykime, ar mūsų hipo- 
tezė gyva, ar negyva. Gyva hipotezė kaip 
reali galimybė yra susijusi su tuo, kam 
yra siūloma. Jei aš siūlyčiau jums tikėti 
Mahdžiu, tai nesulaukčiau elektrinio kon- 
takto su jūsų prigimtimi, — ši hipotezė 
neįskeltų jokios kibirkšties, nes jūs ja ne- 
tikėtumete, ji būtų negyva. Tačiau arabui 

(net jei jis nėra Mahdžio išpažinėjas) ši 
hipotezė būtų visai priimtina, kitaip sa- 
kant, gyva. Šis pavyzdys rodo, kad hipo- 
tezės gyvybingumas nėra jos vidinis bruo- 
žas, bet priklauso nuo santykio su 
mąstančiu individu. Hipotezės eyvybingu- 
mas matuojamas individo valia veikti. 

Pirmojoje knygos „Pragmatizmas“ 
(1907 m.) esė Džeimsas skiria „kietagal- 
vius“ ir „minkštaširdžius“ filosofus. Jo 
nuomone, empirikai yra pėsimistai, ateis- 
tai ir skeptikai, o racionalistai — idealis- 
tai, optimistai, monistai ir dogmatikai. 
Paskui Džeimsas kalba apie tradicinės fi- 
losofijos nepajėgumą padėti šiuolaikiniam 
žmogui susidoroti su savo kartos proble- 
momis. Ypač rimtai Džeimsas svarsto 
mokslo ir religijos suderinamumo pro- 
blemą. Kiekvienas iš mūsų privalo su- 
sikurti tam tikrą pasaulėžiūrą, pasirinkti 
tinkamiausią filosofinę teoriją, tad 
Džeimsas jas visas aptaria tarsi iš papras- 
to žmogaus, kuris renkasi pasaulėžiūrą, 
pozicijų. 

Džeimso filosofija turi keletą ryškių 
skiriamųjų bruožų. Visų pirma, jam neeg- 
zistuoja statiškas, nekintamas pasaulis. 
Mūsų santykį su pasauliu formuoja paži- 
nimo procesas ir mūsų teorinė veikla. Tai 
reiškia, kad filosofas nėra vien tikrovės 
stebėtojas; jis gyvena ir veikia pasaulyje 
taip, kaip žaidėjas dalyvauja žaidime. 
Niekas negali būti visiškai objektyvus: 
mūsų mąstyseną formuoja mūsų gyveni- 
mas pasaulyje. 

Be to, Džeimsas sako, jog savo įsiti- 
kinimus privalome grįsti kuo tikresniais 
įrodymais. Kai įrodymai, pagrindžiantys 
vieną kurią teoriją, pranoksta kitų teorijų 
įrodymus, mes visad linkę pritarti tai, 
kuri geriau argumentuota. Kai teorijos, iš 
kurių renkamės, savo įrodymų tvirtumu 
viena kitą atsveria, tada renkamės tą, iš 
kurios tikimės geresnių praktinių rezul- 
tatų. 

Pragmatizmo požiūriu, tiesa nėra sta- 
bili mūsų ieškoma idėja. Tiesa yra tai, 
kas vyksta su ta idėja. Laikui bėgant, tie- 
sa kinta ir vystosi. Tarkime, jūs laikotės 

požiūrio, kad kitose planetose esama gy- 
vybės. Ši idėja nėra nei teisinga, nei ne- 
teisinga. Tik tada, kai kosminė ekspedici- 
ja įrodys, jog Marse iš tiesų egzistuoja 
gyvybė, ši teorija taps teisinga. Yra idė- 
jų, visiškai priklausomų nuo to, kaip jos 
taikomos. Jos teisingos tais atvejais, kai 
yra naudingos, ir neteisingos tada, kai ne- 
duoda jokios naudos sprendžiant konkre- 
čias problemas. Kai kurios idėjos gali bū- 
ti naudingos tik tam tikrą laiko tarpą, 
taigi jos teisingos tol. kol yra naudingos, 
o paskui netenka savo reikšmės. Šią min- 
tį Džeimsas pailiustravo remdamasis įvai- 
rių mokslinių teorijų raida: kai kurios te- 
orijos prarado savo reikšmę, nes jas 
išstūmė kitos. Jo nuomone, tiesa yra tai, 
kas padeda mums sėkmingiau įveikti 
nuolat iškylančias kasdienio gyvenimo 
problemas. 

Viljamas Džeimsas buvo produktyvus 
autorius. Jo raštų kalba nebaido sausumu, 
perdėtu abstraktumu, intelektualumu. 
Džeimso knygos primena grožinę literatū- 
rą — jos yra vaizdingos, įtaigios ir įdo- 
mios. 

Džeimsas rašė apie įvairiopą patirtį. 
Patirtyje susikaupia pati svarbiausia žmo- 
giškosios egzistencijos medžiaga. Kurda- 
mas pragmatizmo metodologiją, Džeim- 
sas mManėsi paprasčiausiai apmąstęs tuos 
būdus, kuriais mes mėginame išgyventi 
pasaulyje. Visatą jis vaizdavosi kaip di- 
džiulę gamtos sistemą, kurioje puikiausiai 
dera įvairios priešybės. Mes privalome 
nuolat keistis, kad galėtume įveikti vis 
naujas aplinkybes, kurių kasdien mums 
pateikia patirtis. Džeimso visatos modelis 
evoliucinis. Vystymasis niekuomet nesi- 
baigia. Džeimsas, kaip ir Herakleitas 
prieš daugelį šimtmečių, buvo įsitikinęs, 
jog viskas teka, viskas keičiasi. Tiesa taip 
pat. Todėl tenka pripažinti tiesos reliaty- 
vumą. 


Džeimsas ir religija 

Jeigu tiesa reliatyvi, religija turėtų būti 
vertinama ne pati savaime, o dėl jos psi- 
chologinio ir moralinio poveikio. Knygo- 


Protas Ir patirtis: moralinės 
problemos 

Didžioji naujųjų laikų filosofinė priešprieša 
— protas ir patirtis. Racionalistai tvirtina, 
jog protas yra vienintelis pažinimo šaltinis, 
o empirikai ir pragmatikai sako, kad tik 
juslinė patirtis suteikia pažinimui naudingos 
medžiagos. Pastarųjų įsitikinimu, protas 
tiktai pateikia apibrėžimus, pasako tai, kas 
jau Žinoma, o empirinis pažinimas atveria 
mums naujų naudingų dalykų. 

Kokia šių požiūrių moralinė prasmė? 
Jeigu moralė nėra grindžiama objektyviu 
protu, tai ji turėtų remtis subjektyviais, 
individualiais sprendimais ir vertinimais. 
Tokia moralė, besivadovaujanti asmeniniais 
skoniais bei polinkiais, vadinama subjekty- 
vizmu arba emotyvizmu, kadangi jausmus 
laiko bet kokios veiklos pagrindu. Emotyvis- 
tui moralė yra jausmo ir jo įkvėpto veiksmo 
išraiška. 

Ir subjektyvizmas, ir emotyvizmas 
lengvai virsta re/iatyvizmu. Jeigu moralė 
priklauso nuo individualaus išgyvenimo, yra 
jausmo išraiška, tai ji reliatyvi, susijusi tik 
su konkrečiu asmeniu (arba asmenų grupe), 
gyvenančiu tam tikru laiku, tam tikroje 
vietoje, tam tikromis sąlygomis. Reliatyvis- 
tui neegzistuoja absoliučios gėrio ir blogio 
sąvokos. Moralė priklauso nuo konkrečios 
kultūros arba situacijos, kurioje atsidūrė 
žmogus tam tikru metu. Senovės Izraelio 
moralė leido turėti keletą žmonų; XX 
amžiuje daugelio kultūrų moralė tai draudžia. 
Hipių bendruomenės praktikuojama moralė 
skiriasi nuo katalikų vienuolyno moralės. 
Kokia gi visų šių svarstymų išvada? Moralė 
yra reliatyvi. Todėl reliatyvistas mums 
patartų turėti kuo daugiau tolerancijos. 
Jeigu moralę laikome subjektyviu dalyku, tai 
nereikėtų būti per daug kritiškiems. 
Reliatyvizmas leidžia mums tokias sąvokas, 
kaip teisinga, neteisinga, gėris, blogis, 
tapatinti su jausmais. Juk tavo ir mano 
suvokimas yra lygiaverčiai, o asmenybės 
moralinio vientisumo principas reikalauja 
ištikimybės savo jausmams. 


je „Pragmatizmas“ (1907 m.) Džeimsas 
rašė: „Jeigu Dievo hipotezė yra naudinga 
plačiausia šio žodžio prasme, tai ji teisin- 


ga“. Jis tvirtino, kad apskritai žmonės vi- 

sai nesuka galvos dėl tikslaus Dievo pri- 

gimties apibrėžimo, ne taip smarkiai 
jiems rūpi ir Dievo buvimo įrodymai; jie 
tiki Dievą todėl, kad jiems reikia Dievo. 

Garsiajame veikale „Religinio patyrimo 

įvairovė“ Džeimsas aiškino: 

Dievas nėra pažįstamas, jis nėra ir su- 

prantamas, juo tiktai naudojamasi — 

kartais kaip mėsos tiekėju, kartais kaip 
moraliniu ramsčiu, kartais kaip meilės 
objektu. Jeigu jis pasirodo mums naudin- 
gas, religinė sąmonė nieko daugiau ir ne- 
reikalauja. Ar Dievas iš tiesų egzistuoja? 
Kaip jis egzistuoja? Kas jis yra? Visi šie 
klausimai neturi jokios reikšmės. Galų 
gale paaiškėja, kad religijos tikslas yra 
ne Dievas, bet gyvenimas, — kuo daugiau 
gyvenimo, įvairesnio, turtingesnio, tei- 
kiančio kuo didesnį pasitenkinimą. Svar- 
biausia religijos paskata bet kurioje jos 
raidos pakopoje yra gyvenimo aistra. 
Džeimsas iš tiesų nebuvo nei skepti- 
kas, nei cinikas, jis kuo energingiausiai 
gynė religijos teises. Tačiau jis buvo kri- 
tikuojamas, ypač Bertrano Raselo, už tai, 
kad jo pragmatizmo principas perdėm 
dviprasmiškas. Kokia tiesos prasmė prag- 
matizmo požiūriu? Ką turime galvoje, kai 
kartu su Džeimsu tvirtiname, jog tam tik- 
ri dalykai yra naudingi moraline arba re- 
ligine prasme? Ar tiesos kriterijumi pa- 

skelbdami sėkmę nenustumiame tiesos į 

komercijos sritį? O gal tiesa paprasčiau- 

siai tampa religinio vartojimo objektu? 

Raselas klausė: „Kaip nustatyti, ar Ro- 
mos katalikybės išpažinimo poveikis ge- 
ras, ar blogas? Man atrodo, jog kur kas 
lengviau atsakyti į klausimą, ar blogo po- 
veikio neturi įsitikinimas, kad apie šiuos 
dalykus galima taip paprastai kalbėti“. 

Religijos prieštaravimus pragmatizmui 
galėtume nusakyti taip: 

e Religinis tikėjimas turėtų būti grin- 
džiamas patirtimi ir praktika, tačiau 
priežastys, dėl kurių mes tikime Dievą, 
nėra'vien praktinio pobūdžio; 


e Tiesa negali būti tapatinama su prakti- 

niais padariniais arba aukojama dėl sa- 
vo pačios poveikio; 


e Teisinga gali būti ir ta teorija, kuri ne- 
susilaukia pritarėjų; net tai, į ką men- 
kai teatsiliepiama, gali būti visiškai 
tikra; 


e Dievo samprata nėra tiktai hipotezė 
(kaip, pavyzdžiui, Kalėdų Senio sam- 
prata), nesusijusi su jokiais faktais. 
Krikščioniškasis tikėjimas laikosi žmo- 
gaus savimone, dvasine patirtimi, kuri 
pranoksta bet kokius proto sprendi- 
mus. 


Džeimsas manė, kad pragmatizmas ga- 
lėtų padėti religijos ir moralės dalykus 
apsaugoti nuo teologinių ginčų bei moks- 
lo prieštaravimų. Jei tikėjimo problema 
svarstoma nesijaudinant dėl to, ar ji iškel- 
ta teisingai, ar ne, tai galima tikėtis kur 
kas sėkmingesnio sprendimo. Žodžiu, tie- 
sa yra tai, kas palengvina gyvenimą kiek- 
vienam individui. 

Ar jūs sutinkate su šiuo požiūriu? 


Pagalvokite 


1. Ar tikslas visuomet pateisina priemones? 


vertę“? Ar jie veikia jūsų gyvenseną, problemų 
sprendimo būdus? 


3. Kaip pragmatikas atsakytų į klausimą kas 
yra gera? O ką į šį klausimą atsakytų 
racionalistas? 

Pliuralizmas 


Religinis 
reliatyvizmas 


„Aš tikiu visa 
kuo — bent 
po truputį!“ 


arilina Monro 


Dabar gyvenimas tiesiog pribloškia bega- 
le pasirinkimo galimybių — kiekvienas 
gali rinktis, kaip praleisti laisvalaikį, 
atostogas, gali pats nuspręsti, kokia turė- 
tų būti jo gyvensena, pasaulėžiūra arba 
relieija... Trumpai tariant, visuomene pa- 
siekė tokį pliuralizmo lygį, kai pasirinki- 
mas yra jau nebe situacijos dalykas, bet 
nuolatinė psichologinė būsena... kaita 
tampa esminiu gyvenimo bruožu. 

Taip rašė Osas Ginesas „Duobkasio 
byloje“ (1983 m.). Pliuralizacijos reiški- 
nį, apie kurį kalbama šiame veikale, yra 
apibūdinęs Piteris Bergeris. Jo požiūriu, 
pliuralizacija yra toks procesas, kai šiuo- 
laikinė visuomenė pateikia individui vis 
daugiau pasirinkimo variantų. Jų daugėja 
įvairiose sferose, ypač pasaulėžiūros, ti- 
kėjimo, ideologijos. 

Religinio pliuralizmo visuomenėje 
konkuruojančios religinės koncepcijos eg- 
zistuoja greta viena kitos, ir visos tvirti- 
na esančios teisingos. Todėl kyla klausi- 
mas, kaip šiuolaikinė visuomenė vartoja 
ir kaip supranta pačią religijos sąvoką. 
Jeigu religija yra tik vienas iš daugelio 
vitrinoje išstatytų daiktų, kažkas, ką gali- 
te pasirinkti, jeigu norite, o galite ir ne- 
pasirinkti, jeigu širdis nelinksta, tai tada 
ji netenka to pagrindo, kuris leistų skelbti 
vienintelę aukščiausiąją tiesą. 

Ištikimas savam tikėjimui musulmonas 
niekada nesutiks, kad islamas tėra viena 
iš religijų, kurias galime sau pasirinkti. 
Dievas siuntė daug pasiuntinių, tačiau 
tikrasis pranašas yra Mahometas, o Kora- 
nas — knyga, pranokusi visus kitus žmo- 
nijai žinomus religinius tekstus. Todėl, 
lygindami islamą su kitomis religijomis, 
paneigiame jo skelbiamą tiesą. Taip pat ir 
tikras krikščionis tiki, jog Dievas nužen- 
gė į žemę ir kalbėjo žmonėms per Jėzų 
Kristų, kuris yra įsikūnijęs Dievas, vie- 
nintelis visoje pasaulio istorijoje. 

Tokiems tikintiesiems kalbėjimas apie 
religiją yra gilinimasis į vieną tiesą, vie- 
nos aukščiausios tikrovės svarstymas. Ta- 
čiau XVIII amžius, Šviečiamoji epocha, 
aukščiausiosios tikrovės sampratą perkėlė 


į matematikos ir eksperimentinių mokslų 
sritį. Šviečiamojo amžiaus filosofai skel- 
bė, jog ne religija, bet protas atveria ga- 
limybę nagrinėti aukščiausiąją tikrovę. 
Tad kaip religiją supranta religinio pliu- 
ralizmo visuomenė? 


GALIMA ŽVELGTI Į RELIGIJĄ KAIP Į 
KULTŪROS REIŠKINĮ: stebėti, nagrinėti 
įvairias apeigas, įsitikinimų sistemą ir t.t. 
Tai vadinamasis /enomenologinis požiūris 
į religinį lavinimą. Jis leidžia tirti ir kla- 
sifikuoti įvairius pasaulyje egzistuojan- 
čius tikėjimus. Šis požiūris būdingas lygi- 
namajam istoriniam religijotyros metodui. 


GALIMA ANALIZUOTI RELIGIJOS 
FUNKCIONAVMĄ  VISUOMENŪĖJE. 
Taip nagrinėjamos tiek jau įsitvirtinusios 
religijos, tiek ir tie tikėjimai, kurie, kaip 
kad trečiojo pasaulio šalyse, dar tik 
įgauna religijų kontūrus. Daug dėmesio 
skiriama vieno ar kito tikėjimo skiepija- 
moms vertybėms bei moralinėms nuosta- 
toms, kurių laikosi visuomenė. 


GALIMA GILINTIS Į RELIGINĘ PATIR- 
TĮ. Šiuo atveju visos religijos turėtų bū- 
ti laikomos vienos bendros patirties skir- 
tingomis išraiškomis. Religinė patirtis — 
itin talpi sąvoka. Tai ir tikėjimas Dievu, 
ir mistinė patirtis, ir tiesiog žmonių min- 
tys, kreipiamos į anapus. Ši patirtis ap- 
ima ir įvairius religinius išgyvenimus, ir 
visą dvasingumo sritį. 


Šiuo metu moksleiviai paprastai supa- 
žindinami su visais šiais požiūriais. Sten- 
giamasi pabrėžti, kad kiekviena religija 
gyvuoja šalia kitų. Galima analizuoti ir 
svarstyti visas religines koncepcijas, iš- 
skyrus vieną —- tą, kuri tvirtina egzistuo- 
jant vienintelį tikrąjį tikėjimą ir atmeta 
visus kitus. 


Neortodoksiškasis pasaulis 

Sociologas Piteris Bergeris yra pasakęs, 
jog pasaulėžiūros srityje turi viešpatauti 
pliuralizmas. Knygoje „Eretiškasis impe- 


ratyvas“ (1979 m.) jis teigė: Vakarų kul- 
tūra reikalauja, kad svarstydami religijos 
klausimus mes būtume eretikai. Erezija 
— tai individualus apsisprendimas tikėji- 
mo klausimais, nepaisant Bažnyčios ar 
visuomenės tradicijų. 

Bergerio nuomone, šiuolaikinė kultūra 
negali pasiūlyti religijai jokio priimtino 
įtikėjimo mechanizmo. Įtikėjimo struktū- 
ra — tai tokia situacija visuomenėje, kai 
itin lengva ką nors įtikėti, kadangi dauge- 
lis žmonių tą dalyką laiko tikėtinu. Dabar 
dažnai mums tenka rinktis nebe religiją, 
nes ji tapo nepakankamai įtikinama. Kad 
būtum gerbiamas, privalai būti eretikas 
— savarankiškai spręsti, ką tikėti. Nebė- 
ra ortodoksijos senąja tradicine prasme, 
taigi mes nebegalime laikytis griežtai nu- 
statytų teisingų religinių pažiūrų. 

Tokiu atveju pliuralizmo principas 
tampa visagalis. Nebereikia ginčytis ir 
aiškinti skirtingų pasaulio religijų preten- 
Zijų į absoliutų teisingumą. Religijomis 
tiesiog laikome skirtingas vertybių siste- 
mas, kurioms pritaria skirtingos Žmonių 
grupės. Daugybė skirtingų tiesų darniai 
koegzistuoja. Taip atsiranda religinis re- 
liatyvizmas. Tiesa yra teisinga, jeigu ji 
tau atrodo teisinga. Teisinga taip pat ir 
kita tiesa, jeigu ji atrodo teisinga man. 

Susiklosčius tokiai situacijai, kai kurie 
religijos pedagogai tvirtina, jog Vakaruo- 
se nebeįmanomas joks religinis lavinimas 
(turimas galvoje ir auklėjimas religijos 
dvasia). Tarkime, Anglijos mokyklose in- 
duizmą arba islamą tenka studijuoti pasi- 
balnojus nosį reliatyvizmo akiniais. Tada 
moksleiviai Mahometo mokymą arba Sa- 
natanadharmos amžinąją tvarką ima trak- 
tuoti kaip vieną iš galimų pasaulėžiūrų. 
Taip tarsi išnyksta pats studijų objektas. 
Protas, asmenybės autonomija ir vadina- 
masis „objektyvumas“ visiškai užgožia 
mokymo turinį, t.y. apreiškimą. 

Dėl šito dar 1885 m. įspėjo popiežius 
Leonas XIII: „Vienodas visų religijų tole- 
ravimas... yra tas pat kas ateizmas“. 

Osas Ginesas sako tą patį, tik truputį 
komercializuotu stiliumi: 


Kur baigiasi pliuralizmas? 


Kur pliuralizmo ribos? Reikėtų išsiaiškinti, 
ar yra tokių dalykų, kurių negalima 
toleruoti. Pavyzdžiui, ar gali būti toleruoja- 
mas netolerantiškumas? Leslis Niubigenas 
atkreipė dėmesį į tai, jog net labiausiai 
sekuliarizuotose visuomenėse pripažįstamos 
tam tikros pliuralizmo ribos. Jis nurodė, 
kad, pavyzdžiui, rasizmas arba hedonizmas 
negali būti propaguojami mokyklose. 
Tautiniai sąjūdžiai paprastai surenka daugiau 
balsų negu komunistų partijos, nes tautos 
tapatumo propagavimas pasirodo esąs itin 
efektyvus, kai visuomenėje vyksta sparčios 
permainos. Tačiau rasizmo praktiką 
demokratinės visuomenės yra viešai 
paskelbusios kriminaliniu nusikaltimu. 

0 štai to paties autoriaus nuomonė apie 
hedonizmą: „Požiūris, kad erotinio aktyvumo 
skatinimas yra geras dalykas, kad seksuali- 
nės stimuliacijos priemonės turėtų būti 
visiems prieinamos, yra labai paplitęs ir 
pripažįstamas netgi garbingų viešosios 
nuomonės institucijų. Tačiau net ir mūsų 
pasaulietiškoje visuomenėje rimtai abejoja- 
ma, ar laisva prekyba pornografine 
literatūra neturėtų žalingo poveikio... Mes 
šių dalykų neįtraukėme į mokyklų progra- 
mas, nes esame tikri, jog būtų neteisinga 
tokias pažiūras skiepyti vaikams kaip 
gyvensenos modelį“. 


Pliuralizacija apklijuoja krikščioniškąjį 
tikėjimą kaip lipni plėvelė šiurkštų pavir- 
šių. Krikščionybė ir griežtos pažiūros ka- 
daise buvo neatskiriami. Pliuralizacija 
veikia krikščionybę kaip dvasinis teflonas, 
ji padengia tikėjimo tiesas slidžiu pa- 
viršiumi, prie kurio jau neprilips jokia at- 
sakomybė. Tada ima klestėti paviršuti- 
niškumas, trumpalaikiškumas ir visokios 
erezijos. Lekštumas, nepastovumas ir ek- 
lektika mūsų dienomis tapo įprastais da- 
lykais. Kartą, paprašyta papasakoti apie 
savo pažiūras, Marilina Monro atsakė: 
„Aš tikiu visa kuo — bent po truputį “. 
Muchamedas Asadas gimė Lenkijoje 
1900 m. Jo tėvas buvo advokatas, o sene- 
lis — rabinas. Prieš atsiversdamas į isla- 
mą (tai įvyko 1926 m.), jis vadinosi Leo- 

TIKIU VISA KUO? 


Jaunas krikš- 
čionybės sklei- 
dėjas šnekučiuoja- 
si su turistais 
Londono gatvėje. 
Tai bandymas 
evangelizuoti — 
skelbti Jėzaus 
mokymą kitiems. 
Pasaulietiškoje 
visuomenėje, kur 
žmogaus pažiūros 
laikomos privačiu 
dalyku, tai atrodo 
gana keistai. Ta- 
čiau jei esi įsiti- 
kinęs, kad tavo 
išpažįstamos tie- 
sos labai svarbios 
ir nuo jų priklauso 
sielos išganymas, 
tai ar teisinga 
tylėti, neskelbti jų 
ir kitiems? 


poldas Vaisas. Kadangi labai domėjosi 
arabų pasauliu, tai išvyko ten dirbti 
žurnalistu. Knygoje „Kelias į Meką“ 
(1974 m.) jis subtiliai interpretavo islamo 
kultūrą, kalbėjo apie jos patrauklumą eu- 
ropietiškų tradicijų žmogui. Po Pirmojo 
pasaulinio karo Muchamedas Asadas 
įspėjo musulmonus, kad saugotųsi per- 
dėm sekuliarizuotos, materialistinėmis 
vertybėmis grindžiamos Vakarų kultūros 
poveikio, nes ši kultūra iš esmės priešta- 
rauja islamo puoselėjamoms vertybėms. 
Asadas kritikavo Vakarų intelektualus 
už jų skepticizmą ne tik islamo, bet ir ki- 
tų religijų atžvilgiu. 
Vakarietiškas išsilavinimas pavojingas 
Jauniems musulmonams, nes gali pakirsti 
tikėjimą Pranašo mokymu, pasiryžimą iš- 


saugoti ypatingos teokratinės islamo civi- 
lizacijos atstovų savimonę... Pavojus ky- 
la ne iš to, kad Vakarų mokslas, kurio 
siekia mūsų jaunimas, aiškiai prieštarau- 
tų mūsų religiniam mokymui; tačiau pati 
šiuolaikinės Vakarų civilizacijos intelektu- 
alinė atmosfera yra tokia antireligiška, 
kad ji negyvėlio sunkumu prislegia jau- 
nosios musulmonų kartos religines poten- 
cijas. 

Asadas aptarė ir konkrečias problemas, 
kurias tenka spręsti su vakarietiška pasau- 
lėžiūra susidūrusiems jauniems musulmo- 
nams. 

Šiuolaikinis musulmonas susipažįsta su 
pagrindinėmis moderniosios Vakarų civi- 
lizacijos vertybėmis, kurios daugeliu at- 
vejų yra visiška jo puoselėjamų islamo 
principų antitezė... Jis išvysta, kad Visa- 
ta matuojama vien objektyviosios tikrovės 
masteliu, o visi aukštesnieji tikrovės lyg- 
menys nužeminami iki tokių kategorijų, 
kurioms priklauso senelių pasakos. Jis 
mato, jog žmogui priskiriama žemės val- 
dovo galybė ir visai pamirštamas nuolan- 
kumas, tad žmogus pasidaro nebe Dievo, 
o tik savojo ego tarnas. 

Čia iškyla keletas esminių klausimų. 


KAS VYKSTA VAKARŲ KULTŪROJE? 
Ar tikrai egzistuoja minties laisvė? O gal 
mus jau užvaldė naujos klastingos jė- 
gos — pasirinkimo absoliutizmas ir tole- 
rancijos 1mperatyvas? 


KAIP PROTINGAI PASIRINKTI VIENĄ 
IŠ DAUGELIO KONCEPCIJŲ, jei jos vi- 
sos pretenduoja į tiesą? Ar mes galime 
pakankamai gerai išnagrinėti šimtus alter- 
natyvų, kad galėtume teisingai pasirinkti? 


JEIGU IŠ TIESŲ EGZISTUOJA AUKŠ- 
ČIAUSIOJI TIESA, DIEVIŠKOJI TIK- 
ROVĖ IR APREIŠKIMAS, tai ar da- 
bartinė mūsų mokymo sistema geba 
suformuoti būtiną intelektualinį santykį 
su šiais dalykais ir išugdyti nuolankumo 
jausmą, kad žmogus galėtų tinkamai į 
juos atsiliepti? O gal vyraujančios reliaty- 


vios tiesos jau visai išstūmė kai kuriuos 
pasirinkimo variantus? 


AR MŪSŲ EPOCHA NEIŠVENGIAMAI 


TURI RINKTIS IR KEISTIS? Kas įvyks- 
ta, kai pasirinkimo būtinybė tampa nuola- 
tine psichologine būsena? Kaip išsirinkti 
vieną tikėjimą, kaip apibrėžti savo santy- 
kį su šio tikėjimo tiesomis? 


Ką jūs apie visa tai manote? Ar jaučia- 
tès esą laisvi ieškodami tiesos, jei tikite, 
kad ji egzistuoja? Ar jūs, jeigu kiltų toks 
noras, pasiryžtumėte pasirinkti vienintelį 
kartą? Iš kur žinote, ar pajėgtumėte tai 
padaryti? Ar laisvas protas yra toks lais- 
vas, kad gali pats save apriboti viena tie- 
sa, visiškai nepaisydamas kitų? Ar lais- 
vam protui apskritai būdinga brėžti ribas? 


Pagalvokite 


1. Kokie, jūsų manymu, pliuralizmo privalumai? 
0 neigiami bruožai? 


2. Jeigu galėtumėte rinktis, ar norėtumėte 
gyventi kitoje epochoje? Kurioje? Kodėl 
rinktumėtės būtent šią epochą? 


3. Kaip nuoseklus krikščionis arba musulmonas 
atremtų pliuralizacijos spaudimą? Ar galėtumė- 
te, atsižvelgdami į šiuolaikinės visuomenės 
ypatybes, pasiūlyti religijai kokį nors įtikėjimo 
mechanizmą? 

Transcenden- 
cijos 


problema 
Krikščionybė 
ir paranotr- 
malieji 


reiškiniai 


„Aišku, kad 
daugybės 
kultų atsira- 
dimą ir nere- 
gėtą susido- 
mėjimą 
parapsicholo- 
gijos reiški- 
niais paskati- 
no religinis 
vakuumas 
žmonių gyve- 
nime. Tai 
kaltinimas 
Bažnyčiai.“ 


Jungtinės 
presbiterionų 
bažnyčios 
pranešimas 
apie okultizmo 
ir parapsicho- 
logijos 
praktikavimą 


Astrologija, jos 
dangiškieji būstai 
ir Zodiako ženklai, 
nuo neatmenamų 
laikų lydėjo žmo- 
nių gyvenimą. Tai 
turbūt pati pa- 
prasčiausia sritis, 
leidžianti atverti 
religinį mūsų gy- 
venimo aspektą. 
Astrologija su 
paranormaliaisiais 
reiškiniais sieja 
troškimas inter- 
pretuoti įvykius, 
juos kaip nors 
paveikti, nesie- 
kiant dorovinių 
pokyčių. 


Mes gyvename planetoje, kurią galime 
regėti. Turime kūnus, kuriuos galime pa- 
liesti, pajusti. Valgome maistą, turintį 
skonį ir kvapą. Mūsų pasaulis apribotas 
fizinių apraiškų. Bet ar šios ribos tokios 
tvirtos? Gal egzistuoja ir kita tikrovė ana- 
pus regimojo pasaulio? 

Per visą žmonijos istoriją vyrai ir mo- 
terys nepaliovė domėjęsi transcendencija. 


13 dalis 


Kur tikrovės ribos? 


PARANORMALIEJI REIŠKINIAI 


Žodis transcendentinis turi keletą pra- 
smių. Jis gali reikšti tai, kas pranoksta 
regimąją tikrovę; tai, kas yra aukščiau už 
kitus dalykus ir nepriklauso dešimčiai 
Aristotelio kategorijų (taip mąstė filosofai 
scholastai); tai, kas egzistuoja už patir- 
ties (Kanto mokyklos filosofai); tai, kas 
egzistuoja anapus materialiosios tikrovės 
ribų. 


Kaip žmogui atsiveria transcendentiš- 
koji erdvė? 

Kai kam ją atveria gamtos įspūdžiai: 
audringos jūros grėsmingas grumėjimas, 
kalno viršūnės vienišas grožis, nuostabių 
saulėlydžių nepakartojamas žavesys. To- 
kiais momentais žmogus suvokia, kad yra 
dalykų, kurių negalima pamatyti ar pa- 
liesti, kad egzistuoja kažkoks kitas pasau- 
lis. T.S. Eliotas pavadino tokią patirtį 
„palaimos virpuliu“, „dieviškumo blyks- 
niu“. 

Kitiems transcendentinė sritis atsiveria 
per maldą, meditaciją, dar kitiems į ją 
prasiskverbti padeda narkotikai, kurių 
vartojimas taip pat teikia ypatingų „mis- 
tinių“ išgyvenimų. 

Esama ir kitokių kelių į transcendenci- 
ją. Depresija, nuolatinės nesėkmės mums 
taip pat kartais padeda žvilgtelėti į šią 
paslaptingą sritį. Neretai žmogų ištinka 
įvairios gyvenimo negandos: skyrybos, 
artimųjų netektis, nedarbas, nepagydoma 
liga arba tiesiog neviltis, kurią sukelia 
gyvenimo beprasmybės pojūtis. Ir tada, 
pačiame permainų ir laikinumo sūkuryje, 
Jį staiga apima nuostabus ramybės, pasto- 
vumo ir gerovės jausmas. Jis supranta, 
kad šis jausmas ateina iš aukščiau ir visai 
nepriklauso nuo jo paties situacijos. Vys- 
kupas Janas Ramzėjus tokią būseną pava- 
dino atsivėrimo situacija, nes tada į žmo- 
gų tarsi įžengia kito pasaulio patyrimas. 

Toks patyrimas interpretuojamas kuo 
įvairiausiai. Religingas žmogus pasakytų, 
jog tai gelbstinti Dievo ranka. Pasau- 
lietiškų nuostatų humanistas tokią būseną 
galbūt pavadintų ribiniu emociniu išgyve- 
nimu arba tam tikros rūšies psichologine 
reakcija. Kiekvienam rimtam tyrinėtojui 
tokiu atveju iš karto kyla klausimas, ar 
tai tik subjektyvios interpretacijos, ar esa- 
ma ir objektyvių empirinių transcenden- 
tiškumo įrodymų. 


Paranormalieji reiškiniai 
Vienas iš galimų atsakymų į šį klausimą 
— tikėjimas paranormaliųjų reiškinių eg- 


TRANSCENDENCIJOS PROBLEMA 


zistavimu. Šių reiškinių pasaulis nepriei- 
namas įprastai mokslinei analizei. Tie 
žmonės, kurie rimtai vertina paranorma- 
liuosius reiškinius, mano, kad transcen- 
dentinė sritis — tai tikrovė, egzistuojan- 
ti anapus įprastinės regėjimo, girdėjimo, 
lietimo patirties. 

1980 m. laikraštis „The Times“ su- 
rengė apklausą apie paranormaliuosius 
reiškinius. Apklausoje dalyvavo 1314 as- 
menų. Paaiškėjo, kad 83% tiki ESP (eks- 
trasensorinės percepcijos, t.y. nejuslinio 
suvokimo reiškiniais, tarp jų aiškiaregyste 
ir telepatija); 51% šiuos reiškinius laiko 
tikrais faktais; 33% pripažįsta jų galimy- 
bę. Apklausa parodė, jog 38% žmonių ti- 
ki kontaktais su mirusiais asmenimis. 

Kalbant apie žmogaus galimybes, kyla 
daugybė klausimų. 

e Ar žmonės gali skaityti kitų mintis ar- 
ba numatyti veiksmus kokiomis nors 
ypatingomis, nejuslinėmis priemonė- 
mis? 


e Ar įmanoma išgydyti žodžiais? 


e Ar galima numatyti, kas vyks ateityje? 


Ar išvysime šiame 
krištolo rutulyje 
savo ateitį? Ar 
aiškiaregystė turi 
įtakos mūsų 
gyvenimui? 
Parapsichologinės 
praktikos kartais 
užvaldo daugybės 
žmonių protus, 
ypač neramiais 
laikais. 

KUR TIKROVĖS RIBOS? 


XIX a. ypač 
madinga tapo 
hipnozė. Ja 
būdavo 
naudojamasi netgi 
per operacijas 
anestezijos 
vietoje. Hipnozė 
traukė mokslinin- 
kus tuo, kad 
leisdavo 
įsiskverbti į 
Žmogaus 
pasąmonės sritį. 

e Ar mes gebame bendrauti su mirusiai- 
siais, o jie — su mumis, gyvaisiais? 


e Ar įmanoma vien tik valios pastango- 
mis lankstyti šaukštus arba judinti 
laikrodžio rodykles? 


Kartais žmonės netikėtai susiduria su 
paranormaliais reiškiniais, o kartais sąmo- 
ningai jų ieško. 

Daugelis žmonių yra pasakoję, kaip 
juos nustebino bildukai, bloga lemiančios 
dvasios, kurios paprastai kenkia namams, 
kuriuose „gyvena“. Jos skleidžia garsus, 
primenančius žingsnių aidą, girgždina 
grindis ir baldus, stumdo daiktus ir kelia 
triukšmą. Kai kurie žmonės pasakoja gir- 
dėję kažką smarkiai daužant ir traiškant. 

Kita paranormalių reiškinių forma — 
vaiduokliai. 

Žmonės pasakoja regėję keistų žmo- 
gaus pavidalo šmėklų, kurios staiga atsi- 
randa nežinia iš kur. Kartais tokie regėji- 
mai būna gana konkretūs: pavyzdžiui, 
garsiajam Biblijos vertėjui Dž. B. Filipsui 
pasivaideno neseniai miręs K. S. Lujis. 
„Lujis“ pasakė vertėjui keletą malonių 
padrąsinančių frazių, o paskui išgaravo. 


Kai kurie žmonės patys atkakliai sten- 
giasi užmegzti kontaktą su paranorma- 
liųjų reiškinių pasauliu. Pavyzdžiui, spi- 
ritizmas yra tam tikra veikla, grindžiama 
įsitikinimu, kad žmonės gali su mediumo 
pagalba užmegzti ryšį su mirusiaisiais ir 
gauti informacijos iš kito pasaulio. Daž- 
nai mediumu pasirenkamas žmogus, kuris 
turi mirusių artimų draugų arba giminai- 
čių. Taip stengiamasi prasiskverbti į ana- 
pus. Daugelis neabejoja šios veiklos re- 
zultatų tikrumu. Kaip rašė Džei Hadson, 
Žmogus, kuris mūsų laikais mėgina pa- 
neigti spiritizmo reiškinį, turėtų vadintis 
ne skeptiku, bet paprasčiausiu neišma- 
nėliu. 

Spiritizmo sričiai priklauso tokie 
veiksmai, kaip stiklinių stumdymas, stalų 
kilnojimas, kalbėjimas transo būsenoje, 
nesąmoningas įvairių ženklų bei raidžių 
rašymas ir kt. Visais šiais būdais seanso 
dalyviai priartėja prie dvasių pasaulio: 
iškviestoji dvasia turi kokiu nors regimu 
būdu pranešti apie save susirinkusiai pub- 
likai. 

Žmonės, kurie matė vaiduoklių, susi- 
dūrė su bildukų siautėjimu arba dalyvavo 


spiritizmo seansuose, paprastai šiuos reiš- 
kinius traktuoja visiškai rimtai. Jiems tai 
pats tikriausias patvirtinimas, kad mate- 
rialistinis požiūris į pasaulį toli gražu ne- 
atskleidžia tikrosios dalykų esmės. Jie ti- 
ki, jog egzistuoja dvasių pasaulis, kurio 
tam tikros sritys kartais susikerta su tuo 
pasauliu, kuriame gyvena žmonės. Kitaip 
tariant, jų pasaulėžiūra apima ir dvasių 
egzistavimą. 

Mūsų požiūris į pasaulį lemia tikrovės 
suvokimą. Pasaulėžiūra — tai pažiūrų į 
pasaulį visuma, sąmoningai arba intuity- 
viai susiformuotas pasaulio sąrangos 
vaizdas. Tik nedaugelis žmonių aiškiai 
suvokia, kad vadovaujasi tam tikra pasau- 
lėžiūra. Dauguma paprasčiausiai tariasi 
suprantą pasaulį lygiai taip pat, kaip ir 
visi kiti. Jie mano, kad tikrovė ir yra tai, 
ką jie mato. Kai kurie religijos filosofai 
teigia, jog Vakarų pasaulėžiūra turi vieną 
didelį trūkumą: ji nepripažįsta tokių daly- 
kų kaip dvasios, mediumai, regėjimai ir 
pan. Klasikinė krikščioniškoji pasaulė- 
žiūra nemažai dėmesio skiria psichinės 
sferos reiškiniams, kurie dabar laikomi 
paranormaliais arba antgamtiškais. Tačiau 
krikščionys ne visuomet sutinka, kad šie 
reiškiniai yra būtinai „geri“ ir kilę iš 
Dievo. 


Krikščionybė ir paranormalieji 
reiškiniai 

Žinoma, krikščionims gerai pažįstami to- 
kie reiškiniai, kuriuos paaiškinti nėra 
lengva. 


JĖZAUS TARNYSTĖ ŽEMĖJE susijusi 
su daugybe stebuklingų išgydymų, kartais 
net per geroką atstumą nuo sergančiojo. 


KRIKŠČIONIŠKOJI MALDOS SAM- 
PRATA grindžiama įsitikinimu, kad žmo- 
nės gali kalbėtis su Dievu, o Dievas gali 
prabilti į juos netgi be jokio tarpininko 
pagalbos. 


PER ROMOS KATALIKŲ PAMALDAS 
meldžiantis Dievui dažnai prašoma ir 

šventųjų užtarimo. Kai kurie katalikai 
liudija, kad jiems teko patirti ypatingo 
sensorinio jautrumo momentų, kai galė- 
davę regėti arba jausti šalia savęs esant 
seniai mirusius šventuosius. 


BIBLIJOJE yra aprašyta ypatingo žinoji- 
mo arba praregėjimo atvejų. Senojo Te- 
stamento pranašai turėjo tokių psichinių 
galių, kad sugebėdavo išvysti tai, kas 
vyksta tolimose vietovėse ir kitais laikais, 
regėti vizijas. Net ir mūsų laikais kai ku- 
rios bendruomenės tiki tokiais dalykais ir 
juos praktikuoja. 


APIE ŠVENTŲJŲ GYVENIMUS ištisus 
šimtmečius būdavo pasakojamos nuosta- 
biausios istorijos. Kad asmuo būtų pa- 
skelbtas tikru šventuoju, jo gyvenime ar 
po mirties turėjo įvykti stebuklų. Stebuk- 
lų tikrumą patvirtindavo Bažnyčios au- 
toritetai. Stebuklams patikrinti būdavo 
kviečiamas juodasis, arba velnio advoka- 
tas, kuris visaip prieštaraudavo tų stebuk- 
lų tikrumui. Jeigu kandidatai į šventuo- 
sius sugebėdavo apginti savo pozcijas, Jų 
šventumas būdavo pripažįstamas. 


JĖZAUS PRISIKĖLIMAS IŠ NUMIRU- 
SIŲJŲ — taip pat paranormalus reiški- 
nys! 


Uris Geleris tikino 
sugebąs lankstyti 
raktus, sustabdyti 
laikrodžius ir 
apskritai valios 
pastangomis 
veikti kietus 
nelanksčius 

kūnus. Kaip jis tai 
darydavo? Kokios 
paslaptingos jėgos 
jam padėdavo? O 
gal jis buvo 
tiesiog žmonių 
mulkintojas? 


KUR TIKROVĖS RIBOS? 


Kadangi Bažnyčiai nuo pat susikūrimo 
tekdavo dažnokai susidurti su antgamtiš- 
kais reiškiniais, ji visuomet įspėdavo 
žmones, kad šie saugotųsi tokių jėgų, ku- 
rios galėtų juos pavergti arba „apsėsti“. 
Krikščioniškajai pasaulėžiūrai būdingas 
tradicinis tikėjimas dvasios realybe ir 
dvasinių esybių pasauliu. Kosminėje dra- 
moje šėtonas priešinasi Dievui, siekdamas 
užvaldyti žmonių sielas. Dievo karalystė 
išsipildo tada, kai vyrą ar moterį veda 
Šventoji Dvasia. Krikščioniškoji tradicija 
įspėja saugotis piktųjų dvasių, arba de- 
monų, kurie turi pakankamai galios 
„apsėsti“ žmogų. Daugelį amžių krikščio- 
nybė laikėsi požiūrio, kad su paranorma- 
liaisiais reiškiniais susijusi veikla yra pa- 
vojinga individo dvasinei būsenai, todėl 
patardavo tokios veiklos vengti. 

Perspėjimų saugotis mediumų skaito- 

me ir Senajame Testamente: 
Kai įženęsi į žemę, kurią Viešpats, tavo 
Dievas, tau duos, žiūrėk, kad nesektum 
anų tautų bjauriais papročiais. Kad nie- 
kas nedrįstų šventinti savo sūnaus ar 
dukters vesdamas per ugnį, kad nebūtų 
jokių pranašautojų, spėliotojų, būrėjų, 
kerėtojų, dvasių šaukėjų, burtininkų ir 
numirėlių klausinėtojų. 

lreniejus, II a. Liono vyskupas, veikale 
„Prieš erezijas“ kritikavo gnosticizmą. 
Gnostikai tvirtino, kad Jėzaus kūnas bu- 
vęs sukurtas ne iš paprastos kūniškos me- 
džiagos, bet iš psichinės substancijos. Kai 
Jėzus miręs, tapęs lakiu dievybės pavida- 
lu, o materialųjį pasaulį jis palikęs dar 
pirmai viniai nespėjus įsmigti į kryžių. 
(Gnostikų įsitikinimu, romėnai nukryžia- 
vę tik negyvą kūną.) Ireniejus kuo griež- 
čiausiai atskyrė Bažnyčios apeigas nuo 
kitokių to meto religinių praktikų. 
[Bažnyčia] nesiekia daryti įspūdžio nei 
iškvietinėdama angelus, nei naudodama- 
si užkeikimais, nei jokiomis kitomis įtar- 
tinomis gudrybėmis,; ji tiktai kreipia savo 
maldas į Viešpatį, kuris visa sukūrė, — 
kreipiasi į jį savo tyra, nuoširdžia, klas- 
tos nepažįstančia dvasia ir šaukiasi mūsų 
Viešpaties Jėzaus Kristaus, kuris savo 


stebuklus darydavo žmonių labui, o ne 
ketindamas juos įstumti į klystkelius. 


Paranormaliųjų reiškinių 
tyrinėjimas 

Mūsų laikais Bažnyčia vis dažniau imasi 
iniciatyvos tirti paranormaliųjų reiškinių 
sritį ir kiek įmanoma stengiasi dalyvauti 
diskusijose, 0 ne vien atmesti visa tai 
kaip velnio darbus. 

1937 m. arkivyskupas Lengas subūrė 
komisiją, kurios paskirtis — „tirti ben- 
dravimą su bekūnėmis dvasiomis ir spiri- 
tizmo teiginius krikščioniškojo tikėjimo 
šviesoje“. Krikščionių mistikė Evelina 
Anderhil atsisakė joje dalyvauti, vos tik 
pasibaigė pirmasis posėdis. Daugumos 
dalyvių nuomonė apie spiritizmą buvo 
gana palanki. Vyskupams tai buvo tikras 
šokas. Šio susirinkimo medžiaga niekada 
nebuvo publikuojama, tačiau spiritistų 
laikraštis paskelbė daugumos dalyvių 
nuomonę — ir sukėlė sensaciją. 

1953 m. ėmė ryškėti atskirų Bažnyčios 
veikėjų privati iniciatyva. Susikūrė Baž- 
nytinė psichinių ir dvasinių reiškinių ty- 
rimo draugija. Draugijos tikslas buvo pa- 
dėti krikščionims domėjimąsi psichinės 
sferos reiškiniais suderinti su krikščioniš- 
kuoju dvasingumu. Kas ketvirtį ėjo žur- 
nalas „Krikščionis parapsichologas“. 

Jungtinė presbiterionų bažnyčia (JAV) 
1976 m. parengė pranešimą apie okultiz- 
mo ir parapsichologijos praktikavimą. Šis 
pranešimas pasitarnavo kaip orientyras, 
nurodantis krikščionims, kokių klausimų 
kelia psichiniai fenomenai. 


e Ar konkreti parapsichologinė praktika 
skatina visą mūsų asmenybę — mūsų 
širdį, sielą ir protą — mylėti Viešpatį 
Dievą, neišaukštinant ir kitų dievų, ar 
ji įkvepia mus mylėti savo artimus 
kaip pačius save? 


e Ar parapsichologijos reiškiniai liudija 
Dievą esant tikrąjį visų galimybių, jė- 
gų ir dvasinių išteklių šaltinį; ar jie tė- 
ra egocentriškos, individualios valios 
išraiška? 


e Ar gerbiamos Dievo pasirinktosios ap- 
sireiškimo formos: jo Sūnus, jo Žodis, 
jo Dvasia? 


Pranešime nurodoma, kad iš dalies ir 

Bažnyčia jaučiasi kalta dėl to, kad taip 
didėja nesveikas domėjimasis paranorma- 
liaisiais reiškiniais: 
Mūsų Viešpats yra mus įspėjęs: jeigu ta- 
da, kai vienas velnias išvaromas, jo vie- 
tos neužpildo gėris, ten atsiranda septyni 
kiti velniai. Aišku, kad daugybės kultų 
atsiradimą ir neregėtą susidomėjimą pa- 
rapsichologijos reiškiniais paskatino re- 
liginis vakuumas žmonių gyvenime. Tai 
kaltinimas Bažnyčiai. 

M. Peri 1984 m. parašė veikalą „Pa- 

rapsichologijos studijos krikščionybės po- 
žiūriu“. Jo poziciją gerai atspindi šis 
fragmentas: 
Čia slypi du skirtingi pavojai. Pirmasis 
— parapsichologijos reiškinius paversti 
individo religijos centru ir pagrindu. Ant- 
rasis — visiškai šiuos reiškinius ignoruo- 
ti. Spiritizmas linksta į pirmąjį kraštuti- 
numą. Bažnyčia visada linko į antrąjį. 


Pagalvokite 


1. 1980 m. „The Times“ rašė, kad 83% 
apklaustų Žmonių sakėsi tikį paranormaliaisiais 
reiškiniais. O kiek procentų jūsų grupėje? Jeigu 
tokia apklausa būtų surengta šiandien, ar ši 
dalis būtų didesnė, ar mažesnė? Kodėl? 


2. Parenkite racionalisto ir empiriko dialogą, 
kuriame jie apsvarstytų, ar egzistuoja 
paranormaliųjų reiškinių pasaulis. 


Krikščionių bažnyčios požiūrį į paranormaliuo- 
sius reiškinius? 


TRANSLCENDENCIJOS PROBLEMA 


38 


Velnias ir jo 
darbai 


Tikėjimas 
šėtonu mūsų 
laikais 


„Pastarųjų 
laikų istorija 
jau gana 
įtikinamai 
parodė, kad 
velnias tūno 
pačiame 
paviršiuje, 
pasiruošęs 
čiupti žmogų 
iš pasalų ir 
pribaigti jį 
savo naujom, 
kaskart vis 
baisesnėm 
gudrybėm.“ 


Žurnalas 
„Time“ 


Biblija dažnai mums liepia sergėtis vel- 
nio, štai kad ir apaštalo Petro laiške: 
Būkite blaivūs, budekite! Jūsų priešas 
velnias kaip riaumojantis liūtas slankioja 
aplinkui, tykodamas ką praryti. 

Panašiai kalba ir bengalų poetas Ra- 
bindranatas Tagorė: 
Dievas ieško draugų ir prašo meilės. Vel- 
nias ieško vergų ir reikalauja klusnumo. 

Markas Tvenas straipsnyje „Apie Žy- 
dus“ rašo: 
Mes negalime Šėtonui reikšti pagarbos, 
tai būtų neatsargu, tačiau galėtume bent 
jau gerbti jo talentus. 

Džono Miltono „Prarastajame rojuje“ 
skaitome šį išgarsėjusį aprašymą: 
Angis, gudriausia iš visų gyvūnų, dažnai 
didžiulė, įžūliai išverstom akim ir siaubą 
keliančiu gauruotu sprandu. 

Ir vėl —- ironiškos Marko Tveno min- 
tys apie šėtoną: 
Asmeniui, kuris visais laikais sugebėjo iš- 
saugoti savo įspūdingą postą ir išliko ke- 
turių penktadalių žmonių rasės dvasiniu 
vadovu bei visos žmonijos politiniu vadu, 
turėtų būti suteikta aukščiausia vykdomo- 
Ji valdžia. 


Velnio egzistavimas 

Jei turėsime galvoje dabartinės Vakarų fi- 
losofijos kontekstą, tai žmogus, tikintis 
velnio egzistavimu, intelektualinių požiū- 
riu pasirodys mums įtartinas. Kur kas pa- 
prasčiau manyti, kad velnio nėra, laikyti 
jį mitologijos personažu arba raguotu ko- 
miksų herojumi, negu pripažinti, kad jis 
egzistuoja kaip realus asmuo. 

Šarlis Bodleras rašė: „Didžiausia vel- 
nio klasta — įtikinti mus, kad jo nėra“. 
O Karlo Hiuismanso kūrinyje „La Bas“ 
(„Blogis“), savotiškoje satanizmo studijo- 
je, vienas veikėjas sako: „Daugelis užmir- 
šo Šėtoną... didžiausia šunybė, kurią 
mums gali iškirsti velnias, --- tai priversti 
nebetikėti jo egzistavimu“. Andrė Žido 
nuomone, „kuo atkakliau jį neigiame, tuo 
jis darosi realesnis. Neigimu mes sutei- 
kiame velniui stiprybės“. 

Tačiau kaip sveiko proto žmogui rim- 


tai įsivaizduoti velnią? Kaip piktavalį pa- 
darą, gyvenantį dvasių pasaulyje, ken- ` 
kiantį žmogui, siekiantį dehumanizuoti 
žmonių giminę ir ją visiškai pavergti? Iš 
kur atėjo toks tikėjimas? Kaip jį reikėtų 
suprasti? Argi dar yra Žmonių, kurie rim- 
tai tiki piktosios dvasios egzistavimu? 
Kuo jie grindžia savo tikėjimą? Ir kur jų 
suvokiamos tikrovės ribos? 

Tikėjimas velniu — vienas iš blogio 
problemos sprendimų. Daugelis mono- 
teistinių religijų pripažįsta piktųjų dvasių 
egzistavimą ir teigia, kad jos gundo žmo- 
nes nusižengti dorovei, sukelia fizines ir 
dvasines kančias, sėja mirtį. 

Judaizmui būdinga gana sudėtinga šė- 
tono idėjos raida. Hebrajiškas žodis 
Abaddon, reiškiantis „naikintoją“, arba 
„velnią“, žydų Biblijoje nevartojamas. 
Šėtonas čia vadinamas „kaltintoju“ arba 
„priešininku“. Jis daugiausia pasirodo vė- 
lesnėse knygose (pavyzdžiui, Jobo kny- 
gos pradžioje). Čia šėtonas vaizduojamas 
kaip visai respektabili figūra: jo pareiga 
— išbandyti Dievo tarnų ištikimybę. Vel- 
nias tapatinamas ir su žalčiu, Edeno sode 
sugundžiusiu Ievą paragauti uždraustojo 
vaisiaus. 

Velnio pavidalas Naujajame Testamen- 
te jau daug konkretesnis. Mokslininkai 
mano, jog vėlyvesnei žydų demonologijai 
nemažą įtaką padarė literatūra, sukurta 
tarp abiejų Testamentų (pavyzdžiui, apok- 
rifai, patys patyrę persų zoroastrizmo po- 
veikį). 

Naujajame Testamente velnias pasirodo 
keletą kartų. 


e Jis gundo Jėzų dykumoje. 


e Jėzus išgelbsti apsėstuosius Žmones, iš- 
varydamas iš jų demonus. 


e Evangelijoje pagal Joną kalbama apie 
tamsos karalystę, kurią Jėzus pagaliau 
įveikia; tačiau tamsa vis dar priešinasi 
šviesai. 

e „Tamsybių valdžia“ minima ir Pauliaus 
laiškuose, kur sakoma, kad pasaulis, 
„kunigaikštystės ar valdžios“, „sostai 


ar viešpatystės“, taip pat ir žmonės, 
„kadaise... svetimi ir priešiški piktais 
darbais“, dabar yra išgelbėti ir sutai- 
kyti. 


e Evangelijose ir Apaštalų darbuose yra 
daug pasakojimų, kuriuose demonai 
vaizduojami kaip Dievui priešiškos jċ- 
gos, trukdančios išsipildyti dangaus 
karalystei. 


Taigi Naujajame Testamente ryškėja 
toks velnio paveikslas: tai blogio jėga, 
visų piktųjų dvasių valdovas. Velnias yra 
didžiausias blogis, tamsioji galia. Jis ne 
tik gundo ir prieštarauja, bet yra „šio pa- 
saulio viešpats“, „stichijų valdovas“. Tai 
tamsybių kunigaikštis, bedugnių angelas. 

Krikščionių teologijoje vyrauja toks su 
Augustino tradicija siejamas aiškinimas. 

VELNIAS IR JO DARBAI 


Dievas — vienatinis visatos kūrėjas. Vie- 
nas iš jo sukurtųjų angelų sukilo prieš 
Dievą. Užuot nusižeminęs kaip dera kūri- 
niui, jis užsimojo prilygti Dievui. Dan- 
gaus sferose velnias ir jo kariauna susi- 
grūmė su Dievu. Džono Miltono poemoje 
„Prarastasis rojus“ velnias sako: „Verčiau 
viešpataut pragare negu paklusti rojuj“. 
Tokia velnio samprata tarsi paneigia 
senąjį dualistinį požiūrį, kad visatoje am- 
žinai viešpatauja dvi lygios, viena kitai 
priešingos jėgos. Krikščionybės tradicija 
teigia, jog žmogus laisvai paklūsta Dievo 
valiai. Bažnyčios tradicija sako, kad vel- 
nias buvo sukurtas geras ir galėjo, kaip ir 
žmogus, laisvai pasirinkti. Tačiau gėris 
gali nuspręsti netgi pakeisti savo paties 
prigimtį, jeigu jam duota valios laisvė. 
Velnias (Izaijo pranašystėje vadinamas 
Liuciferiu) norėjo prilygti Dievui. Jis nu- 

Džono Banjano 
alegoriniame 
pasakojime 
„Piligrimo kelionė“ 
vaizduojama 
krikščionio kova 
su Apolionu, 
didžiuoju sielų 
priešu. Kaip 
aiškina Naujasis 
Testamentas, 
Jėzus mirė, kad 
nugalėtų velnią ir 
piktąsias jėgas. 
Jau daugelį amžių 
krikščionys tiki, 
kad velnias tikrai 
egzistuoja, bet jo 
galutinis 
pralaimėjimas 
nulemtas. 


KUR TIKROVĖS RIBOS? 


XVI a. iliustruoto- 


je Ignoto Lojolos 


knygoje „Dvasiniai 


pratimai“ 
pavaizduotos 
septynios 
didžiosios 
nuodėmės. Blogis 
puola mus ne tik 
iš išorės; dažnai 
pagundos kyla iš 
silpnybių, 
slypinčių mūsų 
pačių prigimtyje. 


puolė ir tapo Dievo priešininku, jo suma- 
nymų ardytoju. 

Didžiąją Dievo ir velnio kovą anksty- 
vieji Bažnyčios Tėvai laikė svarbiausiuo- 
ju Evangelijų motyvu. Jų įsitikinimu, Jė- 
zaus auka nugalėjo blogį. Yra daug 
atpirkimo interpretacijų (atpirkimu krikš- 
čionys vadina Jėzaus mirties sutaikomąjį 
poveikį). V a. Augustinas rašė, kad Jė- 
zaus, tobulo žmogaus, mirtis Dievo aky- 
se atpirko žmonijos nuodėmes. Nuo X a. 
Jėzaus mirtis buvo laikoma auka už žmo- 
niją ir ypač pabrėžiamas šios aukos mas- 
tas. Tačiau 1965 m. teologas Gustafas 
Aulenas paprieštaravo šiam požiūriui, sa- 
kydamas, jog pagrindinė klasikinės atpir- 
kimo teorijos idėja — tai Dievo kova su 
velniu ir pergalė Kristuje: 

Kristus — Christus Victor — kaunasi su 


piktosiomis pasaulio jėgomis ir nugali 
tironus, kurie yra pavergę žmoniją ir 
verčia ją kentėti; per Kristų Dievas sutai- 
ko šį pasaulį su savimi. 

Tokios nuomonės laikosi ir kiti auto- 
riai, pavyzdžiui, Mejendorfas (1978 m.): 
Pripažįstu, jog neįmanoma suvokti krikš- 
čioniškojo požiūrio į žmogų ir pasaulį 
esmės, neįmanoma likti ištikimam nukry- 
žiuotajam Jėzui, nesivadovaujant prielai- 
da, kad blogiui būdinga įasmeninta eg- 
zistencija, vadinasi, ir strategija, tam 
tikras atoveikis į Dievo darbus, o kartu ir 
planai (ar greičiau intrigos), kaip su- 
griauti Dievo sumanymus. 


Velnias mūsų laikais 

Bažnyčios pozicija anaiptol nėra vienin- 
ga: daugelis teologų neigia velnio egzis- 
tavimą. Biblijos šėtoną jie interpretuoja 
įvairiai. 


ŠĖTONAS — ANŲ LAIKŲ PASAULIO 
SAMPRATOS DALIS. Tokios nuomonės 
laikėsi teologas Rudolfas Bultmanas 
(1884-1976 m.). Jo požiūriu, tikėjimas 
velniu ir demonais buvęs būdingas Nau- 


jojo Testamento laikų kultūrai. Šiuolaiki- 


niams krikščionims, siekiantiems auten- 
tiško tikėjimo, derėtų visa tai atmesti. 


VELNIAS YRA VAIZDUOTĖS PADARI- 
NYS. Psichologų požiūriu, velnias yra 
žmogaus baimių ir nesaugumo išraiška 
(psichologinė projekcija). Zigmundas 
Froidas (1856-1939 m.) yra panašiai kal- 
bėjęs apie Dievą Tėvą. 


VELNIU TIKĖJO NEMOKSLINĖS PA- 
SAULĖŽIŪROS ŽMONĖS. Mokslas iš- 
sklaidė šiuos prietarus. Daugelį kadaise 
velniui priskiriamų psichikos sutrikimų 
(turime galvoje „velnio apsėstuosius“) 
šiuolaikinė medicina gali paaiškinti ir iš- 
gydyti. 

VELNIO SAMPRATA NESUDERINAMA 


SU ŠVIEČIAMOSIOMIS IDĖJOMIS. Ra- 
šytojas Valteris Vinkas kūrinyje „Dvasių 


vardai“ (1984 m.) tvirtina: neigdami dva- 
sių egzistavimą, iš viso nesuprasime Nau- 
jojo Testamento. Jis rašo, jog šiuolaiki- 
niai mokslininkai neigia velnią ne todėl, 
kad jo buvimui įrodyti Naujasis Testa- 
mentas stokotų autentiškos medžiagos, 
bet todėl, kad kaip šviečiamosios filoso- 
fijos (vadinasi, ir mokslinės pasaulėžiū- 
ros) paveldėtojai jie negali sutikti netgi 
su prielaida, jog velnias galėtų egzistuo- 
ti įasmenintu pavidalu. 


1972 m. žurnalas „Time“ išspausdino 
tokį komentarą: 
Pavojinga... žvelgti į velnią perdėm leng- 
vabūdiškai. Tada ir į blogį imtume žiūrėti 
nepakankamai rimtai. Pastarųjų laikų is- 
torija jau gana įtikinamai parodė, kad 
velnias tūno pačiame paviršiuje, pasiruo- 
šęs čiupti žmogų iš pasalų ir pribaigti jį 
savo naujom, kaskart vis baisesnėm gud- 
rybėm. Bet jei žiūrėsime per daug rimtai, 
velnias gali tapti vieninteliu atpirkimo 
ožiu, amžinąja blogio priežastimi, nule- 
miančia žmogaus pastangų tobulėti ne- 
vaisingumą... Gal geriausia išeitis būtų 
atiduoti velniui tai, kas jam priklauso — 
ar kaip blogio simboliui, ar kaip realiai 


jėgai, su kuria tenka kovoti, — tačiau 
kartą visiems laikams atskirti jį nuo 
„burtų“. 


Ir mūsų laikais dar daug krikščionių ti- 
ki, kad velnias — tai reali jėga, su kuria 
reikia kovoti, objektyvi dabarties pasaulio 
tikrovė, kad demonai geba kenkti žmo- 
gui. Šis įsitikinimas lemia ir tai, kaip tie 
žmonės gyvena savo krikščioniškąjį gy- 
venimą. | 

Dr. Kurtas Kochas buvo vokiečių dva- 
sininkas. Sielovados veikloje jis susidūrė 
su daugeliu Žmonių, patyrusių okultizmo 
ir parapsichologijos poveikį. Trisdešimt 
metų jis rinko medžiagą apie žalingą to- 
kios veiklos įtaką žmogaus psichikai: ne- 
kontroliuojamą baimę, košmarus, vizijas, 
įvairius fizinius ir psichinius sutrikimus. 
Kruopštūs tyrimai padėjo atskleisti dau- 
gumos šių būsenų ir okultinės veiklos ry- 
šį. Kochas padarė išvadą, kad tokie daly- 


VELNIAS IR JO DARBAI 


kai, kaip būrimas, levitacija („skraidy- 
mas“), aiškiaregystė, chiromantija, juodo- 
ji ir baltoji magija, automatiškas rašymas, 
astrologija, spiritizmo seansai, anaiptol 
nėra nekaltos pramogos, nes dažnai suke- 
lia rimtus psichikos ir nervų sutrikimus. 
Svarbiausias jo veikalas „Krikščioniškoji 
sielovada ir okultizmas“ (1972 m.) pelnė 
didžiulį autoritetą. Dr. Kochas skaitė 
paskaitas Europos universitetuose, nagri- 
nėjo šias problemas su teologais, gydyto- 
jais, psichologais ir gamtos mokslų spe- 
cialistais. Jo paskaitos dažnai sukeldavo 
audringas diskusijas. Kochas spėjo, kad 
susilauks didelio priešiškumo, ypač aukš- 
tųjų akademinių sluoksnių kritikos. Kny- 
gos „Tarp Kristaus ir šėtono“ (1961 m.) 
įžangoje jis pacitavo K. S. Lujį: 

Žmonių giminė gali padaryti dvi lemtin- 
gas klaidas, mėgindama apibrėžti savo 
santykį su velniu. Viena klaida — visiškai 
netikėti velnio egzistavimu. Kita — perdė- 
tai, nesveikai juo domėtis, beatodairiškai 
tikint jo buvimu. 

Kochas pratęsė šią mintį: 

Pirmoji klaida būdinga įvairaus plauko 
racionalistams, antroji — tiems, kurie 
prijaučia magijai. Ir vienus, ir kitus ši 
knyga nuvils. Tačiau ar yra tikrai rimtų 
priežasčių jiems nusivilti? Gal greičiau 
tai pasakytina apie dvasinį patarėją, ku- 
ris per sielovados pašnekesius dažnai su- 
siduria su destruktyviais materializmo ir 
magijos padariniais. Todel aš jaučiausi 
privaląs šią informaciją paskelbti. 

Įdomi Kurto Kocho metodika. Jis nag- 
rinėja konkretaus asmens, vieno iš savo 
pašnekovų, psichinį sutrikimą. Viena mo- 
teris dalyvavo spiritizmo seanse, kurio 
metu susirinkusieji išsikvietė mirusiojo 
dvasią. Mirusysis išstukseno savo vardą. 
Paaiškėjo, kad daugeliui seanso dalyvių 
šis asmuo buvo pažįstamas, — jis pasiko- 
rė prieš daugelį metų. Visa tai vakarėlio 
dalyviams atrodė kaip nekaltas žaidimas, 
tačiau tą naktį, jau atsigulusi, seanse da- 
lyvavusi moteris išgyveno tikrą siaubą. Ji 


„matė besiartinančias ir ją ratu supančias 


baltas šmėklas. Nei ji pati, nei kiti šei- 

Įtariamasis, 
mafijos bosas, 
duoda parodymus 
JAV senate. 
Kartais blogis 
įgauna organizuo- 
tą pavidalą ir ima 
kenkti visai 
visuomenei. 


mos nariai iki tol nebuvo patyrę psichi- 
kos sutrikimų. Kochas detaliai išnagrinėjo 
šį atvejį, kaip ir daugelį kitų. Jis klausė 
įvairių sričių specialistų nuomonės: ką 
apie tokius reiškinius mano gydytojai, 
psichologai, psichoanalitikai, paranorma- 
liųjų reiškinių tyrinėtojai, dvasininkai. 
"Jo paties išvada buvo tokia: net ir 
šiuolaikinė medicina bei psichologija ne- 
gali deramai padėti žmogui, patyrusiam 
okultinių galių poveikį. Todėl krikščionių 
dvasininkui ir sielovados patarėjui tenka 
ypatingas uždavinys: 
Mes privalome skelbti Jėzaus Kristaus 
pergalę prieš tamsiąsias jėgas. Okultizmo 
tinklan patekusių žmonių jau neišgelbės 
nei medicina, nei psichologija, nei psi- 
chiatrija. Jiems tegali padėti Jėzus Kris- 
tus. Todėl tokiems žmonėms reikia paro- 
dyti kelią į didįjį Išganytoją. 

Ką apie tai manote jūs? Ar velnias tė- 
ra vaizduotės padarinys, tarytum koks po- 
puliaraus fimo herojus, o gal senovinės 
pasaulėjautos sukurtas personažas? Ar eg- 
zistuoja visiškai sąmoninga ir protinga 
blogio jėga, siekianti užgožti ir užvaldy- 
ti ką tiktai įmanoma? 


Pagalvokite 


1. Ar populiarus mūsų dienomis tikėjimas 
velniais? Kiek žmonių jūsų grupėje mano, kad 


velnias iš tiesų egzistuoja? Ką apie tai galvoja 
kiti? Išsiaiškinkite, kuo grindžiami jų įsitikini- 
mai. 

2. Kokiais argumentais galima būtų paneigti 
velnio buvimą? Kurie iš jų atrodo labiausiai 
įtikinami? Kodėl? Kurie, jūsų manymu, yra per 
silpni? Kodėl? 


3. Dualizmas yra tikėjimas, kad egzistuoja dvi 
lygios, amžinai "tarpusavy kovojančios jėgos 
(Dievas ir velnias). Kokių problemų toks 
įsitikinimas kelia krikščionims? 


Pasaulis regėjo daug žmogaus kančių: 
skausmo ir negalių, neišgydomų ligų, ku- 
rių negali įveikti net šiuolaikinė medici- 
na, iššvaistytų talentų ir beprasmiško 
pykčio, kruvinų plėšikiškų karų. Pasaulio 
istorija — tai konfliktų, nelygybės, socia- 
linių skriaudų istorija. O jeigu pagalvosi- 
me apie atskirą Žmogų. tai suprasime, 
kad jam dar gresia vienatvė, dvasios tuš- 
tuma, savimonės problemos, nepilnaver- 
tiškumo pojūtis ir neviltis, — visa tai ne- 
atsiejama nuo žmogiškosios egzistencijos. 
Gyvenimo beprasmybė. 

Žmoniją visad domino būties prasmė. 
Amžinas gyvenimo absurdas, visas Šis 
daiktų chaosas savaime perša Žmogui 
lemtingus klausimus: „Kodėl man taip at- 
sitinka?“, „Kokia šito kentėjimo pras- 
mė?“, „Kas už visa tai atsakingas?“ 

Kentėjimas yra ta priežastis, dėl kurios 
daugelis žmonių nustojo tikėję gerąjį 
Dievą. Juk manoma, kad Dievas įprasmi- 
na Žmogaus gyvenimą, tačiau kai aplin- 
kui tiek daug beprasmiškų kančių, daro- 
si keista, kad kai kas dar tiki. Geriausiu 
atveju, net jeigu Dievo ir esama, jis nega- 
li būti geras. Požiūris į kančią ir blogį iš 
esmės nulemia mūsų santykį su Dievu ir 
visa tikrove. 


Visagalis Dievas? 
Įsitikinimas, kad pasaulis yra visagalio 
Dievo kūrinys, formavosi ilgą laiką. Kai 
kuriose religijose Dievas yra mąstomas 
kaip ribotų galimybių esybė. Pavyzdžiui, 
toks yra Platono „Timajuje“ vaizduoja- 
mas demiurgas, dieviškasis architektas. Jį 
riboja amžinosios formos, su kurių pagal- 
ba jis sukūrė pasaulį, ir pirminė materija, 
chaosas, iš kurio jis sukūrė visus daiktus. 
Krikščioniškoji tradicija (augustiniz- 
mas) moko, jog visa kūrinija atsirado ex 
nihilo, iš nieko, vien tik iš Dievo pastan- 
gų. Štai kodėl blogis yra tokia rimta 
krikščioniškosios filosofijos problema. Jei 
visa kas atsirado iš Dievo valios, tai 
krikščioniui iškyla sudėtingas klausimas: 
kodėl Dievas sukūrė tokią tvarką, kad 


pasaulyje tiek daug skausmo ir destruk- 
cijos? 

Skeptikai priekaištauja Dievui, kad jis 
aba negali užkirsti kelio blogiui ir 
skausmui, — tokiu atveju jis nėra visaga- 
lis, --— arba nenori to padaryti, vadinasi, 
negali būti laikomas teisinguoju, šventuo- 
ju, geruoju Dievu. 

O kas, jeigu ir gali, ir nori: iš kur ta- 
da pasaulyje šitiek pykčio ir kentėjimo? 


Blogio problema 

Teistinės, ypač monoteistinės, religijos ne 
kartą mėgino paaiškinti, kodėl egzistuoja 
blogis. 

Dualizmas skiria du amžinuosius blo- 
gio ir gėrio pradus, kurie yra tarpusavy- 
je lygūs. Šiuo požiūriu, gerasis Dievas 
nėra vienintelis Dievas. Nuo amžių pra- 
džios vyksta kosminis mūšis: gerosios 
galios nuolat kovoja su blogio jėgom. 

Kitas žmonijos kančių paaiškinimas -— 
tikėjimas Dievo bausme. Šios koncepci- 
jos pavyzdžių pateikė Pakartoto Įstatymo, 
vienos iš ankstyvųjų žydų Biblijos kny- 
gų, autorius (manoma, jog jis užrašė ir 
Izraelio bei Judėjos karalių istorijas). 1z- 
raelio tauta pralaimėjo, kadangi nepaklu- 
so Įstatymui. Vergija buvo Dievo siųsta 
bausmė, o pergalė —- atpildas už paklus- 
numą. Jobo knyga pasakoja, kad teisuolis 
Jobas patyrė labai daug blogio — jam te- 
ko skurdas, ligos, mylimų artimųjų mir- 
tis. Draugai, iš tolo stebėję Jobą užgriu- 
vusias negandas, manė, jog visos šios 
kančios jam skirtos už kokią nors kaltę. 

Dar vienas blogio kilmės aiškinimas: 
didžioji dalis blogio ir kančių kyla iš to, 
kad žmonės nemoka naudotis jiems su- 
teikta laisve. Dievas sukūrė žmones lais- 
vus, kad jie laisva valia ieškotų asmeniš- 
ko ryšio su Kūrėju. O laisvas Žmogus 
gali pats pasirinkti arba gėrį, arba blogį. 

Kitu atveju būtų reikėję sukurti robo- 
tus, iš anksto užprogramuotus daryti ge- 
ra. Tačiau tai nebūtų tikri žmonės. Gali- 
mybė blogai elgtis turi egzistuoti — be 
jos nebūtų laisvo pasirinkimo. Žinoma, 

Blogis ir 
kančia 


Amžinasis 
klausimas 


„Tikrai jis 
prisiėmė 
mūsų 
skausmus ir 
kentė mūsų 
sopulius...“ 


Izaijo prana- 

Kodėl pasaulyje 
tai vienur, tai 
kitur nuolat 
įsižiebia karai, 
nešdami žmonėms 
neapsakomas 
kančias? Viena 
priežasčių — 
pasaulinė ginklų 
prekyba, be 
kurios neįsivaiz- 
duojamas 
šiuolaikinės karo 
„pramonės 
klestėjimas. 
Vadinasi, didysis 
blogis dangstomas 
nacionalinės 
ekonomikos 
interesais. 


Kitame puslapyje: 
garsusis Albrechto 
Diūrerio medžio 
raižinys „Keturi 
Apokalipsės 
raiteliai“ — 
Apreiškimo Jonui 
vizijų iliustracija. 
Keturi raiteliai 
pašaukti skleisti 
pasaulyje kančias 
ir mirtį. Ši vizija 
atliepia Jėzaus 
pranašystę, kad 
karai ir nelaimės 
tęsis tol, kol 
išauš Viešpaties 
diena. 

šiuo požiūriu sunku paaiškinti, iš kur ky- 
la toks natūralus blogis, kaip žemės dre- 
bėjimai arba potvyniai. 

Kai kurie ekologai linkę manyti, kad 
žmogus, naudodamasis planetos ištekliais, 
pats prisišaukia stichines nelaimes. Pa- 
vyzdžiui, ateinančiame amžiuje mūsų lau- 
kia tolesnis ozono sluoksnio irimas ir žy- 
mūs klimato pokyčiai. 

Yra dar vienas prieštaravimas kalba- 
majam požiūriui. Kai prisimename tokias 
nelaimes, kaip karai arba genocidas, ne- 
jaugi nekyla abejonė, ar verta buvo kur- 
ti žmoniją šitokia kaina? 

Iš dalies blogio egzistavimą paaiškina 
ir pati fizinio pasaulio prigimtis. Mūsų 
kūnai sukurti taip, o smegenys apdovano- 
tos tokiomis psichinėmis galiomis, kad 
galėtume pakelti tiek kančių, kiek skirta. 

Tomas Akvinietis tvirtino, jog „Dievas 
palieka trūkumų kai kuriose ribotose tik- 
rovės apraiškose, kad geriau suvoktume 
tobuląjį visatos gėrį“. 

Mintis ta, kad visatos gėris kaip visu- 
ma neišvengiama» apima ir tam tikrą blo- 
gio galimybę. Gamtos pusiausvyrai palai- 
kyti būtina kai kurių individų mirtis, tad 


„Dievo valia kai kurie daiktai nueina 
jiems skirtą kelią ir išnyksta“. Tai jau ki- 
tokia Dievo valios interpretacija. Svarbu 
skirti, ar žmogus privalo gyventi taip, 
kaip Dievas reikalauja, ar gali elgtis taip, 
kaip jis leidžia. 


Kaip žmonės įveikia blogį 

ir kančias? 

Istorija pažįsta religinių ir nereliginių bū- 
dų blogiui ir kančiai įveikti. 

Apie nereliginį blogio įveikimo būdą 
pasakoja romėnų poetas Lukrecijus (99— 
55 m. pr. Kr.). Jis buvo Julijaus Cezario 
amžininkas, o kaip filosofas save laikė 
Epikūro mokiniu. 

Lukrecijus tikino, kad religija ir jos 
skiepijama baimė yra vienos didžiausių 
blogybių. Paskutiniais Romos respublikos 
metais buvo ypač aukštinama minties 
laisvė. O imperatorius Augustas siekė at- 
gaivinti senąją religiją. Tai ir nulėmė 
Respublikos laikais parašytos Lukrecijaus 
poemos „Apie daiktų prigimtį“ nepopu- 
liarumą. Ji buvo iš naujo atrasta tik rene- 
sanso laikais; viduramžių dogmatizmo 
epochą pergyveno vienintelis šios po- 
emos rankraštis. 

Kai kitados visų akyse gyvenimą bjaurų 
žemėje žmonės gyveno, ir juosius tikėji- 
mas sunkiai 

slėgė ir rodė iš aukšto dangaus sričių sa- 
vo galvą 

vargšams mirtingiems, baisiuoju žvilgsniu 
sukeldamas šiurpą, — 

vyras graikų kilmės savas akis mirtingą- 
sias 

pirmas išdrįso pakelti prieš jį ir jam pa- 
sipriešint... 

Taigi nūnai paminta, savo ruožtu, po ko- 
jų tikyba, 

mus gi pačius lig dangaus laimėtoji per- 
galė kelia. 


Lukrecijui atmesti religiją reiškė at- 
mesti dalį pasaulio blogio ir žengti vieną 
žingsnį link dvasios ramybės. Lukrecijus, 
kaip ir jo mokytojas Epikūras, tikėjo, kad 
svarbiausia — nuolatinė malonumo kon- 

templiacija. Priešindamiesi blogiui, priva- 
lome puoselėti tuos dalykus, kurie šiam 
gyvenimui teikia bent kiek laimės: drau- 
gystę, pažinimą, tiesą, sielos ramybę. 

Naujaisiais laikais kitą nereliginį blo- 
gio įveikimo būdą pasiūlė marksizmas. 
Visuomenės kritiką Marksas kaip tik ir 
pradėjo nuo religijos. Jis laikė religiją ap- 
gaule, kurios žmonės griebiasi norėdami 
įveikti kančią. Marksizmas siūlo aktyviai 
priešintis blogiui — kovoti su socialinė- 
mis ydomis (skurdu, neteisybe, nelygybe 
ir kitomis). Marksizmo tikslas — beklasė 
visuomenė, dėl kurios Žmonėms tenka 
sunkiai kovoti, tačiau ta kova verta aukų, 
nes turi visiems laikams išnaikinti blogį. 
Marksizmas nesvarsto natūralaus blogio 
(tokio kaip mirtis, senatvė, stichinės ne- 
laimės) problemų. 

Krikščionybės santykį su blogio pro- 
blema pirmasis aptarė Augustinas. Jis 
mokė, jog visa, kas egzistuoja, tam tikra 
prasme yra savaime gera. Blogis atsiran- 
da tada, kada tai, kas savaime yra gera, 
ima blogai veikti. Tada tie dalykai, kurie 
Iš prigimties yra geri, tampa pikti, o tai ir 
yra blogis. 

Kaip pavyzdį Augustinas aptarė aklu- 


mą Aklumas pats savaime nėra koks * 


daiktas. Daiktas yra akis. Taigi aklumo 
blogis susijęs su tuo, kad sutrinka akies 
darbas. 

Kaip blogis atsirado pasaulyje? Augus- 
tinas tvirtino, jog Dievas, kurdamas žmo- 
nes ir angelus, suteikė jiems laisvą valią. 
Kai kurie angelai patys nepakluso Dievui, 
o paskui ir Žmones sugundė maištauti. 
Angelų ir žmonių nuopuolis — tai nuo- 
dėmės ir moralinio blogio pradžia. 

Net gamtos nelaimės — žemės drebė- 
jimai, uraganai ir pan. — yra nuodėmės 
padariniai, kadangi žmonėms buvo skirta 
valdyti žemę, o jų maištas prieš Dievą 
suardė ir visą gamtos reiškinių tvarką. 

Modernų blogio kilmės aiškinimą siū- 
lo proceso teologija. Ji skelbia įsitikini- 
mą, jog Dievo galia nėra beribė, jis tik 
sąveikauja su visatos procesu. Taigi Die- 
vas ne valdo visatą, o veikiau paklūsta 


tiems apribojimams, kuriems paklūsta ir 
visata. Dievybė yra visatoje, o ne už jos. 
Tad Dievui negali priklausyti vienvaldys- 
tė, jo galia neišvengiamai apribojama. 
Pasaulyje blogio yra tiek, kiek priešina- 
masi Dievo valiai. Kiekvienoje situacijoje 
Dievas siūlo geriausią sprendimą, tačiau 
kūrinija yra laisva ir gali dieviškajam 
planui nepaklusti. 

Proceso teologijai nebereikia svarstyti 
tradicinės problemos, kaip Dievas, būda- 
mas geras bei visagalis, vis dėlto leidžia 
egzistuoti blogiui. Ji Dievo nelaiko visa- 
galiu kūrėju, atsakingu už visa, kas vyks- 
ta. Dievas laikomas unikalia visatos dali- 
mi, galinčia turėti įtakos daiktų sąrangai 
arba keisti tam tikras detales, kurti naujas 
galimybes. Taigi Dievo negalima kaltinti 
už tai, kad leidžia egzistuoti blogiui, ka- 
dangi jis neturi tiek galios, kad pajėgtų tą 
blogį išnaikinti. 

Žvelgiant į žmonijos istoriją, visose 
kultūrose žymu religijų pastangos įveikti 
blogį. Čia apžvelgsime keturis svarbiau- 
sius kovos su blogiu būdus: 


e Savęs Išsižadėjimas; 
e Mistika; 


e Via negativa: skausmas tebūna skaus- 
mas; 
e Pasiaukojimas. 

Visos religijos yra turėjusios asketų, 
pasirinkusių savęs išsižadėjimo kelią. 
Askezė yra religinis pasipriešinimas pa- 
saulio blogiui. Asketas — tai griežtos sa- 
vitvardos žmogus, atsižadėjęs kūno ma- 
lonumų ir šio pasaulio aistrų. Ir save, ir 
visą fizinį pasaulį jis telaiko niekinga 
menkyste. Jėzaus laikais buvo esėjų sek- 
ta, atskilusi nuo pagrindinės judaizmo 
srovės. Kai kurie iš jų, nors toli gražu ne 
visi, pasitraukė į Kumrano dykumą, prie 
Negyvosios jūros, ir laukė Mesijo, Dievo 
išrinktojo, kuris užbaigsiąs istoriją ir pri- 
artinsiąs Dievo karalystę. 

Net ir mūsų laikais pasitraukimas iš 
pasaulio tebėra laikomas religiniu atsaku 
į blogį, nors toks kelias pasirenkamas dėl 


įvairių priežasčių. Tiek praeityje, tiek ir 
dabar į vienuolių ordinus stoja daug vy- 
rų ir moterų. Tačiau pasaulio išsižadėjimo 
krikščionybė nesieja su neigiamu požiū- 
riu į kūriniją. Tai matyti ir iš viduramžių 
asketo bei mistiko Pranciškaus Asyžiečio 
žodžių: 

Garbė tau, Viešpatie, per Brolį Mėnesį ir 
Seseris Žvaigždes; 

Garbė tau, mano Viešpatie, per Brolį Vė- 
ją ir per Brolį Orą; 

Visa garbe tau, mano didis Viešpatie, per 
Brolį Vandenį. 


Krikščionių religinės bendruomenės 
dažnai laiko savo pareiga padėti visiems 
žmonėms, suteikdamos prieglobstį ir mal- 
dos namus. 

Mistika tiek Rytuose, tiek Vakaruose 
reiškiasi įvairiomis formomis. Iš esmės 
tai tikėjimas, kylantis iš individualios 
universaliosios vienovės patirties. Mistinė 
patirtis leidžia atskiram individui įsilieti į 
būties visumą. Tai tokia sąmonės nu- 
skaidrėjimo būsena, kai žmogus tarsi pa- 
kyla viršum pasaulio kentėjimų ir blogio. 
Mistikai, vienai tauriausių religinio atsa- 
ko formų, būdingos įvairios išraiškos: 

e Identifikavimasis su dieviškąja dvasia; 


e Izoliavimasis, sielos pakilimas virš 
kančios; 


e Sielos susiliejimas su transcendentine 
galia. i 


Mistika, kaip blogio ir kentėjimo pro- 
blemos sprendimas, kritikuojama už tai, 
kad reikalauja visiško pasinėrimo į save, 
atsiribojimo nuo socialinio gyvenimo. 
Bet dažniausiai tiek religinių, tiek nere- 
liginių nuostatų mistikai vengia tokių 
praktikų, kurios verčia užmiršti artimo 
meilę ir rūpinimąsi kitais žmonėmis. 

Vis daugiau religinių rašytojų peikia 
visuomenę už jos tuštybę, pastangas žūt- 
būt išvengti skausmo ir kentėjimo. Šie 
žmonės stengiasi įveikti kančią visiškai į 
ją pasinerdami. Tai galima pavadinti nei- 
gimo keliu, via negativa: skausmui lei- 


BLOGIS IR KANČIA 


Jesivystančių 
šalių gyventojų 
skaičius sparčiai 
didėja. Kai 
baigiasi liūčių 
sezonas, šiems 
žmonėms ima 
grėsti badas. Ar 
badas yra 
neišvengiamas 
blogis, ar jį 
galima įveikti? 

KUR TIKROVĖS RIBOS? 


džiama būti skausmu. Metju Fokso ko- 
mentaras (1983 m.): 

Šiandien Amerikoje bus praryta septy- 
niasdešimt šeši milijonai „Valium“ table- 
čių. Paskui kokie trisdešimt milijonų žmo- 
nių prilips prie televizorių ekranų, kai 
prasidės eilinė „muilo opera“. Atrodo, 
kad pati mūsų kultūra visiškai nesuderi- 
nama su skausmu. Skausmas mūsų dieno- 
mis — tai beveik nepadorus dalykas, pa- 
našiai kaip seksas karalienės Viktorijos 
epochoje. O juk jo visur pilna — gilaus, 
nenusakomo, nesuvokiamo, kosminio 
skausmo. Tačiau jį reikia pavadinti var- 
du, pasakyti, kas jis yra, — kad galėtume 
permaldauti savo skausmą, kad įstengtu- 
me į jį pasinerti... Nelengva žvelgti į tam- 
są, pasitikti skausmą, leisti jam likti 
skausmu. Štai kodėl narsa — kilniaširdys- 
tė — yra pati svarbiausia dorybė dvasios 
kelyje. 

Ištisus amžius religiniai mąstytojai ir 
rašytojai kalbėjo, kad tik kentėjimas ga- 
li įveikti skausmą. Kai kurie žmones, tik- 
tai patys patyrę skausmą ir kančią, iš- 
moksta užjausti kitus. Tai ir yra kentėjimo 
prasmė — kitiems pasidaro lengviau. 

Ir dar vienas kovos su blogiu būdas — 
pasiaukojimas. Pasiaukojimo prielaida — 
įsitikinimas, kad turime kentėti dėl kitų. 
Ši idėja išsakyta žydų Biblijoje, Izaijo 
pranašystėje. Manoma, jog 40-55 skir- 
sniai parašyti sunkių žydų tautos kančių 
metais, VI a. pr. Kr., kai Izraelis buvo 
nukariautas, o dauguma žmonių išvaryti į 
Babiloniją. Pranašas kalba apie žmogų, 
kuris „„...prisiėmė mūsų skausmus ir kentė 
mūsų sopulius... Jis buvo sužeistas dėl 
mūsų neteisybių, sumuštas dėl mūsų kal- 
čių; plakimas dėl mūsų ramybės krito ant 
jojo, ir jo randais mes esame pagydyti“. 

iais žodžiais išsakyta tokia religinė 
idėja: vienas žmogus (galbūt tai visos Iz- 
raelio tautos simbolis) gali atpirkti visų 
nuodėmes, pats už jas atkentėdamas. Te- 
ologijoje šis asmuo vadinamas Kenčian- 
čiuoju Tarnu. 

Krikščionys su Kenčiančiuoju Tarnu 
tapatina Kristų. Svarbiausia krikščionių 


tikėjimo tiesa — Jėzus Kristus buvo įsi- 
kūnijęs Dievas; mirdamas ant kryžiaus, 
jis patyrė žmogaus kančias ir atpirko pa- 
saulio nuodėmes. Vadinasi, Dievas pats 
prisiėmė atsakomybę už pasaulyje egzis- 
tuojantį blogį ir kentėjimą. 

Krikščionybė turi keletą Kristaus kan- 
čios ir mirties, vadinamojo atpirkimo 
akto, prasmės interpretacijų. Galbūt viena 
svarbiausių — kryžiaus auka. Per Kris- 
taus auką Dievas parodė savo meilę ir 
susitaikė su pasauliu, kuris nuolat gręžė- 
si nuo jo. Štai ką sako Evangelija pagal 
Joną: 

Dievas taip pamilo pasaulį, 

jog atidavė savo viengimį Sūnų, 

kad kiekvienas, kuris jį tiki, nepražūtų, 
bet turėtų amžinąjį gyvenimą. 

Dievas gi nesiuntė savo Sūnaus į pasaulį, 
kad jis pasaulį pasmerktų, 

bet kad pasaulis per jį būtų išgelbėtas. 

O Naujojo Testamento Laiške žydams 

parašyta: 
Mat Kristus... vieną kartą visiems laikams 
pasirodė amžių pabaigoje, kad savo auka 
sunaikintų nuodėmę. Ir kaip žmonėms 
skirta vieną kartą mirti ir stoti į teismą, 
taip ir Kristus, vieną kartą paaukotas, 
kad atsilygintų už visų nuodėmes, antrą 
kartą pasirodys ne dėl nuodėmių, bet jo 
laukiančiųjų išganymui. 


Pagalvokite 


1. Kančia neretai būna tikėjimo praradimo 
priežastis, bet kai kam ji padeda įtikėti Dievą. 
Kas gi nulemia tokią skirtingą žmonių reakciją? 
2. Kodėl blogio problema tokia svarbi krikščio- 
nybei? 


3. Koks nereliginis blogio ir kentėjimo proble- 
mos sprendimas jums atrodo priimtiniausias? 
Kodėl? 


14 dalis 


Dievas: Tėvas ır Motina? 


FEMINIZMAS 


Yra toks vaikų eilėraštukas: 

Iš ko padarytos mažos mergaitės? 

Iš ko padarytos mažos mergaitės? 

Iš cukraus, kvapnių kmynų ir kitų gardu- 
mynų, — 

Štai iš ko padarytos mažos mergaitės. 

Iš ko padaryti maži berniukai? 

Iš ko padaryti maži berniukai? 

Iš sraigių, varlyčių ir šunų uodegyčių, — 
Šiai iš ko padaryti maži berniukai. 


Pasižvalgę į savo draugus, turbūt su- 
tiksite, kad tai tiesa. Tačiau kodėl? 


Argi berniukai iš prigimties yra išdy- 
kę, o mergaitės gerutės? Negi priklausy- 
mas vyrų ar moterų giminei iš tiesų nule- 
mia asmens charakterio savybes? Kodėl 
berniukams leidžiama būti nuotykių ieš- 
kotojais, o mergaitės verčiamos rūpintis 
savo grožiu? Kas formuoja vyrą ir mote- 
rį — biologija ar kultūra? 


Moteris ir visuomenė 

Feminizmas yra filosofija, nagrinėjanti 
moters vietą ir vaidmenį visuomenėje. 
Yra dvi įtakingos feminizmo srovės. 

Vyriškasis 
protas 


Feministinis 
požiūris 


„Nebėra nei 
žydo, nei 
graiko; nebė- 
ra nei vergo, 
nei laisvojo; 
nebėra nei 
vyro, nei mo- 
ters: visi jūs 
esate viena 
Kristuje 
Jėzuje!“ 


Apaštalo 
Pauliaus 
Laiškas 

galatams 


Elizabeta Garet 


Anderson 
medicinos mokslų 
daktarė tapo 
1870 m. 
Paryžiuje. Tik 
tada Didžiosios 
Britanijos 
medicinos 
mokyklos pagaliau 
atvėrė duris 
moterims. 
Moterys ilgai ir 
sunkiai kovojo dėl 
svarbesnių 
pozicijų 
visuomenėje. 


DIEVAS: TĖVAS IR MOTINA? 


Anita Rodik — 
stambios 
kompanijos, kuriai 
priklauso ištisas 
kosmetikos 
parduotuvių 
tinklas, vadovė. 
Vis dar neįprasta 
matyti moterį 
tokiame poste. 


„LYGIŲ TEISIŲ“ FEMINIZMAS siekia 


pagerinti moterų padėtį visuomenėje kei- | 


čiant įstatymus. Lygių teisių reikalaujan- 
čios feministės mano, kad moterys yra 
engiamos vyrų sukurtų įstatymų. Tobulin- 
dami įstatymus (pavyzdžiui, leisdami mo- 
terims balsuoti, ištekėjus savarankiškai 
valdyti savo nuosavybę, skirtis) moterų 
padėtį visuomenėje pakeistume tiesiog 
neatpažįstamai. 


RADIKALUSIS FEMINIZMAS skelbia, 
jog pačią moteriškumo sampratą ir sufor- 
mavo, ir iškreipė vyrai. Įstatymų pakeiti- 
mas, kaip mano radikaliosios feministės, 
nepakeis vyrų sąmonėje įsišaknijusių 
prietarų. Radikaliosios feministės siekia 
sukurti naują koncepciją, atskleidžiančią 
moteriškumo esmę, ir visiškai naują mo- 
ters egzistencijos pasaulyje modelį. 
Kiekviena feministė pasakys, kad lytis 
ir giminė yra skirtingos sąvokos. Lytis 
nusako biologinį buvimo moterimi faktą, 
o giminė — filosofinę moteriškumo sam- 
pratą. Feministės tvirtina, jog per visą 
žmonijos istoriją moteriškumo sampratą, 


nelaimei, kūrė vyrai. Taigi štai: giminė 
yra socialinė ir kultūrinė kategorija. Pate- 
lei būdinga tiktai tam tikra anatomija, o 
moteris turi ir socialinių funkcijų, jai vi- 
suomenės skiriamas specifinis vaidmuo. 
Kai kurios idėjos — kad vyrai yra akty- 
vūs, o moterys pasyvios, kad vyrai pri- 
valo eiti į darbą, o moterys — sėdėti na- 
muose, — jau tarsi suaugo su vyrui ir 
moteriai skiriamais vaidmenimis. Jos taip 
ilgai buvo siejamos su vyriškumo ir mo- 
teriškumo sampratomis, kad pagaliau ėmė 
atrodyti natūralios. Toks elgesi0.determi- 
navimas pagal lytį ir socialinių vaidmenų 
pasidalijimas — dar vienas feminisčių ka- 
ro su visuomene pretekstas. 


Vyrų pasaulis 

Platono filosofija, abstrakčių grynųjų 1dė- 
jų pasaulis, egzistuojantis anapus patirties 
ir istorijos, išliko Žmonių sąmonėje iki 
mūsų dienų. Tačiau idėjas juk kuria žmo- 
nės, o žmones formuoja jų biografija, pa- 
tirtis, kultūra. Taip jau susiklostė Vakarų 
krikščionybės ir filosofijos tradicija, kad 
filosofai daugiausia būdavo dvasininkai ir 
universitetų profesoriai. Vadinasi, vyrai. 
Moterys neturėjo įtakos filosofijos raidai: 
jos tegalėjo tik kaip menka srovelė nežy- 
miai įsilieti į tą pasaulį, kuriame viešpa- 
tavo vyrai. 

Pabandykite įsivaizduoti tokią situaci- 
ją, kai manoma, jog visas tikrasis menas 
(knygos, filmai, paveikslai) yra sukurtas 
eskimių arba juodaodžių Afrikos moterų. 
Įsivaizduokite, kad pasaulyje egzistuoja 
tik viena pasaulėžiūra, suformuota eski- 
mių arba juodųjų Afrikos moterų. Nega- 
na to, ši pasaulėžiūra laikoma vienintele 
natūralia ir normalia. Kaip jaustumėtės, 
jeigu jūsų pažiūros būtų kitokios ir jūs 
manytumėte taip pat turį vertingų minčių, 
kurios prašyte prašosi išsakomos? Nė ne- 
spėjus prabilti, jus tuoj pat ištiktų nesėk- 
mė: juk tai, ką jūs bandytumėte pasakyti, 
pažeistų normą. Tada tektų sugalvoti, 
kaip reikšti savo mintis, nepažeidžiant 
nusistovėjusios samprotavimo tvarkos. 
Būtent tokioje situacijoje atsiduria dauge- 


lis feminisčių, kai bando išsakyti savo 
idėjas šiame vyrų valdomame pasaulyje. 
Norma yra nustatyta vyrų. Moterys vi- 
suomet paliekamos pakraštyje ir turi ko- 
voti dėl teisės tarti bent vieną Žodį. 
Vakarietiškojo mąstymo pamatai yra 
judaizmo-krikščionybės tradicija ir grai- 
kų filosofija. Vyriškumo ir moteriškumo 
sampratos, susiformavusios pačiose reli- 
gijos ir filosofijos ištakose, tebėra gyvos 
ir mūsų laikais. 
e Biblija pasakoja, kad leva buvo sukur- 
ta iš Adomo šonkaulio, tad ji yra tary- 
tum antrinė būtybė. 


e Graikų mitologija sako, jog išminties 
deivė Atėnė gimė iš Dzeuso, visų die- 
vų tėvo, galvos; vadinasi, ir ji yra ant- 
rinė. 


Paprastai vyras gimsta iš moters. Ta- 
čiau šie du svarbūs kilmės mitai teigia, 
kad moteris yra sukurta iš vyro. Abiejuo- 
se mituose pabrėžiama, jog moteris yra 
antrinė būtybė. 


VYRIŠKASIS PROTAS 


Antra vertus, Pradžios knygoje para- 
šyta: 
Ir sukūrė Dievas žmogų pagal savo pa- 
veikslą; 
Pagal Dievo paveikslą jį sukūrė; 
Sukūrė juodu, vyriškį ir moteriškę. 
Išeina, kad Dievas savo kūrybines pa- 
stangas skyrė abiem: ir vyrui, ir moteriai. 
Nepaisant to, feminisčių apmaudui, vyrai 
vis tiek laikomi svarbesniais, o moterys 
menkesnėmis*. Taigi moterų lemtis — 
paklusti vyrams. 
Moterys ir krikščioniškasis 
mokymas 
Pradžios knygoje žaltys sugundo Ievą pa- 
ragauti uždraustojo vaisiaus. Ji taip ir pa- 
daro, o paskui dar įkalba Adomą. Už tai 
Dievas išvaro žmones iš rojaus sodo, ši- 
taip prakeikdamas levą: 
Aš padauginsiu tavo vargus, kuriuos pa- 
tirsi, nešiodama vaisių; tu gimdysi skaus- 


* Ir pats žodis žmona, lietuvių kalboje kadaise 
reiškęs „moterį“, yra žodžio žmogus (t.y. „vyras“ ) 
vedinys (galime palyginti anglų k. man — wo- 
man). — Red. 

Antrojo pasaulinio 
karo metais 
mergaitės kerta 
mišką. Per karą 
daug moterų dirbo 
tokius darbus, 
kurių iki tol 
nebuvo 
mėginusios. Vyrai 
nė nenujautė, kad 
jos gali tai daryti. 


DIEVAS: TĖVAS IR MOTINA? 


Dažnai moterys 
dirba nuobodų 
monotonišką 
darbą, kuriame 
negali pasireikšti 
jų vaizduotė. 
Paprastai tokį 
darbą jos renkasi 
dèl ekonominių 
priežasčių. 

muose ir būsi vyro valdžioje, o jis bus ta- 
vo valdovas. 

Šiame Biblijos epizode yra ir daugiau 
lemtingų (kaip pasakytų feministės, pavo- 
jingų) minčių apie moterį. 


MOTERIS YRA SILPNESNĖ UŽ VYRĄ. 
Moterys — silpnoji lytis. 


MOTERIS SUGUNDĖ VYRĄ, tad mo- 
terys vyrams pavojingos. Jos užvaldo 
jausmus ir užmigdo protą. Vadinasi, mo- 
terys — proto priešai. 


SVARBIAUSIAS MOTERS VAIDMUO 
— GIMDYTI VAIKUS. Per šią giminės 
pratęsimo funkciją moterys yra susijusios 
su gamta. Gamta, egzistuojanti čia ir da- 
bar, laikoma filosofijos priešybe, nes filo- 
sofija — tai abstrakčios idėjos, egzistuo- 
jančios už gamtos pasaulio ribų. 


MOTERIS TURI PAKLUSTI VYRUI. 
Vyrai naudojasi prigimtine teise valdyti 
moteris. Ištisus šimtmečius buvo remia- 


masi Biblijos autoritetu, norint nurodyti 
moterims „jų tikrąją vietą“. Mūsų laikais 
krikščionės feministės mėgina pateikti 
naują pozityvią Biblijos traktuotę. Jų įsi- 
tikinimu, ne tiek Biblija, kiek netinkamas 
jos interpretavimas moteris įstūmė į tikrą 
vargą. Krikščionės feministės dažnai ci- 
tuoja Pauliaus Laišką galatams. Jų many- 
mu, būtent ši Naujojo Testamento vieta 
atveria tikrąją krikščionybės viziją, kuriai 
ateityje lemta virsti tikrove: 

Nebėra nei žydo, nei graiko; nebėra nei 
vergo, nei laisvojo; nebėra nei vyro, nei 
moters: visi jūs esate viena Kristuje Jė- 
zuje! 

Pirmaisiais krikščionybės amžiais 
ankstyvieji Bažnyčios Tėvai palengva 
ėmė brėžti ortodoksiškojo tikėjimo ribas. 
Daugelis jų buvo vienuoliai ir gyveno už- 
sisklendę nuo žmonių ir jų kasdienių 
rūpesčių. Jie siekė dvasios susitelkimo, 
niekino kūną, o tai ir išugdė neigiamą 
požiūrį į moteris. Klemensas Aleksandrie- 
tis, II a. krikščionių filosofas ir teologas, 
sakė: 


Vyrui nieko nėra gėdinga, kadangi jis ap- 
dovanotas protu, o moteriai gėda net 
mąstyti apie savo pačios prigimtį. 

Ir dar: 
Moteriškoji giminė yra mirties talkininkė, 
todėl Dievas jai ypač nepalankus. 

Panašiai kalbėjo ir Jeronimas (IV a.): 
Moteris — tai šventovė, pastatyta virš 
srutų duobės. 

O štai Tertulianas (II-III a.): 
Tu — pragaro slenkstis. Kaip lengvai tu 
pražudei vyrą, tikrąjį Dievo paveikslą. 
Dėl to, kad tu, prakeiktoji, užtraukei 
mums mirtį, turėjo numirti net Dievo Sū- 
nus. 


Dabar būtų pats laikas prisiminti vieną 
kitą psichologijos tiesą. 


PSICHOLOGINĖ PROJEKCIJA yra savo 
baimių ar prietarų projektavimas (per- 
kėlimas) į kitą asmenį. Bažnyčios Tėvai, 
rūpindamiesi tik dvasios reikalais, savo 
baimę dėl varžomo kūno ir slopinamo 
seksualumo perkėlė į moteris. Šitaip elg- 
damiesi, jie sukūrė ne tik kad netikroviš- 
ką, bet ir atstumiantį moters paveikslą. 


HĖGELIS (1770-1831 m.) sukūrė dialek- 
tiką, tam tikrą mąstymo metodą, kurį su- 
daro teiginių triada: tezė / antitezė / sin- 
tezė. Kokia nors savybė ypač išryškėja 
tada, kai ją palyginame su kita, priešinga. 
Feministės mano, kad vyriškumas (taip 
pat ir vyriškasis mąstymas — proto, ra- 
cionalumo primatas, argumentų tvirtumas, 
minties agresija) išsikristalizavo būtent 
kaip moteriškumo (natūralumo, emocin- 
gumo, lankstumo) priešprieša. Tai ir su- 
trikdė lyčių pusiausvyrą. 


Moterys ir graikų filosofijos 
tradicija 

Kaip ir Biblija, graikų filosofija skiria 
moteriai antraeilį vaidmenį. 

Aischilo tragedijoje „Eumenidės“ die- 
vas Apolonas taria tokius žodžius: 
Vadinamoji vaiko motina nėra 
Gimdytoja — augina sėklą ji tiktai. 


VYRIŠKASIS PROTAS 


Tad gimdo tėvas, vaisių saugo motina, 
Jei tik dievai nepanorės jo sunaikint. 


Graikai tikėjo, kad vyriškasis pradas 
suteikia formą dar negimusiam kūdikiui. 
Vadinasi: 

e Vyrai yra aktyvūs, moterys pasyvios; 
e Vyrai duoda, moterys priima; 


e Vyrai kuria formas, o moterys pačios 
yra neapibrėžiamos, nenusakomos bū- 
tybės. 


Platonas dialoge „Timajas“ taip pat su- 
priešina tėvo (formos kūrėjo) ir motinos 
(pasyvios materijos) vaidmenis. Tad vyrai 
suteikia pasauliui pavidalą tikrąja tų žo- 
džių prasme. 

Galėdamos gimdyti, moterys yra tie- 
siogiai susijusios su pasauliu, su gamta. 
Jų kūniškoji būtis kur kas reikšmingesnė 
negu vyrų. Platono mintis, kad protingoji 
siela tramdo ir valdo kūną, kartu pasako 
ir tai, kad vyras vadovauja moteriai. Pra- 
nokdama materiją, siela neišvengiamai tu- 
ri pranokti ir moteriškąjį pradą. Tad mo- 
teriškumas iš prigimties yra antrinis, 
žemesnis už vyriškumą. 


Priešiškumas moterims 

Mąstytojai, perėmę graikų filosofijos tra- 
diciją bei judėjų-krikščionių religijos tra- 
diciją, vadovaudamiesi proto argumen- 
tais, ir toliau grindė priešiškas nuostatas 
moterų atžvilgiu. 

Aleksandrijos žydas Filonas (20 m. pr. 
Kr.-50 m.), naudodamasis graikų filo- 
sofijos sąvokomis, interpretavo žydų raš- 
tus. Komentuodamas Pradžios knygos pa- 
sakojimą apie Adomą ir Ievą, Filonas 
moterį laiko juslinio suvokimo (nuopuolio 
šaltinio), o vyrą — proto įsikūnijimu. 
Juslės gali būti proto sąjungininkės ir pa- 
dėjėjos, tačiau moteris (juslės — emoci- 
jos — prigimtis — kūnas) yra vyro (pro- 
to, arba intelekto) nuopuolio priežastis. 

Filonas taip pat pakartoja visai graikų 
tradicijai būdingą mintį — vyras yra ak- 
tyvus, o moteris pasyvi: 

„kaip vyras atsiskleidžia per veiklą, o 
moteris — per neveiklumą, taip ir proto 
paskirtis — būti veikliam, o juslių — būti 
neveiklioms. 

Šitaip moteris tapo neprotingo, iracio- 
nalaus elgesio simboliu. 

Augustinas (354-430 m.) protą įkurdi- 
na dvasioje, kuri yra belytė. „Išpažini- 
muose“ jis rašo, kad moteris 
.. prigimtinėmis proto savybėmis prilygs- 
ta vyrui, tačiau dėl savo kūno lyties pri- 
klauso nuo vyro, kaip kad troškimas veik- 
ti priklauso nuo racionalaus proto, kuris 
turi nuspręsti, ar sugebėsime veikti tei- 
singai. 

Kitaip tariant, Augustinas manė, jog 
moters siela tokia pat vertinga, kaip ir 
vyro, tiktai jos kūnas gali kelti rūpesčių, 
todėl moteris yra priklausoma. Moterims 
skirta simbolinė našta, kuri neslegia vyrų. 
Kad galėtų varžytis su vyrais protu, jos 
privalo įveikti biologinį faktą, jog yra 
moterys. Štai ir išeina, kad visi sielos po- 
lėkiai priklauso tiktai vyrams. 

Tomas Akvinietis (1225-1274 m.) at- 

kakliai tvirtino, jog ir vyras, ir moteris 
sukurti pagal Dievo paveikslą. Protas 
„nepažįsta lyčių skirtumų“. Tačiau, ko- 
mentuodamas Pradžios knygą, ir jis Ado- 
mą vadino pirminių žmogiškųjų funkcijų, 
tarp jų ir proto, įsikūnijimu. leva, sukurta 
atskirai, Akviniečio laikyta gyvybės tęsė- 
ja, taigi vėl gamtinių funkcijų atlikėja, 
vyro padėjėja. Akvinietis rašė: 
Kaip sako Šventasis Raštas, būtinai reikė- 
jo sukurti ir moterį, vyro pagalbininkę,; ji 
buvo reikalinga ne kaip padėjėja dar- 
bams dirbti, kadangi darbuose vyrui kur 
kas geriau gali padeti kitas vyras, bet 
kaip pagalbininkė žmonių giminei pratęs- 
ti... O jei kalbėsime apie jos individualią 
prigimtį, tai moteris yra ydinga ir netei- 
setai pradeta. 

Dauguma feminisčių mano, kad Vaka- 
rų filosofijoje labai daug priešiškumo 
moterims. Kaip tik dėl to net patys mąs- 
tymo būdai, kuriuos mes turime įvaldyti, 
iš esmės yra „vyriški“. Moterys jaučiasi 
ištremtos iš proto srities. Jos visuomet 


buvo laikomos antraeilėmis būtybėmis, 
privalančiomis paklusti, ir siejamos tiktai 
su emocijomis, kūniškumu ir gamta. Žo- 
džiu, kaip sako feministės, istorija pa- 
smerkė moteris „žemesnės“ rūšies egzis- 
tencijai. 
e Gali būti, kad feminizmo filosofija iš 
esmės pakeis nusistovėjusius pasaulio 
mąstymo stereotipus. 


e Gali atsitikti ir taip, kad feminizmo 
veikiama teologija taip pat radikaliai 
pakeis mūsų savimonę bei Dievo, vi- 
suomenės, Bažnyčios sampratas. 

Kaip ten bebūtų, daugelis feminisčių 
ragina grįžti prie pačių Vakarų filosofijos 
ištakų ir būtent nuo šių ankstyvųjų nuo- 
statų kritikos pradėti fundamentalias per- 
mainas. 


Pagalvokite 


1. Kaip manote, kas lemia vyriškumo ir 
moteriškumo sampratą — biologija ar kultūra? 
Aptarkite šią problemą. 


2. Kokie religiniai veiksniai turėjo įtakos 
Bažnyčios požiūriui į moteris? Pasirinkite vieną 
iš šių veiksnių ir pabandykite sukritikuoti iš 
feminizmo pozicijų. 


3. Kas pasikeistų mūsų visuomenėje, jeigu 
turėtume feministinę vyriausybę? Ką visuome- 
nė laimėtų ir ko netektų? 


Anglų poetas romantikas Alfredas Teniso- 
nas eilėraštyje „Princesė“ išsakė klasikinį 
požiūrį: 

Vyrui skirtas laukas, moteriai — židinys, 
Vyrui duotas kardas, moteriai — siuvinys; 
Vyro galva protinga, moters širdis švelni, 
Jis — namų valdovas, ji — žmona pa- 
klusni; 

Visa kita — tuštybė. 

Kas vyriškosios lyties kūdikį paverčia 
berniuku, o moteriškosios lyties kūdikį 
— mergaite? 

Vaiko lytis tėra biologijos faktas, o ta- 
pimas berniuku arba mergaite - kultūros 
padarinys. Tai vadinamieji socialiniai 
vaidmenys. Kitaip tariant, mes gimstame 
vyriškosios arba moteriškosios lyties, o 
paskui mokomės būti vyru arba moterimi. 
Kaip visa tai vyksta? 

Lygių galimybių komisijos VII metinė- 

je ataskaitoje (1982 m.) rašoma: 
Jau tapo visiškai įprastos tokios frazės: 
„reikia dviejų stiprių berniukų suolui 
pernešti“, „paskirta mergaite vaikams 
prižiūrėti“, „pasėdėk ramiai su mergaitė- 
mis“, „Jis tikras mamytės sūnelis“, „baisi 
padauža — kaip berniūkštis“. Apskai- 
čiuota, kad mokykloje mokiniai skiriami 
pagal lyties požymius maždaug 40 kartų 
per dieną. Taip vaikai perima berniukų ir 
mergaičių elgesio stereotipus. 

Taigi matome, kad nuo pat kūdikystės 
su mumis yra siejami tam tikri socialiniai 
lūkesčiai ir mums priskiriami konkretūs 
socialiniai vaidmenys. 


Patriarchalinė priespauda 

Feminisčių nuomone, mūsų visuomenė 
tebėra patriarchalinė. Joje dominuoja ir 
ją formuoja vyrai. Todėl moterys nustu- 
miamos į „žemesnę“ sritį -— paprastai už- 
daromos namuose arba gauna menkesnį 
negu vyrai darbą. Moterims iš anksto pa- 
skiriama vieta „vyriškoje“ visuomenės 
struktūroje, ir jos privalo atitikti vyrų lū- 
kesčius. Štai paprasti kasdieniški pavyz- 
džiai. Kai moteris išteka, dažniausiai tiki- 
masi, kad ji pakeis pavardę ir mūvės ant 
piršto žiedą, šitaip parodydama, jog ji 


„priklauso“ vyrui. Savaime suprantama, 
kad moters pareiga — atlikti namų ruo- 
šos darbus ir auginti vaikus, net ir tais at- 
vejais, kai ji turi mokamą darbą. Jos dar- 
bas namuose yra „nematomas“, pinigais 
neatlyginamas, nors iš tiesų neįkainoja- 
mas. Tik todėl, kad moteris sutvarko vi- 
sus namus, vyras gali išeiti į darbą, — ta- 
čiau jam už darbą mokama ir jo statusas 
kur kas aukštesnis, kadangi jis turi „tik- 
rą“ darbą. 

Ištisus amžius, sako feministės, mote- 
rys buvo vyrų sugalvotų papročių aukos. 
Štai keletas pavyzdžių: 

e Indų sati paprotys: našlė sudeginama 
ant laužo kartu su mirusiu vyru; 


e Kinų paprotys suveržti mergaitės pč- 
das, kad jos negalėtų augti: kartais ko- 
jos taip deformuodavosi, jog merginos 
vos įstengdavo paeiti; 


e Afrikiečių paprotys žaloti genitalijas; 


e Raganų deginimas: XVII a. daug ne- 
kaltų moterų buvo apkaltintos ragana- 
vimu ir pasmerktos mirti. Jų kaltinto- 
jai dažniausiai būdavo dvasininkai. 
Nors Didžiojoje Britanijoje įstatymai 

buvo smarkiai reformuojami, bet dar ir 

XIX a. žmona nedaug kuo skyrėsi nuo 

kitos vyro nuosavybės. 

Lyčių nelygybė išliko ir mūsų dienų 
visuomenėje. Moterys paprastai dirba me- 
dicinos seserimis ir eilinėmis gydytojo- 
mis, o vyrai — skyrių, laboratorijų, ligo- 
ninių vadovais; moterys paprastai būna 
mokytojos, o vyrai — mokyklų direkto- 
riai. Moterys dirba, tačiau jų statusas daž- 
niausiai žemesnis negu vyrų ir atlygini- 
mas atitinkamai mažesnis. 1982 m. 
vidutinis moters atlyginimas tesudarė du 
trečdalius vyro atlyginimo. Tokia padėtis, 
tvirtina feministės, yra patriarchalinio 
moterų išnaudojimo rezultatas. 


Moterų teisės 

Kova dėl moterų teisių prasidėjo XVIII 
a., Šviečiamuoju laikotarpiu. Šviečiama- 
sis, arba proto amžius buvo toks metas, 

Patriarchatas 
ir moterys 


Merė 
Volstounkraft 
ir kitos 


„Tiktai 
radikalusis 
feminizmas 
gali kaip 
reikiant 
prablaivyti 
žmonių 
sąmonę, kad 
jie išmoktų 
trokšti 
nehierarchiš- 
kos, neišnau- 
dotojiškos 
visuomenės 
ir kad 
suvoktų, jog 
seksizmas 
yra pagrindi- 
nis priespau- 
dos modelis 
ir svarbiau- 
sias šaltinis.“ 


Mere Deili 

Karalienės 
Viktorijos epocha. 
Šeimos tėvas 
kasdien skaito 
Biblijos ištrauką, 
o jo žmona, vaikai 
ir tarnai susėdę 
klausosi. Tas pats 
patriarchališkas 
modelis 
pasikartoja ir 
bažnyčioje. Tokios 
tvarkos buvo 
laikomasi iki 
pastarųjų 
dešimtmečių, 0 
kai kurios 
bendruomenės jos 
neatsisako ir 
dabar. 


kai mąstytojai tikėjo, jog „Žmogus yra vi- 
sų daiktų matas“. Šiuo laikotarpiu įvyko 
dvi didžiosios revoliucijos: 1776 m. 
Amerikos revoliucija ir 1789 m. Prancū- 
zijos revoliucija. Amerikiečių Teisių bilis, 
įtvirtinęs Žmogaus teises, kaip ir Prancū- 
zijos revoliucijos šūkis „Laisvė, lygybė, 
brolybė!“, turėjo lemiamą reikšmę asme- 
nybės emancipacijos procesui. Žmonės 
dabar įgijo teises ir tapo nepriklausomi, 
galėjo dalyvauti demokratinės valstybės 
valdyme. Išaušo naujas amžius. Tomas 
Peinas (1737-1809 m.) išleido savo gar- 
sųjį dvitomį veikalą „Žmogaus teisės“ 
(1791-1792 m.). 

Prancūzijos steigiamajam susirinkimui 
priėmus „Žmogaus ir piliečio teisių de- 
klaraciją“, netrukus Olimpija de Guž pa- 
skelbė ir „Moterų teisių deklaraciją“ 
(1789 m.). Prancūzų racionalizmo mo- 
kykla labai paveikė moterų teisių klausi- 
mo sprendimą. Švietimo filosofija pabrė- 
žė, kad aplinkos ir išsilavinimo veiksniai 
kur kas svarbesni už bet kokius prasi- 
manytus intelektualinius lyčių skirtumus. 
Švietėjai apskritai nepripažino įgimtų 


žmogaus savybių. 

Olimpijos de Guž kaip tikros maišti- 
ninkės laukė giljotina. Ryškiausiu švie- 
čiamosios filosofijos, prigimtinės teisės ir 
lyčių lygybės idėjų įsikūnijimu tapo Me- 
rės Volstounkraft veikalas „Moterų teisių 
gynimas“ (1792 m.). Ši knyga — viena iš 
ankstyvųjų feminizmo apraiškų Anglijoje. 

Merė Volstounkraft tvirtino: jeigu mo- 

terims būtų suteiktos vyrų teisės ir gali- 
mybės, jeigu moterys būtų išvaduotos iš 
ekonominės priklausomybės, tada pasau- 
lyje išsilaisvintų pusė žmogiškųjų resur- 
sų, ir žmonijos tobulėjimas (ji tikėjo šia 
doktrina) smarkiai paspartėtų. 
Mano argumentai, Sere, iš tiesų yra visai 
nešališki. Aš ginu ne savo, bet savo gimi- 
nės teises. Jau seniai nepriklausomybę aš 
laikau didžiausia savo gyvenimo palaima, 
kiekvienos dorybės pagrindu, — ir ginsiu 
ją visada, net jeigu man tektų gyventi dy- 
kumoje. 

Merės Volstounkraft raštai ilgai išliko 
aktualūs, o Švietimo epochos lygių teisių 
idealas tapo svarbiu feministinio judėjimo 
aspektu. 


Aktyvus moterų teisių gynėjas buvo ir 
Džonas Stiuartas Milis, 1869 m. išspaus- 
dinęs apybraižą „Moterų pavergimas“. 

XIX a. protestantai unitoriai pratęsė 
Šviečiamuoju laikotarpiu užgimusias ra- 
cionalizmo ir lygių teisių siekimo tradici- 
jas. Kvakeriai leido moterims kalbėti su- 
sirinkimuose ir tapti dvasininkėmis. Jie 
suvaidino svarbų vaidmenį stiprėjančiame 
feminizmo judėjime. Feminizmo raida 
JAV buvo kur kas spartesnė negu kitose 
šalyse. 

XIX a. susidūrė du skirtingi idealai. 


LIBERALUSIS PROTESTANTIZMAS 
AUKŠTINO NAMŲ VERTYBES. Namai 
buvo laikomi šventove, saugoma nuo iš- 
orinio pasaulio. Jais rūpinosi ištikima 
žmona ir mylinti motina. Vyrų ir moterų 
raiškos sferos visiškai nesutapo. 


DAUGĖJO REIKALAVIMŲ ATVERTI 
MOTERIMS KELIĄ Į  AUKŠTĄJĮ 
MOKSLĄ, išplėsti profesinės veiklos ga- 
limybes, reformuoti įstatymus. Imta pro- 
testuoti ir prieš „dvigubą“ seksualinio el- 
gesio standartą, visiškai nevaržiusį vyrų, 
bet labai griežtą moterims. 1913 m. išpo- 
puliarėjo šūkis „Moterims — teisė bal- 
suoti, vyrams — skaistybė!“ 


Olivija Benks „Feminizmo veiduose“ 
(1981 m.) patriarchalinę moterų priespau- 
dą siejo su „namų kalėjimu“: 

Kartu su atskirų veiklos sričių doktrina 
vystėsi ir moteriškumo kultas. Iš dalies jis 
buvo grindžiamas vyro, kaip stipresnės ir 
ištvermingesnės lyties atstovo, samprata. 
Vyrai ne tokie emocingi, turi daugiau ra- 
cionalumo, yra fiziškai pajėgesni atlaikyti 
žiaurų ir negailestingą rinkos pasaulio 
spaudimą. Nors moterims del jų silpnumo 
ir reikia saugančių namų sienų, tačiau 
kartu jos turi ir tokių savybių, daugiausia 
kylančių iš motiniškos prigimties, kurios 
joms leidžia būti tiek ęąlobojamosiomis, 
tiek ir globėjomis. Tai švelnumo dorybės 
— kantrybė, atidumas ir gerumas, palai- 
kantis bei paguodžiantis tiek jų vyrus, 

tiek vaikus. O visų pirma — žymiai dides- 

nis moralinis tyrumas, galintis įkvėpti do- 

ros vyrams ir padedantis saugoti vaikų 
dorovę. 

Vis dėlto kai kurios moterys manė, 
kad jų vieta — ne namuose, o kitur; 

e Emilija Deivis gynė moterų teisę į 
aukštesnį išsilavinimą. 1869 m. ji įkū- 
rė Gertono koledžą Kembridže; 

e Elizabeta Garet Anderson 1869 m. ta- 
po pirmąja moterimi gydytoja; 


e Milisanta Foset pirmoji ėmė kovoti už 
moterų teisę balsuoti. 1867 m. ji įtei- 
kė Parlamentui peticiją; 

e Florensė Naitingeil išgarsėjo kaip slau- 
gė 1850 m. Krymo kare; 


e Džozefina Batler ilgai ir sunkiai kovo- 
jo prieš Užkrečiamųjų ligų aktus. Šie 
įstatymai ypač žiauriai diskriminavo 
moteris. Batler pastangomis 1886 m. 
jie buvo atšaukti. 


Karalienės koledžas Londone, pirmoji 
moterų aukštoji mokykla, atvėrė duris 
1847 m.; 1849 m. buvo įsteigtas Bedfor- 
do koledžas. Nors nuo 1875 m. universi- 
tetai jau galėjo teikti moterims mokslo 
laipsnius, Oksfordas nepasidavė iki 1920 
m., o Kembridžas — iki 1947 m. 

Nuo 1887 m. Anglijoje moterys jau 


o 


Viduramžių 
Vokietija. Raganų 
medžioklė — 
būdingas 
viduramžių 
epochos bruožas. 
Nekalta moteris 
pasmerkiama 
myriop, 0 
kaltinimų 
pagrįstumas 
mažai kam terūpi. 

buvo priimamos į stomatologijos mokyk- 
las, o nuo 1892 m. — į Medicinos aso- 
ciaciją. 

Visą XIX a. daugybė moterų pasiauko- 
jamai kovojo, kad politinės ir profesinės 
veiklos perspektyvos, iki tol prieinamos 
tiktai vyrams, galų gale atsivertų ir mote- 
rims. 1917-1920 m. rinkimų teisė mo- 
terims suteikta Didžiojoje Britanijoje, 
Vokietijoje, Austrijoje, Olandijoje, Lenki- 
joje, JAV ir Rusijoje.* 

XIX a. feminizmas buvo grindžiamas 
ne tik Merės Volstounkraft šviečiamąja fi- 
losofija, bet ir dar dviem ideologinėmis 
koncepcijomis. 


KRIKŠČIONIŲ EVANGELIKŲ TIKĖJI- 
MU, pabrėžiančiu individualaus atsiverti- 
mo reikšmę. Moterys evangelikės ėmė vis 
aktyviau dalyvauti visuomenės gyvenime, 
kovodamos su tokiomis blogybėmis, kaip 
nedorumas, girtuoklystė, vergovė. Jų pa- 
žiūros skatino siekti, kad Žmogus atsities- 
tų, pasitaisytų, o kartu įkvėpė kovoti ir 
dėl moterų išlaisvinimo iš priklausomy- 
bės, ekonominės priespaudos. 


UTOPINIO SOCIALIZMO EKSPERI- 
MENTU. Robertas Ovenas (1771-1858 
m.) buvo įkūręs Naujosios harmonijos 
komuną, kurios svarbiausias požymis bu- 
vo visuomeninė nuosavybė. Oveno socia- 
lizmas smarkiai paveikė feministinį judė- 
jimą. Komunos principai neleido moteriai 
užsidaryti šeimoje. Atsirado ir daugiau 
idėjų, siūlančių moteriai vis didesnę ne- 
priklausomybę (nesantuokinius ryšius, 
skyrybų teisę, gimimų kontrolę). Moterys 
patikėjo, kad įgydamos vis daugiau teisių 
laisvai disponuoti savo kūnu ir savo gy- 
venimu jos galų gale taps nepriklausomos 
nuo vyrų. 


Rinkimų teisė. O kas toliau? 
Gavusios teisę balsuoti, trečiajame de- 
šimtmetyje moterys toliau stiprino savo 


* Taip pat Airijoje, Kanadoje, Čekoslovakijoje. 
Estijoje, Latvijoje, Lietuvoje ir Vengrijoje. (Red.) 


pozicijas, įgydamos vis daugiau galios 
bei autoriteto. Didžioji ketvirtojo dešimt- 
mečio depresija, po kurios įsiliepsnojo 
Antrasis pasaulinis karas (1939—1945 
m.), paskui atkuriamasis laikotarpis, rūpi- 
nimasis visuomenės gerove šeštuoju de- 
šimtmečių, — visa tai nustūmė feminiz- 
mą šiek tiek į šalį nuo epochos aktualijų. 

Septintojo dešimtmečio pradžioje Ju- 
dėjimas dėl pilietinių teisių ir laisvių 
JAV, kuriam vadovavo Martinas Liuteris 
Kingas, atgaivino ir feministinį sąjūdį. 

Dabar feminizmui vis labiau ima rūpė- 
ti pati moteriškumo prigimtis, o ne tik 
moterų teisės. Didžiausią dėmesį šis judė- 
jimas skiria gimimų kontrolei, abortų ir 
seksualinės prievartos problemoms, kovai 
su neigiamais moters stereotipais. Radika- 
liosios feministės mano, kad vyrai yra iš- 
naudotojai, o moterys — išnaudojamo- 
sios. Skirtingai nei marksistai, moterų 
pavergimo priežastimi laikantys ekonomi- 
nius veiksnius, naujosios kartos feminis- 
tės tikina, jog didžiausias moterų priešas 
— seksistinė vyrų nuostata. 

Šia tema parašyta keletas knygų. 


e Simonos de Bovuar knygoje „Antro- 
ji lytis“ (1949 m.) keliama mintis, kad 
vyrai įsivaizduoja moteris esant kito- 
kias, negu jos iš tikrųjų yra. Moterims 
tenka vaduotis iš šių vaizdinių savo 
pačių pastangomis, vadovaujantis sava 
išmintimi. Jos privalo iš objekto tapti 
subjektu. 


e Betės Frydan knyga „Moteriškumo 
mistika“ (1963 m.) nuplėšia kaukę nuo 
amerikietės namų šeimininkės veido. 
Ši knyga, kaip ir 1966 m. įkurta Na- 
cionalinė moterų organizacija, kreipia- 
si į masinę auditoriją. Frydan siekė iš- 
vaduoti moteris iš destruktyvios 
priklausomybės nuo patriarchalinės 
kultūros. 


e O 1971 m. išėjusi knyga „Moteris eu- 
nuchas“, kurios autorė — Žermena 
Gryr, suformavo ištisos moterų kartos 
pažiūras. „Moterys net neįsivaizduoja, 
kaip vyrai jų nekenčia“, — rašė Gryr. 


Bažnyčia netapo itin uolia feminizmo 

pagalbininke. Nors kai kurios denomina- 
cijos ir suteikė moterims teisę tapti dva- 
sininkėmis, tačiau Anglikonų bažnyčia il- 
gai nesutiko to daryti. Romos katalikų 
bažnyčia ir dabar griežtai atsisako įšven- 
tinti moteris kunigėmis. Viena denomina- 
cija — Brolija — pabrėžė atsiribojimą 
nuo moterų netgi pačiu savo vardu, — ji 
vis dar neleidžia moterims kalbėti žmonių 
sambūriuose ir dalyvauti pamaldose. 
Krikščioniškoji teologija pasirodė esanti 
beviltiškai patriarchališka. Teologė Merė 
Deili savo kūrinyje „Anapus Dievo Tėvo“ 
(1973 m.) rašė: 
Patriarchalinė dievybė ir jos sūnus tikrai 
nepajėgs mūsų išgelbėti iš patriarchalinio 
pasaulio baisybių. Bene tiktai radikalusis 
feminizmas gali kaip reikiant prablaivyti 
žmonių sąmonę, kad jie išmoktų trokšti 
nehierarchiškos, neišnaudotojiškos visuo- 
menės ir kad suvoktų, jog seksizmas yra 
pagrindinis priespaudos modelis ir svar- 
biausias šaltinis. 

Krikščionės feministės mano, kad bū- 
tina nedelsiant imtis spręsti šias opias 
problemas. Ų 

Priimta daugybė įstatymų, garantuo- 
jančių moterims profesines ir ekonomines 
teises, ginančių jas nuo lytinės diskrimi- 
nacijos ir prievartos, tačiau feministės vis 
dar skundžiasi, kad moterų visuomeninis 
statusas vis tiek menkesnis negu vyrų. 

Nors nuo XIX a. vidurio moterų padė- 
tis neabejotinai pagerėjo, feministės yra 
tvirtai įsitikinusios, kad jų laukia dar il- 
gas išsivadavimo kelias. 


Pagalvokite 


1. Ar remdamiesi savo pačių (arba jūsų 
aplinkos žmonių) patirtimi galėtumėte įrodyti, 
kad visuomenėje vyrams ir moterims yra 
paskirti tam tikri nesikeičiantys vaidmenys bei 
funkcijos? Raskite būdingų pavyzdžių, kada 
taip būna ir kada šito galima išvengti. 


2. Atlikdami šį pratimą, turėsite pasikeisti 
vaidmenimis. Jei esate jaunuolis, pasirinkite 
jaunos moters vaidmenį. Jeigu esate Mergina, 
įsivaizduokite esanti jaunas vyriškis. Apsipratę 

su naujuoju savo vaidmeniu, parašykite laišką 
priešingos lyties asmeniui, išdėstydami savo 
požiūrį į feminizmą. Paskaitykite šį laišką 
grupės draugams ir aptarkite. Kaip jums patiko 
kitos lyties vaidmuo? Ar sužinojote ką nors 
nauja ir apie save? 


3. Kokios moterys jums labiausiai patinka? 
Kodėl? 


Sufražistė (kovo- 
toja dėl moterų 
teisės balsuoti) 
ponia Petvik Lo- 
rens (mergautinė 
pavardė Emelina 
Pankhurst) paleis- 
ta iš kalėjimo. 
Kampanija, rei- 
kalavusi moterims 
rinkimų teisės, 
gerokai sustiprino 
moterų pozicijas, 
subrandino jas 
pačias. Didžiojoje 
Britanijoje moterų 
teisė dalyvauti 
rinkimuose galu- 
tinai įtvirtinta 
1928 m. Tai buvo 
didis laimėjimas, 
nulėmęs tolesnę 
kovos dėl lygia- 
teisiškumo raidą. 

Vyras ir 
moteris 


Biblijoje 


Feministinė 
teologija 


„Jis numeta 
galiūnus nuo 
sostų ir 
išaukština 
mažuosius.“ 


Marijos giesmė 

Pranašas Izaijas skelbė: 

Viešpats žengs kaip karžygys, 

kaip šlovės apgaubtas kovų didvyris; 
prabils didžiu balsu ir sušuks karo šūkį, 
ir parodys priešams savo galybę. 

Aš ilgai tylėjau, kentėjau, tvardžiausi; 
dabar imsiu šaukti kaip moteris gimdy- 
dama, 

imsiu viską griauti ir naikinti. 

Mes įpratome Dievą įsivaizduoti kaip 
stiprų vyrą — Dievą karalių, Dievą nuga- 
lėtoją, Dievą visagalį Tėvą. Ar tie įvaiz- 
džiai tėra tiktai įvaizdžiai? Ar jie atspin- 
di tikrąją Dievo prigimtį? Ką gi iš tiesų 
pasakome, tardami, kad Dievas yra vyras, 
o ne moteris? Ar Dievas turi ir kokių 
nors moteriškų, religinės tradicijos pa- 
mirštų bruožų, kurie praturtintų Dievo ir 
žmogaus sampratą? 

Krikščionių evangelija sakosi esanti 
geroji naujiena. Ar geroji naujiena skiria- 
ma tiktai vyrams, ar ir moterims? 


Moterys ir Bažnyčia 

Per visą Krikščionių bažnyčios istoriją 
moterys buvo pasmerktos tylėti ir paklus- 
ti. (Vienas rašytojas šaipėsi: „Vyrų darbas 
— spręsti, moterų darbas — virti arba- 
tą“.) Dvasininkai, kunigai daugiausia bū- 
davo vyrai. Pati Bažnyčios struktūra bu- 
vo „vyriška“ ir hierarchiška; savo 
mokslu, galia ir autoritetu Bažnyčia su 
moterimis nesidalijo. Vienintelės sritys, 
kur joms buvo leidžiama pasireikšti — 
tai vienuolynai bei misijos, dvi ramios 
salelės audringos veiklos sūkury. Net ir 
mūsų laikais manoma, kad tikra krikščio- 
nė — tai pirmiausia gera Žmona ir moti- 
na. Liturgijoje ir bažnytiniuose himnuose 
moteris taip. apipinta „vyriškomis“ stilis- 
tinėmis figūromis bei įvaizdžiais, kad ga- 
lų gale jos visai nebesimato. Feministės 
galėtų pateikti tokių „vyriškos“ poetikos 
pavyzdžių: 

e Kilkite, Viešpaties Dievo vyrai! 


e Džiaukitės, Siono sūnūs, savo Karaliu- 
mi! 


e Pirmyn, Kristaus kariai! 


Radikaliosios feministės jau seniai 
puola Krikščionių bažnyčią už beviltiškai 
patriarchališkas pažiūras. Jos tvirtina, kad 
Bažnyčia menkai tepadeda ir mažai te- 
įkvepia vilties toms moterims, kurios 
norėtų pakeisti savo gyvenimą vadovau- 
damosi naujomis feministinėmis sam- 
pratomis. Nemažai feminisčių norėtų 
išlaikyti ortodoksiškąjį tikėjimą, naujai 
interpretuodamos Bibliją ir krikščionišką- 
ją tradiciją. Šios feministės yra įsitiki- 
nusios, kad Biblija ir krikščionybė siūlo 
moteriai daug pozityvių dalykų. Jų nuo- 
mone, net ir patriarchalinės pasaulėvokos 
žlugimas iš anksto numatytas ir išprana- 
šautas paties krikščioniškojo mokymo. 


Biblijos naujiena 

Biblijos Jahvė — taip Dievas vadinamas 
Senajame Testamente — laikomas išva- 
duotoju iš vergijos. Moterų akimis Žiū- 
rint, Dievas išvaduotojas yra pozityvus 
įvaizdis. O pranašų, pavyzdžiui, Amoso 
arba Ozėjo, žodžiai apskritai aukštyn ko- 
jomis vertė visą tuometinę socialinę tvar- 
ką. Pranašai puolė hierarchiją, o kartu ir 
visą patriarchalinį pasaulį. Jie šaukėsi 
apokaliptinės Viešpaties dienos, kai iš- 
nyks visi žmonių skirtumai. 

Marijos giesmė Evangelijos pagal Lu- 
ką pradžioje taip pat pranašauja naują 
tvarką: „Jis numeta galiūnus nuo sostų ir 
išaukština mažuosius“. Čia Dievas nesi- 
vadovauja vyriškuoju jėgos principu, bet 
atskleidžia savo motiniškąją prigimtį, rū- 
pindamasis silpnaisiais ir prislėgtaisiais. 

Jėzus skelbė savo misiją Nazareto si- 
nagogoje, cituodamas Izaijo pranašystę: 
„Viešpaties Dvasia ant manęs, nes jis 
patepė mane, kad neščiau gerąją naujieną 
vargdieniams. Pasiuntė skelbti belais- 
viams išvadavimo, akliesiems — regėji- 
mo; siuntė vaduoti prislėgtųjų...“ Jis 
sakė, jog Mesijo uždavinys yra ne kara- 
liauti, bet tarnauti, ir Mesiją tapatino su 
Kenčiančiuoju Tarnu. Dažnai kartojama 
Evangelijos frazė „paskutiniai bus pirmi, 
o pirmieji — paskutiniai“ juk kėsinasi į 
pačią patriarchalinės struktūros šerdį. 


Kai feministės ėmė kurti savąją Dievo 
— tiek Tėvo, tiek ir Motinos — koncep- 
ciją, kilo didžiulis pasipiktinimas. Dauge- 
liui žmonių atrodė nepriimtina tokia Die- 
vo samprata, kuri kertasi su religijos 
tradicija. Negana to, Dievo kaip Deivės 
Motinos idėja vėl pažadino ne taip seniai 
pamirštą senovinių kultų ir erezijų baimę. 
Moteriškieji Dievo įvaizdžiai buvo taip 
sėkmingai išstumti iš pasaulio sampratos, 
kad dabar jau sunku įsivaizduoti, kaip 
būtų galima juos ten sugrąžinti. Biblijos 
Jahvė suvokiamas kaip vyriškas Dievas. 
Naujajame Testamente visi Švenčiausio- 
sios Trejybės asmenys taip pat yra grynai 
vyriškos prigimties. Nors Marijai, Jėzaus 
motinai, Romos katalikų tradicija skiria 
svarbią vietą — kaip mergelei, karalienei 
ir motinai, — tačiau ji vis tiek yra antro- 
ji. Psichologijos požiūriu, Marijos vaizdi- 
nys funkcionuoja kaip vyriškos sąmonės 
projekcija; taip tvirtina ir daugelis femi- 
nisčių. 

Jeigu Dievas sukūrė ir vyrą, ir moterį, 

tai ar galima tvirtinti, kad jis pats dau- 
giau „vyras“ negu „moteris“? Ar giminės 
kategorija apskritai taikytina Dievui? Gal 
mes jam priskiriame tiktai savo pačių su- 
sikurtus vaizdinius? Amerikiečių vysku- 
pas Polis Moras rašė: 
Jei Dievas yra vyras, o ne moteris, tada 
vyrai, savaime suprantama, pranašesni už 
moteris. Išeitų, kad kol akcentuojami vy- 
riškieji dievybės pradai, tol pasaulio mo- 
terys apskritai negali būti išlaisvintos. 
Nes jei Dievas mąstomas išimtinai kaip 
vyras, tai ir pats pasaulis ima atrodyti 
grynai seksistinis. 

Jei Dievas suprantamas visų pirma 
kaip vyras, tai patriarchalinę visuomenės 
struktūrą labai lengva pagrįsti kaip die- 
viškosios pasaulio sąrangos dalį. Valdan- 
tysis vyrų luomas — tai Dievo „sūnūs“, 
atsakingi už Dievo viešpatystės įgyvendi- 
nimą žemėje. 

Daugelis feminisčių tvirtina, jog vaiz- 
duodamiesi Dievą kaip vyrą laužome ant- 
rąjį Dievo įsakymą, draudžiantį dirbtis ir 
garbinti Dievo paveikslus arba stabus. 

Paversdami Dievą vyriškosios lyties sta- 
bu, paneigiame visas kitas galimas Dievo 
sampratas, kurios galėtų būti labai vertin- 
gos ir patrauklios. 

Jau iš Senojo Testamento matyti, kad 
vyriškojo Dievo vaizdiniai nėra vieninte- 
liai galimi. Yra fragmentų, kur Dievas 
vaizduojamas kaip motina arba kaip gim- 
dyvė, ypač tais atvejais, kai pasakotojas 
nori pabrėžti Dievo meilę savo žmonėms. 
Šiuolaikinės feministės mano, jog mote- 
riškieji Dievo sampratos aspektai sietini 
su ekologija, motiniška globa, užuojauta 
vargstantiesiems; jos išryškina šiuos 
vertingus Dievo prigimties aspektus, kad 
į juos atkreiptų dėmesį modernioji te- 
ologija. 

Vėliausiai parašytoje Senojo Testamen- 
to dalyje — Išminties knygoje (I a. pr. 
Kr. pab.) — išminčiai suteikiamas mote- 
riškas pavidalas. Išmintis — tai Dievo 
šviesos atspindys ir kartu tarytum atskirai 
egzistuojanti jo emanacija, padėjusi Die- 
vui kurti pasaulį ir bendrauti su kūrinija. 
Išmintis — ta galia, kuri leidžia Dievui 
įsikūnyti visuose daiktuose. 

Nes ji yra Dievo galybės alsavimas 

ir tikras visagalio Dievo skaistumo spin- 
duliavimas, 

ir todel nėra joje nieko sutepta. 

Nes ji — amžinosios šviesos žėrėjimas, 
tyriausias Dievo didybės veidrodis 

ir jo gerumo atspindys. 

Naujojo Testamento autoriai išminčiai 
pavadinti pasirinko graikišką žodį logos 
(„žodis“). Logos, arba Žodis, yra vyriško- 
sios giminės ir tapatinamas su Jėzumi, 
kuris, žinoma, buvo vyras. Deja, tai nu- 
skurdino moteriškąją Išminties tradiciją, 
nes buvo pamirštas dar vienas — mote- 
riškasis — dievybės aspektas. 


Jėzus ir moterys 

Moterys žydų visuomenėje buvo laiko- 
mos menkesnėmis už vyrus. Jos turėjo 
tiek pat teisių, kiek ir vaikai; vyrai galė- 
jo lengvai su jomis išsiskirti. Našlės ir at- 
leistosios žmonos atsidurdavo atstumtųjų 
padėtyje, o netekėjusių moterų niekas nė 

DIEVAS: TĖVAS IR MOTINA? 


Kunigė Silvija Mač 
— pirmoji moteris, 
Anglijos 
bažnyčioje 
sutuokusi 
jaunuosius. 
Dvasininkių 
šventimai 
moterims teikiami 
daugelyje 
krikščioniškųjų 
denominacijų, 
tačiau anaiptol ne 
visose. Romos 
katalikų bažnyčia 
vis dar nesutinka 
moterų priimti į 
kunigų luomą. 

nepastebėdavo. Mergaičių nemokydavo 
Toros (Senojo Testamento Įstatymo kny- 
gų) kartu su broliais, į Erodo šventyklą 
jos neturėjo teisės vaikščioti pro tuos pa- 
čius vartus su vyrais, tuo labiau su jais 
drauge melstis. Kadangi Ieva sugundė 
Adomą, vyrui iki vestuvių nebuvo lei- 
džiama pasilikti vienam su savo būsimą- 
ja žmona. Į ištekėjusią moterį apskritai 
buvo draudžiama žiūrėti, — žydų kunigai 
skelbė, kad vyras susitepa vien tik pa- 
žvelgęs į moterį. 

Visa tai žinant, Jėzaus elgesys su mo- 
terimis atrodo keistas ir neįprastas. Pasa- 
kojimai apie sugautą svetimaujant moterį 
ir apie nusidėjėlę, kvapiuoju tepalu tepu- 
sią Jėzaus kojas, — tai tik du pavyzdžiai, 
rodantys Jėzaus užuojautą ir pagarbą mo- 
terims. Jėzaus elgesys su moterimis išsa- 
miau aprašytas Evangelijoje pagal Luką 
(ji ypač daug dėmesio skiria moterims) ir 


Evangelijoje pagal Joną. Kai kurias vietas 
verta įsidėmėti. 


NORS JĖZUS TURĖJO DVYLIKA MO- 
KINIŲ VYRŲ, MOTERYS KELIAVO 
DRAUGE SU JUO, buvo ištikimos jo se- 
kėjos ir bičiulės. 


PRISIKĖLĘS JĖZUS PIRMIAUSIA PA- 
SIRODĖ MOTERIMS, nors to meto žydų 
teisės požiūriu moterų liudijimai neturėjo 
jokios vertės. 


KALBĖDAMASIS PRIE ŠULINIO SU 
MOTERIMI SAMARIETE, Jėzus nepaisė 
to meto žydų papročių ir draudimų. 


PASAKOJIME APIE MARIJĄ IR MOR- 
TĄ Marija vaizduojama sėdinti prie Jė- 
zaus kojų, kaip kad sėdėdavo jo moki- 
niai. Jėzus ją pagiria, kad „išsirinko 
geriausiąją dalį“, atsisakydama įprasto na- 
mų šeimininkės vaidmens. 


Įsimintinas  PASAKOJIMAS APIE 
KRAUJOPLŪDŽIU SERGANČIĄ MO- 
TERĮ. Liga neleido jai dalyvauti jokiose 
religinėse apeigose, nes prie jos prisilie- 
tęs žmogus tapdavo nešvarus. Matyt, to- 
dėl ji palietė Jėzaus drabužį slapta. Jėzus 
ją palaimino ir išgydė. Tai buvo tarytum 
moters ir jos kūno pripažinimas. 


Pamestos drachmos palyginimas irgi 
parodo Dievo moteriškumą. Dievas kaip 
pamesto pinigo ieško pasimetusių ir pa- 
klydusių sielų. Kitur Dievas lyginamas su 
moterimi, kuri įmaišo raugo į miltus, kad 
įrūgtų visa tešla. Sakoma, jog taip Dievo 
karalystė išplis po visą pasaulį. 

Įprasta manyti, jog Petro žodžiai, kad 
Jėzus yra Mesijas, kitaip pakreipė evan- 
gelinio pasakojimo įvykius. Iki tol Jėzaus 
mokiniai visaip galvojo apie mokytoją, O 
Petro praregėjimas pakreipė Jėzaus kelią į 
Jeruzalę, link mirties ir prisikėlimo. 

Reikia pažymėti, kad Evangelijoje pa- 
gal Joną yra dar viena svarbi vieta, kur 
Jėzus pripažįstamas kaip Mesijas. Mirusio 


Lozoriaus sesuo Morta pasitikdama Jėzų 
sako: 

Taip, Viešpatie! Aš tikiu, jog tu Mesijas, 
Dievo Sūnus, kuris turi ateiti į šį pasaulį. 

Tačiau tradicija Mortai neteikia tiek 
reikšmės, kiek Petrui. 

Nepaisydama Jėzaus palankumo mote- 
rims, krikščionybė laikėsi patriarchališkų 
nuostatų ir nuolat primindavo Senojo Te- 
stamento sakmę apie Adomą ir Ievą. Ir 
Naujajame Testamente, Pauliaus laiškuo- 
se, yra sakoma, kad žmonos turi paklus- 
ti, o vyrai — vadovauti, kad bažnyčioje 
moterys privalo tylėti... 

Štai kodėl ir mūsų laikais daugelis 
krikščionių mano, jog pati Biblija mote- 
ris laiko menkesnėmis būtybėmis už 
vyrus. 

Tačiau yra ir kita nuomonė: Paulius 
rašė ypatingoje aplinkoje, atsižvelgdamas 
į savo epochos kultūrą ir papročius, tad 
mūsų dienomis jo patarimai jau nėra to- 
kie svarbūs. Kai kurie mokslininkai tvir- 
tina, kad Biblijos ir krikščionybės kelia- 
mi didieji asmenybės transformacijos ir 
išsilaisvinimo principai skelbia vyrų ir 
moterų lygybę, ragina pamiršti visus skir- 
tumus. Juk ir Paulius rašė galatams; 
Nebėra nei žydo, nei graiko; nebėra nei 
vergo, nei laisvojo; nebėra nei vyro, nei 
moters: visi jūs esate viena Kristuje Jė- 
zuje! 

Tai daugelio feminisčių svajonė apie 
etninės, socialinės ir lyčių nelygybės vi- 
sišką panaikinimą. Jos mano, kad tai ir 
yra tikroji krikščionybės vizija, — ji 
įkvepia moterims vilties, padeda kurti ge- 
resnį pasaulį. 


Pagalvokite 


1. Jeigu būtų pripažįstamas Dievo moterišku- 
mas, kokios reikšmės tai galėtų turėti 
Krikščionių bažnyčiai, teologijai ir tikėjimui? 
2. Kokios yra religinės priežastys Dievo 
moteriškumo prielaidai atmesti? Kurios 
priežastys jums atrodo svarbiausios? Kurios 
nesvarbios? Kodėl? 


VYRAS IR MOTERIS BIBLIJOJE 


3. Pasiskirstykite dviem grupėmis. Viena grupė, 
atsižvelgdama į tai, kad Pauliaus laiškai yra 
įkvėpti Dievo, tegu stengiasi įrodyti, jog vyrai 
privalo vadovauti moterims. Kita grupė, 
remdamasi Biblija, tegu bando paneigti šį 
požiūrį. Pasibaigus diskusijai, aptarkite savo 
požiūrius. 


Katalikybėje 
ypatingas 
vaidmuo skiriamas 
Jėzaus motinai 
Marijai. Kas 
geriau nei motina 
supras MŪSŲ 
skausmą ir 
išklausys mūsų 
maldų? Marija — 
vargstančiųjų ir 
pažemintųjų 
guodėja. 

Paradigmos 
pasikeitimas 


Naujojo 
amžiaus 
sąjudžiai 


„Tad mes 
stovime ant 
naujo am- 
žiaus slenks- 
čio: tai bus 
atviro pasau- 
lio amžius, 
kurio prasi- 
plėtusi erdvė 
leis Žmogui 
deramai at- 
likti savo 
vaidmenį. Tai 
bus atsinauji- 
nimo amžius, 
kai darbas ir 
laisvalaikis, 
mokslas ir 
meilė, — vi- 
sa susivie- 
nys, kad su- 
teiktų naujas 
formas kiek- 
vienai mūsų 
gyvenimo 
sričiai ir nu- 
brėžtų aukš- 
tesnę viso 
gyvenimo 
trajektoriją.“ 


Lujis Mamfor- 
das, „Žmogaus 
transformaci- 


k “u 


jos 


234 


Dabar dažnai kalbama apie Naujojo am- 
žiaus aušrą. 
Iš kur atėjo ši idėja? 
Kas yra Naujojo amžiaus sąjū- 
džiai? ` 
Kas juos sudaro? 
Kokie žmonės juose dalyvauja? 
Kur tie sąjūdžiai vyksta? 
Kokiomis filosofinėmis, religinė- 
mis idėjomis remiasi Naujojo am- 
žiaus sąjūdžiai? 


Naujojo amžiaus vizija kilo iš keleto 
šaltinių. Vienas jų — astrologija. Astrolo- 
gija teigia, kad evoliucijai būdingas cik- 
liškumas. Maždaug kas 2100 metų dėl ly- 
giadienių ankstėjimo Žemė kiek priartėja 
prie vieno kurio iš Zodiako žvaigždynų. 
Dabar baigiasi Žuvų era ir mes netrukus 
įžengsime į Vandenio erą. Manoma, jog 
tai bus žmogiškosios harmonijos, tarpu- 
savio supratimo, dvasios tobulėjimo lai- 
kotarpis. Nežinia, ar toks įsitikinimas 
pagrįstas, tačiau daugeliui žmonių Vande- 
nio ženklas jau tapo Naujojo amžiaus 
metafora. 

Kitas šių sąjūdžių šaltinis — evoliuci- 
jos idėja. Tačiau šiuo atveju ji taikoma ne 
tik fiziniam pasauliui, bet perkeliama ir į 
psichologijos, dvasios sferą, taigi tampa 
universali. Vadinasi, net ir civilizacijos, 
panašiai kaip Žmonės, patiria esminių 
permainų, kurios žymi perėjimą iš vienos 
evoliucijos pakopos į kitą. Šios permai- 
nos ir vadinamos paradigmos pokyčiais. 
Marilina Ferguson knygoje „Vandenio 
slėpinys“ (1981 m.) rašė: 


15 dalis 


Renesansas 
ar tik iluzija? 


NAUJOJO AMŽIAUS MĄSTYSENA 


Atsivėrusiomis naujomis perspektyvomis 
prasideda kiekviena nauja istorijos epo- 
cha. Žmonija jau išgyveno daugelį dra- 
matiškų praregėjimo revoliucijų — dide- 
lių šuolių, kai staiga išsivaduojama iš 
senųjų pančių. Mes išmokome panaudoti 
ugnį, išradome ratą, kalbą ir raštą. Išsi- 
aiškinome, jog Žemė tik atrodo plokščia, 
Saulė tik tariamai skrieja aplink Žemę. 
Materijos tvarumas — irgi tiktai taria- 
mas. Mes išmokome bendrauti, skraidyti, 
tirti įvairius reiškinius. 

Paradigma yra tam tikras mąstymo 
modelis (graikiškai paradeigma — „pa- 
vyzdys“). Tai schema, padedanti suvokti 
ir paaiškinti įvairius tikrovės aspektus. 
Paradigmos pokyčių idėja priklauso To- 
mui Kūnui, mokslininkui, istorikui, fi- 
losofui. Jis parašė knygą „Mokslo re- 
voliucijų struktūra“ (1962 m.), kurioje 
sakoma, kad paradigmos pasikeitimui bū- 
dingi tokie elementai: 


e Kitaip mąstoma apie naujas problemas; 
e Gali būti atrandamas tam tikras princi- 


pas, kuris visada egzistavo, tačiau ne- 
buvo žinomas; 


e Naujos paradigmos neįmanoma priim- 
ti, jeigu neatsisakoma senosios; 


Indų vedos 


Tai induistų šventųjų raštų, sukurtų 
XVIII-XII a. pr. Kr., rinkinys. Sanskrito 
žodis veda reiškia „pažinimą“, „mokslą“. 
Seniausios yra keturios vedos: Rigveda, 
Samaveda, Jadžurveda ir Atarvaveda. | jas 
įtraukti ritualai, magiški užkeikimai, 
mantros, himnai. 


e Naujos paradigmos beveik visada susi- 
laukia priešiškumo (prisiminkime Ga- 
lilėjų, Koperniką, Pasterą...) 


Kūnas pabrėžia, kad tie žmonės, kurie 
vadovaujasi senąja pasaulėžiūra, yra iš 
įpročio emociškai labai prie jos prisirišę. 
Nauja paradigma reikalauja tokio didelio 
pažiūrų pasikeitimo, kad subrendę moks- 
lininkai paprastai jos nepriima. 

Kokie gi yra skiriamieji Naujojo am- 
žiaus bruožai? Įvairūs autoriai kalba apie 
skirtingus šių sąjūdžių aspektus, tačiau 
dėl esminių bruožų sutaria visi. 

e Naujojo amžiaus mąstysena siekia ap- 
rėpti gyvenimo visumą, susieti kūno, 
proto ir dvasios aspektus. 


e Pagrindinė Naujojo amžiaus idėja: 
žmogaus sąmonė yra daugiasluoksnė. 
Dažniausiai aktyviai funkcionuoja tik 
žemesnieji jos lygmenys. 


e Svarbiausias Naujojo amžiaus rūpestis 
— pažadinti žmogaus aukštesnįjį Aš, 
kad suvoktume savo gyvenimo tikslą. 
Kai pabus mūsų aukštesnioji sąmonė, 
mes patys imsime keistis. 


e Naujojo amžiaus sąjūdžių dalyviai 
naudojasi įvairiausiomis technikomis ir 
metodais, ieško idėjų ir praktiškai vei- 
kia, siekdami išplėsti sąmonės ribas ir 
pakeisti savo gyvenimą. 


Naujojo amžiaus mąstysenos ištakos 
Naujojo amžiaus veikėjai teigia, jog jų 
pasaulėžiūra turi gilias istorines šaknis. 
Savo pasaulėžiūros ištakomis jie laiko in- 
dų vedas ir hermetiškąjį (ezoterinį) mąs- 
tymą (žr. tekstus rėmeliuose). Tačiau pa- 
minėtini ir kai kurie asmenys, turėję 
įtakos Naujojo amžiaus mąstysenai. 


JAKOBAS BĖMĖ (XVI a.) buvo protes- 
tantų mistikas. Turėdamas dvidešimt pen- 
kerius metus, patyrė keistą išgyvenimą — 
tarsi būtų prisikėlęs iš numirusiųjų. Šią 
neįprastą patirtį jis aprašė veikale „Auro- 
ra“. Jo gimtasis miestas Gerlicas pasmer- 

Naujojo amžiaus medicina 


Naujojo amžiaus sąjūdžiams būdingos 
įvairiausios idėjos ir jas atitinkanti praktinė 
veikla. 

Homeopatija yra įprastos medicinos 
alternatyva. Ją sukūrė vokiečių gydytojas 
Samuelis Hanemanas (1755-1843 m.). 
Hanemanas manė, kad negalios priežastis — 
organizmo pusiausvyros pažeidimas. Jis ėmė 
gydyti labai mažomis įvairių nuodų, net ir 
mirtinų, dozėmis, sukeliančiomis organizmo 
reakciją. Hanemanas buvo įsitikinęs, jog 
taip gydant organizmas sutelkia visas savo 
galias, kad įveiktų nuodus ir išgytų. Toks 
gydymas susilaukė nemažai šalininkų, ir 
dabar homeopatija praktikuojama visame 
pasaulyje. Tai vienas populiariausių Naujojo 
amžiaus medicinos metodų. 

Aromatoterapija yra gydymas kvapais. Iš 
maloniai kvepiančių augalų gaminami 
kvapieji aliejai, naudojami masažuojant kūną. 
Sveikatai pataisyti tinka viskas: vaisiai, 
gėlės, prieskoniai, žolės, įvairūs kvepalai. 

Akupunktūra — tai toks gydymo 
metodas, kai plonos adatėlės įsmeigiamos 
tam tikruose kūno taškuose. Mat kūne 
esama subtilios energijos (kiniškai č/), 
tekančios keturiolika kanalų, vadinamųjų 
meridianų. Įsmeigiant adatėles atitinkamuo- 
se taškuose, galima nukreipti tą energiją 
išgijimui skatinti. Vakarų medicina remiasi 
moksliniais principais, o tradicinė kinų 
medicina niekada neturėjo jokios mokslinės 
teorijos, kuria būtų galima pagrįsti gydomąją 
praktiką. Todėl Vakarų šalyse kiniškieji 
gydymo būdai sunkiai skinasi kelią. 


kė tą knygą kaip eretišką ir uždraudė Bė- 
mei skelbti kitas knygas. Jis buvo dar ir 
okultistas, domėjosi alchemija, astrologi- 
ja, studijavo žydų kabalos simbolius. Jo 
darbai padarė įtakos vėlesniems mąstyto- 
jams, tarp jų Hėgeliui ir Nyčei. 


EMANUELIS SVEDENBORGAS (XVII 
a.) gimė Stokholme 1688 m. Savo gyve- 
nimą paskyrė gamtos mokslams ir astro- 
nomijai. Jis sukūrė hipotezę, aiškinančią 
planetų kilmę. Sulaukęs penkiasdešimties 

metų, Svedenborgas staiga tapo mistiku ir 
regėtoju. Jis viešai apsiskelbė bendraująs 
su dvasiomis. Sakė, kad patirti regėjimai 
jį įtikinę, jog visi daiktai yra kilę iš vie- 
nos dievybės. Tvirtino turįs įstabių psi- 
chinių bei aiškiaregystės galių. 1788 m. 
susikūrė pirmoji religinė Svedenborgo se- 
kėjų bendruomenė. Tokių bendruomenių 
yra ir mūsų laikais. 


VILJAMAS BLEIKAS (XVIII-XIX a.) 
buvo poetas ir dailininkas. Savo darbuo- 
se jis kūrė savitą mitologiją. Bleiko pan- 
teoną sudaro keturios pagrindinės mitinės 
būtybės — dzojos, simbolizuojančios pro- 
tą, jausmus, intuiciją ir jusles. Bleikas 
buvo krikščionis, tačiau krikščionybės 
tiesas suprato neortodoksiškai. Jo įsitiki- 
nimu, Žmogaus nuopuolis buvęs vidinis. 
Šėtoną, sugundžiusį Ievą, Bleikas tapati- 
no su žmogaus Aš. Naujojo amžiaus mąs- 
tysena taip pat labiau akcentuoja vidinę 
tikėjimo realybę, o ne išorinius absoliu- 
tus. Bleikas sakė: „Visos dievybės gyve- 
na žmogaus sieloje“. Jo darbai atskleidžia 
ypatingą patirtį, įvairiapusę ir dinamišką. 
Būtent tokia patirtis pirmiausia domina 
Naujojo amžiaus mąstytojus. 


Visi šie mąstytojai — Bėmė, Sveden- 
borgas ir Bleikas — veikė transcendenta- 
listų pažiūras. Transcendentalistai — gru- 
pė Amerikos intelektualų, tarp jų Ralfas 


Emersonas bei Henris Toro. Jie susibūrė . 


1836 m. tyrinėti kvakerių ir puritonų 
tradicijų, studijuoti graikų ir vokiečių fi- 
losofų raštų bei Rytų religijų. Jų filoso- 
finėms pažiūroms būdingas vidinių pra- 
smių ieškojimas. 

Naujojo amžiaus mąstysenos ištakų ga- 
lima aptikti ir kitų autorių darbuose. Vil- 
jamas Džeimsas, Jelena Blavatskaja, Artu- 
ras Kestleris, Rudolfas Šteineris taip pat 
laikomi Naujojo amžiaus mąstysenos 
pirmtakais. Tačiau tikrasis šio judėjimo 
pradininkas yra seras Džordžas Trevelja- 
nas, įkūręs specialų fondą (Wrekin Trust) 
ekstrasensų, mistikų ir filosofų idėjoms 
remti. Naujojo amžiaus idėjas gerai iš- 


reiškia 1984 m. parašyti Treveljano žo- 
džiai: 

Atėjo permainų metas. To niekas nepa- 
neigs. Tai reiškia, jog žlunga ir virsta 
dulkėmis daugelis mums gerai žinomų da- 
lykų, tačiau kartu prasiveržia ir naiūja ... 
Didžioji mūsų laikų viltis — kad dieviš- 
kosios išminties ir galybės vandenynas 
nuplaus mūsų planetą. Man rodos, būtent 
tokių rezultatų žada holistinis (visumi- 
nis — vert.) pasaulio supratimas. Juk ne 
tik mūsų planeta, kurios neatskiriama da- 
lis esame mes, žmonės, bet ir visas Sau- 
lės sistemos makrokosmas yra viena gyva 
organinė visuma. 


Faindhornas ir Glastonberis 
Naujojo amžiaus sąjūdžiai reiškiasi labai 
įvairiomis formomis, kurias nulemia skir- 
tingi jų dalyvių tikslai ir asmenybės, 
įvairių kultūrų bendruomenės. Didžiojoje 
Britanijoje sėkmingiausiai veikianti Nau- 
jojo amžiaus grupė yra Faindhorno ben- 
druomenė. 1962 m. ją įkūrė Piteris ir Ei- 
lina Kedžiai kartu su Dorote Maklin. 
Šie trys žmonės tvirtino esą vadovau- 
jami dvasių. Kartą atostogaudami Škoti- 
joje jie pabandė užsiauginti daržovių ir 
pastebėjo, kad bendraujant su gamtos 
dvasiomis (devais) net labai skurdžioje 
dirvoje daržovės užauga nepaprastai dide- 
lės. O ta Žemė taip stokojo maistingųjų 
medžiagų, kad joje prastai augo net žolė! 
Ši istorija pasklido, reporteriai užtvindė 
laikraščius smėlyje išaugintų keturiasde- 
šimties svarų kopūstų fotografijomis. 
Apie tai galite pasiskaityti Polo Hokeno 
„Faindhorno stebukle“ (1976 m.). 
Deividas Spengleris taip komentuoja 
Faindhorno stebuklą knygoje „Šventumo 
atgimimas“ (1984 m.): 
Visa paslaptis — tai mistinis ryšys, kurį 
Kedžiai, o ypač Dorotė Maklin užmezgė 
su neregimomis kūrybinėmis gamtos ga- 
liomis; dvasios jiems patarė, kaip geriau- 
sia prižiūrėti daržą, tačiau ne vien tai, — 
Jie sužinojo, kaip ugdyti savo pačių dva- 
singumą, stiprinti meilės, kūrybiško ben- 
dradarbiavimo ryšius. 


Kitas Naujojo amžiaus centras yra 
Glastonberis. Senovinė legenda sako, jog 
karalius Artūras būvo palaidotas Avalono 
saloje. XV a. seras Tomas Meloris nusta- 
tė, jog ši vieta ir buvo Glastonberis, kur 
1191 m. vienuoliai radę Artūro ir Gvine- 
verės kapus. Toliau rutuliojantis karaliaus 
Artūro legendai, svarbiausiu motyvu tapo 
šventojo Gralio ieškojimas. Gralis — tai 
taurė, iš kurios per Paskutinę vakarienę 
gėręs Jėzus Kristus. Tikima, jog šventąjį 
Gralį iš Palestinos į Britaniją atgabenęs 
Juozapas Arimatietis — tas pats, kuris 
palaidojo Jėzų sau išsikaldintame kapo 
rūsyje. Šventąjį Gralį Juozapas paslėpęs 
netoli Glastonberio. Šventojo Gralio mi- 
tas turėjo įtakos daugeliui spiritistų bei 
okultistų grupių. O Glastonberis tapo 
Naujojo amžiaus piligrimų dažniausiai 
lankoma vieta. 


Iš ko pažįstame Naująjį amžių 
Labai sunku nurodyti vieną kurį Naujojo 
amžiaus požymį, nes šie sąjūdžiai be ga- 

lo įvairialypiai. Deividas Spengleris iš- 
skyrė keturis Naujojo amžiaus suvokimo 
ir analizės lygmenis. 


VARTOTOJIŠKAS LYGMUO — tai pa- 
viršutiniškas domėjimasis, Naujojo am- 
žiaus spaudos skaitymas, Naujojo am- 
žiaus stiliaus apavas ar drabužiai. 


ROMANTIŠKAS ŽAVĖJIMASIS. Apie šį 
lygmenį kalbama tada, kai individai arba 
jų grupės per okultinę ir ekstrasensinę 
veiklą realizuoja savo galias ir vaizduotė- 
je patiria įvairių nuotykių. „Individo va- 
lia ir kūrybinės galios dažniausiai pajun- 
giamos kokiam nors stipriam lyderiui 
arba ypatingam tikslui.“ 


Naujojo amžiaus 


mąstysenai didelę 
įtaką padarė Ame- 
rikos indėnų tikė- 
jimai. Jiems bū- 
dingas glaudus 
ryšys su gam- 

ta, — svarbu 
gyventi kartu su 
žeme, 0 ne ją 


išnaudoti. 

Šiuolaikiniai 
druidai švenčia 
vasaros saulėgrįžą 
Stounhendže, 
atlikdami 
senovines keltų 
apeigas. Daugelis 
žmonių mūsų 
laikais siekia 
atgaivinti senovės 
tikėjimų dvasią, 
priartinančią mus 
prie gamtos, 
žadinančią mūsų 
jausmus, 0 ne 
vien intelektą. 


NAUJOJO AMŽIAUS KAIP KAITOS 
SIMBOLIO SUVOKIMAS. Šiuo atveju 
pabrėžiami paradigmos pokyčiai arba ke- 
liama visiškos transformacijos idėja. Tai 
populiariausia Naujojo amžiaus publikaci- 
jų mintis. Naujasis amžius suprantamas 
kaip naujų socialinių, ekonominių, tech- 
nologinių vertybių visuma, 


NAUJASIS AMŽIUS KAIP ŠVENTUMO 
ĮSIKŪNIJIMAS. Deivido Spenglerio nuo- 
mone, tai yra svarbiausias dalykas. Nau- 
jasis amžius yra dvasios reiškinys, naujos 
sąmonės gimimas, naujo suvokimo, nau- 
jos gyvenimo patirties atsivėrimas. Jo žo- 
džiais tariant, „šis ketvirtasis lygmuo su- 
sijęs su šventumo patirties, sudarančios 
Naujojo amžiaus kultūros šerdį, atskleidi- 
mu, įvardijimu, jos esmės tyrimu. Tai nė- 
ra grynai religinis tyrimas, nes šventumo 
patirtis nėra vien religinė. Ji kartu ir in- 
telektualinė, meninė, emocinė, fizinė... 
Man šis naujas šventumo įvardijimas kaip 


tik ir yra pats svarbiausias Naujojo am- 
žiaus elementas... Tai naujas požiūris į vi- 
satą, Dievo sąvokos ribų išplėtimas, ki- 
toks pačios dieviškumo prigimties 
suvokimas... Tarsi žvelgdami į daiktus, 
žmones, savo gyvenimo įvykius sakytu- 
me: jūs esate šventi. Per jus ir su jumis 
aš galiu atrasti tuos sakramentinius ry- 
šius, kurie iš naujo susietų mane su visa 
kūrinija“. 


Toks šventumo ir materialumo susilie- 
jimas būdingas Bakminsterio Fulerio eilė- 
raščiui, kuriame Dievas suvokiamas kaip 
procesas. 

Nes Dievas, aš manau, 
yra veiksmažodis, 

o ne daiktavardis, 
tikrinis ar bendrinis; 
tvarkos kūrimas, 

o ne stichiškumas; 
gyva meilė, 

o ne jos abstrakcija. 


Taip, Dievas — tai veiksmažodis, 
veikiamosios rūšies, 

reiškiantis visatos pertvarkymą 
pagal harmonijos dėsnius, 
išsivadavimą iš nežaboto 
energijos chaoso. 


Ką gi tiki Naujojo amžiaus sąjūdžių 
dalyviai? Nors šie sąjūdžiai labai nevie- 
nalyčiai, tačiau jų Dievo, visatos ir tikro- 
vės samprata iš esmės gana vienoda. Jų 
dėmesio centre yra žmogus, kurio sieloje 
skleidžiasi ir Dievas, ir visata. Visa, kas 
egzistuoja, turi dvasingąjį pradą. Naujojo 
amžiaus mąstytojai visiškai įsitikinę, jog 
esminis visatos bruožas yra jos vienovė. 

Tokios pažiūros sieja Naujojo amžiaus 
mąstyseną su įvairiais senoviniais tikėji- 
mais ir dvasiniais sąjūdžiais. Vieni jų yra 
pagoniški, kiti jau turi susiklosčiusią sa- 
vo filosofiją. 

Vienas iš tokių tikėjimų yra animiz- 
mas. Tai pirmykštis tikėjimas, kad visa 
gamta yra gyva. Tos gyvybės šaltinis — 
dvasios ir dievybės, gyvenančios kalnuo- 
se, medžiuose ir versmėse. Naujojo am- 
žiaus mąstysena remiasi ir gnosticizmu. 
Šiuo vardu vadinama ankstyvosios krikš- 
čionybės laikais susiformavusi religinė fi- 
losofinė srovė. Krikščionių bažnyčia 
gnosticizmą pasmerkė kaip ereziją. Gnos- 
tikai siekė slaptojo dvasinio pažinimo, 
studijuodami astrologiją 1r vadinamąsias 
slaptąsias Jėzaus doktrinas. Jų įsitikini- 
mu, žmogų tegali išgelbėti tiktai šis slap- 
tasis pažinimas, o ne tikėjimas Kristumi 
ar doras gyvenimas. Gnostikai buvo dua- 
listai ta prasme, kad atskyrė dvasią (gėrį) 
nuo materijos (blogio). 

Naujasis amžius patyrė ir teosofijos 
poveikį. Teosofija yra graikiškas žodis, 
reiškiantis „dieviškąją išmintį“ (gr. theos 
— „dievas“ + sophia — „išmintis“). Jau 
pats pavadinimas rodo, kad teosofija yra 
susijusi su mistiniu Dievo pažinimu. 
1875 m. J. Blavatskaja ir pulkininkas 
H.Olkotas įkūrė Teosofijos draugiją. Jos 
tikslas — lyginamosios religijų studijos, 
siekiant sukurti universalią etiką ir ugdyti 


PARADIGMOS PASIKEITIMAS 


Tai magijos doktrinos, daugiausia graikiškos 
kilmės, bet turinčios ir krikščioniškojo 
misticizmo elementų. Dažnai minimos 
ikikrikščioniškosios dievybės, pavyzdžiui, 
Totas ir Izidė, prisimenamos senovinės 
gydymo technikos. Svarbiausioji hermetizmo 
figūra — Hermis Trismegistas (senovės 
egiptiečių dievo Toto atitikmuo helenistiniais 
laikais), dievų raštininkas, išradęs raštą ir 
menus. Hermetikų raštus labai vertino K. G. 
Jungas: jo paties darbuose daug vietos 
skiriama mitams. 

Hermetikų palikimą išsaugojo gnostikai ir 
kabalistai (senovės žydų magiškosios ir 
mistinės literatūros autoriai, kurių darbus 
apie 1280 m. apibendrino Ispanijos žydas 
Mozė ben Šemtobas). Hermetikų raštais iš 
naujo susidomėta renesanso laikais. 


slaptąsias žmogaus sielos galias. Teosofų 
mokymas apie visuomenę turi ezoterinio 
budizmo ir indų misticizmo bruožų. 


Pagalvokite 


1. Kas yra paradigmos pasikeitimas? Pateikite 
pavyzdžių iš istorijos. Kaip manote, ar 
paskutinis XX a. dešimtmetis yra paradigmos 
keitimosi laikotarpis? Apsvarstykite tai grupėje 
ar klasėje. 


2. Ar permainos yra geras dalykas? Jei 
manote, kad taip, pateikite bent tris argumen- 
tus. Jei turite abejonių, pasakykite jas. 


3. Ką žinote apie Naujojo amžiaus sąjūdžius? 
Pasiremdami visos savo grupės ar klasės 
žiniomis, nustatykite, kokiais tikėjimais bei 
doktrinomis grindžiama Naujojo amžiaus 
mąstysena. 


RENESANSAS AR TIK ILIUZIJA? 


Naujojo amžiaus mąstysenos ištakos + (0 cso 


Astrologija 

Keltų druidizmas 

Gnosticizmas (I-II! a.) 

Indų vedos (XVIII-XII a. pr. Kr.) 

Hermetizmas (ezoterizmas) 

Karaliaus Artūro legendos 

Viduramžių alchemija 

Žydų kabala (užrašyta 1280 m.) 

Amerikos indėnų tikėjimai 

Jakobas Bėmė, mistikas (1575-1624 m.) 

Emanuelis Svedenborgas, okultistas (1688-1772 m.) 
Viliamas Bleikas, poetas ir dailininkas (1757-1827 m.) 
Karlas Gustavas Jungas, psichoanalitikas (1875-1961 m.) 


Amerikos transcendentalistai, rašytojai ir filosofai (grupė 
susibūrė 1836 m.) 


Jelena Blavatskaja, okultistė (1831-1891 m.) 

Viljamas Džeimsas, filosofas (1842-1910 m.) 

Rudolfas Šteineris, okultistas ir edukologas (1861-1925 m.) 
Arturas Kestleris, rašytojas ir filosofas (1905-1983 m.) 
Marilinos Ferguson „Vandenio slėpinys“ (1981 m.) 

Džordžo Treveljano fondas Wrekin Trust 

Faindhorno bendruomenė 


Glastonberio festivaliai 


RACIONALIOJI 


Džeimso Lavloko Gajos hipotezė 
Abrahamas Maslou, psichologas ir filosofas (1908-1970 m.) 
Karlas Rodžersas, psichologas (1802-1987 m.) 


PARADIGMO 


PASIKEITIMAS NAUJOJO AMŽIAUS 


MĄSTYSENA 

Aš save myliu. Nesu koks pasipūtėlis sa- 
vimyla, o tiktai geras savo paties draugas. 
Mėgstu daryti tai, kas man teikia malonu- 
mo... Mes visi gyvename vadovaudamiesi 
tam tikra filosofija. Užuot laukę rytojaus, 
stengiamės savo svajones įgyvendinti 
šiandien pat. Bet jei nori savimi pasirū- 
pinti, privalai gerai save pažinti... Tik pa- 
žindamas save gali atskleisti tokių savy- 
bių, kurios tau suteiks pasitenkinimo. 
Pagalvokite apie tai. 

Taip rašė 1975 m. vienas 1š laikraščio 

„New York Times“ žurnalistų. O štai ką 
1961 m. yra pasakęs seras Džulianas 
Hakslis: 
Būtų neblogai, jeigu jau netolimoje atei- 
tyje susiformuotų nauja religija... Užuot 
skiepijusi antgamtinių jėgų kultą, ji gar- 
bins žmogaus genialumą, atsiskleidžiantį 
per meną ir meilę, intelekto galią bei 
įkvėpimo žavesį. 

Naujojo amžiaus psichologija stengia- 

si atskleisti žmoguje slypinčias galias. Ji 
tiria fizines, psichologines, dvasines žmo- 
gaus prigimties galimybes. Todėl ji ir va- 
dinama naujuoju humanizmu. Marilina 
Ferguson savo garsiojoje knygoje „Van- 
denio slėpinys“ (1981 m.) rašė: 
Karlas Rodžersas aprašė besiformuojan- 
tį naująjį žmogų; Lujis Mamfordas — 
naująją asmenybę, kalbėdamas apie tą 
amžių, kuriam išaušus renesansas atrodys 
tarsi negyvo vaisiaus gimimas... 

Edukologas Džonas Holtas ragino ug- 
dyti „iš esmės naujo tipo asmenybę“. Mi- 
tologijos tyrinėtojas Džozefas Kempbelas 
tikino, jog vienintelė prasminga mūsų lai- 
kų galimybė — „dvasiškai artimų vyrų ir 
moterų laisva bendrija... ne saujelė, bet 
tūkstančiai, dešimtys tūkstančių herojų, 
kurie sukurs ateities Žmonijos viziją“. 

Humanizmas yra pasaulėžiūra, į pirmą 
vietą kelianti žmogaus galias ir žmonijos 
laimėjimus. Šiuolaikinis humanizmas at- 
meta tradicinį tikėjimą įasmenintu Dievu, 
o išaukština tikėjimą Žmogaus prigimti- 
mi. Humanistinei psichologijai labiausiai 
rūpi žmogaus asmenybė, jo vidinis Aš. Ji 


prieštarauja biheivioristų determinizmui ir 
atmeta froidizmą, nes optimistiškai verti- 
na Žmogaus sugebėjimą keisti tiek save 
patį, tiek visuomenę. Humanistinė psi- 
chologija vadinama asmenybės psicholo- 
gija, arba personalizmu. Ji siekia suakty- 
vinti individo Aš ir tiria asmenybę kaip 
visumą. Paulis Vicas rašė: 

Psichologija, būtent pasaulietiškasis hu- 
manizmas, tapo religija, kurios pagrindas 
— asmenybės garbinimas. 


Asmenybės teorijos 

Septintajame ir aštuntajame dešimtmetyje 
asmenybės teorijos labai išpopuliarėjo, 
ypač Amerikoje. Jos plito įvairiais bū- 
dais. 


KNYGOS BESTSELERIAI. 1964 m. par- 
duota trys milijonai Eriko Berno knygos 
„Žmonių žaidimai“ egzempliorių. Jo as- 
menybės teorija vadinama transakcine 
analize. Tai terapija, kurios paskirtis — 
padėti žmogui tapti nepriklausomam. Au- 
torius pabrėžia, jog ta nepriklausomybė 
pareina nuo Žmogaus prigimties saval- 
mingumo, artimo bendravimo su kitais 
žmonėmis, stipraus realybės jausmo. To- 
mo Hario 1968 m. bestseleris „Man gerai 
— tau gerai“ — dar viena transakcinės 
analizės knyga, nagrinėjanti trijų Aš lyg- 
menų -— senelio, tėvo ir vaiko — santy- 
kį. Kiti autoriai daugiau dėmesio skiria 
verslo sėkmės problemai, duoda patari- 
mų, kaip išlošti gyvenimo varžybose. Jų 
šūkis — „Tu esi gimęs laimėti!“ 


ERHARDO MOKOMĄJĮ SEMINARĄ 
Verneris Erhardas įkūrė 1971 m. Dabar ši 
intensyvių psichologinių pratybų sistema 
tapo daugiamilijonines pajamas duodan- 
čių verslu. Mokymas tiesiogiai susijęs su 
seminaro steigėjo pažiūromis ir asme- 
nybe. Svarbiausias jo tikslas — išmoky- 
ti žmones išsiugdyti sugebėjimą patirti 
gyvenimo džiaugsmą. Taigi svarbiausia 
čia yra žodis „patirtis“, vidinis tikrovės 
išgyvenimas. 

Savojo Aš 
kultas 


Naujojo 
amžiaus 
psichologija 


„Psichologija, 
būtent 
pasaulietiš- 
kasis 
humanizmas, 
tapo religija, 
kurios 
pagrindas — 
asmenybės 
garbinimas.“ 


Paulis Vicas 

RENESANSAS AR TIK ILIUZIJA? 


Jogos meditacijos 
techniką sukūrė 
induistai. Naujojo 
amžiaus 
mąstysena perėmė 
daugelį 
rytietiškojo 
dvasingumo 
formų, kurios 
pasitelkiamos 
asmens vidinėms 
galioms atskleisti. 

ASMENYBĖS SAVIRAIŠKA IR SEK- 
SAS. Seksualinė patirtis yra vienas svar- 
biausių asmenybės raiškos būdų. Asme- 
nybės teorijos skatina šią patirtį plėsti. 
Didelio populiarumo (Vakarų šalyse — 
red.) susilaukė tokios knygos, kaip „Atvi- 
roji santuoka“ ir „Grupinio sekso va- 
dovas“. 


ESALENO INSTITUTAS įkurtas 1962 m. 
Big Siūre, Kalifornijoje. Jį įkūrė Maiklas 
Merfis ir Ričardas Praisas. Tai žmogaus 
vidinių galių tyrimo centras. Septintajame 
ir aštuntajame dešimtmetyje čia gimė 
daug naujų idėjų, sukurta asmenybės ug- 
dymo metodikų. Su institutu bendra- 
darbiavo Karlas Rodžersas, Abrahamas 
Maslou, Fricas Perlsas, Aldas Hakslis ir 
daugelis kitų psichologų. Dabar čia dirba 


maždaug šimtas žmonių. Esaleno institu- 
tas ir toliau nepraranda populiarumo, or- 
ganizuodamas paskaitas, konferencijas ir 
seminarus žmogaus vidinių galių ugdymo 
temomis. 


Abrahamas Maslou 

Gimė 1908 m. Niujorke, buvo Rusijos 
žydo emigranto sūnus. Dėstė psichologi- 
ją Bruklino koledže ir Brendizyje. Svar- 
biausi Maslou darbai skirti ypatingų 
aukščiausiųjų išgyvenimų ir aktualizavi- 
mosi problemoms. Jie turėjo didžiulį po- 
veikį žmogaus vidinių galių tyrimams. 
Skirtingai nuo daugelio to meto psicholo- 
gų, Maslou netyrė neurozių ir psichikos 
sutrikimų. Užtat jį labai domino individo 
aktualizavimasis, psichinė sveikata, pilna- 
verčiai žmonės, kuriems pavyko sėkmin- 


gai realizuoti savo galias. 

Knygoje „Būties psichologijos link“ 
(1968 m.) Maslou rašė, kad žmogui bū- 
dinga tam tikra poreikių hierarchija: nuo 
žemesniųjų poreikių (maisto, miego, šilu- 
mos, pastogės) pereinama prie aukštes- 
niųjų (priklausymo, draugystės, pripaži- 
nimo) ir aukščiausiųjų (žmogiškosios 
pilnatvės, vientisos vertybių sistemos, es- 
tetinių gyvenimo dimensijų). Jis apibūdi- 
no sveiką asmenybės augimą kaip jos 
„vidinių galių aktualizavimąsi, gabumų ir 
talentų atsiskleidimą, kaip žmogiškosios 
misijos (paskirties, pašaukimo, lemties) 
įvykdymą, nuolat gilėjantį savo sudėtin- 
gos prigimties pažinimą ir susitaikymą su 
ja“. Sveikas augimas priklauso ir nuo el- 
gesio savaimingumo, tobulesnio tikrovės 
suvokimo, priešinimosi kultūros varžy- 
mams. 

Ypatingai sąmonė nušvinta kulminaci- 
nių potyrių — meilės, susižavėjimo nuo- 
stabia muzika, įkvėpimo — akimirkomis. 
Kulminaciniai potyriai gali labai daug 
duoti asmenybės aktualizavimuisi, nors 
tik nedaugelis jais tinkamai pasinaudoja. 

Maslou teigė, jog asmenybės raida yra 
dinamiška. Visi jo darbai — tai atsaky- 
mas į klausimą „Kodėl vieni žmonės to- 
bulėja, o kiti — ne?“ Jis atmetė froidisti- 
nį požiūrį į žmogaus prigimtį, nebuvo 
pesimistas, nors nebuvo ir toks didelis 
optimistas kaip kai kurie radikalesni vys- 
tymosi psichologijos atstovai. Maslou 
pripažino, kad asmenybės raidoje gali pa- 
sitaikyti įvairių kliūčių, tačiau tikėjo, jog 
didelė tobulėjimo paskata gali būti ir to- 
kie „ypatingi išgyvenimai, kaip tragedi- 
jos, mirtys, traumos, atsivertimai, netikėti 
praregėjimai, priverčiantys keisti požiūrį 
į gyvenimą“. 


Karlas Rodžersas 

Vienas žymiausių humanistinės psicholo- 
gijos atstovų Karlas Rodžersas gimė 
Amerikoje 1902 m., tuo metu, kai itin 
svarbiu dalyku laikyta kiekvieno asmens 
teisė pasirinkti. Jis buvo auklėjamas reli- 
gingoje šeimoje, kurios įsitikinimai gero- 


SAVOJO AŠ KULTAS 


kai skyrėsi nuo kaimynų pažiūrų bei pa- 
pročių. Viena motinos mėgstamiausių 
Biblijos vietų — „išeik iš jų tarpo ir būk 
atsiskyręs“. 

Rodžersas rašė, kad būdamas paauglys 
jautėsi esąs visiškai nepajėgus pritapti 
prie žmonių. 1919 m. jis įstojo į Viskon- 
sino universitetą studijuoti žemės ūkio 
mokslų. Ten susipažino su liberaliojo 
protestantizmo humanistinėmis idėjomis 
ir greitai pasijuto „pranokęs“ savo tėvų 
pažiūras. Jis metė žemės ūkio studijas ir 
atsidėjo istorijai, norėdamas pasiruošti 
„religijos darbininko“ gyvenimui. Būtent 
šiuo laikotarpiu jis parašė esė apie Liute- 
rį. Ją baigė posakiu, kuriam buvo lemta 
tapti jo viso gyvenimo gaire: „Tikrai 
pasitikėti tegalima tik savo paties patirti- 
mi“. Rodžersas tęsė šias studijas, kol pa- 
galiau ėmėsi psichologijos. Įgijęs psicho- 
logo kvalifikaciją, dirbo Kovos prieš 
žiaurų elgesį su vaikais draugijos Vaiko 
tyrimų departamente. Kaip tik čia jis ėmė 
tolti nuo gerai išmokto pagrindinio psi- 
chologinio konsultavimo metodo, kai po- 
kalbio situaciją valdo psichologas. 

Rodžersas tapo nedirektyvinės terapi- 

jos pradininku. Šio metodo dėmesio cen- 
tras — paciento, tiriamojo asmenybė. Jis 
išmoko „pasitikėti pacientu, leisti šiam 
keisti psichologinio konsultavimo proce- 
so kryptį“. Viena Rodžerso publikacijų 
vadinasi „Psichologinis konsultavimas ir 
psichoterapija“ (1942 m.). Tai nedirekty- 
vinio konsultavimo įvadas: jame gydymo 
procesas laikomas artėjimu į asmenybės 
autonomiją. Knygoje „Kaip tapti asmeny- 
be“ (1961 m.) analizuojami psichologo 
konsultanto ir paciento, tėvo ir vaiko, 
mokytojo ir mokinio santykiai kaip le- 
miamas asmenybės raidos veiksnys. Ro- 
džersas rašė: 
Pirmaisiais profesinės karjeros metais aš 
savęs klausdavau: kaip man išgydyti arba 
pakeisti šį asmenį? Dabar tą patį klausi- 
mą suformuluočiau kitaip: kaip man su- 
kurti tokį santykį, kuris padėtų šiam žmo- 
gui ugdyti savo asmenybę? 

Rodžerso metodui suprasti labai svarbi 

Paauglys aptaria 
su psichologe 
savo asmens 
problemas. Per 
pastaruosius kelis 
dešimtmečius 
psichologinio 
konsultavimo 
centruose sukurta 
įvairių konsultavi- 
mo metodikų. 
Psichologinio 
konsultavimo 
tikslas — padėti 
žmogui rasti 
savąjį kelią, 
įveikti vidines 
kliūtis. 


pozityvaus požiūrio ir empatijos (įsijauti- 
mo į kito asmens emocinę būseną) idėja. 
Kai žmogus priimamas toks, koks jis iš 
tikrųjų yra, ir tikima jo sugebėjimu keis- 
tis, užsimezga ypatingas psichologo ir pa- 
ciento ryšys, skatinantis ir padedantis 
keistis pastarojo asmenybei. 


Asmenybės teorijų kritika 

Populiariųjų knygų autorius, asmenybės 
teorijų ir humanistinės psichologijos kū- 
rėjus neretai kritikuoja įvairių sričių spe- 
cialistai — biologai, kitų gamtos mokslų 
atstovai, filosofai, krikščionių mąstytojai. 


Asmenybės teorijos atmetamos kaip 
grįžimas prie perdėm racionalistinių, op- 
timistinių ir paviršutiniškų interpretacijų, 
būdingų XVIII ir XIX amžiui. Kai kas 
piktinasi, kad neatsižvelgiama į Froido 
darbus, atvėrusius nesąmoninguosius, ira- 
cionaliuosius Žmogaus prigimties aspek- 
tus, tokius kaip sadizmas ir griovimo 
aistra. 

Ar žmogus iš prigimties tiktai geras? 
Humanistinės psichologijos populiarinto- 
jai, išplatinę milijonus knygų, ypač pa- 
brėžia žmogaus prigimties gerumą. Ar jie 
teisūs? Ar Žmogus gali save objektyviai 
įvertinti? Galbūt žmogaus asmenybė susi- 
deda iš daugelio klodų, neretai priešingų 
vienas kitam? 

Svarbiausias klausimas yra toks: kas 
yra tas tikrasis, arba autentiškasis, žmo- 
gaus Aš? Kaip mes įžvelgiame asmenybės 
vidines galias? Ar asmenybė iš tiesų yra 


visuomenės produktas? O gal tik biologi- 
nis vienetas? 

Asmenybės saviraiškos teorijos yra ta- 
rytum savotiškas religijos pakaitalas. Jos 
perdėm subanalina gyvenimą, skelbda- 
mos, kad kentėjimas esąs neprasmingas. 
Kentėjimą sukeliančios žmonių klaidos, 
kurių galėtume išvengti, jeigu išmoktume 
valdyti aplinką arba aktualizuoti savąjį 
Aš. 

Ką jūs apie tai manote? Ar asmenybė 
iš tikrųjų gali taip labai keistis? Ar ji gali 
pati įprasminti gyvenimą? O gal tai tik 
iliuzija? 


Pagalvokite 


1. Vienas svarbiausių asmenybės raiškos bū- 
dy — įgyti įvairiopos seksualinės patirties. 
Kokių problemų šis požiūris kelia religingiems ir 
kokių — nereligingiems žmonėms? 


2. Abrahamas Maslou nustatė žmogiškųjų 
poreikių hierarchiją: jeigu norime aktualizuotis 
kaip asmenybės, privalome savo poreikius 
tenkinti būtent tokia tvarka. Pabandykite šią 
teoriją pritaikyti savo grupei. Jeigu Maslou 
pažiūroms visiškai pritartumėt ir jų laikytumė- 
tės, tai kaip turėtų pasikeisti grupės narių 
santykiai? 


3. Ar žmogus iš prigimties yra geras? 
Apsvarstykite šią problemą savo klasėje. 


Ar toli mes, žmonės, esame pažengę? 

Kaip mes mąstome patys save? Kiek są- 

moningas mūsų tikėjimas ar netikėjimas 

Dievu? Kas apskritai yra žmogus? 

Šioje knygoje mes pabandėme at- 
skleisti svarbiausius įvairių laikų mąsty- 
senos bruožus. 

e Po Koperniko, Keplerio ir Galilėjaus 
atradimų Žmonija jau nebemano esan- 
ti visatos centras. Pripažįstamas pasau- 
lio materialumas. 


e Dekartui protas atrodo tikresnis už ma- 
teriją. Mes mąstome, vadinasi, egzis- 
tuojame. 


e Niutonas pasaulį ir žmogų padaro pa- 
valdžius judėjimo ir traukos dėsniams. 
Žmogus suprantamas mechanistiškai 
— kaip beprasmė materijos sankaupa, 
judanti laike ir erdvėje. 


e Determinizmas pats save įtikina, kad 
jam pagaliau pavyko apibrėžti žmo- 
gaus prigimtį. Kiekviena fizinė sistema 
paklūsta griežtiems dėsniams. Objekty- 
vus stebėjimas atmeta subjektyvią pa- 
tirtį kaip visiškai nereikšmingą 
tikrovės reiškinių priežastingumui at- 
skleisti. 


e Naujasis amžius atgaivina susidomėji- 
mą asmenybe, subjektyvumu, žmogaus 
vidiniu pasauliu: žmogus vėl laikomas 
dvasingu. 

Visas tas pažiūras ir idėjas apžvelgėme 
teoriškai, bet jos veikia ir kasdienę mūsų 
būtį. Pavyzdžiui, pagalvokite apie savo 
mokyklos gyvenimą, apie kaimynų tarpu- 
savio santykius. Kokios filosofijos jus 
moko jūsų mokykla? Kaip ta filosofija 
veikia jūsų gyvenimą? 

Didžiojoje Britanijoje filosofija nėra 
įtraukta į valstybinę mokymo programą. 
Jau iš to galima spręsti, kaip ten vertina- 
mos tam tikros mąstymo formos. Kituose 
Europos kraštuose, pavyzdžiui, Prancūzi- 
joje, filosofija laikoma itin svarbia dis- 
ciplina. Norvegijoje šešių mėnesių filoso- 
fijos kursas yra privalomas visiems 
universitetų pirmakursiams. 


Tad kokios gi filosofijos moko mo- 
kykla, kurios tvarkaraštyje nėra filosofi- 
jos kaip mokomojo dalyko? Valandėlę 
pasvarstykite ir pabandykite filosofiškai 
įvertinti savo šalies mokymo sistemą. Pa- 
galvokite apie tokius dalykus: ar jūsų 
darbavietėje arba mokykloje pirmiausia 
vertinamas Žmogaus protas? O gal žmo- 
gus laikomas tiktai mašina? Ar laikoma- 
si požiūrio, jog Žmogaus prigimtį atsklei- 
džia žinios? O koks vaidmuo skiriamas 
patirčiai? 

Tos nuostatos veikiausiai nėra atsitikti- 
nės, jos pagrįstos tam tikromis filosofinė- 
mis pažiūromis. Tad kokį filosofinį po- 
žiūrį į žmogų Ir gyvenimą stengiamasi 
perteikti? Kokie mokomieji dalykai jūsų 
mokykloje ypač išskiriami, laikomi svar- 
besniais už visus kitus? Kur jūsų darba- 
vietėje sutelkti geriausi darbuotojai? Kam 
skiriamos didžiausios lėšos? Įvertinę atsa- 
kymus į šiuos klausimus, padarykite išva- 
dą, kaip suprantamas žmogus. Ko reikia, 
kad jis taptų išsilavinęs? Daug proto pra- 
tybų? Sistemingos kūno mankštos? Reli- 
ginio bei dvasinio ugdymo? 

Kas nusprendžia. kam ir kodėl teikti 
pirmenybę? Koks yra jūsų šalyje bendras 
ugdymo kultūros lygmuo? 


Mokyklinės programos potekstė 

Kiekviena mokykla turi mokymo progra- 

mą. Kai kurie edukologai pasakytų, jog 

kiekviena mokykla dar turi ir savo slap- 

tąją programą — ją sudaro ne tiek moky- 

mo turinys, kiek mokymo proceso ypaty- 

bės. Jas galėtų apibūdinti atsakymai, 

pavyzdžiui, į tokius klausimus: 

e Ko mokoma, kai mokykla reikalauja 
vilkėti uniformą? 

e Ko mokoma, kai draudžiama kreiptis į 
mokytoją vardu? 

e Prie ko pratinama, kai mokiniai sėdi 
suoluose po vieną? 

e Ko mokoma, kai per pamokas dau- 


giausia kalba mokytojai, o mokiniai 
beveik visą laiką tyli? 

Rytojaus 
pasaulis 


Žvilgsnis iš 
paukščio 
skrydžio 

RENESANSAS AR TIK ILIUZIJA? 

e Kai vertinant mokinio Žinias net nepa- 
siteiraujama jo nuomonės, kas tuo pa- 
rodoma? 


Svarbu ne tik ko mokome, bet ir kaip 

mokome. Jau pats mokymo būdas išreiš- 
kia tam tikrą su pasauliu ir su jumis 
pačiais susijusią filosofiją. Mokydamiesi 
filosofijos iš šios knygos, taip pat neiš- 
vengėte potekstėje slypinčių pažiūrų ir 
vertybių poveikio. Klodas Levi-Strosas 
knygoje „Nykstantis pasaulis“ (1961 m.) 
aprašė intelektualinius modelius, būdin- 
gus jo. paties prancūziškajam išsilavi- 
nimui: 
Tada aš pradėjau mokytis, kaip reikėtų 
spręsti bet kokią problemą — tiek sudė- 
tingą, tiek paprastą. Metodas juk niekad 
nesikeičia. Pirmiausia apibrėžiate tradici- 
nius „du požiūrius“ į jūsų problemą. Ta- 
da sveiko proto argumentais stengiatės 
pagrįsti pirmąjį požiūrį, — tik tam, kad jį 
paneigtumėte remdamiesi antruoju. Paga- 
liau atmetate juos abu, pasitelkdami dar 
trečią aiškinimą, kuris abu pirmuosius 
požiūrius parodo esant vienodai nepama- 
tuotus. Tam tikri žodiniai manevrai jums 
leidžia pasitelkti tradicinę antitezę; du 
jos nariai — tai vienas kitą papildantys 
tos pačios realybės aspektai: dvasia ir 
materija, forma ir turinys, tikrovė ir jos 
regimosios apraiškos, esinys ir būtis, tęs- 
tinumas ir nutrūkstamumas, ir taip toliau. 
Netrukus šios pratybos tampa grynu tuš- 
čiažodžiavimu, mąstymas užleidžia vietą 
įmantriam žodžių žaismui... Penkeri metai 
Sorbonoje, be šios proto gimnastikos, ne 
kažin ko daugiau ir teišmokė. 

Kokį kelią jūs kaip asmenybė norėtu- 
mėte rinktis? Kaip jūsų pasirinkimą ver- 
tina mokykla? Kokius mąstymo ir elgesio 
modelius skiepija dabartinė ugdymo kul- 
tūra? Kokia mokymosi prasmė? 

Mokymas ugdo mūsų asmenybę. Peda- 
gogikos istorijoje vyravo du priešingi po- 
žiūriai (su nedideliais skirtumais): 


e Mokymas yra žmogaus ugdymas iš iš- 
orės (tradicinis požiūris); 


e Mokymas yra žmogaus ugdymas iš vi- 
daus (pažangusis požiūris). 


Tradicinis požiūris grindžiamas tuo, 
kad ugdymas yra natūraliųjų, gamtinių 
žmogaus prigimties savybių pakeitimas. 
Jų vietoje diegiami išoriniai elgesio stan- 
dartai, dorovės normos, taisyklės. Svar- 
biausias tikslas — parengti jauną Žmogų 
atlikti subrendusio piliečio priedermes ir 
išmokyti siekti gyvenime sėkmės. Mo- 
komoji medžiaga daugiausia susijusi su 
praeitimi, o mokinį pasiekia išorės kana- 
lais — per vadovėlius ir mokytojus, kurie 
perteikia Žinias bei įgūdžius. 

Pažangiojo požūrio šalininkai mano, 

kad toks modelis mokiniams primetamas 
iš šalies. Džonas Diujis 1938 m. taip api- 
būdino pažangųjį ugdymą: 
Visiškai priešingas spaudimui iš šalies 
yra individualybės saviraiškos ugdymo 
metodas; išoriškai drausmei priešprieši- 
nama laisva veikla, mokymuisi iš knygų ir 
mokytojų — mokymasis iš patirties... sta- 
tiškus mokomuosius tikslus ir medžiagą 
pakeičia pažintis su nuolat kintančiu pa- 
sauliu. 


Kaita ir pažanga 

Kai kurie edukologai pasakytų, jog kaitos 
filosofija yra tinkamiausias šiuolaikinio 
vakarietiško lavinimo pagrindas. 

Ilgus amžius pasaulis be paliovos kei- 
tėsi. Alvinas Tofleris knygoje „Ateities 
šokas“ (1970 m.) tvirtina, kad didžiausios 
permainos įvyko netolimoje praeityje: 
Dauguma materialinių gėrybių, kuriomis 
kasdien naudojamės, sukurta per vienos 
kartos gyvenimą. 

Tai ar galima, atsižvelgiant į tą nepa- 
liaujamą kitimą, kalbėti apie Žmonijos 
pažangą? Ar toli pasistūmėjome spręsda- 
mi didžiuosius gyvenimo klausimus? Ar 
jau išsiaiškinome, koks mūsų gyvenimo 
tikslas, būties prasmė? Ar sugebame at- 
skirti tikrovę nuo regimybės? Ar jau su- 
vokėme, ką galime pažinti ir ko — ne? 

Nuo Herakleito, Platono ir Aristotelio 


RYTOJAUS PASAULIS 


mus skiria šimtai filosofijos metų. Mes 
keliavome per renesanso amžių, proto 
amžių ir Švietimo epochą, o dabar įžen- 
giame į Vandenio amžių. Žmonija sukau- 
pė neįkainojamus minties, pažangos, pa- 
žinimo lobius, tačiau ar šiandien jos 
gyvenimas yra geresnis, prasmingesnis, 
darnesnis, kūrybingesnis, vaisingesnis, 
teikiantis daugiau džiaugsmo? Ar priešin- 
gai, šiuolaikinis sparčiai kintantis pasau- 
lis išgyvena proto ir dvasios nuosmukį? 
Ar mūsų pažinimas bent kiek pažengė į 
priekį? 

Pabandykime savarankiškai atsakyti į 
keletą klausimų. 


e Ar mes galime pasakyti, kas yra visa- 
ta? Ar mokslas mus išmokė pažinti tie- 
są? 


e Ar darnūs mūsų santykiai su visata? Ar 
Naujasis amžius teikia vilčių, jog kada 
nors pavyks suvokti tikrovę kaip vien- 
tisą visumą? 


e Ar pojūčiai teisingai atspindi tikrovę? 
Ar empirizmas mus vedė tikruoju 
keliu? 


e Ar teisinga tik tai, kas naudinga? Ar 


pragmatizmas mums atskleidė, kas yra 
tiesa? 


e Ar tiktai protas gali apibrėžti tikrovę? 
Ar racionalizmas yra tikrasis pažinimo 
kelias? 


e Ar žmogus turi pakankamai vidinių 
galių, kad įprasmintų tikrovę ir savo 
gyvenimą? Ar humanizmas yra ateities 
religija? 


O gal tiesa ir tikrovė turi aukštesnę pras- 
mę? Gal tiesa — tai Dievas? 

Įsivaizduokime, jog taip ir yra. Ar 
mes, atsižvelgdami į savo išsilavinimą ir 
visą kultūrinę aplinką, vis dar galime ti- 
kėti Dievą? Ar Dievas atveria ir kitus pa- 
saulėžiūros akiračius, ar užsklendžia mus 
vienoje pasaulio sampratoje? 


Pagalvokite 


1. Ką jūs manote apie pažinimo pažangą? Ko 
buvo pasiekta? Ko nepavyko pasiekti? 


2. Visi kartu nupieškite rytojaus pasaulio 
vaizdą. Kokios vyraus idėjos, tikėjimai, 
vertybės? 


Kokius mąstyse- 
nos ir veiklos 
modelius diegia 
mokiniams mūsų 
mokyklos? Ar 
mokiniai išmoksta 
savarankiškai 
mąstyti? Ar jie 
išeina į gyvenimą 
gerai suvokdami 
ką gali? Ugdymo 
problemos mūsų 
laikais ne vienoje 
šalyje tapo karštų 
diskusijų tema. 


Žodynėlis 


abolicionizmas (angl. abolitionism < lot. 
abolitio — panaikinimas): 1. visuo- 
menės judėjimas, siekiantis panaikinti 
kurį nors įstatymą; 2. JAV XVIII- 
XIX a. judėjimas dėl negrų vergovės 
panaikinimo 

absoliutas (lot. absolutus — besąlygis, 
neapibrėžtas): 1. filosofijoje — 
amžinas, nekintamas pasaulio pagrin- 
das (absoliutinė dvasia, idėja, Dic- 
vas); 2. kas savaiminga, nesantykiška, 
ko niekas nesąlygoja 


absoliutus (lot. absolutus): 1. besąlygis, 
neribotas, nesantykinis, nepriklauso- 
mas; 2. visiškas, tobulas, pilnas, 
užbaigtas 

agnosticizmas (gr. agnostos — nepaži- 
nus) — pažinimo teorijos kryptis, 
neigianti galimybę pažinti objektyvią 
tikrovę 

aktualizuoti, aktualinti (lot. actualis — 
tikras, realus) — daryti svarbų, 
aktualų dabarčiai 


alchemija (lot. alchemia) — medžiagų 
kitimo tyrimai, kuriais iki XVI a. 
buvo mėginta paprastus metalus 
paversti tauriaisiais (auksu, sidabru), 
pasinaudojant gamtoje nesančia 
medžiaga — „filosofiniu akmeniu“ 

anglikonybė (lot. anglicanus — angliko- 
nas) — protestantizmo kryptis, 
susiformavusi XVI a. Anglijoje kaip 
reformacijos padarinys; Didžiosios 
Britanijos valstybinė religija 

animizmas (lot. anima — siela, dvasia) 
— pirmykštis tikėjimas, kad gyvūnai, 
augalai, gamtos reiškiniai turi sielą, 
galinčią daryti poveikį aplinkai, 
tikėjimas antgamtinėmis dvasiomis 

antgamtis — tai, kas yra už materialios 
gamtos 


antropocentrizmas (gr. anthropos — 
žmogus + lot. centrum < gr. kentron 
— vidurinis taškas): 1. teologinė 
pažiūra, pasak kurios žmogus yra 
visatos centras, galutinis jos vystymo- 
si tikslas; 2. pasaulio aiškinimas vien 
tik žmogaus patyrimo požiūriu 

antropomorfinis (anthropos — žmogus + 
morphė — pavidalas, forma) — 
žmogaus pavidalo, panašus į žmogų 

apokrifai (gr. apokryphos — paslėptas) 
— judėjų ir ankstyvųjų krikščionių 
raštai, turiniu ir stiliumi artimi 
Biblijai, bet nepripažinti kanoniniais 
ir neįtraukti į ją 

apologetai (gr. apologeomai — ginuosi) 
— krikščionių rašytojai, II-III a. 
skelbę krikščionybę ir gynę ją nuo 
judaizmo ir pagonybės 

apologija (gr. apologia) — gynimas, 
užtarimas, išgarbinimas 

a posteriori (lot. iš paskesnio) — iš 
patirties, remiantis patyrimu, faktais 

apreiškimas — visa, per ką Dievas 
įgalino mus pažinti jo būtį, esmę ir 
veikimą 

a priori (lot. iš pat pradžių) — iš 
anksto, nepažinus faktų; iki patyrimo 
ir nepriklausomai nuo jo 


archetipas (gr. archė — pradžia + typos 
— pavyzdys): 1. pirmavaizdis, 
prototipas; 2. K.G. Jungo psichologi- 
joje — kolektyvinės pasąmonės 
elementas; 3. pirmykščių tikėjimų 
vaizdinys, susidaręs tautos kolektyvi- 
nėje pasąmonėje 

argumentas (lot. argumentum — įrody- 
mo pagrindas) — įrodomąją tezę 
pagrindžiantis teiginys 

asmenybė — individo savitumas, 
reikšmingų pastovių jo savybių 
(įgimtų ir įgytų) sistema, nusakanti jo 
vietą kurioje nors bendrijoje 

astrologija (gr. astron — žvaigždė + 
logos — mokslas) — tikėjimas, kad 
žvaigždės ir planetos turi įtakos 
žmonių ir pasaulio likimui bei tuo 
tikėjimu pagrįstos pranašystės pagal 
dangaus šviesulių padėtį 

ateizmas (pranc. atheisme < gr. a — 
prieš + theos — dievas) — doktrina 
arba Žmogaus egzistencinė nuostata, 
nepripažįstanti Dievo 

atributas (lot. attributum — tai, kas 
skirta, duota) — esminis arba specifi- 
nis daikto, reiškinio požymis arba 
ženklas 

autentiškas (gr. authentikos) — atitin- 
kantis tikrąjį, tikras; tai, kas paremta 
pirmuoju šaltiniu. 


autonomija (gr. autonomia — nepriklau- 
somybė) — nepriklausomybė, sava- 
rankiškumas, teisė pačiam apsispręsti; 
nepriklausymas nuo išorinių etinių 
normų, tik nuo savo sąžinės 


bažnyčia (sen. slavų božnica — maldyk- 
la) — kurios nors religijos išpažinėjų 
aukščiausia suinstitutinta organizaci- 
jos forma, turinti pastovią hierarchinę 
struktūrą, standartizuotą kultą, 
susistemintą ir dogmatizuotą doktriną 


Bažnyčios Tėvai — apibendrintas II-VIII 
a. Krikščionių bažnyčios veikėjų 
pavadinimas (iki IV a. — visi 
vyskupai, vėliau — tik tie Bažnyčios 
veikėjai, kurių doktrinos pripažintos 
ortodoksinėmis, o jie patys — 
šventaisiais) 

biheiviorizmas (angl. behaviour — 
elgsena) — XX a. psichologijos 
kryptis, pagrindiniu psichologijos 
objektu laikanti žmonių ir gyvūnų 
elgseną 

būtis — abstrakčiausias to, kas egzistuo- 
ja, apibūdinimas; objektyviai egzis- 
tuojanti tikrovė 


chaosas (gr. chaos) : |. sen. graikų 
mitologijoje — pradinė beribė erdvė 


ar atvira praraja, iš kurios atsiradęs 
pasaulis; 2. perkeltine prasme — 
netvarka, painiava, suirutė 


charizma (gr. charisma — dovana) — 
ypatinga Dievo dovana, teikiama 
individualiam žmogui, bet turinti 
išganingo tarnavimo bendruomenei 
aspektą 


dedukcija (lot. deductio — išvedi- 
mas) — išvadų gavimas iš prielaidų 
pagal logikos dėsnius ir taisykles 

deizmas (lot. deismus < deus — dievas) 
— filosofinė koncepcija, pripažįstanti 
Dievą tik kaip beasmenį pasaulio 
pradininką, neturintį įtakos jo tolesnei 
raidai 


denominacija (lot. denominatio — 
nusakymas, įvardijimas) — religinės 
organizacijos tipas, dažniausiai 
laikomas tarpiniu tarp sektos ir 
Bažnyčios; šis terminas vartojamas ir 
kaip tikybos, konfesijos sinonimas 


determinizmas (lot. determinismus < 
determinare — lemti, sąlygoti) — 
filosofinė teorija, teigianti esant 
visuotinį dėsningą ir objektyvų 
tikrovės reiškinių priežastinį sąlygotu- 
mą 

dialektika (gr. dialektikė < dialego- 
mai — kalbuosi, diskutuoju): 1. sen. 
Graikijoje — diskusijų menas, 
prieštaravimų pašnekovo samprotavi- 
muose atskleidimas kaip būdas tiesai 
suprasti; 2. bendroji vystymosi teorija 
ir mąstymo metodas 


"dievas — bet kurios religijos aukščiau- 


sioji esybė, garbinimo objektas 

Dievas — monoteistinėse religijose, ypač 
krikščionių, — visatos kūrėjas, abso- 
liuti būtis, nuo kurios priklauso visa 
esinija 

dimensija (lot. dimensio) — matmuo 

dogma (gr. dogma — mokymas, teiginys, 
sprendimas) — tikėjimo teiginys, 
tapęs neginčijama religijos tiesa; 
Katalikų bažnyčia kuria savo dogma- 
tiką iki šiol, stačiatikiai laiko užbaigę 
ją formuoti VIII a., protestantų 
teologai gali traktuoti savo dogmas 
palyginti laisvai 


doktrina (lot. doctrina — mokslas) — 
tam tikros srities (filosofijos, teologi- 
jos, politikos) pažiūrų visuma, 
būdinga kuriam nors mąstytojui, 
mokyklai; kartais teorija, mokslas, 
sistema, politinė programa 


dorovė — gyvenimo visuomenėje bei 
elgesio principai ir normos; kitaip A 
moralė 

druidizmas (pranc. druidisme < kelt.) — 
sen. keltų religija, paremta gamtos 
garbinimu, reikalavusi aukų (kartais ir 
žmonių) aukojimo miškuose 


dualizmas (lot. dualis — dvejopas, 
dvigubas): 1. dvejopos (materialios ir 
dvasinės) tikrovės koncepcija; 
materija ir dvasia laikomos vienodai 
savarankiškais tos tikrovės pradais; 2. 
dvilypumas, dvejopumas, sudvejini- 
mas 

dvasia — filosofinė sąvoka, reiškianti 
vientisą kuriamąjį nematerialųjį pradą, 
egzistuojantį savaime, save suvokian- 
tį, neribotą nei laike, nei erdvėje, 
atvirą visai būčiai 


egzistencializmas (lot. existentia — 
egzistavimas, buvimas) — filosofijos 
kryptis, kurios objektas yra individo 
egzistencija; skelbia, kad individo 
likimas nėra visuomenės ir istorijos 
determinuotas, jis galįs laisvai rinktis, 
todėl esąs atsakingas už savo veiks- 
mus 


egzistencija (lot. existentia) — A būtis, 
buvimas 


ekstrasensorinis (lot. extra — už ribų, 
išskiriant, virš + sensus — jausmas) 
— nepriklausantis nuo pojūčių, 
juslėmis nesuvokiamas 

elementas (lot. elementum — pirmapradė 
medžiaga, stichija): 1. ko nors 
sudedamoji dalis, dėmuo; 2. filosofi- 
joje — pirminis būties pradas 

emanacija (lot. emanatio — ištekėjimas, 
pasklidimas) — išspinduliavimas, 
išsiliejimas; pasaulio atsiradimas; 
įvairių būties formų išsiliejimas iš 
absoliuto 

emocija (pranc. ėmotion < lot. emoveo 
— jaudinu) — tiesioginis jausmo 


išgyvenimas; dvasinė būsena, kurią 
lemia individo santykis su aplinka 


emotyvizmas (pranc. émotif — emoci- 
nis) — etikos teorija, teigianti, kad 
moralės teiginiai remiasi savitomis 
emocijomis 

empirinis (gr. empeiria — patirtis) — 
paremtas patyrimu 

empirizmas (gr. empeiria — patirtis) — 
pažinimo teorijos koncepcija, svar- 
biausiu ir vieninteliu pažinimo 
šaltiniu laikanti patirtį 

epistemologija (gr. epistėmė — pažinimas 
+ logos — mokslas) — pažinimo 
teorija, kitaip 7 gnoseologija 

erezijos (gr. hairesis — atskira pažiūra, 
mokykla, mokymo būdas) — religinės 
srovės, skelbiančios oficialiajai 
Bažnyčios doktrinai prieštaraujančias 
pažiūras dogmatikos, kulto, organiza- 
cijos ir kt. klausimais 

esatis — konkreti būties apraiška 

eschatologija (gr. eschatos — paskutinis, 
galutinis + logos — mokslas) — 
religinė doktrina apie galutinį atskiro 
žmogaus likimą arba absoliučią 
pasaulio pabaigą; ypač išplėtota 
judaizmo ir krikščionybės 

etika (lot. ethica < gr. ėthos — paprotys, 
įprotis, būdas) — mokslas, tiriantis 
moralę 


Evangelijos (gr. euangelion — gera 
žinia) — pirmosios keturios Naujojo 
Testamento knygos (Evangelija pagal 
Matą, Evangelija pagal Morkų, 
Evangelija pagal Luką, Evangelija 
pagal Joną; kitos evangelijos vadina- 
mos A apokrifais), pasakojančios apie 
Jėzaus Kristaus veiklą bei mokymą 

evangelikai — daugelis protestantų 
Bažnyčių, religinių bendruomenių, 
sektų, kurios tikėjimo pagrindu laiko 
Naujojo Testamento evangelijas 

evoliucija (lot. evolutio — išvyniojimas, 
išsirutuliojimas) — pasaulio, visuo- 
menės kitimo procesas, raida 

evoliucionizmas — mokslas apie evoliu- 
ciją; evoliucijos teorija 

ezoterinis (gr. esoterikos — vidinis, 
uždaras) — slaptas, paslaptingas, 
prieinamas tik išrinktiesiems 


faktas (< lot. factum — kas padaryta, 
veikalas): 1. tikras, nepramanytas 
įvykis, atsitikimas, reiškinys; 2. 
tvirtai nustatytas dalykas 

feminizmas (pranc. fėminisme < lot. 
femina — moteris) — moterų judėji- 
mas dėl lygių teisių su vyrais 

fenomenas (gr. phainomenon — esantis, 
pasirodantis): 1. fizinis ar psichinis 
reiškinys atskirai nuo to, ką jis 
reiškia; 2. neįprastas, retas, išskirtinis 
reiškinys arba Žmogus 

fenomenologija (gr. phainomenon — 
esantis, pasirodantis + logos — 
mokslas) — filosofijos kryptis, 
tirianti sąmonę kaip intuityvų esmių 
stebėjimą 

fideizmas (pranc. fidėisme < lot. fides — 
tikėjimas) — pažiūra, kad dieviškasis 
aprciškimas yra vienintelis tikėjimo 
šaltinis, o pats tikėjimas — vieninte- 
lis viso mąstymo, pažinimo ir 
žinojimo pamatas 

filosofija (gr. philosophia < phileo — 
myliu + sophia — išmintis) — bend- 
rųjų būties ir pažinimo principų, 
žmogaus santykio su pasauliu teorija 

forma (lot. forma — išvaizda, pavida- 
las): 1. daikto pavidalas, kontūrai; 
2. ko nors sutvarkymas, sandara; 
3. Platono filosofijoje — pirminis 
visa ko pradas, 2 idėja; Aristotelio 
filosofijoje — aktyvioji būties pusė 

fundamentalus (< lot. f/undamentum — 
pagrindas, pamatas) — tvirtas, 
patvarus, svarbus, esminis 


fundamentalizmas (<lot. fundamentum — 
pagrindas, pamatas) — religinio 
dogmatizmo atmaina, apimanti 
religines sroves, skelbiančias įsigalio- 
jusią dogmatiką nekintama, reikalau- 
jančias kuo tiescsnio šv. tekstų 
interpretavimo, griežto religinių 
priesakų ir tradicijų laikymosi 


gnoseologija (gr. gnosis, kilm. gnoseos 
— pažinimas + logos — mokslas) — 
pažinimo teorija, kitaip 7 epistemolo- 
gija (pastarasis terminas labiau 
„paplitęs anglosaksų kraštuose) 

gnosticizmas (gr. gnostikos — pažįstan- 
tis) — vėlyvosios antikos religinė 


filosofinė srovė, jungianti išganymo 
religijos ir filosofinio misticizmo 
pradus 


helenizmas (gr. hellėnismos — mėgdžio- 
jimas to, kas graikiška) — senovės 
Graikijos ir kai kurių Rytų šalių 
istorijos laikotarpis, trukęs nuo 
Aleksandro Makedoniečio laikų (IV a. 
pr. Kr.) iki I a.; to laikotarpio kultūra 


hermetizmas — helenizmo ir vėlyvosios 
antikos religijos filosofijos srovė, 
jungianti graikų ir Rytų tautų misti- 
cizmo tradicijas; artimas gnosticiz- 
mui; remiasi astrologija, alchemija, 
magija, okultizmu, taip pat religijos 
filosofijos traktatais 

hierarchija (gr. hieros — šventas + 
archė — valdžia): 1. dvasininkų 
pavaldumas pagal jų turimą valdžią, 
pareigas; dvasininkijos organizacijos 
struktūra; 2. daugiapakopė organizaci- 
nė struktūra, kurios grandys sudaro 
griežtai reglamentuotus pavaldumo ir 
priklausomybės laiptus 


humanizmas (pranc. humanisme < lot. 
humanus — žmogiškas): 1. renesanso 
epochos pasaulėžiūra, pabrėžianti 
Žmogaus vertingumą, jo proto galimy- 
bes; priešiška vidurinių amžių 
askctizmui; 2. pažiūrų sistema, žmogų 
laikanti pagrindine vertybe, jo gerovę 
— socialinių institutų vertinimo 
kriterijumi, o lygybę, teisingumą, 
žmogiškumą — trokštamais Žmonių 
santykių principais 


idealizmas (pranc. idėalisme < gr. idea 
— sąvoka, vaizdinys) — filosofijos 
kryptis, aiškinanti tikrovę kaip dvasią, 
protą, idėją 

idealus (pranc. idėal < gr. idea — 
sąvoka, vaizdinys): 1. egzistuojantis 
sąmonėje, susijęs su mąstymu; 2. 
įsivaizduojamas, realiai ncegzistuojan- 
tis; 3. tobulas, pavyzdinis 

idėja (gr. idea — sąvoka, vaizdinys): 1. 
mintis, siekimų tikslas, suteikiantis 
veiklai kryptį; 2. Platono filosofijoje 
— daikto esmė, idealus, pirminis visa 
ko pradas (kitaip 2 forma) 


imperatyvas (lot. imperativus — liepia- 
masis, įsakomasis) — liepimas, 
reikalavimas 

individas (lot. individuum — kas 
neskaidoma): 1. gamtos moksluose — 
būtybė, kiekvienas savarankiškai 
egzistuojantis organizmas; 2. visuo- 
menės moksluose — Žmogus, asmuo 


individuacija — tai, kas daro individu; 
asmens psichinis vystymasis, tapimas 
individualybę 

individualybė: l. asmens psichinių 
savybių visuma; 2. asmenybė, 
individas, išsiskiriantis iš kitų 
individualiomis savybėmis 

indukcija (lot. inductio — paskatinimas, 
įvedimas) — loginis samprotavimas, 
kuriame nuo atskirų faktų, Žinių 
einama prie apibendrinimų 

inkarnacija (lot. incarnatio — įsikūniji- 
mas) — dievybės įsikūnijimas 
žmoguje, paprastai siejamas su jos 
išganytojiška misija 

institucija (lot. institutio — nustatymas, 
sutvarkymas): 1. visuomeninė įstaiga; 
2. žmonių susivienijimas tam tikro 
tikslo siekti; 3. nusistojusi visuomeni- 
nių santykių forma 


intelektas (lot. intellectus — suvokimas, 
prasmė) — protas, pažintiniai žmo- 
gaus sugebėjimai 

introspekcija (lot. introspectio — 
žiūrėjimas į vidų) — savistaba 

intuicija (lot. intuitio < intueor — 
įdėmiai Žiūriu): 1. filosofijoje — 
tiesioginis tiesos suvokimas be 
įrodymų, įžvalga; 2. psichologijoje — 
įsitikinimas, kurio negalima visiškai 
pagrįsti 

intuityvizmas — filosofijos kryptis, 
intuiciją laikanti vienintele patikima 
pažinimo priemone 

išganymas — religinės moralės sąvoka, 
apibrėžianti dorovingos elgsenos 
sąlygas; atpildo už tokią clgseną 
vaizdinys 


juslė: 1. jutimo organas; 2. jutimo galia 
jutimas — pasaulio objektų savybių ir 
organizmo vidaus reiškinių atspindėji- 


mo psichikoje procesas; atspindėjimą 
lemia tų objektų poveikis juslėms 


kabala (hebr. gabbalah — padavimas, 
slapta tradicija) — teosofinė judaizmo 
srovė; Biblijos tikrosios prasmės 
ieškojo potekstėje, skelbė tikėjimą 
Biblijos teksto raidžių magiška galia 
ir ypač galimybe -Dievo vardo raidžių 
(JHVH) kombinacijomis daryti įtaką 
gamtos ir visuomenės gyvenimui; 
propagavo siclų persikūnijimą; mis- 
tinės praktikos tikslas — pagreitinti 
Mesijo atėjimą ir sielos išganymą 

kartezianizmas (pagal Dekarto pavardės 
lotyniškąją formą Cartesius) — šio 
filosofo doktrina ir jos pagrindu 
XVII—XVIII a. atsiradusios filosofi- 
jos ir gamtos mokslų kryptys 

kategorija (gr. katėgoria — nurodymas, 
apibrėžimas): 1. svarbiausia ir ben- 
driausia mokslo sąvoka; 2. vienas 
svarbiausių, bendriausių tikrovės 
reiškinių egzistavimo aspektų, išreikš- 
tų sąvokomis, pvz., kiekybė, kokybė, 
būtinumas, atsitiktinumas; 3. skyrius, 
grupė, laipsnis, klasė, giminė ir pan. 

kategorinis (gr. katėgorikos — nurodan- 
tis): 1. susijęs su tam tikra kategorija; 
2. = kategoriškas — griežtas, įsak- 
mus, nesąlygiškas, būtinas 

koncepcija (lot. conceptio — suėmimas, 
priėmimas): 1. pažiūrų į kuriuos nors 
reiškinius sistema; daikto, reiškinio, 
proceso samprata; 2. sumanymas, 
mintinis projektas, planas 

konfesija (lot. confessio — prisipažini- 
mas, išpažinimas) — išpažįstamoji 
tikyba; krikščioniškojo tikėjimo 
atmaina 

kontempliacija (lot. contemplatio — 
(įs1)žiūrėjimas) — didelis susikaupi- 
mas, susimąstymas, susitelkimas, A 
meditacija 

kontrreformacija (lot. contra — prieš + 
A reformacija) — Katalikų bažnyčios 
kova su reformacija XVI a. vid.-XVII 
a. pab.; siekta sustabdyti reformacijos 
plitimą, susigrąžinti per ją prarastas 
pozicijas 

kreacionizmas (lot. creatio, kilm. 
creationis — sukūrimas) — religinė 

koncepcija, teigianti, kad pasaulį 
sukūręs Dievas tikslingu ir laisvu 
valios aktu 


kriterijus (gr. kritėrion) — vertinimo 
pagrindas, matas, saikas 


kultas (lot. cultus — garbinimas) — 
religiniai veiksmai (maldos, aukų 
aukojimas, užkeikimai, giesmės ir 
pan.), kuriais garbinama dievybė 


kvakeriai (angl. guake — drebėti) — 
protestantų atšaka; tikėjimo šaltiniu 
pripažįsta tik vidinį apreiškimą, kurį 
pajutusi siela drebanti (iš čia pravar- 
dė; patys save vadina Bičiulių 
draugija) 


logas (gr. logos — žodis, kalba, mintis, 
sąvoka, principas, protas) — visuotinė 
pasaulio tvarka, dėsningumas, kosmi- 
nis protas 

logika (gr. logikė): 1. mokslas, tiriantis 
priimtinus samprotavimo būdus; 2. 
taisyklingas mąstymas, sveikas protas, 
vidinis dėsningumas 


magija (lot. magia < gr. mageia — 
kerai, burtai) — idėjų, vaizdinių ir 
veiksmų sistema, pagrįsta įsitikinimu, 
kad egzistuoja antgamtinės jėgos ir 
ryšiai, kuriuos, o kartu ir gamtą, 
žmogus gali valdyti, jeigu Žino ir 
moka atitinkamus žodžius ir veiks- 
mus, t.y. turi magišką galią 

manicheizmas — religija, jungianti 
zoroastrizmą su budizmo, gnosticizmo 
ir krikščionybės elementais 


materializmas (pranc. matėrialisme < lot. 
materialis — daiktinis, medžiaginis) 
— filosofijos kryptis, aiškinanti 
pasaulį kaip materialią tikrovę; 
sąmonę laiko tos tikrovės materialiu 
atspindžiu 

materija (lot. materia — medžiaga, 
daiktybė) — medžiaga kaip formos 
priešybė, bet kokios formos medžiagi- 
nis pradas, substancija; pažinimo teo- 
rijoje — visų daiktų pradas, leidžian- 
tis juos suvokti juslėmis, pažinti 

mechanicizmas (< gr. mėchanikos — 
mechaniškas) — pažinimo principas ir 
pasaulėvaizdis, pagrįstas prielaida, 


kad tikrovės reiškinius galima 
paaiškinti mechanikos procesais 


meditacija (lot. meditatio < meditor — 
mąstau, apgalvoju) — susimąstymas, 
pasinėrimas į savo mintis, gilaus 
susikaupimo būsena 

metafizika (gr. (ta) meta (ta) physika — 
tai, kas eina po fizikos) — filosofijos 
dalis, nagrinėjanti antjuslinius būties 
pradus, pirmines priežastis ir princi- 
pus 

metodistai (angl. methodists) — protes- 
tantų atšaka; pasižymi griežta morale, 
metodiška religine gyvensena; XVIII 
a. pirmoje pusėje atskilo nuo angliko- 
nų; Bažnyčia — dažniausiai vyskupi- 
nės struktūros 

misterijos (gr. mystėrion — paslaptis) — 
senovės religiniai kultai, kuriuose 
dalyvauti buvo leidžiama tik patyru- 
siems jų paslaptį (įšventinticsiems); 
svarbiausia misterijų dalis — „šventa- 
sis vaidinimas“, vaizduojantis epizodą 
iš dievybės gyvenimo; atsirado iš 
mirštančių ir prisikeliančių dievų 
kulto, simbolizuojančio gamtos 
gyvybinių ciklų kaitą 

misticizmas (gr. mystikos — paslaptin- 
gas) — religijos filosofijos kryptys, 
pripažįstančios, kad žmogaus siela 
gali pažinti (patirti) transcendentinį 
absoliutą (Dievą), su juo tiesiogiai 
(intuicija, apreiškimu) susilieti 
(susijungti), kad visi realaus pasaulio 
reiškiniai turi paslaptingą, juslių 
nefiksuojamą ir protu nepaaiškinamą, 
taigi antgamtinį, pradą 

mistika (gr. mystikos — paslaptingas): 
l. religinė praktika, kuria siekiama 
ekstazės būsenoje išgyventi susilieji- 
mą su absoliutu, dievybe; 2. teologi- 
nės ir filosofinės doktrinos, įprasmi- 
nančios ir reguliuojančios šią praktiką 

mitai (gr. mythos — pasakojimas, 
padavimas, sakmė) — pasakojimai 
apie dievų kilmę ir prigimtį, pasaulio 
atsiradimą, sąrangą ir raidą, žmogaus 
atsiradimą, jo esmę ir dievų jam 
skirtą likimą, apie pasaulio ir žmoni- 
jos išgelbėjimą, pasaulio pabaigą, 
galutinį dievų ir žmonių likimą; mitai 
siejami su religiniais kultais ir sudaro 


vieną esmingiausių religijos kompo- 
nentų 

monizmas (gr. monos — vienas, vienin- 
telis) — filosofinė ir religinė pažiūra, 
pagal kurią pasaulis savo prigimtimi 
yra vienalytis, t.y. jo pagrindą sudaro 
tik materialus arba tik dvasinis pradas 

monoteizmas (gr. monos — vienas + 
theos — dievas) — viendievystė, 
tikėjimas vieną Dievą 

moralė (pranc. morale < lot. moralis — 
dorovinis) — Žmonių elgesį reguliuo- 
jančios normos ir principai; kitaip 2 
dorovė 

motyvas (lot. motivum): |. skatinamoji 
priežastis, veiksnys; 2. įrodymas, 
argumentas; 3. psichologijoje — 
vidinis veiksnys, skatinantis kokią 
nors veiklą 


neoortodoksija (gr. neos — naujas + A 
ortodoksija) — šiuolaikinis krikščio- 
nybės, islamo, judaizmo, kai kurių 
kitų religijų tradicinės bažnytinės 
ortodoksijos pakaitalas; siekia gaivinti 
ir stiprinti ortodoksiškąjį tikėjimą 
šiuolaikinės kultūros kontekste, tuo 
tikslu gilinasi į pirminius tikėjimo 
šaltinius, grįžta prie kai kurių 
tradicinių jo formų 


neoplatonizmas — religinė-mistinė filo- 
sofijos kryptis, susiformavusi III a.; 
pradininkas — Plotinas (apie 205- 
270 m.); neoplatonizmo koncepcijos 
pagrindą sudaro mokymas apie būties 
pakopas, traktuojamas kaip aukščiau- 
siojo principo — absoliutaus vienio 
— €emanacijas (protas-pasaulio 
siela-kosmosas-materija); Žmogus 
gali išsivaduoti iš materijos varžtų ir 
susilieti su absoliučiu vieniu per 
ekstazę, kuri pasiekiama askezės ir 
meditacijos praktikomis 


objektas (lot. objectus — daiktas, 
reiškinys) — daiktas, reiškinys kaip 
žmogaus praktinės ir pažintinės 
veiklos dalykas; pažinimo teorijoje — 
daiktas arba mūsų supratimo turinys, 
subjekto pažįstama tikrovė 


objektyvus (lot. objectivus — susijęs su 
daiktu): 1. priklausantis objektui, 


egzistuojantis už sąmonės ir nuo jos 
nepriklausomas; 2. objekto sąlygotas, 
atitinkantis tikrovę žinojimas; 3. 
nešališkas, be išankstinio nusistatymo 


okultizmas (lot. occultus — slaptas) — 
tikėjimas, kad gamtoje ir žmoguje yra 
paslaptingų antgamtinių jėgų, bei su 
juo susiję maginio pobūdžio veiksmai, 
kuriais siekiama panaudoti tas jėgas 
gamtai ir Žmogui paveikti 


ontologija (gr. on, kilm. ontos — esantis 
+ logos — mokslas) — filosofinė 
būties teorija 

ortodoksija (gr. orthos — tiesus, 
teisingas + doksa — sprendimas) — 
tikroji tikyba, visų tam tikros religi- 
jos teiginių pripažinimas ir griežtas 
jos priesakų laikymasis 


panteizmas (gr. pan — viskas + theos — 
dievas) — filosofinio monizmo 
kryptis, teigianti, jog egzistuoja tik 
vienas būties pradmuo — Dievas kaip 
visuotinė būtis; neigia Dievo trans- 
cendenciją ir kitų būtybių savarankiš- 
kumą: baigtinės būtybės esančios 
absoliuto apraiška ir konkretus 
apibrėžtumas 

paradigma (gr. paradeigma — pavyzdys) 
— tam tikras mąstymo modelis, 
apimantis atskirų reiškinių kintančių 
formų visumą 

parapsichologija (gr. para — prie, šalia, 
nuo + Apsichologija) — tyrimų sritis, 
kurios objektas yra gyvo organizmo 
(dažn. žmogaus) sugebėjimas perduoti 
arba priimti informaciją be žinomų 
jutimo organų ir paveikti išorinius 
fizinius objektus be raumenų jėgos 

pasąmonė — psichinių procesų visuma, 
nevaldoma mąstančiojo Aš, tiesiogiai 
nesireiškianti Žmogaus sąmoningu 
elgesiu, suvokimu ar pažinimu 

percepcija (lot. perceptio) — suvokimas 

personalizmas (angl. personalism < lot. 
persona — asmuo) — XX a. psicho- 
logijos kryptis, tirianti žmogaus 
(asmens) psichikos struktūrą kaip 
visumą; asmeniu personalistai laiko 
savarankišką, save suvokiančią esybę, 
kuriai būdinga saviraida 


pliuralizmas (lot. pluralis — daugybinis) 
— daugybiškumas; pažiūra, pripažįs- 
tanti pradmenų daugybiškumą 

pojūtis — pasaulio objektų savybių ir 
organizmo vidaus reiškinių atspindėji- 
mo psichikoje rezultatas 

politeizmas (gr. poly — daug + theos — 
dievas) — daugdievystė, tikėjimas 
daugelį dievų; religijų raidos etapas, 
kuriame susiformuoja suasmenintų, 
individualizuotų dievų sąvoka 

postulatas (lot. postulatum — reikalavi- 
mas) — teiginys, priimamas be 
įrodymų 

pragmatizmas (gr. pragma, kilm. 
pragmatos — darbas, veiksmas) — 
filosofijos kryptis, praktinius mąsty- 
mo ir veiklos būdus laikanti svarbiau- 
siais, tiesos kriterijumi — praktinį jos 
pritaikomumą 

predestinacija (lot. praedestinatio — 
likimas, lemtis, paskirtis) — religijos 
filosofijos koncepcija, taip pat 
tikėjimas, kad pomirtinis žmogaus 
likimas — jo išganymas ar pasmerki- 
mas — yra nuo jo nepriklausomas, 
Dievo valios iš anksto nulemtas 


presbiterionai (angl. presbyterians < gr. 
presbyteros — vyresnysis) — kalvi- 
nistų atšaka, atsiradusi XVI a. antroje 
pusėje; nepripažįsta vyskupo valdžios; 
Bažnyčią sudaro bendruomenės, susi- 
jungusios į asociacijas ir pavaldžios 
provincijų ir nacionaliniams sinodams 

principas (lot. principium — pradžia, 
pagrindas): 1. įsitikinimas, lemiantis 
žmogaus santykių su tikrove, jo 
elgesio ir veiklos normas; 2. pagrindi- 
nė kurios nors teorijos, koncepcijos 
1dėja, pradinis teiginys; 3. pradmuo 

projekcija (lot. projectio — metimas į 
priekį) — psichologijoje Žmogaus 
jausmų, nuostatų, troškimų ncsąmo- 
ningas perkėlimas į kitus žmones, į 
išorinį pasaulį 

propozicija (lot. propositio) — pasiūly- 
mas, projektas 

psichika (gr. psychikos < psychė — sie- 
la) — Žmogaus siclos reiškinių 
visuma; aukštesniųjų gyvūnų nervinė 
veikla, pasireiškianti jų elgesiu 


psichoanalizė (gr. psychė — siela + 
analysis — skaidymas) — psichikos 
struktūros ir aktyvumo bei asmenybės 
teorija ir ja pagrįsta psichoterapijos 
sistema; kūrėjas — austrų psichiatras 
Z.Froidas 

psichologija (gr. psychė — siela + logos 
— mokslas) mokslas, tiriantis 
psichinius reiškinius, jų kilmę, raidą, 
reiškimosi formas ir mechanizmus 


puritonai (angl. puritans < lot. puritas 
— švarumas) — radikalioji reformaci- 
jos srovė XVI-XVII a. Anglijoje ir 
Škotijoje; kovojo su katalikybės 
apraiškomis Anglikonų bažnyčioje, 
siekė jos nepriklausomybės nuo 
karaliaus valdžios, stengėsi įgyvendin- 
ti autentišką kalvinizmą; etinė 
puritonų programa (asketizmas, 
taupumas, darbštumas), vad. purito- 
nizmas, sudarė dalį Anglijos revoliu- 
cijos ideologijos 


racionalizmas (pranc. rationalisme < lot. 
rationalis — protingas): 1. pažinimo 
teorijos kryptis, laikanti protą auto- 
nomišku, galinčiu pažinti tikrovę ne- 
priklausomai nuo patirties; 2. pažiūra, 
laikanti pažinimą racionaliu, nepri- 
klausomu nuo tikėjimo, tradicijų, 
dogmų 

racionalus (lot. rationalis — protingas) 
— protingas, pagrįstas, apgalvotas, 
tikslingas; aiškiai suvokiamas, 
išreiškiamas 

radikalus (lot. radicalis): |. pagrindinis, 
esminis, griežtas; 2. kraštutinių 
pažiūrų, griežtas, ryžtingas 

realybė (lot. realis — daiktiškas, tikras) 
— tikrovė; visa, kas objektyviai 
egzistuoja ir atsispindi pažinimo 
procesc 

refleksija (lot. reflexio — atgręžimas, 
perstatymas): 1. gilus susimąstymas, 
samprotavimai, pagrįsti ko nors 
analize; 2. filosofijoje — pažinimas, 
kurio objektas yra pats pažįstantysis 
subjektas 

reformacija (lot. reformatio — pertvar- 
kymas) — religinis visuomeninis 
sąjūdis XVI a. Europoje, siekęs 
reformuoti katalikybės doktriną, kultą, 


Bažnyčią ir davęs pradžią protestan- 
tizmui 


reinkarnacija (lot. re — vėl + incarnatio 
— įsikūnijimas) — eschatologinė 
mirusio žmogaus sielos persikūnijimo 
koncepcija 

reliatyvizmas (lot. relativus — santyki- 
nis) — principas, absoliutinantis 
pažinimo, vertybių, tikrovės kintamu- 
mą, santykinumą 


realiatyvus (lot. relativus) — santykinis, 
neabsoliutus 

religija (lot. religio — pamaldumas, 
nuolankumas, šventumas) — tikėji- 
mai, aiškinantys pasaulį, žmoniją ir 
žmogų (Adoktrina), tuos tikėjimus 
atitinkantys ir realizuojantys apeigi- 
niai veiksmai (Akultas) ir tikinčiųjų 
visuomeninė organizacija (A bažnyčia) 

ritualas (lot. ritualis — apeiginis) — 
kulto veiksmų atlikimo būdas, forma, 
tvarka 


sąmonė — pojūčių, jausmų, valios aktų 
ir minčių visuma, išgyvenimų turinys; 
skiriamasis sąmonės bruožas — 
išgyvenimų vienovė ir tarpusavio 
priklausomybė 

savimonė — savęs suvokimas, savojo Aš, 
ir jo prigimties pažinimas 

scholastika (lot. scholastica < gr. 
scholastikos — mokyklinis) — 
viduramžių Europos vyraujanti 
filosofijos kryptis ir metodas; proble- 
matikos šaltinis — krikščionybės 
dogmų turinys, tikslas — racionaliai 
Jį pagrįsti, metodas — remiantis 
autoritetais (Platonu, Aristoteliu, Šv. 
Raštu, Bažnyčios Tėvų raštais) ir 
laikant juos tiesos pažinimo šaltiniu, 
jų teisingumą įrodinėti logikos pric- 
monėmis, abstrakčiais samprotavimais 

seksizmas (angl. sex < lot. sexus — ly- 
tis) — pažiūra, kad viena lytis (pa- 
prastai vyrai) yra pranašesnė, o kita 
(moterys) — menkesnė; vicnos lyties 
ekonominis išnaudojimas ir socialinis 
dominavimas kitos lytics atžvilgiu 


sensorinis (lot. sensorius) — juntamasis, 


susijęs su pojūčiais, juslinis 


sensualizmas (< lot. sensualis — jusli- 
nis) — filosofinė pažiūra, visą paži- 
nimą kildinanti iš juslinės patirties 

sensualus (lot. sensualis) — juslinis, 
suvokiamas juslėmis 


siela — religijos filosofijos sąvoka, 
reiškianti nematerialią, nuo kūno 
nepriklausomą substanciją 


spekuliatyvus (lot. speculativus) — 
abstraktus, nepriklausomas nuo patir- 
ties, paremtas grynuoju mąstymu, 
refleksija 

stereotipas (gr. stereos — erdvinis, 
kietas + typos — atspaudas, pavyz- 
dys) — sąmonėje funkcionuojantis 
supaprastintas, schcmatizuotas kokio 
nors objekto vaizdinys 


struktūra (lot. structura) — objekto arba 
reiškinių sistemos sandara, atsieta nuo 
jų kilmės, funkcijų, elementų, 
požymių 

subjektas (lot. subjectum) — suvokinių, 
jausmų, sąmonės procesų ir turinio 
turėtojas, žmogaus Aš; pažinimo 
teorijoje — Aš kaip pažinimo funkci- 
jų ir formų visuma, pažįstanti objektą 

subjektyvizmas (lot. subjectivus — 
būdingas subjektui) — objektyvaus 
santykio su tikrove neigimas, subjekto 
vaidmens suabsoliutinimas 


subjektyvus (lot. subjectivus): 1. asmc- 
niškas, vienašališkas, būdingas tik 
tam asmeniui; 2. priklausantis nuo 
subjekto, turintis jo savybių 

substancija (lot. substantia — būtis, 
esmė) — savaime esanti būties esmė, 
kintančių tikrovės reiškinių vienovės 
pagrindas 


teizmas (gr. theos — dievas) — religijos 
forma ir religijos filosofija, pripažįs- 
tančios vienintelį Dievą kaip antgam- 
tinę būtybę, sukūrusią pasaulį ir 
aktyviai veikiančią jame 

teleologija (gr. telos, kilm. teleos — 
tikslas, rezultatas + logos — sąvoka, 
mokslas) — filosofinė pažiūra, 
teigianti visuotinį tikrovės tikslingu- 
mą, pasaulį ar atskirus jo reiškinius 
aiškinanti tikslinga jų paskirtimi 

tendencija (lot. tendentia < tendo — 
kreipiu, siekiu): 1. kryptis, kuria 
vyksta koks nors procesas, raida; 2. 
žmogaus polinkis į ką nors; pažiūrų, 
veiksmų kryptingumas; 3. išankstinė 
mintis, nusistatymas 

teocentrizmas (gr. theos — dievas + lot. 
centrum < gr. kentron — Vidurinis 
taškas) — pažiūra, aiškinanti, kad 
visas žmogaus (individo, visuomenės) 
gyvenimas yra priklausomas nuo 
Dievo kaip aukščiausios ar net 
vienintelės tikros vertybės 


teologija (gr. theologia <theos — dievas 
+ logos — mokslas) — religijos 
doktrinų visuma, grindžiama apreiški- 
mu, aiškinanti Dicvo sąvoką, jo būtį, 
esmę, ir veikimą 

teosofija (gr. theos — dievas + sophia 
— išmintis, Žinojimas): 1. visuma 
religinių filosofinių pažiūrų, skel- 
biančių, jog Dievas pažįstamas tiesio- 
giai, per mistinį susilicjimą, susijun- 
gimą su juo; remiasi ne apreiškimu ir 
tikėjimu, o subjektyvia mistine patir- 
timi ir pažinimu; 2. J. Blavatskajos 
išplėtota teorija, apimanti įvairiais 
okultizmo atmainas, indų bei Vakarų 
mistiką ir siekianti rasti bendrą 
didžiųjų pasaulio religijų bei įvairių 
filosofinių sistemų branduolį 

tomizmas: |. Tomo Akviniečio teologinė 
filosofinė sistema; 2. tomistinė filo- 
sofija, Tomo Akviniečio teologinės 
filosofinės sistemos pagrindu susi- 
klosčiusi katalikiškosios filosofijos 
kryptis 

tradicija (lot. traditio — perdavimas, 
pasakojimas): 1. istoriškai susidaran- 
čių ir įsitvirtinančių kultūros formų 
(papročių, vaizdinių, simbolių, idėjų) 
perdavimas iš kartos į kartą; pačios 
formos, laiduojančios kultūros 
išliekamumą ir vientisumą; 2. katalikų 
teologijoje — antrasis (šalia Biblijos) 
Dievo apreiškimo šaltinis; jam 
priskiriami Bažnyčios Tėvų, teologų, 
ankstyvųjų krikščionių rašytojų raštai, 
Bažnyčios susirinkimų nutarimai, 
popiežių enciklikos 

transcendencija (lot. transcendens — 
peržengiantis): 1. buvimas, egzistavi- 


mas už, anapus materialios tikrovės ar 
pažinimo ribų; 2. religijos filosofijoje 
— absoliuti antjutiminė anapusinė 
būtis 

transcendentalus (lot. transcendentalis 
— peržengiantis) — pranokstantis 
fizinio pasaulio būties ir pažįstančiojo 
subjekto (proto) ribas; apibūdinantis 
metafizinio pažinimo dalykus (vienis, 
tiesa, gėris), Kanto filosofijoje — 
esantis prieš patyrimą (a priori) 

transcendentinis (lot. transcendens — 
peržengiantis) — esantis anapus 
kokios nors sferos, anapus pasaulio; 
neprieinamas patyrimui; esantis už 
sąmonės ir pažinimo ribų 


unitoriai (lot. unitarii < unitas — 
vienybė): 1. krikščionys, nepripažįs- 
tantys Švenčiausiosios Trejybės 
dogmos; antitrinitarizmo išpažinėjai; 
2. protestantai antitrinitoriai, išpažįs- 
tantys vienasmenį Dievą; kaip atskira 
šaka susidarė 1774 m. Anglijoje, 
persekiojami pasklido kituose anglo- 
saksų kraštuose 


universalijos (lot. universalia — visuoti- 
nės, bendros) — bendrosios sąvokos 


utilitarizmas (pranc. utilitarisme < lot. 
utilitas — nauda) — etikos teorija, 
teigiamus poelgio padarinius laikanti 
jo moralumo kriterijumi 


verifikuoti (lot. verus — teisingas + 
facio — darau) — įrodyti, nustatyti, 
pagrįsti teiginio (hipotezės, teorijos) 
teisingumą 


zoroastrizmas — senovės iranėnų 
religija; pradininku laikomas pranašas 
Zaratustra (gr. forma — Zoroastras); 
šv. raštas — Avesta; pagrindinė 
doktrinos tezė yra pasaulio dualizmas 


A 


adopcionizmas 134 

Aischilas (gr. Aischylos) 
223 

agnosticizmas 51 

Akademija (gr. 
Akadėmeia) 12 

Albertas Didysis (lot. 
Albertus Magnus) 43 

alchemija 96 

Aleksandras (gr. Alexand- 
ros) Didysis 12, 15 

alternatyviosios terapijos 
235 

Ambraziejus (lot. 
Ambrosius) 21-22 

Anderson (Anderson) 
Elizabeta Garet 227 

animizmas 239 

Antanas (lot. Anthonius), 
šventasis 22 

antžmogis 124 

Anzelmas (lot. Anselmus) 
38—41 

apaštalai 152 

Apolinaras (lot. Apolli- 
narius) 136 

archetipai 95-96 

Arijus (lot. Arius) 132, 
135 

Aristotelis (gr. Aristo- 
telēs) 15-18, 24-26, 
37, 43, 44, 55, 126, 
129, 175, 246 

Asadas (Asad) Mucha- 
medas 199—200 

asketizmas 216-217 

asmenybės teorijos 
241-244 

asmenybės tipai 96 

Asmens tapatumas 24, 
90-92 

astrologija 21, 234 

Atanazas (gr. Athanasios) 
134, 136, 154 


Rodyklė 


ateizmas 51, 88, 92-93, 
111, 121-122 

atsivertimas, religinis 50, 
143 

Augustinas (lot. Augus- 
tinus) iš Hipono 20-23, 
37, 39, 156, 175, 183, 
216, 224 

auklėjimas, Platono 
„Valstybėje“ 100-101 

Aulenas (Aulen) Gustafas 
210 

autentiška būtis 77-78, 


80 

Bartas (Barth) Karlas 75, 
143-144, 165, 179 

Batler (Butler) Džozefina 
227 

Baueris (Bauer) Brunas 
13] 

Beikonas (Bacon) Fransis, 
filosofas 186 

Beikonas (Bacon) Fransis, 
dailininkas 121 

Beketas (Beckett) 
Samuelis 71, 121 

Bentamas (Bcntham) 
Džeremis 127, 128 

Bergeris (Berger) Piteris 
198 

Berklis (Berkeley) 
Džordžas 61, 64-65 

Bernas (Berne) Erikas 
24] 

Bėmė (Boehme) Jakobas 
51, 235 

Biblija 24, 38, 48-49, 78, 
117-118, 148, 153, 159, 
161, 162-167, 169, 
172-173, 181-184, 
205-206, 208-209, 
221-222, 230-233 

biheiviorizmas 32-35 


Blavatskaja Jelena 239 

Bleikas (Blake) Viljamas 
236 

blogis 213-218 

Blumas (Bloom) Antoni- 
jus 143 

Boecijus (lot. Boethius) 
39 

Boilis (Boyle) Robertas 
63 


Bonheferis (Bonhoeffer) 
Dytrichas 145-147 

Bosvelas (Boswell) 
Džeimsas 68 

Bramantė (Bramante) 
Donatas 116 

Britanijos humanistų 
asociacija 129 

Bruneleskis (Brunelleschi) 
Filipas 116 

Buberis (Buber) Martinas 
53-54, 125 

Bultmanas (Bultmann) 
Rudolfas 78, 165-166, 
172, 173, 179, 210 

būties grandinė, didžioji 


42, 170 


Chalkedono Bažnyčios 
susirinkimas 136 

charizmatinis judėjimas 
51l 

Ciceronas (lot. Cicero) 
20, 106, 117 

Cvinglis (Zwingli) 
Ulrichas 161 


D 


dao 100 

Darvinas (Darwin) 
Čarlzas 168-172, 175 

Deivis (Davies) Emilija 

deizmas 51, 126, 184 

Dekartas (Descartes) 
Renė 20, 27-29, 40, 
55-60, 68, 245 

demokratija 99, 101 

Demokritas (gr. Dėmokri- 
tos) 10, 33 

dialektinis materializmas 
111 

Dievo buvimas 36-37, 
39—41, 44—47, 50-54, 
58-60, 68-70, 80, 86- 
88, 121-122, 144-145, 
173, 178, 189-190, 216 

Dievo (Dangaus) kara- 
lystė 137-141 

Dievo prigimtis 38, 
173-174, 230-231 

Dykumos Tėvai 51 

Diujis (Dewey) Džonas 
193, 246 

Dodas (Dodd) K.H. 137 

dokctizmas 134 

Dostojevskis Fiodoras 71 

dualizmas 27, 29, 209, 
213 

Dunsas Škotas (Duns 
Scotus) 77 

dvasios, vaiduokliai 204 

Džeimsas (James) 
Viljamas 48, 193-197, 
236 

Džuliana iš Norvidžo 
(Julian of Norwich) 51 


E 


Edipo kompleksas 91-92 
egzistencializmas 71-72, 
78, 80, 82, 179 
Einšteinas (Einstein) 
Albertas 175-180 
Eliotas (Eliot) Džordžas 
88 
Eliotas (Eliot) T.S. 203 
empirizmas 61, 68, 126, 
188, 195, 196 
Engelsas (Engels) 
Frydrichas 110 
Epikūras (gr. Epikūros) 
28, 33, 129, 214 
epistemologija 9, 12, 13 


Erhardo mokomasis semi- 
naras (Erhard Seminar 
Training) 241 

Erodas (gr. Hērōdēs) 
Didysis 131 

Esaleno institutas (Esalen 
Instituce) 242 

Evangelijos 131-133, 
139-140, 148, 152, 
162, 164-165, 208-209, 
232-233 

evangelikai 166 

evoliucija 86, 111, 234 

evoliucijos teorija 


168-173 


Felouzas (Fellowes) 
Noelis 143 

feminizmas 219-220, 224, 
225-229, 230-231 

fenomenologija 81, 198 

ferguson (Ferguson) 
Marilina 234, 241 

Fičinas (Ficino) Marsi- 
lijus 116 

Filonas (gr. Philon) 
Aleksandrietis 223 

Fojerbachas (Feuerbach) 
Liūdvigas 84-88, 93 

formų teorija 14-15, 16, 
18, 22 

Foset (Fawcett) Milisanta 
227 

Franklinas (Franklin) 
Bendžaminas 175 

Frydan (Friedan) Betė 
228 

Froidas (Freud) Zigmun- 
das 84, 86, 89-93, 94, 
95, 96, 210, 244 


G 


Galilėjus (Galilei) Galilė- 
jas 33, 55, 60, 176 

Gandis (Gandhi) Mohan- 
das 176 

Gaunilo (Gaunilo) 40 

Ginesas (Guinness) Osas 
198, 199 


gnosticizmas 152, 154, 
206, 239 

Gorgijas (gr. Gorgias) 13 

Grigalius (gr. Grėgorios) 
Nysietis 51 

Gryr (Greer) Žermena 


228 


Hakslis (Huxley) Džulia- 
nas 129-130, 241 

Harnakas (Harnack) 
Adolfas 164 

Hėgelis (Hegel) Georgas 
74, 84, 110-111, 163, 
195, 223, 235 

Heidegeris (Heidegger) 
Martinas 71, 76-79 

Henrikas (Henry) VIII, 
Anglijos karalius 155, 
159 

Henris (Henry) Karlas 
166 

Herakleitas (gr. Hčraklei- 
tos) 10, 12, 246 

hermetiškasis mąstymas 
235, 239 

Hikas (Hick) Džonas 50 

hipnozė 90 

Hiūmas (Hume) Deividas 
46, 66-70, 184-185 

Hobsas (Hobbes) Tomas 
29, 33, 105 

Hopkins (Hopkins) 
Džerardas Manlis 77 

humanizmas 104, 116- 
118, 126-127, 129-130, 
146-147, 155 

